Michio Kaku Viitorul minții umane O investigaţie ştiinţifică pentru înţelegerea şi îmbunătăţirea capacităţii minţii Traducere din engleză de Constantin Dumitru-Palcus TREI 2016 THE FUTURE OF THE MIND The Scientific Quest to Understand, Enhance, and Empower the Mind Michio Kaku Copyright © 2014 by Michio Kaku © Editura Trei, 2016 pentru prezenta ediție O P 16, Ghișeul 1, C P 0490, București Tel : +4 021 300 60 90 ; Fax: +4 0372 25 20 20 e-mail: comenzi@edituratrei ro www edituratrei ro ISBN ePUB: 978-606-719-970-3 ISBN PDF: 978-606-719-971-0 ISBN Print: 978-606-719-833-1 Editori: Silviu Dragomir, Vasile Dem Zamfirescu Director editorial: Magdalena Mărculescu Redactor: Mihaela Ionescu Design: Radu Manelici Director producție: Cristian Claudiu Coban Dtp: Mihaela Gavriloiu Corectură: Ana-Maria Tamaș, Maria Mușuroiu Dedic această carte soției mele iubitoare, Shizue, și fiicelor mele, Michelle și Alyson MULȚUMIRI Am avut marea plăcere de a discuta și de a interacționa cu următorii oameni de știință marcanți, toți lideri ai domeniilor în care activează Aș dori să le mulțumesc pentru amabilitatea cu care și-au sacrificat timpul pentru interviuri și discuții despre viitorul științei Ei mi-au dat îndrumări și inspirație, precum și un fundament ferm pentru domeniile respective Aș dori să le mulțumesc acestor deschizători de drumuri, mai ales celor care au acceptat să apară în programele mele de televiziune difuzate de BBC, Discovery și Science TV, precum și în programele radio Science Fantastic și Explorations: Peter Doherty, laureat al Premiului Nobel, St Jude Children’s Research Hospital Gerald Edelman, laureat al Premiului Nobel, Institutul de Cercetări Scripps Leon Lederman, laureat al Premiului Nobel, Institutul de Tehnologie Illinois Murray Gell-Mann, laureat al Premiului Nobel, Santa Fe Institute și Cal Tech Henry Kendall, laureat al Premiului Nobel, MIT (decedat) Walter Gilbert, laureat al Premiului Nobel, Universitatea Harvard David Gross, laureat al Premiului Nobel, Institutul de Fizică Teoretică Kavli Joseph Rotblat, laureat al Premiului Nobel, Spitalul St Bartholomew’s Yoichiro Nambu, laureat al Premiului Nobel, Universitatea din Chicago Steven Weinberg, laureat al Premiului Nobel, Universitatea Texas din Austin Frank Wilczek, laureat al Premiului Nobel, MIT *** Amir Aczel, autor al cărții Uranium Wars Buzz Aldrin, astronaut NASA, al doilea om care a pășit pe Lună Geoff Andersen, U S Air Force Academy, autor al cărții The Telescope Jay Barbree, autor al cărții Moon Shot John Barrow, fizician, Universitatea Cambridge, autor al cărții Impossibilty Marcia Bartusiak, autor al cărții Einstein’s Unfinished Symphony Jim Bell, astronom la Universitatea Cornelljeffrey Bennet, autor al cărții Beyond UFO Sbob Berman, astronom, autor al cărții The Secrets of the Night Sky Leslie Biesecker, Institutul Național pentru Sănătate Piers Bizony, autor al cărții How to Build Your Own Starship Michael Blaese, Institutul Național pentru Sănătate Alex Boese, fondator al Museum of Hoaxes Nick Bostrom, transumanist, Universitatea Oxford Lt Col Robert Bowman, Institutul pentru Studii privind Spațiul și Securitatea Cynthia Breazeal, specialist inteligență artificială, MIT Media Lab Lawrence Brody, Institutul Național pentru Sănătate Rodney Brooks, director al Laboratorului de Inteligență Artificială MIT Lester Brown, Institutul de Politica Pământului Michael Brown, astronom, Cal Tech James Canton, autor al cărții The Extreme Future Arthur Caplan, director al Centrului de Bioetică de la Universitatea Pennsylvania Fritjof Capra, autor al cărții The Science of Leonardo Sean Carroll, cosmolog, Cal Tech Andrew Chaikin, autor al cărții A Man on the Moon Leroy Chiao, astronaut NASA Eric Chivian, organizația internațională Fizicienii pentru Prevenirea Războiului Nuclear Deepak Chopra, autor al cărții Super Brain George Church, director of Centrului pentru Genetică Computațională de la Harvard Thomas Cochran, fizician, Consiliul de Apărare al Resurselor Naturale Christopher Cokinos, astronom, autor al cărții Fallen Sky Francis Collins, Institutul Național pentru Sănătate Vicki Colvin, specialist în nanotehnologie, Universitatea Texas Neal Comins, autor al cărții Hazards of Space Travel Steve Cook, purtător de cuvânt al NASA Christine Cosgrove, autor al cărții Normal at Any Cost Steve Cousins, CEO al Programului de Roboți Personali Willow Garage Phillip Coyle, fost secretar adjunct al Apărării în cadrul Departamentului Apărării SUA Daniel Crevier, Inteligență Artificială, CEO al Corecoken Croswell, astronom, autor al cărții Magnificent Universe Steven Cummer, știința computerelor, Universitatea Duke Mark Cutkowsky, inginerie mecanică, Universitatea Stanford Paul Davies, fizician, autor al cărții Superforce Daniel Dennet, filosof, Universitatea Tufts Michael Dertouzos, știința computerelor, MIT (decedat) Jared Diamond, câștigător al Premiului Pulitzer, UCLA Marriot Dichristina, Scientific American Peter Dilworth, Laboratorul de Inteligență Artificială al MIT John Donoghue, creator al Braingate, Universitatea Brown Ann Druyan, văduva lui Carl Sagan, Cosmos Studios Freeman Dyson, Institutul pentru Studii Avansate, Universitatea Princeton David Eagleman, specialist în neuroștiință, Colegiul de Medicină Baylor Paul Erlich, specialist în ecologie, Universitatea Stanford John Ellis, fizician la CERN Daniel Fairbanks, autor al cărții Relics of Eden Timothy Ferris, Universitatea California, autor al cărții Coming of Age în the Milky Way Galaxy Maria Finitzo, expert în celule stem, câștigător al Premiului Peabody Robert Finkelstein, expert în inteligență artificială Christopher Flavin, Institutul World Watch Louis Friedman, cofondator al Planetary Society Jack Gallant, specialist în neuroștiință, Universitatea California, Berkeley James Garwin, conducător de programe la NASA Evelyn Gates, autor al cărții Einstein’s Telescope Michael Gazzaniga, neurolog, Universitatea California, Santa Barbra Jack Geiger, cofondator, Fizicienii pentru Responsabilitate Socială David Gelertner, specialist în știința computerelor, Universitatea Yale, Universitatea California Neal Gershenfeld, MIT Media Lab Daniel Gilbert, psiholog, Universitatea Harvard Paul Gilster, autor al cărții Centauri Dreams Rebecca Goldberg, Fondul pentru Apărarea Mediului Don Goldsmith, astronom, autor al cărții Runaway Universe David Goodstein, prorector la Cal Tech J Richard Gott III, Universitatea Princeton, autor al cărții Time Travel în Einstein’s Universe Stephen Jay Gould, biolog, Universitatea Harvard (decedat) Ambasadorul Thomas Graham, sateliți spioni și colectare de informații John Grant, autor al cărții Corrupted Science Eric Green, Institutul Național pentru Sănătate Ronald Green, autor al cărții Babies by Design Brian Greene, Universitatea Columbia, autor al cărții The Elegant Universe (tradus în limba română) Alan Guth, fizician, MIT, autor al cărții The Inflationary Universe William Hanson, autor al cărții The Edge of Medicine Leonard Hayflick, Facultatea de Medicină a Universității California, San Francisco Donald Hillebrand, Laboratoarele Naționale Argonne, viitorul automobilului Frank N von Hippel, fizician, Universitatea Princeton Allan Hobson, psihiatru, Universitatea Harvard Jeffrey Hoffman, astronaut NASA, MIT Douglas Hofstadter, câștigător al Premiului Pulitzer, Universitatea Indiana, autor al cărții Gödel, Escher, Bach John Horgan, Institutul de Tehnologie Stevens, autor al cărții The End of Science Jamie Hyneman, prezentator al emisiunii Mythbusters Chris Impey, astronom, autor al cărții The Living Cosmos Robert Irie, Laboratorul de Inteligență Artificială, MIT P J Jacobowitz, PC magazine Jay Jaroslav, Laboratorul de Inteligență Artificială, MIT Donald Johanson, antropolog, descoperitorul lui Lucy George Johnson, jurnalist pe teme științifice la New York Times Tom Jones, astronaut NASA Steve Kates, astronom Jack Kessler, expert în celule stem, câștigător al Premiului Peabody Robert Kirshner, astronom, Universitatea Harvard Kris Koenig, astronom lawrence Krauss, Universitatea de Stat Arizona, autor al cărții Physics of Star Trek Ray Kurzweil, inventator, autor al cărții The Age of Spiritual Machines Lawrence Kuhn, cineast și filosof, autor al lucrării Closer to Truth Robert Lanza, biotehnologie, Advanced Cell Technologies Roger Launius, autor al cărții Robots în Space Stan Lee, creator al benzilor desenate Marvel Comics și Spider-Man Michael Lemonick, redactor științific principal al revistei Time Arthur Lerner-Lam, geolog, vulcanolog Simon Levay, autor al cărții When Science Goes Wrong John Lewis, astronom, Universitatea Arizona Alan Lightman, MIT, autor al cărții Einstein’s Dreams George Linehan, autor al cărții Space One Seth Lloyd, MIT, autor al cărții Programming the Universe Werner R Loewenstein, fost director al Laboratorului de Fizică atomică și moleculară, Universitatea Columbia Joseph Lykken, fizician, Laboratorul Național Fermi Pattie Maes, MIT Media Lab Robert Mann, autor al cărții Forensic Detective Michael Paul Mason, autor al cărții Head Cases: Stories of Brain Înjury and Its Aftermath Patrick Mccray, autor al cărții Keep Watching the Skies Glenn Mcgee, autor al cărții The Perfect Baby James Mclurkin, Laboratorul de Inteligență Artificială, MIT Paul Mcmillan, director al Space Watch Fulvia Melia, astronom, Universitatea Arizona William Meller, autor al cărții Evolution Rx Paul Meltzer, Institutul Național pentru Sănătate Marvin Minsky, MIT, autor al cărții The Society of Minds Hans Moravec, autor al cărții Robot Phillip Morrison, fizician, MIT (decedat) Richard Muller, astrofizician, Universitatea California, Berkeley David Nahamoo, Tehnologia Limbajului Uman IBM Christina Neal, vulcanolog Miguel Nicolelis, specialist în neuroștiință, Universitatea Duke Shinji Nishimoto, neurolog, Universitatea California, Berkeley Michael Novacek, Muzeul American de Istorie Naturală Michael Oppenheimer, specialist în ecologie, Universitatea Princeton Dean Ornish, specialist în cancer și boli de inimă Peter Palese, virolog, Facultatea de Medicină Mount Sinai Charles Pellerin, oficial NASA Sidney Perkowitz, autor al cărții Hollywood Science John Pike, Globalsecurity org Jena Pincott, autor al cărții Do Gentlemen Really Prefer Blondes? Steven Pinker, psiholog, Universitatea Harvard Thomas Poggio, MIT, inteligență artificială Correy Powell, redactor al revistei Discover John Powell, fondator al JP Aerospace Richard Preston, autor al cărțiilor Hot Zone și Demon în the Freezer Raman Prima, astronom, University College, Londra David Quammen, biolog evoluționist, autor al cărții The Reluctant Mr Darwin Katherine Ramsland, criminolog Lisa Randall, Universitatea Harvard, autor al cărții Warped Passages Sir Martin Rees, Astronomul Regal al Marii Britanii, Universitatea Cambridge, autor al cărții Before the Beginning Jeremy Rifkin, Fundația pentru Tendințe Economice David Riquier, MIT Media Labjane Rissler, Uniunea Savanților Îngrijorați Steven Rosenberg, Institutul Național pentru Sănătate Oliver Sacks, neurolog, Universitatea Columbia Paul Saffo, futurolog, Institutul Viitorului Carl Sagan, Universitatea Cornell, autor al cărții Cosmos (decedat) Nick Sagan, coautor al cărții You Call This the Future? Michael H Salamon, programul NASA Beyond Einstein (Dincolo de Einstein) Adam Savage, prezentator al emisiunii Mythbusters Peter Schwartz, futurolog, fondator al Global Business Network Michael Shermer, fondator al Skeptic Society și al revistei Skeptic Donna Shirley, programul NASA pentru planeta Marte Seth Shostak, Institutul SETI Neil Shubin, autor al cărții Your Inner Fish Paul Shurch, SETI League Peter Singer, autor al cărții Wired for War Simon Singh, autor al cărții The Big Bang Gary Small, autor al cărții iBrain Paul Spudis, autor al cărții Odyssey Moon Limited stephen Squyres, astronom, Universitatea Cornell Paul Steinhardt, Universitatea Princeton, autor al cărții Endless Universe Jack Stern, expert în chirurgie cu celule stem Gregory Stock, UCLA, autor al cărții Redesigning Human Srichard Stone, autor al cărților NEOs și Tunguska Brian Sullivan, Planetariul Hayden Leonard Susskind, fizician, Universitatea Stanford Daniel Tammet, autor al cărții Born on a Blue Day Geoffrey Taylor, fizician, Universitatea Melbourne Ted Taylor, proiectant al focoaselor nucleare ale SUA (decedat) Max Tegmark, cosmolog, MIT Alvin Toffler, autor al cărții The Third Wave (în română) Aatrick Tucker, World Future Society Chris Turney, Universitatea Wollongong, autor al cărții Ice, Mud and Blood Neil de Grasse Tyson, director al Planetariului Haydensesh Velamoor, Fundația pentru Viitor Robert Wallace, creatorul Spycraft Kevin Warwick, specialist în cyborgi umani, Universitatea Reading, Marea Britanie Fred Watson, astronom, autor al cărții Stargazer Late Mark Weiser, Xerox PARC Alan Weisman, autor al cărții The World Without Us Daniel Wertheimer, programul SETI at Home, Universitatea California, Berkeley Mike Wessler, Laboratorul de Inteligență Artificială, MIT Roger Wiens, astronom, Laboratorul Național Los Alamos Author Wiggins, autor al cărții The Joy of Physic Santhony Wynshaw - Boris, Institutul Național pentru Sănătate Carl Zimmer, biolog, autor al cărții Evolution Robert Zimmerman, autor al cărții Leaving Earth Robert Zubrin, fondator al Mars Society Aș dori totodată să-i mulțumesc agentului meu, Stuart Krichevsky, care a fost alături de mine în toți acești ani și mi-a dat sfaturi utile cu privire la cărțile mele Am avut mereu de câștigat de pe urma ideilor sale pertinente Aș dori, de asemenea, să le mulțumesc redactorilor mei, Edward Kastenmeier și Melissa Danaczko, care mi-au dat îndrumări legate de carte și mi-au oferit sfaturi editoriale prețioase Și aș mai vrea să-i mulțumesc fiicei mele, dr Michelle Kaku, neurolog rezident la Spitalul Mount Sinai din New York, pentru discuțiile stimulatoare, pline de atenție și fructuoase pe care le-am avut cu ea despre viitorul neurologiei Faptul că a parcurs cu meticulozitate acest manuscris a dus la îmbunătățirea calității sale, a felului în care se prezintă, dar și a conținutului acestei cărți PREFAȚĂ Cele mai mari mistere ale naturii sunt mintea omenească și universul Cu ajutorul tehnologiei impresionante, am reușit să fotografiem galaxii situate la miliarde de ani-lumină depărtare, să manipulăm genele care controlează viața și să sondăm sanctuarul interior al atomului, dar mintea și universul continuă să ne eludeze și să ne intrige Dacă vrei să apreciezi măreția universului, trebuie doar să te uiți noaptea la cerul aprins de miliarde de stele Încă de când strămoșii noștri s-au lăsat fascinați de splendoarea cerului înstelat, pe oameni i-au frământat aceste întrebări eterne: de unde au apărut toate astea? Care este semnificația lor? Ca să fim părtași la misterul minții omenești, tot ce trebuie să facem este să ne privim în oglindă și să ne întrebăm ce se ascunde în spatele ochilor noștri Asta va naște întrebări obsedante precum: avem suflet? Ce se întâmplă cu noi după ce murim? Și, până la urmă, cine sunt „eu“? Ajungem astfel la întrebarea supremă: care este locul nostru în această măreață schemă cosmică? Așa cum a spus cândva Thomas Huxley, marele biolog din epoca victoriană, „întrebarea tuturor întrebărilor pentru întreaga umanitate, problema care stă în spatele tuturor celorlalte întrebări și este mai interesantă decât oricare dintre ele este cea a stabilirii locului omului în Natură și a relației sale cu Cosmosul“ În galaxia Calea Lactee sunt 100 de miliarde de stele, cam tot atâtea câți neuroni există în creierul uman S-ar putea să fie nevoie să parcurgem treizeci și patru de trilioane de kilometri până la prima stea din afara sistemului nostru solar ca să găsim un obiect tot atât de complex ca acela aflat pe umerii noștri Mintea și universul constituie cele mai mari provocări pentru știință, dar, în același timp, au o relație curioasă Pe de o parte, sunt entități aflate la poli opuși Una se referă la vastitatea spațiului exterior, populat de lucruri stranii precum găurile negre, stele care explodează și galaxii în coliziune Cealaltă se referă la spațiul interior, unde întâlnim cele mai intime și tainice speranțe și dorințe Mintea nu este mai departe de gândul nostru următor, totuși adeseori suntem puși în mare încurcătură când ni se cere să o articulăm și să o explicăm Dar, deși sunt opuse în această privință, ele au totodată o istorie și o poveste comune Ambele au fost înconjurate de superstiție și magie din vremuri imemoriale Astrologii și frenologii susțineau că pot găsi semnificația universului în fiecare constelație a zodiacului și în fiecare cucui de pe capul omenesc În același timp, cititorii și „văzătorii“ de gânduri au fost, pe rând, ridicați în slăvi și denigrați de-a lungul anilor Universul și mintea umană continuă să se intersecteze într-o multitudine de feluri, datorită, nu în mică măsură, unora dintre ideile formidabile pe care le întâlnim adesea în literatura science-fiction Citind aceste cărți în copilărie, visam să fiu un slan, specia de telepați creată de A E van Vogt Mă minunam cum un mutant numit Mule putea să-și descătușeze puterile lui telepatice uriașe și aproape să preia controlul Imperiului Galactic în Trilogia Fundației scrisă de Isaac Asimov Și văzând filmul Planeta interzisă mă întrebam cum era posibil ca o civilizație aflată cu milioane de ani în urma noastră să-și canalizeze enormele puteri telekinetice ca să remodeleze realitatea după bunul ei plac Apoi, când aveam cam zece ani, la televizor a apărut „Uluitorul Durminger“ Acesta își uluia publicul cu trucurile lui magice spectaculoase Mottoul lui era: „Pentru cei care cred, nu e nevoie de nicio explicație; pentru cei care nu cred, nicio explicație nu va fi de ajuns “ Într-o zi, el a declarat că își va trimite gândurile către milioane de oameni din întreaga țară A închis ochii și a început să se concentreze, declarând că trimite pe această cale numele unui președinte american Le-a cerut oamenilor să scrie pe o carte poștală numele președintelui care le venea în minte și să o expedieze prin poștă Săptămâna următoare, a anunțat triumfător că mii de cărți poștale au venit având scris pe ele numele „Roosevelt“, adică exact numele pe care el îl „transmisese“ pe tot teritoriul țării Pe mine nu m-a impresionat Pe atunci, moștenirea lui Roosevelt era încă vie în rândul celor care trecuseră prin Marea Depresiune și prin Al Doilea Război Mondial, așa că nu era nimic surprinzător (Mi-am spus că ar fi fost cu adevărat uluitor dacă el s-ar fi gândit la președintele Millard Fillmore ) Totuși, mi-a zgândărit imaginația și n-am rezistat tentației de a experimenta cu telepatia de unul singur, încercând să citesc gândurile oamenilor concentrându-mă cât de intens puteam Închizând ochii și concentrându-mă cu mare atenție, încercam să „ascult“ gândurile celor din jur sau să mișc obiectele din camera mea, prin telekinezie N-am reușit Poate că existau telepați undeva pe Pământ, dar eu nu mă număram printre ei În schimb, am început să-mi dau seama că poate isprăvile nemaipomenite ale telepaților erau probabil imposibile – cel puțin fără asistență din exterior Dar, în anii care au urmat, am mai învățat treptat o altă lecție: ca să poți descifra cele mai mari secrete ale universului, nu ai nevoie de puteri telepatice sau supraomenești Trebuie doar să ai o minte deschisă, hotărâtă și curioasă În particular, pentru a înțelege dacă dispozitivele fantastice din literatura SF sunt posibile, trebuie să aprofundezi fizica avansată Pentru a înțelege punctul precis în care posibilul devine imposibil, trebuie să cunoști și să înțelegi legile fizicii Aceste două pasiuni mi-au aprins imaginația în toți acești ani: să înțeleg legile fundamentale ale fizicii și să văd cum ne va modela știința viața din viitor Ca să ilustrez acest lucru și ca să-mi împărtășesc entuziasmul cu care am sondat legile supreme ale fizicii, am scris cărțile Hyperspace, Beyond Einstein and Parallel Worlds Iar pentru a-mi exprima fascinația legată de viitor, am scris Visions, Physics of the Impossible și Physics of the Future În timp ce scriam și mă documentam pentru aceste cărți, mereu găseam câte ceva care îmi amintea că mintea umană rămâne una dintre cele mai mărețe și mai misterioase forțe din lume Într-adevăr, în cea mai mare parte a istoriei umane, nu am reușit să înțelegem nici ce este, nici cum funcționează Egiptenii din Antichitate, cu toate minunatele lor realizări din artă și știință, credeau despre creier că este un organ inutil și îl aruncau când își îmbălsămau faraonii Aristotel era convins că sufletul sălășluiește în inimă, nu în creier, a cărui unică funcție era să răcească sistemul cardiovascular Alții, cum ar fi Descartes, credeau că sufletul pătrunde în corp prin minuscula glandă pineală din creier Dar, în absența vreunei dovezi solide, niciuna dintre aceste teorii nu a putut fi dovedită Această „epocă întunecată“ a persistat mii de ani și din motive întemeiate Creierul cântărește mai puțin de 1,5 kilograme, dar este cel mai complex obiect din sistemul solar Deși ocupă doar 2% din greutatea corporală, creierul are un apetit vorace, consumând 20% din energia noastră totală (la nou-născuți, creierul consumă, aproape incredibil, 65% din energia bebelușului), iar 80% din genele noastre sunt codificate pentru creier Se estimează că există cam o sută de miliarde de neuroni în interiorul craniului uman, cu o rețea exponențială de conexiuni și căi neurale În 1977, astronomul Carl Sagan a scris cartea The Dragons of Eden, cu care a câștigat un premiu Pulitzer și în care a făcut un rezumat cuprinzător al lucrurilor care se cunoșteau până la acel moment despre creier Cartea sa a fost minunat scrisă și a încercat să prezinte ultimele descoperiri din neuroștiință, care, la acea dată, se baza pe trei surse principale Prima era compararea creierului uman cu cel al altor specii Acest lucru era greoi și dificil, pentru că presupunea disecarea creierelor a mii de animale A doua metodă era la fel de indirectă: analizarea victimelor accidentelor vascular cerebrale, care adesea manifestau un comportament bizar ca urmare a bolilor respective Doar o autopsie efectuată după moartea lor putea să arate ce parte a creierului funcționase defectuos A treia sursă o constituia activitatea oamenilor de știință, care foloseau electrozi ca să sondeze creierul, reușind, în urma unui proces lent și anevoios, să-și dea seama care parte a creierului influența un anumit comportament Dar instrumentele de bază ale neuroștiinței nu ofereau o metodă sistematică de analizare a creierului Nu puteai să comanzi pur și simplu o victimă a unui accident vascular-cerebral cu o vătămare a zonei specifice pe care voiai s-o studiezi Întrucât creierul este un sistem viu și dinamic, adesea autopsiile nu dezvăluiau caracteristicile cele mai interesante, cum ar fi, de exemplu, care părți ale creierului interacționează, nicidecum cum produceau diverse gânduri cum ar fi iubirea, ura, gelozia și curiozitatea REVOLUȚII GEMENE Cu patru sute de ani în urmă, a fost inventat telescopul și, aproape peste noapte, acest instrument nou și miraculos a pătruns în inima corpurilor cerești A fost unul dintre cele mai revoluționare (și mai incitante) instrumente de cercetare din toate timpurile Dintr-odată, cu ochii noștri, am putut vedea cum miturile și dogmele trecutului s-au evaporat precum roua dimineții În loc să fie exemple perfecte ale înțelepciunii divine, luna avea cratere neregulate, soarele avea pete negre, Jupiter avea sateliți, Venus avea faze, iar Saturn avea inele În cei cincisprezece ani scurși de la inventarea telescopului, s-au descoperit mai multe despre univers decât în toată istoria omenirii La fel ca inventarea telescopului, apariția aparaturii RMN și o varietate de scanări cerebrale avansate efectuate la jumătatea anilor 1990 și începutul anilor 2000 au transformat neuroștiința Am aflat mai multe despre creier în ultimii cincisprezece ani decât în toată istoria omenirii, iar mintea, cândva considerată inaccesibilă, ocupă în sfârșit scena centrală Laureatul Premiului Nobel Erick R Kandel de la Institutul Max Planck din Tübingen, Germania, scria: „Cele mai valoroase informații despre mintea umană, apărute în această perioadă, nu au provenit de la disciplinele care se ocupă în mod tradițional cu mintea – filosofia, psihologia sau psihanaliza În schimb, ele au provenit de la o fuziune a acestor discipline cu biologia creierului…“ Fizicienii au jucat un rol esențial în această întreprindere, punând la dispoziție o mulțime de instrumente noi purtând acronime cum ar fi RMN, EEG, TEP, CAT, TCM, TES și DBS, care au schimbat în mod dramatic studiul creierului Dintr-odată, cu ajutorul acestor aparate, am putut vedea mișcarea gândurilor în interiorul creierului viu și gânditor Așa cum spune neurologul V S Ramachandran de la Universitatea California din San Diego: „Toate aceste întrebări pe care filosofii le studiază de milenii, noi, oamenii de știință, putem începe să le explorăm cu ajutorul imagisticii cerebrale și studiind pacienții și punând întrebările potrivite “ Privind retrospectiv, una dintre primele mele incursiuni în lumea fizicii s-a intersectat tocmai cu tehnologiile care acum deschid drumul științei pentru studierea minții De exemplu, în liceu, am aflat despre o nouă formă de materie, denumită antimaterie, și am hotărât să efectuez un proiect științific pe acest subiect Întrucât este una dintre cele mai exotice substanțe de pe Pământ, am apelat la reputata Comisie pentru Energie Atomică doar ca să obțin o cantitate minusculă de sodiu –22, o substanță care emite în mod natural electroni pozitivi (anti-electroni sau pozitroni) Având în mână micul meu eșantion, am fost capabil să construiesc o cameră cu ceață și un câmp magnetic puternic care mi-a permis să fotografiez dârele de vapori lăsate de particulele de antimaterie Pe atunci, nu știam că sodiul –22 avea curând să joace un rol esențial într-o tehnologie nouă, denumită PET (tomografie cu emisie de pozitroni), care de atunci ne-a dat informații noi surprinzătoare despre creierul gânditor O altă tehnologie pe care am testat-o când eram în liceu a fost rezonanța magnetică Am asistat la o prelegere ținută de către Felix Bloch la Universitatea Stanford, el fiind cel care a obținut în 1952 Premiul Nobel pentru Fizică, împreună cu Edward Purcell, pentru descoperirea rezonanței magnetice nucleare Dr Bloch ne-a explicat că, dacă dispui de un câmp magnetic puternic, atomii se vor alinia vertical în acel câmp asemenea acelor de busolă Apoi, dacă aplici un puls radio acestor atomi la o frecvență de rezonanță precisă, îi poți face să-și schimbe orientarea cu 180 de grade Când în cele din urmă aceștia vor reveni la poziția inițială, vor emite un alt puls, ca un ecou, care va permite să se determine identitatea acelor atomi (Ulterior, am folosit principiul rezonanței magnetice ca să construiesc un accelerator de particule de 2,3 milioane de electron-volți în garajul mamei mele ) După doar doi ani, student în anul întâi la Universitatea Harvard, am avut onoarea de a-l avea pe dr Purcell profesor de electrodinamică Cam tot atunci, am avut o slujbă de vară și șansa a făcut să lucrez cu dr Richard Emst, care încerca să generalizeze activitatea lui Bloch și Purcell legată de rezonanța magnetică A reușit într-o manieră spectaculoasă și, în cele din urmă, avea să primească Premiul Nobel pentru Fizică în 1991, pentru crearea fundamentului aparatelor moderne de RMN (imagistică de rezonanță magnetică) La rândul lor, aparatele RMN ne-au oferit fotografii detaliate ale creierului viu, cu detalii chiar mai fine decât scanările PET O MINTE MAI PUTERNICĂ În cele din urmă, am devenit profesor de Fizică teoretică, dar misterele minții omenești au continuat să mă fascineze Este pasionant să vezi că, doar în ultimul deceniu, progresele din fizică au făcut posibile câteva dintre isprăvile mentalismului care m-au entuziasmat în copilărie Folosind scanările RMN, oamenii de știință pot acum să citească gândurile care circulă în creierele noastre Oamenii de știință pot de asemenea să însereze un cip în creierul pacienților care sunt complet paralizați și să-l conecteze la un computer, astfel încât, numai cu ajutorul gândurilor, să poată naviga pe internet, să citească și să scrie e-mailuri, să joace jocuri video, să-și controleze scaunul cu rotile, să dea comenzi aparatelor electrocasnice și să manipuleze brațe mecanice De fapt, acești pacienți pot să facă, prin intermediul unui computer, tot ceea ce poate să facă o persoană normală Oamenii de știință merg acum și mai departe, conectând creierul direct la un exoschelet pe care acești pacienți îl pot purta în jurul membrelor paralizate S-ar putea ca într-o zi cvadriplegicii să ducă vieți aproape normale Astfel de exoschelete ne-ar putea, de asemenea, conferi superputeri necesare rezolvării unor situații de urgență care țin de viață și de moarte Într-o zi, astronauții noștri s-ar putea chiar să exploreze planetele controlând mintal surogate mecanice în timp ce stau confortabil în sufrageria lor de-acasă La fel ca în filmul Matrix, cândva am putea fi capabili să descărcăm amintiri și deprinderi folosind computerele În studiile pe animale, oamenii de știință au reușit deja să însereze amintiri în creier Poate că e doar o chestiune de timp până când și noi o să putem însera amintiri artificiale în creierele noastre ca să învățăm materii noi, să ne petrecem vacanțele în locuri pe care nu le-am mai vizitat și să stăpânim alte hobby-uri Și, dacă deprinderile tehnice pot fi descărcate în mintea muncitorilor și a oamenilor de știință, s-ar putea chiar ca economia mondială să fie afectată Am putea chiar să fim capabili să împărtășim aceste amintiri Într-o bună zi, oamenii de știință ar putea construi un „internet al minții“, sau o rețea cerebrală, în care gândurile și emoțiile să fie trimise electronic în toată lumea Chiar și visele vor fi înregistrate video și apoi trimise prin „poșta cerebrală“ în tot internetul Tehnologia ne-ar putea da, de asemenea, puterea de a ne spori inteligența S-au făcut progrese în ceea ce privește înțelegerea puterilor extraordinare ale „savanților autiști“, ale căror capacități mentale, artistice și matematice sunt cu adevărat uluitoare Mai mult, genele care ne separă de primate sunt acum analizate, oferindu-ne imagini fără precedent despre originile evoluționiste ale creierului Au fost deja izolate gene ale animalelor, care le pot crește memoria și performanțele mentale Entuziasmul și promisiunile generate de aceste progrese uimitoare sunt atât de mari încât au ajuns să capteze atenția politicienilor Ba chiar, știința creierului a devenit peste noapte sursa unei rivalități transatlantice între cele mai mari puteri economice ale planetei În ianuarie 2013, președintele Barack Obama și Uniunea Europeană au anunțat ceea ce ar putea deveni în final o finanțare de multe miliarde de dolari pentru două proiecte independente care să realizeze o retro-inginerie a creierului Descifrarea circuitelor neurale complexe ale creierului, cândva considerată ca depășind fără speranțe aria de cuprindere a științei moderne, constituie acum elementul focal pentru două proiecte care, la fel ca Proiectul Genomului Uman, vor schimba peisajul științific și medical Nu numai că ne va oferi informații fără precedent despre mintea umană, dar va și genera noi industrii, va stimula activitatea economică și va deschide noi perspective pentru neuroștiință După ce în sfârșit vor fi descifrate căile neurale ale creierului, putem prevedea înțelegerea originilor precise ale bolilor mentale, ducând, poate la remedii pentru aceste afecțiuni străvechi Această decodificare face, de asemenea, posibil să se creeze o copie a creierului, ceea ce ridică probleme filosofice și etice Cine suntem noi, dacă putem să încărcăm într-un computer conștiința? Ne putem, de asemenea, juca cu conceptul nemuririi Corpurile noastre pot să moară și să se descompună, dar poate conștiința să trăiască veșnic? Și, dincolo de asta, poate că într-o zi, în viitorul îndepărtat, mintea va fi eliberată de constrângerile corporale și va putea călători printre stele, așa cum au speculat mai mulți oameni de știință Peste secole, ne putem imagina că vom pune întreaga noastră alcătuire neurală în niște fascicule laser, care apoi vor fi trimise în spațiul cosmic îndepărtat, aceasta fiind poate cea mai convenabilă cale prin care conștiința noastră va explora stelele Un nou și strălucitor peisaj științific care va remodela destinul uman se deschide acum cu adevărat Intrăm acum într-o nouă epocă de aur a neuroștiinței Pentru a face aceste predicții, am avut parte de ajutorul neprețuit al oamenilor de știință care mi-au permis cu amabilitate să-i intervievez, să le propag ideile la postul național de radio și chiar să merg în laboratoarele lor însoțit de echipe de filmare pentru televiziune Aceștia sunt savanții care pun bazele pentru viitorul minții Pentru ca ideile lor să fie incluse în această carte, am avut doar două exigențe: (1) predicțiile lor trebuie să se supună cu rigurozitate legilor fizicii, și (2) trebuie să existe prototipuri care să arate dovada de principiu pentru aceste idei îndrăznețe AFECTAT DE O BOALĂ MINTALĂ Am scris cândva o biografie a lui Albert Einstein, intitulată Einstein’s Cosmos, și a trebuit să cercetez în amănunt elemente ale vieții sale private Știam că băiatul cel mai mic al lui Einstein fusese bolnav de schizofrenie, dar nu realizasem impactul emoțional uriaș pe care acest lucru îl avusese asupra vieții marelui savant Einstein a fost afectat de boala mentală și altfel; unul dintre cei mai apropiați colegi ai săi a fost fizicianul Paul Ehrenfest, care l-a ajutat pe Einstein să creeze teoria relativității generale După ce a suferit accese de depresie, Ehrenfest și-a ucis propriul fiu, care avea sindromul Down, după care s-a sinucis De-a lungul anilor, am aflat că mulți dintre colegii și prietenii mei au avut dificultăți generate de bolile mentale în familiile lor De asemenea, boala mentală mi-a afectat și mie viața într-un mod profund Cu câțiva ani în urmă, mama mea a murit după o îndelungată luptă cu boala Alzheimer A fost sfâșietor să o văd pierzându-și treptat amintirile despre cei dragi, să privesc în ochii ei și să-mi dau seama că nu știa cine sunt Vedeam cum scânteia umanității i se stinge încetul cu încetul Și-a trăit viața străduindu-se să-și crească familia și, în loc să se bucure de anii „de aur“, a fost văduvită de toate amintirile ei dragi Pe măsură ce persoanele născute în perioada „baby boom“, de după cel de-Al Doilea Război Mondial, îmbătrânesc, experiența tristă pe care eu și mulți alții am avut-o se va repeta în toată lumea Dorința mea este ca progresele rapide în neuroștiință să poată cândva să aline suferințele celor afectați de boli mentale și demență CARE ESTE MOTORUL ACESTEI REVOLUȚII? Multitudinea de date provenite de la scanările cerebrale este acum decodificată, iar progresele sunt uluitoare De mai multe ori pe an, apar în presă știri despre o nouă descoperire De la inventarea telescopului, au trecut trei sute cincizeci de ani ca să ajungem în spațiul cosmic, dar, de la apariția imagisticii RMN și a scanărilor cerebrale avansate, a durat doar cincisprezece ani ca să se conecteze creierul la lumea exterioară De ce atât de repede și cât de multe urmează să vină? O parte din acest progres rapid a avut loc deoarece fizicienii din zilele noastre înțeleg foarte bine electromagnetismul, care guvernează semnalele electrice care circulă prin neuronii noștri Ecuațiile matematice ale lui James Clerk Maxwell, folosite pentru calcularea elementelor fizice ale antenelor, radarelor, receptoarelor radio, turnurilor de microunde, formează însăși piatra de temelie a tehnologiei RMN A durat câteva secole până când, în sfârșit, a fost rezolvat secretul electromagnetismului, dar neuroștiința se poate bucura de roadele acestei mărețe descoperiri În Partea I, voi trece în revistă istoria creierului uman și voi explica modul în care o galaxie de noi instrumente a părăsit laboratoarele de fizică și ne-a oferit imagini color splendide ale mecanismelor gândirii Întrucât conștiința joacă un rol central în orice discuție referitoare la minte, prezint totodată perspectiva unui fizician, oferind o definiție a conștiinței care include și regnul animal De fapt, ofer o clasificare a conștiinței, arătând cum este posibil să atribui un număr diferitelor tipuri de conștiință Dar ca să răspund pe deplin întrebării referitoare la modul în care această tehnologie va progresa, trebuie să recurgem și la legea lui Moore, care afirmă că puterea computerelor se dublează la fiecare aproximativ doi ani Îi surprind adesea pe oamenii cărora le spun un adevăr simplu: telefoanele celulare de astăzi au o putere de calcul mai mare decât toate computerele NASA în 1969, când primii doi oameni au pus piciorul pe Lună În zilele noastre, computerele sunt îndeajuns de puternice ca să înregistreze semnalele electrice emanate de creier și să le decodeze parțial într-un limbaj digital familiar Acest lucru face posibilă realizarea unei interfețe directe între creier și computer, prin intermediul căreia creierul să poată controla orice obiect din jur Acest domeniu aflat în dezvoltare rapidă se numește ICM (interfața creier-mașină), iar tehnologia-cheie o constituie computerul În Partea a II-a voi explora această nouă tehnologie, care a făcut posibile înregistrarea amintirilor, citirea gândurilor, înregistrarea video a viselor și telekinezia În Partea a III-a voi investiga formele alternative de conștiință, de la vise, droguri și boli mintale la roboți și chiar extratereștrii din spațiul cosmic Tot aici vom afla despre potențialul de a controla și manipula creierul ca să gestioneze boli cum ar fi depresia, Parkinson, Alzheimer și multe altele De asemenea, voi vorbi pe larg despre proiectul Brain Research Through Advancing Inovative Neurotechnologies (sau BRAIN), anunțat de președintele Obama, și Proiectul Creierului Uman al Uniunii Europene, care vor aloca miliarde de dolari pentru decodarea căilor de acces ale creierului, până la nivel neural Aceste două programe esențiale vor deschide fără îndoială domenii cu totul noi de cercetare, oferindu-ne moduri noi de a trata bolile mentale și dezvăluind totodată cele mai profunde secrete ale conștiinței Întrucât am dat o definiție a conștiinței, o putem folosi pentru a explora și conștiința non-umană (de exemplu, conștiința roboților) Cât de avansați pot deveni roboții? Pot avea ei emoții? Vor reprezenta ei o amenințare? Și vom explora și conștiința extratereștrilor, care pot avea țeluri cu totul diferite de ale noastre În Anexă, voi discuta ideea cea mai stranie, probabil, din toată știința, conceptul inspirat din fizica cuantică potrivit căruia conștiința ar putea să fie fundamentul realității Propunerile pentru acest domeniu în expansiune nu sunt deloc puține Doar timpul ne va putea spune care dintre ele sunt doar niște planuri nerealiste create de imaginația supraîncălzită a scriitorilor de science-fiction și care reprezintă căi solide pentru viitoarele cercetări științifice Progresul înregistrat în neuroștiință a fost astronomic și în multe privințe cheia a reprezentat-o fizica modernă, care valorifică la maximum puterea forțelor electromagnetice și nucleare pentru a sonda marile secrete ascunse în mintea noastră Trebuie să subliniez faptul că nu sunt specialist în neuroștiință Sunt un fizician teoretician cu un interes durabil legat de minte Sper că perspectiva unui fizician poate îmbogăți și mai mult cunoștințele noastre și să ofere o nouă înțelegere a celui mai familiar și, totodată, celui mai străin obiect din univers: mintea omenească Dar, dat fiind ritmul amețitor în care se dezvoltă perspective radical noi, este important să înțelegem pe deplin modul în care creierul nostru este alcătuit Prin urmare, să discutăm mai întâi originile neuroștiinței moderne, despre care unii istorici consideră că a început când un piron metalic a trecut prin creierul unui anume Phineas Gage Acest eveniment crucial a declanșat o reacție în lanț care a ajutat la supunerea creierului unor investigații științifice serioase Deși a fost un eveniment nefericit pentru domnul Gage, a netezit calea științei moderne PARTEA I MINTEA ȘI CONȘTIINȚA 1 DESCĂTUȘAREA MINȚII Premisa mea fundamentală referitoare la creier este că funcționarea sa – ceea ce numim uneori „minte“ – este o consecință a anatomiei și fiziologiei sale și nimic mai mult CARL SAGAN În 1848, Phineas Gage lucra ca maistru la căile ferate în Vermont, când s-a declanșat accidental o explozie de dinamită, care a expediat un piron lung de un metru și zece centimetri direct în fața lui, prin partea frontală a creierului, ieșind prin creștetul capului, aterizând în cele din urmă douăzeci și cinci de metri mai încolo Tovarășii săi de lucru, șocați să vadă cum o parte din creierul maistrului lor a zburat cât colo, au chemat imediat doctorul Spre surprinderea lucrătorilor (și chiar a doctorului), domnul Gage nu a murit pe loc A fost semiconștient câteva săptămâni, dar în cele din urmă se pare că și-a revenit complet (În 2009, a apărut o fotografie rară a lui Gage, în care un bărbat chipeș și încrezător, având o rană la cap și la ochiul stâng, ținea în mână pironul metalic ) Dar, după acest incident, colegii au început să remarce o schimbare pronunțată a personalității sale În mod normal un maistru vesel și săritor, Gage a devenit abuziv, ostil și egoist Doamnele erau avertizate să stea departe de el Dr John Harlow, doctorul care l-a tratat, a observat că Gage era „capricios și nestatornic, concepând multe planuri pentru operațiuni viitoare, care nici nu apucau să fie bine puse la punct că erau imediat abandonate în favoarea altora ce păreau mai fezabile Un copil în ceea ce privește manifestările și capacitatea intelectuală, el vădea pasiunile animalice ale unui bărbat puternic“ Doctorul Harlow nota că era „radical schimbat“ și că, potrivit colegilor de muncă, „nu mai era Gage“ După moartea acestuia, survenită în 1860, doctorul Harlow a conservat atât craniul, cât și pironul care îl străpunsese Radiografii detaliate ale craniului au confirmat de atunci că pironul metalic provocase o distrugere masivă a regiunii cerebrale din spatele frunții, cunoscută sub numele de lobul frontal, în ambele emisfere ale creierului, stângă și dreaptă Acest accident incredibil nu a schimbat doar viața lui Phineas Gage, ci avea să modifice și cursul științei Conform gândirii dominante de până atunci, creierul și sufletul erau două entități separate, o filosofie numită dualism Dar a devenit tot mai clar că vătămarea lobului frontal al creierului lui Gage i-a modificat acestuia în mod considerabil personalitatea Iar acest fapt, la rândul său, a provocat o schimbare de paradigmă în gândirea științifică: poate că anumite regiuni ale creierului pot fi legate de anumite comportamente CREIERUL LUI BROCA În 1861, la doar un an după moartea lui Gage, această viziune a fost consolidată și mai mult prin opera lui Pierre Paul Broca, un medic parizian care a studiat un pacient care părea normal, cu excepția faptului că avea o gravă deficiență în vorbire Pacientul putea să înțeleagă perfect vorbirea, dar nu putea să articuleze decât un sunet, cuvântul „tan“ După moartea pacientului, doctorul Broca a confirmat în urma autopsiei că pacientul suferise o leziune a lobului temporal stâng, o regiune a creierului situată lângă urechea stângă Doctorul Broca avea să confirme ulterior douăsprezece cazuri similare de pacienți cu vătămări ale acestei zone a creierului Astăzi, despre pacienții cu leziuni ale acestei regiuni cerebrale se spune că suferă de afazia lui Broca (În general, pacienții care suferă de această tulburare pot înțelege vorbirea, dar nu pot să spună nimic sau sar peste multe cuvinte atunci când vorbesc ) Curând după aceea, în 1874, medicul german Carl Wernicke a descris pacienți care sufereau de o afecțiune total opusă Puteau să articuleze cu claritate, dar nu puteau să înțeleagă vorbirea scrisă sau rostită Adesea, acești pacienți puteau să vorbească fluent și corect din punct de vedere gramatical, dar folosind cuvinte absurde și un jargon fără înțeles Din păcate, de multe ori, acești pacienți nici măcar nu știau că vorbesc în dodii Wernicke a confirmat, după efectuarea autopsiilor, că pacienții suferiseră vătămări ale unei regiuni ușor diferite a lobului temporal stâng Cercetările lui Broca și Wernicke au reprezentat studii de referință în neuroștiință, stabilind o legătură clară între problemele comportamentale, cum ar fi afecțiuni ale vorbirii și limbajului, și vătămări ale anumitor regiuni ale creierului O altă descoperire a avut loc în toiul haosului generat de război De-a lungul istoriei, au existat multe tabuuri religioase care interziceau disecția corpului uman, obstrucționând grav progresul în medicină În război, totuși, când zeci de mii de soldați răniți mureau pe câmpul de luptă, pentru doctori a devenit o misiune urgentă să pună la punct orice tratament medical care funcționa În timpul războiului prusaco-danez din 1864, doctorul german Gustav Fritsch a tratat mulți soldați cu răni deschise la creier și a observat întâmplător că, atunci când atingea o emisferă a creierului, partea opusă a corpului adesea tresărea Ulterior, Fritsch a arătat în mod sistematic că, stimulând electric creierul, emisfera stângă putea să controleze partea dreaptă a corpului și invers A fost o descoperire uluitoare, demonstrând că creierul avea o natură esențial electrică și că o anumită regiune a creierului controla o regiune a părții opuse a corpului (În mod curios, folosirea unor sonde electrice pe creier a fost consemnată pentru prima oară cu două mii de ani în urmă, de către romani În anul 43 d Hr , cronicile arată că doctorul de curte al împăratului Claudius a folosit un pește torpilă încărcat electric, care a fost apoi aplicat pe capul unui pacient care suferea de o migrenă înfiorătoare ) Înțelegerea faptului că există căi electrice care conectează creierul de corp n-a fost analizată sistematic decât în anii ’30, când doctorul Wilder Penfield a început să lucreze cu pacienții bolnavi de epilepsie, care sufereau adesea convulsii și atacuri debilitante, ce puteau să le pună în pericol chiar viața Pentru ei, ultima opțiune era o operație pe creier, care presupunea îndepărtarea unor părți ale craniului și expunerea creierului (Întrucât creierul nu are senzori pentru durere, pacientul poate rămâne conștient în timpul întregii proceduri, așa încât doctorul Penfield folosea doar un anestezic local în timpul operației ) Dr Penfield a observat că, atunci când stimula anumite părți ale cortexului cu un electrod, răspundeau diferite părți ale corpului Astfel, și-a dat seama dintr-odată că putea să stabilească o corespondență biunivocă între regiuni specifice ale cortexului și corpul uman Desenele sale au fost atât de exacte încât sunt folosite și astăzi sub o formă aproape nemodificată Ele au avut un impact imediat atât asupra comunității științifice, cât și a opiniei publice Într-o diagramă, se poate vedea care regiune a creierului controlează aproximativ anumite funcții și cât de importantă este fiecare funcție De exemplu, întrucât mâinile și gura sunt atât de importante pentru supraviețuire, o proporție considerabilă a puterii cerebrale este dedicată controlării acestora, în vreme ce senzorii din spatele nostru abia dacă-și fac simțită prezența Mai mult, Penfield a descoperit că, prin stimularea unor părți ale lobului temporal, pacienții lui retrăiau subit amintiri de mult uitate într-o manieră clară A fost șocat când un pacient, în mijlocul unei operații pe creier, a început deodată să vorbească: „Era ca și cum… stăteam în ușa liceului [meu]… am auzit-o pe mama vorbind la telefon, spunându-i mătușii mele să vină la noi în seara aceea “ Penfield și-a dat seama că atinsese cumva amintiri îngropate adânc în interiorul creierului Când și-a publicat rezultatele în 1951, acestea au generat o nouă transformare a modului în care înțelegem creierul Figura 1: Harta cortexului motor creată de doctorul Wilder Penfield, în care se arată care regiune a creierului controlează o anumită parte a corpului HARTA CREIERULUI În anii 1950 și 1960, a fost posibil să se contureze o hartă aproximativă a creierului, localizându-se diferite regiuni și chiar identificându-se funcții ale câtorva dintre ele În Figura 2 vedem neocortexul, care este stratul exterior al creierului, divizat în patru lobi Este foarte dezvoltat la oameni Toți lobii creierului sunt dedicați procesării semnalelor primite de la simțuri, cu excepția unuia: lobul frontal, situat în spatele frunții Cortexul prefrontal, partea cea mai din față a lobului frontal, este locul unde este procesată cea mai mare parte a gândirii raționale Informația pe care o citiți în acest moment este prelucrată în cortexul prefrontal Vătămarea acestei regiuni vă poate afecta capacitatea de a face planuri sau de a contempla viitorul, ca în cazul lui Phineas Gage Aceasta este regiunea unde sunt evaluate informațiile primite de la simțuri și este conceput un curs viitor al acțiunii Figura 2: Cei patru lobi ai neocortexului cerebral sunt responsabili pentru funcții diferite, dar legate între ele Lobul parietal este situat în partea de sus a creierului Emisfera dreaptă controlează atenția senzorială și imaginea corpului; emisfera stângă controlează îndemânarea și unele aspecte ale limbajului Vătămările din această regiune pot provoca multe probleme, cum ar fi dificultatea în a localiza părți ale propriului corp Lobul occipital este localizat chiar în spatele creierului și prelucrează informația vizuală primită de la ochi Vătămarea acestei regiuni poate provoca orbirea și deficiențe ale văzului Lobul temporal controlează limbajul (doar pe partea stângă), precum și recunoașterea vizuală a fețelor și anumite emoții Vătămarea acestui lob ne poate lăsa incapabili să vorbim sau să recunoaștem fețe familiare CREIERUL ÎN EVOLUȚIE Când te uiți la alte organe ale corpului, cum sunt mușchii, oasele și plămânii, pare să existe o logică evidentă a acestora, pe care o putem observa de îndată Dar structura creierului poate părea compusă într-o manieră mai degrabă haotică De fapt, încercarea de cartografiere a creierului a fost de multe ori denumită „cartografie pentru nebuni“ Ca să dea o logică structurii aparent aleatorii a creierului, în 1967, doctorul Paul Maclean de la Institutul Național de Sănătate Mentală a aplicat creierului teoria evoluționistă a lui Charles Darwin El a divizat creierul în trei părți (De atunci, studiile au arătat că acest model poate fi rafinat, dar îl vom folosi ca principiu organizatoric aproximativ ca să explicăm structura generală a creierului ) Mai întâi, el a observat că partea din spate și centrală a creierului uman, conținând trunchiul cerebral, cerebelul și ganglionii bazali, sunt aproape identice cu creierele reptilelor Cunoscute sub denumirea de „creier reptilian“, acestea sunt cele mai vechi structuri ale creierului, care guvernează funcții de bază fundamentale, precum echilibrul, respirația, digestia, bătăile inimii și tensiunea arterială Ele controlează de asemenea comportamente cum ar fi lupta, vânătoarea, împerecherea și teritorialitatea, care sunt necesare pentru supraviețuire și reproducere Creierul reptilian are o vârstă de circa 500 de milioane de ani (Vezi Figura 3 ) Dar, pe măsură ce am evoluat de la reptile la mamifere, creierul a devenit și el mai complex, evoluând spre exterior și creând structuri cu totul noi Aici întâlnim „creierul de mamifer“ sau sistemul limbic, localizat în apropiere de centrul creierului și înconjurând părți ale creierului reptilian Sistemul limbic este proeminent la animalele care trăiesc în grupuri sociale, cum ar fi maimuțele El conține, de asemenea, structuri implicate în emoții Întrucât dinamica grupurilor sociale poate fi destul de complexă, sistemul limbic este esențial în evidențierea potențialilor inamici, aliați și rivali Figura 3: Istoria evoluționistă a creierului, cu creierul reptilian, sistemul limbic (creierul de mamifer) și neocortexul (creierul uman) Într-o exprimare aproximativă, se poate spune că drumul evoluției creierului a trecut de la creierul reptilian la creierul de mamifer și apoi la creierul uman Diferitele părți ale sistemului limbic care controlează comportamente esențiale pentru animalele sociale sunt: Hipocampul Acesta este poarta spre memorie, unde amintirile recente sunt prelucrate în amintiri de durată Denumirea sa înseamnă „căluț de mare“, ceea ce-i descrie forma ciudată Vătămările din această regiune vor distruge capacitatea de a forma noi amintiri de lungă durată Rămâi un prizonier al prezentului Amigdala Aici este sediul emoțiilor, mai ales al fricii, locul unde emoțiile sunt prima oară înregistrate și generate Denumirea sa înseamnă „migdală“ Talamusul Acesta este ca o stație-releu, care colectează semnalele senzoriale de la trunchiul cerebral și apoi le transmite spre exterior la diferitele cortexuri Denumirea înseamnă „cameră interioară“ Hipotalamusul Acesta reglează temperatura corporală, ritmul circadian, foamea, setea și aspecte ale reproducerii și plăcerii Este situat sub talamus — de unde și denumirea În sfârșit, avem a treia și cea mai recentă regiune a creierului de mamifer, cortexul cerebral, care este stratul exterior al creierului Cea mai nouă structură evoluționistă din cadrul cortexului cerebral este neocortexul (care înseamnă „scoarță nouă“), care guvernează comportamentul cognitiv superior Este cel mai dezvoltat la oameni: alcătuiește 80% din masa creierului și totuși are doar grosimea unui șervețel La șobolani, neocortexul este neted, dar la oameni are multe circumvoluțiuni, ceea ce permite ca o mare suprafață să fie înghesuită în craniul uman Într-un anume sens, creierul uman este ca un muzeu care conține reminiscențe ale tuturor etapelor anterioare ale evoluției noastre întinse pe milioane de ani: explodând spre exterior și spre partea din față în dimensiune și funcționalitate (Tot aceasta este, în mare, calea urmată când se naște un copil Creierul bebeluș se extinde spre exterior și spre partea frontală, probabil imitând etapele evoluției umane ) Deși neocortexul are un aspect modest, aparențele sunt înșelătoare La microscop, se poate aprecia arhitectura complexă a creierului Materia cenușie constă din miliarde de celule nervoase minuscule denumite neuroni Ca o rețea de telefonie gigantică, ei recepționează mesaje de la alți neuroni prin intermediul dendritelor, care sunt ca niște excrescențe tentaculare la un capăt al neuronului La celălalt capăt, se află o fibră lungă numită axon În cele din urmă, axonul se conectează cu până la zece mii de alți neuroni prin intermediul dendritelor acestora La joncțiunea dintre cei doi neuroni se află un mic interval denumit sinapsă Aceste sinapse acționează ca niște porți, regularizând fluxul de informații din interiorul creierului Niște substanțe chimice speciale denumite neurotransmițători pot intra în sinapse, modificând fluxul semnalelor Întrucât neurotransmițători cum ar fi dopamina, serotonina și noradrenalina ajută în controlarea curentului de informații care se mișcă prin multitudinea de căi ale creierului, acestea ne influențează puternic stările sufletești, emoțiile, gândurile și starea de spirit (Vezi Figura 4 ) Figura 4: Diagrama unui neuron Semnalele electrice se deplasează de-a lungul axonului până când ajung la sinapsă Neurotransmițătorii pot regulariza fluxul de semnale electrice prin sinapsă Această descriere a creierului a reprezentat în linii generale starea de fapt a cunoștințelor în anii 1980 Totuși, în anii 1990, odată cu introducerea noilor tehnologii din domeniul fizicii, mecanica gândurilor a început să fie dezvăluită în detalii fine, dezlănțuind actuala explozie de descoperiri științifice Unul dintre „caii de povară“ ai acestei revoluții a fost aparatura RMN RMN: FEREASTRĂ SPRE CREIER Pentru a înțelege motivul pentru care această tehnologie radical nouă a ajutat la decodificarea creierului gânditor, trebuie să ne îndreptăm atenția asupra unor principii fundamentale ale fizicii Undele radio, un tip de radiație electromagnetică, pot trece prin țesuturi fără să provoace vătămări Aparatura RMN profită de acest fapt, permițând undelor electromagnetice să penetreze neîngrădite craniul Prin acest procedeu, tehnologia ne-a oferit fotografii splendide ale unui lucru despre care cândva se credea că va fi imposibil de capturat: funcționarea internă a creierului în timp ce experimentează senzații și emoții Privind dansul luminițelor care pâlpâie într-o instalație RMN, se pot urmări gândurile ce se mișcă în interiorul creierului Este ca și cum ai vedea interiorul unui ceas în timp ce ticăie Primul lucru pe care-l observi la o instalație RMN sunt bobinele magnetice cilindrice, de dimensiuni uriașe, care pot produce un câmp magnetic de douăzeci până la șaizeci de ori mai puternic decât câmpul magnetic terestru Magnetul gigantic este unul dintre motivele principale pentru care o instalație RMN poate cântări o tonă, umplând o întreagă cameră și costând câteva milioane de dolari (Instalațiile RMN sunt mai sigure decât cele cu raze X deoarece nu creează ioni nocivi Scanările de tomografie computerizată, care pot crea și ele imagini tridimensionale, inundă corpul uman cu doze de multe ori mai mari decât doza unei radiografii obișnuite și de aceea trebuie reglementate cu atenție Prin contrast, instalațiile RMN sunt lipsite de riscuri când sunt folosite în mod corespunzător Totuși, o problemă o constituie lipsa de atenție a lucrătorilor din domeniu Câmpul magnetic este îndeajuns de puternic pentru a face instrumentele să zboare cu mare viteză prin aer atunci când este pornit într-un moment nepotrivit Este cauza unor accidente de muncă uneori mortale ) Instalațiile RMN funcționează astfel: pacienții stau culcați și sunt introduși într-un cilindru care conține două bobine mari, acestea creând câmpul magnetic Când câmpul magnetic este pornit, nucleele atomilor din corpul tău se comportă asemănător unor ace de busolă: se aliniază orizontal pe direcția câmpului Apoi, este generat un mic puls radio, care face ca unele dintre nucleele din corpul nostru să-și schimbe orientarea cu 180 de grade Când, ulterior, nucleele revin la poziția lor normală, emit un puls secundar de energie radio, care este apoi analizat de instalația RMN Analizând aceste mici „ecouri“, se poate reconstitui poziția și natura acestor atomi Asemenea unui liliac, care folosește ecourile pentru a determina poziția obiectelor din calea sa, ecourile create de instalația RMN permit oamenilor de știință să recreeze o imagine remarcabilă a interiorului creierului Computerele reconstituie în continuare poziția atomilor, generând frumoase diagrame tridimensionale Când au apărut prima dată, instalațiile RMN puteau să prezinte o structură statică a creierului și a diferitelor sale regiuni Totuși, pe la mijlocul anilor 1990, a fost inventat un nou tip de RMN, denumit RMN funcțional sau RMNf, care detecta prezența oxigenului în sângele din creier (Pentru diferite tipuri de instalații RMN, oamenii de știință pun de multe ori o literă mică la sfârșitul inițialelor RMN, dar noi vom folosi simbolul RMN pentru a denumi toate tipurile diferite de instalații RMN ) Scanările RMN nu pot detecta direct fluxul de electricitate din neuroni, dar întrucât oxigenul este necesar pentru a furniza energie neuronilor, sângele oxigenat poate urmări fluxul de energie electrică din neuroni și poate arăta cum diferite regiuni ale creierului interacționează între ele Deja aceste scanări RMN au infirmat categoric ideea potrivit căreia gândirea ar fi concentrată într-un singur centru În schimb, se poate vedea cum energia electrică circulă între diferite părți ale creierului în timp ce acesta gândește Urmărind traiectoriile gândurilor noastre, scanările RMN au aruncat o lumină nouă asupra naturii unui mare număr de boli mentale, printre care Alzheimer, Parkinson sau schizofrenie Marele avantaj al instalațiilor RMN este capacitatea lor foarte precisă de a localiza părți minuscule ale creierului, până la o fracțiune de milimetru O scanare RMN va crea nu doar niște puncte pe un ecran bidimensional, denumite pixeli, ci puncte într-un spațiu tridimensional denumite „voxeli“, producând o colecție strălucitoare de zeci de mii de puncte colorate în 3-D, având forma creierului Întrucât elementele chimice diferite reacționează la frecvențe radio diferite, se poate schimba frecvența pulsului radio și, prin urmare, se pot identifica diferite elemente ale corpului Așa cum am menționat, instalațiile RMN se concentrează asupra atomilor de oxigen din sânge cu scopul de a măsura fluxul sanguin, dar instalațiile RMN pot fi reglate și pentru identificarea altor atomi Doar în ultimul deceniu, a apărut o nouă formă de RMN denumită „imagistică de difuzie tensorială“ (IDT), care detectează fluxul de apă din creier Întrucât apa urmează căile neurale ale creierului, IDT produce imagini frumoase care seamănă cu o boltă de viță-de-vie crescută în grădină Oamenii de știință pot determina instantaneu cum anumite părți ale creierului sunt legate de alte părți Tehnologia RMN are totuși două neajunsuri Deși sunt inegalabile în privința rezoluției spațiale, localizând voxeli până la mărimea unui vârf de ac în 3-D, instalațiile RMN nu sunt la fel de bune în ceea ce privește rezoluția temporală Durează aproape o secundă întreagă până să urmărească drumul sângelui prin creier, ceea ce poate că nu pare mult, dar să nu uităm că semnalele electrice circulă aproape instantaneu prin creier și, prin urmare, scanările RMN pot rata unele dintre detaliile complexe ale modelelor de gândire Un alt inconvenient este legat de costuri, care se ridică la câteva milioane de dolari, așa încât doctorii sunt nevoiți să folosească instalațiile în comun Dar, ca la majoritatea tehnologiilor, evoluția lor ulterioară poate reduce costurile în timp Până una-alta, costurile exorbitante nu au împiedicat vânătoarea de aplicații comerciale O idee este să se folosească scanările RMN ca detectoare de minciuni, care, conform unor studii, pot identifica minciunile cu o precizie de 95 % sau mai mare Nivelul de precizie este în continuare controversat, dar ideea de bază este că atunci când o persoană minte, trebuie simultan să știe adevărul, să născocească minciuna și să analizeze rapid coerența acestei minciuni cu faptele cunoscute anterior Astăzi, unele companii susțin că tehnologia RMN arată că lobii prefrontal și parietal se luminează când cineva spune o minciună Mai exact, „cortexul orbito-frontal“ (care poate servi, printre alte funcții, ca „verificator al adevărului“ ca să ne avertizeze când ceva este greșit) devine activ Această regiune este localizată direct în spatele orbitelor ochilor, de unde și denumirea Teoria spune că acest cortex orbitofrontal înțelege diferența dintre adevăr și minciună și, în consecință, intră în hiperactivitate (Alte regiuni ale creierului se luminează și ele când cineva spune o minciună, cum ar fi cortexurile superior median și inferolateral prefrontal, care sunt implicate în cunoaștere ) Deja au apărut mai multe firme care oferă instalații RMN ca detectoare de minciuni și cazuri în care sunt implicate aceste instalații pătrund în sistemul juridic Dar este important de menționat că aceste instalații RMN indică o creștere a activității cerebrale doar în anumite regiuni Deși rezultatele ADN pot avea uneori o precizie de unu la zece miliarde sau chiar mai bună, scanările RMN nu pot avea aceeași precizie, deoarece este nevoie de mai multe regiuni ale creierului pentru născocirea unei minciuni și aceleași zone ale creierului sunt responsabile și pentru procesarea altor tipuri de gânduri SCANĂRILE EEG Un alt instrument util pentru sondarea creierului în profunzime este electroencefalograma (EEG) Metoda a fost folosită pentru prima oară încă din 1924, dar abia de curând a fost posibilă utilizarea computerelor pentru a putea fi puse cap la cap toate datele provenite de la fiecare electrod Figura 5: Sus, vedem o imagine luată de o instalație RMN funcțional, care prezintă regiunile de activitate mentală intensă Jos, avem modelul „floral“ creat de o instalație RMN cu difuziune, care poate urmări căile neurale și conexiunile din creier În cazul unei scanări EEG, pacientul își pune de obicei pe cap o cască având un aspect futurist, cu zeci de electrozi pe suprafață (Cele mai avansate versiuni plasează pe capul pacientului o plasă pentru păr conținând o serie de electrozi minusculi ) Acești electrozi detectează semnalele electrice care circulă prin creier O scanare EEG diferă de o scanare RMN în mai multe privințe esențiale Așa cum am văzut, în cadrul scanării RMN, pulsuri radio sunt trimise în creier, iar „ecourile“ venite înapoi sunt ulterior analizate Ceea ce înseamnă că poți varia pulsul radio ca să selectezi pentru analiză atomi diferiți, iar asta face ca instalația să fie foarte versatilă În schimb, aparatura EEG este strict pasivă, adică, analizează semnalele electromagnetice minuscule emise de creier în mod natural EEG excelează în înregistrarea unei game destul de extinse de semnale electromagnetice care străbat întregul creier, ceea ce permite oamenilor de știință să măsoare activitatea generală a creierului în timp ce doarme, se concentrează, se relaxează, visează etc Diferitele stări ale conștiinței vibrează la frecvențe diferite De exemplu, somnul profund corespunde undelor delta, care vibrează în gama 0,1–4 cicli pe secundă (Hz) Stările mentale active, cum ar fi rezolvarea problemelor, corespund undelor beta, care vibrează în gama 12–30 cicli pe secundă Aceste vibrații permit diferitelor părți ale creierului să facă schimb de informații și să comunice unele cu altele, chiar dacă sunt situate în părți opuse ale creierului Și, în vreme ce scanările RMN care măsoară fluxul sanguin pot fi luate doar de câteva ori pe secundă, scanările EEG măsoară instantaneu activitatea electrică Totuși, avantajul cel mai mare al scanării EEG îl reprezintă ușurința în folosire și costul Chiar și elevii de liceu au făcut experimente la ei acasă, punându-și pe cap senzori EEG Pe de altă parte, principalul dezavantaj al EEG, care i-a împiedicat dezvoltarea timp de decenii, este rezoluția spațială foarte slabă EEG detectează semnalele electrice care au fost deja difuzate după trecerea prin craniu, făcând destul de greu de detectat activitatea anormală atunci când aceasta își are originea în zonele profunde ale creierului Când te uiți la talmeș-balmeșul de semnale EEG, este aproape imposibil să-ți dai seama care parte a creierului l-a creat Mai mult, mișcări infime, ca mișcarea unui deget, pot distorsiona semnalul, făcându-l uneori inutil SCANĂRI PET Un alt instrument util din lumea fizicii este scanarea PET (tomografie cu emisie de pozitroni), care calculează fluxul de energie din creier localizând prezența glucozei, molecula de zahăr care constituie combustibilul celulelor La fel ca în cazul camerei cu ceață pe care am construit-o în liceu, scanările PET folosesc particulele subatomice emise de sodiul –22 din compoziția glucozei Pentru a începe o scanare PET, o soluție specială conținând zahăr ușor radioactiv este injectată pacientului Atomii de sodiu din molecula de zahăr au fost înlocuiți de izotopul radioactiv sodiu –22 De fiecare dată când atomul de sodiu se dezintegrează, el emite un electron pozitiv, sau pozitron, care este detectat cu ușurință de senzori Urmărind calea atomilor de sodiu radioactiv din zahăr, se poate determina fluxul de energie din creierul viu Scanările PET au multe dintre avantajele scanărilor RMN, dar nu au rezoluția spațială excelentă a unei imagini RMN Totuși, în loc să măsoare fluxul sanguin, care este doar un indicator indirect al consumului energetic din corp, scanările PET măsoară consumul de energie, fiind astfel mult mai strâns legat de activitatea neurală Totuși, mai există un dezavantaj al scanărilor PET Spre deosebire de scanările RMN și EEG, acestea sunt ușor radioactive, așa încât nu se pot efectua încontinuu În general, nu este permis să se efectueze mai mult de o scanare PET pe an asupra unei persoane, din cauza riscului de iradiere MAGNETISMUL DIN CREIER În ultimul deceniu, multe dispozitive de înaltă tehnologie au pătruns în instrumentarul specialiștilor în neuroștiință, inclusiv scanerul electromagnetic transcranian (TES), magnetoencefalografia (MEG), spectroscopia în cvasi-infraroșu (NIRS) și optogenetica, printre altele În mod deosebit, magnetismul a fost folosit pentru a scoate din funcțiune anumite părți ale creierului, fără o incizie craniană Fizica elementară care stă la baza acestor instrumente noi spune că un câmp electric rapid schimbător poate crea un câmp magnetic și invers Magnetoencefalografele (MEG) măsoară pasiv câmpurile magnetice produse de câmpurile electrice schimbătoare ale creierului Aceste câmpuri magnetice sunt slabe și extrem de mici, având o intensitate de aproximativ a miliarda parte din intensitatea câmpului magnetic terestru La fel ca EEG, MEG este foarte bună la rezoluția temporală, până la o miime de secundă Totuși, rezoluția sa spațială este de doar un centimetru cub Spre deosebire de măsurarea pasivă efectuată prin MEG, scanerul electromagnetic transcranian (TES) generează un puls mare de electricitate, care, la rândul lui, creează o explozie de energie magnetică TES este plasat în apropierea creierului, astfel încât pulsul magnetic penetrează craniul și creează un alt puls electric în interiorul creierului Acest puls electric secundar, la rândul său, este suficient pentru a întrerupe sau a atenua activitatea zonelor selectate ale creierului De-a lungul istoriei, oamenii de știință au fost nevoiți să se bazeze pe accidentele cerebrale sau pe tumori ca să reducă la tăcere anumite părți ale creierului și, de aici, să determine ce făceau acestea Dar, cu ajutorul TES, se poate întrerupe sau atenua fără riscuri activitatea anumitor părți ale creierului Trimițând energie magnetică spre o anumită zonă a creierului, se poate determina funcția acesteia urmărind pur și simplu cum s-a schimbat comportamentul pacientului (De exemplu, trimițând pulsuri magnetice în lobul temporal stâng, se poate vedea că este afectată capacitatea de vorbire ) Figura 6: Vedem aici un scaner electromagnetic transcranian și magnetoencefalograful, care folosește magnetismul în locul undelor radio pentru a penetra craniul și a determina natura gândurilor din interiorul creierului Magnetismul poate inactiva temporar părți ale creierului, permițând savanților să determine cum funcționează aceste regiuni fără să fie nevoie de un accident vascular-cerebral Un dezavantaj potențial al TES este că aceste câmpuri magnetice nu pătrund foarte adânc în interiorul creierului (deoarece câmpurile magnetice scad în intensitate mult mai repede decât cunoscuta lege a pătratelor inverse valabilă pentru electricitate) TES este foarte util în întreruperea activității părților creierului din apropierea craniului, dar câmpul magnetic nu poate ajunge la centrii importanți situați în interiorul creierului, cum ar fi sistemul limbic Dar viitoarele generații de dispozitive TES s-ar putea să depășească această problemă tehnică prin creșterea intensității și preciziei câmpului magnetic STIMULAREA CEREBRALĂ PROFUNDĂ Un alt instrument care s-a dovedit vital pentru neurologi este stimularea cerebrală profundă (DBS) Sondele folosite inițial de doctorul Penfield erau relativ rudimentare Astăzi, electrozii pot avea grosimea unui fir de păr și pot ajunge la regiuni situate adânc în interiorul creierului Acest fapt nu numai că a permis oamenilor de știință să localizeze funcționarea diferitelor părți ale creierului, dar se poate folosi și pentru tratarea tulburărilor mentale DBS și-a dovedit valoarea în cazul bolii Parkinson, în care anumite regiuni ale creierului sunt hiperactive și creează adesea tremuratul incontrolabil al mâinilor Mai recent, acești electrozi au țintit o nouă regiune a creierului (denumită zona nr 25 a lui Brodmann), care este adesea hiperactivă la pacienții depresivi care nu răspund la psihoterapie sau medicamente Stimularea cerebrală profundă a oferit o alinare aproape miraculoasă acestor pacienți, după chinuri și suferințe prelungite de-a lungul deceniilor În fiecare an, sunt descoperite noi utilizări ale stimulării cerebrale profunde De fapt, aproape toate tulburările importante ale creierului sunt acum reexaminate în lumina acestei tehnologii și a altor metode de scanare cerebrală Aceasta promite să fie o arie foarte interesantă pentru diagnosticarea și chiar tratarea bolilor OPTOGENETICA – LUMINAREA CREIERULUI Dar probabil că cel mai nou și mai interesant instrument din trusa neurologului este optogenetica, cândva considerată de domeniul SF-ului Ca o baghetă magică, aceasta permite activarea anumitor căi care controlează comportamentul prin trimiterea unui fascicul de lumină asupra creierului În mod incredibil, o genă sensibilă la lumină care generează activarea unei celule se poate însera, cu precizie chirurgicală, direct într-un neuron Apoi, aprinzând un fascicul de lumină, neuronul este activat Mai important, aceasta permite oamenilor de știință să excite aceste căi, astfel încât poți activa sau dezactiva anumite comportamente prin acționarea unui întrerupător Deși această tehnologie are o vechime de numai un deceniu, optogenetica s-a dovedit deja capabilă să controleze anumite comportamente animale Acționând un comutator de lumină, este posibil să faci muștele de oțet să zboare dintr-odată, viermii să înceteze să se mai zvârcolească și șoarecii să se învârtească nebunește în cerc Au început să se efectueze acum experimente pe maimuțe și se discută chiar despre experimente pe oameni Sunt mari speranțe că această tehnologie va avea o aplicație directă în tratarea unor tulburări cum ar fi boala Parkinson și depresia CREIERUL TRANSPARENT La fel ca optogenetica, o altă nouă descoperire spectaculoasă face creierul să devină transparent, astfel încât căile sale neurale pot fi vizualizate cu ochiul liber În 2013, cercetătorii de la Universitatea Stanford au anunțat că au reușit să facă transparent în întregime creierul unui șoarece, precum și părți ale unui creier uman Anunțul a fost atât de uluitor, încât a ajuns pe prima pagină a ziarului New York Times, sub titlul „Oamenii de știință explorează creierul limpede ca un jeleu “ La nivel celular, celulele văzute individual sunt transparente, toate componentele lor microscopice fiind expuse integral Totuși, în momentul în care miliarde de celule se adună pentru a forma organe cum ar fi creierul, adaosul de lipide (grăsimi, uleiuri, ceară și substanțe insolubile în apă) fac ca organul să devină opac Cheia noii tehnici constă în îndepărtarea lipidelor menținând în același timp neuronii intacți Savanții de la Stanford au făcut asta punând creierul în hidrogel (o substanță gelatinoasă compusă în principal din apă), care se leagă de toate moleculele creierului, cu excepția lipidelor Introducând creierul într-o soluție de săpun sub acțiunea unui câmp electric, soluția poate fi purjată din creier, luând cu ea lipidele și lăsând creierul transparent Adăugarea unor coloranți poate face vizibile căile neurale Acest lucru poate ajuta la identificarea si cartografierea nenumăratelor căi din interiorul creierului Transparentizarea țesuturilor nu este ceva nou, dar pentru obținerea tuturor condițiilor necesare pentru a face întregul creier transparent a fost nevoie de multă ingeniozitate „Am ars și am topit peste o sută de creiere“, a mărturisit doctorul Kwanghun Chung, unul dintre savanții principali ai studiului Această tehnică nouă, numită Clarity, poate fi aplicată și altor organe (și chiar organelor conservate ani de-a rândul în substanțe cum ar fi formalina) El a creat deja ficați, plămâni și inimi transparente Această tehnică nouă are aplicații surprinzătoare în toată medicina, dar în mod special se va concentra pe accelerarea cercetărilor privind căile din interiorul creierului, punctul de maxim interes al unor studii și al unei politici de finanțare foarte intense PATRU FORȚE FUNDAMENTALE Succesul acestei prime generații de scanări cerebrale a fost de-a dreptul spectaculos Înainte de introducerea lor, doar circa treizeci de regiuni ale creierului erau cunoscute cu o oarecare certitudine Acum, numai instalațiile RMN pot identifica două–trei sute de regiuni, deschizând frontiere cu totul noi pentru știința creierului Cu atât de multe tehnologii noi de scanare introduse din fizică doar în ultimii cincisprezece ani, ne putem întreba: mai sunt și altele? Răspunsul este da, dar ele vor fi variații și perfecționări ale celor precedente, nu tehnologii radical noi Iar asta se întâmplă deoarece există doar patru forțe fundamentale – gravitațională, electromagnetică, nucleară slabă și nucleară tare – care guvernează universul (Fizicienii au încercat să găsească dovezi despre o a cincea forță, dar toate tentativele de până acum au eșuat ) Forța electromagnetică, care ne luminează orașele și reprezintă energia electricității și a magnetismului, este sursa pentru aproape toate noile tehnologii de scanare (cu excepția scanării TEP, care este guvernată de forța nucleară slabă) Întrucât fizicienii au o experiență de peste o sută cincizeci de ani în lucrul cu forța electromagnetică, nu e niciun mister în crearea de noi câmpuri electrice și magnetice, așa încât orice tehnologie nouă de scanare a creierului va fi, cel mai probabil, o modificare a tehnologiilor existente, mai degrabă decât ceva întru totul nou La fel ca în cazul majorității tehnologiilor, dimensiunile și costurile acestor instalații se vor reduce, ceea ce va accelera utilizarea pe scară largă a acestor instrumente sofisticate Deja fizicienii fac calculele de bază necesare pentru a face ca un aparat RMN să încapă într-un telefon celular În același timp, provocarea fundamentală cu care se confruntă aceste scanări cerebrale este obținerea unei rezoluții cât mai bune, atât spațială, cât și temporală Rezoluția spațială a scanărilor RMN va crește pe măsură ce câmpul magnetic devine mai uniform iar partea electronică devine mai sensibilă În prezent, scanările RMN văd doar puncte sau voxeli în raza unei fracțiuni de milimetru Dar fiecare punct poate conține sute de mii de neuroni Noua tehnologie de scanare ar trebui să reducă și mai mult acest aspect Țelul suprem al acestei abordări ar fi crearea unei instalații de tip RMN care poate identifica neuronii individuali și conexiunile acestora Rezoluția temporală a instalațiilor RMN este și ea limitată, deoarece acestea analizează fluxul sângelui oxigenat din creier Mașina, în sine, are o rezoluție temporală foarte bună, dar urmărirea fluxului sanguin o încetinește În viitor, alte instalații RMN vor fi capabile să localizeze diferite substanțe care sunt mai direct conectate cu activarea neuronilor, permițând prin urmare o analiză în timp real a proceselor mentale Oricât de spectaculoase ar fi succesele ultimilor cincisprezece ani, nu au fost decât o mostră pentru ceea ce ne rezervă viitorul NOILE MODELE ALE CREIERULUI Din perspectivă istorică, cu fiecare nouă descoperire științifică, un nou model al creierului și-a făcut apariția Unul dintre primele modele a fost cel numit „homunculus“, un omuleț care trăia în interiorul creierului și lua toate deciziile Această imagine nu a fost de mare folos, întrucât nu explica ce se întâmplă în creierul acelui homunculus Poate că înăuntrul lui se ascundea un alt homunculus Odată cu apariția dispozitivelor mecanice simple, a fost propus un alt model pentru creier: cel al unei mașinării, cum ar fi ceasornicul, cu rotițe și angrenaje mecanice Această analogie a fost utilă pentru savanți și inventatori ca Leonardo da Vinci, care chiar a proiectat un om mecanic Spre sfârșitul secolului al XIX-lea, când forța aburului a dus la crearea de noi imperii, s-a născut o altă analogie, cea a motorului cu abur, cu fluxuri de energie concurând unele cu altele Istoricii au presupus că modelul hidraulic a influențat imaginea lui Sigmund Freud privind creierul, potrivit căreia există o luptă continuă între trei forțe: eul (reprezentând eul și gândirea rațională), sinele (reprezentând dorințele reprimate) și supra-eul (reprezentând conștiința) În acest model, dacă se acumulează o presiune prea mare ca urmare a conflictului dintre cele trei forțe, poate avea loc o regresie sau o prăbușire generală a întregului sistem Acest model a fost ingenios, dar, după cum chiar Freud a recunoscut, necesita studii detaliate ale creierului la nivel neuronal, pentru care avea să mai treacă un secol până să fie posibil La începutul secolului trecut, odată cu apariția telefonului, o altă analogie a ieșit la iveală — cea cu o centrală telefonică uriașă Creierul era o împletitură de linii telefonice conectate într-o rețea vastă Conștiința era un lung șir de operatoare de telefonie așezate în fața unui panou mare cu întrerupătoare, introducând și extrăgând în permanență firele Din păcate, acest model nu spunea nimic despre cum erau conectate laolaltă aceste mesaje pentru a forma creierul Cu apariția tranzistorului, un alt model a devenit „la modă“: computerul Vechile centrale telefonice au fost înlocuite de microcipuri conținând sute de milioane de tranzistori Poate că „mintea“ nu este decât un program de computer care rulează pe „wetware“ (adică, țesut cerebral și nu pe tranzistori) Acest model este unul durabil, chiar și astăzi, dar are limitări Modelul cu tranzistori nu poate explica cum creierul este în stare să efectueze calcule care ar necesita un computer de dimensiunea orașului New York În plus, creierul nu are niciun fel de programare, sistem de operare sau cip Pentium (De asemenea, un calculator cu cip Pentium este extrem de rapid, dar are un punct de „gâtuire“ Toate calculele trebuie să treacă prin acest procesor unic Creierul este opusul acestui sistem Activarea fiecărui neuron este relativ lentă, dar compensează din plin acest neajuns prin faptul că 100 de miliarde de neuroni procesează datele simultan Prin urmare, un procesor paralel lent poate depăși ca viteză un singur procesor foarte rapid ) Cea mai recentă analogie este cea cu internetul, care adună laolaltă miliarde de computere În această imagine, conștiința este un fenomen „emergent“, care se naște în mod miraculos din acțiunea colectivă a miliarde de neuroni (Problema cu această imagine este că nu spune absolut nimic despre modul în care se produce acest miracol Toată complexitatea creierului este ascunsă sub preșul teoriei haosului ) Fără îndoială că fiecare dintre aceste analogii au niște sâmburi de adevăr, dar niciuna nu surprinde cu adevărat complexitatea creierului Totuși, o analogie pe care am găsit-o utilă (chiar dacă este și ea imperfectă) este cea cu o mare corporație În această analogie, există o birocrație uriașă și linii de autoritate, cu fluxuri vaste de informații canalizate între diferitele birouri Dar informația importantă ajunge în cele din urmă la centrul de comandă, la CEO Acolo sunt luate deciziile finale Dacă analogia cu o corporație de mari dimensiuni este valabilă, atunci ar trebui să poată explica anumite caracteristici neobișnuite ale creierului: • Cea mai mare parte a informațiilor sunt „inconștiente“, cu alte cuvinte, CEO-ul nu are nici cea mai mică idee despre schimbul permanent de informații complexe care are loc la nivelul birocrației De fapt, doar o cantitate infimă de informații ajunge în final la biroul CEO-ului, care poate fi comparat cu cortexul prefrontal CEO-ul trebuie să cunoască doar informațiile îndeajuns de importante ca să-i capteze atenția, altfel, ar fi paralizat de o avalanșă de informații neesențiale Acest aranjament este probabil un produs secundar al evoluției, dat fiind că strămoșii noștri ar fi fost copleșiți de informația subconștientă superfluă care ne inundă creierul când suntem confruntați cu o situație de urgență Din fericire, nu avem habar de trilioanele de calcule care se efectuează în creierul nostru Când întâlnim un tigru în pădure, nu trebuie să fim deranjați de informații privind starea stomacului, a degetelor de la picioare, a părului etc Tot ce trebuie să știm este cum să fugim • „Emoțiile“ sunt decizii rapide luate independent la un nivel inferior Întrucât gândurile raționale iau multe secunde, înseamnă că adesea este imposibil să avem reacții raționale la un eveniment neprevăzut Prin urmare, regiunile de nivel inferior ale creierului evaluează rapid situația și iau o decizie – o emoție – fără permisiune de la „vârf“ Așadar, emoțiile (teama, mânia, groaza etc ) sunt niște semnale de alarmă instantanee emise la un nivel inferior, generate de evoluție, ca să avertizeze centrul de comandă cu privire la situații posibil periculoase sau grave Avem un control conștient foarte redus asupra emoțiilor De exemplu, oricât de mult ne-am antrena să susținem un discurs în fața unui public numeros, tot avem emoții Rita Carter, autoarea cărții Mapping the Mind, scrie: „Emoțiile nu sunt deloc sentimente, ci un set de mecanisme de supraviețuire înrădăcinate în corp, care au evoluat ca să ne îndepărteze de pericol și să ne împingă spre lucruri care ne-ar putea aduce beneficii “ • Există o permanentă luptă pentru atragerea atenției CEO-ului Nu există un singur homunculus, o singură unitate centrală de procesare sau un singur cip Pentium care ia decizii; în schimb, diferitele subcentre din cadrul centrului de comandă sunt într-o neîncetată competiție unele cu altele, luptând pentru atenția CEO-ului Așadar, nu există o continuitate uniformă și constantă de gândire, ci o larmă de diferite bucle de feedback care concurează între ele Ideea de „eu“, ca întreg unic, unitar, care ia toate deciziile în mod continuu, este o iluzie creată de mintea noastră subconștientă La nivel mintal, simțim că mintea noastră este o entitate unică, care procesează informațiile în mod continuu și uniform, care deține controlul total al deciziilor pe care le luăm Dar imaginea care reiese din scanările cerebrale este foarte diferită de percepția pe care o avem despre mintea noastră Marvin Minsky, profesor la MIT, unul dintre părinții fondatori ai inteligenței artificiale, mi-a spus că mintea este mai degrabă o „societate de minți“, în care diferitele submodule încearcă să concureze cu celelalte Când l-am intervievat pe Steven Pinker, psiholog la Universitatea Harvard, l-am întrebat cum se naște conștiința din acest vălmășag După spusele lui, conștiința este ca o furtună dezlănțuită în creierul nostru A detaliat scriind că „senzația intuitivă pe care o avem potrivit căreia există un «eu» executiv care stă în camera de control a creierului nostru, scanând paravanele de simțuri și apăsând butoanele corespunzătoare mușchilor noștri, este o iluzie Conștiința constă dintr-un vârtej de evenimente distribuite în tot creierul Aceste evenimente concurează pentru atenție și, când un proces le acoperă pe celelalte ca putere, creierul raționalizează rezultatul post factum și creează impresia că un singur eu s-a aflat tot timpul la conducere “ • Deciziile finale sunt luate de CEO-ul din centrul de comandă Aproape toată birocrația este dedicată acumulării și asamblării informației pentru CEO, care se întâlnește doar cu directorii fiecărui departament CEO încearcă să medieze toate informațiile conflictuale care se revarsă spre centrul de comandă Responsabilitatea se oprește aici CEO trebuie să ia decizia finală Deși majoritatea animalelor acționează din instinct, oamenii iau decizii la un nivel superior, după ce prelucrează și sortează diferite corpuri de informații primite de la simțuri În mod similar, deciziile finale sunt luate de CEO-ul creierului, localizat în cortexul prefrontal • Fluxurile de informații sunt ierarhizate Ca urmare a vastei cantități de informații care trebuie transferate în sens ascendent, spre biroul CEO-ului, sau în sens descendent, spre personalul din subordine, acestea trebuie aranjate în formații complexe de rețele integrate, cu multe ramificații Putem să ne gândim la modelul unui pin, cu centrul de comandă în vârf și o piramidă de crengi curgând în sens descendent, ramificându-se în numeroase subcentre Există, firește, diferențe între o birocrație și structura gândirii Prima regulă a oricărei birocrații este că „se extinde ca să umple spațiul care-i este alocat“ Dar irosirea energiei este un lux pe care creierul nu și-l poate permite Creierul consumă doar circa douăzeci de wați (puterea unui bec de iluminat slab), dar asta este probabil energia maximă pe care poate s-o consume înainte ca trupul să devină disfuncțional Dacă generează mai multă căldură, va provoca o deteriorare a țesuturilor Prin urmare, creierul folosește în permanență scurtături ca să conserve energia Vom vedea pe parcursul acestei cărți dispozitivele inteligente și ingenioase pe care le-a perfecționat evoluția, fără știința noastră, ca să reducă consumurile inutile ESTE „REALITATEA“ CU ADEVĂRAT REALĂ? Toată lumea cunoaște expresia „să vezi înseamnă să crezi“ Totuși, o bună parte din ceea ce vedem este de fapt o iluzie De exemplu, când vedem un peisaj obișnuit, pare ca o panoramă uniformă, ruptă dintr-un film În realitate, există un gol în câmpul nostru vizual, corespunzător poziției nervului optic în retină Ar trebui să vedem această pată neagră mare și urâtă ori de câte ori privim ceva Dar creierul nostru umple această gaură acoperind-o, interpolând-o Ceea ce înseamnă că o parte din vederea noastră este de fapt falsă, generată de mintea noastră subconștientă ca să ne înșele De asemenea, vedem cu claritate doar centrul câmpului nostru vizual, numit fovea Partea periferică este încețoșată, pentru a economisi energia Dar fovea este foarte mică Pentru a captura cât mai multă informație cu fovea minusculă, ochiul se mișcă permanent Această mișcare rapidă și neregulată a ochilor este numită sacadă Totul este făcut inconștient, dându-ne impresia falsă că avem un câmp vizual clar și concentrat Când eram copil și am văzut prima oară o diagramă care arăta spectrul electromagnetic în toată splendoarea sa, am rămas șocat Habar nu avusesem că părți imense ale spectrului electromagnetic (de exemplu, lumina infraroșie, lumina ultravioletă, razele X, razele gamma) erau totalmente invizibile pentru noi Am început să-mi dau seama că ceea ce vedeam cu ochii mei era doar o aproximare infimă și rudimentară a realității (Există o zicală veche: „Dacă aparența și esența ar fi același lucru, n-ar mai fi nevoie de știință “) Avem senzori în retină care pot detecta doar roșul, verdele și albastrul Asta înseamnă că, de fapt, nu vedem niciodată galbenul, maroul, oranjul și o mulțime de alte culori Aceste culori există în realitate, dar creierul nostru le poate aproxima doar amestecând diferite proporții de roșu, verde și albastru (Poți vedea acest lucru dacă te uiți foarte atent la ecranul unui vechi televizor color Poți vedea doar o colecție de puncte roșii, verzi și albastre Televiziunea color este de fapt o iluzie ) De asemenea, ochii ne păcălesc făcându-ne să credem că putem vedea în adâncime Retinele ochilor noștri sunt bidimensionale, dar întrucât avem doi ochi separați de câțiva centimetri, partea dreaptă și cea stângă a creierului contopesc aceste două imagini, dându-ne senzația falsă a unei a treia dimensiuni Pentru obiecte mai îndepărtate, putem determina cât de departe se află un obiect observând cum se mișcă atunci când ne mișcăm capul Aceasta se numește paralaxă (Paralaxa explică de ce, uneori, copiii se plâng că „îi urmărește luna“ Întrucât creierului îi este greu să înțeleagă paralaxa unui obiect atât de depărtat cum ar fi luna, pare că luna este mereu la o distanță fixă „în spatele“ lor, dar e doar o iluzie provocată de creierul care face o aproximare ) PARADOXUL CREIERULUI DIVIZAT O cale prin care această imagine, bazată pe ierarhia corporatistă a unei companii, se abate de la structura reală a creierului se poate observa în cazul ciudat al pacienților cu creierul divizat O caracteristică neobișnuită a creierului este că are două jumătăți aproape identice (sau emisfere), stângă și dreaptă Oamenii de știință s-au întrebat multă vreme de ce creierul are această redundanță inutilă, întrucât creierul poate funcționa chiar dacă o întreagă emisferă este complet îndepărtată Nicio ierarhie corporatistă normală nu are această trăsătură stranie Mai mult, dacă fiecare emisferă are conștiință, înseamnă că avem două centre separate ale conștiinței într-un singur craniu? Dr Roger W Sperry de la Institutul de Tehnologie din California (Caltech) a primit în 1981 Premiul Nobel pentru că a arătat că cele două emisfere cerebrale nu sunt copii la indigo, ci îndeplinesc de fapt misiuni diferite Acest rezultat a creat senzație în neurologie (generând totodată o industrie artizanală de cărți de self-help dubiose, care susțin că aplică vieții tale dihotomia dintre creierul stâng și creierul drept) Dr Sperry trata epileptici, care sufereau uneori atacuri grand mal, provocate adesea de faptul că buclele de feedback dintre cele două emisfere scăpau de sub control Ca un microfon care țiuie în urechile noastre din cauza unei bucle de feedback, aceste atacuri puteau pune în pericol viața celor în cauză Doctorul Sperry a început să secționeze corpul calos, care leagă cele două emisfere ale creierului, astfel încât acestea nu mai comunicau și nu mai puteau schimba informații între ele Această procedură oprea de regulă buclele de feedback și atacurile epileptice grave La început, pacienții cu creierul divizat păreau perfect normali Erau alerți și puteau purta o conversație firească, ca și cum nimic nu s-ar fi întâmplat Dar o analiză atentă a acestor indivizi a arătat că aceștia erau foarte diferiți În mod normal, emisferele sunt reciproc complementare, gândurile mișcându-se permanent între cele două jumătăți Emisfera stângă este mai analitică și mai logică Aici se găsesc deprinderile verbale, în vreme ce emisfera dreaptă este mai holistică și artistică Dar partea stângă este dominantă și ia deciziile finale Comenzile trec de la emisfera stângă la cea dreaptă prin corpul calos Dar, dacă această conexiune este tăiată, înseamnă că partea dreaptă este acum eliberată de dictatura celei stângi Poate că emisfera cerebrală dreaptă poate avea o voință proprie, contrazicând dorințele emisferei stângi dominante Pe scurt, s-ar putea să existe două voințe acționând în același craniu, luptându-se uneori pentru controlul asupra corpului Aceasta creează situația bizară în care mâna stângă (controlată de creierul drept) începe să se comporte independent de dorințele tale, ca și cum ar fi un apendice străin Există un caz descris în literatura științifică în care un bărbat care se pregătea să-și îmbrățișeze soția cu o mână constată că mâna cealaltă are cu totul alte planuri: pur și simplu i-a tras femeii un pumn în față O altă femeie a relatat că își alegea o rochie cu o mână și a văzut cum cealaltă mână ia o cu totul altă rochie În aceeași notă, un bărbat nu poate să doarmă noaptea de teamă că mâna lui rebelă s-ar putea să-l stranguleze Uneori, oamenii cu creierul divizat cred că trăiesc într-un desen animat, în care o mână încearcă să o controleze pe cealaltă Medicii numesc uneori această situație „sindromul doctorului Strangelove“, ca urmare a unei scene din film în care o mână trebuie să se lupte împotriva celeilalte mâini După studii detaliate asupra pacienților cu creierul divizat, dr Sperry a conchis în final că ar putea să existe două minți distincte care operează într-un singur creier El a scris că fiecare emisferă este „într-adevăr un sistem conștient de sine stătător, percepând, gândind, amintindu-și, raționând, dorind și având emoții, totul la un nivel caracteristic uman și atât emisfera stângă, cât și cea dreaptă pot fi conștiente simultan în experiențe mentale diferite, chiar reciproc conflictuale, care se desfășoară în paralel “ Când l-am intervievat pe doctorul Michael Gazzaniga de la Universitatea California din Santa Barbara, o autoritate în ceea ce privește pacienții cu creiere divizate, l-am întrebat cum se pot efectua experimente pentru testarea acestei teorii Există mai multe moduri de a comunica separat cu fiecare emisferă fără știrea celeilalte emisfere De exemplu, subiectul poate fi pus să poarte ochelari speciali în care fiecărui ochi să-i fie prezentate întrebări diferite, astfel încât fiecare emisferă să poată primi întrebări separate Partea dificilă este să se obțină răspunsuri de la fiecare emisferă Întrucât emisfera dreaptă nu poate vorbi (centrii vorbirii sunt situați doar în emisfera stângă), este dificil de obținut răspunsuri de la această parte a creierului Dr Gazzaniga mi-a spus că, pentru a afla ce gândește emisfera dreaptă a creierului, a creat un experiment în care partea dreaptă (cea mută) poate „vorbi“ folosind literele jocului de Scrabble A început prin a întreba partea stângă a pacientului ce va face după absolvire Pacientul a replicat că voia să devină proiectant Dar lucrurile au devenit interesante când emisferei drepte (mute) i s-a pus aceeași întrebare Aceasta a articulat cuvintele „pilot de curse“ Fără să știe emisfera stângă dominantă, partea dreaptă a creierului avea un plan secret complet diferit pentru viitor Literalmente, emisfera dreaptă avea o minte proprie Rita Carter scrie: „Implicațiile posibile sunt uluitoare Se sugerează că noi toți am putea să avem în craniile noastre un prizonier mut dotat cu personalitate, ambiție și conștiință de sine foarte diferit de entitatea cotidiană care credem că suntem “ Poate că există un sâmbure de adevăr în afirmația auzită adesea potrivit căreia „înăuntrul lui, există cineva care tânjește să fie liber“ Asta înseamnă că cele două emisfere pot avea chiar credințe diferite De exemplu, neurologul V S Ramanchandran descrie un pacient cu creierul divizat care, când a fost întrebat dacă este sau nu credincios, a spus că este ateu, dar emisfera lui dreaptă a declarat că este credincios Se pare că este posibil să existe două credințe religioase opuse care rezidă în același creier Ramachandran continuă: „Dacă persoana moare, ce se întâmplă? Se duce o emisferă în rai, iar cealaltă, în iad? Nu știu răspunsul la această întrebare “ (Prin urmare, este posibil ca un cetățean cu o personalitate de creier divizat să fie republican și democrat în același timp Dacă-l întreb pe cine o să voteze, el îți va spune candidatul emisferei stângă, întrucât emisfera dreaptă nu poate să vorbească Dar ne putem imagina haosul de la urna de vot când va trebui să pună ștampila ) CINE ESTE ȘEFUL? Un personaj care a petrecut o perioadă considerabilă de timp cercetând și încercând să înțeleagă problema minții subconștiente este doctorul David Eagleman, specialist în neuroștiință de la Colegiul de Medicină Baylor Când l-am intervievat, l-am întrebat următorul lucru: dacă majoritatea proceselor noastre mentale sunt subconștiente, atunci de ce ignorăm acest aspect important? El mi-a dat exemplul unui rege tânăr care moștenește tronul și preia toate cele existente în regat, dar n-are nici cel mai mic habar de miile de slujitori, soldați și țărani necesari pentru menținerea tronului Alegerile pe care le facem în privința politicienilor, a partenerului de căsătorie, a prietenilor și a ocupației viitoare sunt influențate de lucruri de care nu suntem conștienți (De exemplu, spune el, este ciudat că „oamenii pe care-i cheamă Denise sau Dennis prezintă o probabilitate disproporționat de mare să devină dentiști, în timp ce oamenii care poartă numele de Laura sau Lawrence este mai probabil să devină avocați, iar oamenii care poartă numele de George sau Georgina, să devină geologi“ ) Asta mai înseamnă că ceea ce considerăm a fi „realitate“ este doar o aproximare pe care creierul o face pentru a completa golurile Fiecare dintre noi vede realitatea într-o manieră ușor diferită De exemplu, a arătat el, „cel puțin 15% dintre femelele umane posedă o mutație genetică ce le oferă un al patrulea tip de fotoreceptor – ceea ce le permite să discrimineze între culori care par identice majorității oamenilor care au doar trei tipuri de fotoreceptori color“ Este clar că, cu cât înțelegem mai bine mecanismele gândirii, cu atât se nasc mai multe întrebări Ce se întâmplă exact în centrul de comandă al minții când este confruntat cu un centru de comandă „din umbră“ rebel? Ce înțelegem, la urma urmei, prin „conștiință, dacă aceasta poate fi divizată în două? Și care este relația dintre conștiință, „sine“ și „conștiința de sine“? Dacă am putea răspunde la aceste întrebări dificile, atunci poate că asta ar netezi calea pentru înțelegerea conștiinței non-umane, conștiința roboților și a extratereștrilor din spațiul cosmic, care s-ar putea să fie cu totul diferită de a noastră Așa încât, să propunem acum un răspuns clar la întrebarea înșelător de complexă: ce este conștiința? 2 CONȘTIINȚA – PUNCTUL DE VEDERE AL UNUI FIZICIAN Mintea omului este capabilă de orice… căci totul se află în ea, tot trecutul, precum și tot viitorul JOSEPH CONRAD Conștiința îl poate reduce chiar și pe cel mai meticulos gânditor la stadiul unei incoerențe trăncănitoare COLIN MCGINN Ideea de conștiință i-a intrigat pe filosofi de secole, dar, până în zilele noastre, a fost imposibil de definit într-o manieră simplă Filosoful David Chalmers a catalogat peste douăzeci de mii de articole scrise pe acest subiect În niciun domeniu al științei nu au fost dedicate atât de multe eforturi creării unui atât de mic consens Gânditorul din secolul al XVII-lea Gottfried Leibniz a scris cândva: „Dacă ai putea mări creierul la dimensiunile unei mori și ai umbla în interiorul lui, nu ai găsi conștiința “ Unii filosofi se îndoiesc că ar fi măcar posibilă o teorie a conștiinței După părerea lor, conștiința nu poate fi niciodată explicată deoarece un obiect nu se poate înțelege pe sine, așa încât nici măcar nu avem dotarea mentală ca să rezolvăm această chestiune încuietoare Psihologul Steven Pinker, de la Universitatea Harvard, scrie: „Nu putem vedea lumina ultravioletă Nu putem roti mintal un obiect în a patra dimensiune Și probabil că nu putem rezolva enigme precum liberul-arbitru și facultatea de a simți “ De fapt, în cea mai mare parte a secolului al XX-lea, una dintre teoriile dominante ale psihologiei, behaviorismul, a negat în totalitate importanța conștiinței Behaviorismul se bazează pe ideea că numai comportamentul obiectiv al animalelor și al oamenilor merită studiat, nu stările mentale subiective, interne Alții au renunțat să găsească o definiție a conștiinței, încercând pur și simplu să o descrie Psihiatrul Giulio Tononi a spus: „Toată lumea știe ce este conștiința: este cea care te abandonează în fiecare noapte când cazi într-un somn fără vise și revine a doua zi de dimineață, când te trezești “29 Deși problema conștiinței este dezbătută de secole, nu s-a ajuns încă la un deznodământ Întrucât fizicienii au creat multe dintre invențiile care au făcut posibile progresele impresionante ale științei despre creier, poate că ar fi util să urmărim un exemplu din fizică în reexaminarea acestei probleme străvechi CUM ÎNȚELEG FIZICIENII UNIVERSUL Când un fizician încearcă să înțeleagă ceva, mai întâi adună datele și apoi propune un „model“, o versiune simplificată a obiectului studiat care cuprinde trăsăturile sale esențiale În fizică, modelul este descris de o serie de parametri (de exemplu, temperatura, energia, timpul) Apoi, fizicianul folosește modelul pentru a-i prezice evoluția viitoare simulându-i mișcările De fapt, unele dintre cele mai puternice supercomputere ale lumii sunt folosite pentru a simula evoluția modelelor, care pot descrie protoni, explozii nucleare, modele meteorologice, big bang-ul și centrul găurilor negre Apoi este creat un model mai bun, folosindu-se parametri mai sofisticați, și este și acesta simulat în timp De exemplu, când Isaac Newton încerca să rezolve mișcarea Lunii, a creat un model simplu care avea în cele din urmă să schimbe cursul istoriei umane: și-a imaginat că aruncă un măr în aer El s-a gândit că, cu cât îl arunci cu o viteză mai mare, cu atât mai departe va ajunge De fapt, dacă-l arunci cu o viteză suficient de mare, mărul va înconjura Pământul și s-ar putea chiar să revină în punctul inițial Apoi, a afirmat Newton, acest model a reprezentat traiectoria lunii, astfel încât forțele care guvernează mișcarea mărului în jurul Pământului erau identice cu forțele care ghidau luna Dar modelul, în sine, era în continuare inutil Descoperirea esențială s-a produs când Newton a putut să-și folosească noua teorie ca să simuleze viitorul, respectiv, să calculeze poziția viitoare a obiectelor în mișcare Aceasta a fost o problemă dificilă, care i-a impus lui Newton să creeze o ramură complet nouă a matematicii, numită analiza matematică Folosind această nouă ramură a matematicii, Newton a fost capabil să prezică nu doar traiectoria Lunii, ci și a cometei Halley și a planetelor De atunci, oamenii de știință au folosit legile lui Newton ca să simuleze traiectoria viitoare a obiectelor în mișcare, de la ghiulele, mașini, automobile și rachete la asteroizi și meteoriți, ba chiar și stele și galaxii Succesul sau eșecul unui model depinde de cât de fidel reproduce el parametrii fundamentali ai originalului În acest caz, parametrul de bază era poziția mărului și cea a lunii în spațiu și timp Permițând acestui parametru să evolueze (adică lăsând timpul să se miște înainte), Newton a descifrat, pentru prima oară în istorie, acțiunea corpurilor în mișcare, aceasta fiind una dintre cele mai importante descoperiri din știință Modelele sunt utile, până când sunt înlocuite de modele și mai exacte, descrise de parametri mai buni Einstein a înlocuit imaginea lui Newton a forțelor care acționează asupra merelor și a astrelor cu un nou model, bazat pe un nou parametru, curbura spațiului și a timpului Un măr se mișcă nu pentru că Pământul exercită o forță asupra lui, ci pentru că „țesătura“ spațiului și a timpului era deformată de Pământ, astfel încât mărul se mișcă pur și simplu pe suprafața curbată a continuumului spațiu-timp De aici, Einstein a putut apoi să simuleze viitorul întregului univers Acum, cu ajutorul computerelor, putem rula simulări ale acestui model în viitor și să creăm imagini splendide care prezintă coliziuni ale găurilor negre Să încorporăm acum această strategie fundamentală într-o nouă teorie a conștiinței DEFINIȚIA CONȘTIINȚEI Preiau fragmente din descrierile anterioare ale conștiinței din domeniile neurologiei și biologiei cu scopul de a defini conștiința după cum urmează: Conștiința este procesul de creare a modelului lumii folosind bucle de feedback multiple în diferiți parametri (de exemplu, în temperatură, spațiu, timp și în relație cu altele), cu scopul de a realiza un țel (de exemplu, găsirea unei perechi, găsirea hranei, găsirea unui adăpost) Numesc asta „teoria spațio-temporală a conștiinței”, deoarece subliniază ideea că animalele creează un model al lumii în principal în relație cu spațiul și cu celelalte animale, în vreme ce oamenii merg mai departe și creează un model al lumii în relație cu timpul, atât înainte, cât și înapoi De exemplu, nivelul cel mai redus al conștiinței este Nivelul 0, în care un organism este staționar sau are o mobilitate limitată și creează un model al locului său folosind bucle de feedback într-un număr redus de parametri (de exemplu, temperatura) De exemplu, cel mai simplu nivel al conștiinței este un termostat Acesta pornește automat un aparat de aer condiționat sau un calorifer pentru a modifica temperatura dintr-o încăpere, fără alt ajutor Cheia constă într-o buclă de feedback care acționează un întrerupător dacă temperatura crește peste sau scade sub o anumită valoare (De exemplu, metalele se dilată când sunt încălzite, așa încât un termostat poate acționa un întrerupător dacă o bandă metalică se dilată dincolo de un anumit punct ) Fiecare buclă de feedback contează ca „o unitate de conștiință“, așa încât un termostat va avea o singură unitate de conștiință de Nivel 0, adică, Nivel 0:1 În acest mod, putem ierarhiza conștiința numeric, pornind de la numărul și complexitatea buclelor de feedback folosite pentru a crea un model al lumii Atunci, conștiința nu mai este o colecție vagă de concepte nedefinite, circulare, ci un sistem de ierarhii care pot fi ordonate numeric De exemplu, o bacterie sau o floare are mult mai multe bucle de feedback, așa încât ar avea un nivel superior al conștiinței de Nivel 0 O floare cu zece bucle de feedback (care măsoară temperatura, umezeala, lumina solară, gravitația etc ) ar avea o conștiință de Nivel 0:10 Organismele care sunt mobile și care au un sistem nervos central au o conștiință de Nivel I, ce include un nou set de parametri, care le măsoară poziția schimbătoare Un exemplu de conștiință de Nivel I ar fi reptilele Acestea au atât de multe bucle de feedback încât au dezvoltat un sistem nervos central care să le gestioneze Creierul reptilian are probabil o sută de bucle de feedback sau mai multe (care le guvernează simțul mirosului, al echilibrului, al pipăitului, auzul, văzul, tensiunea arterială etc , și fiecare dintre acestea conține alte bucle de feedback) De exemplu, numai văzul implică un mare număr de bucle de feedback, întrucât ochiul poate recunoaște culoarea, mișcarea, formele, intensitatea luminii și umbrele În mod similar, celelalte simțuri ale reptilelor, cum sunt auzul și gustul, necesită bucle de feedback adiționale Totalitatea acestor bucle de feedback numeroase creează o imagine mentală a locului în care reptila este poziționată în lume și unde alte animale (de exemplu, prăzile) sunt localizate Conștiința de Nivel I, la rândul ei, este guvernată în principal de creierul reptilian, situat în spatele și în centrul capului nostru În continuare, avem conștiința de Nivel II, în care organismele creează un model al locului lor nu doar în spațiu, dar și raportat la alții (adică, sunt animale sociale cu emoții) Numărul de bucle de feedback pentru conștiința de Nivel ÎI explodează exponențial, așa că este util să introducem o clasificare numerică pentru acest tip de conștiință Stabilirea aliaților, detectarea inamicilor, slujirea masculului alfa etc sunt comportamente foarte complexe care necesită un creier foarte extins, așa încât conștiința de Nivel ÎI coincide cu formarea unor noi structuri ale creierului, sub forma sistemului limbic După cum am observat anterior, sistemul limbic include hipocampul (pentru amintiri), amigdala (pentru emoții), talamusul (pentru informații senzoriale), toate acestea furnizând noi parametri pentru crearea de modele în relație cu altele Prin urmare, numărul și tipul buclelor de feedback se schimbă Definim gradul conștiinței de Nivel ÎI ca numărul total de bucle de feedback distincte necesare unui animal pentru a interacționa social cu membrii grupului său Din păcate, studiile asupra conștiinței animale sunt extrem de limitate, așa încât s-au făcut puțini pași în sensul catalogării tuturor modalităților în care animalele comunică social unele cu altele Dar într-o primă aproximație grosolană, putem estima conștiința de Nivel II socotind numărul de animale din turmă și apoi făcând o listă a numărului total de moduri în care animalele interacționează emoțional între ele Între acestea s-ar număra recunoașterea rivalilor și a prietenilor, formarea de legături cu alții, întoarcerea favorurilor, clădirea de coaliții, înțelegerea propriului statut și ierarhizarea socială a celorlalți, respectarea statutului superiorilor, manifestarea puterilor față de inferiori, planificarea ascensiunii pe scara socială etc (Excludem insectele din Nivelul II, deoarece, deși au relații sociale cu membrii roiului sau grupului lor, din câte ne putem da seama, nu au emoții ) În pofida lipsei unor studii empirice privind comportamentul animalelor, putem da o foarte aproximativă ierarhizare a conștiinței de Nivel II listând numărul total de emoții și comportamente sociale distincte pe care animalul le poate manifesta De exemplu, dacă o haită de lupi este alcătuită din zece lupi, iar fiecare lup interacționează cu toți ceilalți prin cincisprezece emoții și gesturi diferite, atunci, nivelul său de conștiință, într-o primă aproximare, este dat de produsul celor două, sau 150, deci ar avea o conștiință de Nivel ÎI:150 Acest număr ține cont atât de numărul celorlalte animale cu care trebuie să interacționeze, precum și de numărul de moduri în care poate comunica cu fiecare Acest număr aproximează doar numărul total de interacțiuni sociale pe care un animal le poate manifesta și fără îndoială că se va modifica pe măsură ce aflăm mai multe despre comportamentul său (Desigur, întrucât evoluția nu este niciodată clară și precisă, există situații diverse pe care trebuie să le explicăm, cum ar fi nivelul de conștiință al animalelor sociale care sunt vânători solitari Vom face asta în cadrul notelor ) CONȘTIINȚA DE NIVEL III: SIMULAREA VIITORULUI Având acest cadru general pentru conștiință, vedem că oamenii nu sunt unici și că există un continuum al conștiinței Așa cum comenta cândva Charles Darwin: „Diferența dintre om și animalele superioare, oricât de mare ar fi, este cu siguranță una de grad, nu de tip “ Dar ce separă conștiința umană de conștiința animalelor? Oamenii sunt singurii din regnul animal care înțeleg conceptul de mâine Spre deosebire de animale, ne întrebăm permanent „ce-ar fi dacă?“ săptămâni, luni și chiar ani în viitor, așa încât cred că conștiința de Nivel III creează un model al locului său în lume și apoi îl simulează în viitor, făcând predicții aproximative Putem rezuma asta după cum urmează: Conștiința umană este o formă specifică de conștiință care creează un model al lumii și apoi îl simulează în timp, evaluând trecutul pentru a simula viitorul Acest fapt necesită medierea și evaluarea multor bucle de feedback în scopul de a lua o decizie pentru atingerea unui scop Când ajungem la conștiința de Nivel III, sunt atât de multe bucle de feedback încât avem nevoie de un CEO ca să le sorteze în scopul de a simula viitorul și de a lua o decizie finală În mod corespunzător, creierele noastre diferă de cele ale altor animale, mai ales prin cortexul prefrontal extins, situat imediat în spatele frunții, care ne permite să „vedem“ în viitor Dr Daniel Gilbert, psiholog la Harvard, a scris următoarele: „Cea mai mare realizare a creierului uman este capacitatea de a imagina obiecte și episoade care nu există în tărâmul realului, și mai este această capacitate care ne permite să gândim despre viitor După cum observa un filosof, creierul uman este o «mașină de anticipat» și «crearea viitorului» este cel mai important lucru pe care-l face “ Folosind scanările cerebrale, putem chiar să propunem un candidat pentru regiunea precisă a creierului unde are loc simularea viitorului Neurologul Michael Gazzaniga observă că „zona 10 (stratul intern granular IV), din cortexul prefrontal lateral, este de aproape două ori mai mare la oameni față de primate Zona 10 este implicată în memorare și planificare, flexibilitatea cognitivă, gândirea abstractă, inițierea unui comportament adecvat și inhibarea comportamentului neadecvat, învățarea regulilor și depistarea informațiilor relevante de ceea ce este perceput prin intermediul simțurilor “ (În această carte, ne vom referi la această zonă, în care este concentrată luarea deciziilor, cu denumirea cortex prefrontal dorsolateral, deși există o oarecare suprapunere cu alte zone ale creierului ) Deși animalele s-ar putea să aibă o înțelegere bine definită a locului lor în spațiu și un oarecare grad de conștientizare cu privire la alte animale, nu este clar dacă ele fac în mod sistematic planuri de viitor și dacă înțeleg ideea de „mâine“ Majoritatea animalelor, chiar și cele sociale, cu un sistem limbic bine dezvoltat, reacționează la situații (de exemplu, prezența animalelor de pradă sau a potențialilor parteneri de împerechere), bazându-se în principal pe instinct, și nu pe planificarea sistematică a viitorului De exemplu, mamiferele nu fac planuri pentru iarnă, pregătindu-se pentru hibernare, ci în mare măsură își urmează instinctele când temperaturile scad Există o buclă de feedback care le regularizează hibernarea Conștiința lor este dominată de mesajele care vin de la simțuri Nu există nicio dovadă că ele ar face o sortare a diferitelor planuri și scheme în timp ce se pregătesc de hibernare Animalele de pradă, când folosesc șiretenia și camuflajul pentru a vâna o pradă care nu bănuiește nimic, anticipează într-adevăr evenimentele viitoare, dar această planificare este limitată doar la instinct și la durata vânătorii Primatele se pricep să născocească planuri pe termen scurt (de exemplu, pentru găsirea hranei), dar nu avem niciun indiciu că ele plănuiesc pentru mai multe ore în avans Oamenii sunt diferiți Cu toate că recurgem și noi la instinct și emoții în multe situații, în același timp analizăm și evaluăm informațiile primite de la multe bucle de feedback Facem asta efectuând simulări care uneori depășesc durata vieții noastre și chiar se extind pe mii de ani în viitor Rostul simulărilor este să evalueze diferitele posibilități pentru a lua cele mai bune decizii care duc la îndeplinirea unui țel Acest lucru se petrece în cortexul prefrontal, care ne permite să simulăm viitorul și să evaluăm posibilitățile, pentru a ne planifica cel mai bun curs al acțiunii Această capacitate a evoluat din mai multe motive Mai întâi, să ai capacitatea de a privi în viitor are enorme avantaje din punct de vedere evoluționist, cum sunt situațiile în care trebuie să scapi de un animal de pradă sau să-ți găsești hrana ori perechea În al doilea rând, ne permite să alegem între mai multe rezultate diferite, ca să-l selectăm pe cel mai bun În al treilea rând, numărul de bucle de feedback crește exponențial pe măsură ce trecem de la Nivelul 0 la Nivelul I și la Nivelul II, așa încât avem nevoie de un „CEO“ ca să evalueze toate aceste mesaje conflictuale și concurențiale Instinctul nu mai e suficient Trebuie să existe un corp central care evaluează fiecare dintre aceste bucle de feedback Acest fapt face să fie distinctă conștiința umană de cea a animalelor La rândul lor, buclele de feedback sunt evaluate prin simularea lor în viitor ca să se obțină rezultatul cel mai bun Dacă nu am avea un CEO, s-ar instaura haosul și am fi supraîncărcați senzorial Un simplu experiment poate demonstra acest lucru David Eagleman descrie cum poți lua un pește-cu-ghimpi mascul și să faci ca o femelă să-i încalce teritoriul Masculul este derutat, pentru că vrea să se împerecheze cu femela, dar în același timp vrea să-și apere teritoriul Ca rezultat, peștele-cu-ghimpi va face două lucruri simultan: va ataca femela și va iniția comportamentul de împerechere Masculul este cuprins de frenezie, pentru că încearcă în același timp să o atragă și s-o ucidă pe femelă Același lucru e valabil și pentru șoareci Se pune un electrod în fața unei bucăți de brânză Dacă șoarecele se apropie prea mult, electrodul îi va aplica un șoc O buclă de feedback îi spune șoarecelui să mănânce brânza, dar o altă buclă îi spune să stea departe ca să evite să fie curentat Ajustând poziția electrodului, poți face șoarecele să oscileze, divizat între două bucle de feedback conflictuale În vreme ce omul are în creier un CEO care evaluează argumentele pro și contra ale situației, șoarecele, guvernat de două bucle de feedback conflictuale, se duce când într-o direcție, când în alta (Este ca în povestea cu măgarul lui Buridan, care moare și de foame, și de sete, pentru că nu e în stare să se hotărască ce să facă mai întâi: să bea apă sau să mănânce ) Cum face creierul să simuleze viitorul? Creierul uman este inundat de o mare cantitate de date senzoriale și emoționale Dar cheia constă în simularea viitorului prin stabilirea unor legături cauzale între evenimente — adică, dacă se întâmplă A, atunci se întâmplă și B Dar dacă B se întâmplă, atunci ar putea să rezulte C și D Aceasta declanșează o reacție în lanț a evenimentelor, creând în cele din urmă un arbore de viitoruri posibile în cascadă, cu multe ramificații CEO-ul din cortexul prefrontal evaluează rezultatele acestor arbori cauzali cu scopul de a lua decizia finală Să spunem că vrei să jefuiești o bancă Câte simulări realiste ale acestui eveniment poți să faci? Pentru asta, trebuie să te gândești la diferitele legături cauzale referitoare la poliție, trecători, sistemele de alarmă, relațiile cu ceilalți membri ai bandei, condițiile de trafic, parchetul etc Pentru o simulare reușită a jafului, trebuie evaluate sute de legături cauzale De asemenea, este posibil să se măsoare numeric nivelul conștiinței Să zicem că o persoană primește o serie de situații diferite asemenea celei de mai sus și i se cere să simuleze viitorul fiecăreia Numărul total de legături cauzale pe care persoana le poate face pentru toate aceste situații poate fi catalogat (O complicație este că există un număr nelimitat de legături cauzale pe care o persoană le poate face pentru o varietate de situații posibile Pentru a depăși această complicație, se împarte acest număr la numărul mediu de legături cauzale obținut de la un grup de control numeros Ca la testul IQ, se poate multiplica acest număr cu 100 Așadar, de exemplu, nivelul de conștiință al unei persoane poate fi Nivel III: 100, ceea ce înseamnă că persoana poate simula evenimentele viitoare la fel ca o persoană obișnuită ) Rezumăm aceste niveluri de conștiință în următoarea diagramă: NIVELURI DE CONȘTIINȚĂ PENTRU DIFERITE SPECII Teoria spațio-temporală a conștiinței Definim conștiința ca procesul de creare a unui model al lumii folosind bucle de feedback multiple în diferiți parametri (de exemplu, în spațiu, timp și în relație cu alții), cu scopul îndeplinirii unui obiectiv Conștiința umană este un tip particular care implică medierea între aceste bucle de feedback prin simularea viitorului și evaluarea trecutului (Luați aminte că aceste categorii corespund aproximativ nivelurilor evoluționiste pe care le găsim în natură, de exemplu, reptilele, mamiferele și oamenii Totuși, există și zone gri, cum sunt animalele care ar putea să posede aspecte neînsemnate ale diferitelor niveluri de conștiință, animale care fac o planificare rudimentară sau chiar organisme monocelulare care comunică între ele Această diagramă este menită să ofere doar o imagine de ansamblu despre modul în care conștiința este organizată în întreg regnul animal ) CE ESTE UMORUL? DE CE AVEM EMOȚII? Toate teoriile trebuie să fie falsificabile Provocarea pentru teoria spațio-temporală a conștiinței este să explice toate aspectele conștiinței umane în acest cadru general Ea poate fi infirmată dacă există modele de gândire care nu pot fi încadrate în această teorie Un critic ar putea spune că, desigur, simțul umorului, caracteristic oamenilor, este atât de donchijotesc și de efemer, încât nu poate fi explicat Petrecem mult timp râzând cu prietenii noștri sau la glumele comedienilor, totuși se pare că umorul nu are nimic de-a face cu simulările privind viitorul Dar, să ne gândim la acest aspect Mare parte din umor, cum ar fi spunerea unui banc, depinde de poantă Când auzim un banc, nu ne putem abține să nu simulăm viitorul și să completăm noi înșine povestea (chiar dacă nu suntem conștienți că facem asta) Știm destule lucruri despre lumea fizică și socială ca să putem anticipa finalul, așa încât izbucnim în râs când poanta ne oferă o concluzie totalmente neașteptată Esența umorului apare când simularea noastră privind viitorul este brusc întreruptă în moduri surprinzătoare (Acest lucru a fost istoricește important pentru evoluția speciei umane întrucât succesul depinde, în parte, de capacitatea noastră de a simula evenimentele viitoare Întrucât viața în junglă este plină de evenimente neanticipate, oricine poate prevedea rezultate neașteptate are șanse mai mari de supraviețuire În acest sens, să ai un simț al umorului bine dezvoltat este de fapt un indicator al conștiinței și inteligenței noastre de Nivel III, și anume, capacitatea de a simula viitorul ) De exemplu, W C Fields a fost întrebat la un moment dat despre activitățile sociale pentru tineret Întrebarea suna: „Crezi în ideea cluburilor pentru tineri?“ El a răspuns: „Numai când orice altceva nu funcționează “ Gluma are o poantă numai pentru că noi simulăm mintal un viitor în care copiii au cluburi sociale, în vreme ce W C Fields simulează un viitor diferit, în care cluburile (cu sensul din limba engleză de „bâtă“) devin o armă (Desigur, dacă gluma este deconstruită, își pierde puterea, întrucât am simulat deja în minte diferitele viitoruri posibile ) Acest lucru explică, de asemenea, un fapt bine cunoscut de orice comedian: alegerea momentului este esențială pentru umor Dacă poanta este spusă prea repede, atunci creierul nu are timp să simuleze viitorul, deci nu există senzația de neașteptat Dacă poanta este oferită prea târziu, creierul are deja timp să simuleze diferitele viitoruri posibile, așa încât se pierde din nou senzația de surpriză (Umorul are alte funcții, firește, cum ar fi formarea de legături cu membrii tribului nostru De fapt, ne folosim de simțul umorului ca o modalitate de a aprecia caracterul celorlalți La rândul său, acest lucru este esențial în determinarea statutului nostru în cadrul societății Deci, în plus, râsul ne ajută să ne definim poziția în lumea socială, adică, conștiința de Nivel II ) DE CE BÂRFIM ȘI DE CE NE JUCĂM? Chiar și activitățile aparent banale, cum ar fi angajarea în bârfe mărunte sau o zbenguială cu prietenii, trebuie explicate în acest cadru (Dacă un marțian ar vizita coada de la casa de marcat a unui supermarket și ar vedea vitrina imensă cu reviste tabloide, ar putea ajunge la concluzia că bârfa este principala activitate a oamenilor Această observație nu ar fi prea departe de adevăr ) Bârfa este esențială pentru supraviețuire, pentru că mecanica complexă a interacțiunilor sociale este într-o continuă schimbare, așa că trebuie să înțelegem acest relief social care se modifică mereu Aici funcționează conștiința de Nivel II Dar după ce auzim o bârfă, imediat facem simulări ca să determinăm cum ne va afectat propriul statut în comunitate Apoi, ceea ce ne duce la conștiința de Nivel III De fapt, cu mii de ani în urmă, bârfa era singura modalitate de a obține informații vitale despre trib Viața noastră depindea adesea de aflarea ultimelor bârfe Un lucru superfluu, cum ar fi „joaca“, este de asemenea o caracteristică esențială a conștiinței Dacă îi întrebi pe copii de ce le place să se joace, îți vor spune: „Pentru că e distractiv “ Dar asta ridică următoarea întrebare: Ce este distractiv? De fapt, când copiii se joacă, de multe ori ei încearcă să reproducă interacțiunile umane complexe într-o formă simplificată Societatea umană este extrem de sofisticată, mult prea complicată pentru creierele în dezvoltare ale copiilor, așa încât copiii fac simulări simplificate ale societății adulților, prin jocuri ca „de-a doctorul“, „hoții și vardiștii“ și „la școală“ Fiecare joc este un model care permite copiilor să experimenteze un mic segment al comportamentului adulților și apoi să efectueze simulări ale viitorului (În mod similar, când adulții se angajează într-un joc, cum ar fi cel de pocher, creierul creează permanent un model al cărților pe care ceilalți jucători le posedă și apoi proiectează acel model în viitor, folosind datele anterioare privind personalitatea oamenilor, capacitatea de a blufa etc Cheia unor jocuri cum ar fi șahul, jocurile de cărți și cele de noroc este capacitatea de a simula viitorul Animalele, care trăiesc în mare parte în prezent, nu sunt la fel de bune la jocuri ca oamenii, mai ales dacă acestea implică planificarea Puii mamiferelor se angajează într-adevăr într-o formă de joacă, dar este mai mult pentru a face mișcare, pentru a se testa reciproc, antrenându-se pentru luptele viitoare și stabilind viitoarea ierarhie socială și nu pentru simularea viitorului ) Teoria spațio-temporală a conștiinței, pe care o prezint aici, ar putea, de asemenea, să arunce lumină asupra altui subiect controversat: inteligența Deși testele IQ susțin că măsoară „inteligența“, în primul rând, ele nu dau niciun fel de definiție a inteligenței De fapt, un cinic ar putea să spună, cu o oarecare justețe, că IQ-ul este o măsură a „cât de bine te comporți la un test IQ“, ceea ce este o definiție circulară În plus, acest tip de examinări au fost criticate pentru că sunt prea dezechilibrate cultural În acest nou cadru, pe de altă parte, inteligența poate fi văzută drept complexitatea simulărilor noastre privind viitorul De aici, un criminal de primă clasă, care ar putea fi un ins fără școală și un analfabet funcțional, care obține un scor teribil de scăzut la un test IQ, poate să depășească cu mult abilitatea polițiștilor Păcălirea polițiștilor poate să însemne pur și simplu capacitatea de a rula simulări mai complexe privind viitorul NIVELUL I: FLUXUL CONȘTIINȚEI Oamenii sunt probabil singurele ființe de pe planetă capabile să funcționeze la toate nivelurile de conștiință Folosind scanările RMN, putem descompune diferitele structuri implicate în fiecare nivel de conștiință Pentru noi, fluxul de conștiință de Nivel I este în mare parte interacțiunea dintre cortexul prefrontal și talamus Când ne plimbăm agale prin parc, suntem conștienți de mirosul plantelor, de senzația oferită de vântul blând, de stimulii vizuali de la soare și așa mai departe Simțurile noastre trimit semnale către măduva spinării, trunchiul cerebral și apoi către talamus, care funcționează ca o stație de releu, sortând stimulii și trimițându-i mai departe la diferite cortexuri ale creierului Imaginile parcului, de exemplu, sunt trimise la cortexul occipital din spatele creierului, în vreme ce atingerea vântului este trimisă la lobul parietal Semnalele sunt procesate în cortexurile corespunzătoare și apoi trimise la cortexul prefrontal, unde în sfârșit devenim conștienți de toate aceste senzații Aceste aspecte sunt ilustrate în Figura 7 Figura 7: În conștiința de Nivel I, informația senzorială traversează prin trunchiul cerebral, trece de talamus, ajunge la diferitele cortexuri ale creierului și, în sfârșit, la cortexul prefrontal Astfel, acest flux al conștiinței de Nivel I este creat de fluxul de informații transmis de talamus către cortexul prefrontal NIVELUL II: GĂSIREA LOCULUI NOSTRU ÎN SOCIETATE Ân vreme ce conștiința de Nivel I folosește senzațiile pentru a crea un model al poziției noastre fizice în spațiu, conștiința de Nivel ÎI creează un model pentru locul nostru în societate Să spunem că ne ducem la o petrecere importantă, unde vor fi prezenți oameni esențiali pentru slujba noastră În timp ce privim prin încăpere, încercând să-i identificăm pe colegii de serviciu, are loc o interacțiune intensă între hipocamp (care procesează amintirile), amigdală (care procesează emoțiile) și cortexul prefrontal (care adună toate aceste informații) La fiecare imagine, creierul nostru atașează în mod automat o emoție, cum ar fi fericirea, teama, mânia sau gelozia, și procesează emoția în amigdală Dacă îl vezi pe principalul tău rival, pe care-l bănuiești că te lucrează pe la spate, emoția numită teamă este procesată de amigdală, care trimite un mesaj urgent la cortexul prefrontal, modificându-l în pericol posibil În același timp, sunt trimise semnale spre sistemul endocrin să înceapă să pompeze adrenalină și alți hormoni în sânge, crescându-ți în consecință pulsul și făcând pregătirile pentru o posibilă reacție de luptă-sau-fugi Acest aspect este ilustrat în Figura 8 Figura 8: Emoțiile sunt inițiate și procesate în sistemul limbic În conștiința de Nivel II, suntem bombardați încontinuu cu informații senzoriale, dar emoțiile sunt răspunsuri rapide la semnalele de pericol primite de la sistemul limbic care nu au nevoie de permisiune de la cortexul prefrontal Hipocampul este, de asemenea, important pentru procesarea amintirilor Prin urmare, conștiința de Nivel II, în esența ei, implică reacția dintre amigdală, hipocamp și cortexul prefrontal Dar, dincolo de simpla recunoaștere a altor oameni, creierul nostru are capacitatea stranie de a ghici la ce se gândesc ceilalți Este ceea ce se numește Teoria minții, propusă prima oară de doctorul David Premack de la Universitatea din Pennsylvania, și este capacitatea de a deduce gândurile celor din jur În orice societate complexă, oricine are capacitatea de a ghici corect intențiile, motivele și planurile altor oameni are un imens avantaj asupra celor care nu pot face asta în ceea ce privește supraviețuirea Teoria minții permite unui om să formeze alianțe cu alții, să-și izoleze inamicii și să-și solidifice relațiile de prietenie, ceea ce îi crește într-o foarte mare măsură șansele de supraviețuire și de împerechere Unii antropologi chiar cred că stăpânirea Teoriei minții a fost esențială pentru evoluția creierului Dar cum este realizată Teoria minții? Un indiciu a apărut în 1996, odată cu descoperirea „neuronilor-oglindă“ de către doctorii Giacomo Rizzolatti, Leonardo Fogassi și Vittorio Gallese Acești neuroni sunt activați când îndeplinești o anumită sarcină și, de asemenea, când vezi pe altcineva efectuând aceeași sarcină (Neuronii-oglindă se activează atât pentru emoții, cât și pentru gesturi fizice Dacă simți o anumită emoție și te gândești că altcineva simte aceeași emoție, atunci neuronii-oglindă se vor activa ) Neuronii-oglindă sunt esențiali pentru imitare și pentru empatie, dându-ne capacitatea nu doar de a copia activitățile complexe efectuate de alții, dar și de a trăi emoțiile pe care acea persoană trebuie că le simte Neuronii-oglindă au fost probabil esențiali pentru evoluția noastră ca ființe umane, căci cooperarea este esențială pentru menținerea unită a tribului Neuronii-oglindă au fost prima oară descoperiți în zonele premotoare ale creierelor de maimuță Dar, de atunci, au fost găsiți la oameni în cortexul prefrontal Doctorul V S Ramachandran crede că neuronii-oglindă au fost esențiali în conferirea puterii de conștientizare de sine a oamenilor și conchide: „Anticipez că neuronii-oglindă vor însemna pentru psihologie ceea ce ADN-ul a însemnat pentru biologie: vor oferi un cadru unificat care va ajuta la explicarea unui mare număr de aptitudini mentale care până acum au rămas misterioase și inaccesibile experimentelor “ (Trebuie să subliniem, totuși, că toate rezultatele științifice trebuie testate și reconfirmate Nu încape nicio îndoială că anumiți neuroni îndeplinesc acest comportament esențial legat de empatie, imitare etc , dar sunt unele controverse cu privire la identitatea acestor neuroni-oglindă De exemplu, unii critici afirmă că, probabil, aceste comportamente sunt comune mai multor celule nervoase și că nu există o singură clasă de neuroni dedicați acestui comportament ) NIVELUL III: SIMULAREA VIITORULUI Cel mai înalt nivel de conștiință, care este asociat în principal cu Homo sapiens, este conștiința de Nivel III, în care luăm modelul nostru despre lume și apoi rulăm simulări în viitor Facem asta analizând amintirile din trecut despre oameni și evenimente, după care simulăm viitorul făcând ca multe legături cauzale să formeze un arbore „cauzal“ În timp ce privim la diferitele chipuri de la petrecere, începem să ne punem întrebări simple: cum mă poate ajuta acest individ? Cum se va desfășura în viitor bârfa care plutește în încăperea asta? Are cineva de gând să mă saboteze? Să spunem că tocmai ți-ai pierdut slujba și te afli într-o căutare disperată a uneia noi Atunci, în timp ce discuți cu persoane diferite de la petrecere, mintea ta simulează cu febrilitate viitorul cu fiecare persoană cu care stai de vorbă Te întrebi: cum aș putea să-l impresionez pe omul ăsta? Ce subiecte aș putea aborda ca să-mi susțin cel mai bine cauza? Poate să-mi ofere un job? Figura 9: Simularea viitorului, esența conștiinței de Nivel III, este mediată de cortexul prefrontal dorsolateral, CEO-ul creierului, existând o competiție între centrul plăcerii și cortexul orbitofrontal (care ne controlează impulsurile) Aceasta seamănă în mare cu descrierea dată de Freud luptei dintre conștiința și dorințele noastre Procesul efectiv de simulare a viitorului are loc când cortexul prefrontal accesează amintirile trecutului ca să aproximeze evenimentele din viitor Scanări cerebrale recente au aruncat parțial lumină asupra modului în care creierul simulează viitorul Aceste simulări sunt efectuate în principal în cortexul prefrontal dorsolateral, CEO-ul creierului, folosind amintirile din trecut Pe de o parte, simulările viitorului pot produce rezultate care sunt dezirabile și plăcute, caz în care centrii plăcerii din creier se activează (în nucleul accumbens și hipotalamus) Pe de altă parte, aceste rezultate pot avea și o latură dezavantajoasă, așa încât cortexul orbitofrontal intervine pentru a preveni asupra unor pericole posibile Prin urmare, există o luptă între diferitele părți ale creierului privind viitorul, fapt ce poate avea rezultate dezirabile sau nedezirabile În ultimă instanță, cortexul prefrontal dorsolateral este cel care mediază între acestea și ia deciziile finale (Vezi Figura 9 ) (Unii neurologi au arătat că această luptă amintește, într-o manieră aproximativă, de dinamica dintre noțiunile lui Freud, eu, sine și supra-eu ) MISTERUL CONȘTIINȚEI DE SINE Dacă teoria spațio-temporală a conștiinței este corectă, înseamnă că ne oferă și o definiție riguroasă a conștiinței de sine În locul unor referințe vagi, circulare, ar trebui să putem da o definiție care să fie testabilă și utilă Definim conștiința de sine după cum urmează: Conștiința de sine constă în crearea unui model al lumii și simularea viitorul în care apari și tu Prin urmare, animalele au ceva conștiință de sine, întrucât trebuie să știe unde sunt situate dacă vor să supraviețuiască și să se înmulțească, dar aceasta este limitată în mare măsură de instinct Când majoritatea animalelor sunt așezate în fața unei oglinzi, acestea fie o ignoră, fie o atacă, fără să înțeleagă că ceea ce văd este propria lor imagine (Acesta este „testul oglinzii“, a cărui origine se regăsește tocmai în experimentele lui Darwin ) Totuși, animale cum ar fi elefanții, maimuțele mari, delfinii, orcile și coțofana pot să-și dea seama că imaginea pe care o văd în oglindă le reprezintă pe ele însele Totuși, oamenii fac un pas uriaș înainte și rulează permanent simulări ale viitorului în care ei apar ca actori principali Ne imaginăm mereu confruntați cu diferite situații – mergem la o întâlnire romantică, ne căutăm o slujbă, ne schimbăm cariera – niciuna dintre ele nefiind determinată de instinct Este extrem de dificil să îți oprești creierul să facă simulări ale viitorului, deși s-au pus la punct metode complexe (de exemplu, meditația) în încercarea de a face acest lucru De exemplu, visatul cu ochii deschiși constă în mare parte în simularea diferitelor viitoruri posibile pentru atingerea unui scop Întrucât ne mândrim cu faptul că ne cunoaștem limitările și punctele forte, nu e greu să ne transpunem în interiorul modelului și să apăsăm butonul „play“ ca să începem să derulăm scenarii ipotetice, ca și cum am fi actori într-un joc virtual UNDE SUNT „EU“? Există probabil o regiune specifică a creierului a cărui misiune este să unifice semnalele de la cele două emisfere pentru a crea un simț al eului unitar și coerent Dr Todd Heatherton, psiholog de la Universitatea Dartmouth, crede că această regiune este localizată în cortexul prefrontal, în ceea ce este cunoscut drept cortex prefrontal median Doctorul în biologie Carl Zimmer scrie: „Cortexul prefrontal median s-ar putea să joace același rol pentru «eu» pe care hipocampul îl joacă pentru memorie… ar putea să asambleze în permanență senzația a cine suntem “ Cu alte cuvinte, acesta ar putea fi portalul spre conceptul de „eu“, regiunea centrală a creierului care contopește, integrează și concepe o narațiune unificată despre cine suntem (Totuși, asta nu înseamnă că cortexul prefrontal median este acel homunculus care stă în creierul nostru și controlează totul ) Dacă această teorie este adevărată, atunci creierul în stare de repaus, când visăm relaxați cu ochii deschiși despre prieteni și noi înșine, ar trebui să fie mai activ decât în mod normal, chiar și atunci când alte părți ale regiunilor senzoriale ale creierului sunt liniștite De fapt, scanările cerebrale confirmă acest lucru Dr Heatherton conchide: „Visăm cu ochii deschiși mai tot timpul – ne gândim la ceva care ni s-a întâmplat sau la ce credem despre alți oameni Toate astea implică autoreflecție “ Potrivit teoriei spațio-temporale, conștiința este asamblată din multe subunități ale creierului, toate concurând unele cu celelalte pentru a crea un model al lumii, și, cu toate acestea, conștiința noastră pare să fie omogenă și continuă Cum este posibil așa ceva, când avem cu toții senzația că „eul“ nostru este neîntrerupt și mereu stăpân pe situație? În capitolul anterior, am vorbit despre soarta dificilă a pacienților cu creierul divizat, care uneori au probleme din cauza mâinilor „străine“, acestea părând să aibă o minte proprie S-ar părea, așadar, că există două centre ale conștiinței care conviețuiesc în același creier Deci, cum creează toate acestea senzația că avem un „eu“ unificat, coeziv, care trăiește în creierul nostru? Am întrebat o persoană care ar putea avea răspunsul, pe dr Michael Gazzaniga, care a petrecut câteva decenii studiind comportamentul straniu al pacienților cu creierul divizat El a observat că, la acești pacienți, emisfera stângă, când este confruntată cu faptul că par a exista două centre separate ale conștiinței rezidând în același craniu, va produce pur și simplu explicații stranii, oricât de caraghioase ar fi ele Mi-a spus că, pus în fața unui paradox evident, creierul stâng va „născoci“ un răspuns pentru a explica fapte incomode Dr Gazzaniga crede că asta ne dă senzația falsă că suntem unificați și întregi El numește emisfera stângă „interpretul“, care gândește permanent idei cu care să acopere neconcordanțele și golurile din conștiința noastră De exemplu, în cadrul unui experiment, a trimis flashuri cu cuvântul „roșu“ doar spre emisfera stângă a pacientului, și cuvântul „banană“ doar spre cea dreaptă (Să observăm că, în consecință, emisfera stângă, dominantă, nu are habar de banană ) Apoi subiectului i s-a cerut să ia un pix cu mâna stângă (care este guvernată de emisfera dreaptă) și să deseneze ceva În mod firesc, el a desenat o banană Să ne amintim că, întrucât văzuse „banană“, emisfera dreaptă putea să facă acest lucru, dar emisfera stângă nu avea habar că spre partea dreaptă a creierului fuseseră proiectate flashuri cu termenul „banană“ Apoi, pacientul a fost întrebat de ce desenase banana Întrucât doar emisfera stângă controlează vorbirea și dat fiind că această parte a creierului nu știa nimic despre banană, pacientul ar fi trebuit să spună: „Nu știu “ În schimb, el a spus: „Este cel mai ușor să desenez cu mâna asta pentru că această mână poate trage mai ușor linii în jos “ Dr Gazzaniga a observat că emisfera stângă încerca să găsească o scuză pentru acest fapt incomod, cu toate că pacientul habar nu avea de ce mâna lui dreaptă desenase banana Dr Gazzaniga concluzionează: „Emisfera stângă este cea angajată în tendința umană de a găsi ordine în haos, care încearcă să potrivească totul într-o poveste și să o așeze într-un context Se pare că este împinsă să facă ipoteze despre structura lumii chiar și în fața dovezilor că nu există niciun model ordonat “ De aici provine senzația noastră de „eu“ unificat Deși conștiința este un ansamblu de tendințe competitoare și adesea contradictorii, emisfera stângă ignoră incoerențele și astupă golurile evidente cu scopul de a ne da o senzație uniformă a unui singur „eu“ Cu alte cuvinte, partea stângă a creierului găsește permanent scuze, unele exagerate și absurde, ca să poată înțelege lumea El întreabă mereu „De ce?“ și născocește scuze, chiar atunci când întrebarea nu are răspuns (Probabil că există un motiv evoluționist pentru care creierul nostru s-a divizat în timpul evoluției Un CEO experimentat își va îndemna adesea adjuncții să se situeze în părți opuse ale unei chestiuni, pentru a încuraja o dezbatere aprofundată și detaliată De multe ori, viziunea corectă apare în urma unei interacțiuni intense cu ideile incorecte În mod similar, cele două jumătăți ale creierului sunt complementare, oferind o analiză pesimistă/optimistă sau analitică/holistică a aceleiași idei Prin urmare, cele două jumătăți ale creierului se stimulează una pe cealaltă Într-adevăr, după cum vom vedea, anumite forme de boli mentale pot apărea când interacțiunea dintre cele două emisfere o ia razna ) Acum, când avem o teorie funcțională a conștiinței, a sosit timpul să o folosim ca să înțelegem cum va evolua neuroștiința în viitor Există un set vast și remarcabil de experimente care se efectuează în prezent în cadrul neuroștiinței și care modifică întregul peisaj științific Ajutați de puterea electromagnetismului, oamenii de știință pot acum să sondeze gândurile oamenilor, să trimită mesaje telepatice, să controleze prin telekinezie obiectele din jurul nostru, să înregistreze amintiri și poate chiar să ne sporească inteligența Poate că aplicația imediată și practică a acestei noi tehnologii este ceva considerat cândva cu totul imposibil: telepatia PARTEA A II-A PUTEREA MINȚII ASUPRA MATERIEI 3 TELEPATIA – UN BĂNUȚ PENTRU GÂNDURILE TALE Vă place sau nu, creierul este o mașinărie Oamenii de știință au ajuns la această concluzie nu pentru că sunt niște mecaniciști lipsiți de umor, ci pentru că au acumulat dovezi potrivit cărora fiecare aspect al conștiinței poate fi legat de creier STEVEN PINKER O parte dintre istorici consideră că Harry Houdini a fost cel mai mare magician care a trăit vreodată pe pământ Evadările lui palpitante din camere încuiate și sigilate și cascadoriile prin care sfida moartea au lăsat spectatorii cu gura căscată Putea să-i facă pe oameni să dispară și apoi să reapară în cele mai neașteptate locuri Și putea să citească gândurile oamenilor Sau cel puțin așa părea că se întâmplă Houdini a căutat să explice că tot ceea ce făcea era o iluzie, o serie de trucuri abile și inteligent prezentate Citirea gândurilor, ținea el să le amintească oamenilor, era ceva imposibil Era atât de revoltat de faptul că magicieni lipsiți de scrupule îi trăgeau pe sfoară pe clienții înstăriți cu trucuri de salon și ședințe de spiritism încât a umblat prin toată țara ca să dea în vileag falsurile angajându-se să pună în practică orice ispravă de citire a gândurilor cu care să făleau acei șarlatani A făcut chiar parte dintr-o comisie organizată de Scientific American care oferea o recompensă generoasă oricui reușea să dovedească în mod indiscutabil că are puteri de mediu (Nimeni n-a reușit să câștige premiul ) Houdini credea că telepatia este imposibilă Dar știința demonstrează că s-a înșelat Telepatia este acum subiectul unor cercetări intense desfășurate la universitățile din întreaga lume, unde oamenii de știință au reușit deja să folosească senzori avansați pentru a citi cuvinte, imagini și gânduri individuale din creierul uman Acest lucru ar putea modifica modul în care comunicăm cu victimele atacurilor cerebrale și ale accidentelor, care sunt „blocate“ în corpurile lor, incapabile să-și articuleze gândurile altfel decât clipind Dar acesta e doar începutul Telepatia ar putea de asemenea să schimbe în mod radical felul în care interacționăm cu computerele și cu lumea exterioară Într-adevăr, într-un raport recent „Next 5 în 5 Forecast“, care prezice cinci direcții de dezvoltare revoluționare din următorii cinci ani, savanții de la IBM au afirmat că vom putea să comunicăm mintal cu computerele, înlocuind poate mouse-ul și comenzile vocale Ceea ce înseamnă că vom folosi puterea minții ca să inițiem apeluri telefonice, să plătim facturi cu cardul de credit, să ne conducem mașinile, să stabilim întâlniri, să creăm minunate simfonii și opere de artă etc Posibilitățile sunt nelimitate și se pare că toată lumea – de la giganții din industria computerelor, educatori, companii de jocuri video și studiouri de muzică până la Pentagon – converge spre această tehnologie Telepatia adevărată, cea întâlnită în romanele de science-fiction și fantasy, nu este posibilă fără asistență din afară După cum știm, creierul este de natură electrică În general, ori de câte ori un electron este accelerat, emite o radiație electromagnetică Același lucru este valabil pentru electronii care oscilează în creier, care emite unde radio Dar aceste semnale sunt prea slabe pentru a fi detectate de alți oameni, și chiar dacă am putea percepe aceste unde radio, ar fi dificil să le înțelegem Evoluția nu ne-a dat capacitatea de a descifra această colecție de semnale radio aleatorii, dar computerele pot să o facă Oamenii de știință au reușit să obțină aproximări grosolane ale gândurilor unei persoane folosind scanările EEG Subiecții își pun pe cap o cască cu senzori EEG și se concentrează asupra anumitor imagini – să zicem, imaginea unui automobil Semnalele EEG au fost apoi înregistrate pentru fiecare imagine și, în cele din urmă, s-a alcătuit un dicționar rudimentar al gândurilor, cu o corespondență biunivocă între gândurile unei persoane și imaginile EEG Apoi, când persoanei i s-a arătat imaginea unei alte mașini, computerul a recunoscut că modelul EEG era cel al unui automobil Avantajul senzorilor EEG este că sunt neinvazivi și rapizi Nu trebuie decât să pui o cască dotată cu mulți electrozi pe suprafața craniului și electroencefalograful poate identifica rapid semnale care se schimbă la fiecare milisecundă Dar, așa cum am văzut, problema cu senzorii EEG este că undele electromagnetice se deteriorează la trecerea prin craniu și este dificil să li se localizeze sursa precisă Această metodă poate să spună dacă te gândești la o mașină sau la o casă, dar nu poate recrea imaginea unei mașini Aici intervine contribuția doctorului Jack Gallant VIDEOCLIPURI ALE MINȚII Centrul unei părți importante a acestor cercetări este Universitatea California din Berkeley, unde, cu ani în urmă, mi-am luat doctoratul în fizică Am avut plăcerea de a vizita laboratorul doctorului Jack Gallant, al cărui grup a reușit o ispravă considerată cândva drept ceva imposibil: înregistrarea video a gândurilor oamenilor „Acesta este un salt înainte important în reconstruirea imagisticii interne Deschidem o fereastră către filmele din mintea noastră“, spune Gallant Când i-am vizitat laboratorul, primul lucru pe care l-am observat a fost echipa de studenți postdoctorali și postuniversitari care stăteau adunați în fața ecranelor de computer, privind atent la imaginile video care erau reconstruite din scanările cerebrale ale unor persoane Vorbind cu echipa lui Gallant, simți că ești martor la crearea „pe viu“ a istoriei științifice Gallant mi-a explicat că mai întâi subiectul stă întins pe o targă, care este înserată lent, cu capul înainte, într-o instalație RMN uriașă, de ultimă generație, costând ceva mai mult de trei milioane de dolari Subiectului i se prezintă apoi mai multe clipuri video (cum ar fi trailere de filme disponibile pe Youtube) Pentru a acumula suficiente date, trebuie să stai nemișcat ore în șir privind aceste clipuri, o treabă cu adevărat dificilă L-am întrebat pe unul dintre studenții postdoctorali, doctorul Shinji Nishimoto, cum de au găsit voluntari dispuși să stea nemișcați ore de-a rândul în care timpul le era ocupat doar cu vizionarea unor fragmente de filme El mi-a spus că oamenii din încăpere, studenții postuniversitari și postdoctorali, s-au oferit voluntar să fie cobai pentru propriile lor cercetări Pe măsură ce subiectul urmărește filmele, aparatura RMN creează o imagine tridimensională a fluxului sanguin din interiorul creierului Imaginea RMN arată ca o vastă colecție de treizeci de mii de puncte sau voxeli Fiecare voxel reprezintă un punct minuscul de energie neurală, iar culoarea punctului corespunde intensității semnalului și a fluxului sanguin Punctele roșii reprezintă punctele de activitate neurală intensă, în vreme ce punctele albastre reprezintă punctele de activitate redusă (Imaginea finală seamănă foarte mult cu mii de luminițe de Crăciun având forma unui creier uman Așa cum se poate vedea imediat, creierul își concentrează cea mai mare parte a energiei sale mentale în cortexul vizual, care este localizat în spatele creierului, în timp ce urmărește videoclipurile ) Instalația RMN a lui Gallant este atât de puternică încât poate identifica două până la trei sute de regiuni distincte ale creierului și, în medie, poate face instantanee care au o sută de puncte pe fiecare regiune a creierului (Un obiectiv pentru viitoarele generații ale tehnologiei RMN va fi să atingă rezoluții și mai fine prin creșterea numărului de puncte pe fiecare regiune a creierului ) La început, această colecție tridimensională de puncte colorate arată precum ceva neinteligibil Dar, după ani de cercetări, dr Gallant și colegii săi au elaborat o formulă matematică prin care se începe găsirea unei relații între anumite trăsături ale unei imagini (marginile, textura, intensitatea etc ) și voxelii RMN De exemplu, dacă te uiți la o graniță, vei observa că este o regiune care separă zonele mai luminoase și mai întunecate și, de aici, marginea generează un anumit model de voxeli Punând subiect după subiect să vizioneze o videotecă atât de mare de clipuri, această formulă matematică este perfecționată, permițând computerului să analizeze modul în care toate tipurile de imagini sunt transformate în voxeli RMN În cele din urmă, oamenii de știință au reușit să stabilească o corelație directă între anumite modele de voxeli RMN și caracteristici din fiecare imagine În acest punct, pacientului i se arată în continuare un alt trailer de film Computerul analizează voxelii generați în timpul acestei vizionări și re-creează o versiune aproximativă a imaginii originale (Computerul selectează imagini din o sută de clipuri de film care seamănă cel mai mult cu cea pe care subiectul tocmai a văzut-o și apoi contopește imaginile ca să creeze o aproximare cât mai apropiată de original ) În acest fel, computerul este capabil să creeze un video neclar al imagisticii vizuale care se derulează în mintea ta Formula matematică a doctorului Gallant este atât de versatilă, încât poate lua o colecție de voxeli RMN și s-o convertească într-o imagine sau poate efectua procesul invers, să ia o imagine și s-o convertească în voxeli RMN Am avut șansa să vizionez videoclipul realizat de grupul doctorului Gallant și mi s-a părut impresionant Urmărindu-l a fost ca și cum aș fi vizionat, prin intermediul unor ochelari întunecați, un film cu chipuri, animale, scene de stradă și clădiri Cu toate că nu poți vedea detaliile fiecărei fețe sau animal, poți identifica clar tipul de obiect pe care-l vezi Nu numai că acest program decodează filmul pe care îl privești, dar poate, de asemenea, să decodeze imagini fanteziste care-ți circulă prin minte Să spunem că ți se cere să te gândești la Mona Lisa Știm din scanările RMN că, deși nu vezi pictura cu ochii tăi, cortexul vizual al creierului tău se va activa Programul doctorului Gallant îți scanează apoi creierul în timp ce te gândești la Mona Lisa și caută prin fișierele sale cu imagini, încercând să o găsească pe cea mai asemănătoare Într-un experiment la care am asistat, computerul a selectat o imagine a actriței Salma Hayek ca fiind cea mai apropiată imagine a Mona Lisei Desigur, orice om obișnuit poate să recunoască ușor sute de chipuri omenești, dar faptul că acel computer a analizat o imagine din creierul unei persoane și apoi a ales această imagine dintre milioane de alte imagini aleatorii aflate la dispoziția sa rămâne o realizare impresionantă Obiectivul acestui proces este să se creeze un dicționar exact care să ne permită să asociem rapid un obiect din lumea reală cu un tipar RMN din creier În general, o asociere detaliată este foarte dificilă și va lua ani, dar unele categorii sunt de fapt ușor de citit doar frunzărind câteva fotografii Doctorul Stanislas Dehaene de la Collège de France din Paris examina niște scanări RMN ale lobului parietal, zona unde sunt recunoscute numerele, când unul dintre studenții lui postdoctorali i-a spus, în treacăt, că doar printr-o scanare rapidă a modelului RMN își poate da seama la ce număr se uita pacientul De fapt, anumite numere creează modele distinctive pe scanarea RMN El notează: „Dacă iei 200 de voxeli din această regiune și te uiți la care dintre ei sunt activi și care, inactivi, construiești un dispozitiv de învățare a mașinii care decodează numărul care se află în memorie “ Acest fapt lasă deschisă întrebarea despre când vom putea să avem videoclipuri de calitatea unor fotografii ale gândurilor noastre Din păcate, informația se pierde când o persoană vizualizează o imagine Scanările cerebrale coroborează acest fapt Când compari scanarea RMN a creierului în timp ce se uită la o floare cu o scanare RMN luată în timp ce creierul se gândește la o floare, observi imediat că a doua imagine are mai puține puncte decât prima Așadar, cu toate că această tehnologie se va îmbunătăți considerabil în anii care urmează, nu va fi niciodată perfectă (Am citit cândva o povestire scurtă în care un om întâlnește un spirit care se oferă să creeze orice își poate imagina respectiva persoană Imediat, omul îi cere o mașină de lux, un avion și un milion de dolari La început, omul e în extaz Dar când se uită la aceste obiecte mai atent, observă că mașina și avionul nu au motoare, iar imaginile de pe bancnote sunt neclare Totul era inutil Asta pentru că amintirile noastre sunt doar niște aproximări ale realității ) Dar, dată fiind rapiditatea cu care oamenii de știință încep să decodeze modelele RMN din creier, vom putea noi, în curând, să citim efectiv cuvintele și gândurile care circulă prin minte? CITIREA MINȚII De fapt, într-o clădire de lângă laboratorul lui Gallant, doctorul Brian Pasley și colegii lui citesc literalmente gândurile – cel puțin, în principiu Unul dintre studenții postdoctorali de aici, dr Sara Szczepanski, mi-a explicat cum reușesc ei să identifice cuvintele din interiorul minții Oamenii de știință au folosit ceva numit ECOG (electrocorticogramă), o tehnologie care reprezintă o imensă îmbunătățire față de talmeș-balmeșul de semnale produs de scanările EEG Scanările ECOG sunt inegalabile în ceea ce privește precizia și rezoluția, deoarece semnalele sunt înregistrate direct din creier și nu trec prin craniu Reversul medaliei este că trebuie îndepărtată o porțiune a craniului pentru a introduce o plasă care conține șaizeci și patru de electrozi într-o rețea de opt pe opt, direct deasupra creierului expus Din fericire, am reușit să obținem permisiunea de a efectua experimente cu scanările ECOG la pacienții epileptici, care sufereau atacuri debilitante Plasa ECOG era așezată pe creierele lor în timp ce erau supuși unor operații pe creier deschis efectuate de doctorii de la Universitatea California din San Francisco, aflată în vecinătate În timp ce pacienții aud diferite cuvinte, semnalele de la creierele lor trec prin electrozi și apoi sunt înregistrate În cele din urmă, se alcătuiește un dicționar, care asociază cuvântul cu semnalele emanate de electrozii din creier Ulterior, când este pronunțat un cuvânt, se poate vedea apărând același tipar electric Această corespondență mai înseamnă că, dacă cineva se gândește la un anumit cuvânt, computerul poate decela semnalele caracteristice și îl poate identifica Cu ajutorul acestei tehnologii, ar putea fi posibil să purtăm o conversație care să se desfășoare întru totul telepatic De asemenea, victimele accidentelor vascular-cerebrale care sunt complet paralizate ar putea să „vorbească“ prin intermediul unei sintetizator vocal capabil să recunoască modelele cerebrale ale cuvintelor individuale Deloc surprinzător, interfața creier-mașină (ICM) a devenit un domeniu „fierbinte“, în care grupuri de cercetare din toată țara fac descoperiri importante Rezultate similare au fost obținute de oamenii de știință de la Universitatea din Utah în 2011 Ei au așezat două rețele, fiecare conținând șaisprezece electrozi, pe cortexul motor facial (care controlează mișcările gurii, buzelor, limbii și feței) și, de asemenea, pe regiunea Wernicke, care procesează informațiile despre limbaj Persoanei i s-a cerut apoi să rostească zece cuvinte banale, cum ar fi „da“ și „nu“, „cald“ și „rece“, „foame“ și „sete“, „salut“ și „adio“ și „mai mult“ și „mai puțin“ Folosind un computer pentru înregistrarea semnalelor cerebrale emise când erau pronunțate cuvintele, ei au reușit să creeze o corespondență aproximativ biunivocă între cuvintele rostite și semnalele obținute de computer de la creier Ulterior, când pacientul pronunța anumite cuvinte, ei au reușit să le identifice corect cu o precizie variind între 76 și 90% Următorul pas este să se folosească rețele cu 121 de electrozi pentru a se obține o rezoluție mai bună În viitor, această procedură se poate dovedi utilă la indivizii care suferă de accidente vascular-cerebrale sau boli paralizante, cum ar fi boala lui Lou Gehrig, și care ar putea să vorbească cu ajutorul acestei tehnici creier-computer DACTILOGRAFIEREA CU MINTEA La Clinica Mayo din Minnesota, doctorul Jerry Shih a legat pacienții epileptici prin intermediul unor senzori ECOG, astfel încât aceștia să învețe să tasteze cu mintea Calibrarea acestui dispozitiv este simplă Pacientului i se arată mai întâi o serie de litere și i se spune să se concentreze mintal asupra fiecărui simbol Un computer înregistrează semnalele emise de creier în timp ce scanează fiecare literă La fel ca în celelalte experimente, după ce este creat acest dicționar biunivoc, persoana în cauză nu trebuie decât să se gândească la o literă pentru ca litera respectivă să apară pe un ecran, folosindu-se doar puterea minții Dr Shih, liderul acestui proiect, spune că precizia acestei mașini este de aproape 100% Dr Shih crede că în continuare va putea crea o mașină care să înregistreze imagini, nu doar cuvinte, pe care pacienții să le conceapă în mintea lor Acest lucru ar putea avea aplicații în rândul artiștilor plastici și al arhitecților, dar marele dezavantaj al tehnologiei ECOG, așa cum am menționat, este că necesită deschiderea creierului pacienților Între timp, mașinile de scris EEG, întrucât sunt noninvazive, pătrund pe piață Nu sunt la fel de exacte ca mașinile de scris ECOG, dar au marele avantaj că pot fi vândute „la liber“ Guger Technologies, cu sediul în Austria, a făcut recent o demonstrație cu o mașină de scris EEG la un târg comercial După spusele reprezentanților lor, oricine poate învăța cum să folosească mașina în doar zece minute, iar viteza de dactilografiere se situează între cinci și zece cuvinte pe minut DICTARE ȘI MUZICĂ PRIN TELEPATIE Următorul pas ar fi să se transmită conversații întregi, ceea ce ar putea accelera considerabil transmisia telepatică Problema este însă legată de faptul că va fi nevoie să se alcătuiască o corespondență biunivocă între mii de cuvinte și semnalele de tip EEG, RMN sau ECOG Dar dacă se pot identifica, de exemplu, semnalele cerebrale pentru câteva sute de cuvinte selectate, atunci s-ar putea transmite cu rapiditate cuvintele care se regăsesc în conversațiile obișnuite Asta înseamnă că subiectul s-ar gândi la cuvinte în propoziții și paragrafe întregi de conversație, iar computerul le va putea tipări Acest lucru ar putea fi extrem de util pentru jurnaliști, scriitori, romancieri și poeți, care n-ar mai trebui decât să se gândească, iar computerul să preia „dictarea“ Computerul va deveni și un fel de secretară mentală Îi vom putea da secretarei robotizate instrucțiuni mentale cu privire la cină, zbor cu avionul sau vacanță, iar aceasta va completa toate detaliile despre rezervări Nu doar dictarea, ci și muzica ar putea fi într-o zi transcrisă în acest mod Muzicienii vor fredona pur și simplu melodii în minte, iar un computer le va tipări în notație muzicală Pentru a face asta, i se va cere unei persoane să fredoneze în minte o serie de note muzicale, care ar genera un anumit semnal electric pentru fiecare în parte Astfel, și în acest caz, se va alcătui un dicționar, astfel încât atunci când te gândești la o notă muzicală, computerul să o tipărească în notație muzicală În science-fiction, telepații comunică adesea trecând peste bariera limbajului, întrucât se consideră că gândurile sunt universale Totuși, s-ar putea ca acest lucru să nu fie adevărat Emoțiile și sentimentele poate că sunt non-verbale și universale, astfel încât pot fi trimise telepatic către oricine, dar gândirea rațională este atât de legată de limbaj, încât este foarte puțin probabil ca gândurile complexe să poată fi trimise depășind barierele de limbă Cuvintele vor continua să fie trimise telepatic în limba lor originară CĂȘTI TELEPATICE Tot în science-fiction, întâlnim și căștile telepatice Le pui pe cap și… gata! Poți să citești mintea altor oameni De fapt, armata SUA și-a exprimat interesul pentru această tehnologie Într-o luptă armată, cu explozii și gloanțe care șuieră pe deasupra capului, o cască telepatică poate să salveze vieți omenești, căci încercarea de a da ordine cu glas tare în hărmălaia și haosul de pe câmpul de luptă este sortită eșecului (Pot să depun mărturie în acest sens Cu ani în urmă, în timpul Războiului din Vietnam, eram înrolat în Infanteria SUA la Fort Benning, în apropiere de Atlanta, Georgia În timpul antrenamentelor de tragere cu mitraliera, zgomotele grenadelor de mână și ale rafalelor de gloanțe trase pe poligonul din jurul meu erau asurzitoare; erau atât de intense încât nu mai puteam auzi nimic altceva Ulterior, mi-au țiuit urechile trei zile în șir ) Având o cască telepatică, un soldat poate comunica mintal cu plutonul lui în toiul zgomotelor asurzitoare De curând, doctorul Gerwin Schalk de la Colegiul Medical din Albany, a primit de la armată un grant de 6,3 milioane de dolari, chiar dacă militarii știu că până la realizarea unei căști telepatice funcționale vor mai trece câțiva ani buni Dr Schalk face experimente cu tehnologia ECOG, care, după cum am văzut, necesită plasarea unei plase de electrozi direct deasupra creierului Cu această metodă, computerele lui au reușit să recunoască vocale și treizeci și șase de cuvinte individuale în interiorul creierului gânditor În unele dintre experimentele sale, s-a apropiat de o precizie de 100% Dar, în momentul de față, rămâne în continuare o soluție nepractică pentru armata SUA, dat fiind că necesită îndepărtarea unei părți a craniului în mediul curat și steril al spitalului Și chiar și atunci, recunoașterea vocalelor și a câtorva cuvinte este departe de exigențele trimiterii de mesaje urgente la cartierul general în cursul unei lupte armate Dar experimentele sale ECOG au demonstrat că este posibil să se comunice mintal pe câmpul de luptă O altă metodă este explorată de doctorul David Poeppel de la Universitatea din New York În loc să le deschidă craniul subiecților săi, el utilizează tehnologia MEG, folosind rafale minuscule de energie magnetică în locul electrozilor, ca să creeze sarcini electrice în creier Pe lângă faptul că este noninvazivă, avantajul tehnologiei MEG este că poate măsura cu precizie activitatea neural pasageră, prin contrast cu scanările RMN, mai lente În experimentele sale, Poeppel a reușit să înregistreze cu succes activitatea electrică din cortexul auditiv, când oamenii se gândesc în tăcere la un anumit cuvânt Dar dezavantajul este că această înregistrare tot necesită utilizarea unor instalații mari, de mărimea unei mese, pentru generarea pulsului magnetic În mod evident, se dorește ca metoda să fie noninvazivă, portabilă și exactă Dr Poeppel speră ca rezultatele obținute cu tehnologia MEG să se completeze reciproc cu cele obținute cu ajutorul senzorilor EEG Dar ne despart încă ani buni de adevăratele căști telepatice, deoarece scanărilor MEG și EEG le lipsește precizia RMN ÎNTR-UN TELEFON CELULAR În prezent, putem spune că batem pasul pe loc din cauza naturii rudimentare a instrumentelor Dar, cu trecerea timpului, instrumente tot mai sofisticate vor sonda mintea și mai în profunzime Următoarea mare descoperire ar putea fi aparatele RMN care pot fi ținute în palmă Motivul pentru care instalațiile RMN trebuie să fie atât de mari în acest moment este că, pentru a obține o rezoluție bună, este nevoie de un câmp magnetic uniform Cu cât este mai mare magnetul, cu atât mai uniform poate fi făcut câmpul și cu atât mai mare va fi precizia imaginilor finale Totuși, fizicienii cunosc cu exactitate proprietățile câmpurilor magnetice (ele au fost elucidate de fizicianul James Clerk Maxwell încă din anii 1860) În 1993, în Germania, dr Bemhard Blümich și colegii săi au creat cel mai mic aparat RMN din lume, de mărimea unei serviete Folosește un câmp magnetic slab și distorsionat, dar supercomputerele pot analiza câmpul magnetic și pot corecta acest neajuns, astfel încât dispozitivul produce imagini tridimensionale realiste Întrucât puterea computerelor se dublează cam la fiecare doi ani, acestea sunt acum mici și îndeajuns de puternice ca să analizeze câmpul magnetic creat de un dispozitiv de mărimea unei serviete și să-i corecteze distorsiunile Ca o demonstrație a valorii aparatului lor, în 2006, doctorul Blümich și colegii lui au reușit să îi facă scanări RMN lui Ötzi, „Omul ghețurilor“, care era congelat în gheață de circa 5 300 de ani, de la sfârșitul ultimei epoci glaciare Întrucât Ötzi era înghețat într-o poziție incomodă, cu brațele larg desfăcute, era dificil să fie înghesuit în micul cilindru al unei instalații RMN obișnuite, dar aparatul portabil al doctorului Blümich a realizat cu ușurință fotografiile RMN Acești fizicieni estimează că, odată cu creșterea puterii computerelor, un aparat RMN din viitor ar putea ajunge la dimensiunile unui telefon celular Datele brute din telefonul celular vor fi trimise wireless la un supercomputer, care va procesa datele primite de la câmpul magnetic slab și va crea o imagine tridimensională (Intensitatea scăzută a câmpului magnetic este compensată de puterea crescută de calcul ) Acest lucru ar putea accelera considerabil cercetările științifice „Poate că, la urma urmelor, un dispozitiv asemănător tricorderului din Star Trek nu e atât de îndepărtat“, a spus doctorul Blümich (Tricorderul este un dispozitiv de scanare mic, portabil, care oferă instantaneu diagnosticul oricărei boli ) În viitor, s-ar putea să ai mai multă putere de calcul în dulăpiorul tău cu medicamente decât într-un spital universitar modern din zilele noastre În loc să aștepte să obțină de la un spital sau o universitate permisiunea de a folosi o instalație RMN costisitoare, pacientul poate colecta datele în propriul living room mișcându-și pe lângă corp aparatul RMN portabil și trimițând apoi prin e-mail rezultatele la un laborator pentru a fi analizate Ar mai putea să însemne că, la un moment dat din viitor, ar putea fi posibilă realizarea unei căști RMN telepatice, cu o rezoluție infinit mai mare decât a unei scanări EEG Iată cum ar putea să funcționeze aparatul în deceniile următoare În interiorul căștii, s-ar afla o bobină electromagnetică care ar produce un câmp magnetic slab și pulsuri radio care să sondeze creierul Semnalele RMN neprelucrate ar fi apoi trimise la un computer de buzunar purtat la curea Informația ar fi apoi transmisă prin radio la un server localizat nu departe de câmpul de luptă Procesarea finală a datelor ar fi efectuată de un supercomputer dintr-un oraș îndepărtat Apoi mesajul ar fi trimis prin radio înapoi la trupele aflate pe câmpul de luptă Soldații ar auzi mesajul fie într-un mic difuzor, fie prin intermediul electrozilor plasați în cortexul auditiv al creierelor lor DARPA ȘI ÎMBUNĂTĂȚIREA CAPACITĂȚILOR FIINȚEI UMANE Ținând cont de costurile tuturor acestor cercetări, apare întrebarea legitimă: cine plătește? Companiile private și-au manifestat abia de curând interesul față de această tehnologie de vârf, dar este foarte riscant pentru multe dintre ele să finanțeze cercetări care s-ar putea să nu asigure niciodată recuperarea fondurilor investite În schimb, unul dintre principalii susținători este DARPA, Defense Advanced Research Projects Agency din cadrul Pentagonului, care a fost vârful de lance al celor mai importante tehnologii ale secolului al XX-lea DARPA a fost înființată de președintele Dwight Eisenhower după ce rușii au trimis pe orbită primul Sputnik în 1957, șocând lumea întreagă Dându-și seama că sovieticii ar fi în stare să-i depășească rapid pe americani în privința tehnologiilor superioare, Eisenhower a înființat în grabă această agenție pentru a menține competitivitatea Statelor Unite ale Americii față de ruși De-a lungul anilor, numeroase proiecte inițiate de agenție au devenit atât de mari încât s-au transformat în entități independente Unul dintre aceste proiecte a fost NASA Planul strategic al DARPA pare desprins dintr-un roman de science fiction: „singura ei cartă este inovația radicală“ Singura justificare pentru existența ei este „să accelereze materializarea viitorului“ Oamenii de știință de la DARPA forțează mereu limitele a ceea ce este posibil din punct de vedere fizic După cum spune fostul oficial DARPA Michael Goldbaltt, ei încearcă să nu încalce legile fizicii, „sau cel puțin nu cu bună știință Sau măcar nu mai mult de una în fiecare program “ Dar ceea ce separă DARPA de science-fiction este lista de realizări, cu adevărat uluitoare Unul dintre primele sale proiecte din anii 1960 a fost Arpanet, care era o rețea de telecomunicații de război destinată conectării electronice a oamenilor de știință și autorităților militare în timpul și după cel de-Al Treilea Război Mondial În 1989, Fundația Națională pentru Știință a decis că, în urma destrămării Blocului Sovietic, devenise inutil să se mai păstreze secretul și a declasificat această tehnologie militară, oferind în esență gratuit codurile și planurile de realizare ale acesteia Arpanet avea să devină în cele din urmă internetul de azi Când forțele aeriene ale SUA au avut nevoie de o modalitate pentru a-și ghida rachetele balistice în spațiu, DARPA a ajutat la crearea Proiectului 57, un proiect top-secret care avea rolul de a plasa bombe H asupra silozurilor de rachete sovietice într-o eventuală confruntare termonucleară Ulterior, avea să devină fundamentul pentru Global Positioning System (GPS) În loc să ghideze rachetele, astăzi, ghidează șoferii DARPA a fost un jucător cheie într-o serie de invenții care au modificat peisajul secolelor al XX-lea și al XXI-lea, printre care telefoanele celulare, ochelarii pentru vedere nocturnă, sistemele avansate de telecomunicații și sateliții meteorologici Am avut șansa să interacționez cu oamenii de știință și oficialii de la DARPA în mai multe ocazii Cu ceva timp în urmă, am luat prânzul cu unul dintre foștii directori DARPA la o recepție populată cu mulți savanți și futurologi I-am pus o întrebare care mă preocupa de multă vreme: de ce trebuie să apelăm la câini care să adulmece bagajele pentru a depista prezența unor materiale explozive? Cu siguranță senzorii noștri sunt îndeajuns de sensibili ca să depisteze amprenta grăitoare a substanțelor chimice explozive El mi-a spus că DARPA căutase cu asiduitate răspunsul la aceeași întrebare, dar se confruntase cu probleme tehnice serioase Sistemul olfactiv al câinilor, mi-a mai spus el, a evoluat în milioane de ani ca să poată detecta câteva molecule, iar tipul ăsta de sensibilitate este extrem de dificil de atins, chiar și cu cei mai perfecționați senzori de care dispunem Probabil că vom continua să apelăm la câini pe aeroporturi în viitorul previzibil Cu alt prilej un grup de fizicieni și ingineri de la DARPA a venit la o prelegere despre viitorul tehnologiei pe care am susținut-o eu I-am întrebat după aceea dacă au vreun motiv de îngrijorare, ceva care să-i preocupe intens Mi-au spus că una dintre problemele pe care o au era imaginea lor publică Cei mai mulți oameni nici n-au auzit de DARPA, dar unii o leagă de anumite conspirații guvernamentale sumbre și infame, de la mușamalizările legate de OZN-uri, Zona 51 și Incidentul Roswell până la controlarea condițiilor meteo etc Au oftat Măcar de-ar fi fost adevărate acele zvonuri, cu siguranță că s-ar putea inspira din tehnologiile extraterestre ca să dea un nou avânt cercetărilor lor! Cu un buget de 3 miliarde de dolari, DARPA și-a fixat acum vizorul pe interfața creier-mașină Discutând despre aplicațiile potențiale, fostul oficial DARPA Michael Goldblatt forțează granițele imaginației El spune: „Să ne imaginăm că soldații ar putea comunica numai prin gânduri… Să ne imaginăm că pericolul unui atac biologic ar fi neînsemnat Și să contemplăm, pentru un moment, o lume în care învățatul este la fel de ușor ca mâncatul, iar înlocuirea părților vătămate ale corpului la fel de convenabilă ca trecerea pe la un fast-food Oricât de imposibile par a fi aceste viziuni și oricât de dificilă ai putea crede că ar fi această misiune, viziunile acestea constituie munca de zi cu zi a Defense Sciences Office [o unitate a DARPA] “ În opinia lui Goldblatt, istoricii vor concluziona că moștenirea pe termen lung a DARPA va fi îmbunătățirea capacităților ființei umane, „viitoarea noastră forță istorică“ El notează că celebrul slogan al armatei, „Fii tot ceea ce poți să fii“, capătă un nou înțeles când ne gândim la implicațiile sporirii trăsăturilor ființelor umane Poate că nu este întâmplător faptul că Michael Goldblatt susține cu atâta vigoare acest proiect la DARPA Fiica lui suferă de paralizie cerebrală și este imobilizată într-un scaun cu rotile pentru toată viața Întrucât are nevoie de ajutor din afară, boala i-a încetinit evoluția, dar întotdeauna s-a ridicat deasupra adversităților Se duce la colegiu și visează să-și înființeze propria companie Goldblatt recunoaște că fiica lui îi este o sursă de inspirație După cum remarcă reporterul de la Washington Post, Joel Garreau: „Ceea ce face el este să cheltuiască nenumărate milioane de dolari pentru a crea ceea ce s-ar putea să reprezinte pasul următor în evoluția umană Și totuși, i-a intrat în cap că tehnologia la crearea căreia contribuie ar putea într-o bună zi să-i permită fiicei lui nu doar să meargă, ci să-i depășească pe ceilalți “ PROBLEME DE INTIMITATE PERSONALĂ Când aude prima oară de mașinile de citit gândurile, omul obișnuit ar putea fi îngrijorat cu privire la intimitatea personală Ideea că o mașină ascunsă undeva ar putea să-ți citească gândurile intime fără permisiunea ta este neliniștitoare Conștiința umană, așa cum am subliniat, implică rularea unor simulări permanente ale viitorului Pentru ca aceste simulări să fie exacte, uneori ne imaginăm scenarii care pătrund într-un teritoriu imoral sau ilegal, dar preferăm să știm numai noi dacă acționăm sau nu conform acestor planuri Pentru oamenii de știință, viața ar fi mai simplă dacă ar putea citi gândurile oamenilor de la distanță, folosind dispozitive portabile (decât să folosească tot felul de căști incomode sau să deschidă chirurgical craniul), dar legile fizicii fac ca acest lucru să fie extrem de dificil Când l-am întrebat pe dr Nishimoto, care lucrează în laboratorul de la Berkeley al doctorului Gallant, despre problema intimității, el a zâmbit și a răspuns că semnalele radio se degradează destul de rapid în exteriorul creierului, așa încât ar fi prea difuze și slabe ca să poate avea vreo noimă pentru cineva aflat la mai mult de câteva zeci de centimetri distanță (La școală, am învățat despre legile lui Newton și despre faptul că forța gravitațională scade cu pătratul distanței, așa că dacă dublezi distanța față de o stea, câmpul gravitațional scade de patru ori Dar câmpurile magnetice scad mult mai rapid decât cu pătratul distanței Majoritatea semnalelor descresc cu cubul sau cu puterea a patra a distanței, prin urmare, dacă dublezi distanța față de o instalație RMN, câmpul magnetic scade de opt sau de mai multe ori ) Mai mult, ar exista interferențe din lumea exterioară, care ar acoperi semnalele slabe venite de la creier Acesta este unul dintre motivele pentru care savanții solicită condiții de laborator stricte ca să-și facă treaba și chiar și atunci abia reușesc să extragă câteva litere, cuvinte sau imagini din creierul gânditor la un moment dat Tehnologia nu este adecvată pentru a înregistra avalanșa de gânduri care circulă adesea prin creierul nostru în timp ce ne gândim simultan la mai multe litere, cuvinte, fraze sau informații senzoriale, așa încât folosirea acestor dispozitive pentru citirea minții, așa cum vedem în filme, nu este posibilă nici astăzi și nu va fi pentru o bună perioadă de timp În viitorul apropiat, cel puțin, scanările cerebrale vor continua să necesite accesul direct la creierul uman în condiții de laborator Dar în eventualitatea extrem de puțin probabilă că, în viitor, cineva va găsi o cale de a citi gândurile de la distanță, tot vor putea fi luate contra-măsuri Ca să-ți ții secrete cele mai importante gânduri, ai putea folosi un scut ca să-ți împiedici undele cerebrale să ajungă pe mâinile cui nu trebuie Asta se poate face printr-un dispozitiv numit cușca lui Faraday, inventat de marele fizician britanic Michael Faraday în 1836, cu toate că efectul a fost prima oară observat de Benjamin Franklin În esență, electricitatea se va dispersa rapid într-o cușcă metalică, astfel încât câmpul electric în interiorul cuștii este zero Pentru a demonstra asta, fizicienii (ca mine) au intrat într-o cușcă metalică asupra căreia au fost proiectate arcuri electrice uriașe În mod miraculos, am scăpat fără nicio zgârietură Iată de ce avioanele pot fi lovite de fulgere fără să fie avariate și de ce cablurile de televiziune sunt acoperite cu plase metalice În mod similar, un scut telepatic va consta dintr-o folie metalică subțire plasată în jurul creierului TELEPATIE CU AJUTORUL NANOSONDELOR DIN CREIER Există o altă cale de a rezolva parțial problema intimității, precum și dificultatea plasării de senzori ECOG în creier În viitor, s-ar putea să devină posibil să se exploateze nanotehnologia, capacitatea de a manipula atomi individuali, pentru a însera o rețea de nanosonde în creier care să poată pătrunde în gândurile tale Aceste nanosonde ar putea fi realizate din nanotuburi din carbon, care conduc electricitatea și sunt atât de subțiri cât permit legile fizicii atomice Aceste nanotuburi sunt făcute din atomi de carbon individuali aranjați într-un tub cu diametrul de câteva molecule (Acestea sunt subiectul unui interes științific intens și, în următoarele decenii, se așteaptă să revoluționeze modul în care oamenii de știință sondează creierul ) Nanosondele ar urma să fie plasate exact în acele zone ale creierului dedicate anumitor activități În scopul de a transmite vorbirea și limbajul, ele vor fi plasate în lobii temporali stângi Pentru a procesa imaginile, vor fi plasate în talamus și în cortexul vizual Emoțiile vor fi transmise prin intermediul nanosondelor din amigdală și sistemul limbic Semnalele de la aceste nanosonde vor fi transmise la un mic computer, care va procesa semnalele și va trimite wireless informația la un server și apoi pe internet Chestiunile legate de intimitatea personală vor fi parțial rezolvate, întrucât subiecții vor deține complet controlul asupra momentului în care gândurile sunt trimise prin fire sau pe internet Semnalele radio pot fi detectate de orice persoană aflată în preajmă dotată cu un receptor, dar semnalele electrice trimise prin cabluri nu pot fi receptate Problema legată de deschiderea craniului pentru a se folosi plasele ECOG este și ea rezolvată, întrucât nanosondele pot fi introduse prin microchirurgie Unii scriitori de science-fiction și-au imaginat că, în viitor, bebelușilor li se vor implanta încă de la naștere și fără dureri aceste nanosonde, astfel încât telepatia să devină pentru ei un mod de viață În Star Trek, de exemplu, implanturile le sunt aplicate în mod curent copiilor de pe Borg la naștere, astfel încât să poată comunica telepatic cu ceilalți Acești copii nu-și pot imagina o lume în care telepatia nu există Ei iau telepatia ca pe ceva normal, de la sine înțeles Dat fiind că nanosondele sunt minuscule, ele ar fi invizibile lumii exterioare, așa încât nu s-ar produce ostracizarea socială a celor în cauză Cu toate că societatea ar putea privi cu repulsie ideea de înserare permanentă a unor sonde în creier, scriitorii de science-fiction presupun că societatea se va obișnui cu situația, deoarece nanosondele vor fi foarte utile, la fel cum copiii concepuți în eprubetă au fost acceptați de societate după ce inițial au fost înconjurați de controverse ASPECTE JURIDICE Pentru perioada următoare, întrebarea nu este dacă cineva va putea să ne citească în secret gândurile cu ajutorul unui dispozitiv aflat la distanță și ascuns, ci dacă vom permite de bunăvoie ca gândurile noastre să fie înregistrate Ce se întâmplă, atunci, dacă o persoană lipsită de scrupule obține acces neautorizat la acele benzi? Acest fapt ridică problema eticii, întrucât nu vom fi de acord ca gândurile să ne fie citite fără voia noastră Doctorul Brian Pasley spune: „Există preocupări etice, nu legate de cercetările curente, ci de posibilele extrapolări ale acestora Trebuie să existe un echilibru Dacă suntem cumva capabili să decodăm instantaneu gândurile cuiva, asta ar prezenta mari beneficii pentru mii de oameni cu afecțiuni grave care sunt incapabili să comunice în acest moment Pe de altă parte, există o mare îngrijorare că aceasta s-ar putea aplica unor oameni care nu doresc așa ceva “ Din momentul în care va deveni posibil să citești și să înregistrezi gândurile altor oameni, vor apărea o mulțime de probleme etice și juridice Acest lucru se întâmplă ori de câte ori este introdusă o tehnologie nouă Știm din istorie că adesea trec câțiva ani buni până când legislația este pe deplin capabilă să abordeze implicațiile acestor tehnologii De exemplu, legile privind copyrightul vor trebui rescrise Ce se întâmplă când cineva îți fură invenția citindu-ți gândurile? Poți să-ți patentezi gândurile? Cine deține de fapt ideea? O altă problemă apare dacă este implicat guvernul După cum spunea cândva poetul John Perry Barlow, cel care scria versurile trupei Grateful Dead: „Să te bazezi pe guvern că-ți va proteja intimitatea este ca și cum ai chema un voyeur să-ți instaleze transperantele “ Va permite legea să ți se citească gândurile dacă ești interogat de poliție? Deja instanțele de judecată au fost nevoite să ia decizii în situații în care un presupus criminal a refuzat să-i fie prelevat ADN-ul ca probă În viitor, va avea guvernul permisiunea să ne citească gândurile fără consimțământul nostru și, dacă da, vor fi acceptate probele la procesul de judecată? Cât de demne de încredere vor fi? În același mod în care detectoarele de minciuni RMN măsoară doar o activitate cerebrală intensificată, este important de observat că a te gândi la o fărădelege și a o comite cu adevărat sunt două lucruri diferite În pledoariile de la tribunal, un avocat priceput al apărării ar putea argumenta că aceste gânduri au fost doar niște cugetări aleatorii și nimic mai mult O altă zonă gri privește drepturile oamenilor care sunt paralizați Dacă ei își fac testamentul sau completează un document legal, poate fi o scanare cerebrală suficientă pentru crearea unui document legal? Să presupunem că o persoană complet paralizată are o minte ageră și activă și vrea să semneze un contract sau să-și administreze fondurile Sunt aceste documente legale, ținând cont că tehnologia s-ar putea să nu fie perfectă? Nu există nicio lege a fizicii care să poată rezolva aceste chestiuni etice În ultimă instanță, pe măsură ce tehnologia va evolua, aceste probleme vor trebui rezolvate în tribunale, de judecători și jurați Între timp, guvernele și corporațiile s-ar putea să fie nevoite să inventeze noi căi de împiedicare a spionajului mintal Spionajul industrial este deja o industrie de multe milioane de dolari, guvernele și corporațiile construind „camere de siguranță“ costisitoare care au fost scanate împotriva microfoanelor și a dispozitivelor de ascultare În viitor (presupunând că se va pune la punct o metodă de ascultare a undelor cerebrale de la distanță), s-ar putea să fie nevoie să se proiecteze niște camere de siguranță din care semnalele cerebrale să nu se mai scurgă accidental în lumea exterioară Aceste camere ar fi înconjurate de pereți metalici, care ar forma o cușcă a lui Faraday ce va proteja interiorul încăperii de lumea din afară De câte ori o nouă formă de radiație a fost exploatată, spionii au încercat să o folosească pentru activitățile lor, iar undele cerebrale probabil că nu vor face excepție Cel mai cunoscut caz a implicat un minuscul dispozitiv cu microunde ascuns în Marele Sigiliu al Statelor Unite ale Americii la ambasada americană de la Moscova Din 1945 până în 1952, acesta a transmis mesaje ultrasecrete de la diplomații americani direct către sovietici Chiar în timpul Crizei Berlinului din 1948 și a Războiului din Coreea, sovieticii au folosit acest instrument pentru a descifra planurile americanilor Ar fi continuat să transmită secrete chiar și în zilele noastre, schimbând cursul Războiului Rece și al istoriei planetei, dar a fost descoperit întâmplător când un inginer britanic a auzit conversații secrete pe o bandă radio liberă Inginerii americani au fost șocați când au demontat microfonul: nu reușiseră să-l detecteze atâția ani pentru că era pasiv și nu necesita nicio sursă de energie (Sovieticii au evitat cu inteligență detectarea dispozitivului căci acesta era alimentat cu energie prin fascicule de microunde trimise de la o sursă îndepărtată ) Este posibil ca viitoarele dispozitive de spionaj să fie făcute să intercepteze și undele cerebrale Deși mare parte din această tehnologie este încă primitivă, telepatia devine încetul cu încetul o realitate În viitor, am putea interacționa cu lumea prin intermediul minții Dar oamenii de știință vor să ajungă dincolo de simpla citire a minții, care este pasivă Ei vor să preia un rol activ – să mute obiectele cu mintea Telekinezia este o putere atribuită de obicei zeilor Este puterea divină care poate modela realitatea conform dorințelor tale Este expresia ultimă a gândurilor și dorințelor noastre În curând o vom deține 4 TELEKINEZIA: MINTEA CONTROLEAZĂ MATERIA Este sarcina viitorului să fie periculos… Progresele importante din civilizație sunt procese care aproape că distrug societățile în care au loc ALFRED NORTH WHITEHEAD Cathy Hutchinson este prizonieră în propriul corp A rămas paralizată cu paisprezece ani în urmă din cauza unui accident vascular-cerebral masiv Tetraplegică, ea este asemenea multor mii de pacienți „blocați“, care și-au pierdut controlul asupra majorității mușchilor și funcțiilor corporale În cea mai mare parte a zilei, ea zace neajutorată, necesitând îngrijire permanentă, și totuși mintea ei este limpede Este o prizonieră a propriului ei trup Dar în mai 2012, soarta ei s-a schimbat radical Oamenii de știință de la Universitatea Brown au înserat un cip minuscul în partea de sus a creierului ei, cip denumit Braingate, care este conectat prin fire la un computer Semnalele de la creierului ei sunt dirijate prin intermediul computerului la un braț mecanic robotizat Doar gândind, ea învață treptat să controleze mișcarea brațului astfel încât acesta să poată, de exemplu, apuca o sticlă de băutură și să i-o aducă la gură Pentru prima oară, este capabilă să aibă un oarecare control asupra lumii din jurul ei Întrucât este paralizată și nu poate vorbi, trebuie să-și comunice entuziasmul prin mișcări ale ochilor Un dispozitiv îi urmărește ochii și apoi îi traduce mișcările într-un mesaj dactilografiat Când a fost întrebată cum se simte după atâția ani de prizonierat în interiorul unei carapace numite corp, ea a răspuns: „În extaz!“ Așteptând cu nerăbdare ziua în care și celelalte membre vor fi conectate la creierul ei prin intermediul computerului, ea a adăugat: „Mi-ar plăcea să am ca sprijin un picior robotizat “ Înainte de accidentul vascular-cerebral, îi plăcea să gătească și să-și îngrijească grădina „Știu că într-o zi asta se va întâmpla din nou, a adăugat ea “ La viteza cu care se mișcă domeniul legat de protetica cibernetizată, s-ar putea să-și vadă împlinită dorința destul de curând Profesorul John Donoghue și colegii săi de la Universitatea Brown și de la Universitatea Utah au creat un senzor minuscul care acționează ca o punte cu lumea din exterior pentru cei care nu mai pot comunica Când l-am intervievat, mi-a spus: „Am luat un senzor micuț, de mărimea unei aspirine pentru copii, cam de patru milimetri, și l-am implantat la suprafața creierului Datorită celor nouăzeci și șase de «perișori» sau electrozi care detectează impulsurile cerebrale, acesta poate sesiza semnalele intenției tale de a-ți mișca brațul Ne-am stabilit ca țintă brațul datorită importanței sale “ Întrucât cortexul motor a fost atent cartografiat de-a lungul deceniilor, este posibil să se plaseze un cip direct deasupra neuronilor care controlează anumite membre Cheia funcționării lui Braingate este traducerea semnalelor neurale de la cip în comenzi semnificative care pot muta obiectele din lumea reală, începând cu cursorul de pe un ecran de computer Donoghue mi-a spus că face asta cerându-i pacientului să-și imagineze că mișcă un cursor pe ecranul unui computer într-un anumit mod, de exemplu, să-l miște spre dreapta Durează doar câteva minute să înregistreze semnalele creierului care corespund acestei sarcini În acest mod, computerul recunoaște că, ori de câte ori detectează un asemenea semnal cerebral, trebuie să mute cursorul la dreapta Apoi, într-un experiment real, ori de câte ori acea persoană se gândește să mute cursorul la dreapta, computerul mută cursorul în acea direcție În acest mod, există o hartă biunivocă între anumite acțiuni pe care pacientul și le imaginează și acțiunea reală Un pacient poate să înceapă imediat să controleze mișcarea cursorului, practic de la prima încercare Braingate deschide ușa spre o nouă lume a neuroproteticii, permițând unei persoane paralizate să miște membre artificiale cu ajutorul minții În plus, permite pacientului să comunice direct cu cei dragi Prima versiune a acestui cip, testată în 2004, era proiectată astfel încât pacienții paralizați să poată comunica cu un laptop La scurt timp după aceea, acești pacienți navigau pe web, citeau și scriau e-mailuri și își controlau scaunele cu rotile Mai de curând, cosmologul Stephen Hawking a beneficiat de un dispozitiv neuroprotetic atașat la ochelari Asemenea unui senzor EEG, acesta îi conecta gândurile la un computer, astfel încât el să poată menține o formă de contact cu lumea exterioară Este destul de primitiv, dar în cele din urmă va deveni mult mai sofisticat, cu mai multe canale și o sensibilitate crescută Toate acestea, după cum mi-a spus doctorul Donoghue, pot avea un impact profund asupra vieții pacienților: „Un alt lucru util este că poți conecta acest computer la orice dispozitiv, la un aparat de prăjit pâinea, la o cafetieră, la un aparat de aer condiționat, la un întrerupător de lumină, la o mașină de scris Este foarte simplu să faci aceste lucruri astăzi și nu este deloc costisitor Pentru un tetraplegic, care nu se poate mișca, dispozitivele vor putea să schimbe canalele televizorului, să aprindă luminile și să facă toate acele lucruri fără să fie nevoie să vină cineva în cameră și să le facă pentru ei “ În cele din urmă, vor putea să facă tot ce poate face o persoană normală, prin intermediul computerelor VINDECAREA LEZIUNILOR LA MĂDUVA SPINĂRII Câteva alte grupuri intră în arenă O altă descoperire a fost făcută de savanții de la Universitatea Northwestern, care au conectat creierul unei maimuțe direct la propriul ei braț, ocolind o măduvă a spinării vătămată În 1995, s-a vorbit despre povestea tristă a lui Christopher Reeve, care zbura prin spațiul extraterestru în filmele cu Superman, dar a rămas complet paralizat ca urmare a unei răni la măduva spinării Din nefericire, a fost aruncat de un cal nărăvaș și a căzut pe ceafă, așa încât măduva spinării i-a fost vătămată chiar sub cap Dacă ar fi trăit mai mult, poate ar fi beneficiat de munca oamenilor de știință care vor să folosească computerele pentru a înlocui măduva spinării deteriorată Numai în Statele Unite ale Americii, peste două sute de mii de oameni suferă sub o formă sau alta de afecțiuni ale măduvei spinării În alte vremuri, acești oameni poate că ar fi murit la scurt timp după accident, dar datorită progreselor înregistrate în îngrijirea traumelor acute, numărul oamenilor care supraviețuiesc acestor tipuri de răni a crescut de fapt în anii din urmă De asemenea, suntem bântuiți de imaginile miilor de soldați răniți care au căzut victime bombelor plasate la marginea drumurilor în Irak și Afganistan Iar dacă incluzi și numărul pacienților paralizați în urma unor accidente vascular-cerebrale sau a altor afecțiuni, precum scleroză laterală amiotrofică (SLA), numărul pacienților se ridică la două milioane Oamenii de știință de la Universitatea Northwestern au folosit un cip cu o sută de electrozi, care a fost plasat direct pe creierul unei maimuțe Semnalele de la creier au fost atent înregistrate în timp ce maimuța apuca o bilă, o ridica și apoi îi dădea drumul într-un tub Întrucât fiecare activitate efectuată corespunde unei activări specifice de neuroni, oamenii de știință au putut să decodeze treptat aceste semnale Când maimuța voia să-și miște brațul, semnalele erau procesate de computer folosind acest cod și, în loc să trimită mesajele la un braț mecanic, ei trimiteau semnalele direct la nervii din brațul real al maimuței „Tragem cu urechea la semnalele electrice naturale de la creier care îi spun brațului și mâinii cum să se miște și trimitem aceste semnale direct la mușchi“, spune doctorul Lee Miller Prin încercări repetate, maimuța a învățat să-și coordoneze mușchii brațului „Este un proces de învățare a mișcărilor care este foarte similar cu procesul prin care trecem atunci când învățăm să folosim un nou computer, un mouse sau o rachetă de tenis diferită“, adaugă dr Miller (Este remarcabil că maimuța a fost în stare să stăpânească atât de multe mișcări ale brațului, având în vedere faptul că există doar o sută de electrozi în cipul din creierul ei Dr Miller arată că milioane de neuroni sunt implicați în controlarea brațului Motivul pentru care o sută de electrozi pot da o aproximare rezonabilă a outputului a milioane de neuroni este că cipul se conectează la neuronii de output, după ce toată procesarea complexă a fost efectuată de creier Scăpați de analiza sofisticată, cei o sută de electrozi sunt responsabili doar de trimiterea informației la braț ) Acesta este doar unul dintre mai multe dispozitive puse la punct la Northwestern, care vor permite pacienților să sară din schemă măduva spinării vătămată O altă proteză neurală folosește mișcarea umerilor pentru a controla brațele O ridicare a umărului face ca palma să se închidă O coborâre a umărului face ca palma să se deschidă Pacientul are de asemenea capacitatea de a-și îndoi degetele în jurul unei cești sau de a manipula o cheie prinsă între degetul mare și cel arătător Doctorul Miller conchide: „Această conexiune de la creier la mușchi ar putea fi folosită într-o zi pentru a-i ajuta pe pacienții paralizați în urma unei răni la măduva spinării să efectueze activități specifice traiului de zi cu zi și să dobândească o independență mai mare “ REVOLUȚIONAREA PROTETICII O mare parte din finanțările care țin în viață aceste dezvoltări remarcabile vine de la un proiect DARPA numit Revoluționarea proteticii, un efort financiar de 150 de milioane de dolari care susține aceste cercetări din 2006 Una dintre forțele motoare ale proiectului este colonelul în rezervă Geoffrey Ling, neurolog, care are la activ mai multe misiuni executate în Irak și Afganistan Acolo, el a fost oripilat de carnagiul pe care l-a văzut pe câmpul de luptă cauzat de minele plasate la marginea drumurilor În războaiele anterioare, mulți dintre acești bravi militari ar fi murit pe loc Dar astăzi, având la dispoziție elicoptere și toată infrastructura de evacuare medicală, mulți dintre ei vor supraviețui, dar vor continua să sufere ca urmare a rănilor grave Peste 1 300 de militari și-au pierdut membrele după revenirea din Orientul Mijlociu Dr Ling s-a întrebat dacă există o modalitate științifică de înlocuire a acestor membre pierdute Susținut de fondurile primite de la Pentagon, el le-a cerut subalternilor săi să vină cu o soluție concretă în decurs de cinci ani Când a făcut această solicitare, a fost întâmpinat cu scepticism El își amintește: „Credeau că suntem nebuni Dar tocmai că nebunia face să se întâmple lucrurile “ Impulsionați de entuziasmul fără limite al doctorului Ling, membrii echipei sale au creat miracole în laborator De exemplu, Revoluționarea Proteticii i-a finanțat pe savanții de la Laboratorul de Fizică Aplicată Johns Hopkins, care au creat cel mai avansat braț mecanic de pe Pământ Acesta poate duplica aproape toate mișcările delicate ale degetelor, mâinilor și brațelor în trei dimensiuni Are aceleași dimensiuni și aceeași forță și agilitate ca un braț real Deși este făcut din oțel, dacă îl acoperi cu un plastic de culoarea pielii, aproape că nu poate fi distins de un braț adevărat Acest braț i-a fost atașat lui Jan Sherman, o tetraplegică căreia o boală genetică i-a vătămat conexiunea dintre creier și corp, lăsând-o complet paralizată de la gât în jos La Universitatea din Pittsburgh, electrozii i-au fost plasați direct deasupra creierului, fiind apoi conectați la un computer și, în continuare, la un braț mecanic La cinci luni după operația prin care i s-a atașat brațul, ea a apărut la emisiunea 60 Minutes În fața telespectatorilor din toată țara, ea și-a folosit cu voioșie noul braț ca să salute cu mâna, să-și întâmpine și să strângă mâna gazdei show-ului Chiar i-a dat acestuia o lovitură ușoară de pumn, ca să-i arate cât de sofisticat era brațul ei Doctorul Ling spune: „În visele mele, vom putea să facem același lucru cu tot felul de pacienți, cei care au suferit accidente vascular-cerebrale, bolnavii de paralizie cerebrală și persoanele în vârstă “ TELEKINEZIA ÎN VIAȚA DE ZI CU ZI Nu numai oamenii de știință, ci și întreprinzătorii sunt interesați de interfața creier-mașină (ICM) Ei doresc să încorporeze multe dintre aceste invenții uluitoare ca parte permanentă a planurilor lor de afaceri ICM deja a pătruns pe piața adresată tinerilor sub forma jocurilor video și a jucăriilor care folosesc senzori EEG cu ajutorul cărora pot fi controlate obiectele cu mintea, atât în realitatea virtuală, cât și în lumea reală În 2009, Neurosky a comercializat prima jucărie, Mindflex, care era proiectată anume să folosească senzori EEG pentru a mișca o bilă printr-un labirint Jucătorul se concentrează în timp ce poartă dispozitivul EEG Mindflex și asta crește viteza unui ventilator din interiorul labirintului, care propulsează deplasarea bilei La fel de înfloritoare sunt jocurile video controlate cu mintea O mie șapte sute de dezvoltatori de jocuri lucrează la Neurosky, mulți dintre ei la proiectul de 129 de milioane de dolari al companiei, care are ca obiectiv crearea căștii Mindware Mobile Aceste jocuri video folosesc un mic senzor EEG, portabil, înfășurat în jurul frunții, care-ți permite să navighezi în realitatea virtuală, în care poți controla mintal mișcările avatarului tău În timp ce-ți manevrezi avatarul pe ecranul video, poți să tragi cu diferite arme de foc, să fugi din calea inamicilor, să urci la niveluri noi, să câștigi puncte etc , la fel ca în jocurile video obișnuite, doar că aici mâinile rămân complet libere „Se va forma un întreg ecosistem de jucători noi, iar Neurosky este îndeajuns de bine poziționată ca să fie un fel de Intel pentru această nouă industrie“, declară Alvaro Fernandez de la Sharpbrains, o firmă de cercetare de piață Pe lângă folosirea armelor virtuale, casca EEG poate detecta și când atenția începe să-ți slăbească Neurosky a primit deja cereri de la companii preocupate de posibilele accidentări ale muncitorilor care-și pierd concentrarea în timp ce operează mașini periculoase sau care adorm la volan Astfel, această tehnologie ar putea să salveze vieți omenești, alertându-l pe muncitor sau pe șofer asupra faptului că-și pierde concentrarea Casca EEG va declanșa o alarmă în timp ce acesta moțăie (În Japonia, această cască deja a creat o modă printre petrecăreți Senzorii EEG au formă de urechi de pisică atunci când pui casca pe cap Urechile se ciulesc brusc când ai atenția concentrată și se „blegesc“ când atenția slăbește La petreceri, oamenii își exprimă interesul romanțios doar prin gândire, așa că poți să-ți dai seama dacă ai impresionat pe cineva ) Dar probabil că cele mai noi aplicații ale acestei tehnologii sunt realizate de către doctorul Miguel Nicolelis de la Universitatea Duke Când l-am intervievat, mi-a spus că ar putea să duplice multe dintre dispozitivele pe care le întâlnim doar în science-fiction MÂINILE INTELIGENTE ȘI FUZIUNEA MINȚILOR Doctorul Nicolelis a demonstrat că această interfață creier-mașină se poate extinde peste continente A așezat o maimuțică pe o bandă de mers Un cip conectat la internet a fost plasat apoi pe creierul maimuței În cealaltă parte a planetei, în Kyoto, semnalele primite de la maimuță sunt folosite pentru a controla un robot care poate să meargă Pășind pe banda de mers din Carolina de Nord, maimuța controlează un robot din Japonia, care execută aceeași mișcare, mersul pe jos Folosind doar niște senzori cerebrali și recompensa materializată în hrană, doctorul Nicolelis le-a antrenat pe aceste maimuțe să controleze un robot humanoid numit CB-1, aflat de cealaltă parte a planetei El se ocupă de asemenea de una dintre principalele probleme ale interfeței creier-mașină: lipsa de sentimente Astăzi, mâinile protetice nu au simțul pipăitului și, din cauza asta, sunt percepute ca obiecte străine; de asemenea, întrucât nu există niciun fel de feedback, ele ar putea să zdrobească degetele cuiva, atunci când sunt angajate într-o strângere de mână Ridicarea unui ou cu ajutorul unui braț mecanic ar fi aproape imposibilă Nicolelis speră să depășească această problemă realizând o interfață directă creier-la-creier Mesajele sunt trimise de creier la un braț mecanic dotat cu senzori, care trimit apoi mesajele direct înapoi la creier, prin urmare ocolind cu totul ciotul membrului amputat Această interfață creier-la-creier (ICC) poate permite un mecanism de feedback curat și direct, care să permită senzația pipăitului Doctorul Nicolelis începe prin a conecta cortexul motor al maimuțelor rhesus la brațe mecanice Aceste brațe mecanice sunt dotate cu senzori, care apoi trimit semnale înapoi la creier prin electrozii conectați la cortexul somatosenzorial (care înregistrează senzația de pipăit) Maimuțelor li s-a dat câte o recompensă după fiecare încercare reușită; au învățat cum să folosească această instalație după patru până la nouă încercări Pentru a face acest lucru, doctorul Nicolelis a trebuit să inventeze un nou cod care ar reprezenta diferite suprafețe (aspre sau netede) „După luni de antrenament“, mi-a spus el, „această parte a creierului învață codul cel nou și începe să asocieze acest nou cod artificial cu diferite texturi Așa încât aceasta este prima demonstrație că putem crea un canal senzorial, care poate simula senzațiile pielii “ I-am spus că această idee seamănă cu „holodeck“-ul din Star Trek, unde te poți deplasa printr-o lume virtuală, dar să simți senzațiile când te lovești de obiectele virtuale, la fel ca în lumea reală Aceasta se numește „tehnologie haptică“, care folosește tehnologia digitală pentru a simula simțul pipăitului Nicolelis mi-a replicat: „Da, cred că aceasta este prima demonstrație a faptului că ceva de tipul holodeck-ului va fi posibil în viitorul apropiat “ Holodeck-ul viitorului ar putea folosi o combinație de două tehnologii Mai întâi, oamenii din holodeck ar purta lentile de contact conectate la internet, astfel încât ar vedea o lume virtual cu totul nouă oriunde s-ar uita Decorul din lentilele de contact se va schimba instantaneu la atingerea unui buton Iar dacă atingi orice obiect din această lume, semnalele trimise în creier vor simula senzația atingerii, folosind tehnologia ICC În acest mod, obiectele din lumea virtuală pe care le vezi în lentilele de contact vor părea solide Interfața creier-la-creier va face posibilă nu doar tehnologia haptică, dar și un „internet al minții“ sau „cerebronet“, cu contact direct de la creier la creier În 2013, doctorul Nicolelis a reușit ceva desprins direct din Star Trek, o „combinare mentală“ între două creiere A început cu două grupuri de cobai, una la Universitatea Duke, alta în Natal, Brazilia Primul grup a învățat să apese un mâner când vedea o lumină roșie Al doilea grup a învățat să apese mânerul când creierul le era stimulat de un semnal trimis prin intermediul unui implant Recompensa pentru apăsarea mânerului era o gură de apă Apoi, doctorul Nicolelis a conectat cortexurile motoare ale creierelor ambelor grupuri printr-un fir fin, cu ajutorul internetului Când primul grup de cobai vedea lumina roșie, un semnal era trimis pe internet către celălalt grup, din Brazilia, care apoi apăsa pe mâner În șapte din zece încercări, al doilea grup de șobolani a răspuns corect la semnalele trimise de primul grup Asta a fost demonstrația că semnalele pot fi transferate și, de asemenea, interpretate corect între două creiere Suntem încă foarte departe de combinarea minților din science-fiction, unde două minți se contopesc într-una singură, deoarece procesul este încă primitiv și mărimea eșantionului este redusă, dar este o dovadă a principiului potrivit căruia „cerebronetul“ ar fi posibil În 2013, un alt pas important a fost făcut de oamenii de știință care au depășit stadiul experimentelor cu animale și au demonstrat comunicarea directă umană creier-creier, într-un experiment în cadrul căruia un creier uman transmitea în mod direct un mesaj altui creier uman, cu ajutorul internetului Această reușită remarcabilă a oamenilor de știință de la Universitatea din Washington a constat într-un experiment cu doi subiecți umani: un cercetător din grup îi trimitea un mesaj altui cercetător (punându-l să-și miște brațul drept) Primul cercetător, echipat cu o cască EEG, juca un joc video pe calculator În economia jocului, trage la un moment dat cu o armă, imaginându-și că-și mișcă brațul drept, dar evitând să facă efectiv mișcarea respectivă Semnalul care pleacă de la casca sa EEG ajunge prin intermediul internetului la un alt cercetător, care are plasată o cască magnetică transcraniană exact pe regiunea din creierul său care controlează mișcările brațului drept Atunci când semnalul ajunge la al doilea subiect, casca magnetică transmite un puls în creierul său, ceea ce face ca brațul său drept să se miște involuntar, de parcă ar fi avut o voință proprie În felul acesta, prin control de la distanță, un creier uman poate cere altui creier să facă o anumită mișcare Acest experiment reușit deschide calea unor posibilități interesante, cum ar fi comunicarea non-verbală cu ajutorul internetului Într-o bună zi ar putea fi posibil să le trimitem persoanelor din lista noastră de e-mail experiențele noastre personale, cum ar fi un dans de tango, o săritură cu parașuta sau bungee jumping Și nu doar experiența fizică în sine, ci și emoțiile și sentimentele ar putea fi transmise prin comunicarea directă creier-creier Nicolelis își imaginează o zi când mințile din toată lumea vor participa la rețelele de socializare nu prin intermediul tastaturilor, ci direct prin intermediul minților În loc să trimită doar e-mailuri, oamenii conectați la cerebronet vor putea să facă schimb telepatic de gânduri, emoții și idei în timp real Astăzi, o convorbire telefonică transmite doar informația din conversație și tonul vocii, nimic mai mult Videoconferințele sunt ceva mai bune, întrucât poți citi limbajul nonverbal al interlocutorului Dar cerebronetul ar fi stadiul suprem al comunicațiilor, făcând posibilă partajarea totalității informației mentale într-o conversație, inclusiv emoțiile, nuanțele și rezervele Mințile vor fi capabile să-și împărtășească cele mai intime gânduri și sentimente DIVERTISMENT PRIN IMERSIE TOTALĂ Realizarea cerebronetului ar putea avea un impact și asupra industriei de divertisment, în valoare de multe miliarde de dolari În anii 1920, a fost pusă la punct tehnologia de înregistrare pe bandă a semnalelor acustice ca și a celor luminoase Acest fapt a declanșat o transformare în industria divertismentului, întrucât a realizat tranziția de la filmul mut la cel „vorbit“ Formula de bază de combinare a sunetului și a imaginilor nu s-a schimbat mult în ultimul secol Dar, în viitor, industria de divertisment ar putea face următoarea tranziție, înregistrând toate cele cinci simțuri, inclusiv mirosul, gustul și pipăitul, precum și o gamă întreagă de emoții Sondele telepatice vor putea să gestioneze întreaga gamă de simțuri și emoții care circulă prin creier, producând o imersie completă a publicului în poveste Urmărind un film romantic sau de acțiune, vom înota într-un ocean de senzații, ca și cum am fi cu adevărat acolo, trăind întregul iureș de senzații și emoții ale actorilor Am mirosi parfumul eroinei, am simți teroarea victimelor dintr-un film horror și am savura anihilarea răufăcătorilor Imersiunea ar implica o schimbare radicală a modului în care sunt făcute filmele Mai întâi, actorii vor trebui pregătiți să-și interpreteze rolurile cu senzori și nanosonde EEG/RMN care să le înregistreze senzațiile și emoțiile (Ceea ce va constitui o nouă povară pentru actori, care vor trebui să interpreteze fiecare scenă simulând toate cele cinci simțuri La fel cum unii actori nu au reușit să treacă de la filmele mute la cele vorbite, probabil că va fi nevoie să apară o nouă generație de actori care să poată juca scenele cu toate cele cinci simțuri ) Montajul va implica nu doar tăierea și divizarea filmului, dar și combinarea benzilor corespunzătoare diferitelor senzații la fiecare scenă Și, în sfârșit, publicul, în timp ce stă în scaune, va avea toate aceste semnale electrice direcționate în creiere În locul ochelarilor 3-D, publicul va purta senzori cerebrali de un anume tip Sălile de cinematograf vor trebui și ele adaptate pentru a procesa aceste date și a le trimite apoi celor din public CREAREA CEREBRONETULUI Pentru a crea o rețea intercerebrală care să transmită astfel de informații va fi nevoie să se lucreze în etape Primul pas va fi să se însereze nanosonde în părțile importante ale creierului, cum ar fi lobul temporal stâng, care guvernează vorbirea, și lobul occipital, care guvernează vederea Apoi computerele vor analiza aceste semnale și le vor decoda Această informație, la rândul ei, poate fi trimisă prin internet prin cabluri din fibră optică Mai dificil va fi să se însereze aceste semnale în creierul altei persoane, unde să poată fi procesate de receptor Până acum, progresul în acest domeniu s-a concentrat doar pe hipocamp, dar în viitor ar trebui să fie posibil să se însereze mesaje direct în alte părți ale creierului corespunzând auzului, vederii, pipăitului etc Deci, e mult de lucru pentru savanții care încearcă să cartografieze cortexurile creierului responsabile cu aceste simțuri De îndată ce aceste cortexuri vor fi fost cartografiate – ca de exemplu hipocampul, despre care vom discuta în capitolul următor – ar trebui să fie posibilă înserarea de cuvinte, gânduri, amintiri și experiența în alt creier Dr Nicolelis scrie: „Nu este de neconceput ca progeniturile noastre să stăpânească deprinderile, tehnologia și etica necesare pentru a înființa o cerebrorețea funcțională, un mediu cu ajutorul căruia miliarde de oameni vor stabili consensual contacte directe temporare cu alte ființe umane numai prin gânduri Cum ar putea să arate un asemenea colos de conștiință colectivă, cum ar fi simțit și ce ar putea să facă, nici eu și nici altcineva din zilele noastre nu-și poate imagina “ CEREBRONETUL ȘI CIVILIZAȚIA Un astfel de cerebronet poate chiar să schimbe cursul civilizației înseși De fiecare dată când a fost introdus un nou sistem de comunicații, acesta a accelerat irevocabil schimbările din societate, ridicându-ne de la o eră la următoarea În vremurile preistorice, timp de mii de ani, strămoșii noștri au fost nomazi, umblând dintr-un loc în altul grupați în triburi mici, comunicând între ei prin limbajul corpului și gemete Apariția limbajului ne-a permis pentru prima oară să comunicăm simboluri și idei complexe, care au înlesnit apariția și dezvoltarea cetăților și orașelor În ultimele câteva mii de ani, limbajul scris ne-a permis să acumulăm cunoștințe și cultură de-a lungul generațiilor, ceea ce a dus la dezvoltarea științei, a artelor, arhitecturii și a unor imperii uriașe Apariția telefonului, a radioului și a televiziunii au extins aria de acoperire a comunicațiile pe întinsul continentelor Internetul face posibilă acum dezvoltarea unei civilizații planetare care leagă toate continentele și popoarele lumii Următorul pas gigantic ar putea fi o cerebrorețea planetară, în care spectrul complet al simțurilor, emoțiilor, amintirilor și gândurilor este partajat la o scară globală „VOM FI PARTE A SISTEMULUI LOR DE OPERARE“ Când l-am întrebat pe doctorul Nicolelis, mi-a spus că a devenit pasionat de știință încă din copilăria petrecută în Brazilia natală Își amintește că a văzut la televizor aselenizarea echipajului de pe Apollo, care a captat atenția întregii lumi Pentru el, a fost o realizare uluitoare Iar acum, propria lui „aselenizare“ face posibilă mutarea oricărui obiect cu ajutorul minții A devenit interesat de creierul omenesc pe când era încă în liceu, când, în 1964, a dat peste o carte scrisă de Isaac Asimov, intitulată The Human Brain (Creierul uman) Dar a fost dezamăgit de finalul cărții Nu se spunea nimic despre cum interacționau toate aceste structuri pentru a crea mintea (pentru că, pe atunci, nimeni nu cunoștea răspunsul) A fost un moment care i-a schimbat viața și și-a dat seama că propriul său destin ar putea fi încercarea de a înțelege secretele creierului Cam cu zece ani în urmă, după cum mi-a mărturisit, a început să se gândească serios să facă cercetări legate de visul lui de copil A început prin a lua un șoarece și a-l face să controleze un dispozitiv mecanic „Am plasat în șoarece senzori care citeau semnalele electrice de la creier Apoi am transmis aceste semnale la o mică pârghie robotizată care putea să aducă apă de la o sursă la gura șoarecelui Așa încât animalul a trebuit să învețe cum să miște mintal dispozitivul robotic pentru a aduce apa înapoi Aceasta a fost prima demonstrație că poți conecta un animal la o mașină astfel încât să poată acționa mașina fără să-și miște propriul corp“, mi-a explicat el Astăzi el poate analiza nu doar cincizeci, ci o mie de neuroni din creierul unei maimuțe, care pot reproduce diferite mișcări ale diferitelor părți ale corpului animalului Apoi, maimuța poate controla diferite dispozitive, cum ar fi brațele mecanice sau chiar imagini virtuale din ciberspațiu „Avem chiar și un avatar de maimuță care poate fi controlat de gândurile maimuței fără ca maimuța să facă vreo mișcare“, mi-a spus el Asta se face punând maimuța să urmărească un filmuleț în care vede un avatar care reprezintă corpul său Apoi, comandând mintal corpului său să se miște, maimuța face ca avatarul să se miște în direcția corespunzătoare Nicolelis își imaginează o zi din viitorul foarte apropiat în care vom juca jocuri video și vom controla cu mintea computere și aparate electrice „Vom fi parte a sistemului lor de operare Vom fi imersați în ele cu mecanisme care sunt foarte similare cu experimentele pe care le descriu “ EXOSCHELETELE Următoarea misiune pentru doctorul Nicolelis este Proiectul „Mergi din nou“ Obiectivul proiectului este nici mai mult, nici mai puțin decât realizarea unui exoschelet complet pentru corpul controlat de minte La început, termenul de exoschelet invocă o imagine preluată din filmul Iron Man De fapt, este un costum special care îmbracă tot corpul astfel încât brațele și picioarele să se poată mișca datorită unor motoare El îl numește „robot portabil“ (Vezi Figura 10 ) Figura 10: Acesta este exoscheletul despre care doctorul Nicolelis speră că va fi controlat de mintea unei persoane complet paralizate El spune că țelul lui este să-i ajute pe cei paralizați „să meargă cu puterea gândului“ Plănuiește să folosească tehnologia wireless, „astfel încât să nu iasă fire din cap… Intenționăm să înregistrăm douăzeci până la treizeci de mii de neuroni, pentru a comanda în întregime o vestă robotizată, astfel încât cel în cauză să poată, doar cu puterea minții, să meargă din nou, să se miște și să apuce obiecte“ Nicolelis își dă seama că, înainte ca exoscheletul să devină realitate, trebuie depășite o serie de obstacole Mai întâi, trebuie creată o nouă generație de microcipuri care să poată fi plasate pe creier în condiții de siguranță și cu o fiabilitate de câțiva ani În al doilea rând, trebuie creați niște senzori wireless astfel încât exoscheletul să se poată deplasa liber Semnalele de la creier vor fi recepționate wireless de un computer de mărimea unui telefon celular, care probabil va fi atașat la cureaua pantalonilor În al treilea rând, trebuie făcute noi progrese în descifrarea și interpretarea semnalelor de la creier prin intermediul computerelor Pentru macaci, au fost necesare câteva sute de neuroni pentru controlarea brațelor mecanice Pentru un om, e nevoie de minimum câteva mii de neuroni pentru controlarea unui braț sau a unui picior În al patrulea rând, trebuie găsită o sursă de energie care să fie portabilă și îndeajuns de puternică pentru a alimenta întregul exoschelet Țelul lui Nicolelis este unul semeț: să aibă un exoschelet funcțional gata până la Cupa Mondială din 2014, din Brazilia, la care un tetraplegic brazilian va efectua lovitura de deschidere El mi-a spus cu mândrie: „Aceasta este «aselenizarea» noastră, a brazilienilor “ AVATARURI ȘI SUROGATE În filmul Surrogates, Bruce Willis joacă rolul unui agent FBI care investighează crime misterioase Savanții au creat exoschelete atât de perfecte încât depășesc capabilitățile umane Aceste creaturi mecanice sunt extrem de puternice, având corpuri perfecte De fapt, sunt atât de perfecționate, încât omenirea a devenit dependentă de ele Oamenii își duc întreaga viață în compartimente, controlându-și mintal surogatele frumoase, cu trupuri desăvârșite, prin tehnologia wireless Oriunde te-ai duce, vezi „oameni“ ocupați, numai că toți sunt surogate cu forme perfecte Stăpânii lor îmbătrâniți sunt ascunși vederii în mod convenabil Totuși, scenariul ia o turnură neașteptată în momentul în care Bruce Willis descoperă că persoana din spatele acestor crime ar putea fi legată de același savant care inventase surogatele Asta îl obligă să se întrebe dacă surogatele sunt o binecuvântare sau un blestem Iar în filmul de mare succes Avatar, în anul 2154, Pământul și-a epuizat cea mai mare parte a mineralelor, așa încât o companie de minerit a călătorit până la o planetă îndepărtată numită Pandora, din constelația Alpha Centauri în căutarea unui metal rar, unobtanium Pe această planetă îndepărtată trăiesc niște ființe indigene, numite Na’vi, care trăiesc în armonie cu mediul lor luxuriant Pentru a comunica cu băștinașii, lucrători special antrenați sunt plasați în niște compartimente, unde învață să controleze mintal corpul unui băștinaș obținut prin inginerie genetică Deși atmosfera este otrăvitoare, iar mediul diferă radical de cel al Pământului, avatarurile nu au nicio dificultate să trăiască pe această planetă străină Totuși, această relație fragilă se destramă curând atunci când compania de minerit descoperă un zăcământ bogat de unobtainium sub arborele ceremonial al populației Na’vi Inevitabil, izbucnește un conflict între compania de minerit, care vrea să distrugă copacul sacru și să extragă metalul rar de sub el, și băștinași, care venerează arborele cu pricina Pentru aceștia din urmă, pare o cauză pierdută, până când unul dintre lucrătorii special antrenați trece de partea lor și îi conduce pe Na’vi la victorie Avatarurile și surogatele sunt astăzi subiecte de science-fiction, dar într-o zi s-ar putea să devină instrumente esențiale pentru știință Corpul uman este fragil, probabil prea delicat pentru rigorile multor misiuni periculoase, inclusiv călătoriile spațiale Deși spațiul science-fiction este plin de isprăvile eroice ale unor bravi astronauți care ajung până în cele mai îndepărtate „colțuri“ ale galaxiei noastre, realitatea este foarte diferită Radiația din spațiul cosmic este atât de intensă încât astronauții noștri vor trebui să fie bine ecranați, altfel riscă îmbătrânirea prematură, boala radiației, ba chiar cancerul Exploziile solare pot trimite radiații letale spre o navă spațială Un simplu zbor din Statele Unite ale Americii până în Europa te expune la o radiație de 1 mrem pe oră, aproximativ doza de radiații pe care o primești la o radiografie dentară Dar în spațiul cosmic radiația poate fi de multe ori mai intensă, mai ales în prezența radiațiilor cosmice și a exploziilor solare (În timpul furtunilor solare intense, NASA i-a avertizat pe astronauții noștri din stațiile spațiale să se mute în acele secțiuni care sunt mai bine protejate împotriva radiației ) În plus, sunt multe alte pericole care ne așteaptă în spațiul cosmic, cum sunt micrometeoriții, imponderabilitatea prelungită și adaptarea la diferite câmpuri gravitaționale După doar câteva luni de imponderabilitate, corpul pierde o parte importantă din calciu și minerale, slăbindu-i considerabil pe astronauți, chiar dacă fac exerciții fizice zilnic După un an petrecut în spațiu, astronauții ruși trebuie să iasă din capsulele lor spațiale târându-se ca niște râme Mai mult, se crede că unele dintre efectele de pierdere a masei musculare și a celei osoase sunt permanente, așa încât astronauții vor resimți consecințele imponderabilității prelungite pentru tot restul vieții Pericolele micrometeoriților și ale câmpurilor intense de radiații pe lună sunt atât de mari încât mulți oameni de știință au propus folosirea unei peșteri gigantice sub solul selenar ca stație lunară permanentă, care să-i protejeze pe astronauții noștri Aceste peșteri se formează în mod natural ca tuburi de lavă în apropierea vulcanilor stinși Dar cea mai sigură cale de a construi o bază lunară este să-i punem pe astronauți să stea pur și simplu în spațiul comod din sufrageria lor Astfel, ei vor fi protejați de toate pericolele aflate pe lună și, cu toate acestea, prin intermediul surogatelor, ei vor putea să efectueze aceleași sarcini În acest mod, costurile călătoriilor spațiale cu echipaj uman s-ar reduce considerabil, întrucât asigurarea condițiilor de viață pentru astronauții umani este foarte costisitoare Probabil că atunci când prima navă interplanetară va ajunge pe o planetă depărtată și un surogat de astronaut va pune piciorul pe un sol străin, acesta ar putea începe cu „Un pas mic pentru minte…“ O posibilă problemă legată de această abordare este că e nevoie de timp pentru ca mesajele să ajungă până la lună și dincolo de ea În ceva mai mult de o secundă, un mesaj radio poate ajunge de la Pământ la lună, așa încât surogatele de pe lună pot fi controlate cu ușurință de astronauții de pe Terra Mai dificilă ar fi comunicarea cu surogatele de pe Marte, întrucât ar fi nevoie de douăzeci de minute sau mai mult pentru ca semnalele radio să ajungă la Planeta Roșie Dar surogatele au implicații practice mai aproape de casă În Japonia, accidentul de la reactorul Fukushima din 2011 a provocat pierderi de câteva miliarde de dolari Dat fiind că lucrătorii nu pot zăbovi în zonele cu niveluri letale de radiații, curățarea finală a zonei poate dura până la patruzeci de ani Din nefericire, roboții nu sunt suficient de avansați pentru a se duce în aceste câmpuri de radiații intense ca să facă reparațiile necesare De fapt, singurii roboți folosiți la Fukushima sunt foarte primitivi, practic, niște camere video simple plasate deasupra unor computere așezate pe roți Un automaton complet evoluat, care să poată gândi singur (sau să fie controlat de un operator de la distanță) și să facă reparații în câmpuri de radiație de mare intensitate este încă la o distanță de multe decenii Lipsa roboților industriali a creat o problemă acută și pentru sovietici în timpul accidentului din 1986 de la Cernobâl, Ucraina Muncitorii trimiși direct la locul accidentului pentru a stinge incendiul au pierit de o moarte groaznică în urma expunerii la radiații letale În cele din urmă, Mihail Gorbaciov a ordonat Forțelor aeriene sovietice să „îngroape în nisip“ reactorul, aruncând peste acesta cinci mii de tone de nisip cu bor și ciment, cu ajutorul elicopterelor Nivelurile de radiații au fost atât de ridicate încât 250 000 de muncitori au fost recrutați pentru a pune capăt dezastrului Mulți dintre ei au petrecut doar câteva minute în interiorul reactorului pentru a face reparații Toți au primit doza de radiații maximă permisă pentru o viață Fiecare dintre ei a primit o medalie Acest proiect de amploare a fost cea mai mare realizare de inginerie civilă întreprinsă vreodată N-ar fi putut să fie realizată de roboții din zilele noastre Corporația Honda a construit de fapt un robot care va putea în cele din urmă să pătrundă în medii înalt radioactive, dar încă nu este gata Savanții de la Honda au plasat un senzor EEG pe capul unui muncitor Senzorul este conectat la un computer care analizează undele cerebrale ale acestuia Computerul este apoi conectat la o stație radio care trimite mesaje robotului ASIMO (Advanced Step în Inovative Mobility) Prin urmare, modificându-și undele cerebrale, un muncitor poate controla ASIMO numai cu ajutorul gândurilor Din păcate, acest robot este incapabil să facă reparații la Fukushima în acest moment, întrucât poate executa doar patru mișcări de bază (toate implicând mișcarea capului și a umerilor) în vreme pentru reparațiile care ar trebui făcute la o centrală nucleară distrusă ar fi necesare sute de mișcări Acest sistem nu este îndeajuns de dezvoltat pentru a îndeplini sarcini simple ca montarea unui șurub sau lovirea cu ciocanul Alte grupuri au explorat și ele posibilitatea realizării unor roboți controlați mintal La Universitatea din Washington, doctorul Rajesh Rao a creat un robot similar care este controlat de o persoană ce poartă o cască EEG Acest robot umanoid strălucitor are șaizeci de centimetri înălțime și este numit Morpheus (după un personaj din filmul The Matrix, fiind de asemenea și zeul viselor din mitologia greacă) Un student își pune o cască EEG și apoi face anumite gesturi, cum ar fi mișcarea mâinii, care creează un semnal EEG înregistrat de un computer În cele din urmă, computerul alcătuiește o bibliotecă de astfel de semnale EEG, fiecare corespunzând unei anumite mișcări a membrelor corpului Apoi, robotul este programat să-și miște mâna ori de câte ori este trimis spre el acel semnal EEG În acest mod, când „manipulatorul“ se gândește la mișcarea mâinii, robotul Morpheus își mișcă și el mâna Când îți pui pentru prima oară casca EEG, computerul are nevoie de câteva minute ca să se calibreze potrivit semnalelor tale cerebrale În cele din urmă, te prinzi cum să faci gesturi „cu mintea“ ca să controlezi robotul De exemplu, poți să-l faci să se apropie de tine, să ia un cub de pe o masă, să meargă doi metri până la o altă masă, pe care să așeze cubul De asemenea, cercetările progresează rapid și în Europa În 2012, oamenii de știință elvețieni de la École Polytechnique Fédérale de Lausanne și-au dezvăluit ultima realizare, un robot controlat telepatic prin senzori EEG al cărui controlor se află la o distanță de 100 de kilometri În sine, robotul seamănă cu aspiratorul robotizat Roomba, pe care-l putem întâlni astăzi în multe sufragerii Dar în realitate este un robot extrem de sofisticat, echipat cu o cameră video cu ajutorul căreia se poate deplasa printr-un birou aglomerat De exemplu, un pacient paralizat se poate uita la un ecran de computer, conectat la camera video de pe robotul aflat la mulți kilometri distanță, și să vadă prin ochii robotului Apoi, cu ajutorul gândurilor, pacientul poate să controleze mișcarea robotului în timp ce se deplasează printre obstacole În viitor, ne putem imagina cum cele mai periculoase misiuni sunt îndeplinite de roboții controlați de oameni în această manieră Dr Nicolelis spune: „Probabil că vom putea să operăm de la distanță emisari și ambasadori, roboți și nave aeriene de multe forme și dimensiuni, trimise din partea noastră să exploreze alte planete și stele situate în colțurile îndepărtate ale universului…“ De exemplu, în 2010, lumea a privit îngrozită cum 5 milioane de barili de țiței brut s-au împrăștiat în Golful Mexic Accidentul de la platforma petrolieră marină Deepwater Horizon a fost unul dintre cele mai mari dezastre din istorie și totuși inginerii au fost în mare măsură neajutorați timp de trei luni Submarinele robotizate, controlate de la distanță, s-au scufundat săptămâni întregi încercând să astupe puțul, pentru că le lipsea dexteritatea și versatilitatea necesare pentru această misiune subacvatică Dacă ar fi fost disponibile submarine surogat, care sunt mult mai sensibile în ceea ce privește instrumentele de manipulare, ar fi putut astupa puțul în primele zile de la apariția scurgerii, evitându-se pierderile de miliarde de dolari generate de procesele intentate pentru distrugeri O altă posibilitate este ca submarinele surogat să pătrundă într-o zi în corpul nostru și să efectueze operații delicate din interior Această idee a fost explorată în filmul Călătorie fantastică, cu Raquel Welch în rolul principal, în care un submarin a fost redus la dimensiunea unei celule de sânge și apoi injectat în circuitul sanguin al unei persoane care avea un cheag de sânge în creier Reducerea dimensiunilor atomilor este în contradicție cu legile mecanicii cuantice, dar într-o zi sistemele micro-electro-mecanice (SMEM) de dimensiunile unor celule ar putea să pătrundă în sângele oamenilor SMEM sunt mașini incredibil de mici care „încap“ cu ușurință într-un vârf de ac SMEM folosesc aceeași tehnologie de gravare folosită în Silicon Valley, care poate însera milioane de tranzistori într-un suport cât unghia de mare O mașinărie complicată cu angrenaje, pârghii, scripeți și chiar motoare poate fi făcută mai mică decât punctul de la sfârșitul acestei fraze Într-o zi, o persoană ar putea să-și pună o cască telepatică și apoi să comande un submarin SMEM cu ajutorul tehnologiei wireless pentru a efectua o operație chirurgicală din interior Așadar, tehnologia SMEM ar putea deschide un întreg nou domeniu al medicinei, bazat pe mașinile microscopice care pătrund în corpul uman Aceste submarine SMEM ar putea chiar ghida nanosonde în timp ce pătrund în creier, astfel încât să se conecteze cu precizie la neuronii care sunt de interes În acest mod, nanosondele ar putea recepționa și transmite semnale de la o mână de neuroni care sunt implicați în executarea unor comportamente specifice Înserarea „la noroc“ a electrozilor în creier ar fi eliminată VIITORUL Pe termen scurt, aceste progrese remarcabile care au loc în laboratoarele din lumea întreagă pot alina suferințele celor afectați de paralizie și de alte dizabilități Folosind puterea minții, aceștia vor putea să comunice cu cei dragi, să-și controleze scaunele cu rotile și paturile, să meargă ghidându-și mintal membrele, să manipuleze aparatele electrocasnice și să ducă o viață aproape normală Dar, pe termen lung, aceste progrese ar putea avea profunde implicații economice și practice pentru omenire Pe la mijlocul secolului, ar putea deveni ceva obișnuit să se interacționeze cu computerele direct prin intermediul minții Întrucât industria computerelor este una de multe trilioane de dolari, care poate crea aproape peste noapte tineri miliardari și corporații, progresele din interfața minte–computer vor reverbera pe Wall Street – și de asemenea în casele noastre S-ar putea ca toate dispozitivele prin intermediul cărora comunicăm cu computerele (mouse, tastatură etc ) să dispară încetul cu încetul În viitor, s-ar putea să dăm pur și simplu comenzi mintale, iar dorințele noastre să fie îndeplinite silențios de cipuri minuscule plasate în mediul înconjurător În timp ce stăm la birou, ne plimbăm prin parc, mergem prin mall uitându-ne la vitrine sau doar ne relaxăm, mintea noastră ar putea interacționa cu zeci de cipuri ascunse, permițându-ne să ne verificăm extrasele bancare, să cumpărăm bilete la teatru sau să facem diverse rezervări Artiștii s-ar putea să beneficieze și ei de această tehnologie Dacă își pot vizualiza mental operele de artă, în continuare imaginea poate fi afișată prin intermediul senzorilor EEG pe un ecran holografic în 3-D Întrucât imaginea din mintea lor nu este la fel de precisă ca obiectul original, artistul ar putea îmbunătăți imaginea 3-D și să viseze apoi la următorul pas După mai multe cicluri, artistul poate avea imaginea finală printată pe o imprimantă 3-D În mod similar, inginerii vor putea să creeze modele la scară ale unor poduri, tunele și aeroporturi doar folosindu-și imaginația Ei ar putea, de asemenea, să facă mult mai rapid modificări ale planurilor de execuție, numai cu ajutorul gândurilor Părți componente ale mașinilor pot apoi să fie transpuse de pe ecranul computerului într-o imprimantă tridimensională Totuși, unii critici au observat că aceste puteri telekinetice au o mare limitare: lipsa de energie În filme, superființele au puterea de a muta munții din loc folosindu-și puterea gândurilor În filmul X-Men: The Last Stand, superpersonajul negativ Magneto are capacitatea de a muta podul Golden Gate doar întinzând degetele, numai că, în medie, corpul poate genera doar o putere de o cincime de cal-putere, care este prea mică pentru a săvârși isprăvile pe care le vedem în cărțile de benzi desenate Prin urmare, toate faptele de telekinezie ale super-ființelor par să fie pură fantezie Cu toate acestea, se pare că există o soluție la această problemă a energiei S-ar putea să fii capabil să-ți conectezi gândurile la o sursă de energie, care apoi ți-ar amplifica puterea de milioane de ori În acest mod, ai avea aproape puterea unui zeu Într-unul din episoadele serialului Star Trek, echipajul ajunge pe o planetă îndepărtată și întâlnește o creatură divină, care susține că este Apollo, zeul soarelui din mitologia greacă El poate face trucuri care uimesc echipajul Susține chiar că ar fi vizitat Pământul cu mult timp în urmă, acolo fiind venerat de pământeni Dar echipajul, care nu credea în zei, bănuiește că e o înșelătorie la mijloc Ulterior, ei și-au dat seama că acest „zeu“ nu făcea decât să controleze mintal o sursă ascunsă de energie, care apoi efectua toate trucurile magice Distrugându-i sursa de energie, l-au readus la stadiul de simplu muritor În mod similar, în viitor, mințile noastre vor putea controla mintal o sursă de energie care apoi ne va conferi superputeri De exemplu, un lucrător din construcții ar putea să exploateze mintal o sursă de energie care alimentează un utilaj greu În felul acesta, un singur muncitor ar putea să ridice construcții complexe folosindu-se doar de puterea minții Toate operațiunile de ridicare a obiectelor grele sunt efectuate de sursa de putere, iar constructorul seamănă cu un dirijor, capabil să orchestreze mișcarea macaralelor colosale și a buldozerelor puternice doar prin forța gândurilor Știința a început să prindă din urmă SF-ul și în altă privință Saga Războiul stelelor se presupune că se petrece într-o perioadă în care civilizațiile s-au extins în toată galaxia La rândul ei, pacea galaxiei este menținută de Cavalerii Jedi, o seminție de războinici antrenați superior, care folosesc puterea „Forței“ ca să citească mințile și să le ghideze săbiile de lumină Totuși, nu trebuie să așteptăm să colonizăm întreaga galaxie ca să începem să contemplăm Forța Așa cum am văzut, unele aspecte ale forței sunt posibile și astăzi, cum ar fi să pătrundem în gândurile altora folosind electrozi ECOG sau căști EEG Dar puterile telekinetice ale Cavalerilor Jedi vor deveni și ele posibile pe măsură ce învățăm să stăpânim o sursă de energie cu mintea De exemplu, Cavalerii Jedi pot să aducă la ei o sabie de lumină printr-o simplă mișcare a mâinilor, dar noi deja puteam înfăptui același lucru exploatând puterea magnetismului (putem azvârli un ciocan în cealaltă parte a încăperii cu ajutorul magnetului folosit de o instalație RMN) Activând mintal sursa de energie, poți să apuci săbii de lumină din cealaltă parte a încăperii cu ajutorul tehnologiei de astăzi PUTEREA UNUI ZEU Telekinezia este o putere rezervată de obicei unei zeități sau unui supererou În universul supereroilor care apar în filmele de mare succes de la Hollywood, poate că cel mai puternic personaj este Phoenix, o femeie cu puteri telekinetice care poate mișca orice obiect după bunul plac Ca membră a speciei X-Men, ea poate ridica mașinării grele, poate stăvili inundațiile sau poate ridica în aer avioane cu puterea minții (Totuși, când în sfârșit este mistuită de latura întunecată a puterii sale, ea este apucată de o furie cosmică, fiind în stare să incinereze întregi sisteme solare și să distrugă stele Puterea ei e atât de mare și de incontrolabilă încât duce în final la autodistrugere ) Dar cât de departe poate merge știința în stăpânirea puterilor telekinetice? În viitor, chiar și cu o sursă externă de energie care să ne amplifice gândurile, este puțin probabil ca oamenii cu puteri telekinetice să fie în stare să mute la comandă obiecte precum un creion sau o ceașcă de cafea Așa cum am amintit, există doar patru forțe cunoscute care guvernează universul și niciuna dintre ele nu poate muta obiectele din loc decât în prezența unei surse externe de energie (Magnetismul se apropie de această realizare, dar magnetismul nu poate muta decât obiectele magnetice Obiectele din plastic, apă sau lemn pot să treacă cu ușurință prin câmpurile magnetice ) Levitația simplă, un truc pe care-l întâlnim în show-urile magicienilor, ne depășește capabilitățile științifice Deci, chiar și cu o sursă de energie externă, este improbabil ca o persoană telekinetică să fie în stare să mute obiectele din jurul său după bunul plac Totuși, există o tehnologie care s-ar putea apropia de acest lucru și anume capacitatea de a schimba un obiect în altul Tehnologia se numește „materie programabilă“ și a devenit subiectul unor cercetări intense la Intel Corporation Ideea care stă la baza materiei programabile este să se creeze obiecte alcătuite din „catomi“ minusculi, aceștia fiind cipuri de computer microscopice Fiecare catom poate fi controlat wireless Poate fi programat să-și schimbe sarcina electrică de la suprafață astfel încât să se poată lega cu alți catomi în moduri diferite Programând sarcinile electrice într-o direcție, catomii se reunesc pentru a forma, să zicem, un telefon celular Apăsând un buton ca să le schimbăm programarea, catomii se rearanjează ca să formeze un alt obiect, de exemplu, un laptop Am văzut o demonstrație a acestei tehnologii la Universitatea Carnegie Mellon din Pittsburgh, unde oamenii de știință au reușit să creeze un cip de mărimea unui vârf de ac Ca să examinez acești catomi, a trebuit să intru într-o „cameră sterilă“, purtând o uniformă albă specială, ghete din plastic și o bonetă pentru a împiedica pătrunderea celor mai mici particule de praf Apoi, la microscop, am putut să văd circuitele întortocheate din fiecare catom, care face posibil să fie programate wireless pentru a-și schimba sarcina electrică a suprafeței În același mod în care astăzi putem scrie software de computer, în viitor am putea să facem și programare hardware Următorul pas este să vedem dacă acești catomi se pot combina pentru a forma obiecte utile și dacă se pot schimba sau transforma într-un alt obiect, după dorința noastră S-ar putea ca abia pe la mijlocul acestui secol să putem avea prototipuri funcționale de materie programabilă Ca urmare a complexității programării a miliarde de catomi, va trebui creat și un computer special pentru a orchestra sarcina fiecărui catom Poate spre sfârșitul acestui secol, va fi posibil să se controleze mintal acest computer astfel încât să putem schimba un obiect în altul Nu va trebui să memorăm sarcinile și configurația fiecărui obiect Vom da doar comanda mintală computerului să schimbe un obiect în altul În cele din urmă, am putea avea cataloage cu toate tipurile diferite de obiecte care sunt programabile, cum ar fi mobile, aparate electrocasnice și electronice Apoi, comunicând telepatic cu computerul ar trebui să fie posibil să schimbăm un obiect în altul Redecorarea casei, remodelarea bucătăriei și cumpărarea cadourilor de Crăciun – toate acestea ar putea fi făcute mintal O CHESTIUNE DE MORALITATE Transformarea în realitate a oricărei dorințe este ceva ce nu poate fi înfăptuit decât de o divinitate Totuși, există și un dezavantaj al acestei puteri celeste Toate tehnologiile pot fi folosite pentru a face bine sau a face rău În ultimă instanță, știința este o sabie cu două tăișuri Un tăiș al sabiei poate eradica sărăcia, bolile și ignoranța Dar celălalt tăiș se poate întoarce împotriva oamenilor, în mai multe moduri Aceste tehnologii ar putea face, teoretic, războaiele și mai urâte Poate că într-o zi, toate luptele corp la corp vor avea loc între surogate, înarmate cu o baterie de arme de mare calibru Soldații reali, aflați în siguranță la mii de kilometri distanță, vor dezlănțui un baraj de armament high-tech fără să le pese de daunele colaterale provocate civililor Deși războaiele purtate cu surogate ar putea salva viețile soldaților înșiși, acestea ar putea provoca distrugeri imense în rândurile civililor și asupra bunurilor materiale Cea mai mare problemă este că această putere s-ar putea să fie prea mare pentru a putea fi controlată de un muritor de rând În romanul Carrie, Stephen King explorează lumea unei adolescente care este tot timpul tachinată de colegii ei A fost ostracizată de mulțime, iar viața ei a devenit un șir nesfârșit de insulte și umilințe Totuși, cei care o chinuiau nu știau un lucru: fata avea puteri telekinetice După ce a îndurat bătaia de joc și după ce i se aruncă sânge pe rochia la balul de absolvire, în cele din urmă fata cedează nervos Își adună toată puterea telekinetică pentru a-i face prizonieri pe colegii ei și pentru a-i anihila pe rând Într-un gest final, decide să incendieze clădirea școlii Dar puterea ei telekinetică era prea mare pentru a fi controlată În cele din urmă, piere în incendiul pe care ea însăși l-a provocat Nu numai că puterea uriașă a telekineziei poate avea efect de bumerang, dar mai există o problemă Chiar dacă ți-ai luat toate măsurile de precauție ca să înțelegi și să stăpânești această putere, tot te poate distruge dacă, în mod ironic, este prea obedientă față de gândurile și poruncile tale Atunci, chiar gândurile pe care le-ai conceput îți pot provoca pieirea Filmul Planeta interzisă, din 1956, este inspirat de piesa lui William Shakespeare, Furtuna, care începe cu un vrăjitor și fiica lui, naufragiați pe o insulă părăsită Dar, în Planeta interzisă, un profesor și fiica lui sunt naufragiați pe o planetă îndepărtată, care cândva a fost căminul civilizației Krell, cu milioane de ani mai avansată decât civilizația noastră Cea mai mare realizare a lor a fost un dispozitiv care dădea puterea supremă a telekineziei, puterea de a controla cu mintea materia, sub toate formele ei Orice își doreau, se materializa instantaneu Aceasta era puterea cu care puteau schimba realitatea după dorință Totuși, în pragul celui mai mare triumf al lor, în timp ce porneau acest dispozitiv, Krell au dispărut fără urmă Ce putuse oare să distrugă această civilizație avansată? Când un echipaj de pământeni a poposit pe planetă ca să-i salveze pe profesor și pe fiica lui, au descoperit că un monstru oribil bântuia planeta, măcelărindu-i pe membrii echipajului după bunul plac În final, cineva descoperă secretul șocant din spatele civilizației Krell și al monstrului, deopotrivă Înainte de a muri, el îngaimă: „Monștrii din sine “ Apoi, profesorul înțelege subit adevărul șocant Chiar în noaptea în care Krell și-au pornit mașina telekinetică, au adormit Toate dorințele reprimate din sinele lor s-au materializat dintr-odată Erau îngropate în subconștientul acestor ființe superior dezvoltate îmbolduri și dorințe animalice îndelung înăbușite din trecutul lor de demult Fiecare fantezie, fiecare vis de răzbunare a devenit subit realitate, astfel încât măreața civilizație s-a distrus pe sine peste noapte Cuceriseră multe lumi, dar era un lucru pe care nu-l puteau controla: mintea lor subconștientă Aceasta este o lecție pentru oricine dorește să dezlănțuie puterea minții Înăuntrul ei, găsești cele mai nobile realizări și gânduri ale omenirii Dar totodată vei găsi și monștrii din sinele impulsiv SĂ SCHIMBĂM CEEA CE SUNTEM: AMINTIRILE ȘI INTELIGENȚA Până acum, am discutat despre puterea științei de a ne extinde capacitățile mentale prin telepatie și telekinezie În esență, rămânem aceiași; aceste instrumente nu fac nimic ca să schimbe esența a cine suntem Totuși, se deschide o frontieră cu totul nouă care modifică însăși natura a ceea ce înseamnă să fii om Folosind ultimele descoperiri din genetică, electromagnetică și terapia medicamentoasă, s-ar putea ca în viitorul apropiat să fie posibil să ne modificăm amintirile și chiar să ne îmbunătățim inteligența Ideea de a descărca o amintire, de a învăța deprinderi complexe peste noapte și de a deveni superinteligent părăsește încetul cu încetul tărâmul SF-ului Fără amintiri, suntem pierduți, rătăciți într-un ocean vast de stimuli fără rost, incapabili să ne înțelegem trecutul sau pe noi înșine Deci, ce se va întâmpla dacă într-o zi vom putea introduce amintiri artificiale în creierele noastre? Ce se întâmplă dacă putem ajunge să stăpânim orice disciplină downloadând pur și simplu un fișier în memorie? Și ce se întâmplă dacă nu mai putem să ne dăm seama de diferența dintre amintirile reale și cele false? Cine mai suntem noi? Oamenii de știință trec de la stadiul de observatori pasivi ai naturii la formarea activă și modelarea naturii Ceea ce înseamnă că am putea fi capabili să manipulăm amintirile, inteligența și conștiința În loc să fim pur și simplu martori la mecanica complexă a minții, în viitor va fi posibil să o orchestrăm Așadar, să răspundem acum la întrebarea: putem să descărcăm amintiri? 5 AMINTIRI ȘI GÂNDURI FĂCUTE SĂ COMANDE Dacă am avea creierul atât de simplu ca să poată fi înțeles, atunci n-am fi atât de inteligenți ca să-l înțelegem ANONIM Neo este Alesul Doar el poate conduce o omenire înfrântă la victoria împotriva mașinilor Doar Neo poate distruge Matricea, care a implantat amintiri false în creierul nostru ca să ne poată controla În de-acum clasica scenă din filmul The Matrix, santinelele rele, care păzesc Matricea, l-au încolțit în sfârșit pe Neo Se pare că ultima speranță a omenirii e pe cale să fie terminată Dar, înainte de asta, lui Neo i se implantase un electrod în ceafă, prin intermediul căruia i se puteau descărca direct în creier deprinderi de arte marțiale În câteva secunde, el devine un maestru de karate capabil să le înfrângă pe santinele cu lovituri de picior aeriene care-ți taie respirația și cu lovituri de mână bine plasate În The Matrix, învățarea unor deprinderi uluitoare demne de centura neagră la karate este la fel de ușoară ca introducerea unui electrod în creier și apăsarea butonului de „download“ Probabil că într-o zi și noi vom putea să descărcăm amintiri, care ne vor spori considerabil capacitățile Dar ce se întâmplă când amintirile descărcate în creierul tău sunt false? În filmul Total Recall, Arnold Schwarzenegger are plasate în creier amintiri false, astfel încât distincția dintre realitate și ficțiune devine complet încețoșată El se luptă vitejește cu indivizii răi de pe Marte până la finalul filmului, când își dă seama dintr-odată că el însuși este liderul lor Este șocat când descoperă că amintirile lui despre o existență de cetățean normal, care respectă legile, erau în întregime fabricate Hollywoodul are o predilecție pentru filmele care explorează lumea fascinantă dar ficțională a amintirilor artificiale Desigur, toate acestea sunt imposibile cu tehnologia de azi, dar puteam să ne imaginăm o zi, peste câteva decenii, când amintirile artificiale vor putea fi înserate în creier CUM NE AMINTIM La fel ca în situația lui Phineas Gage, cazul straniu al lui Henry Gustav Molaison, cunoscut în literatura științifică cu inițialele HM, a creat senzație în domeniul neurologiei, ducând la multe descoperiri fundamentale în înțelegerea importanței hipocampului pentru formularea amintirilor La nouă ani, HM a suferit răni la cap într-un accident care i-a provocat convulsii debilitante În 1953, când avea douăzeci și cinci de ani, a fost supus unei operații care i-a eliminat cu succes simptomele Dar s-a ivit o altă problemă, pentru că, din greșeală, chirurgii i-au tăiat o parte din hipocamp La început, HM părea normal, dar curând a devenit evident că ceva era pe deplin în neregulă Nu putea să rețină amintiri noi În schimb, el trăia permanent în prezent, întâmpinându-i pe oameni de câteva ori pe zi cu aceleași expresii, de parcă îi vedea pentru prima oară Tot ce îi intra în memorie, dura doar câteva minute și dispărea La fel ca Bill Murray în filmul Ziua cârtiței, HM era condamnat să retrăiască aceeași zi, iar și iar, pentru tot restul vieții Dar, spre deosebire de personajul interpretat de Bill Murray, HM era incapabil să-și amintească iterațiile din trecut Pe de altă parte, memoria lui pe termen lung era relativ intactă și își putea aminti de viața de dinainte de operație Dar, fără un hipocamp funcțional, HM era incapabil să înregistreze noile experiențe De exemplu, era îngrozit când privea într-o oglindă, întrucât vedea fața unui bătrân, chiar dacă el credea că avea tot douăzeci și cinci de ani Dar, din fericire, amintirea faptului că a fost îngrozit dispărea curând în ceață Într-un fel, HM era ca un animal cu conștiință de Nivel ÎI, incapabil să-și amintească trecutul imediat sau să simuleze viitorul Fără un hipocamp funcțional, el a regresat de la conștiința de Nivel III la cea de Nivel II Astăzi, progresele din neuroștiință ne-au dat cea mai clară imagine a modului în care sunt formate, stocate și apoi rememorate amintirile „Întreaga imagine s-a format abia în ultimii ani, datorită progreselor tehnice – computerele și scanările cerebrale moderne“, spune doctorul Stephen Kosslyn, expert în neuroștiință la Harvard După cum știm, informația senzorială (vedere, pipăit, gust) trebuie mai întâi să treacă prin trunchiul cerebral și să ajungă la talamus, care acționează ca o stație de releu direcționând semnalele la diferiți lobi senzoriali ai creierului, unde sunt evaluate Informația procesată ajunge la cortexul prefrontal, care pătrunde în conștiința noastră și formează ceea ce considerăm a fi memoria pe termen scurt, de la câteva secunde la câteva minute (Vezi Figura 11 ) Figura 11: Această imagine prezintă modul în care se formează amintirile Impulsurile de la simțuri trec prin trunchiul cerebral, talamus, ajung la diferite cortexuri și apoi la cortexul prefrontal Apoi ele trec la hipocamp pentru a forma amintirile pe termen lung Pentru a stoca această amintire pentru o durată de timp mai mare, informația trebuie să treacă apoi prin hipocamp, unde amintirile sunt descompuse în categorii diferite În loc să stocheze toate aceste amintiri într-o singură zonă a creierului ca un magnetofon sau un hard disk, hipocampul redirecționează fragmentele la diferite cortexuri (Stocarea amintirilor în acest mod este de fapt mai eficientă decât stocarea lor secvențială Dacă amintirile umane ar fi stocate secvențial, ca o pe o bandă de computer, ar necesita un spațiu de depozitare uriaș De fapt, în viitor, chiar și sistemele de stocare digitală s-ar putea să adopte acest truc de la creierul viu, decât să stocheze „amintiri“ întregi secvențial ) De exemplu, amintirile emoționale sunt stocate în amigdală, dar cuvintele sunt înregistrate în lobul temporal La fel, culorile și alte informații vizuale sunt colectate în lobul occipital, iar simțul pipăitului și mișcarea rezidă în lobul parietal Până în prezent, oamenii de știință au identificat peste douăzeci de categorii de amintiri care sunt stocate în diferite părți ale creierului, între care cele despre fructe și legume, plante, animale, părțile corpului, culorile, numerele, literele, substantive, verbe, numele proprii, chipuri, expresii faciale și diferite emoții și sunete O singură amintire – de exemplu, o plimbare în parc – implică informații care sunt descompuse și stocate în diferite regiuni ale creierului, dar retrăirea unui aspect unic al amintirii (de exemplu, mirosul de iarbă proaspăt cosită) poate face brusc creierul să se agite ca să adune laolaltă fragmentele pentru a forma o amintire coerentă Țelul suprem al cercetărilor legate de memorie este să înțeleagă cum sunt reasamblate aceste fragmente răzlețe atunci când rememorăm o experiență Aceasta se cheamă „problema reunirii“ și găsirea unei soluții ar putea să explice numeroasele aspecte misterioase ale memoriei De exemplu, doctorul Antonio Damasio a analizat pacienții care au suferit un accident vascular-cerebral care sunt incapabili să identifice o anumită categorie, chiar dacă sunt capabili să-și amintească orice altceva Asta pentru că accidentul le-a afectat doar o anumită zonă a creierului, unde a fost stocată respectiva categorie Problema reunirii este și mai mult complicată de faptul că toate amintirile și experiențele noastre au un caracter foarte personal Amintirile pot fi personalizate pentru fiecare individ, astfel încât categoriile de amintiri pentru o persoană să nu se coreleze cu categoriile de amintiri pentru alta Degustătorii de vinuri, de exemplu, pot avea multe categorii pentru etichetarea variațiilor subtile ale gustului, în vreme ce fizicienii pot avea alte categorii pentru anumite ecuații În definitiv, categoriile sunt produse secundare ale experienței, astfel încât oameni diferiți pot avea categorii diferite O soluție nouă la problema reunirii folosește faptul că există vibrații electromagnetice care oscilează în întreg creierul la aproximativ patruzeci de cicli pe secundă, care pot fi detectate de scanările EEG Un fragment de amintire ar putea să vibreze la o frecvență foarte precisă și să stimuleze un alt fragment de memorie stocat într-o parte îndepărtată a creierului Până nu de mult, se credea că amintirile ar fi stocate aproape unele de altele, dar această nouă teorie spune că amintirile nu sunt legate spațial, ci mai degrabă temporal, vibrând la unison Dacă această teorie se dovedește a fi valabilă, înseamnă că există vibrații electromagnetice care circulă permanent prin întregul creier, legând diferite regiuni și, prin urmare, recreând amintiri întregi De aici, fluxul constant de informație dintre hipocamp, cortexul prefrontal, talamus și diferitele cortexuri s-ar putea să nu se desfășoare în întregime pe cale neurală O parte din acest flux s-ar putea să ia forma rezonanței dintre diferitele structuri cerebrale ÎNREGISTRAREA UNEI AMINTIRI Din păcate, HM a murit în 2008, la vârsta de optzeci și doi de ani, înainte de a putea beneficia de o parte dintre rezultatele senzaționale obținute de știință: capacitatea de a crea un hipocamp artificial și apoi de introducere a amintirilor în creier Acest fapt pare desprins direct din science-fiction, dar oamenii de știință de la Universitatea Wake Forest și Universitatea din California de Sud (USC) au făcut istorie în 2011, când au reușit să înregistreze o amintire a unui șoarece și s-o stocheze digital într-un computer A fost un experiment de demonstrare a unui principiu, în care au arătat că visul de a descărca amintiri în creier ar putea să devină cândva realitate La început, însăși ideea de a descărca amintiri în creier pare un deziderat imposibil de atins, pentru că, așa cum am văzut, amintirile sunt create prin procesarea unei varietăți de experiențe senzoriale care sunt apoi stocate în zone multiple în neocortex și în sistemul limbic Dar, după cum știm din cazul HM, există un loc prin care trec toate amintirile și apoi sunt transformate în amintiri de lungă durată: hipocampul Liderul echipei, doctorul Theodore Berger de la USC, spune: „Dacă nu poți s-o faci în hipocamp, nu poți s-o faci nicăieri “ Cercetătorii de la Wake Forest și USC au început cu observația, reieșită din scanările cerebrale, potrivit căreia există cel puțin două seturi de neuroni într-un hipocamp de șoarece, denumite CA1 și CA3, care comunică între ele când o nouă sarcină este învățată După ce au antrenat șoarecii să apese două bare, una după alta, ca să obțină apă, cercetătorii au analizat descoperirile și au încercat să decodifice aceste mesaje, lucru care a fost frustrant la început deoarece semnalele dintre aceste două seturi de neuroni nu păreau să urmeze vreun tipar Monitorizând semnalele de milioane de ori, au reușit în cele din urmă să determine care input electric crea un anumit output Introducând sonde în hipocampurile șoarecilor, savanții au putut să înregistreze semnalele dintre CA1 și CA3 schimbate atunci când șoarecii învățau să apese două bare la rând Apoi, savanții au injectat șoarecii cu o substanță chimică specială, făcându-i să uite sarcina În final, au reprodus amintirea în creierul aceluiași șoarece În mod remarcabil, amintirea sarcinii a revenit, iar șoarecele a putut să reproducă sarcina inițială cu succes În esență, ei au creat un hipocamp artificial având capacitatea să duplice memoria digitală „Pornești comutatorul și animalul are memorie; îl oprești, și nu mai are“, spune doctorul Berger „Este un pas foarte important, pentru că e pentru prima oară când, în sfârșit, am asamblat toate piesele “ Așa cum spunea Joel Davis, de la Biroul Șefului Operațiunilor Navale, care a sponsorizat cercetările: „Folosirea implanturilor pentru a spori competența este un proces care urmează să se petreacă E doar o chestiune de timp “ Deloc surprinzător, miza fiind atât de mare, acest domeniu al cercetării progresează rapid În 2013, s-a făcut încă o descoperire, de data aceasta la MIT, unde oamenii de știință au reușit să implanteze nu doar niște amintiri obișnuite într-un șoarece, ci și unele false Ceea ce înseamnă că, într-o zi, vor putea fi implantate în creier amintiri ale unor evenimente care n-au avut loc niciodată, ceea ce va avea un impact profund asupra unor domenii ca educația și industria de divertisment Oamenii de știință de la MIT au folosit o tehnică numită optogenetică (despre care vom discuta pe larg în Capitolul 8), care permite să trimiți un fascicul luminos asupra anumitor neuroni pentru a-i activa Cu ajutorul acestei metode puternice, oamenii de știință pot identifica neuronii specifici responsabili pentru anumite amintiri Să spunem că un șoarece intră într-un spațiu și i se provoacă un șoc Neuronii responsabili cu amintirea unui eveniment dureros pot fi izolați și înregistrați prin analizarea hipocampului Apoi, șoarecele este plasat într-un spațiu cu totul diferit, pe deplin inofensiv Aprinzând o luminiță într-o fibră optică, se poate folosi optogenetica pentru a activa amintirea șocului, iar șoarecele are un răspuns de teamă, deși în a doua cameră este în afara oricărui pericol În acest fel, oamenii de știință de la MIT au putut să implanteze atât amintiri normale, cât și amintiri ale unor evenimente care n-au avut loc niciodată Într-o zi, această tehnică ar putea oferi educatorilor capacitatea de a implanta amintiri ale unor noi aptitudini pentru re-antrenarea muncitorilor sau să pună la dispoziția Hollywoodului o formă cu totul nouă de divertisment HIPOCAMPUL ARTIFICIAL În prezent, hipocampul artificial este primitiv, capabil să înregistreze doar câte o singură amintire pe rând Dar oamenii de știință plănuiesc să stocheze o varietate de amintiri și să le înregistreze pentru animale diferite, ajungând în cele din urmă și la maimuțe De asemenea, plănuiesc să facă această tehnologie wireless, înlocuind cablurile cu mici stații radio astfel încât amintirile să poată fi descărcate de la distanță, fără a mai fi nevoie de electrozi incomozi implantați în creier Dat fiind că hipocampul este implicat în procesarea amintirilor la oameni, cercetătorii văd un mare potențial în tratarea accidentelor vascular-cerebrale, a demenței, a bolii Alzheimer și a multor altor probleme care apar când această regiune a creierului este vătămată sau deteriorată Desigur, multe obstacole vor trebui depășite În pofida tuturor lucrurilor pe care le-am aflat despre hipocamp de la cazul HM, acesta rămâne ceva asemănător unei cutii negre, a cărei funcționare internă este în mare măsură necunoscută În consecință, nu este posibil să se construiască o amintire de la zero, dar, după ce o sarcină a fost efectuată și amintirea prelucrată, este posibil să o înregistrăm și apoi să o reproducem DIRECȚII VIITOARE Experimentele ulterioare cu hipocampul primatelor și chiar al oamenilor vor fi mult mai dificile, întrucât respectivele părți ale creierului sunt mult mai mari și mai complexe la aceste categorii Primul pas ar fi să se creeze o hartă neurală detaliată a hipocampului Asta înseamnă să plasezi electrozi în diferite părți ale acestuia pentru a înregistra semnalele care se schimbă permanent între diferite regiuni În felul acesta, se va stabili fluxul de informații care străbate în mod constant hipocampul Acesta are patru diviziuni principale, CA1, CA2, CA3 și CA4 și, prin urmare, cercetătorii vor înregistra semnalele care sunt schimbate între ele Al doilea pas presupune ca subiectul să îndeplinească anumite sarcini, după care cercetătorii vor înregistra impulsurile care străbat diferite regiuni ale hipocampului, adică, vor înregistra amintirea De exemplu, amintirea învățării unei anumite sarcini, cum ar fi saltul printr-un cerc, va crea o activitate electrică în hipocamp, care poate fi înregistrată și analizată cu atenție Apoi se poate crea un dicționar prin asocierea amintirii cu fluxul de informații care străbate hipocampul În final, pasul al treilea implică realizarea unei benzi înregistrate cu această amintire și alimentarea semnalului în hipocampul altui animal, prin intermediul electrozilor, pentru a se vedea dacă amintirea a fost încărcată Așa încât subiectul poate învăța să sară printr-un cerc, deși n-a mai făcut asta niciodată Dacă manevra reușește, oamenii de știință vor crea treptat o bibliotecă de înregistrări ale anumitor amintiri S-ar putea să treacă decenii ca să se ajungă până la amintirile umane, dar ne putem imagina cum ar putea funcționa În viitor, oamenii ar putea fi angajați ca să creeze anumite amintiri, ca o vacanță de lux sau o bătălie fictivă În diferite locuri ale creierului vor fi plasați nanoelectrozi pentru înregistrarea amintirii Electrozii trebuie să fie extrem de mici, astfel încât să nu interfereze cu formarea amintirii Informația de la acești electrozi va fi apoi trimisă wireless la un computer și apoi înregistrată Mai târziu, un subiect care va dori să trăiască aceste amintiri va avea electrozi similari plasați în hipocamp, iar amintirea îi va fi înserată în creier (Bineînțeles, ideea prezintă complicații Dacă încercăm să înserăm amintirea unei activități fizice, cum ar fi artele marțiale, avem problema „memoriei mușchilor“ De exemplu, când mergem pe jos, noi nu ne gândim conștient la cum să punem un picior în fața celuilalt Mersul pe jos a devenit o a doua natură pentru noi deoarece facem asta atât de des, încă de la o vârstă fragedă Asta înseamnă că semnalele care ne controlează picioarele nu mai provin în întregime de la hipocamp, ci și de la cortexul motor, de la cerebel și din ganglionii bazali În viitor, dacă vrem să înserăm amintiri legate de sport, oamenii de știință vor trebui să descifreze modul în care amintirile sunt stocate parțial și în alte părți ale creierului ) VEDEREA ȘI AMINTIRILE UMANE Formarea amintirilor este destul de complexă, dar abordarea despre care am discutat folosește o scurtătură, trăgând cu urechea la semnalele care se mișcă prin hipocamp, unde impulsurile senzoriale au fost deja procesate Totuși, în filmul The Matrix, un electrod este plasat în ceafa personajului pentru ca amintirile să fie încărcate direct în creier Acest lucru presupune că pot fi decodificate impulsurile brute, neprocesate, venite de la ochi, urechi, piele etc , care se deplasează în sus prin măduva spinării și trunchiul cerebral și în talamus Acest lucru este mult mai complicat și mai dificil decât analizarea mesajelor procesate care circulă prin hipocamp Ca să ne facem o idee despre volumul imens de informații neprocesate care urcă pe măduva spinării și ajunge în talamus, să ne gândim doar la un aspect: vederea, întrucât multe din amintirile noastre sunt codificate pe această cale În retină există aproximativ 130 de milioane de celule, numite conuri și bastonașe, care procesează și înregistrează 100 de milioane de biți de informație din peisajul înconjurător în orice moment Aceasta imensă cantitate de date este apoi colectată și trimisă de-a lungul nervului optic, care transportă 9 milioane de biți de informație pe secundă, și mai departe la talamus De acolo, informația ajunge la lobul occipital, aflat în partea din spate a creierului Cortexul vizual, la rândul lui, începe procesul dificil de analizare a acestui munte de date Cortexul vizual constă dintr-o serie de „petice“ situate la spatele creierului, fiecare dintre ele fiind destinat unei anumite sarcini Acestea sunt etichetate de la V1 până la V8 În mod remarcabil, regiunea numită V1 este ca un ecran; de fapt, ea creează un tipar pe spatele creierului foarte similar ca formă cu imaginea originală Imaginea seamănă izbitor cu originalul, exceptând faptul că exact centrul ochiului, fovea, ocupă o arie mult mai mare în V1 (deoarece fovea are cea mai ridicată concentrație de neuroni) Prin urmare, imaginea formată pe V1 nu este replica perfectă a peisajului, ci este distorsionată, regiunea centrală a imaginii ocupând cea mai mare parte din suprafață Pe lângă V1, celelalte regiuni ale lobului occipital procesează diferite aspecte ale imaginii, printre care: • vederea stereo Acești neuroni compară imaginile care vin de la fiecare ochi Operația se face în zona V2 • distanța Acești neuroni calculează distanța până la un obiect, folosind umbrele și alte informații de la ambii ochi Asta se face în zona V3 • culorile sunt procesate în zona V4 • mișcarea Diferite circuite pot detecta diferite clase de mișcare, inclusiv mișcarea în linie dreaptă, spirala și mișcarea în expansiune Acest lucru se face în zona V5 Au fost identificate peste treizeci de circuite neurale diferite implicate în vedere, dar probabil că există mult mai multe De la lobul occipital, informația este trimisă la cortexul prefrontal, unde vezi în sfârșit imaginea și se formează memoria pe termen scurt Apoi, informația este trimisă la hipocamp, care o procesează și o stochează timp de până la douăzeci și patru de ore După aceea, memoria este descompusă și împrăștiată la diferitele cortexuri Ideea aici este că vederea, despre care noi credem că se întâmplă fără prea mari eforturi, necesită activarea secvențială a miliarde de neuroni, care transmit milioane de biți de informație pe secundă Și să nu uităm că avem semnale de la cinci organe de simț, plus emoțiile asociate cu fiecare imagine Toată această informație este prelucrată de hipocamp pentru a crea o simplă amintire despre o imagine În prezent, nicio mașină nu poate egala gradul de sofisticare al acestui proces, așa încât reprezintă o imensă provocare pentru oamenii de știință care vor să creeze un hipocamp artificial pentru creierul uman AMINTIRI DESPRE VIITOR Dacă procesul de codificare numai a unuia dintre simțuri este un proces atât de complex, atunci cum de ne-am dezvoltat în cursul evoluției capacitatea de a stoca asemenea cantități imense de informație în memoria de lungă durată? Instinctul, în cea mai mare parte, ghidează comportamentul animalelor, care nu par să aibă cine știe ce memorie de lungă durată Dar, după cum spune neurobiologul James Mcgaugh de la Universitatea California din Irvine, „Scopul memoriei este prezicerea viitorului“, ceea ce ridică o posibilitate interesantă Poate că memoria pe termen lung a evoluat pentru că era utilă în simularea viitorului Cu alte cuvinte, faptul că putem să ne amintim lucruri din trecutul îndepărtat se datorează exigențelor și avantajelor simulării viitorului Într-adevăr, scanările cerebrale efectuate de savanții de la Universitatea Washington din St Louis arată că zonele folosite pentru rememorarea amintirilor sunt aceleași cu cele implicate în simularea viitorului În particular, legătura dintre cortexul prefrontal dorsolateral și hipocamp se activează când o persoană este angajată în planificarea viitorului și rememorarea trecutului Într-un sens, creierul încearcă „să-și amintească“ viitorul, inspirându-se din amintirile trecutului pentru a determina cum va evolua un anumit lucru în viitor Asta ar putea, de asemenea, explica faptul curios că oamenii care suferă de amnezie – cum era HM – sunt adesea incapabili să vizualizeze ce vor face în viitor sau chiar a doua zi „Ai putea să o privești ca pe o călătorie în timp mentală – capacitatea de a lua gânduri despre tine și de a le proiecta fie în trecut, fie în viitor“, spune doctorul Kathleen Mcdermott, de la Universitatea Washington Ea mai notează că studiul lor se dovedește „o încercare de răspuns la o întrebare veche privind utilitatea memoriei din punctul de vedere al evoluției S-ar putea ca motivul pentru care putem să rememorăm trecutul cu detalii atât de vii este că acest set de procese este important pentru capacitatea noastră de a ne vizualiza în scenarii viitoare Capacitatea de a vizualiza viitorul are o semnificație adaptivă clară și convingătoare“ Pentru un animal, trecutul este în mare parte o irosire de resurse prețioase, întrucât îi oferă prea puține avantaje evoluționiste Dar simularea viitorului, ținând cont de lecțiile trecutului, este unul dintre motivele esențiale pentru care noi, oamenii, am devenit inteligenți CORTEXUL ARTIFICIAL În 2012, aceeași oameni de știință de la Centrul Medical Baptist Wake Forest și Universitatea California de Sud care au creat hipocampul artificial la șoareci au anunțat un experiment și mai îndrăzneț În loc să înregistreze o amintire în hipocampul unui șoarece, ei au duplicat mult mai sofisticatul proces de gândire al cortexului unei primate Au luat cinci maimuțe rhesus și le-au înserat electrozi minusculi în două straturi ale cortexului, denumite L2/3 și L5 Apoi au înregistrat semnalele neurale care se schimbau între cele două straturi în timp ce maimuțele învățau o activitate (Activitatea presupunea ca maimuțele să se uite la un set de imagini, după care primeau o recompensă dacă puteau să aleagă aceleași imagini dintr-un set mult mai mare ) Cu antrenament, maimuțele puteau să efectueze activitatea cu o precizie de 75% Dar, dacă cercetătorii trimiteau semnalul înapoi în cortex în timp ce maimuțele îndeplineau activitatea, performanțele lor creșteau cu 10% Când anumite substanțe chimice le erau administrate maimuțelor, performanțele lor scădeau cu 20% Dar, dacă înregistrarea era trimisă din nou în cortex, performanțele lor depășeau nivelul normal Cu toate că a fost un eșantion mic și ameliorarea performanței era doar modestă, studiul sugerează totuși că înregistrarea realizată de oamenii de știință a surprins exact procesul decizional al cortexului Întrucât acest studiu a fost făcut pe primate și nu pe șoareci și a implicat cortexul și nu hipocampul, ar putea avea implicații vaste când vor începe experimentele pe oameni Dr Sam A Deadwyler, de la Wake Forest, spune: „Ideea este că dispozitivul va genera un tipar de output care ocolește regiunea vătămată, dovedind o conexiune alternativă“ în creier Acest experiment are o aplicație posibilă pentru pacienții al căror neocortex a fost vătămat Ca o cârjă, acest dispozitiv ar efectua operațiunile legate de gândire ale regiunii vătămate CEREBELUL ARTIFICIAL Ar mai trebui arătat că hipocampul și neocortexul artificiale nu reprezintă decât primul pas În cele din urmă, și alte părți ale creierului vor avea echivalente artificiale De exemplu, oamenii de știință de la Universitatea din Tel Aviv au creat deja un cerebel artificial pentru șobolan Cerebelul este o parte esențială a creierului reptilian care ne controlează echilibrul și alte funcții de bază ale organismului De regulă, când se suflă aer înspre fața unui șobolan, acesta clipește Dacă în același timp este emis un sunet, șobolanul poate fi condiționat să clipească numai la auzirea sunetului respectiv Scopul cercetătorilor israelieni a fost să creeze un cerebel artificial care să poată duplica această trăsătură Mai întâi, cercetătorii au înregistrat semnalele care intră în trunchiul cerebral când curentul de aer atinge fața șobolanului și sunetul este auzit Apoi, semnalul a fost procesat și trimis înapoi la trunchiul cerebral într-o altă poziție Conform așteptărilor, șobolanul a clipit la recepționarea semnalului Nu numai că este pentru prima oară când un cerebel a funcționat corect, dar este prima oară când mesajele au fost primite de la o parte a creierului, procesate și apoi încărcate într-o parte diferită a creierului Comentând această realizare, Francesco Sepulveda de la Universitatea din Essex spune: „Acest fapt demonstrează cât de departe am ajuns în ceea ce privește crearea unor circuite care să poată înlocui într-o zi regiunile vătămate ale creierului și chiar să sporească puterea creierului sănătos “ Totodată, el vede în viitor potențialul important al creierelor artificiale, adăugând: „Probabil că va fi nevoie de câteva decenii ca să ajungem acolo, dar eu pariez că anumite părți, bine organizate, ale creierului, cum sunt hipocampul sau cortexul vizual, vor avea corelative sintetice înainte de sfârșitul acestui secol “ Deși crearea unor înlocuitori artificiali pentru creier avansează cu o viteză remarcabilă dată fiind complexitatea procesului, este o cursă contracronometru dacă ne gândim la cea mai mare amenințare cu care se confruntă sistemul nostru public de sănătate, memoria în declin a bolnavilor de Alzheimer BOALA ALZHEIMER – DISTRUGĂTOAREA MEMORIEI După părerea unora, Alzheimer ar putea fi boala secolului Există în prezent 5,3 milioane de americani bolnavi de Alzheimer, și se așteaptă ca numărul să se mărească de patru ori până în 2050 5% dintre oamenii cu vârsta cuprinsă între șaizeci și cinci și șaptezeci și patru de ani au Alzheimer, dar mai bine de 50% dintre cei trecuți de optzeci și cinci de ani suferă de această boală, chiar dacă nu prezintă niciun factor de risc evident (Pe la 1900, speranța de viață în Statele Unite ale Americii era de patruzeci și nouă de ani, așa încât Alzheimer nu reprezenta o problemă importantă Dar acum, oamenii de peste optzeci de ani constituie unul dintre grupurile demografice cu cea mai rapidă creștere din țară ) În primele stadii ale bolii, hipocampul, partea creierului în care sunt procesate toate amintirile pe termen scurt, începe să se deterioreze Într-adevăr, scanările cerebrale arată clar că hipocampul se contractă la pacienții cu Alzheimer, dar legăturile dintre cortexul prefrontal și hipocamp se subțiază și ele, lăsând creierul incapabil să proceseze în mod corespunzător amintirile recente Amintirile de lungă durată deja stocate în diferitele cortexuri ale creierului rămân relativ intacte, cel puțin la început Asta creează situația în care bolnavii nu-și mai amintesc ce au făcut cu câteva minute înainte, dar își amintesc cu claritate evenimente care au avut loc cu decenii în urmă În final, boala progresează până la punctul în care chiar și amintirile de lungă durată sunt distruse Persoana nu mai reușește să-și recunoască soția sau copiii ori să-și amintească cine este, căzând chiar într-o stare vegetativă Din păcate, mecanismele fundamentale ale bolii Alzheimer au început să fie înțelese abia de curând Un progres important a avut loc în 2012, când s-a descoperit că Alzheimer începe cu formarea proteinelor tau amiloid, care, la rândul lor, accelerează formarea proteinei beta amiloid, o substanță gumoasă, gelatinoasă, care îmbâcsește creierul (Înainte, nu era clar dacă boala este provocată de aceste plăci sau dacă plăcile respective sunt produsul secundar al unei tulburări fundamentale ) Ce face aceste plăci amiloide atât de dificil de „țintit“ cu medicamente este faptul că sunt compuse foarte probabil din „prioni“, care sunt niște molecule de proteine deformate Nu sunt bacterii sau virusuri, totuși nu se pot reproduce Analizată din punct de vedere atomic, o moleculă de proteină seamănă cu o junglă de panglici de atomi legați laolaltă Această încâlceală de atomi trebuie să se plieze corect pentru ca proteina să capete o formă corespunzătoare și să funcționeze corect Dar prionii sunt proteine diforme care s-au pliat incorect Mai rău, când se ciocnesc de proteine sănătoase, le fac și pe acestea să se plieze incorect În consecință, un prion poate provoca o cascadă de proteine diforme, creând o reacție în lanț care contaminează miliarde de alte proteine În prezent, nu există nicio modalitate cunoscută pentru a opri evoluția inexorabilă a bolii Alzheimer Acum totuși, după ce mecanica fundamentală a bolii a fost dezvăluită, o metodă promițătoare ar fi să se creeze anticorpi sau un vaccin care ar putea ținti în mod specific aceste molecule de proteină diforme O altă cale ar fi să se creeze un hipocamp artificial pentru bolnavi, astfel încât memoria de scurtă durată să poate fi restabilită În fine, o altă abordare ar fi să se vadă dacă se poate crește direct capacitatea creierului de a crea amintiri cu ajutorul geneticii Poate că există gene care ne îmbunătățesc memoria Viitorul cercetărilor legate de memorie s-ar putea să aibă mare legătură cu „șoarecele inteligent“ ȘOARECELE INTELIGENT Ân 1999, doctorul Joseph Tsien și colegii săi de la Princeton, MIT și Universitatea Washington au descoperit că adăugarea unei singure gene suplimentare a sporit spectaculos memoria și capacitățile unui șoarece Acești „șoareci inteligenți“ pot naviga mai rapid prin labirinturi, pot să-și amintească mai bine evenimentele și să-i întreacă pe alți șoareci într-o varietate de teste Ei au fost porecliți „șoarecii Doogie“, după personajul precoce din serialul de televiziune Doogie Howser, M D Dr Tsien a început prin a analiza gena NR2B, care acționează ca un comutator care controlează capacitatea creierului de a asocia un eveniment cu altul (Oamenii de știință știu acest lucru deoarece atunci când gena este redusă la tăcere sau dezactivată, șoarecii își pierd această capacitate ) Capacitatea de învățare depinde în totalitate de NR2B, deoarece controlează comunicația dintre celulele de memorie ale hipocampului Mai întâi, doctorul Tsien a creat o specie de șoareci cărora le lipsea NR2B, care prezentau memorie diminuată și dizabilități de învățare Apoi, a creat o altă specie de șoareci, care aveau mai multe copii ale genei NR2B decât în mod normal și au constatat că noii șoareci aveau capacități mentale superioare Plasați într-o tavă puțin adâncă cu apă și forțați să înoate, șoarecii normali înotau alandala Uitaseră, după doar câteva zile, că exista o platformă subacvatică ascunsă În schimb, șoarecii inteligenți s-au dus de la prima încercare direct la platforma ascunsă De atunci, cercetările au reușit să confirme aceste rezultatele în alte laboratoare și au creat rase și mai inteligente de șoareci În 2009, doctorul Tsien a publicat un articol în care anunța încă o rasă de șoareci inteligenți, numită „Hobbie-J“ (după un personaj din desenele animate chinezești) Hobbie-J a reușit să-și amintească fapte noi (cum ar fi, poziția jucăriilor) o perioadă de trei ori mai lungă decât rasa de șoareci modificată genetic considerată până atunci cea mai inteligentă „Aceasta confirmă o dată în plus ideea potrivit căreia NR2B este comutatorul universal pentru formarea amintirilor“, a observat doctorul Tsien „E ca și cum l-ai lua pe Michael Jordan și ai face din el un super Michael Jordan“, a spus masterandul Deheng Wang Totuși, chiar și această nouă rasă de șoareci are niște limite Când li s-a dat să aleagă dacă să o ia la dreapta sau la stânga ca să obțină o bucățică de ciocolată, Hobbie-J și-a amintit drumul corect un timp mult mai lung decât șoarecii normali, dar, după cinci minute, și el a uitat „Nu-l vom putea transforma niciodată într-un matematician La urma urmelor, sunt niște rozătoare“, a spus doctorul Tsien Ar mai trebui arătat că unele dintre rasele de șoareci inteligenți erau excepțional de timide în comparație cu șoarecii normali Unii bănuiesc că, dacă memoria îți devine prea „încăpătoare“, îți vei aminti toate eșecurile și suferințele, ceea ce te poate face mai ezitant Așadar, poate fi dezavantajos să-ți amintești prea multe În continuare, oamenii de știință speră să-și generalizeze rezultatele la câini, întrucât avem atât de multe gene comune, și probabil la oameni MUSCULIȚE INTELIGENTE ȘI ȘOARECI PROȘTI Gena NR2B nu este singura genă studiată de oamenii de știință în ceea ce privește impactul asupra memoriei Într-o altă serie de experimente inovatoare, cercetătorii au reușit să obțină un soi de musculițe de oțet cu memorie fotografică și, de asemenea, o rasă de șoareci care sunt amnezici S-ar putea ca, în cele din urmă, aceste experimente să explice numeroasele mistere ale memoriei de lungă durată, cum ar fi de ce învățatul intensiv înainte de examene nu e cea mai bună modalitate de studiu și de ce ne amintim evenimente care au încărcătură emoțională Oamenii de știință au aflat că există două gene importante, activatorul CREB (care stimulează formarea de noi conexiuni între neuroni) și represorul CREB (care blochează formarea de noi amintiri) Doctorii Jerry Yin și Timothy Tully de la Cold Spring Harbor au făcut niște experimente interesante cu musculițele de oțet În mod normal, acestea au nevoie de zece încercări ca să învețe o anumită sarcină (de exemplu, să detecteze un miros sau să evite un șoc) Musculițele care au o genă represoare CREB suplimentară nu pot forma deloc amintiri durabile, dar o adevărată surpriză s-a produs când au testat musculițe de oțet cu o genă activatoare CREB în plus Acestea au învățat sarcina într-o singură sesiune „Asta implică faptul că aceste musculițe au o memorie fotografică“, spune doctorul Tully El a spus că acestea sunt ca studenții „care citesc o singură dată un capitol dintr-o carte, îl memorează și apoi îți spun că răspunsul se află în paragraful al treilea de la pagina două sute șaptezeci și patru“ Acest efect nu este limitat doar la musculițele de oțet Doctorul Alcino Silva, și el de la Cold Spring Harbor, a făcut experimente cu șoareci El a descoperit că cei care aveau un defect la gena lor activatoare CREB au fost practic incapabili să formeze amintiri de lungă durată Aceștia erau șoareci amnezici Dar chiar și acești șoareci uituci au putut învăța câte ceva dacă au avut parte de ședințe scurte cu pauze de odihnă Oamenii de știință au emis teoria potrivit căreia avem o cantitate fixă de activator CREB în creier, care limitează cantitatea de informații pe care o putem învăța într-un interval de timp Dacă încercăm să învățăm intensiv înainte de un examen, înseamnă că epuizăm rapid cantitatea de activatori CREB și, prin urmare, nu mai putem învăța – cel puțin până luăm o pauză ca să refacem rezerva de activatori CREB „Acum putem să oferim un motiv biologic pentru care învățatul intensiv nu dă rezultate“, spune doctorul Tully Cea mai bună metodă să te pregătești pentru un examen final este să revizuiești materialul periodic în timpul zilei, până când acesta devine parte a memoriei de lungă durată Acest fapt ar putea explica și de ce amintirile cu încărcătură emoțională sunt atât de intense încât pot dura și decenii Gena represoare CREB este ca un filtru, care elimină informația inutilă Dar, dacă o amintire este asociată cu o emoție puternică, aceasta poate fie să îndepărteze de tot gena represoare CREB, fie să crească nivelurile genei activatoare CREB În viitor, ne putem aștepta la alte progrese în înțelegerea bazei genetice a memoriei Nu doar una, ci o combinație sofisticată de gene este probabil necesară pentru a contura capacitățile impresionante ale creierului Aceste gene, la rândul lor, au echivalente în genomul uman, așa încât apare ca o posibilitate distinctă ca și noi să ne putem îmbunătăți genetic memoria și aptitudinile mentale Totuși, să nu ne iluzionăm că vom putea obține o sporire rapidă a funcțiilor creierului prea curând Sunt încă multe obstacole de depășit Mai întâi, nu este clar dacă aceste rezultate se aplică și la oameni Adeseori, terapiile care se anunță foarte promițătoare la șoareci nu se translatează bine la specia noastră În al doilea rând, chiar dacă aceste rezultate pot fi aplicate la oameni, nu știm care le va fi impactul De exemplu, s-ar putea ca aceste gene să ne îmbunătățească memoria, dar să nu ne afecteze inteligența per total În al treilea rând, terapia genică (adică, repararea genelor deteriorate) este mai dificilă decât se credea anterior Doar câteva boli genetice pot fi vindecate prin această metodă Deși oamenii de știință folosesc virusuri inofensive pentru a infecta celulele cu gene „bune“, organismul continuă să trimită anticorpi ca să atace intrusul, ceea ce face uneori terapia inutilă Este posibil ca înserarea unei gene pentru îmbunătățirea memoriei să aibă o soartă asemănătoare (În plus, domeniul terapiei genice a suferit în urmă cu câțiva ani un recul major când un pacient a murit la Universitatea Pennsylvania în timpul unei proceduri de acest tip Prin urmare, sunt multe aspecte de natură etică și chiar legală cu care terapia genică trebuie să se confrunte atunci când vine vorba de modificarea genelor umane ) Așadar, experimentele clinice cu subiecți umani vor progresa mult mai lent decât cele pe animale Totuși, se poate anticipa că va veni o zi când această procedură va fi pusă la punct și va deveni realitate Modificarea genelor umane în acest mod va însemna o simplă injecție în braț Un virus inofensiv va pătrunde în sângele nostru și apoi va infecta celulele normale prin injectarea genelor sale După ce „gena inteligentă“ este încorporată cu succes în celulele noastre, genele devin active și eliberează proteine care ne pot îmbunătăți memoria și aptitudinile cognitive, afectându-ne hipocampul și formarea amintirilor Dacă înserarea genelor devine prea dificilă, o altă posibilitate este să se însereze proteinele adecvate direct în corpul nostru, ocolind folosirea terapiei genice În loc să ni se facă o injecție, vom înghiți o pilulă PILULA INTELIGENTĂ În ultimă instanță, un obiectiv al acestor cercetări este să se creeze o „pilulă inteligentă“ care să poată spori puterea de concentrare, să poată îmbunătăți memoria și, poate, să ne sporească inteligența Companiile farmaceutice au experimentat cu câteva medicamente, ca MEM 1003 și MEM 1414, care par într-adevăr să îmbunătățească funcția mentală Oamenii de știință au constatat în urma unor studii efectuate pe animale că formarea amintirilor de lungă durată este posibilă prin interacțiunea dintre enzime și gene Procesul de învățare are loc când anumite căi neurale sunt întărite în urma activării anumitor gene, cum este gena CREB, care, la rândul ei, emite proteina corespunzătoare În esență, cu cât mai multe proteine CREB circulă în creier, cu atât mai repede se formează amintirile de lungă durată Acest lucru a fost verificat în studii efectuate pe moluște marine, musculițe de oțet și șoareci MEM 1414 are proprietatea esențială că accelerează producerea proteinelor CREB În testele de laborator, animalele bătrâne cărora li s-a administrat MEM 1414 au putut să formeze amintiri de lungă durată semnificativ mai rapid decât grupul de control De asemenea, oamenii de știință încep să izoleze biochimia precisă necesară în formarea amintirilor de lungă durată, la nivel genetic și molecular După ce procesul de formare a amintirilor va fi înțeles în totalitate, vor fi puse la punct terapii pentru accelerarea și consolidarea acestui proces crucial Nu numai pacienții bolnavi de Alzheimer, dar și persoanele obișnuite vor putea beneficia de pe urma acestui „întăritor cerebral“ POT FI ȘTERSE AMINTIRILE? Boala Alzheimer poate distruge amintirile de-a valma, dar pot fi ele șterse selectiv? Amnezia este unul din elementele favorite ale scenariilor hollywoodiene În filmul Identitatea lui Bourne, Jason Bourne (interpretat de Matt Damon), un agent CIA cu evidente calități, este găsit plutind în apă, lăsat să moară Când este readus la viață, manifestă o severă pierdere a memoriei Este urmărit neîncetat de asasini care vor să-l ucidă, dar el nu știe cine este, ce s-a întâmplat sau de ce se dorește moartea lui Singurul indiciu pentru memoria lui este neobișnuita abilitate de a se angaja instinctiv în luptă ca agent secret Se cunoaște și s-a demonstrat că amnezia poate apărea accidental în urma unei traume, cum ar fi o lovitură la cap Dar pot fi amintirile șterse selectiv? În filmul Strălucirea eternă a unei minți neprihănite, cu Jim Carrey în rolul principal, doi oameni se întâlnesc întâmplător într-un tren și sunt imediat atrași unul de celălalt Totuși, sunt șocați când constată că ei de fapt fuseseră iubiți cu ani în urmă, dar nu mai aveau nicio amintire legată de acest lucru Află că plătiseră o companie să le șteargă amintirile pe care fiecare le avea despre celălalt după o ceartă teribilă După toate aparențele, soarta oferise încă o șansă poveștii lor de iubire Amnezia selectivă a fost dusă la un nivel cu totul nou în filmul Oamenii în negru, în care Will Smith joacă rolul unui agent al unei organizații secrete și obscure, care folosește un „neuralizor“ ca să șteargă selectiv amintirile incomode despre OZN-uri și întâlniri cu extratereștri Dispozitivul are chiar și un cadran cu care se stabilește cât de departe în trecut se poate ajunge cu ștergerea amintirilor Toate acestea sunt rețete de scenariu palpitante și pentru filme de succes, dar este vreuna dintre ele posibilă cu adevărat, chiar în viitor? Știm că amnezia este într-adevăr posibilă și că ea este de două tipuri principale, în funcție de tipul de amintiri care a fost afectat: de lungă sau de scurtă durată „Amnezia retrogradă“ apare când s-a produs o traumă sau o vătămare a creierului și amintirile preexistente dispar, de obicei începând de la data evenimentului care a provocat amnezia Această situație ar fi similară cu amnezia suferită de Jason Bourne, care și-a pierdut amintirile începând cu data când a fost lăsat să moară în apă Hipocampul a rămas intact, așa încât se pot forma amintiri noi, chiar dacă memoria de lungă durată a fost afectată „Amnezia anterogradă“ apare când este afectată memoria de scurtă durată, astfel încât persoana în cauză are dificultăți în formarea de noi amintiri după evenimentul care a cauzat amnezia De regulă, amnezia poate dura de la câteva minute la câteva ore ca urmare a vătămării hipocampului (Amnezia anterogradă a reprezentat subiectul filmului Memento, în care un bărbat este pornit să se răzbune pentru moartea soției sale Problema este că memoria lui reține amintirile doar cam un sfert de oră, așa că trebuie să scrie în permanență mesaje pe bucățele de hârtie, pe fotografii și chiar prin tatuaje ca să-și amintească indiciile despre criminal pe care le-a descoperit Chinuindu-se să citească acest șir de mesaje pe care și le scrisese sieși, el poate acumula dovezi cruciale pe care în scurt timp le uită ) Ideea aici este că pierderea memoriei datează din momentul traumei sau al bolii, ceea ce ar face ca amnezia selectivă de tip hollywoodian să fie extrem de improbabilă Filme ca Oamenii în negru pornesc de la supoziția că amintirile sunt stocate secvențial, ca pe un hard disk, așa încât nu trebuie decât să apeși butonul de „ștergere“ după un moment de timp determinat Dar noi știm că amintirile sunt de fapt descompuse, fragmentele separate fiind stocate în diferite locuri din creier MEDICAMENTUL UITĂRII Între timp, oamenii de știință studiază anumite medicamente care pot șterge amintirile traumatice care continuă să ne urmărească și să ne tulbure În 2009, o echipă de oameni de știință olandezi, condusă de dr Merel Kindt, a anunțat că a descoperit modalități noi de a utiliza un medicament mai vechi, denumit propranolol, care poate alina suferința asociată cu amintirile traumatice, acționând ca un tratament miraculos Medicamentul nu putea induce amnezia începând cu un anumit moment de timp, dar reușea să facă suferința mai suportabilă – și doar în trei zile, după cum susțineau autorii studiului Descoperirea a provocat o mare agitație în presă, având în vedere miile de victime care sufereau de tulburare de stres posttraumatic (TSPT) Se părea că orice persoană își putea găsi alinarea pentru simptomele de care suferea, de la veteranii de război la victimele abuzurilor sexuale sau ale unor accidente oribile Dar, în același timp, părea să contrazică cercetările legate de creier, care arată că amintirile de lungă durată sunt codificate nu electric, ci la nivelul moleculelor de proteine Totuși, experimente recente sugerează că rememorarea amintirilor necesită recuperarea și apoi reasamblarea amintirii, astfel încât structura proteinei să poată fi, la rândul ei, rearanjată în acest proces Cu alte cuvinte, rememorarea unei amintiri schimbă, de fapt, acea amintire Acesta s-ar putea să fie motivul pentru care medicamentul are efect: se știe că propranololul interferează cu absorbția de adrenalină, un element esențial în crearea amintirilor vii și persistente care apar adesea în evenimentele traumatice „Propranololul se așază pe acea celulă nervoasă și o blochează Așa încât adrenalina poate fi prezentă, dar nu-și mai poate face treaba“, spune doctorul James Mcgaugh de la Universitatea California din Irvine Altfel spus, fără adrenalină, amintirea se șterge treptat În testele controlate efectuate pe indivizi cu amintiri traumatice s-au obținut rezultate foarte promițătoare Dar medicamentul s-a izbit de un adevărat zid când s-a pus problema eticii ștergerii amintirilor Unii eticieni nu i-au pus la îndoială eficacitatea, dar au avut obiecții la însăși ideea unui medicament al uitării, întrucât amintirile sunt acolo cu un scop: ca să ne învețe lecțiile vieții Chiar și amintirile neplăcute, spun ei, servesc unui scop mai amplu Medicamentul a primit un vot negativ de la Consiliul de Bioetică al președinției Raportul consiliului se încheia cu cuvintele: „Amorțirea amintirilor legate de lucruri îngrozitoare ne-ar face să fim prea împăcați cu lumea, să nu mai fim impresionați de suferință, de fapte rele sau de cruzime… Putem deveni insensibili față de cele mai apăsătoare dureri ale vieții fără să devenim în același timp insensibili la cele mai mari bucurii?“ Doctorul David Magus de la Centrul pentru Etică Biomedicală al Universității Stanford este de părere că: „Despărțirile, relațiile noastre, oricât ar fi de dureroase, sunt experiențe de pe urma cărora învățăm Ne fac să fim mai buni “ Există și păreri contrare Doctorul Roger Pitman de la Universitatea Harvard spune că, dacă un doctor are de-a face cu victima unui accident, aflată în mare suferință, „ar trebui să nu-i dăm morfină pentru că o privăm de trăirea deplină a experienței emoționale? Cine ar putea să susțină așa ceva? De ce să fie psihiatria diferită? Cred că în spatele acestei argumentații dăinuie ideea că tulburările psihice nu sunt același lucru cu tulburările fizice “ Cum va fi rezolvată în cele din urmă această controversă s-ar putea să influențeze direct următoarea generație de medicamente, întrucât nu doar despre propranolol este vorba În 2008, două grupuri independente, ambele lucrând cu animale, au anunțat alte medicamente care ar putea efectiv să șteargă amintirile, nu doar să gestioneze suferința pe care acestea o provoacă Doctorul Joe Tsien de la Colegiul Medical din Georgia și colegii lui din Shanghai au anunțat că au eliminat o amintire la șoareci folosind o proteină numită CaMKII, în vreme ce oamenii de știință de la Centrul Medical SUNY Downstate din Brooklyn au descoperit că molecula PKMzeta poate și ea să șteargă amintiri Doctorul Andre Fenson, unul dintre autorii celui de-al doilea studiu, a spus: „Dacă și alte cercetări confirmă acest punct de vedere, ne putem aștepta ca într-o zi să vedem terapii bazate pe ștergerea memoriei cu ajutorul PKMzeta“ Nu numai că medicamentul ar putea să șteargă amintirile dureroase, dar el „ar putea fi util și în tratarea depresiei, a anxietății generale, a fobiilor, a stresului posttraumatic și a dependențelor“, a precizat el Până acum, cercetările au fost limitate la animale, dar în curând vor începe și experimentele pe oameni Dacă rezultatele se vor transfera de la animale la oameni, atunci o pilulă a uitării ar putea să fie o variantă reală Nu va fi tipul de pilulă din filmele hollywoodiene (care creează în mod convenabil amnezie la un moment precis și oportun), dar ar putea avea vaste aplicații medicale în lumea reală în folosul oamenilor bântuiți de amintirile traumatice Rămâne de văzut, totuși, cât de selectivă va putea fi la oameni această ștergere a memoriei CE RĂU SE POATE ÎNTÂMPLA? Totuși, s-ar putea să vină o zi în care să putem înregistra cu atenție toate semnalele care trec prin hipocamp, talamus și restul sistemului limbic și să obținem o înregistrare fidelă Apoi, transferând informația în creierul nostru, am putea să retrăim totalitatea experiențelor prin care a trecut o altă persoană Atunci se naște întrebarea: ce rău se poate întâmpla? De fapt, implicațiile acestei idei au fost explorate în filmul Brainstorm, produs în 1983 și având-o în rolul principal pe Natalie Wood În acest film, care și-a depășit epoca, savanții creează o cască plină de electrozi care poate înregistra fidel toate senzațiile trăite de o persoană Ulterior, persoana poate avea exact aceeași experiență senzorială reintroducând în creier informațiile de pe bandă Ca să se distreze, un personaj își pune casca în timp ce face dragoste și înregistrează experiența Apoi banda este introdusă într-o buclă repetitivă, astfel că experiența este foarte mult amplificată Dar când altcineva, în necunoștință de cauză, își introduce experiența în creier, e cât pe ce să moară din cauza supraîncărcării senzoriale Ulterior, unul dintre savanți suferă un atac de cord fatal Dar, înainte să moară, persoana înregistrează ultimele momente de viață Când o altă persoană rulează banda mortală în creier, și aceasta suferă brusc un atac de cord și moare Când vestea despre această mașină puternică se răspândește, armata vrea să preia controlul Acest lucru declanșează o luptă pentru putere între militari, care o văd ca pe o armă puternică, și oamenii de știință care o descoperiseră, care vor s-o folosească pentru a descifra secretele minții Brainstorm a scos în evidență în mod profetic nu doar promisiunile acestei tehnologii, dar și potențialele ei capcane S-a dorit un film de science-fiction Dar unii oameni de știință cred că la un moment dat, în viitor, exact aceste probleme vor fi în atenția presei și a tribunalelor Ceva mai înainte, am văzut că s-au făcut progrese uimitoare în înregistrarea unei singure amintiri create de un șoarece S-ar putea să mai dureze până la mijlocul secolului înainte să putem înregistra în mod corespunzător o varietate de amintiri la primate și oameni Dar pentru crearea unei căști asemănătoare celei din Brainstorm, care să poată înregistra în totalitate stimularea care pătrunde în creier, este nevoie să se ajungă la datele senzoriale brute care urcă pe măduva spinării și ajung la talamus Probabil că abia spre sfârșitul secolului acestuia se va putea face acest lucru ASPECTE SOCIALE ȘI JURIDICE Unele aspecte ale acestei dileme s-ar putea să se manifeste în timpul vieții noastre Pe de o parte, am putea ajunge la punctul la care să putem învăța analiza matematică pur și simplu printr-un upload al deprinderii Sistemul educațional ar fi dat complet peste cap; poate că profesorii vor avea astfel mai mult timp să-i îndrume pe elevi și să le acorde atenție nemijlocită în domenii ale cunoașterii care sunt mai puțin bazate pe deprinderi și nu pot fi stăpânite printr-o simplă atingere de buton De asemenea, prin această metodă, ar putea fi drastic redusă memorarea mecanică necesară astăzi pentru a deveni medic, avocat sau om de știință În principiu, am putea chiar să avem astfel amintiri despre vacanțe în care n-am fost niciodată, premii pe care nu le-am câștigat, iubite pe care nu le-am iubit sau familii pe care nu le-am avut Ar putea să compenseze anumite lipsuri, creând amintiri perfecte ale unei vieții niciodată trăite Părinții ar adora acest lucru, pentru că le-ar putea transmite copiilor lecții preluate din amintiri reale Cererea pentru un astfel de dispozitiv ar putea fi uriașă Unii eticieni se tem că aceste amintiri false ar fi atât de vii încât am prefera să retrăim vieți imaginare decât să ne trăim viața reală Șomerii ar putea beneficia și ei de pe urma faptului că ar fi capabili să învețe noile profesii căutate pe piața muncii prin implantarea de amintiri Știm din istorie că, de fiecare dată când a fost introdusă o nouă tehnologie, milioane de muncitori au fost lăsați în urmă, adesea fără plasă de siguranță Iată de ce acum nu mai există așa de mulți fierari sau făuritori de căruțe S-au transformat în muncitori în fabricile de automobile sau în alte industrii Dar reconversia profesională necesită mult timp și hotărâre Posibilitatea de implantare a deprinderilor în creier ar avea impact imediat asupra sistemului economic mondial, întrucât nu ar trebui să irosim atât de mult capital uman (Într-o anumită măsură, valoarea unei anumite deprinderi ar putea fi diminuată de faptul că poate fi încărcată în mintea oricui, dar acest lucru este compensat de faptul că numărul și calitatea muncitorilor pricepuți vor crește considerabil ) Industria turismului va cunoaște și ea un îmbold uriaș O barieră în calea călătoriilor în străinătate este dificultatea învățării unei limbi și a unor obiceiuri noi Turiștii vor putea să se bucure din plin de experiența petrecerii timpului într-o țară străină, în loc să se împotmolească în familiarizarea cu moneda locală și detalii privind sistemul de transport public (Chiar dacă încărcarea în memorie a unei limbi în întregime, cu zeci de mii de cuvinte și expresii, va fi dificilă, ar putea fi posibil să se încarce suficientă informație pentru a purta o conversație rezonabilă ) În mod inevitabil, aceste benzi de memorie își vor găsi locul în mijloacele de socializare În viitor, ai putea să înregistrezi o amintire și s-o încarci pe internet, astfel ca milioane de oameni să simtă și să încerce senzațiile respective Anterior, am discutat despre o rețea cerebrală prin intermediul căreia să putem trimite gândurile Dar, dacă amintirile pot fi înregistrate și create, atunci ar putea fi posibil să se trimită experiențe întregi Dacă tocmai ai câștigat o medalie de aur la Jocurile Olimpice, de ce să nu-ți împărtășești agonia și extazul victoriei astfel ca miliarde de oameni să-ți împărtășească momentele de glorie? (Copiii, care adesea se află în avangarda jocurilor video și al rețelelor de socializare, și-ar putea face un obicei din înregistrarea experiențelor memorabile și încărcarea lor pe internet Așa cum e acum realizarea unei fotografii cu telefonul celular, înregistrarea integrală a unor amintiri va deveni pentru ei o a doua natură Acest lucru ar necesita ca atât emițătorul, cât și receptorul să aibă niște nanofire aproape invizibile conectate la hipocamp Informația va fi apoi trimisă wireless la un server, care va transforma mesajul într-un semnal digital pentru a putea fi transmis prin internet În acest mod, ar putea să apară bloguri, forumuri, rețele de socializare și camere de chat în care, în loc să încarci imagini și clipuri video, să încarci amintiri și emoții ) BIBLIOTECA SUFLETELOR De asemenea, oamenii ar putea dori să aibă o genealogie a amintirilor Când căutăm documente și dovezi despre strămoșii noștri, vedem doar un portret unidimensional al vieții lor De-a lungul istoriei umane, oamenii au trăit, au iubit și au murit fără să lase dovezi substanțiale ale existenței lor De cele mai multe ori, găsim doar datele de naștere și de deces ale rudelor noastre, cu puține alte lucruri în intervalul de timp dintre aceste date Astăzi, lăsăm în urmă un lung șir de documente electronice (chitanțe de la cardurile de credit, facturi, e-mailuri, extrase de cont bancar etc ) Prin definiție, internetul devine un depozit gigantic al tuturor documentelor care ne descriu viețile, dar asta tot nu oferă prea multe date despre ceea ce am gândit sau am simțit Poate că în viitorul îndepărtat internetul va deveni o bibliotecă uriașă în care să fie păstrate detalii nu doar despre viețile noastre, ci și despre conștiința noastră În viitor, oamenii ar putea să-și înregistreze în mod curent amintirile astfel încât urmașii lor să poată împărtăși aceleași experiențe Vizitând biblioteca de amintiri a clanului tău, vei putea să vezi și să simți cum trăiau și, de asemenea, cum te încadrezi tu în schema mai largă a lucrurilor Aceasta înseamnă că oricine ar putea să ne reproducă viața, la mult timp după ce vom fi murit, apăsând butonul „play“ Dacă această viziune este corectă, înseamnă că vom putea să ne „aducem înapoi“ strămoșii pentru o discuție de după-amiază, introducând pur și simplu un disc în bibliotecă și apăsând un buton În același timp, dacă vrei să retrăiești experiențele personalităților istorice preferate, este posibil să vezi în amănunt ce au simțit acestea când s-au confruntat cu crizele importante din viața lor Dacă ai un model de viață și vrei să știi cum au negociat și cum au supraviețuit marilor provocări din viața lor, poți să le retrăiești benzile de memorie și să dobândești informații prețioase Imaginează-ți că vei putea să vezi care au fost amintirile unui savant laureat al Premiului Nobel Ai putea obține indicii despre cum sunt făcute marile descoperiri Sau ai putea avea acces la memoriile marilor politicieni și ale oamenilor de stat din perioadele în care au luat decizii cruciale care au influențat istoria omenirii Doctorul Miguel Nicolelis crede că toate astea vor deveni realitate într-o bună zi Astfel, el spune: „Fiecare dintre aceste înregistrări perene va fi onorată ca o bijuterie prețioasă și unică, una dintre miliardele de minți la fel de unice care, cândva, au trăit, au iubit, au suferit și au prosperat până când și ele au devenit imortalizate, nu prizoniere ale unor morminte reci și tăcute, ci eliberate prin gânduri vii, iubiri trăite intens și suferințe reciproc îndurate “ PARTEA ÎNTUNECATĂ A TEHNOLOGIEI Unii oameni de știință au reflectat asupra implicațiilor etice ale acestei tehnologii Aproape fiecare nouă descoperire medicală a provocat îngrijorări de natură etică în momentul introducerii ei Unele dintre ele au trebuit restricționate sau interzise atunci când s-au dovedit dăunătoare (cum a fost cazul somniferului thalidomid, care provoca defecte congenitale) Altele au fost atât de reușite încât ne-au schimbat concepția despre cine suntem, ca, de exemplu, copiii concepuți în eprubetă Când Louise Brown, primul copil conceput pe această cale, s-a născut în 1978, s-a creat o asemenea furtună mediatică, încât chiar papa a emis un document în care critica această tehnologie Dar astăzi, poate că fratele, sora, copilul, soția sau chiar tu însuți ești produsul fertilizării în vitro Ca în cazul multor tehnologii, în cele din urmă opinia publică se va obișnui cu ideea că amintirile pot fi înregistrate și partajate Alți bioeticieni au alte lucruri care îi îngijorează Ce se întâmplă dacă amintirile ni se dau fără permisiunea noastră? Ce se întâmplă dacă amintirile sunt dureroase sau distructive? Sau ce se întâmplă cu bolnavii de Alzheimer, care sunt eligibili pentru încărcări de amintiri, dar sunt prea bolnavi ca să-și mai poată da acceptul? Regretatul Bernard Williams, un filosof de la Universitatea Oxford, îngrijorat că acest dispozitiv ar putea deranja starea naturală a lucrurilor, care presupune uitarea, spunea: „Uitarea este cel mai benefic proces pe care-l posedăm “ Dacă amintirile pot fi implantate cu ușurința încărcării unor fișiere de computer, acest lucru ar putea de asemenea zdruncina temelia sistemului nostru juridic Unul dintre pilonii justiției îl constituie depozițiile martorilor oculari, dar ce s-ar întâmpla dacă ar fi implantate amintiri false? De asemenea, dacă amintirea unei crime poate fi creată, atunci ar putea fi implantată în secret în creierul unei persoane nevinovate Sau, dacă acuzatul are nevoie de un alibi, el ar putea implanta în secret o amintire în creierul altei persoane, convingând-o că au fost împreună când s-a comis fărădelegea Mai mult, nu doar mărturia verbală, dar și documentele juridice ar fi suspecte, întrucât, atunci când semnăm declarații și documente juridice, ne bazăm pe memorie ca să clarificăm ce e adevărat și ce e fals Vor trebui introduse măsuri de siguranță Vor trebui adoptate legi care să definească în mod clar limitele acceptării sau negării accesului la amintiri Așa cum există legi care îngrădesc capacitatea poliției sau a terțelor părți de a intra în locuința ta, vor fi legi care să-i împiedice pe alții să-ți acceseze amintirile fără permisiunea ta De asemenea, va trebui găsită o modalitate prin care aceste amintiri să poată fi marcate, astfel încât persoana să-și dea seama că sunt false Astfel, el va rămâne cu plăcerea de a se bucura de amintirea unei vacanțe frumoase, dar în același timp va ști că aceasta nu a avut loc niciodată Înregistrarea, stocarea și încărcarea amintirilor ne-ar putea permite să înregistrăm trecutul și să stăpânim noi deprinderi Dar nu ne schimbă capacitatea înnăscută de a digera și procesa acest corp imens de informații Pentru asta, avem nevoie să ne îmbunătățim inteligența Progresul în această direcție este încetinit de faptul că nu există o definiție a inteligenței universal acceptată Totuși, există un exemplu de geniu și inteligență pe care nimeni nu-l poate contesta, și anume Albert Einstein În mod remarcabil, la șaizeci de ani de la moartea sa, creierul marelui savant oferă în continuare indicii neprețuite despre natura inteligenței Unii oameni de știință cred că, folosind o combinație de electromagnetică, genetică și terapie medicamentoasă, ar fi posibil să ne sporim nivelul de inteligență până la cel al unui geniu Ei citează faptul că literatura științifică menționează cazuri în care vătămări aleatorii ale creierului au schimbat subit o persoană cu capacități normale într-un „savant“, adică o persoană ale cărei capacități mentale și artistice spectaculoase depășesc limitele normalului Dar, dacă acest lucru poate fi obținut în urma unor accidente întâmplătoare, ce se întâmplă dacă știința intervine și face lumină în privința acestui proces? 6 CREIERUL LUI EINSTEIN ȘI ÎMBUNĂTĂȚIREA INTELIGENȚEI Creierul este mai încăpător decât cerul Căci, punându-le alături, Unul pe celălalt îl va cuprinde Cu ușurință, și pe tine deopotrivă EMILY DICKINSON Talentul atinge o țintă pe care nimeni altul n-o poate atinge Geniul atinge o țintă pe care nimeni altul n-o poate vedea ARTHUR SCHOPENHAUER Creierul lui Albert Einstein lipsește Sau cel puțin așa au stat lucrurile timp de peste cincizeci de ani, până când, în 2010, moștenitorii doctorului care îl făcuse nevăzut la scurt timp după moartea savantului în 1955 l-au returnat în sfârșit Muzeului Național al Sănătății și Medicinei Analiza creierului lui Einstein ar putea contribui la lămurirea întrebării: ce este geniul? Cum măsori inteligența și relația dintre aceasta și succesul în viață? Să nu uităm și întrebările filosofice: este geniul o funcție a genelor noastre sau este legat mai degrabă de strădaniile și realizările personale? Și, în sfârșit, creierul lui Einstein ar putea ajuta la găsirea răspunsului la întrebarea esențială: putem să ne îmbunătățim inteligența? Cuvântul „Einstein“ nu mai este un substantiv propriu, care se referă la o anumită persoană Acum înseamnă pur și simplu „geniu“ Imaginea pe care numele o evocă (pantaloni largi, părul de un alb strălucitor, înfățișarea neîngrijită) este emblematică și, în același timp, recognoscibilă instantaneu Einstein ne-a lăsat o moștenire uriașă În 2011, când câțiva fizicieni au pus în discuție posibilitatea ca el să se fi înșelat, susținând că particulele pot depăși viteza luminii în vid, lumea fizicii a fost zguduită de o furtună de controverse care a avut repercusiuni și în presa populară Simpla idee că relativitatea, piatra de temelie a fizicii moderne, ar putea fi greșită, i-a făcut pe fizicienii din lumea întreagă să clatine din cap neîncrezători Așa cum era de așteptat, după ce rezultatul a fost recalibrat, s-a demonstrat încă o dată că Einstein a avut dreptate E întotdeauna periculos să te ridici împotriva lui Einstein O cale de a face puțină lumină în privința întrebării „ce este geniul?“ este să se analizeze creierul lui Einstein Se pare că, într-un impuls de moment, dr Thomas Harvey, medicul de la spitalul Princeton care a efectuat autopsia lui Einstein, a hotărât să-i conserve în secret creierul, fără știința și împotriva dorințelor rudelor genialului savant Poate că a făcut asta cu ideea vagă că într-o zi creierul savantului ar putea ajuta la descifrarea secretului geniului Poate s-a gândit, ca mulți alții, că acest creier are o parte mai neobișnuită care să fie sediul vastei sale inteligențe În cartea Postcards from the Brain Museum (Cărți poștale din muzeul creierului), Brian Burrell lansează ipoteza potrivit căreia, probabil, dr Harvey „a fost covârșit de emoțiile momentului și a rămas hipnotizat de măreție Numai că a descoperit foarte curând că se angajase într-o treabă care-l depășea “ Ce s-a întâmplat după aceea cu creierul lui Einstein seamănă mai mult cu o comedie decât cu o poveste din lumea științei De-a lungul anilor, dr Harvey a promis că va publica rezultatele analizei sale asupra creierului lui Einstein Dar, nefiind specializat în anatomia creierului, găsea tot felul de pretexte Vreme de mai multe decenii, creierul a fost ținut în două borcane mari, închise etanș și umplute cu formaldehidă, puse la rândul lor într-o cutie de carton, sub un răcitor de bere L-a pus pe un tehnician să taie creierul în 240 de bucăți și, în rare ocazii, expedia câteva din ele oamenilor de știință care voiau să le studieze Ba chiar, o dată, bucățile au fost expediate unui savant de la Berkeley într-un borcan de maioneză După patruzeci de ani, dr Harvey a străbătut țara cu o mașină Buick Skylark, transportând creierul lui Einstein într-un recipient Tupperware și sperând să-l returneze nepoatei marelui om de știință, Evelyn Aceasta a refuzat să-l accepte După moartea doctorului Harvey în 2007, a rămas în seama moștenitorilor acestuia să doneze așa cum se cuvenea colecția lui de felii și bucăți din creierul lui Einstein lumii științifice Atât de neobișnuită este povestea acestui creier încât s-a filmat și un documentar de televiziune cu acest subiect (Trebuie să spunem că creierul lui Einstein nu a fost singurul conservat pentru posteritate Astfel, creierul unuia dintre geniile matematicii, Carl Friedrich Gauss, numit adesea Prințul Matematicienilor, a fost și el conservat de un doctor, cu un secol mai devreme Pe atunci, anatomia creierului era în mare parte neexplorată și nicio altă concluzie nu s-a putut trage în urma analizei decât faptul că avea circumvoluțiuni și pliuri neobișnuit de mari ) Ar fi fost de așteptat ca și creierul lui Einstein să fie cu totul diferit de al unui om obișnuit, având poate zone anormal de mari De fapt, s-a descoperit exact contrariul (este ceva mai mic, nu mai mare decât un creier normal) Una peste alta, creierul lui Einstein este destul de banal Dacă ar fi încăput pe mâna unui neurolog care n-ar fi știut că e vorba de creierul lui Einstein, nu i-ar fi atras prin nimic atenția Singurele diferențe găsite la creierul marelui savant au fost relativ minore O anumită parte a creierului său, numită girusul angular, era mai mare decât ar fi fost normal, iar regiunile parietale inferioare ale ambelor emisfere erau cu 15% mai late decât media Este de remarcat că aceste părți ale creierului sunt implicate în gândirea abstractă, în manipularea simbolurilor folosite în scrierea curentă și în matematică, și în procesarea vizual-spațială Dar creierul lui se încadra totuși în norme, așa încât nu este clar dacă geniul lui Einstein se afla în structura organică a creierului său ori în forța personalității, în perspectiva generală pe care o avea și în perioada în care a trăit În biografia pe care am scris-o acum ceva vreme, intitulată Einstein’s Cosmos, mi-a fost clar că anumite caracteristici ale vieții sale au fost la fel de importante ca orice posibilă anomalie a creierului Poate că însuși Einstein a formulat cel mai bine atunci când a spus: „Nu am niciun talent deosebit… Sunt doar un curios împătimit “ De fapt, Einstein avea să mărturisească faptul că, în anii de școală, a avut dificultăți cu matematica Unui grup de elevi i-a mărturisit la un moment dat: „Nu știu cât de mult vă chinuiți voi cu matematica, dar mie mi-a dat destul de multe bătăi de cap “ Așadar, de ce a fost Einstein Einstein? Mai întâi de toate, Einstein își petrecea cea mai mare parte a timpului făcând „experimente mentale“ Era un fizician teoretician, nu unul experimentator De la șaisprezece ani până la douăzeci și șase, s-a concentrat pe problema luminii și dacă viteza unui fascicul de lumină poate fi depășită Aceasta a dus la nașterea relativității restrânse, care, în cele din urmă, ne-a dezvăluit secretul stelelor și ne-a dat bomba atomică De la douăzeci și șase de ani până la treizeci și șase, s-a concentrat pe o teorie a gravitației, care, în cele din urmă, ne-a dat conceptul de găuri negre și teoria big-bang privind nașterea universului Apoi, până la sfârșitul vieții, a încercat să găsească o teorie a tuturor lucrurilor care să unifice întreaga fizică În mod clar, capacitatea de a te dedica zece sau chiar mai mulți ani unei singure probleme demonstrează tenacitatea cu care își simula experimentele mentale În al treilea rând, importantă a fost și personalitatea sa Era un boem, așa încât era firesc pentru el să se răzvrătească împotriva establishment-ului din fizică Nu orice fizician ar fi avut curajul sau imaginația necesare pentru a pune sub semnul îndoielii teoria dominantă a lui Isaac Newton, care a fost „literă de evanghelie“ timp de două secole până la Einstein În al patrulea rând, condițiile erau propice pentru apariția unui Einstein În 1905, vechea lume a fizicii newtoniene se clătina serios în lumina experimentelor care sugerau cu claritate că o nouă fizică era pe cale să se nască, așteptând un geniu care să arate calea De exemplu, misterioasa substanță numită radiu emitea singură lumină în întuneric la nesfârșit, ca și cum s-ar fi creat energie din nimic, încălcând legea conservării energiei Cu alte cuvinte, Einstein a fost omul potrivit pentru epoca sa Dacă ar deveni posibil cumva ca Einstein să fie clonat din celulele creierului său conservat, cred totuși că clona lui nu va fi următorul Einstein Circumstanțele istorice trebuie să fie și ele potrivite pentru a crea un geniu Ce vreau să spun aici este că geniul ar putea fi o combinație între a te naște cu anumite capacități mentale alături de determinarea și îmboldul de a realiza lucruri mărețe Esența geniului lui Einstein a constat, probabil, în extraordinara sa capacitate de a simula viitorul prin experimente mentale, creând noi principii fizice cu ajutorul imaginilor Așa cum a afirmat chiar el la un moment dat: „Adevăratul semn al inteligenței nu este cunoașterea, ci imaginația “ Iar pentru Einstein, imaginația a însemnat depășirea limitelor cunoașterii și pătrunderea în domeniul necunoscutului Toți ne naștem cu anumite capacități care sunt programate în gene și în structura creierului După cum e norocul fiecăruia Dar cum ne aranjăm ideile și experimentele și cum simulăm viitorul este ceva care depinde numai de noi Charles Darwin a afirmat cândva: „Am susținut mereu că, exceptându-i pe nebuni, oamenii nu diferă prea mult în privința intelectului, ci doar în ceea ce privește zelul și disponibilitatea de a munci din greu “ PUTEM ÎNVĂȚA SĂ FIM GENII? Acest lucru pune din nou pe tapet următoarea chestiune: geniile sunt create sau înnăscute? Cum rezolvă misterul inteligenței controversa ereditate versus educație? Poate deveni geniu un om obișnuit? Întrucât se știa că celulele cerebrale sunt greu de dezvoltat, s-a crezut la un moment dat că inteligența rămâne fixată cam spre sfârșitul adolescenței Numai că, odată cu noile cercetări legate de creier, un lucru devine tot mai limpede: creierul însuși se poate schimba în timpul procesului de învățare Deși nu sunt adăugate celule noi la cortex, conexiunile dintre neuroni se schimbă de fiecare dată când o nouă activitate este învățată De exemplu, în 2011, oamenii de știință au analizat creierele taximetriștilor londonezi, celebri pentru faptul că memorează cu trudă, în timp, cele douăzeci și cinci de mii de străzi ale labirintului amețitor pe care-l reprezintă Londra modernă Pregătirea pentru această sarcină dificilă durează trei până la patru ani și doar jumătate dintre cursanți trec testele finale Oamenii de știință de la University College din Londra au studiat creierele acestor șoferi înainte de a da testul, repetând analiza la trei–patru ani după aceea Cursanții care au trecut testul aveau un volum al materiei cenușii mai mare decât înainte, într-o zonă denumită hipocampul posterior și anterior Ne reamintim că hipocampul este locul unde sunt procesate amintirile (În mod curios, testele au mai arătat ca acești șoferi de taxi au obținut scoruri mai modeste decât cele normale la procesarea informației vizuale, așa încât probabil că există o compensație, un preț plătit pentru acumularea unui volum atât de mare de informații ) „Creierul uman rămâne «plastic», chiar și în anii de maturitate, ceea ce-i permite să se adapteze atunci când deprinde noi activități“, spune Eleanor Maguire de la Wellcome Trust, instituția care a finanțat studiul „Acest lucru este încurajator pentru adulții care doresc să învețe lucruri noi într-o perioadă mai târzie a vieții “ În mod similar, creierele șoarecilor de laborator care au învățat mai multe activități sunt ușor diferite de cele ale șoarecilor care nu au deprins respectivele activități Și nu numărul neuronilor s-a modificat, ci mai degrabă natura conexiunilor neurale a fost modificată de procesul învățării Cu alte cuvinte, învățarea schimbă efectiv structura creierului Ceea ce ne amintește de vechea zicală, „repetiția e mama învățării“ Psihologul canadian dr Donald Hebb a descoperit un aspect important despre circuitele cerebrale: cu cât exersăm mai mult anumite activități, cu atât se întăresc anumite căi din creier, astfel încât activitatea respectivă devine mai ușoară Spre deosebire de un computer digital, care e la fel de prost azi cum era și ieri, creierul este o mașină de învățat cu capacitatea de a-și re-modela căile neurale de fiecare dată când învață ceva Aceasta este o diferență fundamentală dintre computer și creier Această lecție se aplică nu doar taximetriștilor londonezi, ci și muzicienilor concertiști desăvârșiți Potrivit psihologului dr K Anders Ericsson și colegilor săi, care au efectuat un studiu asupra maeștrilor violoniști de la Academia de Muzică din Berlin, o instituție de elită, violoniștii concertiști de top pot acumula cu ușurință zeci de mii de ore de studiu istovitor până la împlinirea vârstei de douăzeci de ani, ei exersând mai mult de treizeci de ore pe săptămână Prin contrast, s-a constatat că studenții care erau „doar“ excepționali, studiaseră doar opt mii de ore sau mai puține, iar viitorii profesori de muzică acumulaseră doar circa patru mii de ore de studiu Neurologul Daniel Levitin afirmă: „Imaginea care reiese din astfel de studii este că, pentru a atinge nivelul de măiestrie asociat cu calitatea de expert de clasă mondială, în orice domeniu, sunt necesare zece mii de ore de antrenament… Studii după studii efectuate asupra compozitorilor, baschetbaliștilor, scriitorilor de ficțiune, patinatorilor, pianiștilor concertiști, jucătorilor de șah, infractorilor talentați, practic, oricare ar fi domeniul de activitate cercetat, acest număr apare în mod repetat “ Malcolm Gladwell, în cartea Outliers (Excepționalii), o numește „regula celor 10 000 de ore“ CUM SE MĂSOARĂ INTELIGENȚA? Dar cum se poate măsura inteligența? Vreme de secole, orice discuție despre inteligență se baza doar pe zvonuri și anecdote Dar acum, studiile RMN au arătat că principala activitate a creierului din momentele în care efectuează aceste enigme matematice implicau calea neurală care leagă cortexul prefrontal (angrenat în gândirea rațională) cu lobii parietali (care procesează numerele) Acest fapt se corelează cu studiile anatomice asupra creierului lui Einstein, care au arătat că lobii săi parietali inferiori erau mai mari decât ar fi fost normal Așadar, se poate presupune că aptitudinile din domeniul matematicii se corelează cu fluxuri informaționale crescute între cortexul prefrontal și lobii parietali Dar oare dimensiunile creierului din acele zone au crescut ca urmare a muncii stăruitoare și a studiului, sau Einstein s-a născut așa? Răspunsul nu este clar, încă Principala problemă este că nu avem o definiție unanim acceptată a inteligenței, cu atât mai puțin un consens între oamenii de știință cu privire la originea acesteia Dar, dacă dorim să ne îmbunătățim inteligența, răspunsul s-ar putea dovedi esențial TESTELE IQ ȘI DOCTORUL TERMAN Testele de inteligență sunt, din oficiu, cel mai des folosită metodă de măsurare a inteligenței, al căror pionier a fost dr Lewis Terman de la Universitatea Stanford Acesta, în 1916, a revizuit un test conceput anterior de Alfred Binet pentru guvernul francez De atunci, vreme de câteva decenii, a devenit etalonul în măsurarea inteligenței De fapt, Terman și-a dedicat viața ideii că inteligența poate fi măsurată și moștenită și că nivelul de inteligență era factorul de previziune cel mai important al succesului în viață După cinci ani, Terman a început un studiu fundamental asupra copiilor de vârstă școlară, Studii genetice privind geniul A fost un studiu ambițios, cu o arie de cuprindere și durată fără precedent pentru anii 1920 El a dat tonul pentru cercetările din acest domeniu timp de o întreagă generație El a consemnat metodic succesele și eșecurile înregistrate de persoanele incluse în studiu de-a lungul vieții, compilând dosare groase conținând realizările acestora Acești elevi cu IQ ridicat au fost numiți „Termite“ La început, ideea doctorului Terman părea să fie un succes răsunător A devenit un standard folosit în evaluarea copiilor și a altor teste În timpul Primului Război Mondial, 1,7 milioane de soldați au fost testați Dar, de-a lungul anilor, încetul cu încetul, un profil diferit a început să se întrezărească După câteva decenii, s-a observat că acei copii care obținuseră punctaje mari la testele IQ au avut succese doar moderat mai mari decât cei cu rezultate modeste Terman putea să se mândrească atunci când dădea exemplul unora dintre elevi care au obținut distincții sau au ajuns în posturi bine plătite Dar nu putea să fie decât deranjat de proporția foarte mare a elevilor străluciți pe care societatea îi considera ratați, care aveau slujbe umile, fără orizont, comiteau fărădelegi sau își duceau viața la periferia societății Aceste rezultate au fost foarte dezamăgitoare pentru dr Terman, care și-a dedicat viața demonstrării faptului că un coeficient IQ ridicat înseamnă succes în viață SUCCESUL ÎN VIAȚĂ ȘI GRATIFICAȚII AMÂNATE În 1972, dr Walter Mischel, tot de la Universitatea Stanford, a avut o abordare diferită El a analizat la copii o altă caracteristică: capacitatea de a-și amâna gratificația El a introdus „testul bezelei“, altfel spus, ce preferă copiii, o bezea acum sau perspectiva de a primi două bezele mai târziu? La acest experiment au participat șase sute de copii, cu vârste cuprinse între patru și șase ani În 1988, când Mischel și-a reanalizat participanții la test, a constatat că cei care își puteau amâna gratificația erau mai competenți decât cei care nu puteau În 1990, un alt studiu a arătat legătura directă dintre copiii care își puteau amâna gratificația și rezultatele la testele SAT În fine, în 2011, un studiu a demonstrat că această caracteristică se păstrează pe toată durata vieții Rezultatele acestor studii, alături de altele, au fost revelatoare Copiii care au dat dovadă de capacitatea de amânare a gratificației au obținut rezultate mai bune la aproape toate metodele de măsurare a succesului în viață: joburi mai bine plătite, mai puțin dependenți de droguri, rezultate mai bune la teste, realizări mai mari pe plan educațional, o mai bună integrare socială etc Dar lucrul cel mai șocant a fost acela că scanările cerebrale făcute acestor persoane au dezvăluit un tipar clar Ele au scos în evidență o diferență marcantă în modul în care cortexul prefrontal interacționa cu striatul ventral, o regiune implicată în dependență (Acest lucru nu e surprinzător, știut fiind că striatul ventral conține nucleul accumbens, denumit și „centrul plăcerii“ Așadar, aici pare să aibă loc o luptă între partea crierului care caută plăcerea și partea rațională, care controlează tentațiile, așa cum am văzut în capitolul 2 ) Această diferență n-a fost un accident Rezultatul a fost testat de-a lungul anilor de multe grupuri independente de cercetători, cu rezultate aproape identice Alte studii au verificat de asemenea diferența dintre circuitele fronto-striatale ale creierului, care par să guverneze amânarea gratificației Caracteristica cel mai strâns legată de succesul în viață, care persistă vreme de decenii, este, după toate aparențele, amânarea gratificației Deși este o simplificare grosolană, aceste scanări cerebrale demonstrează că legătura dintre lobii prefrontali și parietali pare să fie importantă pentru gândirea matematică și abstractă, în vreme ce legătura dintre lobii prefrontali și sistemul limbic (implicat în controlul conștient al emoțiilor și centrul plăcerii) pare să fie esențială pentru succesul în viață Dr Richard Davidson, specialist în neuroștiință de la Universitatea Wisconsin-Madison, conchide: „Rezultatele la învățătură, scorurile de la testele SAT înseamnă mai puțin pentru succesul în viață decât capacitatea de a coopera, priceperea de a-ți stăpâni emoțiile, capacitatea de a-ți amâna gratificația și putința de a-ți concentra atenția Aceste calități sunt mult mai importante – așa cum demonstrează toate datele existente – pentru succesul în viață decât IQ-ul sau calificativele obținute le școală “ NOI MĂSURI ALE INTELIGENȚEI Este clar că trebuie să existe noi modalități de măsurare a inteligenței și a succesului în viață Testele IQ nu sunt inutile, dar măsoară doar o formă limitată a inteligenței Dr Michael Sweeney, autorul cărții Brain: The Complete Mind, afirmă: „Testele nu măsoară motivația, stăruința, abilitățile sociale și o mulțime de alte atribute ale unei vieți bine trăite “ Problema cu multe dintre aceste teste standardizate este că s-ar putea să existe și o părtinire subconștientă, ca urmare a influențelor culturale În plus, aceste teste evaluează doar o formă particulară a inteligenței, pe care unii psihologi o numesc inteligență „convergentă“ Inteligența convergentă se concentrează asupra unei linii de gândire, ignorând forma mai complexă a inteligenței, cea „divergentă“, care presupune măsurarea unor factori diferiți De exemplu, în timpul celui de-Al Doilea Război Mondial, Forțele aeriene ale SUA le-au cerut oamenilor de știință să pună la punct un examen psihologic care să măsoare, pe lângă inteligență, și capacitatea piloților de a face față unor situații dificile și neașteptate O întrebare suna așa: Dacă ești doborât undeva mult în spatele liniilor inamice și trebuie cumva să ajungi înapoi la tabăra ta, ce faci? Rezultatele au contrazis gândirea convențională Majoritatea psihologilor se așteptau ca studiul solicitat de forțele aeriene americane să arate că piloții cu IQ-uri mari să obțină rezultate bune și la acest test De fapt, s-a întâmplat exact pe dos Piloții care au obținut scorurile cele mai mari au fost cei cu gândire divergentă, care puteau să abordeze mai multe linii de gândire Piloții care au excelat la acest test, de exemplu, erau cei capabili să născocească o varietate de metode neortodoxe și imaginative de evadare după ce vor fi fost capturați în spatele liniilor inamice Diferența dintre gândirea convergentă și divergentă este de asemenea reflectată în studiile privind pacienții cu creierul divizat, care arată clar că fiecare emisferă a creierului este în principal destinată uneia sau alteia dintre cele două tipuri de inteligență Dr Ulrich Kraft de la Fulda, Germania, scrie următoarele: „Emisfera stângă este responsabilă de gândirea convergentă, iar emisfera dreaptă, de gândirea divergentă Partea stângă examinează detaliile și le procesează din punct de vedere logic și analitic, dar îi lipsește capacitatea de a face legături abstracte, generalizatoare Partea dreaptă a creierului este mai imaginativă și intuitivă și tinde să funcționeze holistic, integrând piesele unui puzzle informațional într-un tot “ În cartea de față, eu susțin ideea potrivit căreia conștiința umană presupune capacitatea de a crea un model al lumii și apoi de a simula acel model în viitor, în scopul atingerii unui anumit obiectiv Piloții care au demonstrat gândire divergentă au fost capabili să simuleze mai multe evenimente posibile din viitor în mod corect și cu o complexitate mai mare În mod similar, copiii care au reușit să-și amâne gratificația în celebrul test al bezelelor par să fie cei care au avut o capacitate mai mare de a simula viitorul, văzând astfel recompensele de lungă durată și nu doar schemele de îmbogățire rapidă Un test de inteligență mai sofisticat care să cuantifice în mod direct capacitatea unei persoane de a simula viitorul ar fi dificil de creat, dar nu imposibil Persoanei care participă la test i s-ar putea cere să creeze cât mai multe scenarii realiste pentru viitor, astfel încât să câștige un joc, la care scorul obținut să depindă de numărul de simulări pe care și le poate imagina persoana în cauză și de numărul de legături cauzale implicate în fiecare dintre simulări În loc să măsoare capacitatea de a asimila pur și simplu informația, această nouă metodă ar măsura capacitatea de a manipula și de a modela această informație pentru atingerea unui scop mai înalt De exemplu, unei persoane i s-ar putea cere să găsească o modalitate de a evada dintr-o insulă îndepărtată plină de animale sălbatice flămânde și de șerpi veninoși Subiectul va trebui să facă o listă a diferitelor moduri de a supraviețui, de a evita animalele periculoase și de a părăsi insula, creând un arbore cauzal complex al diferitelor rezultate și viitoruri posibile Vedem, așadar, că există un fir roșu care străbate toate aceste discuții și anume faptul că inteligența pare să fie corelată cu gradul de complexitate cu care putem simula evenimentele viitoare, fapt care se leagă de discuția noastră anterioară despre conștiință Dar, având în vedere progresele rapide care se înregistrează în laboratoarele lumii în ceea ce privește câmpurile electromagnetice, genetica și terapiile medicamentoase, este oare posibil nu doar să ne măsurăm inteligența, dar să o și îmbunătățim – să devenim un nou Einstein? CREȘTEREA NIVELULUI DE INTELIGENȚĂ Această posibilitate a fost explorată în romanul Flori pentru Algernon (1958), ecranizat mai târziu în filmul Charly (1968), care a câștigat și un Oscar În film, urmărim viața tristă a lui Charly Gordon, care are un IQ de 68 și o slujbă amărâtă într-o brutărie Duce o viață simplă, nu reușește să înțeleagă că, la serviciu, colegii lui îl iau mereu peste picior și nici măcar nu știe cum să-și scrie corect numele Singurul lui prieten este Alice, o învățătoare căreia i se face milă de el și încearcă să-l învețe să citească Dar, într-o zi, oamenii de știință descoperă o nouă procedură prin care șoarecii obișnuiți deveneau dintr-odată inteligenți Alice aude de acest lucru și hotărăște să-l prezinte pe Charly oamenilor de știință, care acceptă să efectueze procedura asupra primului lor subiect uman În câteva săptămâni, Charly suferă schimbări vizibile Are un vocabular sporit, citește pe nerăsuflate cărți de la bibliotecă, devine un tip cuceritor, iar camera lui se umple cu lucrări de artă modernă Curând, începe să citească despre relativitate și teoria cuantică, forțând granițele fizicii avansate Ba chiar, între el și Alice se naște o idilă Dar pe urmă doctorii observă că șoarecii își pierd lent capacitățile și mor Dându-și seama că și el ar putea să piardă totul, Charly caută cu febrilitate să-și folosească intelectul superior ca să găsească un leac, dar în loc de asta este obligat să asiste la propriul său declin inexorabil Vocabularul i se diminuează, uită cunoștințele de matematică și fizică și, încetul cu încetul, revine la vechiul său eu În scena finală, cu inima frântă, Alice îl privește pe Charly cum se joacă cu copiii Romanul și filmul, deși impresionante și bine primite de critică, au fost desconsiderate cu eticheta „science-fiction“ Intriga era emoționantă și originală, dar ideea de a spori gradul de inteligență al unei persoane era considerată absurdă Celulele cerebrale nu se pot regenera, spuneau oamenii de știință, așa încât scenariul sugerat de acest film era evident imposibil Dar lucrurile nu mai stau așa Chiar dacă este în continuare imposibil să ne sporim gradul de inteligență, se fac progrese rapide în domeniile senzorilor electromagnetici, geneticii și al celulelor stem, care, într-o zi, s-ar putea să transforme această idee într-o realitate În special, interesul științific s-a concentrat asupra „savanților autiști“, care posedă capacități fenomenale, supraumane, care înmărmuresc imaginația Mai important, în urma anumitor leziuni cerebrale, oamenii normali pot să dobândească rapid astfel de puteri aproape miraculoase Unii oameni de știință cred chiar că aceste capacități extraordinare pot fi induse cu ajutorul câmpurilor electromagnetice SAVANȚII: SUPER-GENII? Când avea nouă ani, un glonț i-a trecut prin craniu domnului Z Nu l-a ucis, așa cum s-au temut doctorii, dar i-a provocat leziuni extinse în partea stângă a creierului, paralizându-i partea dreaptă a corpului și lăsându-l surd și mut pentru totdeauna Totuși, glonțul a mai avut și un efect secundar bizar Domnul Z a dezvoltat capacități mecanice supranormale și o memorie prodigioasă, caracteristică „savanților“ Domnul Z nu este un caz unic În 1979, un băiețel de zece ani pe nume Orlando Serrell a fost lovit în partea stângă a capului de o minge de baseball, care l-a adus în stare de inconștiență La început, s-a plâns de dureri de cap severe Dar, după ce durerea s-a domolit, s-a constatat că era capabil să efectueze calcule matematice remarcabile și că poseda o memorie aproape fotografică a anumitor evenimente întâmplate în viața sa Putea calcula date de peste mii de ani în viitor La o populație totală a globului de aproximativ șapte miliarde de oameni, există doar circa o sută de cazuri de astfel de savanți uluitori, consemnate în documente (Numărul lor ar fi mult mai mare dacă i-am include și pe cei ale căror aptitudini mentale sunt ieșite de comun, dar nu supraumane Se consideră că aproximativ 10% dintre autiști manifestă anumite capabilități de savant ) Acești savanți extraordinari posedă capacități care depășesc cu mult limitele actuale ale percepției noastre științifice Există mai multe tipuri de savanți care au stârnit de curând curiozitatea oamenilor de știință Cam jumătate dintre ei au o formă de autism (cealaltă jumătate manifestă alte forme de boli mintale sau tulburări psihologice) Au mari dificultăți în ceea ce privește interacțiunea socială, ceea ce-i trimite într-o stare de izolare profundă Apoi există „sindromul dobândit al savantului“; în acest caz, oameni care par perfect normali suferă o traumă extremă într-o perioadă ulterioară a vieții (de exemplu, se lovesc la cap de fundul unei piscine sau sunt loviți de o minge de baseball, sau de un glonț), aproape întotdeauna pe partea stângă a creierului lor Totuși, unii oameni de știință sugerează că această distincție este înșelătoare și că, probabil, toate aptitudinile caracteristice savanților sunt dobândite Întrucât toți savanții autiști încep să-și manifeste capacitățile în jurul vârstei de trei–patru ani, poate că tocmai autismul de care suferă (similar cu o lovitură la cap) constituie originea capacităților extraordinare Există un dezacord în lumea științifică cu privire la originea acestor capacități extraordinare Unii consideră că acești indivizi se nasc pur și simplu astfel și, prin urmare, sunt niște anomalii unice, irepetabile Aptitudinile lor, chiar dacă sunt trezite la viață de acțiunea unui glonț, sunt imprimate în creier de la naștere Dacă așa stau lucrurile, atunci probabil că aceste aptitudini nu vor putea fi niciodată învățate sau transferate Alții susțin că acest lucru încalcă legile evoluției, care are loc în pași succesivi pe parcursul unor lungi perioade de timp Dacă geniile de tipul savanților există, atunci restul populației trebuie să posede de asemenea capacități similare, chiar dacă sunt latente Înseamnă asta oare că într-o zi vom putea să activăm aceste puteri miraculoase după bunul nostru plac? Unii sunt convinși de asta și au fost publicate articole științifice în care se susține că unele aptitudini de savant sunt latente în toți oameni și pot fi trezite la viață folosindu-se câmpurile magnetice generate de un scaner electromagnetic (TES) Sau poate că aceste capacități au o bază genetică, caz în care terapia genică ar putea să recreeze aceste capacități uluitoare De asemenea, ar putea fi posibil să se cultive celule stem care să permită neuronilor să se dezvolte în cortexul prefrontal și în alte centre-cheie ale creierului Atunci am putea fi în stare să ne creștem capacitățile mentale Toate aceste posibilități sunt sursa multor speculații și cercetări științifice Ele nu numai că ar permite doctorilor să vindece ravagiile unor boli cum ar fi Alzheimer, dar în același timp ne-ar putea permite și nouă să ne îmbunătățim inteligența Primul caz de savant consemnat într-un document a fost descris în 1789 de doctorul Benjamin Rush, care a studiat o persoană ce părea să sufere de un handicap mintal Totuși, când l-a întrebat câte secunde trăise un om (care avea vârsta de șaptezeci de ani, șaptesprezece zile și douăsprezece ore), bolnavul a avut nevoie de doar nouăzeci de secunde ca să dea răspunsul corect de 2 210 500 800 Doctorul Darold Treffert, un medic din Wisconsin, a studiat multă vreme cazurile unor astfel de savanți El relatează povestea unui savant orb căruia i s-a pus o întrebare simplă Dacă pui un bob de porumb în primul pătrat al unei table de șah, două boabe în al doilea, patru în următorul și continui să dublezi numărul boabelor, câte boabe vei avea în al șaizeci și patrulea pătrat al tablei? A avut nevoie doar de patruzeci și cinci de secunde ca să dea răspunsul corect: 18 446 744 073 709 551 616 Probabil că cel mai cunoscut exemplu de savant a fost Kim Peek, care a fost sursa de inspirație pentru filmul Rain Man, avându-i în rolurile principale pe Dustin Hoffman și Tom Cruise Deși Kim Peek suferea de o formă severă de handicap mintal (era incapabil să trăiască fără ajutorul altei persoane, abia putând să-și lege șireturile sau să-și încheie nasturii de la cămașă), el memorase circa douăsprezece mii de cărți și putea să reproducă paragrafe întregi, cuvânt cu cuvânt, de la orice pagină Citea o pagină de carte cam în opt secunde (Putea să memoreze o carte cam într-o jumătate de oră, dar o citea în maniera lui neobișnuită Putea să citească simultan ambele pagini, citind cu câte un ochi câte o pagină în același timp ) Deși teribil de timid, în cele din urmă a început să-i placă să efectueze operații matematice uluitoare în fața trecătorilor curioși, care încercau să-l pună în dificultate cu întrebări înșelătoare Bineînțeles, oamenii de știință trebuie să fie prudenți și să facă distincția dintre adevăratele capacități de savant și trucurile de memorare simple Aptitudinile lor nu sunt doar de natură matematică, extinzându-se și la deprinderi incredibile muzicale, artistice și mecanice Întrucât savanții autiști au mari dificultăți în exprimarea verbală a proceselor lor mentale, o altă cale ar fi să se investigheze cazurile persoanelor care au sindromul Asperger, o formă mai ușoară de autism Sindromul Asperger a fost recunoscut abia în 1994 ca afecțiune psihologică distinctă, așa încât există puține studii temeinice în acest domeniu Ca și autiștii, oamenii cu Asperger interacționează greu pe plan social cu alte persoane Totuși, cu ajutorul unui antrenament corespunzător, ei pot acumula suficiente deprinderi sociale ca să poată avea un serviciu și să-și articuleze procesele mentale Iar o fracțiune dintre ei au aptitudini remarcabile de savant Unii cercetători consideră că mulți dintre marii oameni de știință au avut sindromul Asperger Aceasta ar putea explica firea ciudată, retrasă, a unor fizicieni cum ar fi Isaac Newton și Paul Dirac (unul dintre fondatorii teoriei cuantice) Newton, îndeosebi, era patologic incapabil să flecărească Am avut plăcerea să intervievez o astfel de persoană, Daniel Tammet, care a scris un bestseller, Born on a Blue Day Caz aproape unic printre acești remarcabili savanți, el este capabil să-și articuleze ideile în cărți, la radio și în interviuri de televiziune Pentru cineva care a avut mari dificultăți în copilărie să interacționeze cu alții, el posedă acum niște aptitudini de comunicare absolut remarcabile Daniel s-a distins prin faptul că a stabilit recordul mondial în memorarea lui pi, un număr fundamental din geometrie El a reușit să memoreze 22 514 zecimale ale lui pi L-am întrebat cum s-a antrenat pentru această ispravă herculeană Daniel mi-a spus că a asociat fiecărui număr o culoare sau o textură Apoi i-am pus întrebarea esențială: dacă fiecare cifră are o culoare sau o textură, atunci cum de-și amintește zeci de mii de asemenea cifre? Din păcate, la această întrebare mi-a răspuns că nu știe Pur și simplu, îi vin în minte Numerele au fost parte din viața lui încă din copilărie și de aceea îi apar pur și simplu în minte Mintea lui este un amestec constant de numere și culori ASPERGER ȘI SILICON VALLEY Discuția de până acum poate părea abstractă, în absența oricărei influențe directe asupra vieții noastre de zi cu zi Dar impactul oamenilor care suferă de un autism moderat și Asperger poate fi mai mare decât s-a crezut anterior, mai ales în anumite domenii ale tehnologiei de înaltă performanță În serialul de televiziune de mare succes, The Big Bang Theory, urmărim isprăvile mai multor oameni de știință tineri, majoritatea fizicieni tocilari, care-și caută cu nepricepere partenere feminine În fiecare episod, are loc câte-un incident ilar, care arată cât de neștiutori și de demni de milă sunt în aceste încercări Pe parcursul întregului serial, se presupune tacit că strălucirea lor intelectuală este egalată doar de inadecvarea lor pe plan social Și, în plan anecdotic, s-a observat că în rândul geniilor high-tech din Silicon Valley, cei cărora le lipsesc anumite aptitudini sociale se află în proporție neobișnuit de mare (Printre persoanele de sex feminin care urmează cursurile unor universități de inginerie de înaltă specializare, în care raportul dintre numărul de băieți și numărul de fete este categoric în favoarea lor, circula următoarea butadă: „Șansele sunt bune, dar cei buni sunt ciudați “) Oamenii de știință au început să investigheze această bănuială Ipoteza spune că persoanele cu Asperger și alte forme moderate de autism au aptitudini mentale ideale pentru anumite domenii, cum ar fi industria tehnologiei informației Oamenii de știință de la University College din Londra au studiat un grup de șaisprezece oameni diagnosticați cu forme moderate de autism și i-au comparat cu șaisprezece persoane normale Ambelor grupuri li s-au arătat imagini conținând numere și litere aleatorii aranjate în modele de complexitate crescândă Rezultatele au arătat că oamenii cu autism au o capacitate superioară de a se concentra asupra unei sarcini De fapt, pe măsură ce sarcina devine tot mai dificilă, decalajul dintre capacitățile intelectuale ale celor două grupuri se mărește, autiștii comportându-se semnificativ mai bine decât grupul de control (Pe de altă parte, testul a arătat și că acești subiecți erau mai ușor distrași de zgomotele exterioare și de luminile intermitente decât cei din grupul de control ) Dr Nilli Lavie spune: „Studiul pe care l-am efectuat confirmă ipoteza noastră potrivit căreia autiștii au o capacitate perceptuală superioară oamenilor obișnuiți… Persoanele cu autism sunt capabile să perceapă un număr semnificativ mai mare de informații decât un adult obișnuit “ În mod cert, asta nu demonstrează că toate persoanele cu capacități intelectuale strălucite au o formă de Asperger Dar ne arată că în domeniile care necesită o capacitate de concentrare intelectuală mare ar putea lucra o proporție mai mare de oameni cu Asperger SCANĂRILE CEREBRALE ALE SAVANȚILOR Subiectul savanților a fost întotdeauna înconjurat de zvonuri și istorisiri anecdotice uimitoare Dar, de curând, acest domeniu a fost întors pe dos odată cu dezvoltarea scanărilor RMN și a altor tipuri de scanări cerebrale De exemplu, creierul lui Kim Peek era neobișnuit Scanările RMN au arătat că îi lipsea corpul calos, cel care face legătura dintre emisfera stângă și cea dreaptă, acesta fiind probabil și motivul pentru care putea să citească două pagini deodată Dificultățile sale motoare erau reflectate în cerebelul deformat, zona care controlează echilibrul Din păcate, scanările RMN nu au putut dezvălui cu exactitate originea extraordinarelor sale aptitudini și a memoriei sale fotografice Dar, în general, scanările cerebrale au arătat că mulți dintre cei care suferă de sindromul dobândit al savantului aveau leziuni la emisfera stângă În mod deosebit, interesul s-a concentrat pe cortextul temporal anterior stâng și pe cel orbitofrontal Unii oameni de știință sunt de părere că toate capacitățile savanților (de tip autist, dobândite sau care țin de Asperger) apar ca urmare a unor leziuni în acest punct specific al lobului temporal stâng Zona aceasta poate acționa ca un „cenzor“ care elimină periodic amintirile irelevante După producerea leziunii la emisfera stângă, emisfera dreaptă începe să preia controlul Emisfera dreaptă este mult mai precisă decât cea stângă, care adeseori distorsionează realitatea și inventează elemente inexistente De fapt, se crede că emisfera dreaptă este nevoită să lucreze în plus ca urmare a deteriorării emisferei stângi și, în consecință, se dezvoltă aptitudinile de savant De exemplu, partea dreaptă a creierului are mai multe calități artistice decât cea stângă În mod normal, emisfera stângă restricționează acest talent și îl ține în frâu Dar dacă emisfera stângă suferă anumite leziuni, se pot declanșa aptitudinile artistice latente în emisfera dreaptă, ceea ce provoacă o explozie a talentului artistic Prin urmare, cheia deblocării capabilităților de savant ar putea consta în domolirea emisferei stângi astfel încât să nu mai impună restricții asupra talentelor naturale ale emisferei drepte Acest fenomen este numit uneori „deteriorare a emisferei stângi, compensare prin emisfera dreaptă“ În 1998, dr Bruce Miller de la Universitatea California din San Francisco a efectuat o serie de studii care par să confirme această idee El și colaboratorii săi au studiat cinci indivizi normali care începeau să prezinte semne ale demenței frontotemporale (DĂ) Odată cu evoluția demenței acestora, treptat, au început să iasă la iveală capacități de savant Odată cu agravarea demenței, câțiva dintre acești indivizi au început să manifeste un talent artistic și mai ieșit din comun, cu toate că niciunul dintre ei nu avusese aptitudini în acest sens Mai mult, capacitățile manifestate erau tipice pentru comportamentul de savant Ele erau de natură vizuală, nu auditivă, iar lucrările lor de artă, oricât de remarcabile ar fi fost, erau doar niște copii lipsite de calități cum ar fi originalitatea, caracterul abstract sau simbolismul (Pe durata studiului, unei paciente i s-a ameliorat starea de sănătate Iar calitățile de savant abia apărute au început să se reducă, în consecință Acest lucru sugerează o relație strânsă între tulburările legate de lobul temporal stâng și apariția aptitudinilor de savant ) Analiza doctorului Miller părea să arate că degenerarea cortexurilor anterior temporal și orbitofrontal ale emisferei stângi a scăzut probabil inhibarea sistemelor vizuale din emisfera dreapta, sporind prin urmare capacitățile artistice Din nou, deteriorarea emisferei stângi într-o anumită regiune a forțat emisfera dreaptă să preia controlul și să se dezvolte În afară de savanți, s-au făcut scanări RMN și asupra oamenilor cu sindromul hipertimestic, care au și ei memorii fotografice Acești oameni nu suferă de autism sau tulburări mentale, dar au o parte din aptitudinile bolnavilor respectivi Pe întreg teritoriul Statelor Unite ale Americii, există doar patru cazuri documentate de memorie fotografică adevărată Unul dintre ele este cel al lui Jill Price, administrator de școală în Los Angeles Ea își poate aminti cu precizie ce făcea în orice zi din trecut, până cu decenii în urmă Dar se plânge că îi este dificil să șteargă anumite gânduri Într-adevăr, creierul ei pare „blocat pe automat“ Își compară memoria cu un mod de a vedea lumea printr-un ecran despărțit în două, în care trecutul și prezentul concurează permanent pentru a-i acapara atenția Începând din anul 2000, oamenii de știință de la Universitatea California din Irvine i-au scanat creierul și au constatat că e neobișnuit Mai multe regiuni erau mai mari decât ar fi fost normal: nucleul caudat (responsabil cu formarea obișnuințelor) și lobul temporal (care înmagazinează fapte și cifre) S-a emis ipoteza că aceste două regiuni lucrează în tandem pentru a-i crea memoria fotografică Prin urmare, creierul ei este diferit de creierele savanților, care suferă o leziune sau o deteriorare a lobului temporal stâng Motivul este necunoscut, dar ne îndrumă spre o altă cale prin care s-ar putea obține aceste capacități mentale fantastice PUTEM DEVENI SAVANȚI? Toate aceste date indică posibilitatea incitantă că am putea fi capabili să dezactivăm în mod deliberat părți ale creierului stâng pentru a crește activitatea creierului drept, forțându-l să dobândească trăsături de savant Ne amintim că stimularea magnetică transcraniană (SMT) permite reducerea la tăcere în mod efectiv a anumitor părți ale creierului Dacă așa stau lucrurile, atunci de ce n-am putea să reducem la tăcere această parte a cortexului orbitofrontal temporal anterior stâng folosind SMT pentru a activa după dorință un geniu de tipul savantului? De fapt, această idee a fost testată Dr Allan Snyder de la Universitatea din Sydney, Australia, a ajuns pe prima pagină a ziarelor în urmă cu câțiva ani când a declarat că, aplicând SMT la o anumită parte a creierelor subiecților săi, aceștia au putut dintr-odată să demonstreze calități de savant Trimițând unde magnetice de joasă frecvență în emisfera stângă, se poate în principiu dezactiva această regiune dominantă a creierului, astfel încât emisfera dreaptă să preia controlul Dr Snyder și colegii săi au efectuat un experiment pe un lot de unsprezece bărbați voluntari Ei au aplicat SMT la regiunea frontotemporală stângă a subiecților în timp ce aceștia rezolvau niște teste în care trebuiau să citească și să deseneze Acest lucru nu a produs aptitudini de savant în rândul subiecților, dar doi dintre aceștia au arătat progrese importante ale capacității de a corecta cuvintele și de a recunoaște cuvintele duplicat Într-un alt experiment, dr R L Young și colegii săi au dat spre rezolvare un set de teste psihologice unui grup de șaptesprezece persoane, teste anume concepute ca să verifice aptitudinile de savant (Testele de acest tip analizează capacitatea unei persoane de a memora fapte, de a manipula numere și date, de a crea lucrări de artă sau de a interpreta muzică ) La cinci dintre subiecți s-a putut constata o ameliorare a aptitudinilor de savant după tratamentul cu SMT Dr Michael Sweeney a observat: „când SMT a fost aplicat lobilor prefrontali, s-a demonstrat că mărește viteza și agilitatea procesării cognitive «Salvele» de SMT sunt ca un șoc de cafeină localizat, dar nimeni nu știe sigur cum își fac magneții treaba “ Aceste experimente sugerează, dar în niciun caz nu demonstrează, că reducerea la tăcere a unei părți din regiunea frontotemporală stângă ar putea genera unele aptitudini îmbunătățite Acestea sunt departe de aptitudinile de savant propriu-zise și mai trebuie să avem grijă să arătăm că și alte grupuri au analizat aceste experimente, iar rezultatele au fost neconcludente Trebuie efectuate multe alte experimente, așa încât deocamdată e prea devreme ca să emitem o judecată finală, oricare ar fi ea Sondele SMT sunt cele mai convenabile și mai ușor de folosit instrumente în aceste scopuri, deoarece pot atenua selectiv diferite părți ale creierului, după dorința celor care efectuează experimentele, care nu mai trebuie să se bazeze pe leziuni cerebrale sau pe accidente traumatice Dar nu putem să nu observăm că sondele SMT sunt în continuare rudimentare, reducând la tăcere milioane de neuroni deodată Sondele magnetice nu sunt la fel de precise ca sondele electrice, și câmpurile magnetice emise se împrăștie pe câțiva centimetri Știm că, la savanți, cortexul orbitofrontal temporal anterior stâng este deteriorat și este responsabil, măcar în parte, de capacitățile lor unice, dar probabil că regiunea specifică ar trebui redusă într-o subregiune și mai mică Este posibil ca șocurile SMT să dezactiveze, fără voia cercetătorilor, și unele zone care ar trebui să rămână intacte pentru a produce aptitudini de savant În viitor, sondele SMT ar putea ajuta la identificarea precisă a regiunii din creier responsabile de scoaterea la iveală a aptitudinilor de savant După identificarea regiunii, următorul pas ar fi să se folosească sonde electrice precise, ca acelea utilizate în stimulările cerebrale de adâncime, pentru a reduce și mai mult perimetrul de cercetare al regiunilor respective În continuare, printr-o singură apăsare de buton, ar fi posibil să se folosească aceste sonde ca să se reducă la tăcere exact acea porțiune minusculă a creierului în scopul trezirii la viață a aptitudinilor de savant A UITA SĂ UIȚI ȘI MEMORIA FOTOGRAFICĂ Deși aptitudinile de savant pot fi scoase la iveală de un anumit tip de leziuni ale părții stângi a creierului (ceea ce duce la compensarea de către creierul drept), acest fapt nu explică în mod precis cum reușește creierul drept să realizeze miraculoasele isprăvi ale memoriei Prin ce mecanism neural apare memoria fotografică Răspunsul la această întrebare ar putea da un răspuns la întrebarea dacă putem deveni savanți Până de curând, s-a crezut că memoria fotografică se datorează capacității speciale a anumitor creiere de a memora Dacă așa ar sta lucrurile, atunci ar fi foarte greu pentru o persoană obișnuită să învețe aceste aptitudini legate de memorie, dat fiind că numai creierele excepționale sunt capabile de așa ceva Dar, în 2012, un nou studiu a arătat că tocmai situația opusă ar putea fi adevărată Cheia memoriei fotografice s-ar putea să nu fie capacitatea de a învăța a creierelor remarcabile, ci, dimpotrivă, s-ar putea să fie legată de pierderea capacității de a uita Dacă această ipoteză e adevărată, atunci poate că memoria fotografică nu e un lucru atât de misterios Noul studiu a fost efectuat de oamenii de știință de la Institutul de Cercetări Scripps din Florida, care experimentau cu musculițe de oțet Ei au găsit o modalitate interesantă prin care aceste musculițe învață, ceea ce ar putea răsturna mult prețuita idee despre cum se formează și cum sunt uitate amintirile Musculițele au fost expuse la diferite mirosuri și au primit stimuli pozitivi (mâncare) sau stimuli negativi (șocuri electrice) Cercetătorii știau că neurotransmițătorul dopamină este important în formarea amintirilor Spre surprinderea lor, au constatat că dopamina reglează în mod activ și formarea, dar și uitarea amintirilor noi În procesul creării de noi amintiri, a fost activat receptorul dCA1 Prin contrast, uitarea a fost inițiată de activarea receptorului DAMB Anterior, se credea că uitarea ar putea fi pur și simplu degradarea amintirilor cu timpul, care are loc în mod pasiv, de la sine Acest nou studiu arată că uitarea este un proces activ, care necesită intervenția dopaminei Ca să-și demonstreze ideea, cercetătorii au arătat că, modificând acțiunea receptorilor dCA1 și DAMB, ei pot, după dorință, să crească sau să scadă capacitatea musculițelor de oțet de a-și aminti și de a uita De exemplu, o mutație a receptorului dCA1 a slăbit capacitatea musculițelor de a-și aminti În schimb, o mutație a receptorului DAMB le-a scăzut capacitatea de a uita Cercetătorii speculează că, la rândul lui, acest efect ar putea fi parțial responsabil pentru aptitudinile de savant Poate că aceștia au o capacitate de a uita deficitară Unul dintre asistenții care au participat la studiu, Jacob Berry, a declarat: „Savanții au o capacitate ridicată de a memora lucruri Dar poate că nu memoria este cea care le dă această capacitate, poate că au un mecanism de uitare defect Acest aspect ar putea fi totodată strategia pentru crearea unor medicamente care să favorizeze cunoașterea și memorarea — cum ar fi să avem niște medicamente care inhibă uitarea ca amelioratori cognitivi?“ Dacă acest rezultat s-ar confirma și în experimente efectuate pe subiecți umani, oamenii de știință ar fi încurajați să dezvolte noi medicamente și neurotransmițători care să poată inhiba procesul uitării Astfel, s-ar putea activa în mod selectiv, la nevoie, memorarea fotografică prin neutralizarea uitării Procedând în acest mod, n-am mai fi bombardați de fluxul continuu de informații eterne inutile, care îngreunează gândirea oamenilor cu sindromul savantului Interesantă este și posibilitatea ca proiectul BRAIN, susținut și promovat de administrația Obama, să poată să identifice căile neurale specifice implicate în sindromul dobândit al savantului Câmpurile magnetice transcraniene sunt încă prea imprecise pentru a depista cei câțiva neuroni care ar putea fi implicați în acest proces Dar, prin folosirea nanosondelor și a ultimelor descoperiri din domeniul tehnologiilor de scanare, proiectul BRAIN ar putea reuși să izoleze cu precizie căile neurale care fac posibile memoria fotografică și aptitudinile computaționale, artistice și muzicale incredibile Miliarde de dolari vor fi dirijate în scopul identificării căilor neurale specifice implicate în această boală mentală și alte afecțiuni cerebrale, astfel încât să poată fi descoperit secretul capacităților de savant După aceea, ar putea fi posibil să facem savanți din oameni normali Acest lucru s-a întâmplat de multe ori în trecut ca urmare a unor accidente aleatorii În viitor, ar putea să devină un proces medical precis Timpul va dovedi adevărul Metodele analizate până acum nu modifică natura creierului sau a corpului omenesc Prin folosirea câmpurilor magnetice, se speră să se descătușeze potențialul care există deja în creierele umane în stare latentă Filosofia de la baza acestei idei este că noi toți suntem niște „savanți în așteptare“ Va fi nevoie doar de o infimă modificare a circuitelor noastre neurale pentru a scoate la lumină acest talent ascuns O altă metodă ar consta în modificarea directă a creierului și a genelor, folosindu-se ultimele descoperiri din neurologie și genetică O metodă promițătoare presupune folosirea celulelor stem CELULE STEM PENTRU CREIER Timp de multe decenii, ideea potrivit căreia celulele cerebrale nu se regenerează a fost considerată o dogmă Părea imposibil să se poată repara celulele îmbătrânite sau moarte, sau să se dezvolte celule noi cu ajutorul cărora să sporim capacitățile intelectuale, dar toate acestea s-au schimbat în 1998 În acel an, s-a descoperit că celulele stem adulte pot fi găsite în hipocamp, bulbul olfactiv și nucleul caudat Pe scurt, celulele stem sunt „mama tuturor celulelor“ De exemplu, celulele stem embrionare se pot dezvolta cu ușurință în orice alte celule Deși fiecare dintre celulele noastre conține tot materialul genetic necesar pentru construirea unei ființe umane, doar celulele stem embrionare au capacitatea de a se transforma în oricare alte celule ale organismului Celulele stem adulte și-au pierdut această proprietate cameleonică, dar se pot încă reproduce pentru a înlocui celulele îmbătrânite și pe cele moarte Din perspectiva îmbunătățirii memoriei, interesul s-a concentrat pe celulele stem adulte din hipocamp S-a dovedit că, zilnic, mii de celule noi se nasc în mod natural în hipocamp, dar cele mai multe dintre ele mor la scurt timp după aceea Cu toate acestea, s-a arătat că șobolanii care au învățat deprinderi noi și-au păstrat o proporție mai mare din aceste celule noi O combinație de exerciții fizice și substanțe chimice care să îmbunătățească dispoziția psihică poate de asemenea să crească rata de supraviețuire a acestor celule noi din hipocamp S-a demonstrat că, dimpotrivă, stresul accelerează moartea neuronilor noi În 2007, un mare pas înainte s-a produs când oamenii de știință din Wisconsin și Japonia au reușit să ia niște celule epiteliale obișnuite, să le reprogrameze genetic și să le transforme în celule stem Speranța este ca aceste celule stem, fie naturale, fie transformate din celule ordinare prin inginerie genetică, să poată fi injectate cândva în creierele bolnavilor de Alzheimer și să înlocuiască celulele moarte (Aceste noi celule cerebrale, întrucât încă nu și-au stabilit conexiunile corespunzătoare, nu sunt integrate în arhitectura neurală a creierului Ceea ce înseamnă că persoana în cauză va trebui să învețe din nou anumite deprinderi pentru a încorpora acești noi neuroni ) Cercetările legate de celulele stem reprezintă unul dintre cele mai active domenii ale cercetărilor privind creierul „Cercetările pe celule stem și medicina regenerativă se află în acest moment într-o fază extrem de interesantă Dobândim cunoștințe într-un ritm foarte susținut și multe companii se înființează și încep experimente clinice în diferite zone“, afirmă Jonas Frisén de la Institutul Karolinska din Suedia GENETICA INTELIGENȚEI Pe lângă celulele stem, o altă cale de explorare implică izolarea genelor responsabile de inteligența umană Biologii remarcă faptul că, din punct de vedere genetic, suntem identici cu cimpanzeii în proporție de circa 98,5% și, cu toate astea, trăim de două ori mai mult și, în ceea ce privește capacitățile umane, specia umană a cunoscut o adevărată „explozie“ în ultimele șase milioane de ani Așadar, în toată varietatea de gene trebuie să se numere și cele de care a depins dezvoltarea creierului uman În decurs de câțiva ani, oamenii de știință vor avea o hartă completă a tuturor acestor diferențe genetice, iar secretul longevității umane și a inteligenței superioare s-ar putea să se găsească în acest minuscul grup de gene Oamenii de știință s-au concentrat pe câteva gene despre care se crede că au propulsat evoluția creierului uman Prin urmare, probabil că dacă-i vom înțelege pe strămoșii noștri simieni, vom reuși să descifrăm secretul inteligenței Aceasta ridică o altă întrebare: nu cumva aceste cercetări ar putea face posibilă Planeta maimuțelor? În această lungă serie de filme, un război nuclear distruge civilizația modernă Omenirea este adusă în stadiul de barbarism, dar radiația accelerează cumva evoluția altor primate, care devin specia dominantă pe planetă Acestea creează o civilizație avansată, în vreme ce oamenii ajung niște sălbatici jegoși și urât mirositori, care rătăcesc goi prin păduri În cel mai bun caz, oamenii devin animale de grădină zoologică Situația s-a schimbat radical în detrimentul oamenilor, astfel că maimuțele se holbează la ei de dincolo de gratiile cuștilor Într-unul din cele mai noi episoade din serie, Planeta maimuțelor: Invazia, oamenii de știință caută un tratament pentru boala Alzheimer În cursul acestei căutări, ei dau din întâmplare peste un virus care are consecința nedorită de a crește inteligența cimpanzeilor Din nefericire, una dintre aceste maimuțe este tratată cu cruzime atunci când este plasată într-un adăpost pentru primate Folosindu-și inteligența superioară, maimuța evadează, infectează cu acel virus alte animale de laborator pentru a le îmbunătăți și lor inteligența și apoi le eliberează pe toate din cuști În curând, o mulțime de maimuțe inteligente și gălăgioase aleargă dezlănțuite pe podul Golden Gate, luându-i complet pe nepregătite pe polițiștii locali și pe cei din poliția statului După o confruntare spectaculoasă și dureroasă cu autoritățile, maimuțele își găsesc în cele din urmă refugiul în liniștea unei păduri de sequoia la nord de pod Este realist un astfel de scenariu? În viitorul apropiat, nu este, dar nu poate fi exclus dintr-un posibil viitor îndepărtat, ținând cont de faptul că, în anii următori, oamenii de știință ar trebui să reușească să catalogheze toate modificările genetice care au dus la apariția lui Homo sapiens Dar multe alte mistere vor trebui rezolvate până să avem maimuțe inteligente Un om de știință care a fost fascinat nu de science-fiction, ci de genetica a ceea ce ne face „oameni“, este dr Katherine Pollard, expertă într-un domeniu denumit „bioinformatică“, care, în urmă cu un deceniu, abia dacă exista În acest domeniu al biologiei, în loc să facă disecții pe animale ca să înțeleagă modul în care sunt alcătuite, cercetătorii utilizează puterea imensă a calculatoarelor pentru a analiza matematic genele din organismele animale Ea s-a aflat în avangarda descoperirii genelor care definesc esența a ceea ce ne separă de simieni În 2003, după ce și-a obținut doctoratul la Universitatea California din Berkeley, i s-a oferit ocazia de a-și aplica ideile „N-am stat pe gânduri când mi s-a oferit oportunitatea de a face parte din echipa internațională care se ocupa cu identificarea secvențelor de baze ADN, sau «litere», din genomul cimpanzeului“, își amintește ea Obiectivul ei era clar Știa că doar cincisprezece milioane de perechi de bază, sau „litere“ (din trei miliarde care alcătuiesc genomul uman) ne separă de cimpanzei, cei mai apropiați „vecini“ ai oamenilor din punct de vedere genetic (Fiecare „literă“ a codului nostru genetic se referă la câte un acid nucleic, aceștia fiind în număr de patru, etichetați cu A, T, C și G Prin urmare, genomul nostru constă din trei miliarde de litere, aranjate cam ca ATTCCAGGG…) „Eram hotărâtă să le găsesc“, a afirmat ea Izolarea acestor gene ar putea avea implicații enorme pentru viitorul nostru După ce vom ști care gene au dus la apariția lui Homo sapiens, va fi posibil să determinăm modul în care au evoluat oamenii Secretul inteligenței s-ar putea afla în aceste gene Ar putea fi posibil să ne accelerăm cursul luat de evoluție și chiar să ne îmbunătățim inteligența Dar chiar și analiza a cincisprezece milioane de perechi-bază este o sarcină de o amploare uriașă Cum să găsești câteva „ace“ genetice într-o asemenea „căpiță“ genetică? Dr Pollard știa că cea mai mare parte a genomului uman o constituie „ADN-ul rezidual“, care nu conține nicio genă și, în mare măsură, a rămas neafectat de evoluție Acest ADN rezidual suferă mutații într-un ritm lent, cunoscut (aproximativ 1% din el se modifică în patru milioane de ani) Întrucât ADN-ul nostru diferă de al cimpanzeilor cu 1,5%, înseamnă că, probabil, ne-am separat de cimpanzei în urmă cu circa șase milioane de ani Prin urmare, în fiecare dintre celulele noastre se află un „ceas molecular“ Și, dat fiind că evoluția accelerează această rată a mutațiilor, analizând unde a avut loc această accelerare, putem să aflăm care gene dirijează evoluția Dr Pollard s-a gândit că dacă ar putea scrie un program de computer care să descopere unde sunt localizate în genomul nostru cele mai multe dintre aceste schimbări accelerate, ar putea să izoleze cu precizie genele care au dus la apariția lui Homo sapiens După luni de trudă pentru punerea la punct a programului, l-a introdus în sfârșit în computerele gigantice de la Universitatea California din Santa Cruz Nerăbdătoare, a așteptat rezultatele Când a intrat în posesia foilor ce conțineau rezultatele tipărite de computer, a găsit ceea ce căuta: există 201 regiuni ale genomului uman care prezintă modificări accelerate Dar prima de pe lista ei i-a atras atenția „Avându-l lângă mine pe mentorul meu, David Haussler, m-am uitat la primul rezultat din listă, un șir de 118 baze care împreună au devenit cunoscute ca regiunea 1 a accelerării umane (HAR1)“, își amintește ea Era în extaz Bingo! „Dăduserăm lovitura“, avea să scrie cercetătoarea Era un vis care devenise realitate În acel moment, privea la o regiune a genomului uman care conținea doar 118 de perechi-bază, cu cea mai mare divergență de mutații care ne separă de maimuțe Dintre aceste baze, doar optsprezece mutații s-au modificat de când am devenit oameni Descoperirea ei remarcabilă a arătat că un număr redus de mutații ar putea fi responsabil de ridicarea noastră din mlaștina trecutului genetic În continuare, ea și colegii ei au încercat să descifreze natura exactă a acestui grup misterios denumit HAR1 Au constatat că HAR1 a rămas remarcabil de stabil de-a lungul a milioane de ani de evoluție Primatele s-au separat de găini cam cu trei sute de milioane de ani în urmă și totuși doar două perechi-bază diferă între cimpanzei și găini Așadar, HAR1 a rămas practic neschimbat timp de câteva sute de milioane de ani, cu doar două schimbări, în literele G și C Totuși, în doar șase milioane de ani, HAR1 a suferit optsprezece mutații, ceea ce reprezintă o accelerare imensă a evoluției noastre Dar și mai interesant a fost rolul pe care HAR1 l-a jucat în controlarea structurii generale a cortexului cerebral, celebru prin aspectul lui „încrețit“ Un defect în regiunea HAR1 provoacă o tulburare numită „lisencefalie“ sau „creier neted“, care cauzează o pliere incorectă a cortexului (Defectele din această regiune sunt legate și de schizofrenie ) Pe lângă dimensiunea mare a cortexului nostru cerebral, una dintre caracteristicile sale principale este dată de numărul mare de circumvoluțiuni, care îi cresc enorm aria suprafeței și, în consecință, puterea de calcul Cercetările doctorului Pollard au arătat că schimbarea a doar optsprezece litere ale genomului nostru a fost parțial responsabilă pentru una dintre modificările majore și definitorii din istoria umană, sporindu-ne într-o proporție uriașă gradul de inteligență (Creierul lui Carl Friedrich Gauss, unul dintre cei mai mari matematicieni din istoria omenirii, a fost, după cum ne amintim, conservat la moartea sa și prezenta încrețituri neobișnuite ) Dr Pollard a continuat să studieze lista și a identificat câteva sute de alte regiuni care prezentau și ele schimbări accelerate, unele dintre ele fiind deja cunoscute De exemplu, FOX2 este esențială pentru dezvoltarea vorbirii, o altă caracteristică definitorie a oamenilor (Persoanele care au gena FOX2 defectă au dificultăți în executarea mișcărilor faciale necesare vorbirii ) O altă regiune, denumită HAR2, conferă degetelor noastre dexteritatea necesară pentru manipularea unor instrumente delicate Mai mult, întrucât genomul omului de Neanderthal a fost deja cartografiat, este posibil să se compare alcătuirea noastră genetică cu cea a unei specii chiar mai apropiate de noi decât cimpanzeii (Analizând gena FOX2 la neanderthalieni, oamenii de știință au constatat că avem aceleași gene ca și aceștia Asta înseamnă că există o posibilitate ca oamenii de Neanderthal să fi putut vocaliza și crea vorbirea, la fel ca și noi ) O altă genă esențială este ASPM, despre care se crede că este responsabilă cu creșterea explozivă a capacității noastre intelectuale Unii oameni de știință cred că aceasta, alături de alte gene, ar putea dezvălui de ce oamenii au devenit inteligenți și maimuțele nu (Oamenii care posedă o versiune defectă a genei ASPM suferă adesea de microcefalie, o formă severă de retard mintal, deoarece au un craniu foarte mic, cam de mărimea craniului unuia dintre strămoșii noștri, australopitecul ) Oamenii de știință au socotit numărul de mutații din gena ASPM și au constatat că aceasta a suferit cam cincisprezece mutații în ultimele cinci până la șase milioane de ani, de când ne-am separat de cimpanzei Mutațiile mai recente ale acestor gene corespund cu momentele importante ale evoluției umane De exemplu, o mutație a avut loc cu peste o sută de mii de ani în urmă, când în Africa au apărut oamenii moderni, a căror înfățișare nu poate fi diferențiată de a noastră Iar ultima mutație s-a petrecut acum 5 800 de ani, ceea ce coincide cu introducerea limbajului scris și a agriculturii Pornind de la faptul că aceste mutații coincid cu perioadele de dezvoltare accelerată a intelectului, este tentant să speculăm că ASPM se numără printre cele câteva gene responsabile cu inteligența noastră crescută Dacă acest lucru este adevărat, atunci poate că vom putea determina dacă aceste gene mai sunt active astăzi și dacă vor continua să influențeze evoluția speciei umane Rezultatele tuturor acestor cercetări dau naștere unei întrebări: se poate îmbunătăți inteligența oamenilor prin manipularea unui număr restrâns de gene? Destul de posibil Oamenii de știință determină cu rapiditate mecanismul exact prin care aceste gene dau naștere inteligenței În particular, regiunile genetice și genele cum ar fi HAR1 și ASPM pot contribui la deslușirea misterului referitor la creierul uman Dacă există aproximativ douăzeci și trei de mii de gene în genomul uman, cum este posibil ca acestea să controleze conexiunile care leagă o sută de miliarde de neuroni, conținând în total un cvadrilion de conexiuni (1 urmat de cincisprezece zerouri)? Din punct de vedere matematic, pare imposibil Genomul uman este cam de un trilion de ori mai mic decât ar fi necesar ca să codifice toate conexiunile noastre neurale Așa încât, însăși existența noastră pare să fie o imposibilitate matematică Răspunsul s-ar putea să fie faptul că natura folosește numeroase scurtături ca să creeze creierul Mai întâi, mulți neuroni sunt conectați în mod aleatoriu, astfel încât o schemă detaliată nu este necesară, ceea ce înseamnă că aceste regiuni conectate aleatoriu se organizează singure după ce bebelușul se naște și începe să interacționeze cu mediul înconjurător În al doilea rând, natura mai folosește și module care se repetă iar și iar Din momentul în care natura descoperă ceva util, adesea repetă acel ceva Acest lucru ar putea explica de ce un număr restrâns de modificări genetice sunt responsabile pentru cea mai mare parte a dezvoltării explozive a inteligenței umane în ultimele șase milioane de ani Înseamnă că, în acest caz, mărimea contează Dacă am modifica ASPM și alte câteva gene, creierul ar putea deveni mai mare și mai complex, ceea ce ar face posibil să se sporească inteligența oamenilor (Creșterea dimensiunilor creierului nu este suficientă pentru asta, dat fiind că la fel de important este și modul de organizare a creierului Dar creșterea suprafeței materiei cenușii a creierului este o precondiție necesară sporirii inteligenței ) MAIMUȚE, GENE ȘI GENIU Cercetările efectuate de dr Pollard s-au concentrat pe zone ale genomului nostru care sunt comune cu cele ale cimpanzeilor, dar care au suferit mutații Este la fel de posibil ca genomul uman să conțină și zone unice, care să nu se regăsească la maimuțe O astfel de genă a fost descoperită recent, în noiembrie 2012 O echipă de oameni de știință de la Universitatea din Edinburgh au izolat gena RIM-941, singura genă descoperită vreodată care se găsește exclusiv la Homo sapiens și nu la celelalte primate De asemenea, geneticienii pot demonstra că gena a apărut cu unu până la șase milioane de ani în urmă (după momentul separării oamenilor de cimpanzei, de acum șase milioane de ani) Din păcate, această descoperire a declanșat o imensă agitație în buletinele informative și blogurile de știință în momentul în care internetul a fost invadat de titluri înșelătoare Au apărut articole pripite care susțineau că oamenii de știință au descoperit o genă care ar putea, în principiu, să-i facă pe cimpanzei inteligenți Știrile anunțau cu patos că, în sfârșit, esența „umanității“ fusese izolată la nivel genetic În scurt timp, oameni de știință reputați au intervenit, încercând să domolească lucrurile După toate probabilitățile, o serie de gene, acționând împreună în moduri complexe, sunt responsabile pentru inteligența umană Dar, spuneau ei, nicio genă singură nu-i poate face dintr-odată pe cimpanzei să aibă o inteligență umană Deși aceste titluri erau exagerate, ridicau totuși o întrebare serioasă: cât de realistă este Planeta maimuțelor? Există mai multe probleme Dacă genele HAR1 și ASPM sunt modificate astfel încât structura creierului de cimpanzeu să-și mărească brusc volumul, atunci vor trebui modificate și multe alte gene Mai întâi, mușchii gâtului vor trebui întăriți și dimensiunea corpului va trebui mărită astfel încât cimpanzeul să-și poată susține capul mai mare Dar un creier mare ar fi inutil dacă nu ar putea controla degetele capabile să mânuiască unelte Așa încât, pentru sporirea dexterității, va trebui modificată și gena HAR2 Dar întrucât adesea cimpanzeii se deplasează cu toate cele patru membre, o altă genă va trebui modificată astfel încât coloana vertebrală să se îndrepte și adoptarea unei posturi verticale să elibereze mâinile Inteligența este de asemenea inutilă dacă cimpanzeii nu ar putea să comunice cu ceilalți membri ai speciei Prin urmare, gena FOX2 va trebui și ea modificată astfel încât să devină posibilă vorbirea de tip uman În sfârșit, dacă vrei să creezi o specie de maimuțe inteligente, trebuie să le modifici canalul de naștere, întrucât nu este suficient de mare pentru a permite trecerea craniului mai mare Ori se recurge la cezariană pentru a scoate fătul din uterul mamei, ori se modifică genetic canalul de naștere al cimpanzeilor corespunzător craniului mărit După toate aceste ajustări genetice necesare, vom obține o creatură care va fi foarte asemănătoare cu noi Cu alte cuvinte, ar fi imposibil din punct de vedere anatomic să se creeze niște maimuțe inteligente, ca în filme, fără ca mutațiile să nu ducă la ceva foarte asemănător cu ființele umane Prin urmare, crearea unor maimuțe inteligente nu e deloc o chestiune simplă Maimuțele inteligente pe care le vedem în filmele hollywoodiene sunt de fapt oameni deghizați în costume de maimuță sau imagini generate de computer, astfel încât toate aceste probleme sunt ascunse în mod convenabil sub preș Dar dacă oamenii de știință ar putea să folosească în mod serios terapia genică pentru a crea maimuțe inteligente, atunci acestea ar putea să semene mult cu oamenii, având mâini cu care să poată folosi uneltele, corzi vocale cu care să poată vorbi, coloane vertebrale care să poată susține poziția bipedă și mușchi ai gâtului puternici care să susțină capetele mari, așa cum avem și noi De asemenea, toate aceste aspecte dau naștere și unor chestiuni etice Deși societatea ar permite studierea genetică a maimuțelor, s-ar putea să nu tolereze manipularea unor creaturi inteligente care simt durerea și suferința În definitiv, aceste ființe ar fi îndeajuns de inteligente și de articulate ca să se plângă de situația și de soarta lor, iar opiniile lor s-ar face auzite în societate Deloc surprinzător, noutatea acestui domeniu al bioeticii e atât de mare încât este totalmente neexplorată Tehnologia nu este încă pregătită, dar în deceniile următoare, pe măsură ce vom identifica toate genele și funcțiile lor care ne separă de simieni, modul în care tratăm aceste animale care prezintă capacități sporite ar putea să devină o întrebare esențială Vedem, prin urmare, că e doar o chestiune de timp până când toate diferențele genetice minuscule dintre noi și cimpanzei vor fi atent cartografiate, analizate și interpretate Dar asta tot nu va răspunde la o întrebare mai profundă: care au fost forțele evoluționiste care ne-au dat această moștenire genetică după ce ne-am separat de simieni? În primul rând, ce a determinat evoluția în acest mod a unor gene cum ar fi ASPM, HAR1 și FOX2? Cu alte cuvinte, genetica ne dă posibilitatea de a înțelege cum am devenit inteligenți, dar nu explică de ce s-a întâmplat acest lucru Înțelegerea acestei chestiuni ne-ar putea oferi indicii despre cum am putea evolua în viitor Ceea ce ne duce în miezul dezbaterii aflate în plină desfășurare: care este originea inteligenței? ORIGINEA INTELIGENȚEI Începând cu Charles Darwin, au fost propuse numeroase teorii cu privire la motivul pentru care oamenii au dezvoltat o inteligență mai mare Conform unei teorii, evoluția creierului uman a avut loc în etape, faza cea mai timpurie fiind inițiată de schimbările climatice din Africa Odată cu răcirea vremii, pădurile au început să dispară, forțându-i pe strămoșii noștri să-și ducă traiul în câmpii și savane, unde erau expuși vitregiilor naturii și atacurilor animalelor de pradă Pentru a supraviețui în acest mediu nou și ostil, au fost forțați să vâneze și să adopte mersul biped, ceea ce le-a eliberat mâinile și le-a modificat degetele opozabile ca să poată folosi uneltele Acest fapt a adus în primul plan nevoia de a avea un creier mai mare, care să coordoneze crearea uneltelor Potrivit acestei teorii, oamenii din acele timpuri străvechi nu au creat pur și simplu uneltele – „uneltele l-au făcut pe om“ Strămoșii noștri nu și-au luat pur și simplu uneltele și au devenit mai inteligenți S-a întâmplat invers Oamenii care s-au folosit de unelte au putut supraviețui în câmp deschis, ceilalți, nu Oamenii care au supraviețuit apoi și au prosperat în câmpii au fost cei care, ca urmare a mutațiilor, au devenit tot mai pricepuți în crearea uneltelor, pentru asta fiind nevoie de un creier mai mare O altă teorie pune preț pe natura noastră socială, colectivă Oamenii pot coordona cu ușurință comportamentul unor grupuri de peste o sută de alți indivizi care se ocupă cu vânătoarea, agricultura, războaiele și construcțiile, grupuri mult mai numeroase decât cele întâlnite la alte primate, ceea ce le-a conferit ființelor umane un avantaj față de alte animale Conform acestei teorii, este nevoie de un creier mai mare care să poată evalua și controla comportamentul unui număr atât de mare de indivizi (Reversul medaliei în cazul acestei teorii ar fi faptul că a fost nevoie de un creier mai mare pentru a unelti, complota, înșela și manipula celelalte ființe inteligente din trib Indivizii care reușeau să înțeleagă motivele celorlalți și apoi să-i exploateze în folosul lor aveau un avantaj față de cei care nu erau în stare de așa ceva Aceasta este teoria machiaveliană a inteligenței ) O altă teorie susține că dezvoltarea limbajului, care a avut loc mai târziu, a accelerat creșterea inteligenței Odată cu limbajul vine gândirea abstractă și capacitatea de a planifica, de a organiza societatea, de a crea hărți etc Oamenii au un vocabular extins, neegalat de niciun alt animal, cu zeci de mii de cuvinte pentru o persoană obișnuită Ajutați de limbaj, oamenii au putut să coordoneze și să concentreze activitățile a zeci de indivizi, precum și să manipuleze concepte și idei abstracte Limbajul a însemnat că puteau fi dirijate echipe de oameni la vânătoare, ceea ce constituia un mare avantaj când plecau în urmărirea unui mamut Însemna că puteai să le spui altora unde se găsea vânat din belșug sau unde pândeau pericolele O altă teorie este cea a „selecției sexuale“, și anume ideea că femelele preferă să se împerecheze cu masculii inteligenți În regnul animal, de exemplu în turmele de lupi, masculul alfa ține haita unită prin forță brută Orice rival la poziția masculului alfa este pus la punct cu brutalitate cu colții și ghearele Dar, cu milioane de ani în urmă, pe măsură ce oamenii au devenit tot mai inteligenți, forța singură n-a mai putut să țină tribul unit Orice individ înzestrat cu viclenie și inteligență putea să atace, să mintă sau să înșele, ori să formeze facțiuni în cadrul tribului ca să-l doboare pe masculul alfa În consecință, noua generație de masculi alfa nu va fi formată neapărat din indivizi mai puternici Cu timpul, lider va deveni cel care va fi cel mai inteligent și mai iscusit Acesta este probabil motivul pentru care femelele îi aleg pe masculii deștepți (nu e vorba neapărat de o deșteptăciune în sens academic, ci mai degrabă de capacitatea de a te descurca) La rândul ei, selecția sexuală a accelerat evoluția oamenilor spre o inteligență mai mare Deci, în acest caz, motorul care a propulsat expansiunea creierului uman au fost femeile care au ales bărbați capabili să conceapă strategii, să devină șefi de trib și să fie mai isteți decât alți bărbați, iar pentru asta era nevoie de un creier mare Acestea sunt doar câteva din teoriile cu privire la originea inteligenței și fiecare dintre ele are aspecte pro și contra Tema comună pare să fie capacitatea de a simula viitorul De exemplu, scopul liderului este să aleagă pentru trib calea corectă de urmat în viitor Aceasta înseamnă că orice lider trebuie să înțeleagă intențiile celorlalți ca să poată pune la punct o strategie pentru viitor Prin urmare, simularea viitorului a fost probabil una dintre forțele motorii ale evoluției inteligenței și a creierului mare ale oamenilor Iar persoana care poate simula cel mai bine viitorul este una care poate complota, unelti, citi gândurile multora dintre membrii tribului și care poate învinge în luptele armate cu alți oameni În mod similar, limbajul ne permite să simulăm viitorul Animalele posedă un limbaj rudimentar, dar acesta este cantonat în mare măsură în timpul prezent Limbajul lor poate să-i avertizeze asupra unui pericol iminent, cum ar fi animalul de pradă ascuns între copaci Totuși, după toate aparențele, limbajul animal nu are timpurile viitor sau trecut Animalele nu-și conjugă verbele Așa încât capacitatea de a exprima timpurile trecut și viitor e posibil să fie saltul înainte esențial al dezvoltării inteligenței Dr Daniel Gilbert, psiholog la Harvard, a scris: „În primele sute de milioane de ani de la apariția omului pe această planetă, creierul lui a rămas prizonierul unui prezent permanent și o mare parte a creierelor din zilele noastre au rămas așa Dar nu al tău și nici al meu, pentru că, în urmă cu două sau trei milioane de ani, strămoșii noștri au început o mare evadare din aici și acum…“ VIITORUL EVOLUȚIEI Până acum, am văzut că există rezultate interesante potrivit cărora se pot îmbunătăți memoria și inteligența unei persoane, în principal crescând eficiența creierului și maximizându-i abilitățile naturale Sunt studiate o varietate de metode – anumite medicamente, gene sau dispozitive (SMT, de exemplu) – care ar putea crește capacitățile neuronilor noștri Așa încât conceptul de modificare a dimensiunilor și capacităților creierului la maimuțe este o posibilitate distinctă, chiar dacă se prefigurează a fi dificilă În acest context, posibilitatea utilizării terapiei genice este încă destul de îndepărtat Dar asta ridică o altă întrebare dificilă: cât de departe pot merge toate acestea? Se poate extinde la nesfârșit inteligența unui organism? Sau există o limită a modificării creierului impusă de legile fizicii? În mod surprinzător, răspunsul este afirmativ Legile fizicii stabilesc o limită superioară la modificările genetice care pot fi aduse creierului uman, ținându-se cont de anumite restricții Ca să vedem această limită, este instructiv să examinăm mai întâi dacă evoluția continuă să sporească inteligența umană și, apoi, ce se poate face pentru accelerarea acestui proces natural În cultura populară, există ideea că evoluția va face ca oamenii să aibă în viitor creiere mari și trupuri pipernicite, lipsite de păr În mod similar, extratereștrii din spațiul cosmic, întrucât se presupune că posedă un nivel superior de inteligență, sunt adesea portretizați în această manieră Este de-ajuns să intri în orice magazin de cadouri și să vezi aceleași chipuri de extratereștri, cu ochi mari ca de insectă, cap mare și pielea verde De fapt, sunt indicii că evoluția grosieră a omului (cu alte cuvinte, forma fundamentală a corpului și inteligența) s-a oprit în mare măsură Există mai mulți factori care susțin această idee Mai întâi de toate, pentru că suntem mamifere bipede care merg în poziție verticală, craniul bebelușului nu poate depăși anumite dimensiuni, ca să poată trece prin canalul de naștere În al doilea rând, dezvoltarea tehnologiei moderne a eliminat multe dintre presiunile evoluționiste dure cu care se confruntau strămoșii noștri Totuși, pe plan genetic și molecular, evoluția continuă neabătută Deși este dificil să vedem asta cu ochii liberi, există dovezi că biochimia umană s-a modificat, adaptându-se la dificultățile mediului înconjurător, cum ar fi combaterea malariei în zonele tropicale De asemenea, de curând, în organismul uman s-au dezvoltat enzime capabile să digere zahărul din lapte, lactoza, din momentul în care oamenii au domesticit vitele și au început să bea lapte Au apărut mutații necesare pentru ca oamenii să se adapteze la o alimentație creată de revoluția agricolă Mai mult, oamenii aleg în continuare să se împerecheze cu parteneri care sunt sănătoși și au o bună condiție fizică, astfel încât evoluția continuă să elimine genele necorespunzătoare la acest nivel Totuși, niciuna dintre aceste mutații nu ne-a schimbat structura fundamentală a corpului și nici nu ne-a mărit dimensiunile creierului (Tehnologia modernă ne influențează și ea evoluția într-o anumită măsură De exemplu, în ceea ce privește selecția naturală, nu mai există o presiune asupra miopilor, întrucât oricine în zilele noastre își poate corecta acest defect cu ajutorul ochelarilor sau a lentilelor de contact ) FIZICA CREIERULUI Așadar, din punct de vedere evoluționist și biologic, evoluția nu mai selectează oamenii cu inteligență superioară sau cel puțin nu la fel de rapid cum se întâmpla cu mii de ani în urmă De asemenea, legile fizicii sugerează că oamenii au ajuns la limita naturală maximă a inteligenței, astfel încât orice sporire a acesteia va trebui să vină din surse externe Fizicienii care au studiat neurologia creierului au ajuns la concluzia că există niște compromisuri care ne împiedică să devenim mult mai deștepți Ori de câte ori ne imaginăm un creier care să fie mai mare, mai dens sau mai complex, ne lovim de aceste compromisuri negative Primul principiu al fizicii pe care-l putem aplica la creier este conservarea materiei și a energiei Cu alte cuvinte, legea potrivit căreia cantitatea totală de materie și de energie dintr-un sistem rămâne constantă În particular, pentru a-și efectua numerele incredibile de gimnastică mentală, creierul uman trebuie să conserve energia și, în consecință, să folosească numeroase scurtături Așa cum am arătat în Capitolul 1, ceea ce vedem cu ochii noștri este de fapt rezultatul unei reconstituiri făcute cu ajutorul unor trucuri prin care creierul economisește energie Ar fi nevoie de prea mult timp și prea multă energie pentru a analiza serios fiecare criză, astfel încât creierul economisește energia făcând judecăți instantanee sub forma emoțiilor Uitarea este o metodă alternativă de economisire a energiei Creierul conștient are acces doar la o porțiune minusculă a amintirilor care au un impact asupra creierului Așa încât întrebarea care se pune este: am fi într-adevăr mai inteligenți dacă am avea un creier mai mare sau o densitate crescută a neuronilor? Probabil că nu „Neuronii din materia cenușie corticală lucrează cu axoni, care sunt foarte aproape de limitele fizice“, susține dr Simon Laughlin de la Universitatea Cambridge Există mai multe căi prin care se poate îmbunătăți inteligența creierului folosind legile fizicii, dar fiecare are propriile probleme: • Se poate crește dimensiunea creierului și extinde lungimea neuronilor Problema aici este că, în această situație, creierul ar consuma mai multă energie Aceasta ar genera mai multă căldură, fapt ce vine în detrimentul supraviețuirii noastre Consumând mai multă energie, creierul se încălzește, iar dacă temperatura corporală devine prea ridicată, pot apărea vătămări ale țesuturilor (Reacțiile chimice care au loc în organismul uman impun ca temperatura să se situeze între niște limite precise ) De asemenea, neuroni mai lungi înseamnă că semnalele au nevoie de un timp mai mare pentru a străbate creierul, ceea ce ar încetini procesul gândirii • Se pot îngrămădi mai mulți neuroni în același spațiu făcându-i mai subțiri Dar, pe măsură ce neuronii devin tot mai subțiri, reacțiile chimice/electrice care trebuie să aibă loc în interiorul axonilor nu se mai produc cum trebuie și, în cele din urmă, aceștia încep să dea rateuri cu mult mai ușor Într-un articol publicat în Scientific American, Douglas Fox afirmă: „Am putea s-o numim mama tuturor limitărilor: proteinele folosite de neuroni ca să genereze pulsuri electrice, denumite canale ionice, sunt inerent instabile “ • Se pot adăuga mai multe conexiuni între neuroni Dar, din nou, ar crește consumul de energie și căldura generată, făcând totodată creierul mai mare și mai lent Deci, de fiecare dată când încercăm să modificăm creierul, ajungem la un eșec Legile fizicii par să indice că am ajuns la inteligența maximă pe care oamenii o pot obține în acest mod Exceptând cazul în care am crește brusc dimensiunea craniilor umane sau am putea schimba însăși natura neuronilor din creier, se pare că ne aflăm la nivelul maxim al inteligenței Dacă vrem să ne creștem inteligența, trebuie să sporim eficiența creierului (cu ajutorul medicamentelor, a genelor sau poate a aparatelor de tip SMT) GÂNDURI LA DESPĂRȚIRE Rezumând, în deceniile următoare, ar putea fi posibil să se folosească o combinație între terapie genică, medicamente și dispozitivele magnetice pentru a îmbunătăți inteligența oamenilor Există mai multe căi de explorare care pot dezvălui secretele inteligenței și cum poate fi aceasta modificată sau îmbunătățită Totuși, dacă am putea să ne creștem gradul de inteligență și să obținem o „amplificare a creierului“, ce efect ar avea asta asupra societății? Eticienii au reflectat cu seriozitate asupra acestei întrebări, având în vedere dezvoltarea atât de rapidă a științei Marea temere este că societatea s-ar putea bifurca, pentru că doar cei bogați și puternici ar avea acces la această tehnologie, pe care ar putea s-o folosească pentru a-și consolida și mai mult pozițiile de forță în societate În același timp, cei săraci n-ar avea acces la puterea suplimentară a creierului, pentru ei devenind și mai dificil să urce pe scara socială Fără îndoială că este o îngrijorare justificată, dar intră în contradicție cu istoria tehnologiei Într-adevăr, în trecut, multe tehnologii au fost rezervate inițial celor bogați și puternici, dar, în cele din urmă, producția de masă, concurența, dezvoltarea transporturilor și îmbunătățirile aduse tehnologiei au contribuit la scăderea costurilor, astfel încât și oamenii obișnuiți au putut să și le permită (De exemplu, ni se pare normal să mâncăm la micul dejun alimente pe care, în urmă cu un secol, nici regele Angliei nu și le putea permite Tehnologia a făcut posibil ca noi să cumpărăm de la orice supermarket delicatese din întreaga lume, care ar fi stârnit invidia aristocraților din epoca victoriană ) Așa încât, dacă va deveni posibil să ne creștem gradul de inteligență, prețul acestei tehnologii va scădea treptat Tehnologia nu rămâne niciodată monopolul bogaților privilegiați Mai devreme sau mai târziu, ingeniozitatea, munca stăruitoare și forțele care dirijează piața vor scădea costurile acesteia Există și temerea că specia umană se va diviza între cei care vor dori să-și îmbunătățească inteligența și cei care vor prefera să rămână la fel, de unde ar rezulta coșmarul unei societăți în care o clasă de aristocrați trufași superinteligenți domină masele celor mai puțin talentați Dar, din nou, poate că teama provocată de creșterea inteligenței a fost exagerată Un om obișnuit nu are absolut niciun interes să fie în stare să rezolve operații complexe cu tensori asociate cu o gaură neagră Omul obișnuit nu vede de ce ar trebui să fie capabil să stăpânească aspectele matematice ale dimensiunilor hiperspațiale sau teoria fizicii cuantice Dimpotrivă, s-ar putea ca omul obișnuit să găsească astfel de activități plictisitoare și inutile Așa încât, cei mai mulți dintre noi nu vor deveni genii ale matematicii, chiar dacă li s-ar oferi oportunitatea, pentru că nu au astfel de înclinații în structura lor și nu ar vedea nimic de câștigat din asta Să nu uităm că societatea are deja o clasă de matematicieni și fizicieni desăvârșiți, care sunt mult mai prost plătiți decât oamenii de afaceri obișnuiți și dețin o putere mult mai mică decât politicienii, de exemplu Să fii extraordinar de deștept nu-ți garantează succesul financiar în viață De fapt, să fii super deștept s-ar putea să te țintuiască pe treptele mai joase ale unei societăți care prețuiește mai mult sportivii, starurile de cinema, comedienii și pe cei din industria de divertisment Nimeni nu s-a îmbogățit vreodată ocupându-se de teoria relativității De asemenea, multe lucruri depind de care anume trăsături sunt îmbunătățite Există și alte forme de inteligență în afară de cea implicată în stăpânirea matematicii (Unii argumentează că inteligența ar trebui să includă și geniul artistic În acest caz, se poate folosi acest talent pentru asigurarea unui trai confortabil ) Părinții neliniștiți de rezultatele obținute de copiii lor în liceu s-ar putea să dorească să crească IQ-ul acestora în timpul pregătirii pentru examenele standardizate Dar, după cum am văzut, un IQ mărit nu garantează în mod necesar succesul în viață În mod similar, oamenii ar putea dori să-și îmbunătățească memoria, dar, așa cum se întâmplă cu savanții, să ai o memorie fotografică poate fi o binecuvântare, dar și un blestem În ambele situații, este puțin probabil ca îmbunătățirea inteligenței să ducă la divizarea societății Totuși, societatea în ansamblu ar putea să beneficieze de pe urma acestei tehnologii Muncitorii cu o inteligență sporită ar putea fi mai bine pregătiți pentru o piață a muncii în permanentă schimbare Conversia profesională a oamenilor pentru joburile viitorului ar fi o povară mai mică pentru societate Mai mult, populația va putea să ia decizii în cunoștință de cauză cu privire la principalele probleme tehnologice ale viitorului (de exemplu, schimbările climatice, energia nucleară, explorarea spațiului cosmic) deoarece vor înțelege mai bine aceste chestiuni complexe De asemenea, această tehnologie ar putea fi de folos și pe terenul concurenței profesionale Copiii din zilele noastre care merg la școli private exclusiviste și au preparatori personali sunt mai bine pregătiți pentru piața muncii pentru că au mai multe oportunități să rezolve materialele dificile Dar, dacă toți ar avea o inteligență superioară, liniile de falie din societate ar fi uniformizate Într-o astfel de situație, cât de departe ajunge cineva în viață va fi mai mult influențat de hotărârea, ambiția, imaginația și inventivitatea sa decât de șansa de a se fi născut sub o stea norocoasă În plus, îmbunătățirea inteligenței oamenilor ar putea accelera inovațiile tehnologice O inteligență superioară ar însemna o capacitate sporită de a simula viitorul, o calitate extrem de importantă când vine vorba de noi descoperiri științifice Adeseori, știința stagnează în anumite domenii din cauza absenței unor idei noi care să stimuleze noi căi de cercetare Capacitatea de a simula diferite viitoruri posibile ar crește imens rata descoperirilor științifice La rândul lor, aceste descoperiri științifice ar genera industrii noi, care ar putea îmbogăți întreaga societate, creând noi piețe, noi slujbe și noi oportunități Istoria este plină descoperiri tehnologice care au creat industrii complet noi, de pe urma cărora au beneficiat nu doar câțiva oameni, ci întreaga societate (să ne gândim la tranzistor și la laser, care formează astăzi baza economiei mondiale) Totuși, în science-fiction, apare tema recurentă a super-criminalului, care își folosește puterea superioară a creierului ca să se angajeze într-un șir de fărădelegi și să-l contracareze pe supererou Orice Superman are un Lex Luthor, orice Spider-Man are un Green Goblin Deși este cu siguranță posibil ca o minte criminală să folosească un „ameliorator de creier“ ca să creeze super-arme și să pună la cale crima secolului, trebuie să înțelegem că și polițiștii își pot crește gradul de inteligență pentru a-l contracara pe geniul răului Prin urmare, super-criminalii sunt periculoși numai dacă sunt singurii aflați în posesia unei inteligențe superioare Până acum, am examinat posibilitatea de a ne îmbunătăți sau modifica abilitățile mintale cu ajutorul telepatiei, telekineziei, uploadării de amintiri sau sporirii capacităților creierului În esență, astfel de îmbunătățiri înseamnă modificarea și augmentarea capabilităților mentale ale conștiinței noastre Acest lucru presupune în mod tacit că singura conștiință existentă este conștiința noastră normală, dar aș dori să vedem dacă există diferite forme de conștiință Dacă așa stau lucrurile, s-ar putea să existe și alte moduri de gândire care să ducă la rezultate și consecințe total diferite Printre gândurile noastre, există stări modificate de conștiință cum sunt visele, halucinațiile induse de droguri și bolile mentale Există, de asemenea, și o conștiință non-umană, conștiința roboților, și chiar și cea a extratereștrilor Trebuie să renunțăm la ideea antropocentristă potrivită căreia conștiința umană ar fi unică Există mai multe moduri de a crea un model al lumii noastre și mai multe moduri de a-i simula viitorul De exemplu, visele sunt una dintre cele mai vechi forme de conștiință și, cu toate că au fost studiate încă din vechime, foarte puține progrese s-au înregistrat în înțelegerea lor până de curând Poate că visurile nu sunt doar niște evenimente caraghioase, aleatorii adunate laolaltă de creierul adormit, ci fenomene care ar putea să ne dea informații cu privire la semnificația conștiinței S-ar putea ca ele să fie cheia înțelegerii stărilor modificate de conștiință PARTEA A III-A CONȘTIINȚA MODIFICATĂ 7 ÎN VISELE TALE „Viitorul aparține celor care cred în frumusețea viselor lor “ ELEANOR ROOSEVELT Visele pot să determine destinul Poate că cel mai cunoscut vis din Antichitate a avut loc în anul 312 d H , când împăratul roman Constantin s-a angajat într-una dintre cele mai mare bătălii din viața sa Având de înfruntat o armată inamică de două ori mai numeroasă decât a sa, și-a dat seama că, cel mai probabil, avea să moară în ziua următoare Dar într-un vis pe care l-a avut în acea noapte, i-a apărut un înger care purta imaginea unei cruci și care a rostit cuvintele profetice: „Prin acest semn, vei învinge “ Imediat, el a poruncit ca scuturile soldaților săi să fie împodobite cu simbolul crucii Istoria consemnează că a ieșit învingător a doua zi, consolidându-și domnia asupra Imperiului Roman A jurat să plătească datoria de sânge față de acea religie relativ obscură, creștinismul, pe care împărații romani de dinaintea lui o persecutaseră timp de secole și ai căror adepți erau în mod regulat aruncați ca hrană leilor în arena din Colosseum A promulgat legi care, în cele din urmă, vor netezi calea pentru ca aceasta să devină o religie oficială a unuia dintre cele mai mari imperii din lume Timp de mii de ani, regii și reginele, precum și cerșetorii și hoții, s-au întrebat cu toții ce semnifică visele În Antichitate, se credea că sunt previziuni ale viitorului, și de atunci, de-a lungul istoriei, s-au făcut nenumărate încercări de a le interpreta Biblia consemnează în cartea Geneza, capitolul 41, ascensiunea lui Iosif, care a reușit să interpreteze corect visele faraonului Egiptului cu mii de ani în urmă Când faraonul a visat șapte vaci grase, urmate de șapte vaci costelive, a fost atât de tulburat de simbolistica lor, încât le-a cerut scribilor și misticilor din întregul regat să-i găsească semnificația Toți au dat greș în încercarea de a găsi o explicație convingătoare până când, în sfârșit, Iosif a găsit interpretarea potrivit căreia Egiptul avea să cunoască șapte ani de recolte îmbelșugate, urmați de șapte ani de secetă și foamete Prin urmare, a spus Iosif, Egiptul trebuia să înceapă de îndată să strângă rezerve de grâne și alte provizii, în așteptarea anilor de lipsuri și disperare Când lucrurile s-au întâmplat întocmai, Iosif a fost considerat profet Visele au fost de multă vreme asociate cu profețiile, dar în timpurile mai recente, se știe că au stimulat și descoperirile științifice Ideea că neurotransmițătorii ar putea înlesni mișcarea informației printr-o sinapsă i-a venit farmacologului Otto Leowi într-un vis În mod similar, în 1865, August Kekulé a avut un vis despre benzen, în care legăturile dintre atomii de carbon formau un lanț care se închidea în cele din urmă într-un cerc, asemenea unui șarpe care-și mușcă coada Acest vis avea să ducă la descoperirea structurii atomice a moleculei de benzen Kekulé a conchis: „Să învățăm să visăm!“ De asemenea, visele au fost interpretate ca o fereastră spre adevăratele noastre gânduri și intenții Marele scriitor și eseist al Renașterii, Michel de Montaigne, a scris cândva: „Cred că e adevărat că visele sunt adevărate interpretări ale înclinațiilor noastre, dar pentru trierea și interpretarea lor este nevoie de o artă “ Mai recent, Sigmund Freud a propus o teorie care să explice originea viselor În opera sa de căpătâi, Interpretarea viselor, el susține că acestea sunt manifestări ale dorințelor noastre subconștiente, pe care le reprimăm adesea cu mintea conștientă, dar care o iau razna în timpul nopții Visele nu sunt doar niște plăsmuiri ale imaginației noastre încinse, ci pot să dezvăluie secrete profunde și adevăruri despre noi „Visele sunt calea regală spre inconștient“, scria Freud De atunci, oamenii au acumulat enciclopedii uriașe care au pretenția că dezvăluie semnificația ascunsă din spatele fiecărei imagini tulburătoare, din perspectiva teoriei freudiene Hollywoodul profită de fascinația neîntreruptă pe care visele o exercită asupra noastră O scenă preferată în multe filme este cea în care eroul are o succesiune de vise înfricoșătoare și se trezește brusc din coșmar, scăldat într-o transpirație rece În filmul de mare succes Înception, Leonardo Dicaprio joacă rolul unui hoț mărunt care fură secrete intime din locul cel mai puțin probabil, și anume visele oamenilor Ajutat de o nouă invenție, el reușește să pătrundă în visele oamenilor și să-i păcălească, făcându-i să-i destăinuie secretele lor financiare Corporațiile cheltuiesc milioane de dolari ca să-și protejeze secretele și patentele industriale Miliardarii își păzesc cu îndârjire averea folosind coduri complicate Sarcina lui este să le fure Intriga se intensifică rapid pe măsură ce personajele pătrund în vise în care o persoană adoarme și visează din nou Așadar, acești infractori coboară tot mai adânc în straturi multiple ale subconștientului Cu toate că visele ne-au obsedat și fascinat dintotdeauna, abia în ultimii ani oamenii de știință au reușit să descifreze misterele viselor De fapt, ei pot să facă acum ceva care altădată era considerat imposibil: cu ajutorul instalațiilor RMN pot să înregistreze fotografii și benzi video aproximative ale viselor Într-o bună zi, s-ar putea să ai ocazia să vezi un videoclip al visului pe care l-ai avut în noaptea precedentă și să deslușești ce se întâmplă în mintea ta subconștientă Cu un antrenament corespunzător, s-ar putea să fii în stare să-ți controlezi în mod conștient natura viselor Și poate, la fel ca personajul lui Dicaprio, cu o tehnologie avansată, să poți chiar să pătrunzi în visul altcuiva NATURA VISELOR Oricât de misterioase ar fi, visele nu sunt un lux superfluu, ruminații inutile ale unui creier inactiv De fapt, visele sunt esențiale pentru supraviețuire Cu ajutorul scanărilor cerebrale, a fost posibil să se demonstreze că anumite animale manifestă o activitate a creierului asemănătoare viselor Dacă sunt private de vise, aceste animale vor muri adesea mai repede decât dacă ar fi supuse înfometării, pentru că o astfel de privare le tulbură grav metabolismul Din păcate, știința nu știe cu exactitate de ce se întâmplă așa Formarea viselor este, de asemenea, o caracteristică esențială a ciclului de somn al oamenilor Petrecem aproximativ două ore pe noapte visând atunci când dormim, fiecare vis durând între cinci și douăzeci de minute De fapt, în cursul unei vieți de durată medie, un om își petrece cam șase ani visând Totodată, visele sunt universale pentru toată specia umană Cercetând culturi diferite, oamenii de știință au găsit teme comune ale viselor Psihologul Calvin Hall a înregistrat cincizeci de mii de vise într-o perioadă de patruzeci de ani El a continuat studiul consemnând o mie de relatări de vise făcute de studenți Deloc surprinzător, el a constatat că majoritatea oamenilor au visat aceleași lucruri, ca, de exemplu, experiențe personale avute în zilele sau în săptămâna precedente (Totuși, se pare că animalele visează diferit de noi La delfin, de exemplu, emisferele cerebrale dorm pe rând ca să prevină înecarea, pentru că delfinii sunt mamifere care respiră, nu pești Așa încât, dacă visează, acest lucru are loc doar în câte o emisferă, pe rând ) Așa cum am văzut, creierul nu este un computer digital, ci mai degrabă o rețea neurală de un anume tip care se recablează în permanență după ce învață noi activități Oamenii de știință care lucrează cu rețelele neurale au observat totuși ceva interesant Adesea, aceste sisteme devin saturate după ce au învățat prea mult și, în loc să proceseze mai multe informații, intră într-o stare „de visare“, în care amintiri aleatorii vin și se alătură procesului, în timp ce rețelele neurale încearcă să digere toate materialele noi Prin urmare, visele ar putea să reflecte „curățenie generală“, în care creierul încearcă să-și organizeze amintirile într-o manieră mai coerentă (Dacă este adevărat, atunci e posibil ca toate rețelele neurale, incluzând aici toate organismele care pot să învețe, să intre într-o stare de vis cu scopul de a-și pune ordine în amintiri Așadar, visele servesc probabil unui scop Unii oameni de știință au presupus că asta ar putea implica și că roboții care învață din experiențe ar putea avea vise ) Studiile neurologice par să confirme această concluzie, demonstrând că memorarea unor lucruri poate fi îmbunătățită dacă se doarme suficient între momentul activității și un test Neuroimagistica arată că zonele creierului care sunt activate în timpul somnului sunt aceleași cu cele implicate în învățarea unei noi activități Visarea este probabil utilă în consolidarea informațiilor noi De asemenea, unele vise pot încorpora evenimente care au avut loc cu câteva ore mai devreme, cu puțin înainte de somn Dar visele încorporează mai ales amintiri care au o vechime de câteva zile De exemplu, s-a constatat prin experimente că, dacă-i pui unei persoane niște ochelari cu lentile roz, este nevoie de câteva zile până când visele se colorează și ele în roz SCANĂRILE CEREBRALE ALE VISELOR În prezent, scanările cerebrale ne dezvăluie o parte din misterele viselor În mod normal, electroencefalogramele ne arată că, în stare de veghe, creierul emite unde electromagnetice constante Pe măsură ce adormim, semnalele EEG încep să-și schimbe frecvența Când în sfârșit ajungem să visăm, undele de energie electrică, emise din trunchiul cerebral, se ridică în zonele corticale ale creierului, în special în cortexul vizual, ceea ce confirmă faptul că imaginile vizuale constituie o componentă importantă a viselor În final, intrăm în starea de visare și undele noastre cerebrale sunt caracterizate de mișcări rapide ale ochilor (REM) (Întrucât unele mamifere intră și ele în somnul REM, deducem că s-ar putea ca și ele să viseze ) În vreme ce zonele vizuale ale creierului sunt active, alte zone legate de miros, gust și pipăit sunt în mare măsură blocate Aproape toate imaginile și senzațiile procesate de corpul omenesc sunt autogenerate, având originea în vibrațiile electromagnetice ale trunchiului cerebral, nu în stimulii externi Corpul este în mare parte izolat de lumea exterioară De asemenea, când visăm, suntem mai mult sau mai puțin paralizați (Probabil că paralizia are rolul de a ne împiedica să ne „punem în practică“ visele, ceea ce ar fi dezastruos Cam 6% dintre oameni suferă de tulburarea numită „paralizie de somn“, ceea ce înseamnă că ei sunt încă paralizați atunci când se trezesc De multe ori, aceste persoane se trezesc înspăimântate și convinse că niște creaturi le țintuiesc pieptul, brațele și picioarele Există picturi din epoca victoriană înfățișând femei care se trezesc din somn cu câte un spiriduș înspăimântător așezat pe pieptul lor și privindu-le cu o expresie malefică Unii psihologi cred că paralizia de somn ar putea explica originea sindromului răpirilor extraterestre ) Când visăm, hipocampul este activ, ceea ce sugerează că visele se inspiră din „depozitul“ nostru de amintiri Amigdala și cingulatul anterior sunt și ele active, de unde reiese că visele au un puternic caracter emoțional, adeseori implicând teama Dar mult mai interesant este să vedem care sunt zonele creierului care sunt blocate, printre ele numărându-se cortexul prefrontal dorsolateral (centrul de comandă al creierului), cortexul orbitofrontal (care poate acționa ca un cenzor, cel care verifică faptele) și regiunea temporoparietală (care procesează semnalele motoare senzoriale și conștientizarea spațială) Când cortexul prefrontal dorsolateral își încetează funcționarea, nu ne mai putem baza pe centrul rațional, planificator al creierului În schimb, plutim fără țintă în visele noastre, în timp ce centrul vizual ne oferă imagini fără un control rațional Cortexul orbitofrontal, sau cel care verifică faptele, este și el inactiv Prin urmare, visele au libertatea să evolueze după bunul lor plac, fără opreliștile impuse de legile fizicii sau de bunul simț Iar lobul temporoparietal, care ajută în coordonarea orientării, folosind semnalele primite de la ochi și de la urechea internă, este și el întrerupt, ceea ce ar putea explica experiențele extracorporale din timpul viselor Așa cum am subliniat, conștiința umană reprezintă în principal creierul uman în timp ce creează modele despre lumea exterioară, simulându-le în viitor Dacă așa stau lucrurile, atunci visele reprezintă o cale alternativă de simulare a viitorului, una în care legile naturii și ale interacțiunilor sociale sunt suspendate temporar CUM VISĂM? Dar acest fapt lasă deschisă o altă întrebare: ce anume generează visele? Una dintre autoritățile mondiale în materie de vise este dr Allan Hobson, psihiatru la Facultatea de Medicină de la Harvard El și-a dedicat decenii din viață dezvăluirii secretelor viselor În opinia lui, visele, mai ales somnul REM, pot fi studiate la nivel neurologic și visele iau naștere atunci când creierul încearcă să dea o noimă semnalelor emise de trunchiul cerebral, care sunt în mare măsură aleatorii În cursul interviului pe care i l-am luat, dr Allan Hobson mi-a spus că, după multe decenii de catalogare a viselor, a găsit cinci caracteristici de bază: 1 Emoții intense – aceasta se datorează activării amigdalei, ceea ce cauzează emoții cum ar fi teama 2 Conținut ilogic – visele pot trece cu rapiditate de la o scenă la alta, sfidând logica 3 Impresii senzoriale aparente – visele ne dau senzații false, care sunt generate intern 4 Acceptarea necritică a evenimentelor din vise – acceptăm natura ilogică a viselor fără a avea o atitudine critică 5 Dificultatea de a fi memorate – visele sunt curând uitate, în câteva minute de la trezire Dr Hobson (împreună cu dr Robert Mccarley) au făcut istorie propunând prima provocare serioasă la adresa teoriei freudiene a viselor, pe care au numit-o „teoria activare–sinteză“ În 1977, ei au propus ideea potrivit căreia visele își au originea în activările neurale aleatorii din trunchiul cerebral, care ajung până la cortex, care apoi încearcă să înțeleagă aceste semnale aleatorii Cheia înțelegerii viselor se află în nodurile găsite în trunchiul cerebral, cea mai veche parte a creierului, care ejectează substanțe chimice speciale, numite adrenergice, având proprietatea de a ne menține în stare de alertă Când adormim, trunchiul cerebral activează sistemul colinergic, care emite substanțele cu ajutorul cărora intrăm în starea de visare Când visăm, neuronii colinergici din trunchiul cerebral încep să se activeze, emițând pulsuri neregulate de energie electrică numite unde PGO (ponto-geniculo-occipitale) Aceste unde străbat trunchiul cerebral și ajung în cortexul vizual, stimulându-l să creeze vise Celulele din cortexul vizual încep să rezoneze de sute de ori pe secundă într-o manieră neregulată, care probabil că este responsabilă pentru natura uneori incoerentă a viselor Acest sistem emite, de asemenea, substanțe chimice care decuplează părțile creierului implicate în rațiune și logică Lipsa verificărilor venite de la cortexurile prefrontal și orbitofrontal, alături de faptul că creierul devine extrem de sensibil la gânduri răzlețe pot explica natura bizară și capricioasă a viselor Studiile au arătat că este posibil să intri în starea colinergică fără să dormi Dr Edgar Garcia-Rill de la Universitatea din Arkansas susține că meditația, îngrijorarea sau situația în care ești plasat într-un bazin izolator pot induce starea colinergică Piloții și șoferii care se confruntă multe ore de-a rândul cu un parbriz monoton pot intra și ei într-o astfel de stare În cercetările pe care le-a efectuat, el a descoperit că schizofrenicii au un număr neobișnuit de mare de neuroni colinergici în trunchiul cerebral, ceea ce ar putea explica o parte din halucinațiile acestora Ca să crească eficiența studiilor efectuate, dr Allan Hobson le-a cerut subiecților să poarte o bonetă de noapte care putea înregistra automat datele din timpul unui vis Un senzor conectat la bonetă înregistrează mișcările capului persoanei în cauză (deoarece mișcările capului apar de obicei când visele se sfârșesc) Un alt senzor măsoară mișcările pleoapelor (deoarece somnul REM provoacă mișcarea pleoapelor) Când se trezesc, subiecții descriu imediat ceea ce au visat, iar informațiile de la bonetele de noapte sunt introduse într-un computer În acest mod, dr Hobson a acumulat o cantitate imensă de informații despre vise Așadar, care este semnificația viselor? l-am întrebat eu El respinge ceea ce numește „mistica interpretării viselor de tipul răvașelor norocoase“ Nu vede în vise niciun mesaj secret venit din cosmos În schimb, crede că după ce undele PGO ajung din trunchiul cerebral în zonele corticale, cortexul încearcă să dea un sens acestor semnale haotice și sfârșește prin a crea o narațiune pe baza acestora: un vis FOTOGRAFIEREA UNUI VIS În trecut, oamenii de știință au evitat, în marea lor majoritatea, studierea viselor, dat fiind că sunt atât de subiective și au un istoric atât de lung de asociere cu misticii și mediile Dar iată că acum, cu ajutorul scanărilor RMN, visele își dezvăluie secretele De fapt, întrucât centrii cerebrali care controlează visele sunt aproape identici cu cei care controlează vederea, reiese că ar fi posibil să fotografiem un vis Această muncă de pionierat se face în Kyoto, Japonia, de către cercetătorii de la Laboratoarele Computaționale și de Neuroștiință ATR Mai întâi, subiecții sunt plasați într-o instalație RMN și li se arată patru sute de imagini alb-negru, fiecare constând dintr-un set de puncte mărginite de câte un cadru de zece pe zece pixeli Imaginile sunt proiectate secvențial, iar instalația RMN înregistrează modul în care creierul reacționează la fiecare colecție de pixeli Ca și în cazul altor grupuri care lucrează în acest domeniu, în cele din urmă oamenii de știință creează o enciclopedie de imagini, în care fiecare imagine de pixeli corespunde unui anumit tipar RMN În acest caz, oamenii de știință au posibilitatea de a lucra retroactiv, ca să reconstruiască în mod corect imagini auto-generate pe baza scanărilor RMN făcute când subiecții visează Iată ce spune Yukiyasu Kamitai, cercetător principal ATR: „Această tehnologie poate fi aplicată și altor simțuri, nu doar vederii În viitor, ar putea fi posibil să citim sentimente și stări emoționale complicate “ De fapt, orice stare mentală a creierului poate fi imaginată în acest mod, inclusiv visele, atâta timp cât se poate alcătui o hartă de corespondență biunivocă între o anumită stare mentală și o scanare RMN: Cercetătorii din Kyoto s-au concentrat pe analizarea imaginilor statice generate de minte În capitolul 3, am întâlnit o abordare similară propusă de dr Jack Gallant, în care voxelii de la scanările RMN tridimensionale ale creierului pot fi folosiți pentru reconstituirea imaginii reale văzute de ochi cu ajutorul unei formule complexe Un proces similar a permis doctorului Gallant și echipei sale să creeze un videoclip rudimentar al unui vis Când l-am vizitat la laboratorul din Berkeley, am stat de vorbă cu un membru al personalului, care-și definitiva studiile postdoctorale, dr Shinji Nishimoto Acesta mi-a permis să urmăresc videoclipul unuia dintre visele sale, unul din primele realizate vreodată Am văzut o serie de chipuri care licăreau pe ecranul computerului, ceea ce însemna că subiectul (în acest caz, dr Nishimoto însuși) visase oameni și nu animale sau obiecte Acest lucru mi s-a părut uluitor Din păcate, tehnologia nu este încă suficient de bine pusă la punct ca să se poată distinge trăsăturile faciale precise ale oamenilor care apar în visele sale, așa încât următorul pas este să se crească numărul de pixeli astfel încât să poată fi identificate imagini mai complexe Un alt progres ar fi să se reproducă imagini color, și nu doar alb-negru În continuare, i-am pus dr Nishimoto întrebarea crucială: de unde știe că înregistrarea video este exactă? De unde știe că instalația nu inventează pur și simplu lucrurile? Mi-a mărturisit cu oarecare sfială că acela era un punct slab al cercetărilor sale În mod normal, după ce te trezești, ai la dispoziție doar câteva minute ca să consemnezi un vis După aceasta, majoritatea viselor se pierd în ceața conștiinței noastre, așa încât nu e ușor să-ți verifici rezultatele Dr Gallant mi-a spus că cercetările legate de înregistrarea video a viselor sunt un proiect în curs de desfășurare, iar rezultatele nu sunt încă gata pentru a fi făcute publice Mai sunt multe de făcut până când vom putea urmări înregistrarea video a visului din noaptea precedentă VISELE LUCIDE Oamenii de știință investighează, de asemenea, și o formă de visare care cândva era considerată un mit: visarea lucidă sau visele din timpul stării de veghe Pare a fi o contradicție în termeni, dar a fost verificată prin scanările cerebrale În visarea lucidă, „visătorii“ sunt conștienți că visează și pot controla în mod conștient direcția visului Cu toate că știința a început abia de curând să facă experimente legate de visarea lucidă, există referiri la acest fenomen vechi de câteva secole În cadrul budismului, de exemplu, există cărți care se referă la visătorii lucizi și instrucțiuni despre cum să devii așa ceva De-a lungul secolelor, mai mulți oameni din Europa au scris relatări detaliate ale viselor lor lucide Scanările cerebrale făcute asupra visătorilor lucizi arată că acest fenomen este real; în timpul somnului REM, cortexul lor prefrontal dorsolateral, care este de obicei inactiv când o persoană normală visează, este activ, ceea ce arată că persoana este parțial conștientă atunci când visează De fapt, cu cât este mai lucid visul, cu atât este mai activ cortexul prefrontal dorsolateral Întrucât acesta reprezintă partea conștientă a creierului, visătorul trebuie să fie conștient în timp ce visează Dr Hobson mi-a spus că oricine poate învăța să viseze lucid, exersând anumite tehnici În mod deosebit, oamenii care visează lucid trebuie să-și țină un fel de jurnal al viselor Înainte de a se duce la culcare, trebuie să-și aducă aminte că „se vor trezi“ în toiul unui vis și își vor da seama că se mișcă într-o lume a viselor Este important să te culci cu această mentalitate Întrucât corpul este în mare parte paralizat în timpul somnului REM, este dificil pentru persoana care visează să trimită un semnal spre lumea exterioară cum că a intrat într-un vis, dar dr Stephen Laberge de la Universitatea Stanford i-a studiat pe visătorii lucizi (printre care se numără și el) care pot trimite semnale către lumea exterioară în timp ce visează În 2011, au fost folosite pentru prima oară scanări RMN și senzori EEG pentru a măsura conținutul viselor și chiar pentru a lua contactul cu o persoană care visează La Institutele Max Planck din München și Leipzig, oamenii de știință au adunat un grup de visători lucizi voluntari cărora le-au pus pe cap niște senzori EEG, ca să poată determina momentul în care au intrat în somnul MRO; după aceea au fost introduși într-o instalație RMN Înainte să adoarmă, visătorii au acceptat să inițieze un set de mișcări ale ochilor și de modele de respirație în timp ce visau, ca un fel de cod Morse Li s-a spus că din momentul în care încep să viseze, trebuie să-și încleșteze pumnul drept și apoi pe cel stâng timp de zece secunde Acela era semnalul că visau Oamenii de știință au constatat că, după ce subiecții intrau în starea de visare, cortexul senzorial și motor (responsabil cu controlarea acțiunilor motoare cum ar fi încleștarea pumnilor) era activat Scanările RMN au putut sesiza faptul că pumnii erau încleștați și care dintre pumni a fost încleștat primul Apoi, folosind un alt senzor (un spectrometru cu cvasi-infraroșu) au reușit să confirme că activitatea creierului era mai intensă în regiunea care controlează planificarea mișcărilor „Prin urmare, visele noastre nu sunt un «cinema din timpul somnului», în care doar observăm pasiv un eveniment, ci implică o activitate în regiuni ale creierului care sunt relevante pentru conținutul din vise“, spune Michael Czisch, șef de grup la Institutul Max Planck INTRAREA ÎNTR-UN VIS Dacă putem să comunicăm cu o persoană care visează, atunci este posibil și să modificăm din exterior visul cuiva? Destul de posibil Mai întâi, așa cum am văzut, oamenii de știință au făcut deja pașii inițiali în înregistrarea video a visului unei persoane, iar în anii care urmează, ar trebui să fie posibil să se creeze imagini și înregistrări video mult mai exacte ale viselor Întrucât oamenii de știință au reușit deja să stabilească o legătură de comunicare între lumea reală și visătorul lucid din lumea fanteziei, atunci, în principiu, cercetătorii ar trebui să poată modifica în mod deliberat cursul unui vis Să presupunem că niște oameni de știință vizionează în timp real înregistrarea video a unui vis folosind o instalație RMN În timp ce persoana respectivă rătăcește prin peisajul visului, cei care îl urmăresc pot să-și dea seama unde se duce și pot să-i dea indicații ca să se miște în direcții diferite Așadar, în viitorul apropiat, ar fi posibil să vedem un filmuleț al visului cuiva și să-i influențăm în mod real direcția generală Dar în filmul Înception, Leonardo Dicaprio merge mult mai departe El este capabil nu doar să urmărească visul unei alte persoane, dar și să pătrundă în el Este așa ceva posibil? Am văzut mai devreme că suntem paralizați când visăm, astfel încât să nu ne punem în practică fanteziile din vis, care ar putea fi dezastruoase Totuși, somnambulii au adesea ochii deschiși (deși ochii lor par sticloși) Prin urmare, ei trăiesc într-o lume hibridă, parțial reală, parțial ca de vis Există multe cazuri confirmate prin documente în care oamenii umblă prin jurul casei, își conduc mașinile, taie lemne și chiar comit crime în timp ce se află în această stare de vis, în care realitatea se amestecă cu fantasticul Prin urmare, este posibil ca imaginile fizice pe care ochiul le vede de fapt să interacționeze cu imaginile fictive pe care creierul le ticluiește în timpul unui vis Atunci, calea de a intra în visul cuiva ar fi să le dăm subiecților să poarte lentile de contact care să proiecteze imagini direct pe retinele sale La Universitatea Washington din Seattle se lucrează deja la punerea la punct a unor prototipuri de lentile de contact pentru internet Dacă un observator ar dori să intre în visul subiectului, mai întâi ar trebui să stea într-un studio unde să fie filmat de o cameră video Apoi, imaginea lui ar fi proiectată pe lentilele de contact ale visătorului, creând o imagine compusă (imaginea observatorului suprapusă peste cea imaginată de creier) Observatorul ar putea efectiv să vadă această lume a visului în timp ce rătăcește prin vis întrucât și el ar purta lentile de contact pentru Internet Imaginea RMN a visului subiectului, după ce a fost descifrată de computer, ar fi trimisă direct în lentilele de contact ale observatorului Mai mult, observatorul ar putea chiar să schimbe direcția visului în care a intrat În timp ce se plimbă prin studioul gol, ar vedea visul desfășurându-se în lentilele sale de contact, astfel încât ar putea să interacționeze cu obiectele și oamenii care apar în vis Asta ar fi o experiență deosebită, întrucât fundalul s-ar schimba fără avertisment, imaginile ar apărea și ar dispărea fără motiv, iar legile fizicii ar fi suspendate Totul ar fi posibil În viitorul ceva mai îndepărtat, s-ar putea chiar să se intre în visul altei persoane prin conectarea directă a două creiere adormite Fiecare creier va trebui să fie conectat la scanere RMN, conectate la rândul lor la un computer central, care ar contopi cele două vise într-unul singur Computerul ar descifra mai întâi scanările RMN ale fiecărei persoane, transformându-le în imagini video În continuare, visul unei persoane ar fi trimis în zonele senzoriale ale creierului celeilalte persoane, astfel încât visul celuilalt visător s-ar contopi cu visul primului visător Totuși, tehnologia de înregistrare video și de interpretare a viselor va trebui să devină mult mai avansată înainte ca acest lucru să devină o realitate Dar asta ridică o altă întrebare: dacă ar fi posibil să modifici visul cuiva, ar fi posibil să controlezi nu doar visul acelei persoane, ci și mintea acesteia? În timpul Războiului Rece, aceasta a devenit o chestiune serioasă, căci și Uniunea Sovietică și Statele Unite ale Americii s-au implicat într-un joc mortal, încercând să folosească tehnici psihologice ca să controleze voințele altor oameni 8 POATE FI CONTROLATĂ MINTEA? Mintea este pur și simplu ceea ce face creierul MARVIN MINSKY Un taur furios este lăsat să intre într-o arenă goală din orașul spaniol Cordoba Vreme de generații, instinctele ucigașe ale acestei fiare feroce au fost controlate cu grijă pentru a atinge cote maxime Apoi, în aceeași arenă, intră calm un profesor de la Yale În locul unui sacou din tweed, el este îmbrăcat ca un matador neînfricat, purtând o jachetă aurie strălucitoare și fluturând sfidător o capă roșie în fața taurului, căutând să-l provoace În loc să fugă îngrozit, profesorul pare calm, încrezător, ba chiar detașat Spectatorii ar putea avea impresia că profesorul s-a smintit și vrea să se sinucidă Înfuriat, taurul își fixează privirea asupra profesorului Deodată, animalul pornește la atac, îndreptându-și coarnele mortale către om Departe de a o rupe la fugă înfricoșat, acesta ține o cutiuță în mână Deodată, în fața camerelor de luat vederi, apasă un buton de pe cutie și taurul încremenește pe loc Profesorul e atât de încrezător în el însuși încât și-a riscat viața ca să demonstreze ceva, și anume că stăpânește arta de a controla mintea unui taur furios Profesorul de la Yale este dr José Delgado, un personaj care și-a depășit epoca În anii 1960, el a efectuat o serie de experimente pe animale, remarcabile dar tulburătoare, care constau în introducerea unor electrozi în creierele acestora cu scopul de a le controla mișcările Ca să-l oprească pe taur, el a înserat electrozi în striatul ganglionilor bazali de la baza creierului, implicat în coordonarea mișcărilor De asemenea, a efectuat o serie de experimente pe maimuțe, ca să vadă dacă le poate rearanja ierarhia socială printr-o simplă apăsare pe buton După implantarea electrozilor în nucleul caudat (o regiune asociată cu controlul motor) al masculului alfa din cadrul grupului, Delgado a putut să reducă tendințele agresive ale liderului aflat la comandă Nemaifiind amenințați cu represaliile, masculii delta au început să-și impună pozițiile, acaparând teritoriile și privilegiile rezervate de regulă masculilor alfa Totodată, masculul alfa părea să-și fi pierdut interesul de a-și mai apăra teritoriul Apoi, dr Delgado a apăsat alt buton și masculul alfa a revenit instantaneu la normal, reluându-și comportamentul agresiv și restabilindu-și dominația de rege al domeniului său Masculii delta au rupt-o la fugă cuprinși de teamă Dr Delgado a fost prima persoană din istorie care a arătat că este posibil ca mintea animalelor să fie controlată în acest mod Profesorul a devenit maestrul păpușar, care trage de sforile unor marionete vii Cum era de așteptat, comunitatea științifică a privit cu neliniște la experimentele lui Delgado De parcă ar fi vrut să agite și mai mult apele, acesta a publicat în 1969 o carte purtând titlul provocator: Physical Control of the Mind: Toward a Psychocivilized Society (Controlul fizic al minții: spre o societate psihocivilizată) Cartea a dat naștere unei chestiuni care punea pe gânduri multă lume: dacă oameni de știință ca dr Delgado trag sforile, atunci cine-l controlează pe maestrul păpușar? Cercetările doctorului Delgado au adus în atenție promisiunile importante ale acestei tehnologii și totodată pericolele ei În mâinile unui dictator lipsit de scrupule, tehnologia ar putea fi folosită pentru a-i păcăli și controla pe subiecții lui nefericiți Dar, în același timp, poate fi folosită pentru a elibera milioane de oameni prizonieri ai bolilor mentale, hăituiți de propriile halucinații sau apăsați de povara anxietăților (După niște ani, dr Delgado a fost întrebat de un jurnalist care a fost motivul pentru care a inițiat aceste experimente controversate Acesta a răspuns că din dorința de a corecta abuzurile oribile suferite de bolnavii mintal Aceștia erau adesea supuși unor lobotomii radicale, în care cortexul prefrontal era ciuruit de un cuțit asemănător cu un instrument pentru spargerea gheții, care era înfipt în creier deasupra orbitelor oculare Adesea, rezultatele erau tragice și o parte din aceste orori au fost expuse în romanul lui Ken Kesey Zbor deasupra unui cuib de cuci, ecranizat în filmul omonim, care l-a avut în rolul principal pe Jack Nicholson Unii pacienții deveneau calmi și relaxați, dar mulți alții deveneau niște zombi: letargici, indiferenți la durere și simțăminte și cuprinși de un vid emoțional Practica era atât de răspândită, încât în 1949 Antonio Moniz a primit un Premiu Nobel pentru perfecționarea lobotomiei În mod ironic, în 1950, Uniunea Sovietică a interzis această tehnică, declarând că „este contrară principiilor umanității“ Lobotomiile, potrivit autorităților sovietice, transformau „un nebun într-un idiot“ În total, s-a estimat că numai în Statele Unite ale Americii s-au efectuat patruzeci de mii de lobotomii pe durata a două decenii ) CONTROLUL MINȚII ȘI RĂZBOIUL RECE Un alt motiv al răcelii cu care au fost primite cercetările doctorului Delgado a fost climatul politic al epocii Războiul Rece se afla la apogeu, fiind încă proaspete în minte amintirile dureroase ale soldaților americani capturați în timpul Războiului din Coreea În fața camerelor de luat vederi, aceștia, cu priviri goale de expresie, recunoșteau că fuseseră trimiși în misiuni secrete de spionaj, mărturiseau comiterea unor crime de război înfiorătoare și denunțau imperialismul american Ca toate acestea să aibă cât de cât o noimă, presa a folosit termenul „spălare pe creier“, ideea potrivit căreia comuniștii puseseră la punct niște droguri și tehnici secrete prin care soldații americani erau transformați în zombi maleabili În acest climat politic tensionat, Frank Sinatra a interpretat în 1962 rolul principal în thrillerul Candidatul manciurian, în care încearcă să demaște un agent secret „adormit“ aflat în slujba comuniștilor, a cărui misiune era să-l asasineze pe președintele SUA Dar intriga are un clenci Asasinul este de fapt un erou de război american de încredere, care a fost capturat și apoi spălat pe creier de comuniști Provenind dintr-o familie cu multe relații la vârful societății, agentul pare să fie deasupra suspiciunilor și este aproape imposibil de oprit Candidatul manciurian a oglindit anxietățile multor americani din acea epocă Multe dintre aceste temeri au fost, de asemenea, zgândărite și întreținute de romanul profetic al lui Aldous Huxley, Brave New World (Minunata lume nouă), publicat în 1931 În această distopie, există niște fabrici mari de copii în eprubetă, care produc clone Privându-i în mod selectiv de oxigen pe acești fetuși, este posibil să se producă copii având diferite grade de afecțiuni cerebrale La vârf se află copiii alfa, care nu suferă niciun fel de vătămare cerebrală și sunt crescuți pentru a conduce societatea La nivelul cel mai de jos sunt copiii epsilon, care suferă deteriorări cerebrale semnificative și sunt folosiți ca lucrători obedienți, de „unică folosință“ Între cele două extreme, există niveluri intermediare alcătuite din ceilalți lucrători și din birocrați Elita controlează societatea inundând-o cu droguri care modifică mintea, dragoste fără opreliști și spălare pe creier permanentă În acest mod sunt menținute pacea, liniștea și armonia, dar romanul pune o întrebare tulburătoare, care rezonează și în zilele noastre: cât de mult din libertatea și umanitatea noastră fundamentală suntem dispuși să sacrificăm în numele păcii și al ordinii sociale? EXPERIMENTELE DE CONTROL AL MINȚII EFECTUATE DE CIA Isteria generată de Războiul Rece a ajuns în cele din urmă și la cele mai înalte niveluri ale CIA Convinsă că sovieticii aveau un avans considerabil în știința spălării creierelor și a metodelor științifice neortodoxe, CIA a inițiat mai multe proiecte ultra secrete, cum a fost MKULTRA, început în 1953 și menit să exploreze idei bizare, extreme (În 1973, când scandalul Watergate a răspândit panică în toată administrația, directorul CIA, Richard Helms, a pus capăt proiectului MKULTRA și a ordonat distrugerea în mare grabă a tuturor documentelor legate de acesta Totuși, nu se știe cum, circa douăzeci de mii de documente au supraviețuit acestei operațiuni și au fost declasificate în 1977 în virtutea Legii privind Libertatea Informațiilor, dezvăluind amploarea deplină a acestui efort masiv de cercetare ) Se știe astăzi că, în perioada 1953-1973, MKULTRA a finanțat 80 de instituții, printre care 44 de universități și colegii, zeci de spitale, companii farmaceutice și închisori, făcând adesea experimente pe oameni care nu bănuiau nimic, fără permisiunea acestora, în cadrul a 150 de operații secrete La un moment dat, 6% din întregul buget al CIA era acaparat de MKULTRA Printre proiectele de control al minții s-au numărat: • obținerea unui „ser al adevărului“, care să-i facă pe prizonieri să-și dezvăluie secretele; • ștergerea amintirilor în cadrul unui proiect al Marinei SUA numit „Subproiectul 54“; • folosirea hipnozei și a unei mari varietăți de droguri, în special a LSD-ului, pentru controlarea comportamentului; • investigarea utilizării unor droguri de control al minții împotriva unor lideri străini, de exemplu, Fidel Castro; • perfecționarea unei varietăți de metode de interogare a prizonierilor; • obținerea unui drog care să-l doboare rapid pe cel căruia îi era administrat și care să nu lase urme; • modificarea personalității oamenilor prin intermediul drogurilor, astfel încât aceștia să devină mai maleabili Deși unii oameni de știință au pus sub semnul întrebării validitatea acestor studii, alții s-au raliat fără probleme Au fost recrutați oameni dintr-o gamă largă de discipline, printre care medici, fizicieni, specialiști în computere, ca să investigheze o varietate de proiecte neortodoxe: experimente cu droguri care modificau psihicul, cum ar fi LSD-ul, angrenarea mediilor în localizarea submarinelor sovietice care patrulau pe fundul oceanelor etc Într-un incident nefericit, unui cercetător din cadrul armatei americane i s-a administrat în secret LSD Potrivit unor relatări, a devenit atât de grav dezorientat încât s-a sinucis aruncându-se de la o fereastră Pentru majoritatea acestor experimente, justificarea a fost că sovieticii erau deja înaintea americanilor în ceea ce privește controlul minții Senatul SUA a fost informat printr-un raport secret că sovieticii experimentau trimiterea unor fascicule de microunde direct în creierele subiecților În loc să denunțe aceste fapte, Statele Unite ale Americii au văzut „un mare potențial pentru dezvoltarea unui sistem de dezorientare sau de tulburare a modelelor comportamentale ale personalului militar sau diplomatic“ Armata americană chiar a afirmat că ar putea să fie capabilă să trimită cuvinte și discursuri întregi în mințile inamicilor: „Un concept secret și înșelător… constă în crearea de la distanță a unui zgomot de fond în mintea anumitor persoane expunându-le la un fascicul pulsatoriu de microunde de joasă putere… Printr-o alegere adecvată a caracteristicilor pulsurilor, poate fi creat un discurs inteligibil… Astfel, este posibil să se «discute» cu adversari selectați într-o manieră care să-i tulbure într-un grad ridicat“, spunea raportul Din păcate, niciunul dintre aceste experimente nu a fost supus analizei critice din partea mediului științific, astfel încât milioane de dolari din banii contribuabililor au fost cheltuiți pe astfel de proiecte, care încălcau flagrant legile fizicii, întrucât creierul uman nu poate recepționa radiația din domeniul microundelor și, mai important, nu are capacitatea de a decoda mesajele transmise prin microunde Dr Steve Rose, biolog la Open University, a denumit această tentativă exagerată „o imposibilitate neuroștiințifică“ Dar, cu toate milioanele de dolari irosite pe aceste „proiecte negre“, se pare că nu s-a obținut nici măcar un singur element științific credibil Folosirea drogurilor care influențau mintea a creat într-adevăr confuzie și chiar panică în rândul subiecților testați, dar Pentagonul nu a reușit să realizeze un obiectiv esențial: controlarea minții conștiente a unei alte persoane De asemenea, conform psihologului Robert Jay Lifton, spălarea creierelor făcută de comuniști a avut efecte reduse pe termen lung În majoritate, militarii americani care au denunțat Statele Unite ale Americii în timpul Războiului din Coreea au revenit la personalitățile lor normale la scurt timp după ce au fost eliberați În plus, studiile efectuate asupra oamenilor care au fost spălați pe creier de către anumite secte religioase au arătat, de asemenea, că, după părăsirea sectei, cei în cauză au revenit la personalitatea normală Așa încât se pare că, pe termen lung, personalitatea esențială a omului nu este afectată de spălarea creierului Desigur, militarii nu au fost primii care au experimentat controlul minții În vremurile antice, vracii și vizionarii susțineau că, dacă li se administrau niște poțiuni magice soldaților capturați, aceștia se vor întoarce împotriva conducătorilor lor Una dintre primele metode de control al minții a fost hipnotismul SIMȚI CĂ ADORMI… În copilărie, îmi amintesc că urmăream emisiuni de televiziune dedicate hipnozei Într-un astfel de show, o persoană era adusă în transă hipnotică și i se spunea că, atunci când se va trezi, va fi o găină Publicul rămânea înmărmurit când persoana începea să cloncăne și să-și fluture brațele pe scenă Oricât de spectaculoasă ar fi fost această demonstrație, nu era decât un exemplu de „hipnoză de scenă“ În cărțile scrise de magicieni profesioniști, aceștia explică faptul că se foloseau de complici strecurați în public, de puterea sugestiei și chiar de asentimentul victimelor de a colabora la astfel de șiretlicuri Am participat cândva la un documentar de televiziune BBC/Discovery intitulat Time și, la un moment dat, a apărut subiectul amintirilor uitate de multă vreme Este posibil să evoci astfel de amintiri îndepărtate cu ajutorul hipnozei? Și, dacă este posibil acest lucru, poți să-ți impui voința asupra altcuiva? Ca să testez unele dintre aceste idei, m-am lăsat hipnotizat pentru acea emisiune BBC a angajat un hipnotizator profesionist experimentat, care să execute procedura Mi s-a cerut să mă întind pe un pat, într-o cameră liniștită și întunecoasă Hipnotizatorul mi-a vorbit încet și cu blândețe, făcându-mă să mă relaxez treptat După o vreme, mi-a cerut să mă gândesc la trecut, eventual la un anumit loc sau incident care ieșea în evidență după toți acei ani Apoi mi-a cerut să reintru în acel loc, să retrăiesc imaginile, sunetele și mirosurile legate de momentul respectiv În mod remarcabil, chiar am început să văd locuri și chipuri de oameni pe care le uitasem, vechi de zeci de ani Era ca și cum aș fi privit la un film încețoșat, a cărui imagine devenea încet-încet mai clară Dar deodată procesul s-a oprit La un moment dat, n-am mai putut să rememorez alte amintiri Hipnoza își atinsese în mod clar limitele Scanările EEG și RMN arată că, în timpul hipnozei, lumea exterioară exercită o stimulare senzorială minimă a cortexurilor senzoriale ale subiectului În acest mod, hipnoza poate înlesni accesul cuiva la anumite amintiri îngropate, dar în mod cert nu îi poate schimba personalitatea, țelurile sau dorințele Acest aspect este coroborat de un document secret al Pentagonului, din 1966, în care se explică că hipnotismul nu poate fi folosit ca armă militară „Probabil că este semnificativ că în lunga istorie a hipnozei, în care s-au cunoscut dintotdeauna aplicațiile potențiale în materie de spionaj, nu există relatări credibile privind utilizarea ei efectivă de către un serviciu de informații“, se spunea în raport Mai trebuie remarcat că, așa cum reiese din scanările cerebrale, hipnotismul nu reprezintă o nouă stare de conștiință așa cum este visarea sau somnul REM Dacă definim conștiința umană ca procesul de construire continuă a unor modele ale lumii exterioare, urmată de simularea modului în care acestea evoluează în viitor pentru atingerea unui scop, vedem că hipnoza nu poate modifica acest proces fundamental Hipnoza poate accentua anumite aspecte ale conștiinței și poate ajuta la recuperarea anumitor amintiri, dar nu te poate face să cotcodăcești ca o găină fără permisiunea ta DROGURI PENTRU INFLUENȚAREA MINȚII ȘI SERURI ALE ADEVĂRULUI Unul dintre obiectivele MKULTRA a fost crearea unui ser al adevărului, care să-i facă pe spioni și prizonieri să-și dezvăluie secretele Cu toate că MKULTRA a fost desființat în 1973, manualele de interogatorii ale Armatei SUA și CIA, declasificate de Pentagon în 1996, au continuat să recomande folosirea serurilor adevărului (asta în condițiile în care Curtea Supremă a SUA a decis că mărturisirile obținute în acest mod sunt „obținute prin coerciție într-un mod neconstituțional“ și, prin urmare, nu vor fi admise la tribunal) Oricine urmărește filmele de la Hollywood știe că pentotalul de sodiu este serul adevărului preferat de spioni (ca în filmul True Lies [Minciuni adevărate] cu Arnold Schwarzenegger și Meet the Fockers [Doi cuscri de coșmar] cu Robert de Niro) Pentotalul de sodiu face parte dintr-o clasă mai largă de barbiturice, sedative și hipnotice care poate evita bariera hematoencefalică, aceasta împiedicând pătrunderea în creier a celor mai dăunătoare substanțe chimice din sânge Deloc surprinzător, majoritatea drogurilor care acționează asupra psihicului, cum ar fi alcoolul, ne afectează considerabil tocmai pentru că ocolesc această barieră Pentotalul de sodiu slăbește activitatea din cortexul prefrontal, făcând ca persoana în cauză să devină mai relaxată, mai vorbăreață, mai lipsită de inhibiții Totuși, asta nu înseamnă neapărat că spune adevărul Dimpotrivă, oamenii aflați sub influența pentotalului, ca și cei care au băut un pahar în plus, sunt cât se poate de capabili să mintă „Secretele“ care ies din gura unei persoane căreia i s-a administrat pentotal pot fi totalmente niște plăsmuiri, ceea ce a făcut ca până și CIA să renunțe în cele din urmă la astfel de droguri Dar asta lasă deschisă totuși posibilitatea ca, într-o zi, să poată fi descoperit un medicament-minune care să ne modifice conștiința elementară Această substanță va acționa prin schimbarea sinapselor dintre fibrele nervoase, direcționând neurotransmițătorii care acționează în această zonă, ca dopamina, serotonina sau acetilcolina Dacă ne gândim la sinapse ca la o serie de bariere de taxare de-a lungul unei autostrăzi, atunci anumite droguri (de exemplu, substanțe stimulante, cum ar fi cocaina) pot deschide barierele, lăsând cale liberă pentru trecerea mesajelor Starea de excitație năvalnică pe care dependenții de droguri o simt este provocată când aceste bariere sunt deschise toate deodată, provocând afluxul unei avalanșe de semnale Dar când toate sinapsele se vor fi activat la unison, trebuie să treacă mai multe ore până când vor putea să se activeze din nou E ca și cum toate barierele s-au închis, ceea ce provoacă depresia subită care apare după senzația de excitare În continuare, dorința corpului de a trăi din nou starea de excitație provoacă dependența CUM ACȚIONEAZĂ DROGURILE ASUPRA PSIHICULUI Cu toate că fundamentul biochimic al drogurilor cu acțiune asupra psihicului nu era cunoscut atunci când CIA și-a desfășurat primele experimente asupra unor subiecți care nu bănuiau nimic, între timp, baza moleculară a dependenței de droguri a fost studiată în detaliu Studiile pe animale au demonstrat cât de puternică este dependența de droguri: dacă li se oferă ocazia, șobolanii, șoarecii și primatele iau droguri cum ar fi cocaina, heroina și amfetaminele până când cad epuizate sau chiar mor din cauza lor Pentru a vedea cât de răspândită a devenit această problemă, să ne gândim că, până în 2007, treisprezece milioane de americani cu vârste de peste doisprezece ani (sau 5% din întreaga populație de adolescenți și adulți a Statelor Unite ale Americii) au încercat sau au devenit dependenți de metamfetamine Dependența de droguri nu numai că distruge vieți întregi, dar totodată distruge în mod sistematic creierul Scanările RMN făcute pe creierele dependenților de metamfetamine arată o reducere de 11% a sistemului limbic, care procesează emoțiile, și o pierdere de țesut de 8% în hipocamp, care este poarta de acces a memoriei Scanările RMN arată că vătămările sunt, în anumite privințe, comparabile cu cele găsite la bolnavii de Alzheimer Dar oricâte distrugeri ar provoca creierului metamfetaminele, dependenții tânjesc după ele pentru că starea de euforie provocată de acestea este de până la douăsprezece ori mai mare decât plăcerea dată de o masă delicioasă sau chiar de o partidă de sex În esență, „starea de euforie“ a dependenței de droguri este provocată de deturnarea de către drog a sistemului plăcere/recompensă a creierului localizat în sistemul limbic Acest circuit plăcere/recompensă este foarte primitiv, având o vechime de milioane de ani în istoria evoluției noastre, dar continuă să fie extrem de important pentru supraviețuirea umană pentru că răsplătește comportamentele benefice și le pedepsește pe cele dăunătoare Totuși, din momentul în care drogurile pun stăpânire pe acest circuit, rezultatul poate fi un haos generalizat Aceste droguri penetrează mai întâi bariera hematoencefalică după care provoacă o supraproducție de neurotransmițători, cum ar fi dopamina, care apoi inundă nucleul accumbens, un minuscul centru al plăcerii localizat adânc în creier, în apropierea amigdalei Dopamina, la rândul ei, este produsă de anumite celule cerebrale din zona ventral tegmentală, denumite celule ZVT În esență, toate drogurile acționează în același mod: paralizând circuitul ZVT – nucleul accumbens, care controlează fluxul de dopamină și de alți neurotransmițători către centrul plăcerii Drogurile diferă doar prin modul în care are loc acest proces Există cel puțin trei droguri principale care stimulează centrul plăcerii din creier: dopamina, serotonina și noradrenalina Toate acestea dau sentimente de plăcere, euforie și falsă încredere și, totodată, produc o explozie de energie Cocaina și alte substanțe stimulatoare, de exemplu, acționează în două moduri Mai întâi, stimulează direct celulele ZVT să producă mai multă dopamină, ceea ce cauzează ca un exces de dopamină să inunde nucleul accumbens Apoi, împiedică celulele ZVT să revină la starea lor „inactivă“, determinându-le să producă încontinuu dopamină De asemenea, frânează absorbția de serotonină și noradrenalină Inundarea simultană a circuitelor neurale cu toți acești trei neurotransmițători creează în continuare o stare de excitație fantastică asociată cu cocaina Prin contrast, heroina și alte opiacee acționează prin neutralizarea celulelor din ZVT care reduc producția de dopamină, provocând o supraproducție de dopamină din partea ZVT Drogurile asemenea LSD-ului funcționează prin stimularea producției de serotonină, inducând o senzație de bine, de sens, de afecțiune Dar în același timp activează zone ale lobului temporal implicate în crearea de halucinații (Este nevoie de o cantitate de doar cincizeci de micrograme de LSD pentru apariția halucinațiilor De fapt, moleculele de LSD se leagă atât de strâns încât creșterea dozei nu mai are niciun efect ) De-a lungul timpului, CIA a ajuns să înțeleagă că drogurile care acționează asupra psihicului nu reprezintă glonțul magic pe care-l căuta Halucinațiile și adicțiile care însoțesc acțiunea acestor droguri le făceau prea instabile și impredictibile, putând provoca mai multe probleme decât era cazul în situații politice delicate (Trebuie menționat că abia în ultimii ani scanările RMN făcute pe dependenții de droguri au sugerat o cale nouă de vindecare posibilă a unor forme de adicție Din întâmplare, s-a observat că victimele accidentelor vascular-cerebrale care au suferit leziuni ale insulei [situată adânc în creier, între cortexul prefrontal și cortexul temporal] reușesc să se lase mult mai ușor de fumat decât un fumător obișnuit Acest rezultat a fost verificat și printre dependenții de droguri care folosesc cocaină, alcool, opiacee și nicotină Dacă aceste rezultate rezistă verificărilor, ar putea să însemne că se poate atenua activitatea insulei [sau cortexului insular] folosindu-se electrozi sau stimulatori magnetici și astfel să se trateze adicția „Este pentru prima oară când s-a demonstrat că vătămarea unei anumite zone a creierului poate elimina în întregime problema adicției Este ceva absolut uluitor“, spune dr Nora Volkow, director al Institutului Național pentru Cercetarea Abuzului de Droguri În prezent, nimeni nu știe cum funcționează acest lucru, deoarece insula este implicată într-o varietate uimitoare de funcții ale creierului, inclusiv percepția, controlul motor și conștiința de sine Dar, dacă aceste rezultate se adeveresc, întregul peisaj al studiilor legate de adicție s-ar putea schimba ) SONDAREA CREIERULUI CU AJUTORUL OPTOGENETICII Aceste experimente legate de controlul minții au fost făcute mai ales într-o epocă în care creierul era în mare măsură un mister, cu metode care nu erau foarte bine documentate la început și care, de cele mai multe ori, eșuau Totuși, ca urmare a exploziei de dispozitive care pot sonda creierul, au apărut noi oportunități care, pe de o parte, ne vor ajuta să înțelegem mai bine creierul uman, iar pe de altă parte, ne vor învăța cum să-l controlăm Așa cum am văzut, optogenetica este unul dintre domeniile științifice cu rata de dezvoltare cea mai rapidă din zilele noastre Obiectivul fundamental este să se identifice cu precizie care căi neurale corespund unui anumit mod de comportament Optogenetica începe de la o genă numită opsină, a cărei sensibilitate la lumină îi dă caracterul neobișnuit (Se crede că apariția acestei gene cu sute de milioane de ani în urmă a fost responsabilă cu apariția primului ochi Conform acestei teorii, un simplu petic de piele, devenit sensibil la lumină datorită opsinei, a evoluat, transformându-se retina ochiului ) Când gena opsină este înserată într-un neuron și expusă la lumină, neuronul se va activa la comandă Acționând un întrerupător, se poate recunoaște instantaneu calea neurală corespunzătoare unui anumit comportament, deoarece proteinele fabricate de opsină conduc electricitatea și se vor activa Partea dificilă, totuși, constă în înserarea acestei gene într-un singur neuron Pentru aceasta, se folosește o tehnică împrumutată din ingineria genetică Gena opsină este înserată într-un virus inofensiv (din care au fost eliminate genele nocive) și, folosindu-se instrumente de precizie, este apoi posibil să se aplice acest virus unui singur neuron În continuare, virusul infectează neuronul înserându-și genele în genele neuronului După care, când asupra țesutului neural este trimis un fascicul luminos, neuronul este activat În acest mod, se poate stabili calea precisă pe care o iau anumite mesaje Optogenetica nu doar că identifică anumite căi neurale atunci când acestea sunt iluminate, dar în același timp le permite oamenilor de știință să controleze comportamentul Deja această metodă a reprezentat un succes dovedit De multă vreme se bănuia că un circuit neural simplu trebuie să fie responsabil pentru modul în care musculițele de oțet evadează și zboară departe de locul captivității lor Folosindu-se această metodă, a fost posibil să se identifice în sfârșit calea neurală precisă din spatele evadării rapide Trimițând un fascicul luminos asupra acestor musculițe, acestea au „fugit“ la cerere De asemenea, tot cu ajutorul luminii, oamenii de știință sunt acum capabili să-i facă pe viermi să nu se mai zvârcolească, iar în 2011 a fost făcută o altă descoperire Oamenii de știință de la Stanford au reușit să însereze gena opsină într-o regiune precisă a amigdalei șoarecilor Acești șoareci, care erau special crescuți ca să fie timizi, stăteau ghemuiți de frică într-un colț al cuștii Dar când un fascicul de lumină a fost trimis în creierele lor, dintr-odată șoarecii și-au pierdut timiditatea și au început să-și exploreze cușca Implicațiile sunt enorme În vreme ce musculițele de oțet pot avea mecanisme reflexe simple în care să fie implicați câțiva neuroni, șoarecii au sisteme limbice complexe care au echivalente în creierul uman Deși există numeroase experimente care funcționează cu șoarecii, dar care nu se translatează la ființele omenești, aceasta oferă totuși posibilitatea ca oamenii de știință să afle într-o bună zi căile neurale precise pentru anumite boli mentale și apoi să fie capabili să le trateze fără efecte secundare Așa cum a spus dr Edward Boyden de la MIT: „Dacă vrei să dezactivezi un circuit cerebral, iar alternativa este îndepărtarea chirurgicală a unei regiuni a creierului, implanturile din fibre optice par să fie preferabile “ O aplicație practică ar fi tratarea bolii Parkinson După cum am văzut, ea poate fi tratată printr-o stimulare profundă a creierului, dar întrucât poziționarea electrozilor în creier este lipsită de precizie, există întotdeauna pericolul unor accidente vascular-cerebrale, al unor hemoragii, infecții etc Stimularea profundă a creierului poate provoca, de asemenea, efecte secundare, cum ar fi amețeli și contracții musculare, dat fiind că electrozii pot stimula în mod accidental și alți neuroni decât cei care trebuie stimulați de fapt Optogenetica poate îmbunătăți procesul de stimulare a creierului în profunzime prin identificarea căilor neurale precise care se activează în mod eronat, la nivelul neuronilor individuali Victimele paraliziei pot beneficia și ele de pe urma acestei noi tehnologii Așa cum am văzut în Capitolul 4, unele persoane paralizate au fost conectate la un computer pentru a putea controla un braț mecanic, dar întrucât le lipsește simțul pipăitului, adesea ajung să scape pe jos sau să zdrobească obiectele pe care vor să le apuce cu degetele „Transmițând cu ajutorul optogeneticii informația primită de la senzorii plasați pe degetele protetice direct la creier, în principiu se poate obține un simț al pipăitului de înaltă fidelitate“, spune dr Krishna Shenoy de la Stanford De asemenea, cu ajutorul optogeneticii, se vor identifica în mod clar căile neurale implicate în comportamentul uman De fapt, au fost planificate experimente de utilizare a acestei tehnici la creierele umane, mai ales în ceea ce privește bolile mentale Vor fi obstacole de depășit, firește Mai întâi, tehnica necesită deschiderea craniului, iar dacă neuronii care se doresc a fi studiați sunt situați în profunzimea creierului, procedura va fi și mai invazivă În ultimă instanță, vor trebui introduse în creier cabluri minuscule care să poată trimite fascicule de lumină asupra neuronului modificat astfel încât să fie declanșat comportamentul dorit După ce vor fi fost descifrate aceste căi neurale, le vom putea stimula, făcând animalele să aibă comportamente stranii (de exemplu, șoarecii vor alerga în cerc) Cu toate că oamenii de știință abia încep să depisteze căile neurale care guvernează comportamentele simple ale animalelor, în viitor aceștia ar trebui să reușească să alcătuiască o enciclopedie a unor astfel de comportamente, inclusiv cele omenești Totuși, pe mâinile unor persoane rău intenționate, optogenetica ar putea fi folosită pentru controlarea comportamentului uman În mare, însă, beneficiile optogeneticii contrabalansează din plin dezavantajele metodei Ea poate literalmente să ne dezvăluie căile neurale ale creierului în scopul de a trata bolile mentale și alte afecțiuni Aceasta ar putea să le ofere oamenilor de știință instrumentele cu care să repare leziunile, poate chiar să vindece boli care cândva erau considerate incurabile Prin urmare, în viitorul apropiat, beneficiile sunt toate de natură pozitivă Dar, în viitorul îndepărtat, după ce căile corespunzătoare comportamentului uman vor fi și ele înțelese, optogenetica ar putea fi folosită pentru controlarea sau cel puțin pentru modificarea comportamentului uman CONTROLUL MINȚII ȘI VIITORUL Rezumând, folosirea drogurilor și a hipnotismului de către CIA a fost un eșec Aceste tehnici erau prea instabile și imprevizibile pentru a fi de folos militarilor Ele pot fi folosite pentru a induce halucinații și dependență, dar nu au reușit să șteargă amintirile, să-i facă pe oameni mai flexibili sau să-i forțeze să facă anumite lucruri împotriva voinței lor Guvernele vor continua să încerce, dar obiectivul urmărit este iluzoriu Până în prezent, drogurile reprezintă pur și simplu un instrument prea imperfect ca să permită controlarea comportamentului uman Dar, în același timp, avem de-a face și cu o poveste care trage un semnal de alarmă Carl Sagan descrie un scenariu de coșmar care chiar ar putea să funcționeze El își imaginează un dictator care introduce electrozi în centrele „durerii“ și „plăcerii“ ale unor copii Acești electrozi sunt apoi legați prin conexiuni fără fir la computere, astfel încât dictatorul să-și poată controla supușii prin simpla apăsare a unui buton Un alt coșmar ar putea să implice sonde plasate în creier care să treacă peste dorințele noastre și să dobândească control asupra mușchilor, forțându-ne să facem lucruri pe care nu vrem să le facem Cercetările doctorului Delgado au fost rudimentare, dar au demonstrat că anumite impulsuri de electricitate aplicate la zonele motoare ale creierului pot să ne anihileze gândurile conștiente, astfel încât să pierdem controlul asupra mușchilor El a reușit să identifice la animale doar câteva comportamente care ar putea fi controlate cu ajutorul sondelor electrice În viitor, ar fi posibil să se găsească o mare varietate de asemenea comportamente care pot fi controlate electronic cu ajutorul unui întrerupător Dacă tu ai fi persoana controlată, experiența ar fi neplăcută Deși ai putea crede că ești stăpânul propriului corp, mușchii tăi vor fi activați de fapt fără permisiunea ta, astfel încât ai face lucruri împotriva voinței tale Impulsurile electrice care sunt trimise către creierul tău pot fi mai intense decât impulsurile pe care eul tău conștient le trimite către mușchi, astfel încât ai avea senzația că cineva ți-a luat în stăpânire trupul Propriul tău corp ar deveni un obiect străin În principiu, o versiune a acestui coșmar ar fi posibilă în viitor Dar există mai mulți factori care ar putea împiedica acest lucru Mai întâi, este vorba de o tehnologie aflată încă în fază incipientă și nu se știe cum va putea fi aplicată la comportamentul uman, așa încât mai este suficient timp să i se monitorizeze îndeaproape evoluția și să se creeze elemente de siguranță prin care să se împiedice utilizarea ei în scopuri dăunătoare În al doilea rând, un eventual dictator ar putea decide că propaganda și coerciția, metodele uzuale de controlare a populației, sunt mai ieftine și mai eficiente decât introducerea de electrozi în creierele a milioane de copii, operație care ar fi costisitoare și invazivă În al treilea rând, într-o societate democratică probabil că s-ar genera o dezbatere publică destul de intensă cu privire la promisiunile și limitările acestei tehnologii puternice Vor trebui adoptate legi care să împiedice folosirea abuzivă a acestor metode, fără să le diminueze capacitatea de a reduce suferința umană În curând, știința ne va oferi informații detaliate fără precedent despre căile neurale ale creierului O linie fină trebuie trasată între tehnologiile care pot aduce beneficii societății și tehnologiile care o pot controla Iar cheia pentru adoptarea unor legi corespunzătoare o constituie o populație educată și informată Dar, în opinia mea, adevăratul impact al acestei tehnologii va fi eliberarea minții, nu înrobirea ei Aceste tehnologii pot da speranțe celor care sunt prizonieri ai unor boli mintale Cu toate că deocamdată nu constituie un leac definitiv pentru bolile psihice, aceste noi tehnologii ne-au oferit informații prețioase cu privire la modul în care se formează și evoluează aceste tulburări Într-o zi, cu ajutorul geneticii, drogurilor și al unei combinații de metode de înaltă performanță, vom găsi o cale pentru a gestiona și a vindeca în cele din urmă aceste boli străvechi Una dintre tentativele recente de valorificare a acestor noi cunoștințe despre creier este legată de înțelegerea personalităților istorice Poate că informațiile oferite de știința modernă pot ajuta la explicarea stărilor mentale ale personajelor din trecut Iar una dintre personalitățile cele mai înconjurate de mister care sunt analizate astăzi este Ioana d’Arc 9 STĂRI MODIFICATE ALE CONȘTIINȚEI Îndrăgostiții și nebunii, cu mințile mereu înfierbântate… Lunatecul, poetu’, -ndrăgostitul, Sunt întruparea-nchipuirii goale WILLIAM SHAKESPEARE, VISUL UNEI NOPȚI DE VARĂ Era o simplă țărăncuță analfabetă care pretindea că aude voci venite direct de la Dumnezeu Dar Ioana d’Arc avea să se înalțe din obscuritate și să conducă o armată demoralizată la victorii care aveau să schimbe evoluția națiunilor, fapte ce aveau să facă din ea una dintre cele mai fascinante, mai captivante și mai tragice personalități ale istoriei În timpul haosului generat de Războiul de O Sută de Ani, când nordul Franței era decimat de trupele englezilor, iar monarhia franceză bătea în retragere, o tânără din Orléans susținea că divinitatea i-a poruncit să ducă la victorie armata franceză Neavând ce pierde, Carol al VII-lea i-a îngăduit să preia comanda unei părți din trupele sale Spre uimirea tuturor, ea a înregistrat un șir de victorii asupra englezilor În scurt timp, s-a răspândit vestea despre această tânără remarcabilă Cu fiecare bătălie câștigată, reputația ei a început să crească, până a devenit o eroină populară, adunându-i pe francezi în jurul ei Trupele franceze, până de curând pe punctul de a suferi o înfrângere dezastruoasă, au obținut victorii decisive care au pavat calea pentru încoronarea noului rege Cu toate acestea, Ioana d’Arc a fost trădată și capturată de englezi Aceștia și-au dat seama ce amenințare reprezenta pentru ei, întrucât devenise un simbol de mare forță pentru francezi și susținea că este călăuzită direct de către Dumnezeu, așa încât au supus-o unui simulacru de proces După un interogatoriu minuțios, a fost găsită vinovată de erezie și arsă pe rug în 1431, la vârsta de nouăsprezece ani În secolele care au urmat, s-au făcut sute de încercări de a înțelege povestea acestei remarcabile adolescente Fusese o profetesă, o sfântă sau o nebună? Mai de curând, oamenii de știință au încercat să folosească psihiatria modernă și neuroștiința pentru a explica viețile unor figuri istorice precum Ioana d’Arc Puțini au pus la îndoială sinceritatea ei cu privire la inspirația divină Dar mulți oameni de știință au scris că e posibil să fi suferit de schizofrenie, întrucât auzea voci Alții au contestat această ipoteză, întrucât documentele care s-au păstrat de la procesul ei dezvăluie o persoană cu o gândire și un discurs raționale Englezii i-au întins câteva capcane de factură teologică Au întrebat-o, de exemplu, dacă se afla în grațiile lui Dumnezeu Dacă ar fi dat un răspuns afirmativ, atunci ar fi fost o eretică, pentru că nimeni nu poate ști cu siguranță dacă se află în grațiile lui Dumnezeu Dacă spunea nu, atunci își mărturisea vinovăția, și anume că era o impostoare În oricare dintre eventualități, ar fi pierdut Ea a dat un răspuns care i-a înmărmurit pe toți cei aflați de față: „Dacă nu sunt, fie ca Dumnezeu să mă pună acolo; iar dacă sunt, fie ca Dumnezeu așa să mă păstreze “ În documentul întocmit cu acest prilej, grefierul a notat: „Cei care o interogau au rămas stupefiați “ De fapt, transcrierea interogatoriului ei a fost atât de remarcabilă încât George Bernard Shaw a introdus traduceri literale ale documentului în piesa sa de teatru Sfânta Ioana Mai recent, a apărut o altă teorie cu privire la această femeie excepțională: probabil că în realitate suferea de o epilepsie a lobului temporal Oamenii care suferă de această afecțiune au uneori accese epileptice, dar unii dintre ei mai prezintă și un efect secundar ciudat, care ar putea arunca puțină lumină asupra structurii credințelor umane Acești pacienți suferă de „hiperreligiozitate“ și nu pot scăpa de ideea că există un spirit sau o prezență în spatele tuturor lucrurilor Evenimentele aleatorii nu sunt niciodată aleatorii, ci au o semnificație religioasă profundă Unii psihologi au speculat că mai mulți profeți din istorie au suferit de astfel de leziuni epileptice ale lobului temporal, întrucât erau convinși că vorbesc cu Dumnezeu Expertul în neuroștiință dr David Eagleman susține: „O parte dintre profeții, martirii și liderii din istorie par să fi suferit de epilepsia lobului temporal Să ne gândim la Ioana d’Arc, adolescenta de șaisprezece ani care a reușit să răstoarne soarta Războiului de O Sută de Ani întrucât credea (și i-a convins de asta și pe soldații francezi) că auzea vocile arhanghelului Mihail, sfintei Caterina de Alexandria, sfintei Margareta și sfântului Gavril “ Acest efect curios a fost observat încă din 1892, când manualele referitoare la bolile mintale vorbeau despre o legătură între „emoționabilitatea religioasă“ și epilepsie Neurologul Norman Geschwind de la Spitalul Administrației Veteranilor din Boston a fost primul care a descris din punct de vedere clinic acest efect în 1975 El a observat că epilepticii care au activări electrice necorespunzătoare în lobii temporali stângi au adesea experiențe religioase și a speculat că furtuna electrică din creier a fost cumva cauza acestor obsesii religioase Dr V S Ramachandran estimează că între 30 și 40% dintre toți suferinzii de epilepsie a lobului temporal pe care i-a consultat suferă de hiperreligiozitate El observă: „Uneori este vorba de un Dumnezeu personal, alteori e un sentiment mai difuz de a fi una cu cosmosul Totul pare inundat de semnificație Pacientul va spune: «În sfârșit, domnule doctor, înțeleg despre ce este vorba Îl înțeleg pe Dumnezeu cu adevărat Înțeleg care e locul meu în univers – în schema cosmică» “ El a mai observat că mulți dintre acești indivizi sunt extrem de hotărâți și de convingători cu privire la credințele lor După cum spune chiar el: „Uneori mă întreb dacă nu cumva acești pacienți care au epilepsia lobului temporal au acces la o altă dimensiune a realității, un fel de gaură de vierme spre un univers paralel Dar de obicei nu le împărtășesc această părere colegilor, ca să nu-mi pună la îndoială sănătatea mintală “ El a făcut experimente cu acest tip de pacienți și a obținut confirmarea faptului că aceștia reacționează emoțional puternic la cuvântul „Dumnezeu“, dar nu și la cuvinte neutre Ceea ce înseamnă că legătura dintre hiperreligiozitate și epilepsia lobului temporal este reală, nu doar anecdotică Psihologul Michael Persinger afirmă că, prin intermediul unui anumit tip de stimulare electrică transcraniană (denumită stimulare magnetică transcraniană sau TMS) se poate induce în mod deliberat efectul acestor leziuni epileptice Dacă așa stau lucrurile, este posibilă folosirea câmpurilor magnetice pentru a schimba credințele religioase ale oamenilor? În studiile dr Persinger, subiectul își pune pe cap o cască (numită „casca lui Dumnezeu“), care conține un dispozitiv care poate trimite unde magnetice în anumite părți ale creierului După aceea, când subiectul este intervievat, de multe ori el va susține că s-a aflat în prezența unui mare spirit Într-un articol publicat de Scientific American, David Biello spune: „În cele trei minute de stimulare magnetică, subiecții afectați au translatat această percepție a divinului în propriul lor limbaj cultural și religios – denumindu-l Dumnezeu, Buddha, prezență binevoitoare sau minunea universului “ Dat fiind că acest efect este reproductibil la cerere, reiese că, probabil, creierul are calitatea înnăscută de a răspunde la sentimentele religioase Unii oameni de știință au mers și mai departe și au speculat că ar exista o „genă a lui Dumnezeu“ care predispune creierul să fie religios Întrucât majoritatea societăților au creat o religie de un fel sau altul, ideea potrivit căreia capacitatea noastră de a răspunde la sentimentele religioase ar putea fi programată genetic în genomul nostru pare plauzibilă (Între timp, unii teoreticieni evoluționiști au încercat să explice aceste idei susținând că religia a servit la creșterea șanselor de supraviețuire pentru primii oameni Religia a ajutat la unirea indivizilor gâlcevitori într-un trib cu ajutorul unei mitologii comune, ceea ce a crescut șansele tribului să rămână unit și să supraviețuiască ) Ar putea un experiment ca acela în care se folosește „casca lui Dumnezeu“ să zdruncine convingerile religioase ale unei persoane? Și se poate scana cu o instalație RMN activitatea cerebrală a cuiva care trece printr-o revelație religioasă? Pentru a testa aceste idei, dr Mario Beauregard de la Universitatea din Montreal a recrutat un grup de cincisprezece călugărițe carmelite care au fost de acord să fie supuse unei scanări RMN Ca să poată fi acceptate în cadrul experimentului, toate trebuiau „să fi avut o experiență de uniune intensă cu Dumnezeu“ Inițial, dr Beauregard a sperat ca respectivele călugărițe să aibă o comuniune mistică cu Dumnezeu, care apoi să fie înregistrată de instalația RMN Totuși, să fii vârât într-o astfel de instalație, unde ești înconjurat de bobine magnetice și echipament de înaltă performanță, nu este cel mai potrivit decor pentru o epifanie religioasă În cel mai bun caz, călugărițele au evocat amintiri ale experiențelor religioase anterioare „Dumnezeu nu poate fi convocat la comandă“, a explicat o călugăriță Rezultatele finale au fost amestecate și neconcludente, dar în timpul acestui experiment câteva regiuni ale creierului s-au activat în mod cert: • nucleul caudat, care este implicat în învățare și, probabil, în îndrăgostire (Poate că acele călugărițe simțeau iubirea necondiționată față de Dumnezeu?) • insula, care monitorizează senzațiile corporale și emoțiile sociale (Poate că, în timp ce aspirau către Dumnezeu, călugărițele se simțeau mai apropiate unele de altele?) • lobul parietal, care ajută în conștientizarea spațială (Poate că simțeau că se află în prezența fizică a lui Dumnezeu?) Dr Beauregard a trebuit să admită că atât de multe zone ale creierului fuseseră activate, cu atât de multe interpretări posibile, încât nu putea să spună cu siguranță dacă hiperreligiozitatea poate fi indusă Totuși, i-a fost cât se poate de clar că sentimentele religioase ale călugărițelor au fost reflectate în scanările lor cerebrale Dar a zdruncinat cumva acest experiment credința în Dumnezeu a călugărițelor? Nu De fapt, ele au conchis că Dumnezeu a plasat acest „radio“ în creier ca să putem comunica cu El Concluzia lor a fost, prin urmare, că Dumnezeu i-a creat pe oameni în așa fel încât să aibă această capacitate, iar creierul are o antenă divină pe care Dumnezeu ne-a dat-o ca să Îi putem simți prezența David Biello conchide: „Deși ateii ar putea argumenta că găsirea spiritualității în creier implică faptul că religia nu este nimic mai mult decât o amăgire divină, călugărițele au fost entuziasmate de rezultatele scanărilor cerebrale exact din motivul opus: acestea păreau să confirme că Dumnezeu interacționează cu ele “ Concluzia dr Beauregard a fost: „Dacă ești ateu și trăiești un anume tip de experiență, o vei lega de măreția universului Dacă ești creștin, o vei asocia cu Dumnezeu Cine știe? Poate că e vorba de același lucru “ În mod similar, dr Richard Dawkins, biolog la Universitatea Oxford și ateu convins, și-a pus la un moment dat pe cap o cască a lui Dumnezeu, pentru a vedea dacă i se vor schimba convingerile religioase Nu i s-au schimbat Așadar, cu toate că hiperreligiozitatea poate fi indusă prin intermediul epilepsiei de lob temporal și chiar a câmpurilor magnetice, nu există nicio dovadă convingătoare conform căreia câmpurile magnetice ar putea să modifice concepțiile religioase ale cuiva BOLILE MINTALE Dar există o altă stare modificată a conștiinței care provoacă mari suferințe, atât persoanei care o trăiește, cât și familiei acesteia – este vorba de bolile mintale Ar putea scanările cerebrale și tehnologia de ultimă oră să ne dezvăluie originea acestei afecțiuni și poate să conducă la găsirea unui tratament? Dacă ar fi adevărat, una dintre cele mai mari surse ale suferinței umane ar putea fi eliminată De exemplu, de-a lungul istoriei, tratamentul pentru schizofrenie a fost brutal și rudimentar Oamenii care suferă de această tulburare mintală debilitantă, care afectează circa 1% din populație, aud de regulă voci imaginare și suferă de iluzii paranoice și gândire dezorganizată De-a lungul istoriei, au fost considerați a fi „posedați“ de diavol și au fost surghiuniți, uciși sau închiși Romanele „gotice“ fac uneori referire la ruda ciudată, bolnavă nebună, care își duce traiul în întunecimea unei încăperi ascunse sau într-o pivniță Chiar și în Biblie este relatat un incident în care Isus întâlnește doi posedați de demoni Ei îl roagă pe Isus să intre într-o turmă de porci El le spune: „Mergeți“ Când duhurile necurate au intrat în porci, întreaga turmă s-a aruncat de pe țărm în mare și s-a înecat Chiar și astăzi mai putem vedea oameni cu simptome clasice de schizofrenie, care merg pe stradă și se ceartă cu ei înșiși Primele indicii apar de regulă spre sfârșitul adolescenței (la bărbați) sau imediat după douăzeci de ani (la femei) Unii schizofrenici au dus vieți normale și chiar au înfăptuit lucruri remarcabile înainte ca vocile să preia controlul Cel mai cunoscut caz este cel al lui John Nash, laureatul Premiului Nobel pentru Economie în 1994, interpretat de Russell Crowe în filmul A Beautiful Mind (O minte sclipitoare) Între douăzeci și treizeci de ani, Nash a desfășurat o activitate de pionierat în economie, teoria jocurilor și matematică pură la Universitatea Princeton Unul dintre consilierii săi i-a scris o scrisoare de recomandare compusă dintr-o singură propoziție: „Omul ăsta e un geniu “ În mod remarcabil, el a reușit să funcționeze la nivel intelectual superior chiar și când a fost bântuit de halucinații În cele din urmă, a fost internat în spital la treizeci și unu de ani, când a suferit o cădere nervoasă, petrecându-și mulți ani în instituțiile de boli mintale sau cutreierând lumea, stăpânit de teama că va fi ucis de agenții comuniști În prezent, nu există nicio metodă precisă, universal acceptată de a diagnostica bolile mentale Totuși, există speranța că într-o zi oamenii de știință vor folosi scanările cerebrale și alte dispozitive de înaltă performanță ca să creeze instrumente de diagnosticare precisă Prin urmare, progresul în tratarea bolilor mentale a fost dureros de lent După secole de suferințe, victimele schizofreniei au avut primele semne de ușurare când medicamente antipsihotice, de tipul thorazinei, au fost descoperite accidental în anii ’50 Acestea puteau, în mod miraculos, să controleze sau, uneori, chiar să elimine vocile care-i bântuiau pe bolnavii mintal Se crede că aceste medicamente acționează prin reglarea nivelului anumitor neurotransmițători, ca dopamina Mai specific, teoria spune că aceste medicamente blochează funcționarea receptorilor D2 ai anumitor celule nervoase, reducând prin urmare nivelul dopaminei (Această teorie, potrivit căreia halucinațiile ar fi provocate parțial de nivelurile excesive de dopamină din sistemul limbic și cortexul prefrontal, explică și de ce oamenii care iau amfetamine au halucinații similare ) Fiind esențială pentru sinapsele creierului, dopamina a fost implicată și în alte tulburări O teorie susține că boala Parkinson este agravată de o lipsă de dopamină în sinapse, în vreme ce sindromul Tourette poate fi declanșat de o hiperabundență a acesteia (Oamenii care suferă de sindromul Tourette au ticuri și mișcări faciale neobișnuite O mică parte a acestora rostesc incontrolabil cuvinte obscene și fac remarci răutăcioase, defăimătoare ) Mai recent, oamenii de știință au reușit să identifice un alt posibil vinovat: nivelurile anormale de glutamat din creier Un motiv pentru care se suspectează implicarea acestora este faptul că PCP (fenciclidina sau praful îngerilor) este cunoscut pentru crearea unor halucinații similare cu ale schizofrenicilor prin blocarea unui receptor de glutamat, numit NMDA Clozapina, un medicament relativ nou folosit în tratarea schizofreniei, care stimulează producția de glutamat, se arată a fi foarte promițător Totuși, aceste medicamente antipsihotice nu sunt un panaceu Cam în 20% dintre cazuri, medicamentele fac să înceteze toate simptomele Circa două treimi dintre bolnavi au simptomele diminuate, dar restul rămân complet neafectați (Conform unei teorii, medicamentele antipsihotice imită o substanță chimică naturală care lipsește din creierul schizofrenicilor, fără să fie însă o copie exactă a acesteia În consecință, pacientul trebuie să încerce o varietate de astfel de medicamente, aproape în mod empiric Mai mult, ele pot avea efecte secundare neplăcute, așa încât adesea schizofrenicii încetează să mai ia respectivul medicament și suferă o recădere ) De curând, scanările cerebrale făcute pe schizofrenici în timp ce aveau halucinații auditive au ajutat la explicarea acestei tulburări străvechi De exemplu, atunci când vorbim în gând cu noi înșine, anumite părți ale creierului apar activate pe scanările RMN, mai ales în zona lobului temporal (cum ar fi în aria Wernicke) Când un schizofrenic aude voci, exact aceleași regiuni ale creierului se activează Creierul lucrează din greu ca să construiască o narațiune coerentă, așa încât schizofrenicii încearcă să dea un înțeles acestor voci neautorizate, crezând că ele provin din surse stranii, cum ar fi marțienii care transmit în secret gânduri în creierele lor Dr Michael Sweeney de la Universitatea de Stat din Ohio afirmă: „Neuronii destinați senzațiilor auditive se activează de capul lor, ca niște cârpe îmbibate cu benzină care se aprind spontan într-un garaj întunecat și încins În absența unor imagini și sunete din mediul înconjurător, creierul schizofrenicului creează o iluzie puternică a realității “ De remarcat că aceste voci par să provină de la o terță parte, care adesea dă subiectului comenzi De cele mai multe ori, este vorba de comenzi banale, dar uneori au o factură violentă În același timp, centrii de simulare din cortexul prefrontal par să funcționeze pe pilot automat, așa că într-un fel e ca și cum conștiința unui schizofrenic derulează același gen de simulări pe care le facem cu toții, cu precizarea că sunt făcute fără permisiunea sa Literalmente, persoana vorbește cu ea însăși fără să-și dea seama HALUCINAȚIILE Mintea noastră generează permanent halucinații proprii, dar în cea mai mare parte ele sunt controlate cu ușurință Vedem imagini care nu există sau auzim sunete false, de exemplu, astfel încât cortexul cingulat anterior joacă un rol vital în distingerea realului de plăsmuire Această parte a creierului ne ajută să distingem între stimulii externi și cei care sunt generați intern chiar de către mintea noastră Cu toate acestea, se crede că la schizofrenici acest sistem este defect, astfel încât persoana în cauză nu mai poate distinge vocile reale de cele imaginare (Cortexul cingulat anterior este vital, deoarece se află într-o poziție strategică, între cortexul prefrontal și sistemul limbic Legătura dintre aceste zone este una dintre cele mai importante pentru creier, întrucât o zonă guvernează gândirea rațională, iar cealaltă, emoțiile ) Într-o anumită măsură, halucinațiile pot fi create la cerere Halucinațiile apar în mod natural dacă pui pe cineva într-o cameră cufundată în beznă, într-o cameră de izolare sau într-un mediu înfricoșător și în care se aud zgomote stranii Acestea sunt exemple în care „ochii ne joacă feste“ De fapt, crierul își joacă singur feste, creând intern imagini false, încercând să dea un sens lumii din jur și să identifice pericolele Acest efect este numit „pareidolie“ Ori de câte ori ne uităm la norii de pe cer, vedem imagini ale unor animale, oameni sau personaje preferate din desenele animate Nu avem ce face Acest lucru este implementat din naștere în creierele noastre Într-un sens, toate imaginile pe care le vedem, atât cele reale, cât și cele virtuale, sunt halucinații, deoarece creierul creează permanent imagini false ca să „umple golurile“ Așa cum am văzut, chiar și imaginile reale sunt parțial manufacturate Dar, la bolnavii mintal, regiuni cum ar fi cortexul cingulat anterior sunt probabil deteriorate, astfel încât creierul confundă realitatea cu fantezia MINTEA OBSESIVĂ O altă tulburare a minții care ar putea fi vindecată cu ajutorul medicamentelor este tulburarea obsesiv-compulsivă (OCD) Așa cum am văzut, conștiința umană presupune medierea între mai multe mecanisme de feedback Totuși, uneori, mecanismele de feedback se blochează în poziția „activ“ Un american din patruzeci suferă de OCD Cazurile pot fi moderate, ca atunci când, de exemplu, cei în cauză trebuie să se întoarcă mereu acasă ca să verifice dacă au încuiat ușa Detectivul Adrian Monk, din serialul de televiziune Monk, suferă de o formă moderată de OCD Dar această tulburare poate fi atât de gravă încât oamenii să-și frece sau să-și spele compulsiv pielea până când sângerează și pe locul respectiv rămâne carne vie Există cazuri de oameni care suferă de OCD care repetă obsesiv anumite comportamente ore în șir, fiindu-le greu să-și păstreze slujba sau să aibă o familie În mod normal, tipurile moderate de comportamente compulsive sunt de fapt bune pentru noi, deoarece astfel ne menținem starea de curățenie, de sănătate și de siguranță Tocmai de-aceea s-au și dezvoltat astfel de comportamente Dar o persoană cu OCD nu-și poate opri acest comportament, care îi scapă de sub control Acum, datorită scanărilor cerebrale, știm cum are loc acest fenomen Astfel, se poate observa că cel puțin trei zone ale creierului, care în mod normal ne ajută să ne menținem sănătatea, rămân blocate într-o buclă de feedback Mai întâi, este cortexul orbitofrontal, care, după cum am văzut în Capitolul 1, poate acționa ca un verificator al acțiunilor, astfel încât să fim siguri că am încuiat ușile sau că ne-am spălat cum trebuie pe mâini El ne spune: „Hmm, ceva nu e în regulă “ Apoi, nucleul caudat, situat în ganglionii bazali, guvernează activitățile învățate care devin automate El îi spune corpului să „facă ceva“ Și, în sfârșit, avem cortexul cingulat, care înregistrează emoțiile conștiente, inclusiv disconfortul El spune: „Tot mă simt groaznic “ Profesorul de psihiatrie Jeffrey Schwartz de la UCLA a încercat să adune toate aceste elemente ca să explice modul în care OCD scapă de sub control Să ne imaginăm că simțim îmboldul de a ne spăla pe mâini Cortexul orbitofrontal sesizează că ceva nu e în regulă, și anume că avem mâinile murdare Nucleul caudat intervine și ne face să ne spălăm automat mâinile Apoi, cortexul cingulat înregistrează satisfacția dată de faptul că mâinile ne sunt curate Dar, la o persoană cu OCD, această buclă nu mai funcționează Chiar și după ce observă că are mâinile murdare și și le spală, continuă să aibă senzația jenantă că ceva e în neregulă, că este în continuare murdară pe mâini Așa că rămâne blocată într-o buclă de feedback fără sfârșit În anii 1960, medicamentul numit clorhidrat de clomipramină a început să ofere pacienților cu OCD o oarecare ușurare Acest medicament, împreună cu altele descoperite între timp, cresc nivelurile de serotonină în organism Astfel, în experimentele clinice s-a observat o reducere a simptomelor OCD de până la 60% În opinia doctorului Schwartz: „Creierul va face ceea ce are de făcut, dar nu trebuie să-l lași să facă ce vrea din tine “ În mod cert aceste medicamente nu vindecă complet boala, dar au adus oarecare ușurare persoanelor care suferă de OCD TULBURAREA BIPOLARĂ O altă formă răspândită de boală mintală este tulburarea bipolară, caz în care o persoană suferă de accese extreme de optimism nestăvilit, iluzoriu, urmate de o prăbușire și de perioade de depresie profundă Tulburarea bipolară pare să fie comună membrilor aceleiași familii și, în mod curios, îi lovește frecvent pe artiști Probabil că marile lor opere de artă au fost create în timpul perioadelor de creativitate sau optimism O listă a oamenilor cu o creativitate bogată care au fost afectați de tulburarea bipolară ar arăta ca un Who’s Who al celebrităților de la Hollywood, muzicienilor, artiștilor plastici și scriitorilor Deși tratamentul pe bază de litiu pare să controleze multe dintre simptomele tulburării bipolare, cauzele nu sunt întru totul clare O teorie susține că tulburarea bipolară poate fi provocată de un dezechilibru între cele două emisfere: cea dreaptă și cea stângă Dr Michael Sweeney observă: „Scanările cerebrale i-au determinat pe cercetători să atribuie în general emoțiile negative, cum ar fi tristețea, emisferei drepte, iar emoțiile pozitive, cum ar fi bucuria, emisferei stângi Vreme de cel puțin un secol, specialiștii în neuroștiință au observat o legătură între deteriorarea emisferei stângi a creierului și stările psihice negative, inclusiv depresia și plânsul incontrolabil Pe de altă parte, vătămările emisferei drepte au fost asociate cu o gamă largă de emoții pozitive “ Așadar, emisfera stângă, cea care este analitică și controlează limbajul, tinde să devină maniacală, dacă este lăsată de capul ei Emisfera dreaptă, dimpotrivă, este holistică și tinde să țină sub control această manie Așa cum spune dr V S Ramachandran: „Dacă e lăsată necontrolată, emisfera stângă îl va transforma pe cel în cauză într-o persoană plină de iluzii sau maniacală… Așa încât pare rezonabil să postulăm existența unui «avocat al diavolului» în emisfera dreaptă care «îți» permite să adopți o viziune obiectivă (alocentrică) în ceea ce te privește “ Dacă conștiința umană presupune simularea viitorului, ea trebuie să calculeze rezultatele evenimentelor viitoare cu anumite probabilități Prin urmare, are nevoie de un echilibru delicat între optimism și pesimism pentru a estima șansele de reușită sau de eșec pentru anumite cursuri ale acțiunilor Dar, într-un sens, depresia este prețul pe care îl plătim pentru faptul că suntem în măsură să simulăm viitorul Conștiința noastră are capacitatea să-și imagineze tot felul de rezultate groaznice pentru viitor și, prin urmare, este conștientă de toate lucrurile rele care se pot întâmpla, chiar dacă nu sunt realiste Multe dintre aceste teorii sunt greu de verificat, deoarece scanările cerebrale ale oamenilor care suferă de depresie clinică arată că sunt afectate multe zone ale creierului Este dificil de identificat sursa problemei, dar printre suferinzii de depresie clinică, activitatea din lobii parietal și temporal pare să fie suprimată, ceea ce arată poate că persoana este izolată față de lumea exterioară și trăiește în propria lume interioară În mod special, cortexul ventromedial pare să joace un rol important Se pare că această zonă creează sentimentul că lumea, în integralitatea ei, are un înțeles, astfel încât totul pare să aibă un scop Hiperactivitatea din această zonă poate cauza mania, starea în care oamenii cred că sunt omnipotenți O activitate redusă a acestei zone este asociată cu depresia și cu sentimentul că viața n-are niciun rost Așa încât este posibil ca un defect din această zonă să fie responsabil pentru unele oscilații ale dispoziției sufletești O TEORIE A CONȘTIINȚEI ȘI A BOLILOR MINTALE Așadar, cum se aplică teoria spațio-temporală a conștiinței la bolile mintale? Poate să ne dea o înțelegere mai profundă a acestor tulburări? Așa cum am menționat înainte, definim conștiința umană ca procesul de creare a unui model al lumii noastre în spațiu și timp (mai ales în viitor) prin evaluarea multor bucle de feedback în diferiți parametri pentru a atinge un scop Am propus ideea potrivit căreia funcția de bază a conștiinței umane este să simuleze viitorul, dar aceasta nu este o sarcină banală Creierul o îndeplinește făcând ca aceste bucle de feedback să se verifice și să se echilibreze reciproc De exemplu, într-o ședință de comitet de conducere, un CEO experimentat încearcă să extragă divergențele dintre membrii personalului și să ascută punctele de vedere rivale în scopul de a filtra diferitele argumente pentru ca apoi să ia o decizie finală În același mod, diferitele regiuni ale creierului fac evaluări divergente ale viitorului, care sunt prezentate cortexului prefrontal dorsolateral, CEO-ul creierului Aceste evaluări rivale sunt apoi evaluate și cântărite până când este luată o decizie finală echilibrată Putem aplica acum teoria spațial-temporală a conștiinței pentru a obține o definiție a majorității formelor de boli mintale: Boala mintală este în mare măsură cauzată de dereglarea procesului delicat al verificărilor și echilibrărilor dintre buclele de feedback rivale care simulează viitorul (de obicei pentru că o regiune a creierului este hiperactivă sau hipoactivă) Întrucât CEO-ul minții (cortexul prefrontal dorsolateral) nu mai primește o evaluare echilibrată a faptelor, din cauza dereglării buclelor de feedback, începe să tragă concluzii ciudate și să acționeze în moduri bizare Avantajul acestei teorii constă în faptul că poate fi testată Pentru aceasta, trebuie să se efectueze scanări RMN ale creierului unui bolnav mintal, în timp ce manifestă comportamentul disfuncțional, să se evalueze cum funcționează buclele de feedback și apoi să se compare cu scanările RMN ale unor oameni normali Dacă această teorie este corectă, comportamentul disfuncțional (de exemplu, persoana în cauză aude voci sau devine obsedat de ceva) poate fi pus pe seama unei funcționări defectuoase a verificărilor și echilibrărilor dintre buclele de feedback Totodată, se poate demonta această teorie dacă acel comportament disfuncțional este totalmente independent de interacțiunea dintre aceste regiuni ale creierului Având la dispoziție această nouă teorie a bolilor mintale, o putem aplica la diferite forme de tulburări mintale, rezumând discuțiile precedente într-o nouă lumină Așa cum am văzut anterior, comportamentul obsesiv al oamenilor care suferă de OCD poate să apară când verificările și echilibrările dintre diferite bucle de feedback sunt dezechilibrate: una care înregistrează faptul că ceva nu e în ordine, alta care întreprinde acțiuni corective și încă una care semnalează că problema a fost rezolvată Când verificările și echilibrările din cadrul acestei bucle eșuează, creierul intră într-un cerc vicios, astfel încât mintea nu mai crede niciodată că problema a fost rezolvată Vocile auzite de schizofrenici pot apărea când mai multe bucle de feedback nu se mai echilibrează reciproc O buclă de feedback generează voci imaginare în cortexul temporal (cu alte cuvinte, creierul vorbește cu el însuși) Halucinațiile auditive și cele vizuale sunt adesea verificate de cortexul cingulat anterior, astfel încât o persoană normală poate face diferența dintre vocile reale și cele fictive Dar dacă această regiune a creierului nu funcționează cum trebuie, creierul este inundat de voci lipsite de trup despre care crede că sunt reale Acest lucru poate provoca un comportament schizofrenic În mod similar, oscilațiile maniacal-depresive ale unui suferind de tulburare bipolară pot fi atribuite unui dezechilibru între emisferele stângă și dreaptă Interacțiunea necesară dintre evaluările optimistă și pesimistă este scoasă din starea de echilibru și persoana oscilează frenetic între aceste două dispoziții divergente Și paranoia poate fi privită în această lumină Ea rezultă dintr-un dezechilibru dintre amigdală (care înregistrează teama și exagerează pericolele) și cortexul prefrontal, care evaluează aceste pericole și le așază într-o perspectivă Trebuie să mai subliniem că evoluția ne-a dat aceste bucle de feedback cu un scop: ca să ne protejeze Ele ne mențin curați, sănătoși și conectați pe plan social Problema apare când dinamica dintre buclele de feedback antagonice este dereglată Această teorie poate fi rezumată aproximativ în felul următor: BOALA MINTALĂ Paranoia BUCLA DE FEEDBACK NR 1 Perceperea unei amenințări BUCLA DE FEEDBACK NR 2 Desconsiderarea amenințărilor REGIUNEA DIN CREIER AFECTATĂ Amigdala/lobul prefrontal BOALA MINTALĂ Schizofrenia BUCLA DE FEEDBACK NR 1 Crearea vocilor BUCLA DE FEEDBACK NR 2 Neluarea în seamă a vocilor REGIUNEA DIN CREIER AFECTATĂ Lobul temporal stâng/cortexul cingulat anterior BOALA MINTALĂ Tulburare bipolară BUCLA DE FEEDBACK NR 1 Optimism BUCLA DE FEEDBACK NR 2 Pesimism REGIUNEA DIN CREIER AFECTATĂ Emisfera stângă/dreaptă BOALA MINTALĂ OCD BUCLA DE FEEDBACK NR 1 Anxietate BUCLA DE FEEDBACK NR 2 Satisfacție REGIUNEA DIN CREIER AFECTATĂ Cortexul orbitofrontal/nucleul caudat/cortexul cingulat Potrivit teoriei spațio-temporale a conștiinței, multe forme de boli mintale sunt caracterizate de dereglarea procesului de verificări și echilibrări ale buclelor de feedback contrarii din creier care simulează viitorul Scanările cerebrale identifică treptat care sunt aceste regiuni O înțelegere mai completă a bolilor mintale va dezvălui fără doar și poate implicarea multor altor regiuni din creier Aceasta este doar o schiță preliminară STIMULAREA CEREBRALĂ PROFUNDĂ Deși teoria spațio-temporală a conștiinței ne poate da lămuriri cu privire la originea bolilor mintale, nu ne spune cum să creăm noi terapii și remedii Cum va aborda în viitor știința problema bolilor mintale? Acest lucru este greu de prezis, întrucât acum ne dăm seama că bolile mintale nu reprezintă o singură categorie, ci o întreagă gamă de boli care pot afecta mintea într-un număr uluitor de moduri Mai mult, știința care încearcă să explice bolile mintale este încă într-o fază incipientă, cu zone foarte vaste complet neexplorate și neexplicate Dar iată că astăzi este testată o nouă metodă de tratare a agoniei nesfârșite a oamenilor care suferă de una dintre cele mai răspândite și totodată mai persistente forme de tulburare mintală, depresia, care afectează douăzeci de milioane de oameni în Statele Unite ale Americii Dintre aceștia, 10% suferă de o formă incurabilă de depresie care a rezistat la toate progresele medicale O modalitate directă și foarte promițătoare de a-i trata este prin plasarea unor sonde de profunzime în diferite regiuni ale creierului Un indiciu important privind această tulburare a fost descoperit de dr Helen Mayberg și colegii săi, care efectuau pe atunci cercetări la Facultatea de Medicină a Universității Washington Cu ajutorul scanărilor cerebrale, ei au identificat o zonă din creier, numită aria Brodmann 25 (denumită și aria cingulat subcalosală) în cortexul cerebral, care este constant hiperactivă la cei suferinzi de depresie și pentru care toate celelalte forme de tratament au dat greș Cercetătorii mai sus amintiți au folosit o stimulare cerebrală profundă (DBS) în această zonă, înserând o mică sondă în creier și aplicând un șoc electric, în mod asemănător unui stimulator cardiac Utilizarea acestui procedeu a reprezentat un succes uluitor în tratamentul diferitelor tulburări În ultimul deceniu, metoda a fost folosită pe patruzeci de mii de pacienți pentru boli ale aparatului motor, cum ar fi Parkinson și epilepsie, care provoacă mișcări necontrolate ale corpului Între 60 și 100% dintre pacienți raportează ameliorări semnificative în controlarea tremurului mâinilor Numai în SUA, peste 250 de spitale efectuează acum tratamente de acest fel Dar, în continuare, dr Mayberg a avut ideea de a aplica DBS direct în aria Brodmann 25 pentru a trata și depresia Echipa ei a luat doisprezece pacienți diagnosticați cu depresie clinică, care nu arătaseră nicio ameliorare după tratamente exhaustive cu medicamente, psihoterapie și electroșocuri S-a constatat că opt dintre persoanele suferinde de depresie cronică au prezentat imediat progrese Succesul lor a fost atât de uluitor, încât și alte grupuri s-au grăbit să duplice aceste rezultate și să aplice metoda pentru alte tulburări mintale În prezent, DBS este aplicată unui număr de treizeci și cinci de pacienți la Universitatea Emory și altor treizeci de pacienți de la alte instituții Iată ce spune dr Mayberg: „Depresia 1 0 a fost psihoterapie – oamenii discutând în contradictoriu despre a cui a fost greșeala Depresia 2 0 a fost ideea că ar fi un dezechilibru chimic Aceasta este Depresia 3 0 Ceea ce a aprins imaginația tuturor a fost faptul că, prin disecarea unei tulburări de comportament complexe în sistemele sale componente, obții un nou mod de gândire despre aceasta “ Cu toate că succesul DBS în tratarea suferinzilor de depresie este remarcabil, trebuie efectuate mult mai multe cercetări Mai întâi, nu este clar de ce metoda funcționează Se crede că distruge sau deteriorează zonele hiperactive ale creierului (ca în boala Parkinson sau în cazul ariei Brodmann 25) și, prin urmare, este eficientă doar împotriva bolilor provocate de o astfel de hiperactivitate În al doilea rând, precizia acestui instrument trebuie îmbunătățită Deși metoda a fost utilizată pentru tratarea unei varietăți de boli ale creierului, cum ar fi durerea membrului fantomă (când o persoană simte durerea unui membru amputat), sindromul Tourette și tulburarea obsesiv-compulsivă, electrodul înserat în creier nu este precis, afectând probabil câteva milioane de neuroni în loc de doar acei câțiva care sunt sursa tulburării Cu timpul, eficacitatea acestei terapii se va îmbunătăți Folosind tehnologia MEM, se pot crea electrozi microscopici capabili să stimuleze doar câțiva neuroni deodată Nanotehnologia poate și ea să facă posibile nanosonde neurale care să aibă grosimea unei molecule, ca în nanotuburile de carbon Și, pe măsură ce sensibilitatea scanărilor RMN va crește, capacitatea noastră de a ghida acești electrozi în zone tot mai specifice ale creierului ar trebui să devină mai precisă TREZIREA DIN COMĂ Stimularea cerebrală profundă s-a ramificat în câteva căi diferite de cercetare, inclusiv un efect secundar benefic: creșterea numărului de celule de memorie din hipocampus O altă aplicație este trezirea unor persoane din comă Coma reprezintă probabil una dintre cele mai controversate forme ale conștiinței și adesea dă naștere unor știri de senzație Cazul lui Terri Schiavo, de exemplu, a captivat publicul Ca urmare a unui atac de cord, femeia a fost privată de oxigen, ceea ce a provocat leziuni cerebrale masive În consecință, Schiavo a intrat în comă în 1990 Soțul ei, cu aprobarea doctorilor, a dorit să-i îngăduie demnitatea unei morți liniștite Dar familia lui Terri a spus că era o cruzime să „scoți din priză“ pe cineva care încă mai răspunde la unii stimuli și ar putea fi cândva readus în mod miraculos la o viață normală S-a adus ca argument un număr de cazuri senzaționale din trecut, în care persoanele aflate în comă și-au recăpătat conștiința după ce au zăcut mulți ani într-o stare vegetativă Pentru rezolvarea dilemei, au fost făcute scanări cerebrale În 2003, după examinarea scanărilor tomografice, cei mai mulți neurologi au ajuns la concluzia că leziunile suferite de creierului lui Schiavo erau atât de extinse încât aceasta nu ar mai fi putut fi readusă niciodată la o viață normală și că intrase într-o stare vegetativă permanentă După moartea ei, survenită în 2005, autopsia a confirmat aceste rezultate – nu exista nicio șansă de revenire la normal Totuși, în alte cazuri referitoare la pacienții comatoși, scanările cerebrale au arătat că leziunile nu erau atât de severe, existând șanse minime de recuperare În vara anului 2007, un bărbat din Cleveland s-a trezit și și-a salutat mama după ce a fost supus unei stimulări cerebrale profunde Cu opt ani înainte, omul suferise leziuni cerebrale extinse și căzuse într-o comă profundă, denumită și stare de conștiență minimală Dr Ali Rezai a condus o echipă de chirurgi care au efectuat operația Aceștia au înserat o pereche de electrozi subțiri în creierul pacientului până când au ajuns la talamus, care, după cum am văzut, este poarta de acces în care informația senzorială suferă o primă procesare Trimițând un curent de tensiune mică prin aceste fire, doctorii au reușit să stimuleze talamusul, ceea ce a avut darul să-l trezească din comă pe pacient (De regulă, trimiterea de electricitate în creier face ca acea parte a creierului să-și înceteze funcționarea, dar, în anumite circumstanțe, poate stimula neuronii să-și reia activitatea ) Progresele tehnologiei DBS ar trebui să crească numărul de povești de succes din diferite domenii Astăzi, un electrod DBS are un diametru de circa 1,5 milimetri, dar, când este introdus în creier, atinge până la un milion de neuroni, ceea ce poate provoca sângerări și leziuni ale vaselor de sânge De fapt, între 1 și 3% dintre pacienții supuși unor astfel de proceduri fac hemoragii care pot evolua în accidente vascular-cerebrale Sarcina electrică transportată de sondele DBS este încă foarte simplă, pulsând în ritm constant În cele din urmă, chirurgii vor putea să regleze sarcina electrică purtată de electrozi astfel încât fiecare sondă să fie adaptată pentru o persoană anume și pentru o anumită boală Cu siguranță, sondele din generația următoare vor fi mai sigure și mai precise GENETICA BOLILOR MINTALE O altă încercare de înțelegere și, în cele din urmă, de tratare a bolilor mintale implică depistarea rădăcinilor genetice ale acestora În acest domeniu, s-au făcut multe tentative, cu rezultate amestecate, unele dintre ele dezamăgitoare Există dovezi considerabile potrivit cărora schizofrenia și tulburarea bipolară se transmit în familie, dar încercările de găsire a unei gene comune la toți acești indivizi nu au fost concludente Uneori, cercetătorii au studiat arborii genealogici ai anumitor persoane bolnave mintal și au găsit o genă predominantă Dar tentativele de generalizare a acestui rezultat la alte familii au dat greș de cele mai multe ori Cel mult, oamenii de știință au ajuns la concluzia că factorii de mediu și o combinație de câteva gene sunt necesare pentru a declanșa boala mintală Totuși, s-a acceptat ideea generală că fiecare boală are o bază genetică proprie Totuși, în 2012, unul dintre cele mai cuprinzătoare studii efectuate vreodată a demonstrat că, de fapt, s-ar putea să existe un factor genetic comun pentru bolile mentale Oamenii de știință de la Facultatea de Medicină de la Harvard și Spitalul General din Massachusetts au analizat șaizeci de mii de oameni din lumea întreagă și au descoperit că există o legătură genetică între cinci boli mintale principale: schizofrenia, tulburarea bipolară, autismul, depresia majoră și tulburarea hiperkinetică cu deficit de atenție (ADHD) Împreună, cei care suferă de aceste boli reprezintă o proporție semnificativă din totalul bolnavilor mintal După o analiză exhaustivă a ADN-ului subiecților, oamenii de știință au descoperit că patru gene creșteau riscul de boli mintale Două dintre ele erau implicate în regularizarea canalelor de calciu în neuroni (Calciul este un element chimic esențial pentru procesarea semnalelor neurale ) Dr Jordan Smoller de la Facultatea de Medicină de la Harvard spune: „Descoperirea legată de canalele de calciu sugerează că, probabil – și afirmația trebuie privită cu destulă rezervă –, tratamentele care afectează funcționarea canalelor de calciu ar putea avea efecte pe o gamă largă de tulburări “ De altfel, blocantele canalelor de calciu sunt folosite deja pentru tratarea suferinzilor de tulburare bipolară În viitor, aceste blocante ar putea fi folosite și pentru tratarea altor boli Acest nou rezultat ar putea explica faptul curios că, atunci când bolile mintale se transmit în familie, rudele pot manifesta diferite forme de tulburări Astfel, dacă unul dintre gemeni are schizofrenie, atunci celălalt geamăn ar putea avea o boală complet diferită, de exemplu, tulburare bipolară Ideea este că, deși fiecare boală mintală are factori declanșatori și gene proprii, este posibil să existe și un fir comun Izolarea factorilor comuni ai acestor boli ne-ar putea sugera motivul pentru care medicamentele nu sunt eficiente împotriva lor „Ceea ce am identificat noi aici este probabil doar vârful aisbergului“, spune dr Smoller „Pe măsură ce se vor efectua mai multe studii, ne așteptăm să găsim și alte gene care să se suprapună “ Dacă vor fi găsite și alte gene comune acestor cinci tulburări, s-ar putea deschide noi moduri de abordare a bolilor mintale Alte gene comune mai înseamnă că terapia genică ar putea fi capabilă să repare daunele provocate de genele defecte Sau ar putea favoriza descoperirea de noi medicamente care să trateze bolile la nivel neural VIITOARE CĂI DE CERCETARE Așadar, în prezent, nu există o cură pentru bolnavii mintal De-a lungul istoriei, doctorii nu au reușit să-i trateze Dar medicina modernă ne-a oferit o varietate de noi posibilități și terapii cu ajutorul cărora să rezolvăm această problemă străveche Iată doar câteva dintre acestea: 1 Descoperirea unor noi neurotransmițători și medicamente care reglează procesul de semnalizare a neuronilor 2 Localizarea genelor legate de diferite boli mentale și, poate, folosirea terapiei genice 3 Folosirea stimulării cerebrale profunde pentru a atenua sau, dimpotrivă, a crește activitatea neurală în anumite zone ale creierului 4 Folosirea EEG, RMN, MEG și TES pentru înțelegerea precisă a disfuncționalităților cerebrale 5 Iar în capitolul despre retroingineria creierului, vom explora o altă cale promițătoare, imagistica întregului creier și a tuturor căilor sale neurale Acest lucru ar putea în sfârșit să ne dezvăluie misterul bolilor mintale Însă, pentru a clarifica marea varietate a bolilor mintale, unii oameni de știință consideră că acestea pot fi clasificate în cel puțin două grupe principale, fiecare necesitând o abordare diferită: 1 Bolile provocate de leziuni cerebrale; 2 Bolile declanșate de o funcționare incorectă a circuitelor din cadrul creierului În prima grupă sunt incluse boala Parkinson, epilepsia, Alzheimer și o mare varietate de tulburări provocate de accidentele vascular-cerebrale și de tumori, în care țesutul cerebral este vătămat sau funcționează defectuos În cazul bolii Parkinson și al epilepsiei, există neuroni într-o zonă precisă a creierului care devin hiperactivi În boala Alzheimer, o acumulare de placă amiloidă distruge țesutul cerebral, inclusiv hipocampul În cazul accidentelor vascular-cerebrale și al tumorilor, anumite părți ale creierului sunt dezactivate, ceea ce provoacă numeroase probleme comportamentale Fiecare dintre aceste tulburări trebuie tratate diferit, întrucât leziunile sunt diferite Pentru Parkinson și epilepsie poate fi nevoie de sonde care să liniștească zonele hiperactive, în vreme ce vătămările legate de Alzheimer sau cele provocate de accidentele vascular-cerebrale și tumori sunt adesea incurabile În viitor, se vor înregistra progrese în metodele de abordare a acestor părți vătămate ale creierului, pe lângă stimularea cerebrală profundă și folosirea câmpurilor magnetice Într-o zi, celulele stem ar putea înlocui țesuturile cerebrale vătămate Sau poate că se vor găsi înlocuitori artificiali care să compenseze zonele rănite cu ajutorul computerelor În acest caz, țesutul vătămat este îndepărtat sau înlocuit, fie organic, fie electronic A doua categorie include tulburările provocate de o „cablare“ greșită a creierului Aici pot fi incluse tulburări cum ar fi schizofrenia, OCD, depresia și tulburarea bipolară Toate regiunile creierului pot fi relativ sănătoase și intacte, dar una sau mai multe dintre ele pot avea circuitele greșit interconectate, ceea ce face ca mesajele să fie procesate incorect Aceasta categorie este dificil de tratat, întrucât rețeaua de circuite cerebrale nu este încă pe deplin înțeleasă Deocamdată, principalul mod de abordare a acestor tulburări este prin intermediul unor medicamente care influențează neurotransmițătorii, dar încă se acționează pe ghicite în acest domeniu Dar mai există o stare modificată de conștiință care ne-a dat noi lămuriri despre funcționarea minții De asemenea, ne-a oferit noi perspective despre cum funcționează creierul și ce s-ar putea întâmpla în cazul unei tulburări Este vorba de domeniul inteligenței artificiale, IA Deși se află încă în fază incipientă, ne-a oferit informații prețioase despre procesul gândirii și chiar ne-a ajutat să înțelegem mai bine conștiința umană Așadar, întrebarea este: se poate realiza conștiința de siliciu? Și va încerca într-o zi aceasta să ne controleze? 10 MINTEA ARTIFICIALĂ ȘI CONȘTIINȚA DE SILICIU Nu, nu mă interesează dezvoltarea unui creier mai puternic Tot ce urmăresc este să obțin un creier mediocru, cam ca al președintelui Companiei Americane de Telefonie și Telegrafie ALAN TURING În februarie 2011, s-a scris istorie Computerul Watson, produs de IBM, a făcut ceea ce mulți considerau că ar fi imposibil: a învins doi concurenți la un joc de televiziune intitulat Jeopardy! Milioane de telespectatori au privit fascinați cum Watson își anihila metodic adversarii la postul național de televiziune, răspunzând la întrebări care îi încurcau pe concurenții rivali și obținând în final premiul de 1 milion de dolari IBM nu a precupețit nimic în asamblarea unui computer cu o putere realmente monumentală de calcul Watson poate procesa datele cu o viteză uluitoare de cinci sute de gigabyți pe secundă (sau echivalentul a unui milion de cărți pe secundă) având la dispoziție o memorie de șaisprezece trilioane de byți De asemenea, a avut acces la două sute de milioane de pagini de material stocate în memorie, inclusiv întregul depozit de cunoștințe din Wikipedia Watson a putut astfel să analizeze acest munte de informații în direct, la TV Watson este ultima generație de așa-numite „sisteme expert“, programe software care folosesc logica formală pentru a accesa cantități uriașe de informații specializate (Când vorbești la telefon cu un robot care îți dă un meniu de variante, ai de-a face cu un sistem expert primitiv ) Sistemele expert vor continua să evolueze, făcându-ne viața mai ușoară și mai eficientă De exemplu, inginerii lucrează în prezent la crearea unui „robo-doc“, care va apărea pe ceasul tău de mână sau pe un ecran de pe perete și îți va da consultații medicale cu o precizie de 99% aproape gratuit Vei discuta cu el despre simptomele tale, iar robo-doc-ul va accesa băncile de date ale principalelor centre medicale din lume ca să găsească ultimele informații științifice Asta va reduce vizitele mai puțin necesare la doctor, eliminând alarmele false costisitoare, și va înlesni conversațiile regulate cu personalul specializat În cele din urmă, am putea avea avocați robotizați care să ne dea răspunsuri la toate întrebările curente de natură juridică, sau o robo-secretară care să fie în stare să planifice vacanțe, excursii și dineuri (Desigur, pentru servicii specializate, care necesită consiliere la nivel profesionist, tot va fi nevoie să vezi un doctor, un avocat etc reali, dar pentru sfaturile obișnuite, de zi cu zi, aceste programe vor fi suficiente ) În plus, oamenii de știință au creat așa-numitele „chat-bot“, care pot mima conversațiile banale O persoană obișnuită știe câteva zeci de mii de cuvinte Citirea unui ziar poate să necesite cam două mii de cuvinte sau mai multe, dar o conversație normală implică de regulă doar câteva sute Roboții pot fi programați să converseze cu acest vocabular limitat (atâta vreme cât conversația este limitată la anumite subiecte bine definite) ȘTIRI DE SENZAȚIE: VIN ROBOȚII La scurt timp după ce Watson a câștigat concursul televizat, unii experți au început să-și frângă mâinile, prevestind ziua în care mașinăriile vor prelua controlul asupra lumii Ken Jennings, unul dintre concurenții învinși de Watson, remarca într-un interviu: „Eu, unul, le urez bun venit noilor noștri stăpâni computerizați “ Experții au pus următoarea problemă: dacă Watson a reușit să-i înfrângă pe niște concurenți experimentați într-o competiție minte-contra-mașină, atunci ce șanse au muritorii de rând să li se împotrivească mașinilor? Pe jumătate în glumă, Jennings a spus: „Brad [celălalt concurent] și cu mine am fost primii lucrători din industria-cunoașterii lăsați fără obiectul muncii de noua generație de mașini «gânditoare» “ Comentatorii au uitat totuși să menționeze că nu te poți duce la Watson ca să-l feliciți pentru victorie Nu poți să-l bați prietenește pe spate sau să bei un pahar de șampanie cu el Nu va ști ce înseamnă toate astea și, de fapt, Watson habar n-a avut că a câștigat Lăsând la o parte toată zarva din presă, adevărul este că Watson e o mașină de calcul foarte sofisticată, capabilă să adune (sau să caute în bazele de date) de miliarde de ori mai rapid decât creierul uman, dar îi lipsesc totalmente conștiința de sine sau bunul simț Pe de o parte, progresul în domeniul inteligenței artificiale a fost uluitor, mai ales în domeniul puterii computaționale brute Cineva din anul 1900, văzând calculele efectuate de computerele de astăzi, ar considera aceste mașini drept miraculoase Dar, într-un alt sens, progresul a fost dureros de lent în construirea unor mașini care să gândească singure (cu alte cuvinte, niște roboți independenți, fără un „maestru păpușar“, fără a fi controlați cu ajutorul unui joystick sau al unei telecomenzi) Roboții nu sunt deloc conștienți de faptul că sunt roboți Având în vedere că, în ultimii cincizeci de ani, potrivit legii lui Moore, puterea de calcul s-a dublat la fiecare doi ani, unii spun că ar fi doar o chestiune de timp până când mașinile să dobândească o conștiință de sine care să rivalizeze cu inteligența umană Nimeni nu știe când se va întâmpla acest lucru, dar omenirea trebuie să fie pregătită pentru momentul în care conștiința mașinilor va părăsi laboratoarele și va pătrunde în lumea reală De modul în care vom aborda problema conștiinței roboților va depinde viitorul speciei umane AVÂNT ȘI RECESIUNE ÎN IA Soarta IA este dificil de prezis, dat fiind că domeniul a trecut prin trei cicluri de avânt și de recesiune În anii 1950, se părea că mai e puțin până când vom avea fete în casă și valeți mecanici Erau construite mașini care știau să joace cărți și să rezolve probleme de algebră Erau puse la punct brațe robotizate care puteau să recunoască și să ridice cuburi La Universitatea Stanford, a fost construit robotul Shakey – în esență, un computer dotat cu cameră video și așezat pe roți – care putea să se deplaseze singur printr-o cameră, evitând obstacolele Curând, revistele de știință s-au umplut de articole scrise în pripă care anunțau apariția companionilor robotizați Unele predicții erau prea conservatoare În 1949, Popular Mechanics afirma că „în viitor, computerele nu vor cântări mai mult de 1,5 tone“ Dar altele manifestau un optimist nestăvilit când proclamau că vremea roboților se apropia Shakey avea să devină într-o zi o fată în casă sau un valet care să dea cu aspiratorul pe covor sau să ne deschidă ușa Filme precum 2001: Odiseea spațială ne-au convins că în curând roboții ne vor pilota rachetele trimise spre Jupiter și vor sta de vorbă cu astronauții noștri În 1965, dr Herbert Simon, unul dintre fondatorii IA, a afirmat categoric: „În maximum douăzeci de ani, mașinile vor fi capabile să facă orice muncă pe care o poate efectua un om “ După doi ani, un alt părinte fondator al IA, dr Marvin Minsky, spunea că „în decurs de o generație… problema creării «inteligenței artificiale» va fi în mod substanțial rezolvată“ Dar tot acest optimism neîngrădit s-a prăbușit în anii 1970 Mașinile care jucau cărți puteau să joace doar cărți, nimic mai mult Brațele mecanice puteau să ridice cuburi, dar nimic altceva Erau ca niște animale de circ care nu știau decât un singur truc Cei mai avansați roboți aveau nevoie de ore ca să traverseze o încăpere Plasat într-un mediu nefamiliar, Shakey se rătăcea cu ușurință Iar oamenii de știință nu reușeau deloc să înțeleagă conștiința În 1974, IA a primit o lovitură zdrobitoare când guvernele american și britanic au redus considerabil finanțările acestui domeniu Dar, pe măsură ce puterea computerelor a crescut constant în anii 1980, domeniul IA a cunoscut o nouă „goană după aur“, stimulată mai ales de Pentagon, care spera să trimită soldați robotizați pe câmpurile de luptă Fondurile alocate cercetărilor în domeniul IA au atins pragul de un miliard de dolari în 1985, sute de milioane de dolari fiind cheltuiți pe proiecte cum ar fi Smart Truck, care urma să fie un camion inteligent și autonom, capabil să pătrundă în liniile inamice, să execute singur operații de recunoaștere, să îndeplinească misiuni (cum ar fi recuperarea prizonierilor) și apoi să revină în teritoriul din care plecase Din păcate, singurul lucru pe care a reușit să-l facă Smart Truck a fost să se rătăcească Eșecul vădit al acestor proiecte costisitoare a creat o nouă iarnă în domeniul IA, în anii 1990 Paul Abrahams, povestind despre anii petrecuți la MIT în timpul studiilor postuniversitare, a spus: „E ca și cum un grup de oameni își propune să construiască un turn care să ajungă la lună În fiecare an, ei arată cu mândrie cu cât s-a înălțat turnul față de anul anterior Singura problemă e că luna nu pare să fie mai aproape cu mult “ Dar acum, cu creșterea neîncetată a puterii de calcul, a început o nouă renaștere IA și au fost înregistrate progrese lente, dar consistente În 1997, computerul Deep Blue, produs tot de IBM, l-a învins pe campionul mondial la șah Garry Kasparov În 2005, o mașină robotizată concepută la Stanford a câștigat competiția Grand Challenge organizată de DARPA pentru mașini rulate fără șofer În fiecare an, noi pietre de hotar sunt atinse Rămâne totuși întrebarea: va reuși cea de-a treia încercare? Abia acum oamenii de știință își dau seama cât de mult au subestimat problema, știut fiind că cea mai mare parte a gândirii umane este de fapt subconștientă La drept vorbind, partea conștientă a gândurilor noastre reprezintă doar o porțiune infimă a calculelor executate în creier Dr Steven Pinker spune: „Aș plăti o sumă considerabilă pentru un robot care să aranjeze vasele sau să îndeplinească sarcini simple, dar nu am cum, pentru că toate micile probleme pe care trebuie să le rezolvi ca să construiești un robot capabil să facă lucruri cum ar fi recunoașterea obiectelor, să raționeze cu privire la lumea înconjurătoare și să-și controleze mâinile și picioarele, sunt probleme de inginerie nerezolvate “ Deși filmele de la Hollywood ne spun că roboții terifianți de tipul Terminator s-ar putea să apară foarte curând, sarcina creării unei minți artificiale s-a dovedit mult mai dificilă decât se credea L-am întrebat cândva pe dr Minsky când vor reuși mașinile să egaleze sau chiar să depășească inteligența umană Mi-a spus că e convins că asta se va întâmpla, dar nu mai vrea să facă predicții cu privire la date Dată fiind istoria agitată a IA, probabil că aceasta este atitudinea cea mai înțeleaptă, și anume, să schițezi viitorul IA fără să stabilești repere temporale specifice RECUNOAȘTEREA TIPARELOR ȘI BUNUL SIMȚ Inteligența artificială se confruntă cu cel puțin două probleme fundamentale: recunoașterea tiparelor și bunul simț Cei mai reușiți roboți construiți până acum abia dacă pot să recunoască obiecte cum ar fi o ceașcă sau o minge Ochiul robotului poate percepe detaliile mai bine decât ochiul natural, dar creierul robotului nu poate să recunoască ceea ce vede Dacă duci un robot pe o stradă necunoscută și aglomerată, acesta devine repede dezorientat și se rătăcește Recunoașterea tiparelor (de exemplu, identificarea obiectelor) a progresat mult mai lent decât se estimase anterior din cauza acestei probleme Când un robot intră într-o cameră, trebuie să efectueze trilioane de calcule, descompunând obiectele pe care le vede în pixeli, linii, cercuri, pătrate și triunghiuri, după care încearcă să le coreleze cu miile de imagini stocate în memorie De exemplu, roboții văd un scaun ca pe un talmeș-balmeș de linii și puncte, dar nu pot identifica ușor esența „ideii de scaun“ Chiar dacă un robot poate să potrivească imaginea unui obiect cu o imagine din baza lui de date, o mică rotire (ca atunci când scaunul este răsturnat pe podea) sau o schimbare de perspectivă (vederea unui scaun dintr-un unghi diferit) va pune robotul în încurcătură În schimb, creierul uman ține cont automat de diferitele perspective și variații Creierele noastre efectuează inconștient trilioane de calcule, dar noi avem impresia că procesul decurge fără eforturi Roboții mai au o problemă și cu bunul simț Ei nu înțeleg adevăruri simple despre lumea fizică și cea biologică Nu există o ecuație capabilă să confirme adevăruri care pentru noi sunt de la sine înțelese, cum ar fi „o vreme înăbușitoare este greu de suportat“ sau „mamele sunt mai vârstnice decât fiicele lor“ S-au făcut ceva progrese în traducerea acestui gen de informații în logica matematică, dar pentru a cataloga bunul simț al unui copil de patru ani ar fi nevoie de sute de milioane de rânduri de cod de computer Așa cum a spus Voltaire: „Bunul simț nu este atât de comun “ De exemplu, unul dintre cei mai avansați roboți se numește ASIMO, și a fost construit în Japonia (țara în care sunt fabricați 30% dintre toți roboții industriali) de corporația Honda Această minune a roboticii, înalt cam cât un băiat adolescent, poate să meargă, să alerge, să urce scările, să vorbească mai multe limbi și să danseze (mult mai bine decât mine, de fapt) Am interacționat de mai multe ori cu ASIMO la televiziune și am rămas foarte impresionat de aptitudinile sale Totuși, când m-am întâlnit cu creatorii lui ASIMO, le-am pus întrebarea cheie: Cât de inteligent este ASIMO dacă îl comparăm cu un animal? Ei au recunoscut că ASIMO are inteligența unei insecte Isprăvile legate de mers și vorbit sunt pentru presă Problema constă în faptul că ASIMO este, în linii generale, un magnetofon mare Cuprinde doar o listă modestă de funcții autonome, astfel încât aproape toate mișcările și vorbirea au fost atent prevăzute într-un scenariu De exemplu, filmarea unei secvențe scurte în care eu interacționam cu ASIMO a durat trei ore, deoarece gesturile mâinilor și alte mișcări au trebuit programate de o echipă de tehnicieni Dacă considerăm acest aspect în relație cu definiția pe care am dat-o conștiinței umane, reiese că roboții actuali sunt blocați la un nivel foarte primitiv, în care abia încearcă să înțeleagă lumea fizică și socială învățând niște elemente de bază În consecință, roboții nu se află nici măcar în etapa în care ar putea să facă niște simulări realiste privind viitorul De exemplu, a-i cere unui robot să pună la punct un plan de jefuire a unei bănci ar însemna să presupui că robotul știe toate aspectele fundamentale legate de bănci, cum ar fi unde sunt depozitați banii, ce fel de sistem de securitate este instalat și cum vor reacționa la situație polițiștii și trecătorii O parte din aceste lucruri pot fi programate, dar există sute de nuanțe pe care mintea omenească le înțelege în mod natural, nu însă și roboții Roboții excelează în simularea viitorului doar într-un domeniu precis, cum ar fi jocul de șah, modelarea condițiilor meteorologice, urmărirea coliziunii galaxiilor etc Întrucât legile șahului și ale gravitației sunt bine cunoscute de secole, este nevoie doar de putere de calcul brută pentru a simula viitorul unui joc de șah sau al unui sistem solar Încercările de a depăși acest nivel folosind forța brută au întâmpinat și ele mari dificultăți Astfel, a fost conceput un program ambițios, denumit CYC, care să rezolve problema bunului simț CYC include milioane de linii de cod de computer conținând toate informațiile legate de bunul simț și cunoaștere necesare pentru înțelegerea mediului înconjurător fizic și social Deși CYC poate procesa sute de mii de fapte și milioane de afirmații, tot nu poate reproduce nivelul de gândire al unui copil de patru ani Din păcate, după câteva declarații de presă optimiste, eforturile au stagnat Mulți dintre programatori au plecat, termenele limită au venit și au trecut și totuși proiectul continuă să se desfășoare ESTE CREIERUL UN COMPUTER? Unde am greșit? În ultimii cincizeci de ani, cercetătorii din domeniul IA au încercat să modeleze creierul pe baza unei analogii cu computerele digitale Dar poate că această abordare a fost prea simplistă Așa cum a spus cândva Joseph Campbell: „Computerele sunt ca zeii din Vechiul Testament: o mulțime de reguli și niciun pic de milă “ Dacă scoți un singur tranzistor dintr-un cip Pentium, computerul se va opri imediat din funcționare Dar creierul uman poate să funcționeze destul de bine și dacă jumătate din el lipsește Iar asta se întâmplă deoarece creierul nu este deloc un computer digital, ci o rețea neurală extrem de sofisticată, de un anume tip Spre deosebire de computerul digital, care are o arhitectură fixă (intrări, ieșiri și o unitate de procesare), rețelele neurale sunt colecții de neuroni care se reconectează și se consolidează permanent după învățarea unei noi activități Creierul nu are programare, sistem de operare, Windows sau procesor În schimb, rețelele sale neurale sunt caracterizate de funcționarea în paralel într-o proporție masivă, o sută de miliarde de neuroni activându-se în același timp pentru îndeplinirea unui singur scop: de a învăța În această lumină, cercetătorii din domeniul IA încep să reexamineze „abordarea de sus în jos“ pe care au folosit-o în ultimii cincizeci de ani (de exemplu, adunarea tuturor regulilor legate de bunul simț pe un CD) Acum este luată din nou în considerare abordarea „de jos în sus“, încercând să meargă pe calea Mamei Natură, care a creat niște ființe inteligente (pe noi) prin intermediul evoluției, începând de la animalele simple, cum ar fi viermii și peștii, creându-le apoi pe cele mai complexe Rețelele neurale trebuie să învețe din greutăți, lovindu-se de lucruri și făcând greșeli Dr Rodney Brooks, fostul director al Laboratorului de Inteligență Artificială de la MIT și cofondator al companiei irobot, producătoarea acelor aspiratoare mecanice pe care le putem găsi în multe locuințe, a introdus o abordare cu totul nouă în IA În loc să proiecteze roboți mari și greoi, a ales că construiască roboți compacți, insectoizi, care trebuie să învețe cum să meargă pe jos, exact așa cum se întâmplă în natură În cadrul interviului pe care i l-am luat, el mi-a spus că se minuna de țânțar, care, ajutat de un creier aproape microscopic, de doar câțiva neuroni, este în stare să se deplaseze prin spațiu mai bine decât orice avion robotizat El a construit o serie de roboți simpli remarcabili, pe care îi numește cu afecțiune „insectoizi“ sau „bug-boți“ Aceștia fojgăiesc pe podelele laboratoarelor de la MIT și se pot deplasa în cerc în jurul roboților „tradiționali“ Obiectivul este să se creeze roboți care să evolueze prin metoda învățării din greșeli a Mamei Natură Cu alte cuvinte, acești roboți învață ciocnindu-se de obiectele înconjurătoare (La prima vedere, poate părea că pentru asta e nevoie de multă programare Totuși, în mod paradoxal, rețelele neurale nu au nevoie deloc de programare Singurul lucru pe care rețeaua neurală îl face este să se recableze, schimbând rezistența anumitor căi de fiecare dată când ia o decizie corectă Așadar, programarea nu înseamnă nimic; totul constă în schimbarea rețelei ) Scriitorii de science-fiction și-au imaginat cândva că roboții de pe Marte vor fi humanoizi sofisticați, care merg și se mișcă exact ca oamenii, cu o programare complexă care să le confere inteligență umană S-a întâmplat exact contrariul Astăzi, nepoții acestei abordări – cum ar fi vehiculul Mars Curiosity – se deplasează în voie pe suprafața Planetei Roșii Ei nu sunt programați să se deplaseze ca niște oameni Însă, deși au inteligența unei insecte, se descurcă foarte bine pe relieful marțian Vehiculele marțiene dispun de o programare relativ limitată; în schimb, învață ciocnindu-se de obstacole SUNT ROBOȚII CONȘTIENȚI? Probabil că modalitatea cea mai clară de a vedea de ce adevăratele automate robotizate încă nu există este clasificarea nivelului lor de conștiință Așa cum am văzut în Capitolul 2, putem să clasificăm conștiința pe patru niveluri Conștiința de nivel 0 descrie termostatele și plantele; altfel spus, presupune un număr redus de bucle de feedback legate de câțiva parametri simpli, cum ar fi temperatura sau lumina soarelui Conștiința de nivel I descrie insectele și reptilele, care sunt mobile și au un sistem nervos central; aceasta presupune crearea unui model al lumii în relație cu un nou parametru, spațiul Apoi avem conștiința de nivel II, care creează un model al lumii în legătură cu alte conștiințe de același nivel, pentru asta fiind nevoie de emoții În sfârșit, avem conștiința de nivel III, caracteristică oamenilor; aceștia încorporează timpul și conștiința de sine pentru a simula cum vor evolua lucrurile în viitor și pentru a-și determina locul în aceste modele Putem folosi aceeași teorie pentru a-i clasifica pe roboții din zilele noastre Prima generație de roboți se afla la nivelul 0, deoarece erau statici, fără roți sau șine Astăzi, roboții sunt la nivelul I, fiind mobili, dar se află într-un eșalon foarte jos, pentru că navighează prin lumea reală cu o foarte mare dificultate Conștiința lor este poate comparabilă cu a unui vierme sau a unei insecte foarte încete Pentru a produce o conștiință de nivel I în adevăratul înțeles al cuvântului, cercetătorii vor trebui să creeze roboți care să duplice în mod realist conștiința insectelor și a reptilelor Până și insectele au aptitudini care le lipsesc roboților actuali, cum ar fi găsirea cu rapiditate a unor ascunzișuri, localizarea partenerilor de împerechere în pădure, recunoașterea și evitarea animalelor de pradă sau găsirea de hrană și de adăpost Așa cum am menționat anterior, putem clasifica numeric conștiința după numărul buclelor de feedback al fiecărui nivel Roboții înzestrați cu vedere, de exemplu, pot avea mai multe bucle de feedback, deoarece au senzori vizuali care pot detecta umbre, margini, curbe, forme geometrice etc , în spațiul tridimensional În mod similar, roboții înzestrați cu auz necesită senzori care să detecteze frecvența, intensitatea, accentele, pauzele etc Numărul total al acestor bucle de feedback poate ajunge în jurul valorii de zece (în vreme ce o insectă, pentru că poate să caute hrană în mediul ei natural, să-și găsească parteneri, să-și localizeze locurile de adăpostire etc, poate avea cincizeci sau mai multe bucle de feedback) Prin urmare, un robot obișnuit poate avea o conștiință de nivel I:10 Roboții vor trebui să poată crea un model al lumii în relație cu alți roboți pentru a ajunge la o conștiință de nivel II Așa cum am menționat mai devreme, într-o primă aproximație, conștiința de nivel II se calculează prin multiplicarea numărului de membri ai grupului cu numărul de emoții și gesturi folosite pentru comunicarea între aceștia Astfel, roboții vor avea o conștiință de nivel II:0 Dar se speră ca roboții emoționali care sunt construiți astăzi în laboratoare să crească în curând acel număr Roboții actuali îi văd pe oameni ca pe o colecție de pixeli care se mișcă pe senzorii lor TV, dar unii cercetători IA încep să creeze roboți care pot recunoaște emoțiile de pe expresiile noastre faciale și din tonul vocii Acesta este un prim pas spre etapa în care roboții vor înțelege că oamenii înseamnă mai mult decât niște pixeli aleatorii și că au stări emoționale În următoarele decenii, roboții vor urca treptat în ierarhia conștiinței de nivel II, devenind la fel de inteligenți ca șoarecii, șobolanii, iepurii și apoi ca pisicile Probabil că spre sfârșitul secolului vor fi la fel de inteligenți ca maimuțele și vor începe să-și creeze țeluri proprii După ce roboții vor dobândi o cunoaștere funcțională a bunului simț și a Teoriei Minții, vor putea să efectueze simulări complexe ale viitorului în care ei înșiși vor fi actorii principali și astfel să ajungă la conștiința de nivel III Vor părăsi lumea prezentului și vor pătrunde în lumea viitorului Acest lucru depășește cu multe decenii capacitățile oricărui robot din zilele noastre Derularea unor simulări ale viitorului înseamnă să posezi o înțelegere profundă a legilor naturii, cauzalității și bunului simț, astfel încât să poți anticipa evenimente viitoare Mai înseamnă că înțelegi intențiile și motivațiile umane, astfel încât să le poți prezice și comportamentul viitor Valoarea numerică a conștiinței de nivel III, după cum am arătat, se calculează pornind de la numărul de legături cauzale pe care le poate face cineva când simulează viitorul într-o varietate de situații din viața reală, împărțit cu valoarea medie a unui grup de control Computerele din zilele noastre sunt capabile să facă un număr limitat de simulări pe câțiva parametri (de exemplu, ciocnirea dintre două galaxii, curentul de aer din jurul unui avion, vibrația clădirilor în cazul unui cutremur de pământ), dar sunt complet nepregătite să simuleze viitorul în situații complexe, din viața reală, astfel încât nivelul lor de conștiință ar fi cam III:5 După cum vedem, s-ar putea să fie nevoie de câteva decenii de muncă asiduă până când vom avea un robot care să funcționeze normal în societatea umană OBSTACOLE ÎN DRUM Așadar, când ar putea roboții în sfârșit să-i egaleze și să-i depășească pe oameni în privința inteligenței? Nimeni nu știe, dar predicții s-au făcut multe Majoritatea se bazează pe legea lui Moore extinsă pe decenii în viitor Totuși, legea lui Moore nu este deloc o lege și, în ultimă instanță, încalcă de fapt o lege fundamentală a fizicii: teoria cuantică În formularea ei actuală, legea lui Moore nu poate dura la nesfârșit De fapt, deja putem observa că ritmul preconizat de ea a încetinit Spre sfârșitul acestui deceniu sau al celui următor s-ar putea „aplatiza“, ceea ce ar avea consecințe cumplite, mai ales pentru Silicon Valley Problema e simplă În acest moment, se pot înghesui sute de milioane de tranzistori de siliciu pe un cip de dimensiunea unei unghii, dar există niște limitări fizice ale gradului de aglomerare pe aceste cipuri Astăzi, cel mai mic strat de siliciu din cipul Pentium are o grosime de circa douăzeci de atomi, iar până în 2020 grosimea acestui strat ar putea ajunge la cinci atomi Dar apoi intră în joc principiul incertitudinii al lui Heisenberg și nu vom mai putea să determinăm unde se află electronul, care ar putea „să se scurgă“ din circuit (Vezi Anexa, unde discutăm mai detaliat teoria cuantică și principiul de incertitudine ) Cipul se va scurtcircuita În plus, va genera suficientă căldură ca să prăjești un ou pe el Astfel încât scurgerile de electroni și căldură vor însemna sfârșitul legii lui Moore și, în scurt timp, va fi necesară înlocuirea ei Dacă aglomerarea tranzistorilor pe cipuri plate ajunge la un nivel maxim în ceea ce privește puterea computațională, Intel pariază miliarde de dolari pe ideea că cipurile se vor dezvolta tridimensional Timpul va demonstra dacă această opțiune va da roade (o problemă importantă de rezolvat este că, la cipurile 3-D, căldura degajată crește rapid odată cu înălțimea cipului) Microsoft se îndreaptă către alte opțiuni, cum ar fi extinderea în bidimensional cu ajutorul procesării în paralel O variantă este extinderea cipurilor pe orizontală, într-un șir Apoi, descompui problema de software în fragmente, pe care le distribui cipurilor mici și le reasamblezi la final Totuși, s-ar putea să fie un proces dificil, iar dezvoltarea în software este mult mai lentă decât viteza exponențială imensă cu care ne-a obișnuit legea lui Moore Aceste obstacole ar putea să mai adauge câțiva ani la enunțul inițial al legii lui Moore Dar, în cele din urmă, și ele vor fi depășite, și teoria cuantică va prelua controlul în mod inevitabil Aceasta înseamnă că fizicienii experimentează cu o mare varietate de alternative după ce Epoca Siliciului se va fi încheiat, cum ar fi computerele cuantice, computerele moleculare, nanocomputerele, computerele ADN, computerele optice etc Totuși, niciuna dintre aceste tehnologii nu este pregătită pentru știrile din prime time VALEA STRANIE Să presupunem pentru un moment că într-o zi vom coexista cu roboți incredibil de sofisticați, care vor utiliza, poate, tranzistori moleculari în locul celor de siliciu Cât de mult ne-am dori să ne semene acești roboți? Japonia este lider mondial în crearea de roboți care să semene cu animăluțe drăgălașe și copilași adorabili, dar designerii lor au grijă să nu-i facă pe roboți să pară prea umani, pentru că asta poate fi neliniștitor Acest fenomen a fost studiat prima oară de dr Masahiro Mori în Japonia, în 1970, și se numește „valea stranie“ Potrivit acestei teorii, dacă seamănă prea mult cu oamenii, roboții pot da fiori de groază (Efectul a fost de fapt menționat pentru prima oară de Darwin în 1839, în Călătoria pe Beagle și apoi de Freud, în eseul publicat în 1919, intitulat „Stranietatea“ ) De atunci, a fost studiat foarte atent nu doar de cercetătorii IA, ci și de producătorii de desene animate, de cei din industria reclamelor și de toți cei care promovează un produs implicând figuri umane De exemplu, într-o recenzie a filmului The Polar Express, un autor de la CNN nota: „Personajele umane din film mi s-au părut de-a dreptul… respingătoare Așa că The Polar Express este în cel mai bun caz deconcertant și, în cel mai rău, un pic cam înspăimântător “ Potrivit doctorului Mori, cu cât un robot seamănă mai mult cu un om, cu atât vom simți empatie pentru el, dar numai până la un punct Există o scădere abruptă a empatiei atunci când înfățișarea robotului se apropie de înfățișarea reală a omului – de unde și „valea stranie“ Dacă robotul arată prea asemănător cu noi, exceptând câteva trăsături care sunt „stranii“, creează un sentiment de repulsie și de teamă Dacă robotul arată 100% uman, imposibil de distins față de tine sau de mine, atunci vom avea din nou emoții pozitive Acest lucru are implicații practice De exemplu, ar trebui roboții să zâmbească? La început, pare de la sine înțeles că roboții ar trebui să zâmbească când îi întâmpină pe oameni, ca să-i facă să se simtă în largul lor Zâmbetul este un gest universal care semnalizează căldură sufletească și bun venit Dar dacă zâmbetul robotului este prea realist, îi face pe oameni să se înfioare (De exemplu, măștile de Halloween înfățișează adesea strigoi fioroși, care rânjesc ) Așa încât roboții ar trebui să zâmbească doar dacă au aspect copilăros (adică, cu ochi mari și fața rotundă) sau sunt perfect umani, fără nuanțe intermediare (Când ne forțăm să zâmbim, activăm mușchii faciali cu cortexul prefrontal Dar când zâmbim pentru că suntem într-o stare sufletească favorabilă, nervii ne sunt controlați de sistemul limbic, care activează un set ușor diferit de mușchi Creierele noastre sesizează diferența subtilă dintre cele două tipuri de zâmbet, fapt care a fost benefic pentru evoluția noastră ) Același efect poate fi studiat și cu ajutorul scanărilor cerebrale Să spunem că un subiect este introdus într-o instalație RMN și i se arată imaginea unui robot care pare perfect uman, exceptând faptul că mișcările corpului său sunt ușor smucite și mecanice Creierul, ori de câte ori vede ceva, încearcă să prezică mișcarea obiectului respectiv în viitor Așa încât, când se uită la un robot care pare uman, creierul prezice că se va mișca asemenea unui om Dar când robotul se mișcă asemenea unei mașini, apare o discordanță, care ne stânjenește În mod special, lobul parietal se activează (și anume partea lobului unde cortexul motor se conectează cu cortexul vizual) Se crede că neuronii-oglindă există în această zonă a lobului parietal Așa ar fi și logic, deoarece cortexul vizual sesizează imaginea robotului cu aspect uman, iar mișcările sunt prezise de cortexul motor și neuronii oglindă În cele din urmă, probabil, cortexul orbitofrontal, situat chiar în spatele ochilor, adună laolaltă toate informațiile și spune: „Hmm, ceva nu e tocmai în regulă “ Cineaștii de la Hollywood știu de acest efect Când cheltuiesc milioane de dolari pentru realizarea unui film horror, ei își dau seama că scena cea mai înspăimântătoare nu este când o formă amorfă gigantică sau un monstru de tip Frankenstein se năpustește din tufișuri Scena cea mai groaznică este atunci când apare o pervertire a normalului Să ne gândim la filmul Exorcistul Care scenă i-a făcut pe spectatorii de la cinema să vomite în timp ce ieșeau în grabă din sală sau să leșine în fotolii? Oare scena în care apare demonul? Nu Țipetele îngrozite și suspinele zgomotoase au umplut sălile de cinema din întreaga lume în momentul când Linda Blair și-a învârtit capul de jur împrejur Acest efect poate fi demonstrat și în cazul maimuțelor tinere Dacă li se arată imagini cu Dracula sau Frankenstein, acestea râd pur și simplu și rup fotografiile Dar dacă le arăți imaginea unei maimuțe decapitate, încep să țipe îngrozite Din nou, cea mai mare teamă este iscată de pervertirea normalului (În Capitolul 2, am arătat că teoria spațio-temporală a conștiinței explică natura umorului, întrucât creierul simulează viitorul unei glume și apoi este surprins să audă poanta Tot astfel se explică și natura groazei Creierul simulează viitorul unui eveniment obișnuit, banal, dar apoi este șocat când lucrurile devin oribil de pervertite ) Din acest motiv, roboții vor continua să aibă o înfățișare oarecum copilăroasă, chiar dacă se vor apropia de inteligența umană Abia când roboții se vor purta în mod realist ca niște oameni, proiectanții lor îi vor face să semene pe deplin cu oamenii CONȘTIINȚA DE SILICIU Așa cum am văzut, conștiința umană este o împletire imperfectă de diverse aptitudini dezvoltate de-a lungul a milioane de ani de evoluție Având la dispoziție informații despre lumea lor fizică și socială, roboții ar putea fi capabili să creeze asemănătoare similare (sau, în unele privințe, chiar superioare) cu ale noastre, dar conștiința de siliciu s-ar putea să difere de conștiința umană în două zone esențiale: emoțiile și scopurile În trecut, cercetătorii din domeniul inteligenței artificiale au ignorat problema emoțiilor, considerând-o secundară Țelul era acela de a crea un robot logic și rațional, nu împrăștiat și impulsiv În consecință, science-fiction din anii 1950 și 1960 scoteau în prim-plan roboții (și humanoizii, asemenea lui Spock din Star Trek) care aveau creiere logice perfecte Când am vorbit despre valea stranie, am văzut că roboții vor trebui să arate într-un anumit fel dacă vor pătrunde în locuințele noastre, dar unii susțin că roboții vor trebui să aibă și emoții ca să putem relaționa cu ei, să-i putem îngriji și să interacționăm productiv cu ei Cu alte cuvinte, roboții vor avea nevoie de o conștiință de nivel II Pentru a realiza asta, roboții vor trebui mai întâi să recunoască spectrul complet al emoțiilor umane Analizând mișcările faciale subtile ale sprâncenelor, pleoapelor, buzelor, obrajilor etc , un robot va putea să identifice starea emoțională a unui om, de exemplu, a proprietarului său O instituție care a excelat în crearea de roboți care să recunoască și să imite emoțiile este Laboratorul Media de la MIT Am avut plăcerea de a vizita laboratorul, situat în apropiere de Boston, în mai multe rânduri, și este ca și cum ai vizita o fabrică de jucării pentru oameni mari Oriunde te-ai uita, vezi dispozitive futuriste, de tehnologie avansată, proiectate să ne facă viața mai interesantă, mai plăcută și mai confortabilă Uitându-mă în jurul meu în încăpere, am văzut multe dintre desenele high-tech care în cele din urmă au ajuns să fie folosite în filme cum ar fi Minority Report și AI În timp ce rătăceam prin acest loc de joacă al viitorului, am dat peste doi roboți interesanți, Huggable și Nexi Creatorul lor, dr Cythia Breazeal, mi-a explicat că acești roboți au niște scopuri precise Huggable este un robot simpatic, cu înfățișarea unui ursuleț de pluș, care poate relaționa cu copiii Poate să identifice emoțiile copiilor; are camere video în loc de ochi, un difuzor pe post de gură și senzori în „piele“ (astfel încât să poată sesiza când este gâdilat, împuns cu degetul sau îmbrățișat) În cele din urmă, un astfel de robot poate deveni un supraveghetor, babysitter, ajutor de asistentă medicală sau partener de joacă Nexi, pe de altă parte, poate relaționa cu adulții Seamănă puțin cu Pillsbury Doughboy Are o față pufoasă și rotundă, cu expresie prietenoasă și ochi mari care se pot roti A fost deja testat într-un azil de bătrâni și toți cei de acolo l-au îndrăgit După ce s-au obișnuit cu Nexi, îl pupau, vorbeau cu el și i-au simțit lipsa când a trebuit să plece (Vezi Figura 12 ) Dr Breazeal mi-a spus că i-a proiectat pe Huggable și Nexi fiindcă nu era mulțumită de roboții anteriori, care arătau ca niște cutii de conserve pline de cabluri, angrenaje și motorașe Pentru a proiecta un robot care să poată interacționa în plan emoțional cu oamenii, trebuia să găsească modalitatea prin care îi putea face să se comporte și să relaționeze ca noi În plus, voia niște roboți care să nu fie așezați pe un raft de laborator, ci să se poată aventura în lumea reală Fostul director al Laboratorului Media de la MIT, dr Frank Moss, spune: „Iată de ce Breazeal a hotărât în 2004 că a sosit vremea creării unei noi generații de roboți sociali care să poată funcționa oriunde: locuințe, școli, spitale, instituții pentru îngrijirea vârstnicilor și așa mai departe “ Figura 12: Huggable (sus) și Nexi (jos), doi roboți construiți la Laboratorul Media de la MIT, care au fost proiectați în mod explicit ca să interacționeze cu oamenii prin intermediul emoțiilor La Universitatea Waseda din Japonia, oamenii de știință lucrează la un robot capabil să exprime emoții prin mișcări ale părții superioare a corpului (teamă, mânie, surprindere, bucurie, dezgust, tristețe) și care poate să audă, să miroasă, să vadă și să pipăie A fost programat să execute sarcini simple cum ar fi satisfacerea foamei sale de energie și evitarea situațiilor periculoase Cercetătorii și-au propus să armonizeze simțurile și emoțiile astfel încât robotul să se comporte în mod corespunzător în diferite situații Nevrând să se lase mai prejos, Comisia Europeană finanțează un proiect în desfășurare, denumit Feelix Growing, care caută să promoveze inteligența artificială în Marea Britanie, Franța, Elveția, Grecia și Danemarca ROBOȚII EMOȚIONALI Să facem cunoștință cu Nao 188 Când e fericit, își întinde brațele ca să te întâmpine, cerând să fie îmbrățișat Când e trist, își lasă capul în jos și pare oropsit, cu umerii gârboviți Când e speriat, se chircește temător, până când cineva îl liniștește mângâindu-l pe cap E aidoma unui copilaș de un an, doar că e robot Nao are mai puțin de o jumătate de metru înălțime și seamănă mult cu roboții pe care-i găsim în magazinele de jucării, de exemplu cei din seria Transformer, însă este unul dintre cei mai avansați roboți emoționali de pe pământ A fost construit de cercetătorii de la Universitatea din Hertfordshire, din Marea Britanie, în cadrul unui proiect finanțat de Uniunea Europeană Creatorii lui l-au programat să exprime emoții ca fericirea, tristețea, teama, entuziasmul și mândria În vreme ce alți roboți dispun de expresii faciale și un vocabular limitat pentru a-și comunica emoțiile, Nao excelează în limbajul non-verbal, exprimat prin postură și gesturi Ba chiar și dansează Spre deosebire de alți roboți, care se specializează în exprimarea unei anumite zone emoționale, Nao stăpânește o gamă largă de răspunsuri emoționale Mai întâi, Nao își fixează privirea pe chipurile vizitatorilor, îi identifică și își amintește interacțiunile anterioare cu fiecare dintre ei Apoi, începe să le urmărească mișcările De exemplu, le poate urmări privirea și își dă seama la ce se uită În a treia fază, Nao începe să relaționeze cu ei și învață să răspundă la gesturile lor De exemplu, dacă îi zâmbești sau îl bați prietenește pe creștet, știe că este un semnal pozitiv Întrucât creierul lui are rețele neurale, învață din interacțiunile cu oamenii În a patra fază, Nao își manifestă emoțiile ca răspuns la interacțiunile cu oamenii (Răspunsurile lui emoționale sunt programate în prealabil, ca la un magnetofon, dar el decide alegerea emoției potrivite cu situația ) Și, în sfârșit, cu cât Nao interacționează mai mult cu un om, cu atât mai bine ajunge să îi înțeleagă stările sufletești și legătura devine mai puternică Nu numai că Nao are personalitate, dar de fapt poate avea mai multe Dat fiind că învață din interacțiunile cu oamenii și fiecare interacțiune e unică, în cele din urmă încep să se contureze personalități diferite De exemplu, o personalitate ar putea fi independentă, neavând nevoie de prea multe îndrumări din partea oamenilor O altă personalitate ar putea fi timidă și temătoare, speriată de obiectele dintr-o cameră, necesitând intervenții permanente ale oamenilor Șeful de proiect pentru Nao este dr Lola Cañamero, expertă în știința computerelor la Universitatea din Hertfordshire Ca să înceapă acest proiect ambițios, ea a analizat interacțiunile dintre cimpanzei Obiectivul ei a fost să reproducă, cât mai exact posibil, comportamentul emoțional al unui cimpanzeu de un an Ea vede aplicații imediate pentru acest tip de roboți Ca și dr Breazeal, vrea să folosească acești roboți ca să ușureze anxietatea copiilor de vârste mici internați în spitale În acest sens, spune: „Vrem să explorăm diferite roluri – roboții îi vor ajuta pe copii să înțeleagă tratamentul care li se aplică și le vor explica ce trebuie să facă Dorința noastră este ca acești copii să-și țină sub control anxietatea “ O altă posibilitate este ca roboții să devină tovarăși de companie în azilurile pentru bătrâni Nao ar putea deveni un ajutor prețios pentru personalul medical din spitale La un moment dat, acești roboți ar putea deveni parteneri de joacă pentru copii și ar putea face parte din familie „Viitorul este greu de prezis, dar nu va dura mult până când computerul din fața ta să devină un robot social Vei putea să vorbești cu el, să flirtezi cu el sau chiar să te superi și să țipi la el – iar robotul te va înțelege pe tine și îți va înțelege emoțiile“, spune dr Terrence Sejnowski de la Institutul Salk, din apropiere de San Diego Aceasta este partea ușoară Partea dificilă este că calibrezi răspunsul robotului, în funcție de informațiile primite Dacă proprietarul este supărat sau nemulțumit, robotul trebuie să fie capabil să aleagă răspunsul în funcție de acest factor EMOȚIILE: CUM SĂ DETERMINI CE E IMPORTANT Mai mult, cercetătorii din domeniul IA au început să-și dea seama că emoțiile ar putea fi cheia spre conștiință Experți în neuroștiință, asemenea doctorului Antonio Damasio, au descoperit că atunci când legătura dintre lobul prefrontal (care guvernează gândirea rațională) și centrii emoționali (de exemplu, sistemul limbic) este deteriorată, pacienții nu mai pot să emită judecăți de valoare Luarea celei mai simple decizii îi paralizează (ce lucruri să cumpere, când să stabilească o întâlnire, ce culoare de creion să folosească) pentru că, pentru ei, toate lucrurile au aceeași valoare Prin urmare, emoțiile nu sunt un lux; ele sunt absolut esențiale și, fără ele, robotului îi va fi greu să determine ce este important și ce nu Așadar, emoțiile, departe de a avea un rol periferic pentru progresul inteligenței artificiale, capătă acum un loc central Dacă un robot are de-a face cu un incendiu mistuitor, s-ar putea să salveze mai întâi fișierele de computer, nu oamenii, pentru că s-ar putea ca programarea lui să-i spună că documentele prețioase nu pot fi înlocuite, spre deosebire de lucrători Este esențial ca roboții să fie programați să distingă între ceea ce este important și ceea ce nu este, iar emoțiile sunt scurtături folosite de creier pentru a determina acest lucru Astfel, roboții vor trebui să fie programați pentru a avea un sistem de valori – că viața oamenilor este mai importantă decât obiectele materiale, că într-o situație periculoasă copiii trebuie salvați primii, că obiectele cu preț mai mare sunt mai valoroase decât obiectele cu preț mai mic etc Întrucât roboții nu vin echipați cu valori, trebuie să li se încarce în memorie o listă uriașă de judecăți de valoare Totuși, problema cu emoțiile este că uneori acestea sunt iraționale, pe câtă vreme roboții sunt caracterizați de precizie matematică Așa încât conștiința de siliciu s-ar putea să difere de conștiința umană în aspecte esențiale De exemplu, oamenii dețin un control limitat asupra emoțiilor, întrucât acestea se produc foarte repede și sunt inițiate în sistemul limbic, nu în cortexul prefrontal Numeroase teste au demonstrat că tindem să supraestimăm aptitudinile oamenilor care sunt arătoși sau drăguți Oamenii care arată bine tind să urce mai sus pe scara socială și să aibă slujbe mai bune, deși s-ar putea să nu fie la fel de talentați ca alții Există și o expresie care spune că „frumusețea are privilegiile ei“ În mod similar, conștiința de siliciu s-ar putea să nu țină cont de indiciile subtile folosite de oameni când se întâlnesc între ei, cum ar fi limbajul non-verbal Când cineva intră într-o cameră, de regulă tinerii sunt respectuoși față de vârstnici, iar angajații de rang inferior manifestă un plus de curtoazie față de șefi Ne arătăm deferența prin felul în care ne mișcăm corpurile, după cum ne alegem cuvintele și prin gesturi Dat fiind că limbajul non-verbal este mai vechi decât cel verbal, el este înglobat în circuitele creierului în moduri subtile Pentru a interacționa pe plan social cu oamenii, roboții vor trebui să învețe aceste indicii inconștiente Conștiința noastră este influențată de ciudățeniile din trecutul nostru evoluționist, pe care roboții nu-l posedă, așa încât conștiința de siliciu s-ar putea să nu aibă aceleași goluri sau capricii ca ale noastre UN MENIU DE EMOȚII Ântrucât emoțiile roboților trebuie să fie programate din exterior, producătorii ar putea oferi un meniu bine ales, care să țină cont de necesitatea și utilitatea emoțiilor, sau de cât vor contribui ele la întărirea legăturii cu proprietarul Cel mai probabil, roboții vor fi programați astfel încât să aibă doar câteva emoții umane, în funcție de situație Probabil că emoția cea mai prețuită de proprietarul robotului va fi loialitatea Ne dorim un robot care să ne ducă la îndeplinire comenzile cu loialitate și fără să se plângă, care să ne înțeleagă nevoile și chiar să le anticipeze Ultimul lucru pe care și l-ar dori cineva ar fi un robot cu personalitate, care să-i răspundă obraznic, să critice oamenii și să se văicărească Criticile utile sunt importante, dar ele trebuie făcute într-o manieră constructivă, plină de tact De asemenea, dacă oamenii îi dau comenzi contradictorii, robotul trebuie să știe să le ignore pe toate, în afară de cele primite de la cel care îl deține Empatia va fi o altă emoție prețuită de proprietar Roboții înzestrați cu empatie vor înțelege problemele celorlalți și vor veni în ajutorul lor Interpretând mișcările faciale și ascultându-le tonul vocii, roboții vor putea să-și dea seama când o persoană se află într-o situație neplăcută și vor asigura asistență atunci când va fi posibil În mod ciudat, teama este o altă emoție dezirabilă Evoluția ne-a dat sentimentul fricii dintr-un motiv întemeiat, și anume ca să evităm lucrurile periculoase pentru noi Chiar dacă roboții vor fi făcuți din oțel, tot va trebui să se teamă de anumite lucruri care le fac rău, cum ar fi să cadă de pe clădirile înalte sau să intre în mijlocul unui incendiu devastator Un robot neînfricat este inutil dacă se distruge singur Dar s-ar putea să fie nevoie ca anumite emoții să fie șterse, interzise sau strict controlate Este cazul mâniei Ținând cont că roboții ar putea avea o mare forță fizică, un robot mânios ar putea crea probleme uriașe acasă sau la locul de muncă Mânia l-ar putea împiedica să-și îndeplinească îndatoririle și să provoace daune (Scopul evoluționist originar al mâniei a fost de manifestare a nemulțumirii Acest lucru se poate face într-o manieră rațională, detașată, fără să ne enervăm ) O altă emoție care trebuie ștearsă este dorința de a fi la comandă Un robot autoritar nu va face decât să creeze probleme și să pună la îndoială judecățile și dorințele prorietarului său (Acest aspect va fi important și mai târziu, când vom discuta dacă într-o zi roboții vor prelua puterea din mâinile oamenilor ) În consecință, roboții trebuie să respecte dorințele celor care îi dețin, chiar dacă asta s-ar putea să nu fie calea cea mai bună de urmat Dar poate că emoția cel mai greu de redat va fi umorul, acesta fiind un liant care îi poate uni pe doi oameni complet străini O simplă glumă poate să detensioneze o situație încordată sau s-o inflameze Mecanica fundamentală a umorului este simplă: este nevoie de o poantă care să nu fie ușor de anticipat Dar subtilitățile umorului pot fi enorme De fapt, adeseori îi evaluăm pe cei din jur pornind de la modul în care reacționează la anumite glume Dacă oamenii folosesc umorul ca pe un etalon de „măsurare“ a altor oameni, atunci se poate aprecia dificultatea creării unui robot care să-și dea seama dacă o glumă este amuzantă sau nu Președintele Ronald Reagan, de exemplu, era celebru prin modul în care dezamorsa cele mai dificile situații cu o poantă De fapt, el a acumulat un catalog impresionant de anecdote, glume și bancuri, pentru că a înțeles forța umorului (Unii experți au conchis că a câștigat dezbaterea împotriva lui Walter Mondale când a fost întrebat dacă este prea bătrân pentru a fi președinte Reagan a răspuns că nu-i va reproșa contracandidatului său că e prea tânăr ) De asemenea, să râzi într-un moment nepotrivit poate avea consecințe dezastruoase (și este, de fapt, uneori un semn de boală mintală) Robotul trebuie să știe diferența dintre a râde cu cineva și a râde de cineva (Actorii cunosc foarte bine natura diversificată a râsului Ei se pricep foarte bine să stârnească un râs care să reprezinte oroarea, cinismul, bucuria, mânia, tristețea etc ) Așadar, cel puțin până când teoria inteligenței artificiale devine mai bine dezvoltată, roboții ar trebui să se țină departe de umor și râs PROGRAMAREA EMOȚIILOR În discuția de până acum, am evitat aspectul dificultăților legate de modul precis în care aceste emoții vor fi programate într-un computer Ca urmare a complexității lor, probabil că emoțiile vor trebui programate în etape Mai întâi, partea cea mai ușoară constă în identificarea unei emoții prin analizarea gesturilor de pe chipul, buzele și sprâncenele unei persoane, precum și a tonului vocii acesteia Astăzi, tehnologia de recunoaștere facială este deja capabilă să creeze un dicționar al emoțiilor, astfel încât anumite expresii ale feței să însemne anumite lucruri Acest proces datează de pe vremea lui Charles Darwin, care a petrecut mult timp catalogând emoțiile comune animalelor și oamenilor În al doilea rând, roboții trebuie să răspundă rapid la emoții Și acest lucru e ușor de realizat Dacă cineva râde, robotul va zâmbi Dacă cineva e mânios, robotul va pleca din calea lui și va evita conflictul Robotul va avea programată o enciclopedie cuprinzătoare de emoții și, prin urmare, va ști să aleagă rapid răspunsul adecvat A treia etapă este probabil cea mai complexă, deoarece presupune încercarea de a determina motivația care stă la baza emoției inițiale Acest lucru este dificil, pentru că aceeași emoție poate fi declanșată de o varietate de situații Râsul poate să însemne că persoana respectivă este fericită, că a auzit o glumă reușită sau că a văzut pe cineva căzând Sau poate însemna că persoana este neliniștită, anxioasă sau insultă pe altcineva În mod similar, dacă cineva țipă, poate fi din cauza unei situații periculoase sau poate că pur și simplu reacționează de bucurie sau surprindere Determinarea motivului din spatele unei emoții este dificilă chiar și pentru oameni Pentru a face acest lucru, robotul va trebui să analizeze diferitele motive posibile din spatele unei emoții și să încerce să determine motivul cel mai logic pentru situația dată Asta înseamnă să încerce să găsească un motiv care se potrivește cel mai bine cu datele existente Și, a patra etapă, după ce robotul a determinat originea acestei emoții, trebuie să dea răspunsul cel mai potrivit Și acest lucru este dificil, dat fiind că adesea există mai multe răspunsuri posibile, iar un răspuns nepotrivit poate să înrăutățească situația Robotul are deja, în programarea sa, o listă de răspunsuri posibile la emoția inițială Trebuie să calculeze care dintre ele e cel mai potrivit pentru situația dată, ceea ce înseamnă să simuleze viitorul VOR MINȚI ROBOȚII? În mod normal, ne gândim la roboți ca la niște entități reci, analitice și raționale, care spun întotdeauna adevărul Dar după ce se vor fi integrat în societate, roboții vor fi nevoiți probabil să învețe să mintă sau, cel puțin, să se abțină cu tact să comenteze Zilnic, fiecare dintre noi ajunge în situații în care este nevoit să spună o minciună nevinovată Dacă cineva ne întreabă ce părere avem despre cum arată, nu îndrăznim mereu să spunem adevărul La drept vorbind, minciunile nevinovate sunt ca un lubrifiant care înlesnește funcționarea mecanismelor sociale Dacă am fi forțați dintr-odată să spunem adevărul gol-goluț (ca Jim Carrey în Liar Liar), foarte probabil am ajunge să creăm haos și să-i rănim pe ceilalți Oamenii s-ar simți insultați dacă le-ai spune cum arată sau ce simți cu adevărat Șefii te-ar concedia Iubitele/iubiții te-ar părăsi Prietenii te-ar abandona Străinii te-ar pălmui Unele gânduri este bine să le ții doar pentru tine Tot așa, s-ar putea ca roboții să fie nevoiți să mintă sau să ascundă adevărul, altfel ar ajunge să-i jignească pe oameni și să fie scoși din uz de proprietarii lor La o petrecere, de exemplu, dacă un robot spune adevărul, ar putea să-l pună pe proprietarul său într-o lumină proastă și să stârnească rumoare Așa că, dacă cineva îi cere părerea, va trebui să învețe să fie evaziv, diplomat și cu tact Trebuie fie să evite întrebarea, să schimbe subiectul, să ofere drept răspuns niște platitudini, să răspundă tot cu o întrebare sau să spună minciuni nevinovate (toate acestea fiind lucruri la care chat-boții din zilele noastre devin tot mai buni) Asta înseamnă ca roboții să aibă deja programată o listă de răspunsuri evazive posibile și să-l aleagă pe cel care creează cele mai puține complicații Una din puținele ocazii în care robotul va spune adevărul gol-goluț va fi cea în care chiar proprietarul îi pune o întrebare directă, înțelegând că răspunsul s-ar putea să fie brutal de sincer Și probabil că singura altă ocazie în care robotul va spune adevărul este o anchetă a poliției, când adevărul absolut este necesar Altfel, roboții vor avea toată libertatea să mintă sau să ascundă adevărul întreg ca să mențină în funcțiune angrenajele sociale Cu alte cuvinte, roboții trebuie să învețe să socializeze, la fel ca adolescenții POT ROBOȚII SĂ SIMTĂ DUREREA? În general, roboților li se vor repartiza sarcinile plicticoase, murdare sau periculoase Nu există niciun motiv pentru care roboții să nu poată face lucruri repetitive sau murdare la nesfârșit, dat fiind că nu-i vom programa să simtă plictiseala sau dezgustul Adevărata problemă apare atunci când roboții sunt confruntați cu sarcini periculoase În acel moment, s-ar putea să fie nevoie să-i programăm să simtă durerea Senzația de durere s-a dezvoltat la om pentru că l-a ajutat să supraviețuiască într-un mediu periculos Unii copii se nasc cu un defect genetic care-i împiedică să simtă durerea Se numește analgezie congenitală La prima vedere, poate părea o binecuvântare, dat fiind faptul că acești copii nu plâng când se rănesc, dar în realitate este mai degrabă un blestem Copiii cu această afecțiune au probleme serioase, pentru că ajung să-și muște limba, să sufere arsuri grave ale pielii și să se taie, ceea ce duce adesea la amputarea degetelor Durerea ne alertează cu privire la un pericol, ne spune să îndepărtăm mâna de o plită încinsă sau să nu mai alergăm dacă avem glezna scrântită La un moment dat, roboții trebuie programați să simtă durerea, altfel nu vor ști când să evite situațiile periculoase Prima senzație de durere pe care trebuie s-o simtă este foamea (altfel spus, nevoia de energie electrică) Când bateriile li se consumă, ei vor deveni tot mai panicați, dându-și seama că în curând circuitele li se vor închide, astfel că vor lăsa baltă activitatea pe care o desfășoară Cu cât se apropie momentul când vor rămâne fără energie, cu atât mai neliniștiți vor deveni De asemenea, oricât ar fi de puternici, roboții ar putea să ridice un obiect prea greu, ceea ce ar putea să ducă la fracturarea membrelor Sau pot suferi o supraîncălzire atunci când lucrează cu metalul topit într-o oțelărie sau dacă intră într-o clădire incendiată ca să-i ajute pe pompieri Senzorii de temperatură și de efort îi vor alerta cu privire la faptul că sunt depășite specificațiile pentru care au fost proiectați Dar, după ce senzația de durere este adăugată la meniul de emoții al roboților, apar imediat niște probleme de etică Mulți oameni consideră că nu trebuie să provocăm suferințe inutile animalelor și s-ar putea ca opinia aceasta să se extindă și în ceea ce privește roboții Ceea ce deschide problema drepturilor roboților Trebuie adoptate legi care să restricționeze durerea și pericolul cu care este permis să se confrunte un robot Oamenilor nu le va păsa dacă roboții îndeplinesc sarcini plictisitoare sau murdare, dar, dacă simt durere în timp ce îndeplinesc o sarcină periculoasă, s-ar putea să înceapă să facă lobby pentru adoptarea de legi care să-i protejeze pe roboți Acest fapt ar putea declanșa chiar și un conflict juridic, în care proprietarii și producătorii vor susține creșterea nivelului de durere pe care roboții îl pot îndura, în vreme ce eticienii ar putea susține scăderea acestui nivel Ceea ce ar putea stârni alte controverse etice cu privire la drepturile roboților Pot roboții să dețină proprietăți? Ce se întâmplă dacă rănesc accidental pe cineva? Pot fi dați în judecată sau pedepsiți? Cine este responsabil într-un eventual proces? Poate un robot să dețină un alt robot? Această discuție naște o altă întrebare spinoasă: este bine ca roboții să aibă noțiuni de etică? ROBOȚII ETICI La început, ideea de robot etic pare să fie o pierdere de timp și de efort Totuși, chestiunea devine acută când ne dăm seama că roboții vor lua decizii de viață și de moarte Întrucât vor avea forța fizică și capacitatea de a salva vieți omenești, va trebui să ia într-o fracțiune de secundă decizii etice cu privire la cei care trebuie salvați primii Să spunem că are loc un cutremur de pământ catastrofal și câțiva copii sunt prinși într-o clădire care stă să se prăbușească Cum ar trebui robotul să-și aloce energia? Trebuie să încerce să salvezi cât mai mulți copii? Sau pe cei mai mici? Sau pe cei mai vulnerabili? Dacă dărâmăturile sunt prea grele, robotul își poate deteriora circuitele electronice Așa că robotul trebuie să decidă într-o altă problemă etică: cum să pună în balanță numărul de copii salvați versus amploarea deteriorărilor suferite de circuitele sale electronice? Fără o programare corespunzătoare, robotul s-ar putea să se oprească din acțiune pur și simplu, așteptând ca omul să ia decizia finală, pierzând astfel timp prețios Prin urmare, cineva va trebui să-l programeze din timp, astfel încât robotul să poată lua automat decizia „corectă“ Aceste decizii de natură etică vor trebui programate de la bun început în computer, întrucât nu există vreo lege a matematicii care să evalueze cantitativ salvarea unui grup de copii În cadrul acestei programări, va trebui să existe o lungă listă de lucruri, clasificate în funcție de importanța lor Aceasta este o treabă care ia mult timp De fapt, uneori durează o viață de om să învățăm aceste lecții etice, dar un robot trebuie să le învețe rapid, înainte să iasă din fabrică, dacă vrem să se integreze în societate fără probleme Doar oamenii pot să facă asta și, chiar și atunci, dilemele etice ne pun uneori în încurcătură Dar asta ridică alte întrebări: cine va lua deciziile? Cine hotărăște ordinea în care roboții vor salva viețile omenești? Problema modului în care vor fi luate deciziile în ultimă instanță va fi probabil rezolvată printr-o combinație între exigențele juridice și cele ale pieței de desfacere Va trebui să fie adoptate legi care să specifice măcar o clasificare a importanței celor care urmează să fie salvați într-o situație de urgență Dar, dincolo de asta, rămân mii de întrebări etice mai fine Aceste decizii subtile ar putea fi influențate și reglate de legile pieței și de bunul simț Dacă lucrezi la o firmă de securitate care are în grijă siguranța unor oameni importanți, va trebui să-i spui robotului ordinea precisă în care trebuie salvați oamenii în situații diferite, pe baza unor considerații cum ar fi îndeplinirea îndatoririlor principale, dar, în același timp, încadrarea într-un anumit buget Ce se întâmplă dacă un criminal cumpără un robot și vrea ca robotul să comită o crimă? Se naște întrebarea: trebuie să i se permită robotului să-și sfideze proprietarul dacă acesta îi cere să încalce legea? În exemplul anterior, am văzut că roboții trebuie să fie programați să înțeleagă legislația și totodată să ia decizii etice Așa încât, dacă ajunge la concluzia că i se cere să încalce legea, trebuie să i se permită să nu-i dea ascultare proprietarului Mai exisă și dilema etică generată de roboții care reflectă credințele proprietarilor lor, care s-ar putea să adere la norme morale și sociale divergente „Războiul culturilor“ pe care îl vedem în societatea zilelor noastre va fi amplificat când vom avea roboți care să reflecte opiniile și convingerile proprietarilor lor Într-un anume sens, acest conflict este inevitabil Roboții sunt niște prelungiri mecanice ale viselor și dorințelor creatorilor lor, iar când roboții vor fi îndeajuns de sofisticați ca să ia decizii morale, le vor lua Liniile de fractură din societate se vor adânci atunci când roboții vor începe să manifeste comportamente care vin în contradicție cu valorile și scopurile noastre Roboții cu proprietari tineri care pleacă de la un concert rock zgomotos ar putea intra în conflict cu roboții aflați în proprietatea unor rezidenți vârstnici dintr-un cartier liniștit Roboții cu stăpâni tineri ar putea fi programați să amplifice sunetele ultimei trupe ascultate, în vreme ce ceilalți pot fi programați să mențină nivelul de zgomot la un minimum absolut Roboții deținuți de niște fundamentaliști religioși ar putea intra în dispute cu roboții aparținând unor atei Roboții din diferite națiuni și culturi pot fi programați să reflecte principiile morale ale societății căreia îi aparțin, care ar putea intra în coliziune (se întâmplă chiar și în cazul oamenilor, ce să mai vorbim de roboți!) Deci cum putem programa roboții ca să eliminăm aceste conflicte? Nu putem Pur și simplu, roboții vor reflecta preferințele și prejudecățile creatorilor lor În ultimă instanță, diferențele culturale și etice dintre acești roboți vor trebui rezolvate în instanțele de judecată Nu există vreo lege a fizicii sau vreo normă științifică pentru rezolvarea acestor probleme morale, așa că până la urmă va fi nevoie de legi care să se ocupe de acest tip de conflicte sociale Roboții nu pot rezolva dilemele morale create de oameni De fapt, roboții le-ar putea amplifica Dar dacă roboții pot lua decizii etice și juridice, pot ei să simtă și să înțeleagă senzațiile? Dacă reușesc să salveze pe cineva, pot ei să trăiască bucuria? Sau pot ei măcar să perceapă lucruri asemenea culorii roșii? Una este să analizezi la rece aspectele etice ale priorității în operațiunile de salvare și alta e să înțelegi și să simți Deci, pot roboții să simtă? POT ROBOȚII SĂ ÎNȚELEAGĂ SAU SĂ SIMTĂ? De-a lungul secolelor, au fost propuse mai multe teorii despre posibilitatea ca o mașină să gândească și să simtă Filosofia adoptată de mine se numește „constructivism“ Altfel spus, în loc să dezbați la nesfârșit problema, ceea ce e lipsit de noimă, ar trebui să ne dedicăm energia creării unui automaton, ca să vedem cât de parte putem ajunge Altfel, rămânem cantonați în nesfârșite controverse filosofice care nu-și găsesc niciodată soluția finală Avantajul științei este că, după ce s-a spus și s-a făcut tot ce era de spus și de făcut, se pot efectua experimente care să rezolve chestiunea în mod decisiv Astfel, pentru a stabili dacă un robot poate să gândească, rezolvarea finală s-ar putea să constea în construirea unuia Totuși, unii au argumentat că mașinile nu vor putea niciodată să gândească precum un om Cel mai puternic argument al acestei tabere este că, deși un robot poate să manipuleze datele mai rapid decât un om, el nu „înțelege“ ce manipulează Deși poate procesa simțuri (de exemplu, culori, sunete) mai bine decât un om, nu poate „simți“ sau „trăi“ cu adevărat esența acestor simțuri De exemplu, filosoful David Chalmers a împărțit problemele inteligenței artificiale în două categorii, Problemele Ușoare și Problemele Dificile În opinia lui, Problemele Ușoare constau în crearea de mașini care pot imita tot mai bine aptitudinile umane, cum ar fi jocul de șah, adunarea numerelor, recunoașterea anumitor modele repetitive etc Problemele Dificile includ crearea de mașini care să poată înțelege sentimentele și senzațiile subiective, care sunt denumite „qualia“ La fel cum este imposibil să înveți o persoană nevăzătoare semnificația culorii roșii, un robot nu va fi capabil niciodată să trăiască senzația subiectivă dată de această culoare Sau un computer ar putea să traducă fluent cuvinte chinezești în limba engleză, dar nu va fi niciodată în stare să înțeleagă ce traduce În această imagine, roboții sunt asemuiți cu niște magnetofoane sau mașini de calcul, capabile să recite și să manipuleze informații cu o precizie incredibilă, dar fără să înțeleagă nimic din ceea ce fac Aceste argumente trebuie luate în serios, dar mai există o modalitate de a cerceta problemele legate de qualia și experiența subiectivă În viitor, este foarte probabil ca o mașină să fie capabilă să proceseze o senzație, cum e cea dată de culoarea roșu, mult mai bine decât orice om Va fi capabilă să descrie proprietățile fizice ale culorii și chiar să folosească termenul mai bine decât omul într-o frază cu valențe poetice „Simte“ robotul culoarea roșu? Acest aspect devine irelevant, întrucât cuvântul „a simți“ nu este bine definit La un moment dat, descrierea culorii roșu făcută de robot ar putea fi mai bună decât cea a omului, iar robotul ar putea întreba pe bună dreptate: înțeleg oamenii cu adevărat culoarea roșu? Poate că oamenii nu pot înțelege cu adevărat culoarea roșu, cu toate nuanțele și subtilitățile sesizate de un robot Așa cum a spus cândva expertul în behaviorism, B F Skinner: „Adevărata problemă este nu dacă mașinile gândesc, ci dacă oamenii fac asta “ În mod similar, e doar o chestiune de timp până când un robot va putea să definească cuvintele limbii chineze și să le folosească în context mai bine decât orice om În acel moment, devine irelevant dacă robotul „înțelege“ limba chineză Pentru toate scopurile practice, computerul va cunoaște limba chineză mai bine decât orice om Altfel spus, cuvântul „a înțelege“ nu este bine definit Într-o bună zi, când roboții vor depăși capacitatea noastră de a manipula cuvintele și senzațiile, va deveni irelevant dacă robotul le „înțelege“ sau le „simte“ Chestiunea va înceta să mai aibă vreo importanță După cum a afirmat matematicianul John von Neumann: „În matematică, nu înțelegi lucrurile Pur și simplu, te obișnuiești cu ele “ Așa încât problema nu ține de hardware, ci de natura limbajului uman, în care cuvintele care nu sunt bine definite înseamnă lucruri diferite pentru oameni diferiți Marele fizician Niels Bohr a fost întrebat cândva cum pot fi înțelese paradoxurile fizicii cuantice Răspunsul, a replicat el, constă în modul în care definim cuvântul „a înțelege“ Dr Daniel Dennett, filosof la Universitatea Tufts, a scris: „Nu poate exista un test obiectiv care să distingă un robot deștept de o persoană conștientă Acum, ai de ales: poți fie să aderi la Problema Dificilă, fie să-ți clatini capul a minunare și s-o ignori Pur și simplu să ți-o scoți din minte “ Cu alte cuvinte, Problema Dificilă pur și simplu nu există Pentru filosofia constructivistă, important nu este să argumentezi dacă o mașină poate sau nu să experimenteze culoarea roșu, ci să construiești mașina În această imagine, există un continuum de niveluri în descrierea cuvintelor „a înțelege“ și „a simți“ (Aceasta înseamnă că s-ar putea chiar atribui valori numerice gradelor de înțelegere și de simțire ) La un capăt, avem roboții stângaci din zilele noastre, care pot manipula câteva simboluri, dar nu mai mult La celălalt capăt, îi avem pe oameni, care se mândresc cu faptul că simt qualia Dar, odată cu trecerea timpului, roboții vor putea în cele din urmă să descrie senzațiile mai bine decât noi la orice nivel Apoi va fi evident că roboții înțeleg Aceasta a fost filosofia care a stat la baza faimosului test Turing, al matematicianului Alan Turing El a prezis că într-o zi va fi construită o mașină care să poată răspunde la orice întrebare, într-un fel care s-o facă imposibil de distins de o ființă umană El a spus: „Un computer va merita să fie numit inteligent dacă-l poate păcăli pe un om făcându-l să creadă că este om “ Fizicianul Francis Crick, laureat al Premiului Nobel, a formulat cel mai bine această idee În secolul trecut, observa el, biologii au purtat controverse aprinse în jurul întrebării „Ce este viața?“ Acum, după ce am înțeles ADN-ul, oamenii de știință își dau seama că întrebarea nu este bine definită Există multe variații, straturi și niveluri de complexitate ale acestei întrebări simple Întrebarea „ce este viața?“ pur și simplu a dispărut din prim-plan Același lucru s-ar putea întâmpla până la urmă și cu simțirea și înțelegerea ROBOȚII CONȘTIENȚI DE SINE Ce pași mai trebuie făcuți până când computere ca Watson să aibă conștiință de sine? Pentru a răspunde la această întrebare, trebuie să revenim la definiția pe care am dat-o conștiinței de sine: capacitatea de a te așeza pe tine în interiorul unui model al mediului înconjurător și apoi să desfășori simulări ale acestui model în viitor, pentru atingerea unui obiectiv Acest prim pas necesită un nivel ridicat de bun simț pentru a anticipa o varietate de evenimente Apoi, robotul trebuie să se pună pe sine în interiorul acestui model, fapt ce necesită o înțelegere a diferitelor cursuri de acțiune pe care le poate lua modelul respectiv La Universitatea Meiji, oamenii de știință au făcut primii pași pentru crearea unui robot înzestrat cu conștiință de sine Este un obiectiv ambițios, dar ei cred că pot realiza asta prin crearea de roboți cu o Teorie a Minții Au început prin a construi doi roboți Primul a fost programat să execute anumite mișcări Al doilea a fost programat să-l observe pe primul robot și să-l imite Ei au reușit să creeze un al doilea robot care putea să imite sistematic comportamentul primului robot doar prin simpla observare a acestuia Este pentru prima oară în istorie când un robot a fost construit anume ca să aibă un rudiment de conștiință de sine Al doilea robot are o Teorie a Minții; altfel spus, este capabil să urmărească un alt robot și apoi să-i imite mișcările În 2012, următorul pas a fost făcut de cercetătorii de la Universitatea Yale Aceștia au creat un robot care a trecut testul oglinzii Când animalele sunt puse în fața unei oglinzi, majoritatea cred că imaginea din oglindă este cea a unui alt animal După cum ne amintim, doar câteva animale au trecut testul oglinzii, dându-și seama că imaginea din oglindă este, de fapt, reflexia lor Oamenii de știință de la Yale au creat un robot numit Nico, care seamănă cu un schelet greoi alcătuit din fire răsucite, cu brațe mecanice și niște ochi bulbucați așezați deasupra Când a fost așezat în fața unei oglinzi, Nico nu numai că s-a recunoscut pe sine, dar a putut să deducă poziția obiectelor dintr-o încăpere uitându-se la imaginile din oglindă ale acestora Acest lucru este similar cu ceea ce fac oamenii când se uită în oglinda retrovizoare și deduc poziția obiectelor aflate în spate Programatorul lui Nico, Justin Hart, spune: „Din câte știm, este primul sistem robotizat care încearcă să folosească o oglindă în acest mod, ceea ce reprezintă un pas semnificativ către o arhitectură coerentă care să permită roboților să învețe, prin autoobservare, lucruri despre corpurile și înfățișarea lor, și o trăsătură importantă necesară pentru a trece testul oglinzii “ Întrucât roboții de la Universitățile Meiji și Yale reprezintă vârful de lance în materie de construire a unor roboți conștienți de sine, este ușor de văzut că oamenii de știință mai au mult de lucru până să creeze roboți cu o conștiință de sine comparabilă cu cea a oamenilor Munca lor constituie doar primul pas, deoarece definiția pe care am dat-o conștiinței de sine impune ca roboții să folosească această informație ca să creeze simulări ale viitorului Iar asta depășește cu mult capacitățile lui Nico sau ale oricărui alt robot Acest fapt ridică problema importantă: cum poate un computer să dobândească deplina conștiință de sine? În science-fiction, întâlnim adesea o situație în care internetul devine brusc conștient de sine, ca în filmul Terminator Întrucât internetul este conectat la întreaga structură a societății moderne (de exemplu, sistemul de canalizare, electricitatea, telecomunicațiile și armamentul), va fi ușor pentru un internet conștient de sine să dobândească controlul societății Într-o astfel de situație, am fi neajutorați Oamenii de știință au scris că acest lucru s-ar putea întâmpla ca un exemplu de „fenomen emergent“ (altfel spus, când aduni laolaltă un număr suficient de mare de computere, poate există o fază de tranziție subită spre o etapă superioară, fără vreo intervenție din afară) Totuși, asta spune totul și nu spune nimic, pentru că nu ia în considerare toți pașii intermediari importanți Este ca și cum ai spune că o autostradă poate deveni dintr-odată conștientă de sine dacă există suficiente drumuri Dar în această carte am dat o definiție a conștiinței și a conștiinței de sine astfel încât ar trebui să fie posibil să enumerăm pașii prin care internetul poate deveni conștient de sine Mai întâi, un internet inteligent va trebui să creeze încontinuu modele ale locului său în lume În principiu, această informație poate fi programată în internet din afară Acest lucru ar implica descrierea lumii exterioare (adică, Pământul, orașele și computerele), toate acestea putând fi găsite chiar pe internet În al doilea rând, va trebui să se plaseze pe sine în acest model Și această informație este ușor de obținut Ar presupune să se dea toate specificațiile internetului (numărul de computere, nodurile, liniile de transmisie etc ) și relația dintre acesta și lumea exterioară Dar pasul al treilea este de departe cel mai dificil Înseamnă rularea continuă a simulărilor în viitor ale acestui model, în concordanță cu un anumit scop Aici ne lovim de un zid Internetul nu este capabil să ruleze simulări în viitor și nu are țeluri Chiar și în lumea științifică, simulările în viitor se fac de obicei doar în funcție de câțiva parametri (de exemplu, simularea coliziunii dintre două găuri negre) Rularea unei simulări a modelului lumii care conține internetul depășește cu mult stadiul programării disponibil în zilele noastre Ar trebui să încorporeze toate legile bunului simț, toate legile fizicii, ale chimiei și biologiei, precum și fapte despre comportamentul uman și societatea umană În plus, acest internet inteligent ar trebui să aibă un scop Astăzi este doar o magistrală pasivă, fără direcție sau scop Desigur, în principiu, internetului i se poate impune un scop Dar să ne gândim la următoare problemă: poți să creezi un internet al cărui țel să fie autoconservarea? Acesta ar fi cel mai simplu țel posibil, dar nimeni nu știe cum se poate programa chiar și această sarcină simplă Un astfel de program, de exemplu, ar trebui să pună capăt oricărei tentative de a închide internetul prin scoaterea ștecherului din priză În prezent, internetul este totalmente incapabil să recunoască o amenințare la adresa existenței sale, ca să nu mai vorbim de conceperea unor căi de a preveni acest lucru (De exemplu, un internet capabil să detecteze amenințările la adresa existenței sale ar trebui să poată identifica tentativele de a întrerupe alimentarea cu energie electrică, de a tăia liniile de comunicare, de distrugere a serverelor, de a scoate din funcțiune circuitele de fibră optică și conexiunile prin satelit etc Mai mult, un internet capabil să se apere singur împotriva acestor atacuri va trebui să aibă contramăsuri pentru fiecare scenariu și apoi să simuleze aceste tentative în viitor Niciun computer de pe Terra nu este capabil să facă măcar o parte minusculă din aceste lucruri ) Cu alte cuvinte, într-o zi ar putea fi posibil să se creeze roboți conștienți de sine, ba chiar și un internet conștient de sine, dar ziua aceea ține de un viitor îndepărtat, poate chiar spre sfârșitul acestui secol Dar să presupunem pentru moment că ziua aceea a sosit și că roboții conștienți de sine umblă printre noi Dacă un asemenea robot are țeluri compatibile cu ale noastre, atunci acest tip de inteligență artificială nu va reprezenta o problemă Dar ce se întâmplă dacă țelurile sunt diferite? Există temerea că roboții conștienți de sine i-ar putea surclasa pe oameni prin deșteptăciune, după care să-i înrobească Datorită capacității lor superioare de simulare a viitorului, roboții ar putea să proiecteze rezultatele unui mare număr de scenarii pentru a găsi cea mai bună cale de a răsturna dominația omenirii O cale prin care această posibilitate poate fi controlată ar fi să ne asigurăm că obiectivele acestor roboți sunt binevoitoare Așa cum am văzut, nu este de ajuns să simulăm viitorul Aceste simulări trebuie să servească unui țel Dacă scopul robotului este doar să se conserve, atunci ar reacționa defensiv la orice tentativă de a-i întrerupe funcționarea, ceea ce ar putea aduce mari necazuri pentru omenire VOR PRELUA ROBOȚII PUTEREA? În aproape toate povestirile de science-fiction, roboții devin periculoși ca urmare a dorinței lor de a prelua puterea De fapt, cuvântul „robot“ vine din cuvântul cehesc pentru „muncitor“, folosit pentru prima oară de Karel Čapek în piesa R U R (Rossum’s Universal Robots), în care oamenii de știință creează o nouă specie de ființe mecanice care arată identic cu oamenii Curând, apar mii de asemenea roboți care fac treburile casnice și pe cele periculoase Totuși, tratamentul urât aplicat de oameni îi face pe roboți să se răzvrătească și să distrugă specia umană Deși acești roboți au pus stăpânire pe Pământ, au un sigur defect: nu se pot reproduce Dar în finalul piesei, doi roboți se îndrăgostesc unul de celălalt Așa că există speranța ca o nouă ramură a „omenirii“ să apară Un scenariu mai realist vine din filmul Terminator, în care militarii creează o rețea de supercomputere numită Skynet, care controlează întreaga rezervă de arme nucleare a Statelor Unite ale Americii Într-o zi, rețeaua se trezește și devine conștientă Militarii încearcă să închidă Skynet, dar își dau seama că programarea acesteia are un defect: este concepută să se autoprotejeze și singura modalitate de a o închide este prin eliminarea problemei – adică, a omenirii Începe un război nuclear care reduce omenirea la o bandă de scursuri, răzvrătiți și inadaptați, care se luptă cu forța teribilă a mașinilor Fără doar și poate că este posibil ca roboții să devină o amenințare Drona Predator din zilele noastre poate să-și țintească victimele cu o precizie letală, dar este controlată cu un joystick de cineva aflat la mii de kilometri distanță Conform unui articol din New York Times, ordinul de foc asupra țintei este dat direct de președintele Americii Dar, în viitor, un Predator ar putea fi dotat cu tehnologia de recunoaștere facială și cu permisiunea de a trage dacă este 99% sigur de identitatea țintei Fără intervenția umană, ar putea folosi în mod automat această tehnologie și să tragă în oricine se potrivește profilului respectiv Acum să presupunem că o astfel de dronă suferă o defecțiune, astfel încât software-ul de recunoaștere facială nu mai funcționează cum trebuie Atunci ar deveni un robot răzvrătit, cu permisiunea de a ucide pe oricine intră în câmpul lui vizual Mai rău, să ne imaginăm o flotă de asemenea roboți controlată de la un punct de comandă central Dacă un singur tranzistor s-ar defecta în computerul central, atunci întreaga flotă ar putea să pornească într-o campanie de măcel în masă O problemă mai subtilă apare atunci când roboții funcționează perfect, fără nicio defecțiune, și totuși apare o deficiență minusculă, dar fatală, în programarea și în obiectivele lor Pentru un robot, autoconservarea este un obiectiv important Dar la fel de important este și să fie util oamenilor Adevărata problemă apare când aceste obiective intră în contradicție În filmul Eu, robotul, sistemul de computere decide că oamenii sunt autodistructivi, având în vedere nesfârșitele lor războaie și atrocități, și că singura cale de a proteja specia umană este să preia controlul și să creeze o dictatură binevoitoare a mașinilor Aici, contradicția nu este între două obiective, ci în cadrul unui singur obiectiv, care nu e realist Acești roboți criminali nu funcționează greșit – ei conchid logic că singura cale de a conserva omenirea este ca ei să preia controlul societății O soluție la această problemă este să se creeze o ierarhie a obiectivelor De exemplu, dorința de a-i ajuta pe oameni trebuie să fie mai importantă decât autoconservarea Această temă a fost explorată în filmul 2001 Sistemul computerizat HAL 9000 era un computer conștient, capabil să converseze cu oamenii cu mare ușurință Dar ordinele date lui HAL 9000 erau contradictorii și nu puteau să fie îndeplinite în mod logic Încercând să execute un obiectiv imposibil, a căzut de pe platforma de susținere Computerul a luat-o razna și singura soluție de a se supune comenzilor contradictorii primite de la oamenii imperfecți a fost să-i elimine pe oameni Cea mai bună soluție ar putea fi crearea unei noi legi a roboticii, care stabilește că roboții nu pot face rău speciei umane, chiar dacă asta intră în contradicție cu directivele lor anterioare Ei trebuie programați să ignore contradicțiile de nivel scăzut din cadrul ordinelor primite și pentru a respecta întotdeauna legea supremă Dar acesta tot ar fi un sistem imperfect, în cel mai bun caz (De exemplu, dacă obiectivul central al roboților este să protejeze omenirea, atunci totul ar depinde de modul în care roboții definesc cuvântul „a proteja“ Definiția lor mecanică a acestui termen s-ar putea să difere de a noastră ) În loc să reacționeze îngroziți, unii oameni de știință, cum este dr Douglas Hofstadter, expert în știința cognitivă de la Universitatea Indiana, nu se tem de această posibilitate Când am discutat cu el, mi-a spus că roboții sunt copiii noștri, așa că de ce să nu-i iubim în aceeași măsură? El mi-a spus că, în opinia lui, noi ne iubim copiii chiar dacă știm că vor prelua puterea la un moment dat Când i-am luat un interviu doctorului Hans Moravec, fostul director al Laboratorului IA de la Universitatea Carnegie Mellon, a fost de acord cu dr Hofstadter În cartea sa, Robot, Moravec scrie: „Descătușați de ritmul ca de melc al evoluției biologice, copiii minților noastre vor fi liberi să se dezvolte pentru a se confrunta cu provocările imense și fundamentale din univers… Noi, oamenii, vom beneficia o vreme de pe urma trudei lor, dar… asemenea copiilor naturali, își vor urma propria soartă în vreme ce noi, părinții lor îmbătrâniți, ne vom stinge în tăcere “ Alții, dimpotrivă, cred că aceasta ar fi o soluție groaznică Poate că problema poate fi rezolvată dacă facem niște schimbări în scopurile și prioritățile noastre acum, înainte de a fi prea târziu Întrucât acești roboți sunt copiii noștri, ar trebui să-i „învățăm“ să fie binevoitori INTELIGENȚA ARTIFICIALĂ PRIETENOASĂ Roboții sunt niște creaturi mecanice pe care îi construim în laboratoare, astfel încât dacă vom avea niște roboți ucigași sau unii prietenoși depinde de direcția cercetărilor din domeniul IA O mare parte din finanțări vin din partea armatei, iar rezultatele obținute trebuie să contribuie la câștigarea războaielor, așa că roboții ucigași sunt o posibilitate clară Totuși, întrucât 30% dintre toți roboții comerciali sunt fabricați în Japonia, mai există o posibilitate: roboții vor fi proiectați încă de la început să devină parteneri de joacă sau lucrători utili Acest scop este fezabil dacă sectorul dedicat utilizatorilor civili domină cercetările din domeniul roboticii Potrivit filosofiei „IA prietenoasă“, inventatorii ar trebui să creeze roboți care, de la primii pași, să fie programați pentru a fi de ajutor oamenilor Din perspectivă culturală, modul în care japonezii au abordat problema roboților diferă de maniera occidentală În vreme ce copiii din Occident s-ar putea simți îngroziți urmărindu-i pe roboții dezlănțuiți de tip Terminator, cei din Japonia sunt imersați în religia shintoistă, care îi învață că spiritele trăiesc în toate lucrurile, chiar și în roboții mecanici În loc să se simtă deranjați de vederea roboților, copiii din Japonia scot țipete de încântare când îi întâlnesc În aceste condiții, nu e de mirare că roboții din Japonia proliferează în centrele comerciale și în locuințe Ei te întâmpină în magazinele universale și te educă la televizor În Japonia există chiar și un joc serios în care personajul principal este un robot (Japonia are și un alt motiv pentru care îmbrățișează ideea de roboți Aceștia sunt viitorii infirmieri-roboți pentru o țară care îmbătrânește 21% din populație are peste șaizeci și cinci de ani, iar Japonia îmbătrânește mai rapid decât orice altă națiune Într-un sens, situația din Japonia este ca o deraiere de tren filmată cu încetinitorul Trei factori demografici își fac simțite efectele Mai întâi, femeile japoneze au cea mai mare speranță de viață dintre toate grupurile etnice de pe planetă În al doilea rând, Japonia are una dintre cele mai scăzute natalități din lume În al treilea rând, are o politică de imigrație strictă, ceea ce face ca 99% din populație să fie de origine pur japoneză În absența imigranților tineri care să aibă grijă de vârstnici, Japonia s-ar putea baza pe infirmierii-roboți Această problemă nu se restrânge doar la Japonia; urmează Europa Italia, Germania, Elveția și alte națiuni europene se confruntă cu presiuni demografice similare Populațiile din Japonia și Europa ar putea suferi o diminuare severă pe la mijlocul secolului Statele Unite ale Americii nu stau nici ele prea bine Natalitatea la nivelul cetățenilor născuți pe teritoriul SUA a scăzut și ea dramatic în ultimele decenii, dar imigrația va menține expansiunea Statelor Unite ale Americii și în acest secol Cu alte cuvinte, ar putea fi un pariu de câteva trilioane de dolari să vedem dacă roboții ne pot salva din aceste trei coșmaruri demografice ) Japonia este lider mondial în producția de roboți care să poată intra în viețile noastre Japonezii au construit roboți care pot să gătească (unul dintre ei poate face un castron de tăiței într-un minut și patruzeci de secunde) Când te duci la restaurant, poți să-ți plasezi comanda pe o tabletă, iar robotul bucătar intră imediat în acțiune El constă din două brațe mecanice mari, care apucă lingurile, cuțitele și castroanele și îți pregătesc mâncarea Unii bucătari robotizați seamănă cu bucătarii oameni Există și roboți muzicali pentru distracție Un astfel de robot are niște „plămâni“ de tip harmonică, cu ajutorul cărora poate genera muzică prin pomparea aerului prin instrument La fel, sunt și menajere robotice Dacă îți pregătești cu atenție rufele, ți le poate împacheta sub ochii tăi Există chiar și un robot care poate să vorbească, deoarece are plămâni, buze, limbă și cavitate nazală, toate artificiale De exemplu, Corporația Sony a construit robotul AIBO, care seamănă cu un câine și poate sesiza un număr de emoții dacă-l mângâi Unii futurologi prezic că industria roboticii s-ar putea să devină într-o zi la fel de mare ca industria automobilelor din zilele noastre Ideea este că nu e neapărat nevoie ca roboții să fie programați să distrugă și să domine Viitorul inteligenței artificiale depinde de noi Dar unii critici ai IA prietenoase susțin că roboții ar putea prelua puterea nu pentru că sunt agresivi, ci pentru că noi suntem neglijenți în procesul de creare a lor Altfel spus, dacă roboții preiau puterea, va fi pentru că noi i-am programat să aibă țeluri contradictorii „SUNT O MAȘINĂ“ Când i-am luat un interviu doctorului Rodney Brooks, fostul director al Laboratorului de Inteligență Artificială de la MIT și cofondator al companiei irobot, l-am întrebat dacă, după părerea lui, mașinile vor prelua puterea în viitor Mi-a răspuns că vom fi nevoiți să acceptăm ideea că noi înșine suntem niște mașini Ceea ce înseamnă că, într-o zi, vom fi capabili să construim mașini care să fie la fel de vii ca și noi Dar, a avertizat el, va trebui să renunțăm la conceptul potrivit căruia oamenii sunt „speciali“ Această evoluție a perspectivei umane a început odată cu Nicolaus Copernic când acesta și-a dat seama că Pământul nu este centrul universului, ci doar se învârte în jurul soarelui A continuat cu Darwin, care a demonstrat că suntem similari cu animalele în evoluția noastră Și va continua în viitor, mi-a spus dr Rodney Brooks, când ne vom da seama că suntem niște mașini, doar că suntem alcătuiți din material biologic, nu din materie anorganică Să acceptăm că și noi suntem niște mașini va reprezenta o schimbare majoră a perspectivei pe care o avem asupra lumii, consideră el Astfel, după cum a scris la un moment dat: „Nu ne place să renunțăm la caracterul nostru special, așa că ne va fi greu să acceptăm ideea că roboții pot avea cu adevărat emoții sau că roboții ar putea fi niște creaturi vii Dar vom ajunge să acceptăm acest lucru în următorii cincizeci de ani “ Dar la întrebarea dacă roboții vor prelua în cele din urmă puterea, el spune că acest lucru probabil că nu se va întâmpla, din mai multe motive Mai întâi, nimeni n-o să construiască „întâmplător“ un robot care să vrea să stăpânească lumea Să creezi un robot care să pună stăpânire dintr-odată pe pământ e ca și cum ai construi „din întâmplare“ un Boeing 747 În plus, am avea timp suficient la dispoziție ca să împiedicăm ca așa ceva să se întâmple Înainte să construiască cineva un „robot super-rău“, altcineva trebuie să construiască un „robot moderat de rău“, iar înainte de asta, un „robot nu tocmai rău“ El își sintetizează filosofia spunând: „Vine era roboților, dar nu trebuie să ne îngrijorăm în privința asta Va fi foarte distractiv “ Pentru el, revoluția roboților este o certitudine și prezice că va veni ziua în care roboții vor depăși inteligența umană Singura întrebare este când se va întâmpla Dar nu avem de ce să ne temem, pentru că noi îi vom fi creat Avem opțiunea de a-i crea astfel încât să ne ajute, nu să ne pună piedici SĂ FUZIONĂM CU EI? Dacă-l întrebi pe dr Brooks cum putem coexista cu acești roboți superinteligenți, răspunsul lui este direct: vom fuziona cu ei Având în vedere progresele înregistrate în robotică și neuroprotetică, va deveni posibil să înglobăm inteligența artificială în corpurile noastre Dr Brooks notează că procesul, într-un sens, a început deja Astăzi, circa douăzeci de mii de oameni au implanturi cohleare, care le-au dat posibilitatea să audă Sunetele sunt captate de un receptor minuscul, care convertește undele acustice în semnale electrice, iar acestea sunt apoi trimise direct la nervii auditivi ai urechii În mod similar, la Universitatea Southern California și în alte centre de cercetare, este posibil să iei un pacient nevăzător și să-i implantezi o retină artificială O metodă constă în plasarea în ochelari a unei camere video miniaturale, care transformă imaginea în semnale digitale Acestea sunt trimise wireless la un cip plasat în retina persoanei Cipul activează nervii retinei, care apoi trimit mesajele de-a lungul nervului optic la lobul occipital al creierului În acest mod, o persoană complet nevăzătoare poate vedea o imagine aproximativă a obiectelor familiare Un alt proiect plasează un cip fotosensibil chiar pe retină, care apoi trimite semnalele chiar la nervul optic În această variantă, nu este nevoie de o cameră video externă Asta înseamnă că putem merge și mai departe și să ne îmbunătățim simțurile și capacitățile naturale Cu ajutorul implanturilor cohleare, va fi posibil să auzim frecvențe înalte pe care nu le-am mai auzit niciodată Deja cu ajutorul ochelarilor de infraroșu se poate vedea lumina specifică emanată de obiectele fierbinți în întuneric și pe care, în mod normal, ochiul uman nu o poate vedea Cu ajutorul retinelor artificiale, poate fi posibil să ne ameliorăm capacitatea de a vedea lumina ultravioletă sau infraroșie (Albinele, de exemplu, pot vedea lumina ultravioletă deoarece, înainte de a naviga spre un strat de flori, ele trebuie ca mai întâi să-și fixeze privirea pe soare ) Unii oameni de știință visează chiar la ziua în care exoscheletele vor avea superputeri precum cele ale personajelor de benzi desenate, fiind dotate cu forță, simțuri și capacități supraumane Am deveni un fel de cyborg ca Iron Man, un om normal cu capacități și puteri supraumane Asta înseamnă că am putea să nu ne mai facem griji legate de roboții superinteligenți care ar prelua puterea Pur și simplu am fuziona cu ei Desigur, acest lucru este rezervat viitorului îndepărtat Dar unii oameni de știință, frustrați de faptul că roboții nu părăsesc fabrica ca să intre în viețile noastre, arată că Mama Natură a creat deja mintea omenească, așa că de ce n-am copia-o? Strategia lor este să desfacem creierul, neuron cu neuron, și apoi să-l reasamblăm Dar retroingineria presupune mai mult decât realizarea unui proiect de execuție vast pentru crearea unui creier viu Dacă am putea să duplicăm creierul până la ultimul neuron, poate că am putea uploada conștiința într-un computer Am avea capacitatea să ne lăsăm în urmă trupurile muritoare Această idee depășește stadiul de minte care stăpânește materia Aici vorbim de minte fără materie 11 RETROINGINERIA CREIERULUI Ca toată lumea, țin la corpul meu, dar dacă aș putea ajunge la 200 de ani cu unul de siliciu, l-aș accepta DANIEL HILL, CO-FONDATOR AL THINKING MACHINES CORP În ianuarie 2013, au explodat două „bombe“ care ar putea modifica pentru totdeauna peisajul medical și științific Peste noapte, retroingineria creierului, cândva considerată o problemă prea complexă pentru a fi rezolvată, a devenit subit punctul focal al rivalității științifice și motiv de mândrie între cele mai mari puteri economice de pe Terra Mai întâi, în raportul privind starea națiunii, președintele Barack Obama a uluit comunitatea științifică anunțând că o parte consistentă a fondurilor federale pentru cercetare, ajungând probabil în jurul valorii de 3 miliarde de dolari, ar putea fi alocate unui proiect intitulat Brain Reasearch Through Advancing Inovative Neurotechnologies Initiative (sau BRAIN) La fel ca Proiectul Genomului Uman, care a eliminat stavilele din calea cercetării în domeniul geneticii, BRAIN va desluși secretele creierului la nivel neural prin cartografierea circuitelor sale electrice După ce acest proces se va fi încheiat, o mulțime de boli care nu se pot trata astăzi, cum ar fi Alzheimer, Parkinson, schizofrenia, demența și tulburarea bipolară ar putea fi înțelese și, posibil, vindecate Ca să se asigure un start rapid al proiectului, în 2014 urmau să fie alocate circa 100 de milioane de dolari Aproape simultan, Comisia Europeană a anunțat că Proiectul Creierului Uman va primi suma de 1,19 miliarde de euro (circa 1,6 miliarde de dolari) pentru a crea o simulare computerizată a creierului uman Folosind forța de calcul a celor mai mari supercomputere de pe planetă, Proiectul Creierului Uman va crea din tranzistori și oțel o copie a creierului uman Susținătorii ambelor proiecte au subliniat beneficiile enorme ale acestor întreprinderi Președintele Obama s-a grăbit să arate că BRAIN nu numai că va alina suferințele a milioane de oameni, dar va și genera noi venituri După spusele lui, pentru fiecare dolar cheltuit pe Proiectul Genomului Uman, s-a generat o activitate economică de circa 140 de dolari De fapt, industrii întregi au răsărit la încheierea Proiectului Genomului Uman Pentru contribuabil, BRAIN, ca și Proiectul Genomului Uman, va reprezenta un câștig sigur Deși în discursul său președintele Obama nu a dat detalii, oamenii de știință au completat rapid lacunele Neurologii au arătat că, pe de o parte, acum este posibil să se folosească instrumente delicate pentru monitorizarea activității electrice a unor neuroni izolați Pe de altă parte, folosind instalațiile RMN, este posibil să se monitorizeze comportamentul întregului creier Ce lipsește, au arătat ei, este partea de mijloc, unde are loc cea mai interesantă activitate cerebrală Pe acest teren de mijloc se află căile a mii și milioane de neuroni și acolo marile goluri legate de înțelegerea bolilor mintale și a comportamentului Pentru abordarea acestei probleme uriașe, oamenii de știință au schițat un program întins pe durata a cincisprezece ani În primii cinci ani, neurologii speră să monitorizeze activitatea electrică a mii de neuroni Obiectivele pe termen scurt ar putea include reconstrucția activității electrice a unor părți importante ale creierelor animale, cum ar fi măduva musculiței de oțet Drosophila sau celulele ganglionare din retina șoarecelui (care are cincizeci de mii de neuroni) În decurs de zece ani, numărul neuronilor monitorizați ar trebui să crească la câteva sute de mii Acest lucru ar putea să includă cartografierea întregului creier al Drosophilei (135 000 de neuroni) sau chiar cortexul chițcanului etrusc, cel mai mic mamifer, cu un milion de neuroni În sfârșit, în termen de cincisprezece ani, ar trebui să devină posibilă monitorizarea a milioane de neuroni, cam cât conțin creierul peștelui-zebră sau întregul neocortex al șoarecelui Acest fapt ar putea netezi calea spre descrierea de părți ale creierelor primatelor Între timp, în Europa, Proiectul Creierului Uman va aborda problema dintr-un punct de vedere diferit Într-o perioadă de zece ani, va folosi supercomputere ca să simuleze funcționarea elementară a creierelor diferitelor animale, începând cu șoarecii și trecând apoi către oameni În loc să se ocupe de neuronii individuali, Proiectul Creierului Uman va folosi tranzistori pentru a le imita comportamentul, astfel încât vor exista module de computer care să poată acționa cum ar face-o neocortexul, talamusul și alte părți ale creierului În cele din urmă, rivalitatea dintre aceste două proiecte gigantice ar putea conduce la obținerea unor rezultate neașteptate prin generarea de noi descoperiri pentru tratarea bolilor incurabile și nașterea unor industrii noi Dar mai există și un alt țel, nedeclarat Dacă în cele din urmă se va putea simula un creier uman, înseamnă că acesta poate deveni nemuritor? Înseamnă asta că poate exista conștiința și în afara corpului fizic? Aceste proiecte ambițioase readuc în discuție câteva dintre cele mai spinoase întrebări teologice și metafizice CONSTRUIREA UNUI CREIER Ca multor copii, îmi plăcea să desfac ceasuri, să le dezasamblez, șurub cu șurub, și apoi să încerc să pun toate piesele la loc Urmăream mintal fiecare parte componentă, observând cum un angrenaj se conecta cu cel învecinat, până când toate se potriveau într-un întreg Mi-am dat seama că arcul principal făcea să se învârtească angrenajul principal, care apoi alimenta o succesiune de rotițe dințate mai mici, până când, în cele din urmă, făceau să se învârtească limbile ceasului Astăzi, la o scară mult mai mare, experții în computere și neurologii încearcă să descompună un obiect infinit mai complex, cel mai sofisticat obiect pe care-l cunoaștem din univers: creierul uman Mai mult, ei vor să-l reasambleze, neuron cu neuron Datorită progreselor rapide din automatizare, robotică, nanotehnologie și neuroștiință, retroingineria creierului uman nu mai este doar o temă potrivită pentru discuțiile speculative și politicoase de după cină În Statele Unite ale Americii și Europa, miliarde de dolari vor finanța în curând proiecte care altădată erau considerate absurde Astăzi, un mic grup de oameni de știință vizionari își dedică viețile profesionale unui proiect pe care s-ar putea să nu apuce să-l vadă definitivat Mâine, rândurile lor s-ar putea ridica la o întreagă armată, finanțată cu generozitate de Statele Unite ale Americii și de națiunile Europei Dacă vor avea succes, acești oameni de știință ar putea schimba cursul istoriei umane Nu numai că ar putea găsi noi tratamente și terapii pentru bolile mintale, dar totodată ar putea descifra secretul conștiinței și poate s-o încarce într-un computer Este o misiune descurajantă Creierul uman constă din peste o sută de miliarde de neuroni, cam cât numărul de stele din galaxia Calea Lactee Fiecare neuron, la rândul lui, este conectat cu până la zece mii de alți neuroni, așa încât cu totul sunt circa zece milioane de miliarde de conexiuni posibile (și asta fără să începem să calculăm numărul de căi existente în acest hățiș de neuroni) Numărul de „gânduri“ pe care creierul uman îl poate concepe este, prin urmare, cu adevărat astronomic și depășește orizontul uman Și totuși, asta nu a împiedicat un mic grup de oameni de știință pasionați să încerce să reconstruiască de la zero creierul uman Un vechi proverb chinez spune că „o călătorie de o mie de kilometri începe cu un prim pas“ Acel prim pas a fost deja făcut când oamenii de știință au decodat, neuron cu neuron, sistemul nervos al unui nematod Această creatură minusculă, denumită C elegans, are 302 de neuroni și 7 000 de sinapse, toate acestea fiind înregistrate cu precizie O diagramă completă a sistemului nervos al creaturii poate fi găsit pe internet (Chiar și astăzi, este singurul organism viu a cărui structură neurală a fost decodificată în acest fel ) La început, s-a crezut că retroingineria acestui organism simplu va deschide ușa către decodificarea creierului uman În mod ironic, s-a întâmplat exact opusul Cu toate că neuronii nematozilor sunt limitați numeric, rețeaua este totuși atât de complexă și de sofisticată încât a durat ani până când au fost înțelese chiar și aspecte simple ale comportamentului acestui vierme, ca de pildă care sunt căile responsabile pentru anumite comportamente În situația în care până și un nematod ridică atâtea dificultăți din punct de vedere științific, cercetătorii au fost obligați să aprecieze cât de complexe trebuie să fie problemele legate de creierul uman TREI ABORDĂRI PENTRU CREIER Întrucât creierul uman este atât de complex, există cel puțin trei moduri distincte în care poate fi descompus, neuron cu neuron Primul este să se simuleze electronic creierul cu ajutorul supercomputerelor, aceasta fiind abordarea asumată de cercetătorii europeni Al doilea este să se cartografieze căile neurale ale creierelor vii, așa cum își propune BRAIN (La rândul ei, această sarcină poate fi subdivizată, în funcție de modul în care sunt analizați acești neuroni – fie anatomic, neuron cu neuron, fie după funcția îndeplinită și activitate ) Și a treia metodă ar fi descifrarea genelor care controlează dezvoltarea creierului, aceasta fiind abordarea susținută de miliardarul Paul Allen de la Microsoft Prima abordare, simularea creierului cu ajutorul tranzistorilor și al computerelor, avansează prin retroingineria creierelor de animale într-o anumită ordine: mai întâi un șoarece, apoi un șobolan, un iepure și o pisică Europenii merg în mare măsură pe calea evoluționistă, începând cu creierele simple și trecând la cele superioare Pentru un expert în știința computerelor, soluția constă în puterea de calcul brută – cu cât mai mare, cu atât mai bine Iar asta înseamnă folosirea unora dintre cele mai puternice computere de pe Pământ pentru a se descifra creierele șoarecilor și ale oamenilor Prima lor țintă este creierul unui șoarece, care are o miime din mărimea creierului uman, conținând circa o sută de milioane de neuroni Procesul gândirii din spatele unui creier de șoarece este analizat de computerul de la IBM Blue Gene, localizat la Laboratorul Național Lawrence Livermore din California, unde sunt amplasate câteva dintre cele mai mari computere din lume; ele sunt folosite pentru a proiecta focoasele bombelor cu hidrogen ale Pentagonului Această colecție colosală de tranzistori, cipuri și circuite conține 147 456 de procesoare cu o cantitate uluitoare de memorie de 150 000 de gigabyți (Un PC obișnuit are un procesor și câțiva gigabyți de memorie ) Progresul a fost lent, dar constant În loc să se modeleze creierul în totalitate, oamenii de știință încearcă să duplice doar conexiunile dintre cortex și talamus, unde este concentrată o mare parte din activitatea cerebrală (Prin urmare, conexiunile senzoriale cu lumea exterioară lipsesc din această simulare ) În 2006, dr Dharmendra Modha de la IBM a simulat parțial creierul de șoarece în acest mod, folosind 512 procesoare În 2007, grupul lui de cercetători a simulat creierul de șobolan folosind 2 048 de procesoare În 2009, creierul de pisică, având 1,6 miliarde de neuroni și nouă trilioane de conexiuni, a fost simulat cu 24 576 de procesoare Astăzi, folosind puterea totală a computerului Blue Gene, oamenii de știință de la IBM au simulat 4,5% din neuronii și sinapsele creierului uman Pentru a începe o simulare parțială a creierului omenesc, ar fi nevoie de circa 880 000 de procesoare, fapt ce ar fi posibil în jurul anului 2020 Am avut șansa să filmez computerul Blue Gene Ca să ajung în laborator, a trebuit să trec prin sisteme de securitate succesive, explicabil dacă ținem cont că aici este principalul laborator de armament al națiunii Dar, după ce ai trecut de toate punctele de control, ajungi în încăperea mare, cu aer condiționat, în care este găzduit Blue Gene Computerul este un exemplu cu adevărat magnific de hardware Constă din numeroase rack-uri cu sertare negre pline de întrerupătoare și lumini clipitoare, fiecare având înălțimea de aproape doi metri și jumătate și lungimea de aproximativ cinci metri În timp ce mă plimbam printre dulapurile care alcătuiesc computerul Blue Gene, mă întrebam ce fel de operații efectuează Cel mai probabil, modela interiorul unui proton, calcula dezintegrarea declanșatoarelor de plutoniu, simula ciocnirea dintre două găuri negre și se gândea la un șoarece, toate deodată Apoi, mi s-a spus că până și acest supercomputer trebuie să facă loc generației următoare, Blue Gene/Q Sequoia, care va duce puterea de calcul la un nou nivel În iunie 2012, a stabilit recordul mondial pentru cel mai rapid supercomputer La viteza maximă, el poate efectua operații la 20,1 PFLOPS (sau 20,1 de trilioane de operații în virgulă mobilă pe secundă) Acoperă o suprafață de 280 de metri pătrați și consumă 7,9 megawați de energie electrică, o putere suficientă pentru iluminarea unui oraș mic Dar, cu toată această putere de calcul masivă concentrată într-un singur computer, poate el să rivalizeze cu creierul uman? Din păcate, nu Aceste simulări pe computer încearcă doar să duplice interacțiunile dintre cortex și talamus Prin urmare, porțiuni mari din creier sunt neglijate Dr Modha înțelege caracterul gigantic al proiectului său Cercetările sale ambițioase i-au permis să estimeze de ce ar fi nevoie pentru crearea unui model funcțional al întregului creier uman și nu doar al unei porțiuni sau al unei versiuni palide a acestuia, un model care să cuprindă toate părțile neocortexului și conexiunile către simțuri El preconizează să folosească nu doar un computer Blue Gene, ci mii de asemenea computere, care ar umple nu doar o încăpere, ci un întreg cvartal de blocuri Consumul de energie electrică ar fi atât de mare încât ar fi nevoie de o centrală nucleară de o mie de megawați ca să genereze toată electricitatea necesară Și apoi, pentru răcirea acestui computer monstruos, care altfel s-ar topi de-a binelea din cauza căldurii generate, ar fi nevoie de debitul de apă al unui râu Este remarcabil că un computer gigantic, de dimensiunile unui oraș este necesar pentru a simula o bucată de țesut uman, care cântărește 1,3 kilograme, încape într-un craniu de om, îți ridică temperatura corpului doar cu câteva grade, folosește o putere de doar 20 de wați și are nevoie pentru a-și menține funcționarea doar de câțiva hamburgeri CONSTRUIREA UNUI CREIER Dar probabil că cel mai ambițios om de știință care s-a alăturat acestei campanii este dr Henry Markram de la École Polytechnique Fédérale de Lausanne, din Elveția Este forța motoare a Proiectului Creierului Uman, care a primit o finanțare de peste un miliard de dolari din partea Comisiei Europene El și-a petrecut ultimii șaptesprezece ani încercând să decodeze rețelele neurale ale creierului Și folosește computerul Blue Gene pentru retroingineria creierului În prezent, Proiectul Creierului Uman a acumulat o factură de 140 de milioane de dolari în contul Uniunii Europene, iar asta reprezintă doar o fracțiune din puterea de calcul de care va avea nevoie în următorul deceniu Dr Markram consideră că acesta nu mai este un proiect științific, ci o întreprindere de inginerie în toată regula, care necesită sume uriașe de bani El spune: „Pentru a construi toate acestea – supercomputerele, programele de software, cercetările științifice – avem nevoie de circa un miliard de dolari Nu este o sumă excesivă, dacă ne gândim că, în curând, povara financiară globală a bolilor legate de creier va depăși 20% din produsul global brut “ Pentru el, un miliard de dolari nu înseamnă nimic, doar o sumă derizorie în comparație cu costurile cauzate de bolile Alzheimer, Parkinson și altele înrudite cu ele atunci când cei din generația baby boom vor ajunge la vârsta pensionării Așadar, pentru dr Markram, soluția este una de proporții E de ajuns să alocăm suficienți bani în acest proiect, și creierul uman își va face apariția Acum, după ce a câștigat mult râvnitul premiu de un miliard de dolari din partea Comisiei Europene, visul său s-ar putea să devină realitate Când este întrebat ce va obține contribuabilul obișnuit de pe urma acestei investiții uriașe, are deja răspunsul pregătit Există trei motive, spune el, pentru a ne îmbarca în această căutare solitară, dar costisitoare Primul: „Este esențial pentru noi să înțelegem creierul uman dacă vrem să facem progrese în societate și cred că acest lucru reprezintă un pas esențial în evoluție Al doilea motiv este că nu putem continua la nesfârșit să face experimente pe animale… E ca o Arcă a lui Noe E ca o arhivă Iar al treilea motiv este că există deja două miliarde de oameni pe această planetă care sunt afectați de tulburările psihice…“ Pentru el, este scandalos faptul că se cunosc atât de puține despre bolile mintale, care cauzează atât de multă suferință unui număr atât de mare de oameni El spune: „Nu există nici măcar o singură boală neurologică astăzi în care cineva să știe ce anume funcționează greșit în acest circuit – care cale neurală, care sinapsă, care neuron, care receptor Este ceva de-a dreptul șocant “ La prima vedere, acest proiect poate părea imposibil de dus la bun sfârșit, ținând cont de numărul uriaș de neuroni și de conexiuni Pare să fie o treabă zadarnică Dar acești oameni de știință consideră că au un as în mânecă Genomul uman constă din aproximativ douăzeci și trei de mii de gene și totuși, cumva, poate să creeze creierul, care constă din o sută de miliarde de neuroni Pare să fie o imposibilitate matematică să creezi creierul pornind de la genele umane, totuși acest lucru se întâmplă de fiecare dată când un embrion este conceput Cum se poate ca atât de multă informație să fie înghesuită în ceva atât de mic? Răspunsul, în opinia doctorului Markram, este că natura folosește scurtături Cheia acestei abordări este dată de faptul că anumite module neuronale sunt repetate iar și iar din momentul în care Mama Natură găsește un șablon bun Dacă te uiți prin microscop la niște eșantioane prelevate din creier, la început nu vezi nimic mai mult decât o încâlceală aleatorie de neuroni Dar, la o examinare mai atentă, apar configurații de module care sunt repetate iar și iar (De fapt, modulele sunt unul din motivele pentru care este posibil să se asambleze atât de repede zgârie-nori uriași După ce un singur modul este proiectat, acesta poate fi repetat la nesfârșit pe linia de asamblare Apoi le poți așeza destul repede unul peste celălalt ca să creezi un zgârie-nori După ce toate autorizațiile necesare sunt obținute, un bloc de apartamente poate fi asamblat cu ajutorul modulelor în doar câteva luni ) Cheia pentru proiectul Blue Brain al doctorului Markram este „coloana neocorticală“, un modul care se repetă de nenumărate ori în creier La oameni, fiecare coloană are circa doi milimetri în înălțime și un diametru de o jumătate de milimetru, și conține șaizeci de mii de neuroni (Prin comparație, modulele neurale ale șobolanilor conțin, fiecare, doar zece mii de neuroni ) Dr Markram a avut nevoie de un deceniu, din 1995 până în 2005, ca să cartografieze neuronii dintr-o astfel de coloană și să înțeleagă modul de funcționare al acesteia După ce a descifrat acest aspect, el s-a dus la IBM ca să creeze iterații masive ale acestor coloane Este un optimist etern În 2009, la o conferință TED, a afirmat că ar putea să termine proiectul în zece ani (Cel mai probabil, afirmația va fi valabilă pentru o versiune simplificată a creierului uman, fără vreo conexiune cu ceilalți lobi sau cu simțurile ) Dar tot el a mai spus: „Dacă îl vom construi corect, ar trebui să vorbească, să aibă inteligență și să se comporte foarte asemănător unui om “ Dr Markram se pricepe de minune să-și apere munca Are răspuns la toate întrebările Când criticii îi spun că intră pe teritorii interzise, el ripostează: „Ca oameni de știință nu trebuie să ne temem de adevăr Trebuie să ne înțelegem creierul Este firesc ca oamenii să creadă despre creier că este sacru, că n-ar trebui să-i scormonim dedesubturile pentru că e locul în care se află tainele sufletului Dar eu cred, cât se poate de sincer, că dacă planeta ar înțelege cum funcționează creierul uman, am putea să rezolvăm conflictele de pretutindeni Pentru că atunci oamenii ar înțelege cât de banale, de deterministe și de controlate sunt conflictele, reacțiile și neînțelegerile “ Când se confruntă cu critica finală potrivit căreia „se joacă de-a Dumnezeu“, el răspunde: „Cred că suntem departe de a ne juca de-a Dumnezeu Dumnezeu a creat întreg universul Noi încercăm doar să construim un mic model “ CHIAR ESTE UN CREIER? Deși acești oameni de știință susțin că simulările lor computerizate ale creierului vor începe să atingă capacitatea creierului uman cam în jurul anului 2020, principala întrebare care se pune este: cât de realistă este această simulare? Poate, de exemplu, creierul simulat al unei pisici să prindă un șoarece? Sau poate să se joace cu un ghem de sfoară? Răspunsul este nu Aceste simulări pe computer încearcă să egaleze forța uriașă a neuronilor care se activează în creierul unei pisici, dar nu pot duplica modul în care diferitele regiuni ale creierului se leagă între ele Simularea IBM este doar pentru sistemul talamocortical (altfel spus, canalul care conectează talamusul de cortex) Sistemul nu are un corp fizic și, în consecință, toate interacțiunile complexe dintre creier și mediul înconjurător lipsesc Creierul nu are lob parietal, deci nu are conexiuni senzoriale sau motoare cu lumea exterioară Și chiar în cadrul sistemului talamocortical, rețelele de bază nu respectă procesul de gândire al unei pisici Nu există bucle de feedback și circuite de memorie pentru urmărirea prăzii sau găsirea partenerului de împerechere Creierul de pisică computerizat este un fel de „tabula rasa“, lipsit de orice amintiri sau de îmbolduri instinctuale Cu alte cuvinte, nu poate să prindă un șoarece Așa încât, chiar dacă ar fi posibil să se simuleze un creier uman până în jurul anului 2020, nu vom putea purta nici măcar o conversație simplă cu el Fără lobul parietal, ar fi ca un obiect inert, fără senzații, lipsit de orice cunoștințe despre sine, despre oameni și despre lumea din jurul lui Fără lobul temporal, nu ar putea să vorbească Fără un sistem limbic, n-ar putea avea nicio emoție De fapt, ar avea mai puțină putere cerebrală decât un bebeluș nou-născut Dificultatea conectării creierului la lumea senzațiilor, a emoțiilor, a limbajului și a culturii este abia la început ABORDAREA PRIN SECȚIONAREA PROBLEMEI Următoarea abordare, preferată de administrația Obama, este să se cartografieze neuronii direct În loc să se folosească tranzistori, această abordare analizează căile neurale reale ale creierului Aici există mai multe componente O metodă ar fi să se identifice fizic fiecare neuron și sinapsă din creier (Neuronii sunt de regulă distruși prin acest proces ) Aceasta ar fi abordarea anatomică O altă cale este să se descifreze căile prin care semnalele electrice circulă prin neuroni când creierul îndeplinește anumite funcții (Această din urmă abordare, care pune accentul pe identificarea căilor neurale din creierul viu, pare să fie preferată de administrația Obama ) Abordarea anatomică presupune să dezasamblezi celulele unui creier animal, neuron cu neuron, folosind metoda secționării problemei În acest mod, complexitatea deplină a mediului, corpului și amintirilor sunt deja codificate în model În loc să aproximezi creierul uman prin asamblarea unui număr imens de tranzistori, acești oameni de știință vor să identifice fiecare neuron al creierului După aceea, probabil că fiecare neuron poate fi simulat printr-o colecție de tranzistori, astfel încât să ai o replică exactă a creierului uman, înzestrat cu memorie, personalitate și legături cu simțurile După ce creierul cuiva este reprodus complet prin retroinginerie, ar trebui să putem avea o conversație informativă cu acea persoană, care să posede amintiri și o personalitate Nu sunt necesare elemente noi de fizică pentru ducerea la bun sfârșit a acestui proiect Folosind un dispozitiv similar cu aparatele de feliat de la magazinele de mezeluri, dr Gerry Rubin de la Institutul Medical Howard Hughes a feliat creierul unei musculițe de oțet Nu e o treabă ușoară, deoarece creierul insectei respective are o grosime de doar trei sute de microni, un punct minuscul în comparație cu creierul omenesc Creierul musculiței de oțet conține circa 150 000 de neuroni Fiecare felie, care are o grosime de doar cincizeci de miliardimi de metru, este fotografiată meticulos cu un microscop electronic, iar imaginile sunt trimise într-un computer Apoi, un program încearcă să reconstruiască circuitele, neuron cu neuron Dacă lucrurile se vor desfășura tot în ritmul de-acum, dr Rubin va putea să identifice fiecare neuron al musculiței de oțet în douăzeci de ani Ritmul ca de melc este impus, parțial, de tehnologia fotografică actuală, întrucât un microscop cu scanare standard operează la circa zece milioane de pixeli pe secundă (Asta înseamnă cam o treime din rezoluția obținută pe un ecran de televiziune obișnuit pe secundă ) Obiectivul este să se obțină o mașină de imagistică care poate procesa zece miliarde de pixeli pe secundă, ceea ce ar reprezenta un record mondial Problema modului de stocare a datelor care vin de la microscop este la fel de năucitoare După ce proiectul său va ajunge la un ritm mai susținut, Rubin se așteaptă să scaneze aproximativ un milion de gigabyți de date zilnic pentru o singură musculiță de oțet, astfel încât întrevede posibilitatea de a umple cu hard-discuri un depozit imens Și, ca și cum asta n-ar fi de-ajuns, dat fiind că fiecare creier de musculiță de oțet este ușor diferit, el trebuie să scaneze sute de creiere de musculițe ca să obțină o aproximație acceptabilă a unuia singur Pornind de la aceste cercetări pe creierul musculiței de oțet, cât va mai dura până când în sfârșit să tăiem în felii creierul uman? „Peste o sută de ani, mi-ar plăcea să știu cum funcționează conștiința umană Țelul pentru zece sau douăzeci de ani este să înțeleg creierul musculiței de oțet“, spune el Această metodă ar putea fi accelerată cu ajutorul câtorva progrese tehnice O posibilitate ar fi să se folosească un dispozitiv automat, astfel încât procesul migălos al felierii creierului și al analizării fiecărei felii să fie făcut de o mașină Acest lucru ar reduce considerabil durata proiectului De exemplu, automatizarea a redus enorm costurile Proiectului Genomului Uman (deși a avut un buget prestabilit la 3 miliarde de dolari, s-a încheiat înainte de termen și sub limita superioară a bugetului, lucru nemaiauzit la Washington) Altă metodă ar fi să se folosească o mare varietate de culori cu care să fie etichetați neuronii și căile diferite, acestea devenind astfel mai ușor vizibile O abordare alternativă ar fi să se creeze un supermicroscop automatizat care să scaneze neuronii unul câte unul cu o precizie a detaliilor neegalată Ținând cont de faptul că o cartografiere completă a creierului și a tuturor simțurilor ar dura până la o sută de ani, acești oameni de știință au cumva sentimentul arhitecților medievali care au proiectat catedralele Europei, știind că abia nepoții lor aveau să ducă la bun sfârșit proiectul În afară de construirea unei hărți anatomice a creierului, neuron cu neuron, în paralel se desfășoară așa-numitul „Human Connectome Project“, care folosește scanările cerebrale pentru reconstruirea căilor care leagă diferite regiuni ale creierului În 2010, Institutul Național de Sănătate anunța că avea să aloce 30 de milioane de dolari, pe o durată de 5 ani, unui consorțiu de universități (printre care Universitatea Washington din St Louis și Universitatea din Minnesota), și un grant de 8,5 milioane de dolari pe o durată de 3 ani unui alt consorțiu condus de Universitatea Harvard, Spitalul General Massachusetts și UCLA Firește, cu acest nivel de finanțare pe termen scurt, cercetătorii nu pot cartografia întregul creier, dar finanțarea avea rolul să pună lucrurile în mișcare Cel mai probabil, aceste eforturi vor fi pliate pe proiectul BRAIN, care va accelera foarte mult aceste cercetări Obiectivul este să se producă o hartă neuronală a căilor din creierul uman, care să elucideze tulburări cerebrale cum ar fi autismul și schizofrenia Unul dintre liderii Proiectului Connectome, dr Sebastian Seung, spune: „Cercetătorii au presupus că neuronii în sine sunt sănătoși, dar poate că sunt conectați într-un mod anormal Dar, până acum, n-am avut la dispoziție tehnologia necesară pentru a testa această ipoteză “ Dacă aceste boli sunt cauzate de fapt de o interconectare eronată a creierului, atunci Human Connectome Project ne-ar putea da indicii prețioase despre cum să le tratăm Când se gândește la obiectivul final de cartografiere a întregului creier uman, uneori dr Seung e cuprins de disperare, fiindcă se îndoiește că va termina vreodată acest proiect El spune: „În secolul al XVII-lea, matematicianul și filosoful Blaise Pascal a scris despre teama lui de infinit, senzația de insignifianță pe care i-o dădea contemplarea imensității spațiului cosmic Iar ca om de știință, n-ar trebui să vorbesc despre sentimentele mele… simt curiozitate, mă minunez, dar uneori am simțit și disperare “ Cu toate astea, dr Seung și alții ca el persistă în munca lor, chiar dacă vor trece câteva generații până când proiectul lor se va fi încheiat Au și motive să spere, dat fiind că într-o bună zi microscoapele automatizate vor face serii după serii de fotografii, fără să obosească, iar mașinile dotate cu inteligență artificială le vor analiza douăzeci și patru de ore pe zi Însă, în acest moment, numai obținerea de imagini ale creierului uman cu ajutorul microscoapelor electronice ar consuma cam un zettabyte de date, ceea ce echivalează cu toate datele compilate în întreaga lume pe web Dr Seung lansează chiar o invitație publicului să participe la acest proiect grandios, vizitând site-ul numit Eyewire Acolo, cetățeanul preocupat de știință poate să vadă o masă de căi neurale și i se cere să le coloreze (rămânând în limitele lor) Este ca o carte de colorat virtuală, doar că imaginile sunt ale unor neuroni reali din retina ochiului, fiind realizate cu un microscop electronic ATLASUL ALLEN AL CREIERULUI În sfârșit, există o a treia cale de cartografiere a creierului În loc să se analizeze creierul folosindu-se simulări pe computer sau prin identificarea tuturor căilor neurale, o altă abordare a fost inițiată cu un grant generos de 100 de milioane de dolari oferit de Paul Allen, miliardarul de la Microsoft Scopul era să se construiască o hartă sau un atlas al creierului de șoarece, punându-se accentul pe identificarea genelor responsabile pentru crearea creierului Se speră că această înțelegere a modului în care genele sunt exprimate în creier va ajuta la înțelegerea autismului, a bolilor Parkinson și Alzheimer, precum și a altor dizabilități Întrucât un mare număr de gene ale șoarecilor se găsesc și la oameni, este posibil ca descoperirile de aici să ne ofere informații despre creierul uman Cu această infuzie bruscă de fonduri, proiectul a fost definitivat în 2006, iar rezultatele sale sunt disponibile în mod gratuit pe web Un proiect menit să continue eforturile inițiale, Atlasul Allen al Creierului Uman, a fost anunțat la scurt timp după aceea, cu speranța creării unei hărți 3-D complete din punct de vedere anatomic și genetic a creierului omenesc În 2011, Institutul Allen a anunțat că a cartografiat biochimia a două creiere umane, descoperind o mie de locuri anatomice cu o sută de milioane de puncte marcate care detaliază cum sunt exprimate genele în biochimia subiacentă Studiul a confirmat că 82% dintre genele noastre sunt exprimate în creier „Până acum, o hartă definitivă a creierului uman, la acest nivel al detaliilor, pur și simplu n-a existat“, afirmă dr Allen Jones, de la Institutul Allen „Atlasul Allen al Creierului Uman furnizează imagini nemaivăzute ale celui mai complex și mai important organ al omului“, adaugă el OBIECȚII ADUSE RETROINGINERIEI Oamenii de știință care și-au dedicat viețile retroingineriei creierului și-au dat seama că îi așteaptă decenii de muncă grea Dar ei sunt convinși că rezultatele pe care le vor obține vor avea implicații practice Ei au sentimentul că fie și numai niște rezultate parțiale vor ajuta la descifrarea misterului bolilor mintale care au afectat omenirea de-a lungul istoriei Pe de altă parte, cinicii ar putea spune că, după ce această activitate dificilă se va fi încheiat, vom avea un munte de date fără să înțelegem, de fapt, cum se îmbină într-un tot unitar De exemplu, să ne imaginăm un om de Neanderthal care într-o zi dă peste planul de execuție complet al unui computer IBM Blue Gene Toate detaliile sunt acolo, în planuri, până la ultimul tranzistor Planul este imens, ocupând mii de metri pătrați de hârtie S-ar putea ca omul de Neanderthal să înțeleagă vag că acest plan constituie secretul unei mașini super-puternice, dar masa uriașă de date tehnice nu înseamnă nimic pentru el În mod similar, există temerea că, după ce se vor fi cheltuit miliarde de dolari pentru descifrarea poziției fiecărui neuron din creier, nu vom fi în stare să înțelegem ce înseamnă toate acestea S-ar putea să mai fie nevoie de multe decenii de muncă grea ca să vedem cum funcționează toată această poveste De exemplu, Proiectul Genomului Uman a fost un succes zdrobitor în cartografierea tuturor genelor care alcătuiesc genomul uman, dar a însemnat o imensă dezamăgire pentru cei care se așteptau la niște tratamente imediate pentru bolile genetice Proiectul Genomului Uman a fost ca un dicționar gigantic, cu douăzeci și trei de mii de intrări, dar fără nicio definiție Era un dicționar cu toate paginile albe, chiar dacă ortografia fiecărei gene era perfectă Proiectul a reprezentat un mare pas înainte, dar, în același timp, este doar un prim pas într-o lungă călătorie în care vom înțelege ce fac aceste gene și cum interacționează În mod similar, doar faptul că vom avea o hartă completă a tuturor conexiunilor neurale din creier nu ne garantează că vom ști ce fac acești neuroni și cum reacționează Retroingineria este partea simplă, după care începe partea dificilă: să înțelegem toate aceste date VIITORUL Dar să presupunem că acel moment a sosit în sfârșit Cu mare pompă, oamenii de știință anunță solemn că au reușit să obțină prin retroinginerie întregul creier uman Ce se întâmplă după aceea? O aplicație imediată este să se găsească originea anumitor boli mintale Se crede că multe dintre acestea nu sunt cauzate de distrugerea masivă a neuronilor, ci de o interconectare greșită Să ne gândim la bolile genetice care sunt cauzate de o singură mutație, cum ar fi boala Huntington, Tay-Sachs sau fibroza cistică În cele trei miliarde de perechi de bază, o singură scriere greșită (sau repetiție) poate să provoace mișcări necontrolabile ale membrelor și convulsii, ca în boala Huntington Chiar dacă genomul este precis în proporție de 99,9999999 la sută, un defect minuscul poate invalida întreaga secvență Iată de ce terapia genică a țintit aceste mutații singulare ca posibile boli genetice care pot fi tratate În mod similar, după ce creierul ar fi obținut prin retroinginerie, ar putea fi posibil să se ruleze simulări ale creierului, perturbând în mod deliberat câteva conexiuni ca să se vadă dacă pot fi induse anumite boli Este posibil ca doar câțiva neuroni să fie responsabili pentru tulburări majore ale proceselor noastre cognitive Localizarea acestei colecții minuscule de neuroni activați necorespunzător poate fi una dintre misiunile creierului obținut prin retroinginerie Un exemplu ar putea fi iluzia Capgras, în care bolnavul vede o persoană pe care o recunoaște ca fiind mama sa, dar crede că persoana respectivă este o impostoare Potrivit dr V S Ramachandran, această boală rară s-ar putea datora unor conexiuni greșite între două părți ale creierului Girusul fusiform din lobul temporal este responsabil cu recunoașterea feței mamei, dar amigdala este responsabilă pentru răspunsul emoțional provocat de vederea acesteia Când legătura dintre acești doi centri este perturbată, cel în cauză poate recunoaște fără greș chipul mamei sale, dar, în absența unui răspuns emoțional, este convins că persoana este o impostoare O altă utilizare a creierului obținut prin retroinginerie este localizarea precisă a grupului de neuroni care se activează eronat Așa cum am văzut, stimularea cerebrală profundă folosește niște sonde minuscule pentru atenuarea activității dintr-o porțiune foarte restrânsă a creierului, cum ar fi aria Broadmann 25, în cazul unor forme severe de depresie Folosind harta obținută prin retroinginerie, ar fi posibil să se stabilească în mod exact unde se activează greșit neuronii, fenomen care ar putea implica doar câțiva neuroni Un creier obținut prin retroinginerie ar fi totodată de mare ajutor pentru IA Vederea și recunoașterea facială sunt executate fără efort de către creierul uman, dar constituie încă o problemă pentru cele mai avansate dintre computerele noastre De exemplu, acestea pot recunoaște cu o precizie de 95% sau mai mare chipurile umane care privesc drept înainte și fac parte dintr-o mică bancă de date, dar dacă îi arăți computerului același chip din unghiuri diferite sau o față care nu este în baza de date, cel mai probabil computerul va da greș Într-o zecime de secundă, noi putem recunoaște chipuri familiare din unghiuri diferite; este atât de simplu pentru creierele noastre încât nici măcar nu suntem conștienți că facem asta Retroingineria creierului poate dezvălui misterul legat de cum reușește creierul să facă acest lucru Mai complicate ar fi bolile care presupun defecțiuni multiple ale creierului, cum ar fi schizofrenia Această tulburare implică mai multe gene, plus interacțiunile cu mediul înconjurător, care, la rândul lor, cauzează o activitate neobișnuită în mai multe zone ale creierului Dar chiar și acolo, un creier obținut prin retroinginerie ar putea să ne arate cu precizie cum apar anumite simptome (de exemplu, halucinațiile), ceea ce ar putea netezi drumul spre obținerea unui posibil tratament Retroingineria creierului ar soluționa, de asemenea, probleme fundamentale, dar încă nerezolvate, cum este cea referitoare la modul în care sunt stocate amintirile de lungă durată Se știe că anumite părți ale creierului, cum sunt hipocampul și amigdala, stochează amintirile, dar cum este dispersată amintirea în diferite cortexuri și apoi reasamblată pentru a crea o amintire este încă neclar După ce creierul obținut prin retroinginerie va fi pe deplin funcțional, atunci va veni momentul să-i activăm toate circuitele ca să vedem dacă răspunde ca un om (altfel spus, să vedem dacă poate trece testul Turing) Întrucât memoria pe termen lung este deja codificată în neuronii creierului obținut prin retroinginerie, ar trebui să reiasă foarte rapid dacă creierul poate răspunde într-o manieră care să nu poată fi distinsă de modul de a reacționa al unui om În sfârșit, există un impact al retroingineriei care este rareori discutat, dar care se află în mintea multor oameni: nemurirea Dacă conștiința poate fi transferată într-un computer, înseamnă că nu va mai fi nevoie să murim? 12 VIITORUL: MINTEA MAI PRESUS DE MATERIE Speculația nu este niciodată o pierdere de timp Ea curăță crengile uscate din hățișurile deducției ELIZABETH PETERS Suntem o civilizație științifică… Asta înseamnă o civilizație în care cunoașterea și integritatea ei sunt cruciale Știința este doar un termen latin pentru cunoaștere… Cunoașterea este destinul nostru JACOB BRONOWSKI Poate conștiința să existe de una singură, eliberată de constrângerile unui corp fizic? Putem oare să ne părăsim trupul muritor și, asemenea spiritelor, să rătăcim prin acest imens spațiu de joacă numit univers? Acest aspect a fost explorat în Star Trek, când căpitanul Kirk de pe nava Enterprise întâlnește o specie supraumană, cu aproape un milion de ani mai avansată decât Federația Planetelor Membrii speciei sunt atât de mult înaintea celorlalți, încât și-au părăsit de multă vreme trupurile fragile și muritoare, sălășluind acum în globuri pulsatoare de energie pură Trecuseră milenii de când nu mai trăiseră senzații amețitoare asemenea celor date de inspirarea aerului proaspăt, atingerea mâinii cuiva sau dragostea fizică Conducătorul lor, Sargon, urează bun venit navei Enterprise pe planeta lor Căpitanul Kirk acceptă invitația, fiind cât se poate de conștient că această civilizație ar putea să facă să dispară instantaneu Enterprise dacă ar vrea Dar, fără știința echipajului, aceste superființe aveau o slăbiciune fatală Cu toată tehnologia lor avansată, ei se separaseră de sute de mii de ani de corpurile lor fizice Prin urmare, tânjeau să simtă febra dată de senzațiile fizice și doreau să redevină oameni De fapt, una dintre aceste superființe este malefică și hotărâtă să intre în posesia corpurilor fizice ale membrilor echipajului Vrea să trăiască asemenea unui om, chiar dacă asta înseamnă să distrugă mintea deținătorului acelui corp Curând, izbucnește o luptă la bordul navei Enterprise, când entitatea malefică capătă controlul asupra corpului lui Spock, iar echipajul ripostează Oamenii de știință s-au întrebat dacă există vreo lege a fizicii care să împiedice mintea să existe fără corp În mod special, dacă mintea umană conștientă este un dispozitiv care creează permanent modele ale lumii și le simulează în viitor, este posibil să se creeze o mașină care să poată simula tot acest proces? Anterior, am menționat posibilitatea ca oamenii să aibă corpurile plasate în niște capsule, ca în filmul Surrogates, de unde să controlăm mental un robot Problema aici este că, deși surogatul robotizat va funcționa mai departe, corpul nostru natural își va continua declinul Oamenii de știință serioși se gândesc la posibilitatea de a transfera efectiv mintea omenească într-un robot, astfel încât să putem deveni cu adevărat nemuritori Și cine n-ar dori să aibă șansa de a trăi veșnic? Așa cum a spus cândva Woody Allen: „Nu vreau să trăiesc veșnic prin opera mea Vreau să trăiesc veșnic nemurind “ La drept vorbind, milioane de oameni susțin deja că este posibil ca mintea să părăsească corpul De fapt, mulți afirmă cu insistență că au făcut asta ei înșiși EXPERIENȚE EXTRACORPORALE Ideea minții fără corp este probabil cea mai veche dintre superstițiile noastre, fiind încorporată adânc în miturile, folclorul, visele și poate chiar în genele noastre Se pare că fiecare societate are poveștile proprii cu spirite și demoni care pot intra în corp și-l pot părăsi după bunul lor plac Din păcate, multe persoane nevinovate au fost persecutate cu scopul de a exorciza demonii care se presupunea că puseseră stăpânire pe trupurile lor Probabil că sufereau de o boală mentală, cum ar fi schizofrenia, în care victimele sunt adesea bântuite de voci generate de propriile lor minți Istoricii cred că una dintre vrăjitoarele din Salem, spânzurată în 1692 pentru vina de a fi fost posedată de demoni, avea probabil o afecțiune genetică rară, boala Huntington, care provoacă mișcarea necontrolată a membrelor Astăzi, unii oameni susțin că ar fi intrat într-o stare de transă în care conștiința le-a părăsit corpul și a fost liberă să se deplaseze prin spațiu, ba chiar a fost capabilă să se uite de sus la trupul muritor Într-un sondaj făcut pe treisprezece mii de cetățeni europeni, 5,8% au afirmat că avuseseră o experiență extracorporală Interviurile cu cetățeni americani scot în evidență procentaje similare Laureatul Premiului Nobel pentru Fizică, Richard Feynman, mereu curios cu privire la noile fenomene, s-a așezat într-o incintă de privare senzorială și a încercat să-și părăsească corpul A reușit Mai târziu avea să scrie că a simțit că și-a părăsit corpul, că a plutit prin spațiu și și-a văzut corpul nemișcat când s-a uitat înapoi Totuși, Feynman a conchis ulterior că, probabil, privarea senzorială îi hiper-stimulase imaginația Neurologii care au studiat acest fenomen au găsit o explicație mai prozaică Dr Olaf Blanke și colegii săi din Elveția cred că au descoperit locul precis din creier care generează experiențe extracorporale Printre pacienții săi s-a numărat o femeie de patruzeci și trei de ani care suferea de crize epileptice debilitante, provenite din lobul temporal drept O rețea de circa o sută de electrozi a fost plasată deasupra creierului ei cu scopul de a se localiza regiunea responsabilă pentru aceste crize Când electrozii au stimulat zona dintre lobii parietal și temporal, femeia a avut imediat senzația că-și părăsește corpul „Mă văd culcată în pat, de sus, dar nu-mi văd decât picioarele și partea de jos a trunchiului!“ a exclamat ea Simțea că plutește la aproape doi metri deasupra propriului corp Totuși, când electrozii au fost deconectați, senzația de extracorporalitate a dispărut imediat De fapt, dr Blanke a descoperit că putea să activeze și să dezactiveze senzația de extracorporalitate, așa cum aprinzi și stingi un bec electric, stimulând în mod repetat această zonă a creierului Așa cum am văzut în Capitolul 9, leziunile de natură epileptică ale lobului temporal pot induce sentimentul că în spatele fiecărei nenorociri se află spirite malefice, astfel încât conceptul de spirite care părăsesc corpul face parte probabil din structura noastră neurală (Aceasta ar putea explica și prezența ființelor supranaturale Când dr Blanke a analizat o femeie de douăzeci și doi de ani care suferea de accese epileptice greu de stăpânit, a aflat că, stimulând zona temporoparietală a creierului acesteia, putea induce senzația că în spatele tinerei se afla o persoană malefică Ea putea descrie în detaliu acea persoană, care chiar a apucat-o de mâini Poziția persoanei se schimba cu fiecare apariție, dar întotdeauna apărea în spatele ei ) Așa cum am mai spus, conștiința umană este procesul de formare continuă a unui model al lumii, în scopul de a simula viitorul și de a îndeplini un țel În mod special, creierul primește senzații de la ochi și de la urechea internă ca să creeze un model al locului în care ne aflăm în spațiu Totuși, când semnalele primite de la ochi și de la urechi intră în contradicție, devenim confuzi cu privire la locul în care ne aflăm Adesea, ni se face greață și vomităm De exemplu, mulți oameni au rău de mare când se află într-o ambarcațiune care se leagănă pentru că ochii lor, fixați pe pereții cabinei, le spun că se află într-o poziție staționară, în vreme ce urechile le spun că se leagănă Nepotrivirea dintre aceste semnale le provoacă greață Remediul este să te uiți la orizont, astfel încât imaginea vizuală să concorde cu semnalele de la urechea internă (Aceeași senzație de greață poate fi indusă chiar dacă ești într-o poziție staționară Dacă te uiți la un tomberon rotitor, cu dungi verticale de vopsea pe el, dungile par să se miște orizontal dintr-o parte în alta a ochilor, dându-ți senzația că te afli în mișcare Dar urechea internă îți spune că stai pe loc Nepotrivirea care rezultă de aici te face să vomiți după câteva momente, chiar dacă stai așezat pe un scaun ) Mesajele de la ochi și urechea internă pot fi de asemenea tulburate și pe cale electrică, la granița dintre lobii temporal și parietal, și aceasta este originea experiențelor extracorporale Când această arie sensibilă este atinsă, creierul este derutat cu privire la locul unde este situat în spațiu (Este de remarcat că pierderea temporară de sânge, lipsa de oxigen sau excesul de dioxid de carbon în sânge pot, de asemenea, să provoace o disfuncționalitate în zona temporoparietală, ceea ce ar putea explica prevalența acestor senzații în timpul accidentelor, a situațiilor periculoase, a atacurilor de cord etc ) EXPERIENȚE ÎN PRAGUL MORȚII Dar probabil că printre cele mai spectaculoase experiențe extracorporale se numără poveștile din pragul morții ale persoanelor care au fost declarate moarte dar apoi, în mod misterios, au redevenit conștiente De fapt, între 6 și 12% dintre supraviețuitorii stopurilor cardiace relatează că au avut experiențe în pragul morții E ca și cum aceștia și-ar fi înșelat moartea Când sunt intervievați, ei fac relatări spectaculoase ale aceleiași experiențe: își părăsesc corpul și plutesc spre o lumină strălucitoare aflată la capătul unui tunel lung Mass-media au profitat de această temă, astfel că au apărut numeroase cărți și documentare TV dedicate acestor povești dramatice Multe teorii bizare au fost propuse pentru explicarea acestor experiențel Într-un sondaj efectuat pe două mii de oameni, 42% dintre cei chestionați au spus că experiențele din pragul morții ar fi dovada contactului cu lumea spirituală care se află dincolo de moarte (Unii cred că, înainte de moarte, corpul eliberează endorfine – narcotice naturale Aceasta ar explica euforia resimțită de cei în cauză, dar nu și tunelul și lumina strălucitoare ) Carl Sagan a emis chiar o ipoteză potrivit căreia experiențele în pragul morții ar fi retrăirea traumei nașterii Faptul că aceste persoane relatează experiențe extrem de asemănătoare nu le coroborează în mod obligatoriu cu ideea de viață de dincolo de moarte; de fapt, acest lucru pare să arate că are loc un eveniment neurologic profund Neurologii au analizat cu atenție acest fenomen și au ajuns la concluzia că în aceste cazuri are loc adesea o descreștere a fluxului sanguin în creier, fenomen care are loc și în cazurile de leșin Dr Thomas Lempert, neurolog la Castle Park Clinic din Berlin, a efectuat o serie de experimente pe un număr de patruzeci și doi de indivizi, cărora le-a provocat starea de leșin în condiții de laborator controlate 60% dintre ei au avut halucinații vizuale (de exemplu, lumini strălucitoare și pete colorate) 47% dintre subiecți au avut senzația că pătrund într-o altă lume 20% au afirmat că au întâlnit o ființă supranaturală 17% au văzut o lumină strălucitoare 8% au văzut un tunel Prin urmare, leșinul poate da toate senzațiile pe care oamenii le-au avut în timpul experiențelor din pragul morții Dar cum se întâmplă asta exact? Misterul legat de faptul că leșinul poate simula experiențele în pragul morții poate fi deslușit dacă analizăm experiențele prin care trec piloții militari De exemplu, Forțele aeriene ale SUA l-au contactat pe neurofiziologul dr Edward Lampert cerându-i să-i analizeze pe piloții militari care și-au pierdut cunoștința atunci când au fost supuși unor forțe gravitaționale ridicate (de exemplu, când au executat un viraj brusc cu un avion cu reacție sau când au manevrat ieșirea dintr-un picaj) Dr Lampert i-a pus pe piloți într-o ultracentrifugă de la Clinica Mayo din Rochester, Minnesota, care îi învârtea cu viteză tot mai mare, până când subiecții erau supuși unor forțe gravitaționale ridicate Pe măsură ce sângele li se scurgea din creier, ei deveneau inconștienți după cincisprezece secunde de accelerație echivalentă cu câțiva g (unde g este accelerația gravitațională a pământului) Astfel, dr Lampert a constatat că, după numai cinci secunde, fluxul sanguin spre ochii piloților scădea, astfel încât vederea periferică a acestora se întuneca, creând imaginea unui tunel lung Acest lucru ar putea explica tunelul care este adesea văzut de cei care trec prin experiențe în pragul morții Dacă vederea periferică ți se întunecă, tot ce vezi în fața ta este un tunel îngust Dar, întrucât dr Lampert putea să ajusteze cu precizie viteza mișcării centrifuge prin rotirea unui buton, el a constatat că putea să-i țină pe piloți în această stare o perioadă nedefinită, ceea ce i-a permis să demonstreze că vederea de tip tunelar este cauzată de o scădere a fluxului de sânge la periferia ochilor POATE CONȘTIINȚA SĂ PĂRĂSEASCĂ CORPUL? Unii oameni de știință care au investigat experiențele din pragul morții și pe cele extracorporale sunt convinși că acestea sunt reacții ale creierului atunci când este supus unor condiții de stres, care creează confuzie în circuitele sale interne Totuși, sunt și alți oameni de știință care cred că peste niște decenii, când tehnologia va fi suficient de avansată, conștiința unei persoane va putea cu adevărat să părăsească corpul acesteia În acest sens, au fost sugerate mai multe metode controversate O metodă a fost propusă de futurologul și inventatorul dr Ray Kurzweil, în opinia căruia, într-o zi, conștiința ar putea fi încărcată într-un supercomputer Am discutat cu el la o conferință și mi-a spus că fascinația lui pentru computere și inteligența artificială datează de când avea cinci ani și părinții îi cumpărau tot felul de dispozitive și jucării mecanice Îi plăcea să meșterească la acele dispozitive și încă de pe atunci a știut că era destinul lui să devină inventator La MIT, și-a luat doctoratul sub îndrumarea doctorului Marvin Minsky, unul dintre fondatorii inteligenței artificiale După aceea, și-a făcut mâna aplicând tehnologia de recunoaștere a tiparelor la instrumentele muzicale și la mașinile de transformare a textului în sunete A reușit să translateze cercetările IA din aceste domenii într-o serie de companii (Și-a vândut prima companie când avea doar douăzeci de ani ) Cititorul său optic, care putea să recunoască textul și să-l convertească în sunet, a fost anunțat ca un instrument ajutător pentru nevăzători și a fost chiar pomenit de Walter Cronkite la știrile de seară Pentru a fi un inventator de succes, mi-a spus el, trebuie să fii mereu în fruntea turmei, să anticipezi schimbarea, nu să reacționezi la ea Într-adevăr, doctorului Kurzweil îi place să facă previziuni și multe dintre ele au oglindit dezvoltarea exponențială remarcabilă a tehnologiei digitale Iată câteva dintre predicțiile sale: • Până în 2019, un PC de 1000 de dolari va avea puterea de calcul a creierului uman – douăzeci de milioane de miliarde de calcule pe secundă (Acest număr este obținut luând o sută de miliarde de neuroni din creier, înmulțind cu o mie de conexiuni per neuron și două sute de calcule pe secundă pentru fiecare conexiune ) • Până în 2029, un PC de 1000 de dolari va fi de o mie de ori mai puternic decât creierul uman; creierul uman însuși va fi obținut prin retroinginerie • Până în 2055, un instrument cu o putere de calcul în valoare de 1000 de dolari va egala puterea de procesare a tuturor creierelor de pe planetă (Și, precizează el cu modestie, „s-ar putea să mă înșel cu un an sau doi“ ) În mod special, anul 2045 se profilează ca unul important pentru dr Kurzweil, deoarece atunci crede el că va avea loc „singularitatea“ Până atunci, susține el, mașinile vor fi depășit oamenii în ceea ce privește inteligența și, de fapt, vor fi creat generația următoare de roboți, care vor fi mai inteligenți chiar decât ei înșiși Întrucât acest proces poate continua la nesfârșit, asta înseamnă, potrivit lui, o accelerare necontenită a puterii mașinilor În acest scenariu, noi ar trebui ori să ne contopim cu creațiile noastre, ori să ne dăm la o parte din calea lor (Deși aceste date țin de viitorul îndepărtat, el mi-a spus că și-ar dori să trăiască suficient de mult ca să vadă ziua în care oamenii vor deveni în sfârșit nemuritori; cu alte cuvinte, vrea să trăiască îndeajuns de mult ca să trăiască veșnic ) După cum știm din legea lui Moore, la un moment dat puterea de calcul nu mai poate avansa prin crearea unor tranzistori din ce în ce mai mici În opinia lui Kurzweil, singura modalitate de a extinde și mai mult puterea de calcul ar fi să se crească dimensiunea de ansamblu, ceea ce i-ar face pe roboți să caute disperați putere de calcul devorând mineralele Terrei După ce planeta va fi devenit un computer gigantic, roboții s-ar putea să se vadă forțați să iasă în spațiul cosmic, căutând alte surse de putere de calcul În cele din urmă, ar putea să consume puterea unor stele întregi L-am întrebat la un moment dat dacă această dezvoltare cosmică a computerelor ar putea să modifice cosmosul însuși Răspunsul lui a fost afirmativ Mi-a spus că uneori se uită la cerul nopții, întrebându-se dacă, pe cine știe ce planetă îndepărtată, alte ființe inteligente au atins deja singularitatea Dacă așa stau lucrurile, atunci probabil că ar trebui să fi lăsat niște semne pe stelele respective, care să fie vizibile cu ochiul liber Mi-a mai spus că o limitare o reprezintă viteza luminii Dacă aceste mașini nu vor reuși să treacă de bariera luminii, dezvoltarea exponențială a puterii de calcul s-ar putea să atingă un plafon Când se va întâmpla asta, spune Kurzweil, probabil că vor modifica chiar legile fizicii Este firesc ca oricine îndrăznește să facă predicții cu asemenea precizie și anvergură să-și atragă critici, asemenea unui paratrăsnet, dar acest lucru nu pare să-l deranjeze Oamenii n-au decât să-i ia la bani mărunți una sau alta dintre predicții, dat fiind că unele dintre termenele limită prezise de el au trecut deja, dar pe el îl preocupă în principal propulsarea propriilor sale idei, care prezic o dezvoltare exponențială a tehnologiei La drept vorbind, majoritatea celor care lucrează în domeniul inteligenței artificiale cu care am discutat sunt de acord cu ideea că o formă de singularitate va avea loc, dar au păreri cu totul diferite cu privire la momentul producerii sau la modul de desfășurare a acesteia De exemplu, Bill Gates, cofondator al companiei Microsoft, crede că nimeni dintre cei care trăiesc azi pe Pământ nu va ajunge să trăiască ziua în care computerele vor fi suficient de inteligente încât să treacă drept oameni Kevin Kelly, redactor la revista Wired, spune: „Oamenii care prezic un viitor foarte utopic întotdeauna prezic că se va întâmpla înainte ca ei să moară “ Într-adevăr, unul dintre numeroasele țeluri ale lui Kurzweil este să-l readucă pe tatăl său la viață Sau, mai degrabă, vrea să creeze o simulare realistă a acestuia Există mai multe variante, dar toate au deocamdată o natură pronunțat speculativă Kurzweil propune ca mai multe mostre de ADN să fie extrase din tatăl său (din oseminte, de la rude sau din materiile organice pe care acesta le-a lăsat în urmă) În cele aproximativ douăzeci și trei de mii de gene va fi cuprins un „plan de execuție“ complet pentru a crea din nou corpul acelui individ Asta înseamnă crearea unei clone pornind de la ADN Cu siguranță că aceasta reprezintă o variantă L-am întrebat la un moment dat pe dr Robert Lanza de la compania Advanced Cell Technology cum a reușit „să readucă la viață“ o creatură de multă vreme dispărută, făcând istorie cu această ispravă El mi-a spus că cei de la Grădina Zoologică din San Diego i-au cerut să creeze o clonă a unui banteng, un animal din familia bovinelor, ultimele exemplare dispărând în urmă cu douăzeci și cinci de ani Partea grea a fost extragerea unei celule care să poată fi utilizată la clonare Totuși, a reușit să facă acest lucru și apoi a expediat celula prin Fedex la o fermă, unde a fost implantată într-o vacă, care apoi a dat naștere respectivului animal Deși până acum n-a fost clonată nicio primată, darămite un om, Lanza crede că e doar o problemă tehnică și că e numai o chestiune de timp până când se va reuși clonarea unei ființe umane Aceasta ar fi totuși doar partea ușoară Din punct de vedere genetic, clona ar fi echivalentă cu originalul, dar nu ar avea amintirile acestuia Amintirile artificiale ar putea fi încărcate în creier folosind metodele de pionierat descrise în Capitolul 5, cum ar fi înserarea de sonde în hipocamp sau crearea unui hipocamp artificial, dar tatăl lui Kurzweil a murit demult, așa că este imposibil de făcut înregistrarea, mai înainte de toate Cel mai bun lucru care s-ar putea face ar fi să se asambleze bucată cu bucată toate datele istorice referitoare la acea persoană, ca, de exemplu, intervievarea unor cunoștințe care posedă amintiri relevante sau accesarea tranzacțiilor de pe cardul de credit etc , urmată de introducerea lor în program O modalitate mai practică de înserare a personalității și memoriei unei persoane ar fi să se creeze un fișier de date de mari dimensiuni care să conțină toate informațiile cunoscute despre obiceiurile și viața unei persoane De exemplu, astăzi este posibil să se stocheze toate e-mailurile, tranzacțiile de pe cardul de credit, înregistrările, programările, jurnalele electronice și istoria vieții într-un singur fișier, care ar genera o imagine remarcabil de exactă a celui care ești Acest fișier ar reprezenta „semnătura ta digitală“ completă, conținând tot ceea ce se cunoaște despre tine Ar fi remarcabil de exactă și de intimă, detaliind ce vinuri îți plac, cum îți petreci vacanțele, ce săpun folosești, care e cântărețul tău preferat și așa mai departe De asemenea, cu ajutorul unui chestionar, ar fi posibil să se creeze o aproximație a personalității tatălui lui Kurzweil Prietenii, rudele și colaboratorii acestuia ar completa un chestionar care să conțină zeci de întrebări despre personalitatea sa, cum ar fi dacă era timid, curios, sincer, muncitor etc Apoi, s-ar aloca un număr fiecărei trăsături (de exemplu, un „10“ ar însemna că ești foarte sincer) În felul acesta, s-ar crea un șir de sute de numere, fiecare ierarhizând o anumită trăsătură a personalității După ce acest set vast de numere va fi fost compilat, un program de computer ar lua aceste date și ar aproxima cum ne-am comporta în niște situații ipotetice Să spunem că ții un discurs și ești confruntat cu un spectator recalcitrant Programul de computer ar scana numerele și ar prognoza unul din mai multe rezultate posibile (de exemplu, ignoră-l pe recalcitrant, dă-i replica individului, sau ia-te la bătaie cu recalcitrantul) Cu alte cuvinte, esența personalității sale ar fi redusă la un lung șir de numere, fiecare de la 1 la 10, pe baza cărora un computer ar putea să reacționeze la situații noi Rezultatul ar fi un program de computer imens care ar răspunde la situațiile noi cam în felul în care ar fi răspuns persoana de la care s-a pornit, folosind aceleași expresii verbale și având aceleași obiceiuri, totul ponderat cu amintirile acelei persoane O altă variantă ar fi să se renunțe la întregul proces de clonare și pur și simplu să se creeze un robot care să semene cu persoana inițială Apoi ar fi simplu să se însereze acest program într-un dispozitiv mecanic care arată ca tine, vorbește cu același accent și afectare și își mișcă membrele la fel ca tine Adăugarea ticurilor verbale preferate (de exemplu, „știi…“) ar fi, de asemenea, simplă Desigur, astăzi ar fi ușor de detectat că acest robot este un fals Totuși, în deceniile următoare, ar fi posibil să se ajungă tot mai aproape de original, așa încât să fie suficient ca să-i păcălească pe unii oameni Dar asta naște o întrebare filosofică Este cu adevărat această „persoană“ aceeași cu originalul? Originalul este în continuare mort, așa încât clona sau robotul ar fi, strict vorbind, tot un impostor De exemplu, un magnetofon ar putea să reproducă cu fidelitate o conversație pe care o purtăm, dar nimeni nu poate confunda acel magnetofon cu originalul Poate fi o clonă sau un robot care se comportă exact ca originalul un substitut valabil? NEMURIREA Aceste metode au fost criticate deoarece procesul nu introduce în mod realist adevărata personalitate și nici adevăratele amintiri O cale mai fidelă de a introduce mintea într-o mașină este prin intermediul Proiectului Connectome, despre care am discutat în ultimul capitol și care caută să duplice, neuron cu neuron, toate căile celulare ale creierului uman Toate amintirile și particularitățile legate de personalitate sunt deja încorporate în conectom Dr Sebastian Seung, implicat și el în acest proiect, amintește de faptul că unii oameni sunt dispuși să plătească 100 000 de dolari sau mai mult ca să-și criogeneze creierele în azot lichid Anumite animale, ca peștii și broaștele, pot rămâne înghețate într-un bloc de gheață iarna și totuși să-și păstreze starea de sănătate perfectă după topirea gheții, primăvara Asta se întâmplă deoarece folosesc glucoza pe post de antigel, ca să modifice punctul de îngheț al apei din sângele lor Astfel, sângele rămâne în stare lichidă, deși animalele în cauză sunt înghețate într-un bloc de gheață Totuși, o concentrație de glucoză atât de ridicată în corpul uman ar fi probabil fatală, astfel încât congelarea creierului uman în azot lichid este o întreprindere îndoielnică, deoarece cristalele de gheață în expansiune vor rupe pereții celulelor din interior (și, de asemenea, când celulele cerebrale mor, ionii de calciu dau năvală în interiorul lor, făcându-le să-și mărească volumul până când pereții se rup) În oricare dintre situații, cu foarte mare probabilitate, celulele cerebrale nu ar supraviețui procesului de congelare Decât să congelezi corpul și să riști o ruptură a celulelor, un proces mai sigur prin care să atingi nemurirea ar fi să-ți definitivezi conectomul În acest scenariu, doctorul tău va avea stocate toate conexiunile tale neurale pe un hard disk În esență, sufletul tău s-ar afla astfel pe un disc, redus la informație Apoi, într-un moment viitor, cineva va fi în măsură să-ți reînvie conectomul și, în principiu, să folosească fie o clonă, fie un dispozitiv alcătuit din tranzistori ca să te readucă la viață Proiectul Connectome, așa cum am menționat, este încă departe de a fi capabil să înregistreze conexiunile neurale ale unui om Dar, după cum susține dr Seung: „Este cazul să-i ridiculizăm pe căutătorii moderni ai nemuririi, numindu-i nebuni? Sau într-o zi ei vor chicoti deasupra mormintelor noastre?“ BOLILE MENTALE ȘI NEMURIREA Totuși, nemurirea poate avea și părțile ei negative Creierele electronice construite până în prezent conțin doar conexiunile dintre cortex și talamus Creierul obținut prin retroinginerie, fiind lipsit de corp, ar putea să sufere de izolare senzorială și chiar să manifeste semne de boli mintale, așa cum ajung să simtă deținuții ținuți în carcere izolate Probabil că prețul creării prin retroinginerie a unui creier nemuritor este nebunia Subiecții care sunt plasați în incinte izolate, unde sunt privați de orice contact cu lumea din afară, în cele din urmă ajung să aibă halucinații În 2008, televiziunea BBC a transmis un program de știință intitulat Total Isolation, în care au fost urmăriți șase voluntari plasați într-un buncăr nuclear, singuri și într-un întuneric complet După doar două zile, trei dintre voluntari au început să vadă și să audă lucruri – șerpi, mașini, zebre și stridii După ce au fost scoși din buncăr, doctorii au constatat că toți sufereau de deteriorare mentală Memoria unuia dintre ei a avut o diminuare de 36% Ne putem imagina că, după doar câteva săptămâni sau luni petrecute într-o astfel de situație, majoritatea ar înnebuni Pentru a menține sănătatea mintală a unui creier obținut prin retroinginerie, ar putea fi esențial să-l conectăm la senzori care primesc semnale de la mediul înconjurător, astfel încât să fie în stare să vadă și să aibă senzații din lumea exterioară Dar se naște o altă problemă: ar putea să „se prindă“ că este o anomalie grotescă, un cobai stângaci care trăiește din mila experimentatorilor Întrucât memoria și personalitatea creierului sunt identice cu ale persoanei originale, ar tânji după contactul cu oamenii Și totuși, sălășluind în memoria cine știe cărui supercomputer, cu un vălmășag macabru de electrozi atârnând în exterior, creierul obținut prin retroinginerie ar stârni repulsia oricărui alt om Stabilirea unor legături sufletești cu el ar fi imposibilă Prietenii i-ar întoarce spatele PRINCIPIUL OMULUI CAVERNELOR În acest moment, intră în acțiune ceea ce eu numesc Principiul Omului Cavernelor De ce dau greș atât de multe predicții rezonabile? Și de ce nu ar vrea cineva să trăiască veșnic în interiorul unui computer? Principiul Omului Cavernelor sună astfel: când avem de ales între tehnologie superioară și contact superior, optăm de fiecare dată pentru contactul superior De exemplu, dacă ni s-ar oferi să alegem între a vedea un muzician preferat live, în concert, și un CD al aceluiași muzician înregistrat în concert, ce am alege? Sau, dacă ni s-ar da să alegem între niște bilete cu care să putem vizita Taj Mahalul și simpla vizionare a unor imagini minunate ale acestuia, ce am prefera? Cu siguranță că am alege să vedem concertul live și biletele de avion Iar asta, pentru că am moștenit conștiința strămoșilor noștri simieni O parte din personalitatea noastră fundamentală probabil că nu s-a schimbat prea mult în ultima sută de mii de ani, de când primii oameni moderni au apărut în Africa O mare porțiune a conștiinței noastre este dedicată încercării de a arăta bine și de a-i impresiona pe membrii sexului opus și pe ceilalți semeni ai noștri Acest lucru este imprimat genetic în creierele noastre Este mult mai probabil, dată fiind conștiința noastră fundamentală, de natură simiană, să ne contopim cu computerele doar dacă acest lucru ne face mai bun corpul pe care-l avem astăzi, fără să-l înlocuiască în totalitate Principiul Omului Cavernelor explică probabil de ce unele predicții rezonabile nu s-au materializat niciodată, cum ar fi „biroul fără hârtii“ Se presupunea că apariția computerelor va face să dispară hârtia din birouri În mod paradoxal, de fapt, computerele au generat și mai multă hârtie Aceasta pentru că ne tragem din vânători care au nevoie de „dovada crimei“ (cu alte cuvinte, avem încredere în dovezile concrete, nu în electronii efemeri care dansează pe un ecran de computer și dispar când îl oprim de la buton) În mod similar, „orașul fără oameni“, ai cărui locuitori ar folosi realitatea virtuală pentru a se duce la ședințe în loc să facă naveta, nu s-a materializat niciodată Naveta către și dinspre orașe e mai anevoioasă ca oricând De ce? Pentru că suntem animale sociale cărora le place să interacționeze unele cu altele Videoconferințele, deși utile, nu pot reda întregul spectru de informații subtile oferite de limbajul non-verbal Un șef, de exemplu, ar putea dori să depisteze problemele din rândul personalului subordonat și, prin urmare, vrea să-i vadă pe subalterni foindu-se stingheriți și transpirând sub presiunea întrebărilor sale Poți să faci asta doar când interacțiunea are loc direct OAMENII CAVERNELOR ȘI NEUROȘTIINȚA Când eram copil, am citit Trilogia Fundației a lui Isaac Asimov, care m-a influențat profund Mai întâi, m-a forțat să-mi pun o întrebare simplă: cum va arăta tehnologia peste cincizeci de mii de ani, când vom avea un imperiu galactic? De asemenea, nu m-am putut abține să nu mă întreb, pe toată durata lecturii, de ce oamenii arată și acționează la fel ca în zilele noastre? Mă gândeam că, fără doar și poate, peste câteva mii de ani, oamenii ar trebui să aibă corpuri de cyborgi, cu capacități supraumane Ar fi trebuit să renunțe la formele umane plăpânde de câteva milenii Am găsit două răspunsuri Mai întâi, Asimov a vrut să-i atragă pe tinerii cititori dispuși să-i cumpere cartea, așa încât a creat personaje cu care acei cititori să se poată identifica, inclusiv cu defectele lor În al doilea rând, poate că oamenii din viitor vor putea opta să dețină corpuri superdotate, dar vor prefera să arate normal în cea mai mare parte a timpului Iar asta s-ar întâmpla pentru că mintea lor nu se va fi schimbat de când oamenii au ieșit prima oară din păduri, astfel încât acceptarea de către semeni și de către reprezentanții sexului opus continuă să determine modul în care arată și ce-și doresc de la viață Să aplicăm acum Principiul Omului Cavernelor la neuroștiința viitorului Asta înseamnă că, cel puțin, orice modificare a formei de bază a omului va trebui să fie aproape invizibilă din exterior Nu vrem să semănăm cu un evadat dintr-un film SF, cu electrozi atârnând din cap Implanturile cerebrale care ar putea însera amintiri sau ne-ar putea spori inteligența vor fi adoptate numai dacă nanotehnologia va putea produce senzori și sonde microscopice care să nu poată fi sesizate cu ochiul liber În viitor, ar putea fi posibil să se producă nanofibre, poate din nanotuburi de carbon cu grosimea de o moleculă, atât de subțiri încât vor putea intra în contact cu neuronii cu o precizie chirurgicală și să ne îmbunătățească capacitățile mentale, lăsându-ne însă nemodificată înfățișarea Între timp, dacă va fi nevoie să ne conectăm la un supercomputer pentru a încărca informații, nu vrem să fim legați de un cablu înfipt în coloana vertebrală, ca în Matrix Conexiunea va trebui să fie fără fir, astfel încât să putem accesa vastele cantități de informații stocate în computer prin simpla localizare a celui mai apropiat server Astăzi, avem implanturi cohleare și retine artificiale care pot dărui auz și vedere pacienților, dar în viitor simțurile noastre vor fi îmbunătățite prin utilizarea nanotehnologiei, care ne va păstra înfățișarea umană de bază De exemplu, am putea avea opțiunea de a ne crește forța mușchilor, prin modificări genetice sau exoschelete Ar putea exista un magazin dedicat corpului omenesc, de unde am putea comanda „piese de schimb“, pe măsură ce se uzează cele vechi, dar acestea și alte ameliorări de natură fizică ale corpului vor trebui să evite abandonarea formei umane O altă cale de utilizare a acestei tehnologii în conformitate cu Principiul Omului Cavernelor este să o folosim ca o opțiune și nu ca un mod de viață permanent Am putea dori să avem opțiunea de a ne conecta la această tehnologie și apoi să ne deconectăm la scurt timp Oamenii de știință ar putea dori să-și sporească inteligența ca să rezolve o problemă deosebit de dificilă Dar, după aceea, vor putea să-și scoată căștile sau implanturile și să-și vadă în continuare de viața lor normală În acest mod, nu vom fi surprinși arătând ca niște cadeți spațiali în fața prietenilor noștri Ideea este că nimeni nu te va forța să faci ceva din toate astea Ne-am dori să avem posibilitatea de a ne bucura de beneficiile acestei tehnologii, fără dezavantajul de a arăta caraghioși Așa încât, în secolele care vor veni, este probabil ca trupurile noastre să arate foarte asemănător cu cele pe care le posedăm astăzi, doar că ele vor fi perfecte și vor avea puteri superioare Este o rămășiță a trecutului nostru simian faptul că, și acum, conștiința ne este dominată de dorințe străvechi Dar cum rămâne cu nemurirea? Așa cum am văzut, un creier obținut prin retroinginerie, având toate trăsăturile de personalitate ale persoanei originale, va înnebuni în cele din urmă dacă este plasat într-un computer Mai mult, conectarea acestui creier la senzori externi astfel încât să poată primi stimuli din mediul înconjurător ar crea o monstruozitate grotescă O soluție parțială la această problemă este să se conecteze creierul astfel obținut la un exoschelet Dacă exoscheletul acționează ca un surogat, atunci creierul obținut prin retroinginerie va fi capabil să se bucure de senzații cum ar fi pipăitul și văzul fără să pară grotesc În cele din urmă, exoscheletul va funcționa wireless, astfel încât să se comporte ca un om, dar să fie controlat de un creier obținut prin retroinginerie și care „trăiește“ într-un computer Surogatul va avea astfel tot ce-i mai bun din două lumi Fiind un exoschelet, va fi perfect Va poseda super-puteri Întrucât va fi conectat wireless la un creier din interiorul unui mare computer, ar fi, totodată, nemuritor Și, în sfârșit, întrucât ar sesiza stimulii din mediul înconjurător și ar arăta atrăgător ca un om adevărat, nu va avea așa de multe probleme să interacționeze cu oamenii, dintre care mulți vor fi optat și ei pentru aceeași procedură Așa încât conectomul real ar fi localizat într-un supercomputer staționar, deși conștiința lui s-ar manifesta într-un surogat de corp perfect și mobil Toate acestea ar necesita un nivel de tehnologie mult superior față de orice s-ar putea realiza în zilele noastre Totuși, ținând cont de ritmul rapid al progresului științific, ar putea deveni realitate până la sfârșitul secolului TRANSFER AFECTIV ÎN ETAPE În acest moment, procesul de retroinginierie presupune transferarea informației din interiorul creierului, neuron cu neuron Creierul uman trebuie secționat în felii, întrucât scanările RMN nu sunt deocamdată suficient de rafinate pentru a identifica arhitectura neurală a creierului viu Așa încât, până când nu se va putea face acest lucru, dezavantajul vădit al acestei abordări este că persoana în cauză trebuie să moară înainte de a putea fi supusă retroingineriei De asemenea, întrucât creierul se degradează rapid după moarte, conservarea lui va trebui să aibă loc imediat, lucru foarte dificil de înfăptuit Dar s-ar putea să existe o cale de a atinge nemurirea fără să fie nevoie să murim înainte Ideea a fost propusă de dr Hans Moravec, fostul director al Laboratorului de Inteligență Artificială de la Universitatea Carnegie Mellon Când l-am intervievat, mi-a spus că își imaginează un timp în viitorul îndepărtat când vom putea să aplicăm retroingineria cerebrală pentru un scop specific: să transferăm mintea într-un corp robotizat nemuritor, chiar în timp ce persoana rămâne conștientă Dacă putem aplica retroingineria fiecărui neuron din creier, de ce să nu creăm o copie din tranzistori, duplicând cu precizie procesele de gândire ale minții? În acest mod, nu trebuie să mori ca să trăiești veșnic Poți să rămâi conștient pe toată durata procesului Moravec mi-a spus că procesul va trebui realizat în etape Mai întâi, stai întins pe o targă, lângă un robot lipsit de creier În continuare, un chirurg-robotizat îți extrage câțiva neuroni din creier, după care îi duplică cu câțiva tranzistori situați în robot Creierul tău este conectat prin fire la tranzistorii din capul gol al robotului Neuronii sunt apoi aruncați și înlocuiți de circuitul din tranzistori Întrucât creierul tău rămâne conectat la acești tranzistori prin intermediul firelor, el funcționează normal și rămâi pe deplin conștient în cursul procesului În continuare, superchirurgul îndepărtează tot mai mulți neuroni din creierul tău, duplicând de fiecare dată acești neuroni cu tranzistori în interiorul robotului Pe la jumătatea operației, jumătate din creierul tău rămâne gol; cealaltă jumătate este conectată prin fire la un număr mare de tranzistori din interiorul capului robotului În cele din urmă, toți neuronii creierului tău vor fi fost îndepărtați, lăsând în urmă un creier robotizat care constituie un duplicat exact al creierului tău original, neuron cu neuron La finalul procesului, te ridici de pe targă și constați că ești posesor al unui corp cu o formă perfectă Ești chipeș și frumos mai presus de visele tale și ai puteri și capacități supraumane Ca un bonus, mai ești și nemuritor Te uiți înapoi la corpul tău original muritor, care a rămas doar un înveliș îmbătrânit, lipsit de minte Firește, această tehnologie este cu mult înaintea vremii noastre Nu putem să obținem prin retroinginerie un creier uman, cu atât mai puțin să facem o copie fidelă a acestuia din tranzistori (Una dintre principalele critici aduse acestei abordări este aceea că un creier din tranzistori s-ar putea să nu încapă într-un craniu De fapt, ținând cont de dimensiunile componentelor electronice, creierul din tranzistori ar putea avea dimensiunea unui supercomputer uriaș În acest sens, această variantă începe să semene cu cea precedentă, în care creierul obținut prin retroinginerie este stocat într-un supercomputer uriaș, care, la rândul lui, controlează un surogat Dar marele avantaj al acestei abordări constă în faptul că nu trebuie să mori mai întâi; ai rămâne conștient pe toată durata procesului ) Te ia amețeala când te gândești la toate aceste posibilități Toate par să fie în concordanță cu legile fizicii, dar barierele tehnologice din calea punerii lor în practică sunt cu adevărat formidabile Toate aceste propuneri de încărcare a conștiinței într-un computer necesită o tehnologie care ține de un viitor îndepărtat Dar există o ultimă propunere pentru atingerea nemuririi care nu recurge deloc la retroingineria creierului Necesită doar un „nanobot“ microscopic care să poată manipula atomii individuali Atunci, de ce să nu trăim veșnic în corpul pe care ni l-a dat natura, ajutați doar de niște „reglaje“ periodice care să-l facă nemuritor? CE ESTE ÎMBĂTRÂNIREA? Această nouă abordare încorporează ultimele cercetări din domeniul procesului de îmbătrânire În mod tradițional, sursa procesului de îmbătrânire constituie un subiect de controversă între biologi Dar, în ultimul deceniu, o nouă teorie a câștigat o acceptare treptată și a unificat numeroasele direcții de cercetare legate de îmbătrânire În esență, îmbătrânirea este o acumulare de erori, la nivel genetic și la nivel celular Odată cu îmbătrânirea celulelor, erorile încep să se acumuleze în ADN-ul lor, în același timp cu acumularea de reziduuri celulare, ceea ce face celulele să devină leneșe Pe măsură ce celulele încep să funcționeze greșit, pielea începe să se lase, oasele devin fragile, părul cade și sistemul nostru imunitar se deteriorează În cele din urmă, murim Dar celulele au și mecanisme de corectare a erorilor Totuși, cu timpul, aceste mecanisme de corecție încep să dea greș, ceea ce accelerează îmbătrânirea Prin urmare, scopul este să se întărească mecanismele naturale de reparare a celulelor, lucru ce poate fi făcut prin terapie genică și prin crearea de noi enzime Dar mai există o cale: folosirea asambloarilor „nanoboți“ Unul din elementele de bază ale acestei tehnologii futuriste este ceva denumit „nanobot“, sau mașină atomică, care patrulează prin sânge, anihilând celulele canceroase, reparând stricăciunile provocate de procesul de îmbătrânire și menținându-ne veșnic tineri și sănătoși Natura a creat deja anumiți nanoboți, sub forma celulelor imunitare care patrulează corpul prin sânge Dar celulele imunitare atacă virușii și corpurile străine, nu și procesul de îmbătrânire Nemurirea este la îndemână dacă acești nanoboți anulează ravagiile pe care procesul de îmbătrânire le fac la nivel molecular și celular În această viziune, nanoboții sunt asemenea celulelor imunitare, ca niște polițiști minusculi care patrulează în sângele nostru Ei atacă orice celulă canceroasă, neutralizează virușii și curăță reziduurile și mutațiile Astfel, am avea posibilitatea să dobândim nemurirea folosindu-ne propriile corpuri, nu cine știe ce robot sau clonă NANOBOȚII – REALITATE SAU FANTEZIE? Filosofia mea personală spune că dacă ceva este în concordanță cu legile fizicii, atunci realizarea acelui ceva devine o problemă economică și de inginerie Obstacolele de natură economică și inginerească pot fi uriașe, firește, făcând ca acea realizare să fie greu de pus în practică deocamdată, cu toate acestea, rămâne posibilă La prima vedere, nanobotul e simplu: o mașină atomică cu brațe și clești care înșfacă moleculele, le taie în puncte specifice și apoi le unește la loc Tăind și lipind diferiți atomi, nanobotul poate crea aproape orice moleculă cunoscută, ca un magician care scoate ceva din joben Întrucât se poate autoreplica, este necesar să se construiască un singur nanobot În continuare, acesta va lua materiile prime, le va digera și va crea milioane de alți nanoboți Acest lucru ar putea declanșa o a doua Revoluție Industrială, odată cu scăderea vertiginoasă a costurilor legate de materialele de construcție Într-o zi, probabil că fiecare locuință va avea propriul asamblor molecular, astfel încât vei putea avea tot ce-ți dorești doar solicitând acel lucru Dar, întrebarea-cheie este dacă nanoboții sunt în concordanță cu legile fizicii? În 2001, doi vizionari au avut o dispută aprinsă pe marginea acestei întrebări esențiale Miza o constituia nici mai mult, nici mai puțin decât o viziune a întregului viitor al tehnologiei De o parte se afla regretatul Richard Smalley, laureat al Premiului Nobel pentru Chimie, sceptic în privința nanoboților De cealaltă parte era Eric Drexler, unul dintre părinții fondatori ai nanotehnologiei Bătălia lor titanică s-a desfășurat în paginile mai multor reviste științifice din 2001 până în 2003 Smalley susținea că, la scară atomică, apar noi forțe cuantice care fac imposibilă existența nanoboților În opinia lui, eroarea comisă de Drexler și alții era că nanoboții, cu cleștii și brațele lor, nu pot funcționa la scară atomică Există forțe noi (de exemplu, forța Casimir), care cauzează atracția sau respingerea reciprocă a atomilor El a denumit asta problema „degetelor boante și lipicioase“, pentru că degetele nanobotului nu ar fi ca niște instrumente delicate și precise Intervin forțele cuantice, astfel încât ar fi fost ca și cum ai fi încercat să sudezi două piese metalice purtând niște mănuși groase de câțiva centimetri Mai mult, de fiecare dată când încerci să sudezi bucățile de metal, acestea ori sunt atrase ori sunt respinse de tine, astfel încât nu poți să le apuci cum se cuvine Drexler a ripostat afirmând că nanoboții nu sunt elemente de science-fiction – chiar există Să ne gândim la ribozomii din corpul omenesc Aceștia sunt esențiali în crearea și modelarea moleculelor de ADN Ei pot tăia și îmbina moleculele de ADN în puncte specifice, ceea ce face posibilă crearea de noi lanțuri de ADN Dar Smalley n-a fost mulțumit cu explicația, afirmând că ribozomii nu sunt niște mașini universale, care să poată tăia și lipi tot ce vrem; ele lucrează în mod specific asupra moleculelor de ADN Mai mult, ribozomii sunt substanțe chimice organice care au nevoie de enzime pentru accelerarea reacției, aceasta având loc doar într-un mediu apos Întrucât tranzistorii sunt făcuți din siliciu, nu din apă, aceste enzime nu vor funcționa niciodată, a conchis el La rândul lui, Drexler a arătat că agenții catalizatori pot să funcționeze chiar și în absența apei Acest schimb aprins de replici s-a prelungit pe durata mai multor runde În final, fiind vorba de doi concurenți de forțe egale, ambele părți păreau epuizate Drexler a trebuit să admită că analogia cu lucrătorii înarmați cu foarfeci și lămpi de gaz era prea simplistă și că, într-adevăr, forțele cuantice își fac simțită prezența La rândul lui, Smalley a fost nevoit să-și recunoască incapacitatea de a aplica o lovitură de „knockout“ Natura are cel puțin o cale de a evita problema „degetelor boante și lipicioase“, ca în cazul ribozomilor, și probabil că există și alte căi subtile, neprevăzute Dincolo de detaliile acestei controverse, Ray Kurzweil este convins că acești nanoboți, indiferent dacă au degete boante și lipicioase, vor modela într-o bună zi nu doar moleculele, ci și societatea însăși El și-a sintetizat viziunea spunând: „Nu am de gând să mor… eu văd asta, în ultimă instanță, ca pe o deșteptare a întregului univers Cred că în acest moment întregul univers este în esență alcătuit din materie și energie inerte și cred că se va trezi Dar dacă se transformă în această materie și energie de inteligență sublimă, sper să fac parte din asta “ Oricât de fantastice sunt aceste speculații, ele nu sunt decât o prefață la următorul salt în materie de astfel de idei Poate că într-o zi mintea nu numai că se va elibera de corpul său material, ci va fi, de asemenea, capabilă să exploreze universul ca o ființă din energie pură Ideea potrivit căreia conștiința va fi într-o zi liberă să rătăcească printre stele constituie visul suprem Oricât de incredibil ar părea, această ipoteză s-ar putea să se situeze în limitele legilor fizicii 13 MINTEA CA ENERGIE PURĂ Ideea potrivit căreia într-o zi conștiința ar putea să se răspândească în întreg universul a fost una căreia fizicienii i-au acordat multă atenție Sir Martin Rees, Astronomul Regal al Marii Britanii, a scris: „Găurile negre, extradimensiunile și computerele cuantice dau naștere unor scenarii speculative care ar putea să ne transforme, în cele din urmă, întregul univers într-un «cosmos viu»!“ Dar se va elibera într-o zi mintea de corpul ei material ca să exploreze întregul univers? Aceasta a fost tema explorată în povestirea SF clasică a lui Isaac Asimov „Ultima întrebare“ (Autorul avea să-și amintească cu duioșie că aceasta a rămas povestirea lui preferată dintre toate cele pe care le-a scris ) În narațiunea sa SF, într-un viitor de peste câteva miliarde de ani, oamenii își vor fi plasat corpurile fizice în niște containere pe o planetă obscură, eliberându-și mințile ca să controleze energia pură din întreaga galaxie În locul unor surogate făcute din oțel și siliciu, aceste surogate sunt ființe din energie pură care se pot deplasa fără efort în locurile cele mai depărtate din spațiu, trecând pe lângă stele care au explodat, galaxii în coliziune și alte minuni ale universului Dar oricât de puternică a devenit omenirea, privește neajutorată moartea finală a universului însuși în Marele Îngheț Cuprinsă de disperare, omenirea construiește un supercomputer ca să răspundă la întrebarea finală: poate fi oprită moartea universului? Computerul este atât de mare și de complex încât a trebuit plasat în hiperspațiu Însă computerul răspunde pur și simplu că nu are suficiente informații pentru a da un răspuns După mai mulți eoni, stelele încep să se întunece și toată viața din univers este pe cale să se stingă Dar, pe neașteptate, supercomputerul găsește în sfârșit o modalitate de a opri moartea universului El colectează stele moarte din întreg universul, le combină într-o uriașă sferă cosmică și o aprinde În momentul când sfera explodează, supercomputerul anunță: „Să se facă lumină!“ Și s-a făcut lumină Așadar, omenirea, odată eliberată de constrângerile corpului fizic, este capabilă să se joace de-a Dumnezeu și să creeze un nou univers La prima vedere, povestea fantastică a lui Asimov despre niște ființe din energie pură care se deplasează de-a lungul și de-a latul universului pare imposibilă Suntem obișnuiți cu ideea de ființe din carne și oase, supuse legilor fizicii și biologiei, trăind și respirând pe Pământ și ținute în chingile gravitaționale ale planetei noastre Conceptul de entități conștiente din energie, care să străbată galaxia în lung și-n lat, fără să fie încurcate de limitările corpurilor materiale, este o idee stranie Totuși, visul de a explora universul ca ființe din energie pură se încadrează foarte bine în legile fizicii Să ne gândim la cea mai familiară formă de energie pură, un fascicul laser, care este capabil să conțină cantități de informație uriașe Astăzi, trilioane de semnale sub formă de apeluri telefonice, pachete de date, fișiere video și mesaje de e-mail sunt transmise în mod curent prin cablurile din fibră optică prin care „circulă“ fascicule laser Într-o zi, poate chiar în secolul viitor, vom reuși să transmitem partea conștientă a creierelor noastre în tot sistemul solar plasându-ne conectomul spre stele, cu ajutorul unui fascicul de lumină (Acest lucru ar fi posibil deoarece lungimea de undă a fasciculului laser este microscopică, adică, de ordinul câtorva milionimi de metru Asta înseamnă că se pot comprima cantități imense de informație pe tiparul ondulatoriu al laserului Să ne gândim la codul Morse Punctele și liniuțele acestui cod pot fi ușor suprapuse peste tiparul ondulatoriu al unui fascicul laser Și mai multă informație poate fi transferată cu un fascicul de raze X, care au o lungime de undă mai mică decât dimensiunea unui atom ) O cale de a explora galaxia, eliberați de restricțiile stânjenitoare ale materiei obișnuite, este să ne plasăm conectoamele pe fascicule laser direcționate spre lună, spre alte planete sau chiar spre stele Ținând cont de programul intensiv de determinare a căilor neurale din creier, conectomul complet al creierului uman ar fi disponibil spre sfârșitul acestui secol, iar o formă de conectom care să poată fi plasată pe un fascicul laser ar putea fi realizată în secolul viitor Fasciculul laser ar conține toată informația necesară pentru reasamblarea unei ființe conștiente Deși s-ar putea să treacă ani sau chiar secole până când fasciculul laser ar ajunge la destinație, din punctul de vedere al persoanei care călătorește cu respectivul fascicul, deplasarea ar avea loc instantaneu În esență, conștiința „pasagerului“ este înghețată pe fasciculul laser care se deplasează prin vidul cosmic, așa încât călătoria până în cealaltă parte a galaxiei pare să aibă loc într-o clipită În acest mod, am evita toate elementele mai puțin plăcute ale călătoriei interplanetare și interstelare În primul rând, nu ar mai fi nevoie să se construiască rachete colosale de propulsie În schimb, nu ar mai trebui decât să apeși pe butonul „pornit“ al unui laser În al doilea rând, nu ar mai exista forțele gravitaționale uriașe care solicită corpurile astronauților la accelerarea în spațiu În schimb, accelerarea la viteza luminii s-ar face instantaneu, întrucât „astronauții“ ar fi imateriali În al treilea rând, nu ar mai trebui înfruntate pericolele legate de spațiul cosmic, dat fiind că asteroizii și radiația trec prin „astronauți“ fără să provoace vreun rău În al patrulea rând, nu ar trebui să-ți congelezi corpul ca să îndure ani de plictiseală în interiorul unei rachete convenționale În schimb, străbați spațiul cosmic cu cea mai mare viteză din univers, înghețat în timp Când fasciculul laser a ajuns la destinație, acolo va trebui să existe o stație de recepție care să transfere datele din fascicul într-un supercomputer, acesta urmând să readucă la viață ființa înzestrată cu conștiință Codul care a fost imprimat în fasciculul laser preia acum controlul supercomputerului și îi redirecționează programarea Conectomul dă supercomputerului comanda de a începe simularea viitorului pentru a-și atinge scopurile (adică, să devină conștient) Această ființă conștientă din interiorul supercomputerului trimite apoi semnale, prin conexiune fără fir, la un corp surogat, care i-a așteptat la destinație În acest mod, astronauții se „trezesc“ brusc pe o planetă sau pe o stea îndepărtată, într-un corp robotic sau într-un surogat, ca și cum călătoria ar fi avut loc într-o clipită Toate calculele complexe au loc într-un supercomputer uriaș, care dirijează apoi mișcările surogatului ce urmează să ducă la îndeplinire misiunea de pe acea stea îndepărtată Astronauții nu mai au de-a face cu toate pericolele legate de călătoria spațială, ca și cum nimic nu s-ar fi întâmplat Acum să ne imaginăm o rețea uriașă de asemenea stații împrăștiată în tot sistemul solar, ba chiar în toată galaxia Din punctul nostru de vedere, să ne deplasăm de la o stea la alta ar fi ceva aproape lipsit de efort, pentru că am călători cu viteza luminii în expediții aproape instantanee În fiecare stație, există câte un surogat robotic care așteaptă ca noi să intrăm în corpul său, exact ca o cameră goală de hotel care așteaptă să ne cazăm în ea Am ajuns la destinație cu forțe proaspete și echipați cu un corp superuman Tipul de surogat robotic care ne așteaptă la capătul acestei călătorii va depinde de misiune Dacă trebuie să explorăm o planetă necunoscută, atunci corpul-surogat va trebui să lucreze în condiții dure Va trebui să se adapteze la un câmp gravitațional diferit, la o atmosferă toxică, la temperaturi scăzute sau extrem de înalte, la cicluri noapte-zi diferite și la un asalt constant de radiație mortală Pentru a supraviețui în aceste condiții aspre, corpul-surogat va trebui să fie înzestrat cu puteri excepționale și simțuri supraomenești Dacă însă corpul surogat e doar pentru relaxare, atunci va fi proiectat pentru activități recreative Ar maximiza plăcerea de a zbura prin spațiu pe schiuri, plăci de surfing, zmeie, deltaplane sau planoare sau de a expedia o minge prin spațiu propulsată de o lovitură de bâtă, de crosă sau de rachetă Sau, dacă misiunea constă în conviețuirea cu populația locală și studierea acesteia, atunci surogatul ar trebui să aibă măcar aproximativ caracteristicile fiziologice ale populației indigene (ca în filmul Avatar) Este adevărat că, pentru a crea această rețea de stații laser, ar fi necesar ca mai întâi să ajungem la acele planete și stele în maniera clasică, în nave spațiale convenționale Apoi, s-ar putea construi primul set de aceste stații laser (Probabil că metoda cea mai rapidă, mai ieftină și mai eficientă de creare a acestei rețele interstelare ar fi să se trimită sonde robotizate auto-replicante în toată galaxia Dat fiind că pot să se auto-copieze, pornind de la o singură asemenea sondă, după multe generații, vor exista miliarde de astfel de sonde împrăștiindu-se în toate direcțiile, fiecare dintre ele creând câte o stație laser acolo unde aterizează Vom discuta mai pe larg acest aspect în capitolul următor ) Dar după ce rețeaua este complet realizată, ne putem gândi la un flux continuu de ființe conștiente care să rătăcească prin galaxie, astfel încât în orice moment mulțimi de oameni pleacă și ajung din și în diferite părți ale galaxie Orice stație laser din rețea ar putea să arate ca Grand Central Station Oricât de futurist ar părea acest scenariu, elementele fundamentale de fizică pentru acest concept sunt deja bine stabilite Acestea includ plasarea unor vaste cantități de date pe fascicule laser, trimiterea acestor informații pe distanțe de mii de kilometri și apoi decodificarea informației la celălalt capăt al traseului Prin urmare, problemele majore cu care se confruntă această idee nu țin de fizică, ci de inginerie Din această cauză, s-ar putea să dureze încă un secol să trimitem întregul nostru conectom cu un fascicul laser îndeajuns de puternic ca să ajungă la alte planete Ar putea să mai dureze un secol până când vom putea să ne trimitem mințile spre stele Ca să vedem dacă acest lucru este fezabil, este instructiv să facem câteva calcule simple, pe un petic de hârtie Prima problemă este aceea că fotonii dintr-un fascicul laser de grosimea unui creion, deși par să fie într-o formație perfect paralelă, de fapt diverg ușor în spațiu (Când eram copil, țineam lanterna aprinsă îndreptată spre lună și mă întrebam dacă lumina va ajunge vreodată la ea Răspunsul este da Atmosfera absoarbe peste 90% din fasciculul inițial, dar lasă ceva care ajunge la lună Dar adevărata problemă este că imaginea pe care lanterna o aruncă în final peste lună are un diametru de câțiva kilometri Aceasta se întâmplă în virtutea principiului de incertitudine; până și fasciculele laser trebuie să fie ușor divergente Întrucât nu putem cunoaște poziția precisă a fasciculului laser, potrivit legilor fizicii cuantice, acesta trebuie să fie divergent în funcție de timp ) Dar transmiterea conectomilor noștri pe lună nu ne oferă cine știe ce avantaj, dat fiind că e mai ușor să rămâi pur și simplu pe Pământ și să controlezi surogatul lunar direct prin radio Întârzierea este de numai o secundă când trimiți o comandă surogatului Adevăratul avantaj apare când controlezi surogatele pe planete până la care mesajele radio ar putea ajunge în câteva ore Procesul de emitere a unor comenzi prin radio unui surogat, așteptarea răspunsului și transmiterea unei noi comenzi ar fi dureros de lent, putând să dureze zile în șir Dacă vrei să trimiți un fascicul laser către alte planete, mai întâi trebuie să construiești o baterie de lasere pe lună, dincolo de atmosfera care să absoarbă semnalul Trimis de pe lună, fasciculul laser ar putea ajunge la planetele de destinație în câteva minute până la câteva ore După ce fasciculul a trimis conectomul la planete, este posibil să se controleze direct surogatul, fără niciun factor care să întârzie procesul Așadar, înființarea unei rețele de stații laser în tot sistemul solar ar putea fi realizată până în secolul următor Dar problemele sunt amplificate când încercăm să trimitem fasciculele laser către stele Asta înseamnă că ar trebui să avem stații releu plasate pe asteroizi și stații spațiale pe tot traseul, care să amplifice semnalul, să reducă erorile și să trimită mesajul la următoarea stație-releu Acest lucru s-ar putea face prin folosirea cometelor aflate între soarele nostru și stelele apropiate De exemplu, norul de comete Oort, care se extinde până la circa un an-lumină față de soare (sau o pătrime din distanța până la cea mai apropiată stea) Este un înveliș sferic care conține miliarde de comete, multe dintre acestea stând nemișcate în spațiul gol Probabil că un nor de comete similar lui Oort înconjoară sistemul stelar Centauri, cei mai apropiați vecini stelari ai noștri Presupunând că și acest nor Oort se extinde până la un an-lumină față de acele stele, atunci jumătate din distanța de la sistemul nostru solar la următorul conține comete staționare pe care putem construi stații releu pentru lasere O altă problemă este cantitatea imensă de date care trebuie trimisă prin fasciculul laser Potrivit estimării făcute de dr Sebastian Seung, informația totală conținută în conectomul unei persoane este de aproximativ un zettabyt (adică, 1 urmat de 21 de zerouri) Ceea ce echivalează aproximativ cu toată cantitatea de informație conținută astăzi în World Wide Web Să ne imaginăm acum că trimitem în spațiu fasciculele unei baterii de lasere, purtând acest imens munte de informații Fibrele optice pot transporta terabyți de date pe secundă (1 urmat de 12 zerouri) În secolul următor, progresele în stocarea informației, comprimarea datelor și unificarea fasciculelor laser pot crește această eficiență cu un factor de un milion Ceea ce înseamnă că va dura câteva ore să trimitem în spațiu fasciculul care să transporte toată informația conținută în creier Așa încât problema nu constă în cantitatea uriașă de date trimisă cu fasciculul laser În principiu, fasciculele laser pot transporta o cantitate nelimitată de date Adevăratele „gâtuiri“ se vor produce la stațiile de recepție de la cele două capete, care trebuie să aibă comutatoare capabile să manipuleze această cantitate de date la o viteză orbitoare S-ar putea ca tranzistorii de siliciu să nu fie suficient de rapizi pentru prelucrarea acestui volum de date În schimb, s-ar putea să fim nevoiți să folosim computere cuantice, care efectuează operațiile nu pe tranzistori de siliciu, ci pe atomi individuali În prezent, computerele cuantice se află într-un stadiu primitiv, dar în secolul următor ar putea fi suficient de puternice pentru a prelucra zettabyți de informație FIINȚE DE ENERGIE PLUTITOARE Un alt avantaj al folosirii computerelor cuantice pentru prelucrarea acestui munte de date constă în șansa de a crea ființe de energie care să plutească în aer, din cele care apar frecvent în creațiile de science-fiction și fantasy Aceste ființe ar reprezenta conștiința în forma ei cea mai pură La început, totuși, acestea ar putea să pară că violează legile fizicii, întrucât lumina se deplasează întotdeauna cu viteza luminii Dar în ultimul deceniu, fizicienii de la Universitatea Harvard au creat senzație prin faptul că au reușit să oprească pe loc un fascicul de lumină Aparent, acești fizicieni au realizat imposibilul, încetinind un fascicul de lumină la o viteză suficient de mică pentru a-l plasa într-un recipient Capturarea unui fascicul de lumină într-un recipient nu e un lucru atât de fantastic dacă te uiți atent la un pahar de apă Când raza de lumină pătrunde în apă, își micșorează viteza, abătându-se cu un anumit unghi în punctul de intrare în apă În mod similar, lumina deviază când intră în sticlă, făcând posibile telescoapele și microscoapele Motivația acestor fenomene vine din teoria cuantică Să ne gândim la vechiul Pony Express, care livra corespondența în Vestul Americii, în secolul al XIX-lea Fiecare căluț putea să sprinteze între stațiile-releu cu mare viteză Dar strangularea era cauzată de întârzierile din fiecare stație, unde trebuia făcut schimbul călărețului, al calului, al corespondenței Acest lucru micșora considerabil viteza medie a corespondenței În mod similar, în vidul dintre atomi, viteza luminii este c, egală cu circa 300 000 km/s Totuși, când se ciocnește de atomi, lumina este întârziată; este absorbită pentru scurt timp și reemisă de atomi, care o retrimit cu o întârziere de o fracțiune de secundă Această mică întârziere este responsabilă pentru încetinirea aparentă a razei de lumină în paharul de apă Cercetătorii de la Harvard au valorificat acest fenomen, luând un container cu gaz și răcindu-l cu atenție până aproape de zero absolut La temperaturi atât de scăzute, atomii de gaz absorb raza de lumină pe perioade din ce în ce mai lungi, înainte de a o reemite Astfel, crescând acest factor de întârziere, ei au putut să încetinească raza de lumină până când a ajuns în stare de repaus Raza continua să se deplaseze cu viteza luminii între atomii de gaz, dar perioada în care era absorbită de aceștia creștea progresiv Acest lucru dă naștere posibilității ca o ființă conștientă, în loc să-și asume controlul unui surogat, să prefere să rămână în formă de energie pură și să rătăcească, aproape asemenea unui duh, în acest fel Așadar în viitor, când fasciculele laser conținând conectomii noștri vor fi trimise spre stele, fasciculul ar putea fi transferat într-un nor de molecule gazoase și apoi închis într-o sticlă Această „sticlă de lumină“ este foarte similară cu un computer cuantic Ambele au o colecție de atomi care vibrează la unison, în care atomii sunt în fază unii cu ceilalți Și amândouă pot efectua calcule complexe care depășesc cu mult capacitățile oricărui computer obișnuit Așa încât, dacă problemele legate de computerele cuantice ar putea fi rezolvate, am putea dobândi și abilitatea de a manipula și aceste „sticle de lumină“ MAI RAPID DECÂT LUMINA? Vedem, așadar, că toate aceste probleme țin de inginerie Nu există nicio lege a fizicii care să ne împiedice să călătorim pe un fascicul de energie în secolul următor sau mai târziu Prin urmare, aceasta este cea mai convenabilă modalitate de a vizita planetele și stelele din univers În loc să ne deplasăm pe o rază de lumină, cum visau poeții, devenim o rază de lumină Ca să înțelegem cu adevărat viziunea descrisă în povestirea de science-fiction a lui Asimov, trebuie să ne întrebăm dacă este cu adevărat posibilă călătoria intergalactică cu viteze peste cea a luminii În această povestire, ființe extraordinar de puternice se mișcă în voie între galaxii separate de milioane de ani-lumină Este posibil acest lucru? Pentru a răspunde la această întrebare, trebuie să forțăm chiar granițele fizicii cuantice moderne În ultimă instanță, niște lucruri numite „găuri de vierme“ ar putea să ne ofere niște scurtături prin vastitatea spațiului și timpului Iar ființe alcătuite din energie pură și nu din materie vor avea avantajul decisiv de a trece prin ele Într-un anumit fel, Einstein joacă aici rolul polițistului de proximitate, care spune că nu te poți deplasa mai repede decât lumina, viteza acesteia fiind viteza maximă din univers De exemplu, ca să străbați Calea Lactee ai avea nevoie de o sută de mii de ani, chiar dacă ai naviga pe un fascicul laser Deși pentru călător a trecut doar un moment, timpul pe planeta de origine a progresat cu o sută de mii de ani Iar trecerea de la o galaxie la alta ar presupune milioane până la miliarde de ani-lumină Dar Einstein însuși a lăsat o portiță în opera sa În teoria generală a relativității din 1915, el a arătat că gravitația ia naștere din curbarea spațiu-timpului Gravitația nu este „atracția“ exercitată de o forță misterioasă invizibilă, așa cum crezuse Newton, fiind de fapt o „împingere“ cauzată de spațiul însuși care se curbează în jurul unui obiect Acest lucru nu numai că a explicat într-un mod strălucit curbura luminii stelare la trecerea prin apropierea stelelor și expansiunea universului, dar a lăsat deschisă și posibilitatea ca textura spațiu-timpului să se întindă până la rupere În 1935, Einstein și studentul său, Nathan Rosen, au introdus în discuție posibilitatea ca două soluții de tip gaură neagră să fie reunite spate în spate, ca doi gemeni siamezi, astfel încât, dacă ai cădea într-o gaură neagră, ai putea, în principiu, să ieși prin cealaltă (Să ne imaginăm două pâlnii unite la capetele subțiri Apa care se scurge printr-o pâlnie, iese prin cealaltă ) Această „gaură de vierme“, denumită și Puntea Einstein-Rosen, a introdus posibilitatea existenței unor portaluri sau porți de trecere între universuri Einstein însuși a negat posibilitatea de a putea trece printr-o gaură neagră, dat fiind că am fi zdrobiți în cursul unui astfel de proces, dar mai multe progrese ulterioare au pus în discuție posibilitatea unei deplasări cu viteze peste cea a luminii printr-o gaură de vierme Mai întâi, în 1963, matematicianul Roy Kerr a descoperit că o gaură neagră care se rotește în jurul axei nu colapsează într-un singur punct, așa cum se crezuse anterior, ci într-un inel rotitor, care se învârte atât de repede încât forțele centrifuge îl împiedică să colapseze Dacă ai cădea printr-un astfel de inel, ai putea să treci într-un alt univers Forțele gravitaționale ar fi mari, dar nu infinite Aceasta ar fi ceva similar cu Oglinda Fermecată a lui Alice, care-ți dădea posibilitatea să treci într-un alt univers dacă-ți treceai mâna prin oglindă Rama Oglinzii Fermecate ar fi inelul care formează însăși gaura neagră De la descoperirea lui Kerr, zeci de alte soluții la ecuațiile lui Einstein au arătat că se poate trece, în principiu, de la un univers la altul fără să fii zdrobit imediat Întrucât toate găurile negre observate până acum în spațiu se rotesc cu mare viteză (unele dintre ele fiind măsurate la circa un milion șase sute de mii de kilometri pe oră), înseamnă că aceste porți de trecere cosmice ar putea fi foarte frecvente În 1988, doctorul în fizică Kip Thorne și colegii săi de la Cal Tech au demonstrat că, dispunând de suficientă „energie negativă“, ar fi posibil să se stabilizeze o gaură neagră astfel încât o gaură de vierme să devină „traversabilă“ (altfel spus, să poți trece prin ea în ambele sensuri, fără să fii zdrobit) Energia negativă este probabil cea mai exotică substanță din univers, dar ea există cu adevărat și poate fi creată (în cantități microscopice) în condiții de laborator Așadar, iată noua paradigmă Mai întâi, o civilizație avansată ar concentra suficientă energie pozitivă într-un singur punct, comparabil cu o gaură neagră, pentru a deschide o gaură prin spațiu care să conecteze două puncte depărtate Apoi, ar acumula suficientă energie negativă ca să mențină poarta deschisă, astfel încât să fie stabilă și să nu se închidă în momentul în care ai intrat în ea Acum putem așeza această idee într-o perspectivă corespunzătoare Cartografierea întregului conectom uman ar trebui să fie posibilă spre sfârșitul acestui secol O rețea de lasere interplanetară ar putea fi construită la începutul secolului următor, astfel încât conștiința să poată fi trimisă în sistemul solar Nu va fi nevoie de nicio lege nouă a fizicii O rețea de lasere care să permită legătura cu alte stele s-ar putea să mai aibă de așteptat încă două secole Dar o civilizație care să se poată juca cu găurile de vierme va trebui să aibă un avans tehnologic de câteva mii de ani față de noi, extinzând granițele fizicii așa cum o cunoaștem noi astăzi Prin urmare, toate acestea au implicații directe pentru problema deplasării conștiinței între universuri Dacă materia se apropie de o gaură neagră, gravitația devine atât de intensă încât corpul tău este „spaghetizat“ Gravitația care trage de piciorul tău ar fi mai mare decât cea care trage de cap, astfel încât corpul tău va fi întins de forțe mareice De fapt, pe măsură ce te apropii de gaura neagră, înșiși atomii corpului tău sunt expandați până când electronii sunt smulși de lângă nuclee, ceea ce face ca atomii să se dezintegreze (Ca să ne dăm seama cât de puternice sunt aceste forțe mareice, este de-ajuns să ne uităm la mareele de pe Pământ și la inelele lui Saturn Gravitația lunii și a soarelui exercită o atracție asupra Pământului, provocând ridicarea nivelului oceanelor cu câteva zeci de centimetri în timpul fluxului Iar dacă un satelit natural se apropie prea mult de o planetă gigantică, cum ar fi Saturn, forțele mareice vor întinde luna și, în cele din urmă, o vor dezintegra Distanța la care forțele mareice ajung să dezintegreze sateliții naturali se numește limita Roche Inelele lui Saturn se află chiar la limita Roche, așa încât ele ar putea fi cauzate de un astfel de satelit natural care s-a apropiat prea mult de planeta mamă ) Atunci, chiar dacă am intra într-o gaură neagră rotitoare și am folosi energie negativă pentru a o stabiliza, câmpurile gravitaționale ar putea fi totuși îndeajuns de puternice încât să ne spaghetizeze Dar tocmai aici un fascicul laser ar avea un avantaj important față de materie atunci când ar trece printr-o gaură de vierme Lumina laser este imaterială, așa încât nu poate fi expandată de forțele mareice la trecerea prin apropierea unei găuri negre În schimb, lumina „deviază spre albastru“ (cu alte cuvinte, câștigă energie și frecvența ei crește) Chiar dacă fasciculul laser este distorsionat, informația stocată în el rămâne neatinsă De exemplu, un mesaj în codul Morse transportat de un fascicul laser va fi comprimat, dar conținutul informațional rămâne neschimbat Informația digitală este neatinsă de forțele mareice Așadar, forțele gravitaționale, care pot fi fatale pentru ființele alcătuite din materie, ar putea să nu dăuneze în niciun fel ființelor care călătoresc cu ajutorul razelor de lumină În acest mod, conștiința transportată de un fascicul laser, întrucât este imaterială, are un avantaj decisiv asupra materiei care ar trece printr-o gaură de vierme Fasciculele laser au încă un avantaj față de materie la trecerea printr-o gaură neagră Fizicienii au calculat că o gaură de vierme microscopică, poate de mărimea unui atom, ar fi mai ușor de creat Materia n-ar putea să treacă printr-o gaură de vierme atât de mică Dar laserele cu raze X, cu o lungime de undă mai mică decât un atom, ar putea să treacă prin gaura de vierme fără dificultate Deși minunata povestire a lui Asimov a fost în mod clar o creație a fanteziei autorului, în mod paradoxal, o vastă rețea interstelară de stații laser s-ar putea să existe deja în galaxie, dar noi suntem atât de primitivi încât nu avem habar de ea Pentru o civilizație aflată cu mii de ani înaintea noastră, tehnologia de digitalizare a conectomilor și de trimitere a acestora spre alte stele ar fi o joacă de copii În acest caz, ne putem gândi că ființe inteligente își expediază deja conștiințele de-a lungul și de-a latul unei vaste rețele de fascicule laser prin galaxie Nimic din ceea ce putem observa cu cele mai avansate telescoape și cu cei mai perfecționați sateliți nu ne pregătește pentru a detecta o asemenea rețea intergalactică Carl Sagan deplângea cândva posibilitatea ca noi să trăim într-o lume înconjurată de civilizații extraterestre și să nu avem tehnologia necesară pentru a ne da seama de asta Atunci, următoarea întrebare este: ce sălășluiește în mintea extraterestră? Dacă ar fi să întâlnim o astfel de civilizație avansată, ce fel de conștiință ar putea avea? Într-o bună zi, destinul speciei umane ar putea să depindă de răspunsul la această întrebare 14 MINTEA EXTRATEREȘTRILOR Uneori, cred că semnul cel mai sigur că există viață inteligentă altundeva în univers este faptul că nimeni n-a încercat să ne contacteze BILL WATTERSON Viața inteligentă ori există, ori nu există în spațiul cosmic Oricare dintre variante este înspăimântătoare ARTHUR C CLARKE În Războiul lumilor de H G Wells, marțienii atacă Pământul pentru că planeta lor de origine e pe moarte Înarmați cu raze ale morții și mașinării umblătoare uriașe, ei incendiază rapid numeroase orașe și sunt pe cale să pună stăpânire pe principalele capitale ale Terrei Tocmai când marțienii zdrobesc orice semn de rezistență și civilizația noastră este gata să fie transformată în ruine, în mod misterios, ceva le oprește subit înaintarea Cu toată știința și armamentul lor avansate, marțienii nu au reușit să prevadă asaltul celor mai umile dintre creaturi: bacteriile Acest roman a creat un întreg gen în cadrul SF-ului, lansând un mare număr de filme, cum ar fi Pământul împotriva farfuriilor zburătoare și Ziua Independenței Majoritatea oamenilor de știință, însă, au o strângere de inimă atunci când văd cum sunt descriși extratereștrii În filme, aceștia sunt adesea înfățișați ca niște creaturi care au ceva idee despre valorile și emoțiile umane Chiar dacă au pielea verde-fosforescent și capete uriașe, ei seamănă cu noi într-o oarecare măsură De asemenea, par să vorbească perfect limba engleză Dar, așa cum au arătat mulți oameni de știință, avem mai multe lucruri în comun cu un homar sau un melc de mare decât cu un extraterestru din spațiu Ca și în cazul conștiinței de siliciu, conștiința extraterestră va avea foarte probabil caracteristicile generale descrise în teoria noastră spațio-temporală Și anume, capacitatea de a crea un model al lumii și apoi de a calcula cum va evolua acesta în timp pentru atingerea unui obiectiv Dar, în vreme ce roboții pot fi programați astfel încât să stabilească legături emoționale cu oamenii și să aibă obiective compatibile cu aceștia, conștiința extratereștrilor s-ar putea să nu aibă niciuna dintre aceste trăsături Este foarte posibil să aibă propriul set de valori și obiective, independente de ale oamenilor Nu putem decât să speculăm care ar putea fi acestea Fizicianul Freeman Dyson de la Institutul pentru Studii Avansate de la Princeton a fost consultant științific pentru filmul 2001 Când a văzut în sfârșit filmul, a fost încântat, nu de efectele speciale impresionante, ci pentru că a fost primul film hollywoodian care a prezentat vreodată o conștiință extraterestră, cu dorințe, țeluri și intenții totalmente străine de ale noastre Pentru prima oară, extratereștrii nu erau doar niște actori umani, îmbrăcați în costume ridicole de monștri, încercând să pară amenințători În schimb, conștiința extraterestră era prezentată ca fiind ceva totalmente opus experienței umane, ceva care ne depășește în întregime orizontul În 2011, Stephen Hawking a ridicat o altă problemă Reputatul cosmolog a ajuns pe primele pagini ale ziarelor când a spus că trebuie să fim pregătiți pentru un posibil atac extraterestru A mai spus că, dacă vreodată vom întâlni o civilizație extraterestră, va fi mai avansată decât a noastră și, prin urmare, va reprezenta o amenințare mortală la însăși existența noastră Nu trebuie decât să ne amintim ce s-a întâmplat cu aztecii când s-au ciocnit cu Hernán Cortés și conchistadorii săi însetați de sânge ca să ne imaginăm ce s-ar putea întâmpla în cazul unei asemenea întâlniri fatidice Înarmată cu o tehnologie pe care aztecii rămași la nivelul Epocii de Bronz nu o mai văzuseră până atunci, cum erau săbiile din oțel, praful de pușcă și caii, această mică bandă de ucigași a reușit să zdrobească civilizația aztecă în câteva luni din anul 1521 Toate acestea nasc următoarele întrebări: cum va fi conștiința extraterestră? Cum vor diferi procesele de gândire și obiectivele lor de ale noastre? Ce vor ei? PRIMUL CONTACT DIN ACEST SECOL Acestea nu sunt întrebări retorice Date fiind progresele remarcabile din astrofizică, în următoarele decenii s-ar putea chiar să stabilim contactul cu o inteligență extraterestră Cum vom reacționa la acest lucru s-ar putea să determine unul dintre cele mai importante evenimente din istoria omenirii Câteva progrese fac posibilă această zi Mai întâi, în 2011, satelitul Kepler, pentru prima oară în istorie, a oferit oamenilor de știință un „recensământ“ al galaxiei Calea Lactee După ce a analizat lumina receptată de la mii de stele, satelitul Kepler a constatat că una din două sute de stele ar putea găzdui o planetă asemănătoare Pământului în zona habitabilă Prin urmare, putem calcula pentru prima oară câte stele din galaxia Calea Lactee ar putea fi asemenea Terrei: cam un miliard Când ne uităm la stelele de pe cer, avem motive întemeiate să ne întrebăm dacă cineva de-acolo se uită înapoi spre noi Până în prezent, peste o mie de exoplanete au fost analizate în detaliu de telescoapele aflate pe pământ (Astronomii le descoperă într-un ritm de circa două pe săptămână ) Din nefericire, aproape toate sunt de dimensiunile lui Jupiter, probabil lipsite de orice fel de creatură de tip terestru, dar există câteva „super-Terre“, planete stâncoase, de câteva ori mai mari decât Pământul Deja satelitul Kepler a identificat în spațiu circa 2 500 de exoplanete candidate, dintre care câteva seamănă foarte mult cu Pământul Aceste planete se află exact la distanța potrivită față de stelele lor mamă astfel încât să poată exista oceane lichide Iar apa lichidă este „solventul universal“ care dizolvă majoritatea substanțelor chimice organice, cum ar fi ADN-ul și proteinele În 2013, oamenii de știință de la NASA au anunțat cea mai spectaculoasă descoperire datorată satelitului Kepler: două exoplanete care sunt aproape gemene cu Pământul Ele se află la 1 200 de ani-lumină depărtare, în constelația Lira Sunt doar cu 60% și, respectiv, 40% mai mari decât Pământul Mai important, ambele sunt situate în interiorul zonei habitabile a soarelui lor, astfel încât există posibilitatea să aibă oceane lichide Dintre toate planetele analizate până acum, acestea se apropie cel mai mult de niște imagini în oglindă ale Terrei Mai mult, Telescopul Spațial Hubble ne-a dat o estimare a numărului total de galaxii din universul vizibil: o sută de miliarde Așadar, putem calcula numărul de planete asemănătoare pământului din universul vizibil: de un miliard de ori o sută de miliarde, sau o sută de cvintilioane de planete Este un număr cu adevărat astronomic; prin urmare, șansele ca viața să existe în univers sunt astronomic de mari, mai ales dacă ne gândim că universul are vârsta de 13,8 miliarde de ani și timp suficient pentru ca imperii inteligente să se ridice – și probabil să se și prăbușească De fapt, ar fi mai de mirare să nu existe o altă civilizație avansată SETI ȘI CIVILIZAȚIILE EXTRATERESTRE În al doilea rând, tehnologia radiotelescoapelor devine tot mai sofisticată Până acum, doar circa o mie de stele au fost analizate atent în ceea ce privește semnele de viață inteligentă, dar în deceniul care vine acest număr ar putea să crească cu un factor de un milion Folosirea radiotelescoapelor pentru descoperirea civilizațiilor extraterestre datează din 1960, când astronomul Frank Drake a inițiat Proiectul Ozma (după regina din Oz), utilizând radiotelescopul de douăzeci și cinci de metri din Green Bank, Virginia de Vest Acest fapt a marcat nașterea proiectului SETI (Search for Extraterrestrial Intelligence — Căutarea inteligenței extraterestre) Din păcate, nu a fost recepționat niciun semnal de la extratereștri, dar în 1971, NASA a propus proiectul Cyclops, care ar fi urmat să aibă 1 500 de radiotelescoape la un cost de 10 miliarde de dolari Deloc surprinzător, ideea nu s-a concretizat Congresul nu s-a arătat amuzat În schimb, s-au găsit bani pentru o propunere mult mai modestă: să se trimită în 1971 un mesaj atent codificat către extratereștrii din spațiul cosmic Un mesaj codificat conținând 1 679 biți de informație a fost transmis prin intermediul radiotelescopului gigantic Arecibo din Puerto Rico către Roiul Globular M13, aflat cam la 25 000 ani-lumină depărtare A fost prima carte poștală cosmică, care conținea informații relevante despre specia umană Dar nu s-a primit niciun răspuns Poate că extratereștrii n-au fost impresionați de noi sau poate că viteza luminii a constituit un obstacol Date fiind distanțele uriașe implicate, cea mai recentă dată pentru primirea unui mesaj de răspuns ar fi peste 52 147 de ani De atunci, unii oameni de știință și-au exprimat unele îndoieli față de ideea de a ne anunța existența față de extratereștrii din spațiu, cel puțin până când vom ști ce intenții au față de noi Ei nu sunt de acord cu susținătorii Proiectului METI (Messaging to Extra-Terrestrial Intelligence), care au promovat în mod activ trimiterea de semnale către civilizațiile extraterestre din spațiu Motivația din spatele Proiectului METI este dată de faptul că Pământul trimite deja un număr imens de semnale radio și TV în spațiul cosmic, așa încât cdoar âteva mesaje în plus din partea Proiectului METI nu vor însemna mare lucru Dar criticii acestui proiect consideră că nu trebuie să creștem în mod inutil șansele de a fi descoperiți de către extratereștri ostili În 1995, astronomii au apelat la surse de finanțare private ca să înființeze Institutul SETI în Mountain View, California, pentru a centraliza cercetările și a iniția Proiectul Phoenix, care încearcă să studieze o mie de stele asemănătoare soarelui în gama de frecvențe radio de la 1 200 la 3 000 megahertzi Echipamentul este atât de sensibil încât poate recepționa emisii de la un sistem radar de aeroport de la două sute de ani-lumină depărtare De la înființarea sa, Institutul SETI a scanat peste o mie de stele, cu o cheltuială anuală de 5 milioane de dolari, dar tot fără niciun succes O abordare mai nouă este proiectul SETI@home, inițiat de astronomii de la Universitatea Berkeley, California, în 1999, care folosește o armată neoficială, alcătuită din câteva milioane de posesori de PC amatori Oricine se poate înscrie în această vânătoare istorică Noaptea, când dormi, economizorul tău de ecran prelucrează o parte din datele care vin de la radiotelescopul Arecibo din Porto Rico Până în prezent, s-au înscris 5,2 milioane de utilizatori din 234 de țări; poate că acești amatori visează că vor fi primii din istoria omenirii care intră în contact cu viața extraterestră La fel ca în cazul lui Columb, numele lor ar putea rămâne celebre în istorie Proiectul SETI @home s-a dezvoltat atât de rapid încât este, de fapt, cel mai mare proiect de acest tip realizat vreodată Când am discutat cu dr Dan Wertheimer, directorul SETI@home, l-am întrebat cum reușesc să distingă mesajele false de cele reale Mi-a spus ceva care m-a surprins, și anume că uneori ei „alimentează“ în mod deliberat datele de la radiotelescoape cu semnale false de la o civilizație inteligentă imaginară Dacă nimeni nu sesizează aceste mesaje false, atunci ei știu că e ceva în neregulă cu software-ul lor Lecția de reținut de aici este că dacă economizorul de ecran al PC-ului te anunță că a descifrat un mesaj de la o civilizație extraterestră, nu te repezi să suni la poliție sau pe președintele țării S-ar putea să fie un mesaj fals VÂNĂTORII DE EXTRATEREȘTRI Unul dintre colegii mei care și-a dedicat viața descoperirii inteligenței extraterestre în spațiul cosmic este dr Seth Shostak, director al Institutului SETI Având un doctorat în fizică obținut la Institutul de Tehnologie din California (Cal Tech), m-aș fi așteptat ca el să devină un distins profesor de fizică, ținând prelegeri studenților săi doctoranzi, dar de fapt își petrece timpul într-un cu totul alt mod: solicită donații pentru Institutul SETI de la persoane înstărite, analizează posibilele semnale din spațiul cosmic și realizează un program de radio L-am întrebat odată despre „factorul amuzant“ – când le spune colegilor fizicieni că ascultă semnalele primite de la extratereștrii din spațiul cosmic, aceștia se amuză? Mi-a răspuns că asta nu se mai întâmplă Ținând cont de toate noile descoperiri din astronomie, situația s-a schimbat De fapt, el a prins acum curaj și afirmă categoric că vom stabili contactul cu o civilizație extraterestră în viitorul foarte apropiat A declarat oficial că Sistemul de Telescoape Allen format din 350 de antene, care se construiește în prezent, „va da peste un semnal până în anul 2025“ Nu e un pic cam riscant? L-am întrebat ce-l face să fie atât de sigur? Un factor care lucrează în favoarea lui a fost creșterea explozivă a numărului de radiotelescoape din ultimii câțiva ani Cu toate că guvernul american nu-i finanțează proiectul, de curând, Institutul SETI a dat lovitura când l-a convins pe Paul Allen (miliardarul de la Microsfot) să doneze peste 30 de milioane de dolari ca finanțare pentru începerea construcției Sistemului de Telescoape Allen la Hat Creek, California, la 460 de kilometri nord de San Francisco În prezent, sistemul scanează cerul cu 42 de radiotelescoape, urmând să ajungă în final la 350 (Totuși, o problemă o constituie lipsa cronică de fonduri pentru aceste experimente științifice Ca să compenseze reducerile de buget, unitatea de la Hat Creek este menținută în viață prin finanțare parțială din partea armatei ) Mi-a mărturisit că un lucru îl cam deranjează un pic, și anume faptul că oamenii confundă Proiectul SETI cu vânătoarea de OZN-uri Primul, susține el, se bazează pe cunoștințe de fizică și astronomie solide, folosind ultimele cuceriri tehnologice În schimb, cealaltă își bazează teoriile pe zvonuri care pot sau nu să aibă vreo legătură cu adevărul Problema e că numeroasele semnalări de OZN-uri pe care le primește în corespondență nu sunt reproductibile sau testabile El îi îndeamnă pe toți cei care susțin că au fost răpiți de extratereștri într-o farfurie zburătoare să fure ceva – un pix sau un prespapier de exemplu – ca să-și dovedească afirmațiile „Nu părăsi niciodată un OZN cu mâna goală“, mi-a spus el Tot el conchide că nu există dovezi ferme cum că extratereștrii ne-ar fi vizitat planeta L-am întrebat dacă și el crede că guvernul american ascunde în mod deliberat dovezi privind o întâlnire cu extratereștrii, așa cum susțin mulți adepți ai teoriei conspirației Mi-a replicat: „Chiar crezi că ar reuși să acopere cu atâta eficiență o chestie așa de mare? Nu uita că e vorba de același guvern care gestionează serviciul național de poștă “ ECUAȚIA LUI DRAKE Când l-am întrebat pe dr Wertheimer de ce e atât de sigur că există viață extraterestră în spațiul cosmic, mi-a spus că statistica e de partea lui În 1961, astronomul Frank Drake a încercat să estimeze numărul acestor civilizații inteligente pornind de la niște supoziții plauzibile Dacă pornim de la numărul de stele din galaxia Calea Lactee, o sută de miliarde, putem estima că o fracție dintre ele sunt similare cu soarele nostru Putem reduce numărul obținut estimând că o parte dintre ele au planete, apoi că o parte dintre aceste planete sunt asemănătoare cu pământul etc După ce facem un număr de supoziții rezonabile, ajungem la o estimare de zece mii de civilizații avansate în Calea Lactee (Carl Sagan, folosind alt set de estimări, a obținut valoarea de un milion ) De atunci, oamenii de știință au fost capabili să facă estimări mult mai bune ale numărului de civilizații avansate din galaxia noastră De exemplu, știm că există mai multe planete pe orbitele stelelor decât a presupus inițial Drake, și, de asemenea, mai multe planete asemănătoare Pământului Dar tot rămâne o problemă Chiar dacă știm câte planete gemene cu pământul există în spațiu, tot nu știm câte dintre ele susțin viața inteligentă Chiar pe Pământ, a fost nevoie de 4,5 miliarde de ani până când ființele inteligente (oamenii) s-au ridicat din mlaștini Timp de circa 3,5 miliarde de ani, au existat forme de viață pe Pământ, dar abia în ultimii o sută de mii de ani au apărut ființe inteligente ca noi Așadar, chiar și pe o planetă ca Pământul, apariția formelor de viață cu adevărat inteligente a fost foarte dificilă DE CE NU NE VIZITEAZĂ? Dar apoi i-am pus doctorului Seth Shostak de la SETI întrebarea cea mai dificilă: dacă există atât de multe stele în galaxie și atât de multe civilizații extraterestre, atunci, de ce nu ne vizitează? Acesta este paradoxul lui Fermi, numit așa în onoarea lui Enrico Fermi, laureatul Premiului Nobel care a ajutat la construirea bombei atomice și a descifrat secretele nucleului atomic Au fost propuse multe teorii De exemplu, distanța dintre stele ar putea fi prea mare Cele mai puternice rachete chimice de pe Terra ar avea nevoie de circa șaptezeci de mii de ani ca să ajungă la cele mai apropiate stele Poate că o civilizație aflată cu mii sau milioane de ani înaintea civilizației terestre ar putea să rezolve această problemă, dar mai există o variantă Poate că s-au anihilat singuri într-un război nuclear Cum a spus cândva John F Kennedy: „Îmi pare rău să recunosc că există prea mult adevăr în bancul care spune că viața a dispărut de pe alte planete pentru că oamenii lor de știință au fost mai avansați decât ai noștri “ Dar probabil că motivul cel mai logic este următorul: să ne imaginăm că mergem pe un drum de țară și dăm peste un mușuroi de furnici Ne lăsăm pe vine ca să le spunem furnicilor: „Vă aduc cioburi și mărgele Vă dau energie nucleară Voi crea pentru voi un paradis al furnicilor Duceți-mă la șeful vostru?“ Probabil că nu Acum să ne imaginăm că lângă mușuroiul de furnici niște muncitori construiesc o super-autostradă cu opt benzi Ar ști oare furnicile ce frecvență folosesc muncitorii ca să discute între ei? Ar ști ele măcar ce este o autostradă cu opt benzi? În aceeași manieră, orice civilizație inteligentă care poate ajunge la Pământ de la stele ar fi cu mii sau milioane de ani înaintea noastră și s-ar putea să nu avem ce să le oferim Cu alte cuvinte, noi avem aroganța de a crede că extratereștrii ar călători trilioane și trilioane de kilometri doar ca să ne vadă Mai mult decât probabil, noi nu existăm pe ecranul radarului lor În mod paradoxal, galaxia ar putea să fie plină de forme de viață inteligente, iar noi să fim atât de primitivi încât să nu avem habar de existența lor PRIMUL CONTACT Dar să presupunem pentru moment că va veni vremea, poate mai curând decât ne așteptăm, când vom intra în contact cu o civilizație extraterestră Acest moment ar putea fi un punct de cotitură în istoria omenirii Așa încât, apar întrebările următoare: ce vor ei și cum ar putea să fie conștiința lor? În filmele și romanele de science-fiction, adeseori extratereștrii vor să ne mănânce, să ne cucerească, să se împerecheze cu noi, să ne înrobească sau să ne jefuiască planeta de resursele prețioase Dar toate acestea sunt extrem de puțin probabile Primul nostru contact cu o civilizație extraterestră probabil că nu va începe cu o farfurie zburătoare care să aterizeze pe gazonul din fața Casei Albe Mai probabil, se va întâmpla când vreun adolescent care și-a instalat un economizor de ecran de la proiectul SETI@home, anunță că PC-ul său a decodat semnale de la radiotelescopul Arecibo din Puerto Rico Sau poate când proiectul SETI de la Hat Creek detectează un mesaj care să indice inteligența Conversațiile pe care le auzim pe frecvențele radio s-ar putea să ne dea informații prețioase despre această civilizație extraterestră Dar majoritatea mesajelor vor fi ca niște bârfe, glume, muzică etc, cu un conținut științific redus Apoi i-am pus doctorului Shostak următoarea întrebare esențială: după ce vei stabili Primul Contact, îl vei ține secret? În definitiv, n-ar crea panică în masă, isterie religioasă, haos și evacuări spontane? Am fost puțin surprins când mi-a spus că nu Vor oferi toate datele guvernelor lumii și oamenilor Următoarele întrebări sunt: cum vor fi ei? Cum gândesc? Pentru a înțelege conștiința extraterestră, poate că este instructiv să analizăm un alt tip de conștiință care ne este de-a dreptul străină, conștiința animalelor Trăim cu ele, dar ignorăm complet ce se întâmplă în mintea lor La rândul ei, înțelegerea conștiinței animale ne-ar putea ajuta să înțelegem conștiința extraterestră CONȘTIINȚA ANIMALELOR Gândesc animalele? Și dacă da, la ce se gândesc? De mii de ani această întrebare i-a pus în încurcătură pe cei mai mari gânditori din istoria omenirii Scriitorii și istoricii antici Plutarh și Pliniu au scris despre o problemă celebră care a rămas nerezolvată chiar și azi De-a lungul secolelor, multe soluții au fost propuse de giganții filosofiei Un câine merge pe drum, căutându-și stăpânul, când întâlnește o răscruce care se ramifică în trei direcții Mai întâi, câinele o ia pe drumul din stânga, adulmecând, apoi se întoarce, știind că stăpânul lui n-a luat-o pe acel drum Apoi o ia pe drumul din dreapta, adulmecă și își dă seama că stăpânul lui n-a luat-o nici pe acel drum Dar de data asta, câinele o ia triumfător pe drumul din mijloc, fără să mai adulmece Ce se întâmplă în mintea câinelui? Unii dintre cei mai mari filosofi au încercat zadarnic să găsească răspunsul Filosoful și eseistul francez Michel de Montaigne a scris că, în mod evident, câinele a conchis că singura soluție era s-o ia pe drumul din mijloc, o concluzie potrivit căreia câinii sunt capabili de gândire abstractă Dar Sfântul Toma d’Aquino argumentase încă din secolul al XIII-lea că aparența de gândire abstractă nu este același lucru cu gândirea adevărată Aparența superficială a inteligenței ne poate păcăli, a afirmat el Câteva secole mai târziu, a avut loc un schimb celebru de replici cu privire la conștiința animală între John Locke și George Berkeley „Fiarele nu abstractizează“, a proclamat categoric Locke La care episcopul Berkeley a răspuns: „Dacă faptul că dobitoacele nu abstractizează constituie o proprietate distinctivă a acelui soi de animal, mă tem că foarte mulți dintre cei care trec drept oameni trebuie socotiți la numărul acestora,“ De-a lungul timpului, filosofii au încercat să analizeze această întrebare în aceeași manieră: impunând câinelui conștiința umană Aceasta este eroarea antropomorfismului sau supoziția că animalele gândesc și se comportă ca noi Dar probabil că adevărata soluție ar fi să cercetăm chestiunea din perspectiva câinelui, care poate fi cu totul străină de perspectiva umană În Capitolul 2 am dat definiția conștiinței în care animalele fac parte dintr-un continuum al conștiinței Animalele pot să difere de noi prin parametrii pe care-i folosesc pentru a crea un model al lumii Dr David Eagleman spune că psihologii numesc asta „umwelt“ sau realitatea percepută de alte animale El observă: „În lumea oarbă și surdă a căpușei, semnalele importante sunt temperatura și mirosul acidului butiric Pentru peștele-cuțit, din familia apteronotidae, importante sunt câmpurile electrice Pentru liliacul care se orientează cu ajutorul ultrasunetelor, sunt importante undele de aer comprimat Fiecare organism locuiește în propriul său umwelt, despre care probabil că presupune că este întreaga realitate «exterioară» obiectivă “ Să luăm în considerare creierul unui câine, care trăiește permanent într-un vârtej de mirosuri, cu ajutorul cărora își caută hrana sau își localizează partenerul de împerechere Pornind de la aceste mirosuri, câinele își construiește o hartă mentală a ceea ce există în jurul lui Harta de mirosuri este totalmente diferită de cea pe care o obținem cu ajutorul ochilor și transmite un set de informații complet diferite (Să ne amintim din Capitolul 1 că dr Penfield a construit o hartă a cortexului cerebral în care se arată auto-imaginea distorsionată a corpului Acum să ne imaginăm o diagramă Penfield a creierului de câine Cea mai mare parte a ei va fi dedicată nasului său, nu degetelor Animalele ar avea o diagramă Penfield cu totul diferită de a noastră Este probabil ca extratereștrii din spațiu să aibă o diagramă Penfield și mai ciudată ) Din păcate, tindem să atribuim o conștiință umană animalelor, chiar dacă acestea s-ar putea să aibă o perspectivă cu totul diferită asupra lumii De exemplu, când un câine respectă cu credință poruncile stăpânului său, în mod inconștient presupunem că cel mai bun prieten al omului este câinele pentru că ne respectă și ne îndrăgește Dar când ne gândim că el descinde din Canis lupus (lupul cenușiu), care vânează în haită respectând o ierarhie rigidă, mai mult decât probabil câinele te vede ca pe un soi de mascul alfa sau lider de haită Într-un sens, ești pentru el Câinele Șef (Acesta este probabil motivul pentru care cățelușii sunt mai ușor de dresat decât câinii mai vârstnici; probabil că e mai ușor să imprimi prezența unui om în creierul unui cățeluș, în vreme ce câinii mai maturi își dau seama că oamenii nu fac parte din haita lor ) De asemenea, când o pisică intră într-o încăpere nouă și urinează pe tot covorul, presupunem că pisica e furioasă sau agitată și încercăm să descoperim care ar fi motivul Dar poate că pisica nu face decât să-și marcheze teritoriul cu mirosul urinei sale, ca să țină departe alte pisici Prin urmare, nu este câtuși de puțin agitată; pur și simplu le avertizează pe celelalte pisici să stea departe de casă pentru că aceasta îi aparține Iar dacă pisica toarce și se freacă de picioarele noastre, presupunem că ne este recunoscătoare pentru că avem grijă de ea, că este un semn de căldură și afecțiune Mai mult ca sigur, pisica își transferă secrețiile hormonale asupra ta ca să-și afirme dreptul de proprietate asupra ta, gonindu-le astfel pe celelalte pisici Din perspectiva pisicii, ești un fel de servitor, antrenat să-i dea mâncare de câteva ori pe zi, iar prin faptul că își aplică mirosul pe tine le avertizează pe celelalte pisici să stea departe de servitorul ei Așa cum a scris cândva filosoful din secolul al XVI-lea Michel de Montaigne: „Când mă joc cu pisica mea, de unde știu că nu ea se joacă cu mine mai degrabă decât eu cu ea?“ Iar dacă apoi pisica pleacă pentru a rămâne singură, nu e în mod necesar un semn de mânie sau de răceală Pisica descinde din pisica sălbatică, un vânător solitar, spre deosebire de câine Nu există niciun mascul alfa față de care să se piardă cu firea, așa cum este cazul câinelui Proliferarea la televiziune a diferitelor programe cu „vorbitori cu animalele“ este probabil un semn al problemelor pe care le întâmpinăm când forțăm asupra animalelor conștiința și intențiile umane Un liliac va avea și el o conștiință foarte diferită, care ar fi dominată de sunete Aproape orb, liliacul necesită feedback permanent la micile chițăituri pe care le scoate și care-i permit să localizeze insectele, obstacolele și alți lilieci prin intermediul sonarului Harta Penfield a creierului său ne-ar fi complet străină, cu o porțiune mare dedicată urechilor În mod similar, delfinii au o conștiință diferită de a oamenilor, bazată tot pe sonar Întrucât delfinii au un cortex frontal mai mic, s-a crezut cândva că n-ar fi așa de inteligenți, dar delfinii compensează această deficiență având o masă cerebrală mai mare Dacă desfășori neocortexul unui creier de delfin, ar acoperi șase pagini de revistă, în vreme ce neocortexul unui om abia dacă acoperă patru pagini de revistă Totodată, delfinii au cortexuri parietale și temporale bine dezvoltate ca să analizeze semnalele de sonar în apă și sunt unul dintre puținele animale care-și recunosc imaginea din oglindă, probabil datorită acestui aspect În plus, creierul de delfin este de fapt structurat diferit de cel al oamenilor, pentru că liniile ereditare ale delfinilor și oamenilor au devenit divergente cu circa nouăzeci și cinci de milioane de ani în urmă Delfinii nu au nevoie de nas, astfel încât bulbul lor olfactiv dispare la scurt timp după naștere Dar, cu treizeci de milioane de ani în urmă, cortexul lor auditiv a explodat ca dimensiuni pentru că delfinii au învățat să folosească ecolocația sau sonarul ca să-și găsească hrana Ca și în cazul liliecilor, lumea lor trebuie să fie una alcătuită din ecouri și vibrații turbionare În comparație cu oamenii, delfinii au un lob suplimentar în sistemul limbic, numit regiunea „paralimbică“, care probabil că-i ajută să stabilească relații sociale puternice În același timp, delfinii au și un limbaj inteligent Am înotat la un moment dat într-un bazin cu delfini pentru o emisiune realizată de Science Channel Am pus senzori de sonar în bazin ca să pot detecta sunetele folosite de delfini ca să discute între ei Aceste semnale au fost înregistrate și analizate apoi de computer Există o modalitate simplă prin care se poate discerne dacă există o urmă de inteligență în acest set aleatoriu de sunete ca niște chițăituri și ciripituri De exemplu, în limba engleză, litera e este cea mai frecvent folosită literă a alfabetului De fapt, putem crea o listă a literelor alfabetului și să le ordonăm în funcție de frecvența cu care sunt folosite Dacă am analiza pe computer orice carte scrisă în engleză, s-ar supune în linii mari acestei liste a frecvenței de utilizare a literelor În mod similar, acest program de computer poate fi folosit pentru a se analiza limbajul delfinilor Cum este de așteptat, găsim un tipar similar care indică inteligența Totuși, când trecem la alte mamifere, tiparul începe să se strice și, în cele din urmă, dispare complet când ne apropiem de animale inferioare cu dimensiuni mai mici ale creierului Apoi semnalele devin aproape întâmplătoare ALBINE INTELIGENTE? Ca să ne facem o idee despre cum ar putea fi conștiința extratereștrilor, să ne gândim la strategiile adoptate de natură pentru a reproduce viața pe Pământ Există două strategii reproductive de bază abordate de natură, cu profunde implicații pentru evoluție și conștiință Mai întâi, strategia folosită de mamifere, de a produce un număr mic de progenituri și apoi de a le îngriji pe fiecare până la maturitate Este o strategie riscantă, pentru că la fiecare generație sunt produse doar câteva exemplare, așa încât se presupune că îngrijirea dată de părinți va egaliza șansele de reușită Ceea ce înseamnă că fiecare viață este prețuită și atent îngrijită o anumită perioadă de timp Dar există și o altă strategie, mult mai veche, folosită de o mare parte a regnurilor vegetal și animal, inclusiv insectele, reptilele și majoritatea celorlalte forme de viață de pe Pământ Aceasta presupune crearea unui mare număr de ouă sau semințe, care apoi sunt lăsate să se descurce singure Fără îngrijire, cele mai multe dintre progenituri nu vor supraviețui, așa încât doar câțiva indivizi rezistenți vor rămâne pentru generația următoare Asta înseamnă că energia investită de părinți în fiecare generație este nulă, iar reproducerea se bazează pe legea mediilor pentru propagarea speciei Cele două strategii produc atitudini surprinzător de diferite față de viață și de inteligență Prima strategie prețuiește fiecare individ în parte Iubirea, îngrijirea, afecțiunea și atașamentul sunt la mare preț în acest grup Această strategie reproductivă poate funcționa doar dacă părinții investesc o cantitate considerabilă de energie prețioasă pentru menținerea în viață a puilor În schimb, a doua strategie nu prețuiește absolut deloc individul, ci mai degrabă pune accent pe supraviețuirea speciei ca grup sau ca întreg Pentru aceste forme de viață, individualitatea nu înseamnă nimic Mai mult, strategia reproductivă are profunde implicații pentru evoluția inteligenței De exemplu, când două furnici se întâlnesc, ele schimbă o cantitate limitată de informații folosind mirosuri și gesturi Cu toate că informația schimbată de două furnici este minimă, cu ajutorul acesteia furnicile sunt capabile să creeze tuneluri și încăperi complexe necesare pentru construirea unui mușuroi În mod similar, deși albinele comunică între ele prin intermediul unui dans, ele pot să creeze în mod colectiv stupi complecși și să localizeze straturi de flori aflate la mare distanță Așa încât inteligența lor nu ia naștere de la indivizi, ci din interacțiunea holistică a întregii colonii și de la genele lor Să ne gândim deci la o civilizație extraterestră inteligentă bazată pe a doua strategie, cum ar fi o specie inteligentă de albine În această societate, lucrătoarele care zboară în fiecare zi în căutarea polenului pot fi sacrificate Lucrătoarele nu se reproduc, trăind pentru un singur scop, slujirea stupului și a reginei, pentru care se sacrifică cu dragă inimă Pentru ele, legăturile dintre mamifere nu înseamnă nimic Ipotetic, asta ar putea să le afecteze dezvoltarea programului spațial Întrucât noi prețuim viața fiecărui astronaut, alocăm resurse considerabile pentru aducerea lor înapoi în viață pe pământ O mare parte din costurile călătoriei spațiale sunt dedicate sistemelor de susținere a vieții, astfel încât astronauții să se poată întoarce cu bine acasă și să reintre în atmosferă Dar, pentru o civilizație de albine inteligente, viața fiecărei albine lucrătoare s-ar putea să nu valoreze atât de mult, astfel încât programul lor spațial va costa cu mult mai puțin Lucrătoarele lor nu trebuie să se întoarcă Fiecare expediție ar putea fi una cu sens unic, iar asta ar reprezenta economii considerabile Acum să ne imaginăm că ar urma să ne întâlnim cu niște extratereștri din spațiu care să fie similari cu albinele lucrătoare În mod normal, dacă întâlnim o albină în pădure, aceasta ne va ignora complet, în afară de situația în care o amenințăm pe ea sau roiul din care face parte E ca și cum n-am exista În mod similar, cel mai probabil, această lucrătoare n-ar avea nici cel mai mic interes în stabilirea unui contact cu noi sau să ne împărtășească din cunoștințele ei Și-ar duce la îndeplinire misiunea principală și ne-ar ignora Mai mult, valorile pe care le prețuim ar însemna foarte puțin pentru ea În anii 1970, pe sondele Pioneer 10 și Pioneer 11 au fost montate două medalioane conținând informații cruciale despre lumea și societatea noastră Medalioanele exaltau diversitatea și bogăția vieții de pe Pământ Oamenii de știință de atunci au presupus că civilizațiile extraterestre din spațiul cosmic ar fi ca noi, curioase și interesate să intre în contact Dar, dacă o asemenea albină lucrătoare ar găsi acel medalion, sunt șanse mari ca acesta să nu însemne nimic pentru ea Mai mult, nu e necesar ca fiecare lucrătoare să fie prea inteligentă Trebuie să fie doar atât de inteligente încât să slujească interesului stupului Așa încât, dacă ar fi să trimitem un mesaj spre o planetă populată de albine inteligente, sunt șanse ca acestea să nu fie cine știe ce interesate ca să trimită un mesaj de răspuns Și chiar daca s-ar stabili contactul cu o astfel de civilizație, ar putea fi dificil să se comunice cu ea De exemplu, când comunicăm între noi, descompunem ideea în propoziții, cu o structură subiect-predicat, în scopul de a construi o narațiune, adesea o poveste personală Majoritatea propozițiilor noastre au următoarea structură: „Eu am făcut asta“ sau „Ei au făcut aia“ De fapt, cea mai mare parte a literaturii și conversațiilor noastre folosesc povestirile, adesea implicând experiențe și aventuri pe care noi sau modelele noastre de viață le-au avut Asta presupune că experiențele noastre personale sunt calea dominantă de transmitere a informației Pe de altă parte, o civilizație bazată pe albine inteligente s-ar putea să nu fie deloc interesată de narațiunile personale și de relatarea de povești Având o natură puternic colectivă, mesajele lor s-ar putea să nu fie personale, ci mult mai concrete, conținând informații vitale necesare stupului mai degrabă decât banalități și bârfe personale care i-ar putea servi individului să avanseze pe plan social De fapt, s-ar putea ca limbajul nostru bazat pe relatarea de povești să li se pară ușor repulsiv, întrucât pune rolul individului înaintea nevoilor colectivului De asemenea, albinele lucrătoare ar avea o percepție a timpului total diferită Întrucât albinele lucrătoare sunt sacrificabile, s-ar putea să nu aibă o durată a vieții prea lungă S-ar putea să-și asume doar proiecte de scurtă durată și bine definite În schimb, noi trăim mult mai mult, dar totodată avem un simț tacit al timpului Ne asumăm proiecte și ocupații a căror finalitate o vedem încadrându-se în mod rezonabil în durata noastră de viață În mod subconștient, ne eșalonăm proiectele, relațiile cu ceilalți și obiectivele astfel încât să se încadreze într-un interval de viață finit Cu alte cuvinte, ne trăim viețile în faze distincte: mai întâi suntem singuri, apoi ne căsătorim, creștem copii și, în cele din urmă, ne pensionăm Adesea fără să fim conștienți de asta, presupunem că vom trăi și în final vom muri într-un interval de timp finit Dar să ne imaginăm niște ființe care pot trăi mii de ani sau poate sunt nemuritoare Prioritățile lor, obiectivele și ambițiile lor ar fi complet diferite Ele pot să-și asume proiecte care în mod normal ar necesita zeci de durate de viață omenească Călătoria interstelară este adesea privită ca ținând de domeniul științifico-fantasticului pentru că, așa cum am văzut, timpul necesar unei rachete convenționale pentru a ajunge la stelele din apropiere este de circa șaptezeci de mii de ani Pentru noi, este un timp prohibitiv de lung Dar pentru o formă de viață extraterestră, un asemenea interval de timp ar putea fi totalmente irelevant De exemplu, ar putea fi capabili să hiberneze, să-și încetinească metabolismul sau pur și simplă să trăiască la infinit CUM ARATĂ EXTRATEREȘTRII? Primele traduceri ale acestor mesaje de la extratereștri ne vor da probabil informații despre cultura și modul lor de viață De exemplu, este posibil ca extratereștrii să fi evoluat din animale de pradă și, prin urmare, să păstreze o parte dintre caracteristicile lor (În general, animalele de pradă de pe Terra sunt mai inteligente decât animalele pe care le vânează Vânători cum ar fi tigrii, leii, pisicile și câinii își folosesc viclenia pentru a urmări, a pândi și a se ascunde, toate acestea necesitând inteligență Toate aceste animale au ochii pe partea frontală a feței, ca să aibă vedere stereo când își concentrează atenția Animalele vânate, care au ochii pe părțile laterale ale feței, ca să sesizeze animalele de pradă, nu au altceva de făcut decât să fugă Iată de ce spunem „șiret ca o vulpe“ și „iepure prost“ ) Se poate ca formele de viață extraterestre să se fi descotorosit de multe dintre instinctele de ființe prădătoare ale strămoșilor lor îndepărtați, dar este probabil să-și fi păstrat unele elemente din conștiința de animal de pradă (cum ar fi teritorialitatea, expansiunea și folosirea la nevoie a violenței) Dacă examinăm specia umană, vedem că au existat cel puțin trei ingrediente de bază care au pregătit terenul devenirii noastre ca ființe inteligente: 1 degetul opozabil, care ne dă capacitatea de a manipula și remodela mediul înconjurător prin intermediul uneltelor; 2 ochii stereo sau privirea tridimensională a unui vânător; 3 limbajul, care ne permite să acumulăm cunoaștere, cultură și înțelepciune de-a lungul generațiilor Când comparăm aceste trei ingrediente cu caracteristicile găsite în regnul animal, vedem că foarte puține animale îndeplinesc aceste criterii pentru inteligență De exemplu, pisicile și câinii nu au capacitatea de a apuca și nici nu au un limbaj complex Caracatițele au tentacule sofisticate, dar nu văd bine și nu au nici limbaj complex Pot exista variații ale acestor trei criterii În locul unui deget opozabil, un extraterestru ar putea avea gheare sau tentacule (Singura condiție este ca ei să fie în stare să manipuleze mediul cu instrumentele create cu ajutorul acestor apendice ) În loc de doi ochi, ei ar putea avea mult mai mulți, ca insectele Sau ar putea avea senzori care să detecteze sunetele sau lumina ultravioletă, în locul luminii vizibile Mai mult decât probabil, vor avea ochii stereo ai unui vânător, întrucât în general animalele de pradă au un nivel mai ridicat al inteligenței decât animalele vânate De asemenea, în locul unui limbaj bazat pe sunete, ar putea să comunice prin diferite forme de vibrații (Singura cerință este să facă schimb de informații între ei pentru a crea o cultură care să se întindă pe mai multe generații ) Dar, dincolo de aceste trei criterii, orice este acceptabil În continuare, extratereștrii ar putea avea o conștiință colorată de mediul lor Astronomii își dau seama acum că habitatul cel mai îmbelșugat pentru viață din univers s-ar putea să nu fie planetele de tip terestru, unde ar putea să se bronzeze în lumina călduță a stelei mamă, ci pe sateliții înghețați de pe orbitele unor planete de tip jupiterian, aflate la miliarde de kilometri de stea Mulți cred că Europa, un satelit acoperit de gheață al lui Jupiter, are sub suprafața înghețată un ocean lichid, încălzit de forțele mareice Întrucât Europa se rostogolește în timp ce se deplasează pe orbita lui Jupiter, este comprimată în diferite direcții de forța gravitațională imensă a lui Jupiter, ceea ce creează frecare în adâncurile planetei Aceasta generează căldură, formând vulcani și curenți de aer care topesc gheața și creează oceane lichide Se estimează că oceanele Europei sunt foarte adânci și că volumul lor ar putea fi de câteva ori mai mare decât volumul însumat al oceanelor terestre Întrucât 50% dintre toate stelele de pe cer ar putea avea planete de dimensiuni jupiteriene (cam de o sută de ori mai numeroase decât planetele de tip terestru), cea mai răspândită formă de viață s-ar putea afla pe sateliții înghețați ai gigantelor gazoase de tipul lui Jupiter Prin urmare, când vom întâlni prima civilizație extraterestră în spațiu, mai mult ca sigur că va avea o origine acvatică (De asemenea, este probabil ca aceștia să fi migrat din ocean și să fi învățat să trăiască pe suprafața de gheață a satelitului natural, departe de apă, din mai multe motive Mai întâi, orice specie care trăiește la nesfârșit sub gheață va avea o viziune destul de limitată asupra universului Nu-și va dezvolta niciodată astronomia sau un program spațial dacă ar crede că universul înseamnă doar oceanul de sub pătura de gheață În al doilea rând, dat fiind că apa scurtcircuitează componentele electrice, nu vor dezvolta niciodată radioul sau televiziunea dacă rămân sub apă Ca să avanseze, această civilizație trebuie să stăpânească electronica, iar aceasta nu poate exista în oceane Așadar, cel mai probabil, acești extratereștri vor fi învățat să părăsească oceanele și să trăiască pe uscat, așa cum am făcut și noi ) Dar ce se întâmplă dacă această formă de viață evoluează până la stadiul călătoriilor spațiale și devine capabilă să ajungă pe Pământ? Vor fi tot niște organisme biologice, ca noi, sau vor fi post-biologice? ERA POSTBIOLOGICĂ Unul dintre oamenii care și-a petrecut o lungă perioadă de timp gândindu-se la aceste întrebări este colegul meu Paul Davies de la Universitatea Statului Arizona, din apropiere de Phoenix Când l-am intervievat, mi-a spus că trebuie să ne lărgim orizontul ca să ne putem imagina cum ar putea să arate o civilizație aflată cu mii de ani înaintea noastră Date fiind pericolele legate de călătoria spațială, el crede că astfel de ființe își vor fi abandonat forma biologică, în mod asemănător cu mințile fără trup despre care am discutat în capitolul anterior El scrie: „Concluzia mea este una surprinzătoare Cred că este foarte probabil – de fapt, inevitabil – ca inteligența biologică să fie doar un fenomen tranzitoriu, o fază trecătoare în evoluția inteligenței în univers Dacă vreodată vom întâlni o inteligență extraterestră, cred că există o probabilitate covârșitoare ca aceasta să aibă o natură postbiologică, o concluzie care are ramificații evidente și cuprinzătoare pentru SETI “ De fapt, dacă extratereștrii sunt cu mii de ani înaintea noastră, sunt șanse ca ei să-și fi abandonat corpurile biologice cu eoni înainte ca să creeze cel mai eficient corp computațional: o planetă a cărei întreagă suprafață să fie acoperită de computere Dr Davies spune: „Nu este greu să-ți imaginezi suprafața unei planete acoperită în totalitate de un singur sistem de procesare integrat… Ray Bradbury a inventat termenul de «creiere de tip Matrioșka» pentru aceste entități copleșitoare “ Așadar, pentru dr Davies, conștiința extraterestră se poate să fi pierdut conceptul de „eu“ și să fie absorbită în World Wide Web-ul colectiv al Minților, care acoperă întreaga suprafață a planetei Dr Davies adaugă: „O rețea puternică de computere, lipsită de orice idee de eu, ar avea un avantaj enorm asupra inteligenței umane pentru că s-ar putea reproiecta «pe sine», ar face schimbări fără să se teamă, s-ar contopi cu sisteme întregi și s-ar dezvolta «Sentimentele personale» ar reprezenta un impediment distinct în calea progresului “ Așadar, în numele eficienței și al capacității computaționale superioare, el își imaginează membrii acestei civilizații avansate renunțând la identitatea lor și lăsându-se absorbiți într-o conștiință colectivă Dr Davies recunoaște că cei care analizează critic ideea lui ar putea considera acest concept de-a dreptul respingător S-ar părea că această specie extraterestră își sacrifică individualitatea și creativitatea pentru binele superior al colectivului sau al roiului El avertizează că acest lucru nu este inevitabil, dar este cea mai eficientă opțiune pentru civilizație Dr Davies are și o ipoteză despre care recunoaște el însuși că este destul de deprimantă Când l-am întrebat de ce aceste civilizații nu ne vizitează, mi-a dat un răspuns straniu Mi-a spus că orice civilizație atât de avansată și-ar fi dezvoltat realități virtuale mult mai interesante și mai provocatoare decât realitatea Realitatea virtuală din zilele noastre ar fi o joacă de copii în comparație cu realitatea virtuală a unei civilizații cu mii de ani mai avansată decât a noastră Aceasta înseamnă că, probabil, mințile lor cele mai răsărite se poate să fi decis să ducă vieți imaginare în diferite lumi virtuale Este o idee descurajantă, a recunoscut el, dar este cu certitudine o posibilitate De fapt, ar putea fi chiar un avertisment pentru cei care perfecționează realitatea virtuală CE VOR EI? În filmul Matrix, mașinile preiau puterea și îi pun pe oameni în niște containere, folosindu-i pe post de baterii care să le furnizeze energia de care au nevoie Acesta este motivul pentru care îi mențin în viață Dar ținând cont de faptul că o singură centrală electrică produce mai multă energie decât corpurile a milioane de oameni, orice extraterestru aflat în căutarea unei surse de energie își va da seama rapid că nu are nevoie de baterii umane (Acest aspect pare să le fi scăpat mașinilor din Matrix, dar putem spera că extratereștrii vor fi mai raționali ) O altă variantă ar fi să vrea să ne mănânce Această idee a fost explorată într-un episod din Zona crepusculară, în care extratereștrii aterizează pe Pământ și ne promit beneficiile unei tehnologii avansate Chiar solicită voluntari care să le viziteze minunata lor planetă de origine Din greșeală, ei lasă în urmă o carte intitulată Cum să servești omul, pe care oamenii de știință încearcă nerăbdători s-o descifreze ca să descopere ce minunății vor împărți extratereștrii cu noi În schimb, ei află că era vorba de fapt de o carte de bucate (Dar, întrucât noi suntem alcătuiți din cu totul alte proteine față de ale lor, sistemul lor digestiv ar putea avea dificultăți în procesarea cărnii de om ) O altă variantă este că extratereștrii vor dori să jefuiască resursele și mineralele prețioase ale Pământului Acest argument ar putea conține un sâmbure de adevăr, dar dacă extratereștrii sunt atât de avansați încât să se deplaseze fără eforturi între stele, atunci există suficiente planete nelocuite care să poată fi prădate de resurse, fără să-și mai creeze probleme din pricina băștinașilor îndărătnici Din punctul lor de vedere, ar fi o pierdere de timp să încerce colonizarea unei planete locuite câtă vreme există alternative mai ușoare Și atunci, dacă extratereștrii nu vor să ne înrobească sau să ne jefuiască resursele, ce pericol ar reprezenta ei? Să ne gândim la căprioarele din pădure De cine trebuie să se teamă cel mai mult, de vânătorul feroce înarmat cu pușcă sau de dezvoltatorul imobiliar cu purtări blânde, înarmat cu schițele de execuție ale unui nou proiect? Deși vânătorul ar putea să le sperie pe căprioare, puține dintre ele sunt amenințate de acesta Mai periculos pentru căprioare este dezvoltatorul imobliar, căci căprioarele nici măcar nu apar pe radarul lui Dezvoltatorul s-ar putea nici să nu se gândească la căprioare, concentrându-se în schimb pe transformarea pădurii într-o proprietate utilizabilă Din această perspectivă, cum ar arăta, de fapt, invazia? În filmele de la Hollywood, apare o eroare bătătoare la ochi: extratereștrii sunt doar cu circa un secol înaintea noastră, astfel încât de obicei putem să punem la punct o armă secretă sau să exploatăm o slăbiciune simplă din armura lor ca să-i alungăm cu succes, ca în Pământul împotriva farfuriilor zburătoare Însă, așa cum mi-a spus cândva dr Seth Shostak, o bătălie cu o civilizație avansată ar fi ca o luptă între Bambi și Godzilla În realitate, extratereștrii ar putea fi cu mii sau milioane de ani înaintea noastră în privința armamentului Așa încât, în mare măsură, ne rămân puține lucruri de făcut ca să ne apărăm Dar poate că putem să învățăm de la barbarii care au înfrânt cel mai mare imperiu militar al vremurilor lor, Imperiul Roman Romanii erau maeștri ai ingineriei, capabili să creeze arme care să facă una cu pământul satele barbarilor și drumuri cu care să aprovizioneze avanposturile militare îndepărtate ale acelui vast imperiu Barbarii, care abia depășiseră faza existenței nomade, aveau puține șanse în confruntarea cu mașinăria de război a Imperiului Roman Dar istoria ne spune că, pe măsură ce s-a extins tot mai mult, imperiul s-a „rarefiat“, având prea multe războaie de purtat, prea multe tratate care îi puneau piedici și o economie prea firavă ca să susțină toate aceste lucruri, mai ales pe fondul unui declin treptat al populației Mai mult, imperiul, ducând mereu lipsă de recruți, a trebuit să înroleze tineri soldați din rândurile barbarilor și să-i promoveze în poziții de conducere În mod inevitabil, tehnologia superioară a imperiului a început să ajungă și la barbari Cu timpul, barbarii au început să stăpânească și ei tehnologiile militare care la început îi cuceriseră Spre final, imperiul, slăbit de intrigile de palat, penuriile grave de cereale, războaiele civile și o armată excesiv de extinsă, s-a confruntat cu barbarii care au fost capabili să se lupte cu armata imperială romană până s-a ajuns la un punct mort Jefuirea Romei din anii 410 și 455 a netezit calea spre prăbușirea finală a imperiului în anul 476 d Hr În același fel, este probabil ca la început pământenii să nu reprezinte niciun fel de amenințare pentru o invazie extraterestră, dar cu timpul aceiași pământeni ar putea afla care sunt punctele slabe ale armatei invadatoare, rezervele de energie, centrele de comandă și cea mai mare parte a armamentului Pentru a controla populația umană, extratereștrii vor fi nevoieți să recruteze colaboratori și să-i promoveze Acest lucru va avea drept consecință difuzarea tehnologiei lor către oameni Apoi, o armată improvizată de pământeni ar putea pune la cale un contraatac În strategia militară orientală, ca în învățăturile clasice ale lui Sun Tzu din Arta războiului, există o cale de a înfrânge chiar și o armată superioară Mai întâi, îi îngădui să pătrundă pe teritoriul tău După ce aceasta a intrat în teritoriul nefamiliar și rândurile ei s-au dispersat, poți s-o ataci acolo unde are punctele cele mai slabe O altă tehnică este să folosești forța inamicului împotriva lui În judo, principala strategie este să întorci în folosul tău impulsul de mișcare al adversarului Îl lași pe inamic să atace, apoi îi pui piedică sau îl prinzi pe picior greșit, folosindu-te de masa și de energia acestuia Cu cât sunt mai mari, cu atât căderea e mai dureroasă În același mod, poate că singura cale de a lupta cu o armată extraterestră superioară este să-i permiți să-ți invadeze teritoriul, să-i înveți armamentul și secretele militare și să întorci chiar acele arme și secrete împotriva lui Așadar, o armată extraterestră superioară nu poate fi înfrântă frontal Dar se va retrage dacă nu va putea învinge, iar costurile legate de o situație staționară sunt prea ridicate Succesul înseamnă să-l privezi pe inamic de victorie Dar, mai mult ca sigur, eu cred că extratereștrii vor fi binevoitori și, în cea mai mare parte, ne vor ignora Pur și simplu nu avem ce să le oferim Dacă ne vizitează, atunci va fi mai ales din curiozitate sau pentru a veni în recunoaștere (Întrucât curiozitatea a fost o trăsătură esențială în devenirea noastră ca ființe inteligente, este probabil că orice specie extraterestră va fi curioasă și, prin urmare, va dori să ne analizeze, dar fără să intre neapărat în contact ) ÎNTÂLNIREA CU UN ASTRONAUT EXTRATERESTRU Spre deosebire de ceea ce se întâmplă în filme, probabil că nu ne vom întâlni cu creaturi extraterestre în carne și oase Ar fi pur și simplu prea periculos și inutil Așa cum noi am trimis Mars Rover să exploreze planeta roșie, extratereștrii vor trimite mai mult ca sigur surogate sau avataruri organice/mecanice, care pot rezista mai bine la problemele generate de o călătorie interstelară În acest mod, „extratereștrii“ cu care ne întâlnim pe gazonul Casei Albe s-ar putea să nu semene deloc cu stăpânii lor de pe planeta de origine În schimb, stăpânii își vor proiecta conștiința în spațiu prin intermediul unor delegați Totuși, e posibil să trimită o sondă robotizată pe luna noastră, care este stabilă din punct de vedere geologic, fără eroziune Aceste sonde sunt auto-replicante; cu alte cuvinte, vor crea o fabrică și vor manufactura, să spunem, o mie de copii ale lor înseși (Acestea sunt numite sonde von Neumann, după matematicianul John von Neumann, care a pus bazele computerelor digitale Von Neumann a fost primul matematician care a luat în considerare cu seriozitate problema mașinilor care se pot reproduce singure ) În continuare, aceste sonde de a doua generație sunt apoi lansate spre alte sisteme stelare, unde fiecare în parte creează câte o mie de alte sonde de a treia generație, ajungându-se la un total de un milion Apoi, aceste sonde se împrăștie și creează alte fabrici, producând un miliard de sonde Începând de la o singură sondă, avem o mie, apoi un milion și un miliard de sonde În cinci generații, avem un cvadrilion de sonde Curând vom avea o sferă gigantică, extinzându-se cu o viteză apropiată de viteza luminii, conținând trilioane și trilioane de sonde, colonizând întreaga galaxie în decurs de câteva sute de mii de ani Dr Davies ia atât de în serios ideea sondelor von Neumann autoreplicante încât a solicitat chiar finanțare pentru cercetarea suprafeței lunii în căutarea de dovezi ale unei vizite anterioare a extratereștrilor El vrea să scaneze luna în căutarea unor emisii radio sau anomalii ale radiațiilor care ar sugera dovada unei vizite a extratereștrilor, care e posibil să fi avut loc cu milioane de ani în urmă Împreună cu dr Robert Wagner, a scris un articol în jurnalul științific Acta Astronautica în care cere o examinare atentă a fotografiilor primite de la Lunar Reconnaissance Orbiter până la o rezoluție de circa 45 de centimetri După cum au scris cei doi autori: „Cu toate că există doar o probabilitate infimă ca tehnologia extraterestră să fi lăsat urme pe lună sub forma unui artefact sau a unei modificări de suprafață a reliefului lunar, satelitul nostru natural are calitatea de a fi aproape“, și, de asemenea, urmele unei tehnologii extraterestre ar rămâne conservate pe o perioadă lungă de timp Întrucât nu există nicio eroziune a lunii, urmele lăsate de extratereștri ar fi încă vizibile (la fel cum urmele de pași lăsate de astronauții noștri în anii 1970 ar putea, în principiu, să se păstreze miliarde de ani) O problemă este că sonda von Neumann ar putea fi foarte mică Nanosondele folosesc mașini moleculare și SMEM, prin urmare ar putea fi de mărimea unei cutii pentru pâine sau chiar mai mici, mi-a spus el (De fapt, dacă o asemenea sondă ar ateriza pe Pământ în curtea cuiva, proprietarul s-ar putea nici măcar să nu observe ) Totuși, această metodă reprezintă calea cea mai eficientă de colonizare a galaxiei, prin folosirea creșterii exponențiale a sondelor von Neumann autoreplicante (Tot în acest fel un virus ne infectează organismul Începând cu câțiva viruși, aceștia „aterizează“ pe celulele noastre, deturnează mașinăria reproductivă și ne transformă celulele în fabrici pentru crearea altor viruși În două săptămâni, un singur virus poate infecta trilioane de celule, făcându-ne în cele din urmă să strănutăm ) Dacă acest scenariu este corect, înseamnă că propria noastră lună este locul cel mai probabil pentru o vizită a extratereștrilor Această idee este totodată baza pentru filmul 2001: O odisee spațială, care și astăzi reprezintă cea mai plauzibilă întâlnire cu o civilizație extraterestră În film, o sondă a fost plasată pe luna noastră cu milioane de ani în urmă, în principal pentru a observa evoluția vieții pe Pământ Din când în când, intervine în evoluția noastră și ne dă câte un impuls suplimentar Informațiile sunt trimise apoi spre Jupiter, care este o stație-releu, înainte de a se îndrepta spre planeta de origine a acestei civilizații extraterestre străvechi Din punctul de vedere al acestei civilizații avansate, care poate scana simultan miliarde de sisteme stelare, putem vedea că are o gamă întreagă de alegeri în privința sistemelor planetare pe care să le colonizeze Dată fiind enormitatea galaxiei, ei pot să colecteze date și apoi să facă alegerea cea mai bună în privința planetelor sau a sateliților naturali care conțin cele mai bune resurse Din perspectiva lor, Pământul s-ar putea să nu fie deosebit de atrăgător 15 OBSERVAȚII DE FINAL Imperiile viitorului vor fi imperii ale minții WINSTON CHURCHILL Dacă vom continua să ne dezvoltăm tehnologia fără înțelepciune sau prudență, servitorul nostru s-ar putea să ne devină călău GENERALUL OMAR BRADLEY În anul 2000, o controversă aprinsă a izbucnit în comunitatea științifică Unul dintre fondatorii companiei Sun Computers, Bill Joy, a scris un articol incendiar în care denunța amenințarea mortală cu care ne confruntăm din partea tehnologiei avansate Într-un articol din revista Wired, cu titlul provocator „Viitorul nu are nevoie de noi“, el a scris: „Cele mai puternice tehnologii ale secolului XXI – robotica, ingineria genetică și nanotehnologia – amenință să transforme omenirea într-o specie pe cale de dispariție “ Acest articol punea în discuție însăși moralitatea faptului că sute de oameni de știință devotați trudesc în laboratoarele lor în domenii aflate în avangarda științei El contesta însăși esența activității lor de cercetare, afirmând că beneficiile acestor tehnologii sunt umbrite din plin de amenințările enorme pe care le exercită asupra omenirii Autorul descria o distopie macabră în care toate tehnologiile noastre conspiră ca să ne distrugă civilizația Trei dintre creațiile noastre esențiale se vor întoarce împotriva noastră, ne-a avertizat el: • Într-o zi, germenii obținuți prin bioinginerie ar putea să scape din laborator și să facă prăpăd în lume Întrucât aceste forme de viață nu mai pot fi recapturate, acestea ar putea să prolifereze și să declanșeze o molimă fatală la nivel planetar, mai rea decât cele din Evul Mediu Biotehnologia ar putea chiar să modifice evoluția umană, creând „mai multe specii separate și inegale… care ar pune în pericol ideea de egalitate, piatra de temelie a democrației noastre“ • Într-o zi, nanoboții ar putea s-o ia razna și să reverse cantități nelimitate de „mâzgă cenușie“ care ar acoperi întreg Pământul, sufocând toate formele de viață Întrucât acești nanoboți „digeră“ materie obișnuită și creează noi forme de materie, nanoboții defecți ar putea s-o ia razna și să digere o mare parte din Pământ „Mâzga cenușie ar fi cu siguranță un final deprimant al aventurii umane pe Terra, mult mai rău decât banalele foc sau gheață și unul care ar putea izvorî dintr-un simplu accident de laborator Ups“, scrie autorul • Într-o zi, roboții vor prelua puterea și vor înlocui omenirea Vor deveni atât de inteligenți încât pur și simplu vor da omenirea la o parte Vom rămâne ca o notă de subsol a evoluției „Roboții nu vor fi în niciun sens copiii noștri… Pe acest drum, omenirea noastră s-ar putea foarte bine să se piardă“, a scris el Joy susținea că pericolele declanșate de aceste trei tehnologii depășesc cu mult pericolele exercitate de bomba atomică în anii 1940 Atunci, Einstein a avertizat cu privire la forța tehnologiei nucleare de a distruge civilizația: „A devenit cumplit de evident că tehnologia ne-a depășit umanitatea “ Dar bomba atomică a fost construită în cadrul unui program guvernamental care a putut fi reglementat foarte strict, în vreme ce aceste tehnologii sunt dezvoltate de companii private care se supun unor reglementări lejere, dacă se supun vreunei reglementări, a arătat Joy Desigur, a admis el, aceste tehnologii pot alina anumite suferințe pe termen scurt Dar, pe termen lung, beneficiile sunt umbrite de posibila declanșare a unui Armagedon științific care să condamne la pieire specia umană Joy chiar i-a acuzat pe oamenii de știință de egoism și naivitate atunci când încearcă să creeze o societate mai bună: „O utopie tradițională este cea care proclamă o societate bună și o viață bună O viață bună implică alți oameni Această tehno-utopie se referă doar la «eu nu mă îmbolnăvesc; eu nu mor; eu ajung să am o vedere mai bună și să fiu mai deștept» și tot așa Dacă i-ai fi descris situația asta lui Socrate sau Platon, ți-ar fi râs în nas “ Și încheie afirmând: „Cred că nu este nicio exagerare să spunem că suntem pe cale să perfecționăm răul extrem, un rău ale cărui posibilități se extind mult dincolo de cele pe care armele de distrugere în masă le-au lăsat moștenire statelor-națiuni…“ Concluzia pentru toate acestea? „Ceva în genul extincției“, ne-a avertizat autorul După cum era de așteptat, articolul a declanșat o furtună de controverse Acel articol a fost scris cu peste un deceniu în urmă Din perspectivă tehnologică, asta înseamnă durata unei vieți Acum este posibil să analizăm unele dintre predicțiile lui în retrospectivă Privind în urmă la acel articol și așezându-i avertismentele în perspectivă, putem vedea cu ușurință că Bill Joy a exagerat în multe dintre amenințările venite din partea acestor tehnologii, dar, în același timp, i-a făcut pe oamenii de știință să se confrunte cu consecințele etice, morale și sociale ale muncii lor, ceea ce e mereu un lucru bun Iar articolul lui a deschis o discuție despre cine suntem Prin dezvăluirea secretelor moleculare, genetice și neurale ale creierului, nu cumva am dezumanizat umanitatea, într-un sens, reducând-o la o găleată de atomi și neuroni? Dacă vom reuși să cartografiem complet fiecare neuron al creierului și să-i determinăm toate căile neurale, nu anulează asta misterul și magia legate de cine suntem? UN RĂSPUNS ADRESAT LUI BILL JOY În retrospectivă, amenințările din partea roboticii și ale nanotehnologiei sunt mai depărtate decât credea Bill Joy și aș argumenta că, având toate aceste semnale de alarmă, putem lua o diversitate de contramăsuri, cum ar fi interzicerea anumitor căi de cercetare, dacă duc la roboți incontrolabili, plasarea de cipuri în interiorul lor pentru a-i scoate din funcțiune dacă devin periculoși și crearea de dispozitive de siguranță pentru a-i imobiliza pe toți într-o situație de urgență Mai imediată este amenințarea din partea biotehnologiei, unde există pericolul real al germenilor biologici care ar putea să scape din laboratoare De fapt, Ray Kurzweil și Bill Joy au scris împreună un articol în care criticau publicarea genomului complet al virusului de gripă spaniolă din 1918, unul dintre cei mai letali microbi din istoria modernă, care a ucis mai mulți oameni decât Primul Război Mondial Oamenii de știință au reușit să reasambleze virusul de mult dispărut examinând cadavrele și sângele celor care i-au căzut victime și cartografiindu-i genele, după care le-au publicat pe internet Există deja elemente de siguranță împotriva eliberării unui virus atât de periculos, dar trebuie făcuți pași pentru întărirea acestora și adăugarea de noi straturi de securitate În special, dacă un virus nou erupe într-un loc depărtat de pe Pământ, oamenii de știință trebuie să întărească echipele de reacție rapidă care pot izola virusul în sălbăticie, să-i cartografieze genele și apoi să prepare rapid un vaccin pentru a-i împiedica răspândirea IMPLICAȚII PENTRU VIITORUL MINȚII Această controversă a avut, de asemenea, un impact direct asupra viitorului minții În prezent, neuroștiința este încă destul de primitivă Oamenii de știință pot citi și înregistra video gânduri simple ale unui creier viu, pot înregistra câteva amintiri, pot conecta creierul la brațe mecanice, le pot permite pacienților țintuiți la pat să controleze mașinile din jurul lor, pot reduce la tăcere anumite regiuni ale creierului cu ajutorul magnetismului și pot identifica regiunile creierului care funcționează defectuos în bolile mentale Totuși, în deceniile care vin, puterea neuroștiinței poate crește exploziv Cercetările curente au ajuns în pragul noilor descoperiri științifice care probabil că ne vor lăsa fără cuvinte Într-o zi, am putea să controlăm în mod obișnuit obiectele din jurul nostru cu puterea minții, am putea descărca amintiri, am putea vindeca boli mintale, ne-am putea îmbunătăți inteligența, am înțelege creierul neuron cu neuron, am putea crea copii de backup ale creierului și am comunica unii cu alții prin telepatie Lumea viitorului va fi o lume a minții Bill Joy nu contestă potențialul acestei tehnologii de a scăpa omenirea de suferință și durere Dar ceea ce l-a făcut să o privească îngrozit a fost perspectiva unor indivizi cu puteri sporite care ar putea provoca o scindare a speciei umane În articol, el înfățișează o distopie deprimantă, în care doar o elită infimă numeric ajunge să-și îmbunătățească inteligența și procesele mentale, în vreme ce masele de oameni trăiesc în ignoranță și sărăcie El își face griji că specia umană se va diviza, sau poate că va înceta să mai fie umană Dar, așa cum am mai arătat, aproape toate tehnologiile sunt costisitoare atunci când abia au intrat în uz și de-aici exclusivitatea rezervată celor înstăriți Dar, ca urmare a producției de masă, costului în scădere al computerelor, concurenței și transportului mai ieftin, în mod inevitabil tehnologiile ajung și la cei nevoiași Aceeași traiectorie au avut-o și fonografele, radioul, televiziunea, PC-urile, laptopurile și telefoanele celulare Departe de a crea o lume formată din cei care au și cei care nu au, știința a fost motorul prosperității Dintre toate uneltele pe care omenirea le-a mânuit de la începutul timpului, de departe cea mai puternică și mai productivă a fost știința Incredibila bogăție pe care o vedem în jurul nostru se datorează direct științei Ca să apreciem modul în care tehnologia reduce, nu accentuează, liniile de falie ale societății, să ne gândim la viața strămoșilor noștri în jurul anului 1900 Pe atunci, speranța de viață în Statele Unite ale Americii era de patruzeci și nouă de ani Mulți copii mureau la vârste fragede Ca să comunici cu vecinii, trebuia să strigi pe fereastră Poșta era livrată cu caii, dacă venea Medicina se baza în mare parte pe leacuri băbești Singurele tratamente care chiar funcționau erau amputările (fără anestezie) și morfina pentru amorțirea durerii Mâncarea se strica în câteva zile Instalațiile sanitare erau inexistente Bolile erau o permanentă amenințare Iar economia putea să susțină doar o mână de bogați și o clasă mijlocie minusculă numeric Tehnologia a schimbat totul Nu mai trebuie să vânăm ca să facem rost de hrană; nu trebuie decât să ne ducem la supermarket Nu mai trebuie să cărăm tot felul de provizii care să ne rupă spatele, acum facem asta cu mașina (De fapt, principala amenințare venită din partea tehnologiei, una care a omorât deja milioane de oameni, nu o reprezintă roboții criminali sau nanoboții scăpați de sub control, ci stilul nostru de viață indulgent, care a dus la niveluri aproape epidemice de diabet, obezitate, boli cardiovasculare, cancer etc Iar această problemă ne-o provocăm noi înșine ) Mai vedem asta și la nivel global În ultimele decenii, lumea a văzut cum sute de milioane de oameni au ieșit pentru prima oară în istorie din starea de sărăcie lucie Dacă vizualizăm imaginea de ansamblu, observăm că o parte semnificativă a speciei umane a părăsit stilul de viață aspru al agriculturii de subzistență și a îngroșat rândurile clasei mijlocii A fost nevoie de sute de ani pentru industrializarea țărilor occidentale, dar iată că India și China fac asta în câteva decenii, totul datorându-se răspândirii tehnologiei superioare Cu ajutorul tehnologiei wireless și a internetului, aceste națiuni ajung să depășească prin salturi tehnologice țările mai dezvoltate care au muncit mult ca să-și cableze orașele În vreme ce Occidentul are probleme cu o infrastructura urbană îmbătrânită și degradată, țările în plină dezvoltare construiesc orașe întregi cu ajutorul tehnologiei de vârf (Pe vremea când eram student doctorand, studenții din aceeași categorie cu mine din China și India trebuiau să aștepte câteva luni până la un an pentru a primi prin poștă jurnalele științifice În plus, aproape că nu aveau niciun contact direct cu cercetătorii și inginerii din Vest, pentru că foarte puțin dintre ei își puteau permite să călătorească până aici Acest lucru le-a încetinit enorm fluxul tehnologiei, care se dezvolta în ritm de melc în aceste țări Astăzi, însă, oamenii de știință pot citi articolele altor autori de îndată ce sunt postate pe internet și pot colabora electronic cu alți colegi din lumea largă În acest fel, fluxul de informații a fost accelerat considerabil Și odată cu această tehnologie vin progresul și prosperitatea ) Mai mult, nu este clar că, dacă unii vor avea o inteligență superioară, se va produce o divizare catastrofală a speciei umane, chiar dacă mulți nu-și vor putea permite această procedură În mare măsură, să fii capabil să rezolvi ecuații matematice complexe sau să ai o memorie perfectă nu garantează obținerea unor venituri mai mari, respectul din partea semenilor sau o popularitate mai mare în rândurile sexului opus, acestea fiind stimulentele care-i motivează pe cei mai mulți oameni Principiul Omului Cavernelor e mai tare decât îmbunătățirea funcțiilor creierului Așa cum observa dr Michael Gazzaniga: „Ideea că ne jucăm într-un fel nepermis cu mecanismele noastre interne este deranjantă pentru mulți Și ce-o să facem cu inteligența aia extinsă? O s-o folosim ca să rezolvăm problemele sau doar ne va permite să avem o listă mai lungă de felicitări de Crăciun…?“ Dar, așa cum am discutat în Capitolul 5, șomerii ar putea beneficia de pe urma acestei tehnologii, pentru că s-ar reduce drastic timpul necesar pentru învățarea de noi profesii și meserii Acest lucru nu numai că ar reduce problemele legate de șomaj, dar ar putea avea impact și asupra economiei mondiale, făcând-o mai eficientă și mai sensibilă la schimbări ÎNȚELEPCIUNEA ȘI DEZBATEREA DEMOCRATICĂ Răspunzând articolului lui Joy, unii critici au arătat că, de fapt, controversa nu are ca subiect lupta dintre oamenii de știință și natură, așa cum reiese din articol Trei părți sunt implicate în această controversă: oamenii de știință, natura și societatea Experții în computere, dr John Brown și dr Paul Duguid, au răspuns articolului afirmând: „Tehnologiile – de exemplu praful de pușcă, tiparnița, calea ferată, telegraful și internetul – pot schimba societatea în moduri profunde Dar, pe de altă parte, sistemele sociale – sub forma guvernelor, tribunalelor, organizațiilor oficiale și neoficiale, mișcărilor sociale, rețelelor profesionale, comunităților locale, instituțiilor de piață și așa mai departe – modelează, moderează și redirecționează puterea tehnologiilor “ Important este să analizăm aceste tehnologii din perspectivă socială și, în ultimă instanță, depinde de noi să adoptăm o nouă viziune privind viitorul care să încorporeze toate ideile bune Pentru mine, sursa supremă a înțelepciunii în această privință o constituie dezbaterea democratică viguroasă În deceniile următoare, populației i se va cere să voteze în câteva chestiuni științifice cruciale Chestiunea tehnologiei nu poate fi dezbătută în gol ÎNTREBĂRI FILOSOFICE În sfârșit, unii critici au avertizat că dezvoltarea științei a mers prea departe în dezvăluirea secretelor minții, o dezvăluire care a devenit dezumanizantă și degradantă Ce rost mai are să ne bucurăm când descoperim ceva nou, când învățăm o nouă meserie sau când petrecem o vacanță frumoasă când totul se reduce la câțiva neurotransmițători care activează niște circuite neurale? Cu alte cuvinte, la fel cum astronomia ne-a redus la niște particule insignifiante de praf cosmic plutind într-un univers nepăsător, neuroștiința ne-a redus la o sumă de semnale electrice care circulă prin niște circuite neurale Dar este oare acest lucru adevărat? Am început discuția noastră scoțând în evidență cele mai mari două mistere din întreaga știință: mintea și universul Nu numai că cele două au o istorie și o poveste comună, dar împart și o filosofie similară, și poate chiar același destin Știința, cu toată puterea ei de a privi în miezul găurilor negre și de a ateriza pe planete îndepărtate, a dat naștere la două filosofii cuprinzătoare despre minte și univers: principiul copernican și principiul antropic Ambele sunt în concordanță cu tot ce se cunoaște despre știință, dar sunt diametral opuse Prima mare filosofie, principiul Copernican, s-a născut odată cu descoperirea telescopului, în urmă cu peste patru sute de ani El afirma că nu există o poziție privilegiată pentru omenire O idee înșelător de simplă, care a răsturnat mii de ani de mituri prețuite și idei filosofice bine înrădăcinate De la povestea biblică a lui Adam și Eva care au fost exilați din Grădina Raiului pentru că au mușcat din Mărul Cunoașterii, au existat mai multe detronări umilitoare Mai întâi, telescopul lui Galileo Galilei a arătat cu claritate că nu Pământul se află în centrul sistemului solar, ci soarele Această imagine a fost apoi răsturnată când s-a înțeles că sistemul solar era doar o particulă din galaxia Calea Lactee, care circulă cam la treizeci de mii de ani-lumină față de centru Apoi, în anii 1920, Edwin Hubble a descoperit că există o multitudine de galaxii Dintr-odată, universul a devenit de miliarde de ori mai mare Acum, Telescopul Spațial Hubble poate dezvălui prezența a până la o sută de miliarde de galaxii în universul vizibil Propria noastră galaxie a fost redusă la un punct într-o arenă cosmică mult mai mare Teorii cosmologice mai recente fac să coboare și mai mult poziția omenirii în univers Teoria universului inflaționist susține că universul nostru vizibil, cu cele o sută de miliarde de galaxii ale sale, este doar o părticică dintr-un univers umflat mult mai mare, atât de mare încât lumina din regiunile îndepărtate n-a avut încă timp să ajungă la noi Sunt vaste porțiuni de spațiu pe care nu le putem vedea cu telescoapele noastre și pe care nu vom putea niciodată să le vizităm pentru că nu putem să ne deplasăm cu o viteză mai mare decât cea a luminii Iar dacă teoria corzilor (specialitatea mea) este corectă, înseamnă că întregul univers coexistă cu alte universuri în hiperspațiul cu unsprezece dimensiuni Așadar, spațiul tridimensional nu constituie conceptul final Adevărata arenă pentru fenomenele fizice este multiversul universurilor, plin de universuri-bule plutitoare Scriitorul de science-fiction Douglas Adams a încercat să sintetizeze senzația de a fi permanent răsturnat inventând Vortexul Perspectivei Totale în cartea sa Ghidul autostopistului galactic Acesta era menit să ducă la nebunie orice persoană sănătoasă la minte Când intrai în cameră, tot ce vedeai era o hartă gigantică a întregului univers Iar pe hartă există o săgeată minusculă, aproape invizibilă, pe care scrie: „Tu ești aici“ Așadar, pe de o parte, principiul copernican ne arată că nu suntem decât niște resturi cosmice nesemnificative care plutesc fără țintă printre stele Dar, pe de altă parte, cele mai noi date cosmologice sunt concordante cu altă teorie, care ne oferă filosofia diametral opusă: principiul antropic Această teorie stabilește că universul este compatibil cu viața Și această afirmație înșelător de simplă are implicații profunde Pe de o parte, ideea că în univers există viață este imposibil de contrazis Dar este clar că forțele universului trebuie calibrate într-un grad remarcabil pentru ca viața să fie posibilă După cum a spus cândva fizicianul Freeman Dyson: „Universul părea să știe de venirea noastră “ De exemplu, dacă forța nucleară ar fi fost doar cu un pic mai tare, soarele s-ar fi stins cu miliarde de ani în urmă, prea curând ca să permită ADN-ului să iasă din sol Dacă forța nucleară ar fi fost doar un pic mai slabă, soarele nu s-ar mai fi aprins deloc, și nici în acest scenariu n-am mai fi fost acum aici La fel, dacă gravitația ar fi fost mai puternică, universul s-ar fi prăbușit într-o zoliziune uriașă, cu miliarde de ani în urmă, iar noi ne-am fi prăjit cu toții Iar dacă gravitația ar fi fost mai slabă, universul s-ar fi extins atât de repede încât ar fi ajuns la Big Freeze (Marele Îngheț), iar noi cu toții am fi murit înghețați Acest acordaj fin se extinde la fiecare atom al corpului Fizica spune că suntem alcătuiți din pulbere de stele, că atomii pe care-i vedem în jurul nostru au fost forjați în căldura unei stele Suntem literalmente copiii stelelor Dar reacțiile nucleare care au ars hidrogenul ca să creeze elementele superioare din care este alcătuit corpul omenesc sunt foarte complexe și ar fi putut fi deviate în mai multe puncte Atunci, ar fi fost imposibil să se creeze elementele superioare ale corpurilor noastre, iar atomii de ADN și viața nu ar fi existat Cu alte cuvinte, viața este prețioasă și e un miracol Sunt atât de mulți parametri care trebuie reglați fin, încât unii susțin că acest lucru n-ar fi o simplă coincidență Varianta moderată a principiului antropic sugerează că existența vieții forțează parametrii fizici ai universului să fie definiți într-un mod foarte precis Varianta radicală a aceluiași principiu merge și mai departe, susținând că Dumnezeu sau alt creator a trebuit să creeze un univers „numai bun“ ca să facă viața posibilă FILOSOFIE ȘI NEUROȘTIINȚĂ Controversa dintre principiul copernican și principiul antropic rezonează și în neuroștiință De exemplu, unii susțin că oamenii pot fi reduși la atomi, molecule și neuroni și că, prin urmare, nu există un loc distinct pentru omenire în univers Dr David Eagleman scrie: „Acel tu pe care toți prietenii tăi îl știu și îl iubesc nu poate exista decât dacă toți tranzistorii și șurubelele din creierul tău sunt la locul lor Dacă nu crezi asta, du-te în orice salon de neurologie din orice spital Deteriorarea fie și a unor părți mici din creier poate duce la pierderea unor capacități șocant de specifice; capacitatea de a numi animalele, de a auzi muzica sau de a gestiona un comportament riscant, sau de a distinge culorile, ori de a arbitra decizii simple “ După cât se pare, creierul nu poate funcționa fără toți „tranzistorii și șurubelele“ El conchide: „Realitatea noastră depinde de ceea ce este capabilă biologia noastră “ Deci, pe de o parte, importanța noastră în univers pare să fie diminuată dacă putem fi reduși, asemenea roboților, la componentele noastre biologice Suntem doar „wetware“, care rulează un software numit minte, nimic mai mult sau mai puțin Gândurile, dorințele, speranțele și aspirațiile noastre pot fi reduse la impulsuri electrice care circulă într-o anumită regiune a cortexului prefrontal Acesta este principiul copernican aplicat minții umane Dar principiul antropic poate fi și el aplicat minții și atunci ajungem la o concluzie contrară Potrivit acestui principiu, condițiile din univers fac posibilă conștiința, chiar dacă este extraordinar de dificil să creezi mintea din evenimente aleatorii Marele biolog din epoca victoriană, Thomas Huxley, spunea: „Faptul că ceva atât de remarcabil ca o stare de conștiință apare ca rezultat al iritării țesutului nervos este la fel de inexplicabil ca apariția duhului atunci când Aladin freacă lampa “ Mai mult, majoritatea astronomilor cred că, deși într-o zi s-ar putea să găsim viață pe alte planete, cel mai probabil va fi viață microbiană, care a dominat oceanele noastre timp de miliarde de ani În locul unor orașe și imperii mărețe, s-ar putea să găsim doar oceane colcăind de microorganisme în derivă Când l-am chestionat pe regretatul biolog de la Harvard Stephen Jay Gould în această privință, el mi-a explicat gândirea sa după cum urmează: dacă ar fi să creăm cumva o copie a Pământului așa cum era cu 4,5 miliarde de ani în urmă, ar evolua la fel după 4,5 miliarde de ani? Cel mai probabil, nu Există o mare probabilitate ca ADN-ul și viața să nu fi părăsit niciodată solul și o probabilitate și mai mare ca viața inteligentă, dotată cu conștiință, să nu se fi ridicat niciodată din mlaștini Gould a scris: „Homo sapiens este doar o rămurică [din copacul vieții]… Totuși, rămurica noastră, de bine, de rău, a dezvoltat cea mai ieșită din comun calitate nouă din toată istoria vieții multicelulare de la explozia din Cambrian (cu 500 de milioane de ani în urmă) Am inventat conștiința, cu toate sechelele ei, de la Hamlet la Hiroshima “ De fapt, în istoria Pământului, au fost multe momente când viața inteligentă a fost aproape să dispară Pe lângă extincțiile în masă care i-au șters de pe fața Pământului pe dinozauri și majoritatea formelor de viață de pe Terra, oamenii s-au mai confruntat și cu alte situații similare De exemplu, toți oamenii sunt înrudiți genetic unii cu alții într-o măsură considerabilă, mult mai apropiați decât două animale tipice din aceeași specie Cu toate că oamenii pot părea diferiți în exterior, genele și chimia noastră internă spun cu totul altceva De fapt, oricare doi oameni sunt atât de strâns înrudiți genetic încât putem face niște calcule și să determinăm când o „Evă genetică“ sau un „Adam genetic“ au dat naștere întregii specii umane Mai mult, putem calcula cât de mulți eram în trecut Statisticile sunt remarcabile Genetica ne arată că au existat doar câteva sute până la câteva mii de oameni în viață cam cu șaptezeci până la o sută de mii de ani în urmă și că aceștia au dat naștere întregii specii umane (O teorie susține că explozia titanică a vulcanului Toba din Indonezia, cam cu șaptezeci de mii de ani în urmă, a provocat o scădere atât de dramatică a temperaturilor încât specia umană a pierit în mare măsură, rămânând doar câțiva oameni să populeze Pământul ) De la acea mică mână de oameni au pornit aventurierii și exploratorii care în cele din urmă aveau să colonizeze întreaga planetă În repetate momente din istoria Pământului, viața inteligentă a riscat să-și găsească sfârșitul Este un miracol că am supraviețuit Putem, de asemenea, să conchidem că, deși s-ar putea să existe viață pe alte planete, viața conștientă ar putea exista doar pe o fracție minusculă dintre acestea Așa că ar trebui să prețuim conștiința care se găsește pe Pământ Este cea mai înaltă formă de complexitate cunoscută în univers și, probabil, cea mai rară Uneori, când reflectez la destinul viitor al speciei umane, trebuie să mă împac și cu posibilitatea distinctă a autodistrugerii Deși erupțiile vulcanice și cutremurele de pământ pot aduce sfârșitul speciei noastre, temerile noastre cele mai mari ar putea fi puse în practică prin dezastre provocate de om, cum ar fi războaiele nucleare sau microbi obținuți prin bioinginerie În acest caz, probabil că singura formă de viață conștientă din acest sector al Căii Lactee ar putea să dispară Am sentimentul că acest lucru ar însemna o tragedie nu doar pentru noi, ci chiar și pentru univers Luăm ca pe ceva de la sine înțeles faptul că suntem conștienți, dar nu înțelegem lunga și chinuitoarea înșiruire de evenimente biologice care au avut loc pentru a face acest lucru posibil Psihologul Steven Pinker scrie: „Aș spune că nimic nu dă vieții mai mult sens decât înțelegerea faptului că fiecare moment de conștiință este un dar prețios și fragil “ MIRACOLUL CONȘTIINȚEI În sfârșit, există și acea critică adusă științei care spune că a înțelege ceva înseamnă să-i înlături misterul și magia Ridicând vălul care ascundea secretele minții, știința o face, în același timp, ordinară și banală Oricum ar fi, cu cât am aflat mai multe despre complexitatea copleșitoare a creierului, cu atât mai uimit sunt că ceva care stă pe umerii noștri este obiectul cel mai sofisticat pe care-l cunoaștem în univers Așa cum spune dr David Eagleman: „Ce capodoperă uluitoare este creierul și ce norocoși suntem că facem parte dintr-o generație care are tehnologia și voința de a ne îndrepta atenția asupra lui Este cel mai minunat lucru pe care l-am descoperit în univers și acela suntem noi “ În loc să diminueze senzația de uimire, aflarea lucrurilor despre creier nu face decât s-o sporească Cu mai bine de două mii de ani în urmă, Socrate spunea: „Să te cunoști pe tine înseamnă începutul înțelepciunii “ Ne aflăm într-o lungă călătorie pentru a-i îndeplini dorințele ANEXĂ CONȘTIINȚA CUANTICĂ În pofida progreselor miraculoase în ceea ce privește scanările cerebrale și tehnologia de vârf, unii oameni susțin că nu vom înțelege niciodată secretul conștiinței, întrucât conștiința este mai presus de amărâta noastră de tehnologie De fapt, în viziunea lor, conștiința este mai importantă decât atomii, moleculele și neuronii, și determină însăși natura realității Pentru ei, conștiința este entitatea fundamentală din care este creată lumea materială Și, ca să-și demonstreze argumentul, se referă la unul dintre cele mai mari paradoxuri din întreaga știință, care pune la încercare însăși definiția pe care o dăm realității: paradoxul pisicii lui Schrödinger Nici până astăzi nu s-a ajuns la un consens în această chestiune, laureați ai Premiului Nobel adoptând poziții divergente Miza o constituie nici mai mult, nici mai puțin decât natura realității și a gândirii Paradoxul pisicii lui Schrödinger atacă însăși temelia mecanicii cuantice, un domeniu care face prosibile lucruri precum laserele, scanările RMN, radioul și televiziunea, electronica modernă, GPS-ul și telecomunicațiile, de care depind întreaga economie globală Multe dintre predicțiile teoriei cuantice au fost testate cu o precizie de o parte la o sută de miliarde Mi-am petrecut întreaga carieră profesională lucrând cu teoria cuantică Și totuși îmi dau seama că are picioare de lut Este un sentiment neliniștitor să știu că întreaga operă a vieții mele se bazează pe o teorie la a cărei fundație stă un paradox Această controversă a fost declanșată de fizicianul austriac Erwin Schrödinger, unul dintre părinții fondatori ai teoriei cuantice El încerca să explice comportamentul straniu al electronilor, care păreau să manifeste simultan proprietăți de undă și de particule Cum e posibil ca un electron, o particulă punctiformă, să aibă două comportamente divergente? Uneori, electronii acționează ca o particulă, creând urme bine definite în camera cu ceață Alteori, electronii acționează ca o undă, trecând prin orificii minuscule și creând modele de interferență ondulatorie, ca acelea de pe suprafața unui lac În 1925, Schrödinger și-a prezentat celebra ecuație de undă care îi poartă numele și care este una dintre cele mai importante ecuații scrise vreodată A făcut imediat senzație, aducându-i Premiul Nobel în 1933 Ecuația lui Schrödinger descrie cu exactitate comportamentul ondulatoriu al electronilor și, când este aplicată atomului de hidrogen, îi explică proprietățile stranii În mod miraculos, ea poate fi aplicată oricărui atom și explică majoritatea proprietăților din tabelul periodic al elementelor S-ar părea că întreaga chimie (și, prin urmare, toată biologia) nu înseamnă altceva decât soluții ale acestei ecuații de undă Unii fizicieni au afirmat că întregul univers, inclusiv stelele, planetele și chiar noi, nu reprezintă nimic altceva decât o soluție a acestei ecuații Dar apoi fizicienii au început să pună o întrebare problematică, care reverberează chiar și în zilele noastre: dacă electronul este descris de o ecuație de undă, atunci unde e unda? În 1927, Werner Heisenberg a propus un nou principiu, care a împărțit comunitatea fizicienilor în două tabere Celebrul principiu de incertitudine al lui Heisenberg afirmă că nu putem cunoaște cu certitudine, în același timp, și poziția, și impulsul unui electron Această incertitudine nu era dată de imprecizia instrumentelor pe care le avem la dispoziție, ci era ceva inerent fizicii înseși Nici Dumnezeu sau o altă ființă celestă nu poate cunoaște poziția precisă și impulsul unui electron Așa încât funcția de undă a lui Schrödinger descria de fapt probabilitatea de a găsi elecronul Oamenii de știință au petrecut mii de ani străduindu-se să elimine șansa și probabilitățile din munca lor, iar acum Heisenberg permitea incertitudinii să intre pe ușa din dos Noua filosofie poate fi rezumată după cum urmează: electronul este o particulă punctiformă, dar probabilitatea de a-l găsi este dată de o undă Iar această undă se supune ecuației lui Schrödinger și dă naștere principiului de incertitudine Comunitatea fizicii s-a împărțit în două Pe de o parte, aveam fizicieni ca Niels Bohr, Werner Heisenberg și majoritatea specialiștilor în fizică atomică, dornici să adopte această nouă formulare Aproape zilnic, aceștia anunțau noi pași înainte în înțelegerea proprietăților materiei Premiile Nobel erau înmânate specialiștilor în fizică cuantică asemenea unor premii Oscar Mecanica cuantică devenea o carte de bucate Nu era nevoie să fii un fizician genial ca să aduci contribuții excepționale – era de-ajuns să aplici rețetele date de mecanica cuantică ca să faci descoperiri uluitoare Pe de altă parte, îi aveam pe laureații mai vârstnici ai Premiului Nobel, ca Albert Einstein, Erwin Schrödinger și Louis de Broglie, care ridicau obiecții de natură filosofică Schrödinger, a cărui operă declanșase tot acest proces, bombănea că dacă ar fi știut că ecuația lui va introduce probabilitățile în fizică, n-ar mai fi creat-o Fizicienii s-au angrenat într-o controversă aprinsă, de optzeci de ani, care continuă chiar și azi Pe de o parte, Einstein avea să proclame că „Dumnezeu nu joacă zaruri cu lumea“ Niels Bohr, pe de altă parte, se spune că ar fi replicat: „Nu-i mai spune lui Dumnezeu ce să facă “ În 1935, pentru a-i pune la pământ pe specialiștii în fizică cuantică o dată pentru totdeauna, Schrödinger a propus celebra sa problemă a pisicii Se așază o pisică într-o cutie etanșă, cu un container de gaz otrăvitor În cutie mai este și o bucată de uraniu Atomii de uraniu sunt instabili și emit particule care pot fi detectate de un contor Geiger Contorul declanșează un ciocan, care cade și sparge sticla, eliberând gazul, care poate omorî pisica Cum descrii pisica? Un specialist în fizica cuantică ar spune că atomul de uraniu este descris de o undă, care se poate dezintegra sau nu Prin urmare, trebuie să aduni cele două unde Dacă uraniul emite particule, atunci pisica moare, ceea ce e descris de o undă Dacă uraniul nu emite particule, atunci pisica trăiește, și acest lucru e descris tot de o undă Prin urmare, pentru a descrie pisica, trebuie să aduni unda pisicii moarte cu unda pisicii vii Aceasta înseamnă că pisica nu este nici vie, nici moartă! Pisica se află într-un infern, între viață și moarte, suma dintre unda care descrie pisica moartă și unda care descrie pisica vie Aceasta este esența problemei, care a reverberat în sălile de fizică timp de aproape un secol Deci, cum rezolvăm acest paradox? Există cel puțin trei moduri (și sute de variații ale celor trei) Prima este interpretarea inițială a școlii de la Copenhaga, propusă de Bohr și Heisenberg, cea care este citată în manualele din toată lumea (Este cea cu care încep și eu când predau mecanica cuantică ) Potrivit acesteia, pentru a determina starea pisicii, trebuie să deschizi cutia și să faci o măsurătoare Unda pisicii (care era suma dintre unda pisicii moarte și unda pisicii vii) acum „colapsează“ într-o singură undă, astfel încât acum se știe dacă pisica este vie (sau moartă) Astfel, observația determină existența și starea pisicii Procesul de măsurare este prin urmare responsabil pentru faptul că cele două unde se dizolvă ca prin magie într-una singură Einstein a detestat această interpretare Timp de secole, oamenii de știință au combătut ceva numit „solipsism“ sau „idealism subiectiv“, care susține că obiectele nu pot exista decât dacă există cineva care să le observe Doar mintea este reală – lumea materială există doar ca idei în minte Astfel, spun solipsiștii (asemenea episcopului George Berkeley), dacă un copac cade în pădure, dar nimeni nu e acolo ca să-l observe, probabil că acel copac n-a căzut deloc Einstein, care considera că toate astea erau pure prostii, susținea o teorie contrară, numită „realitatea obiectivă“, care spune simplu că universul există într-o stare unică și definită, independentă de orice observație umană Este concepția de bun simț a majorității oamenilor Realitatea obiectivă datează de la Isaac Newton citire În acest scenariu, atomul și particulele subatomice sunt ca niște mici bile din oțel, care există în puncte definite din spațiu și timp Nu există nicio ambiguitate sau întâmplare în localizarea poziției acestor bile, ale căror mișcări pot fi determinate folosind legile cinematicii Realitatea obiectivă a repurtat succese spectaculoase în descrierea mișcării planetelor, stelelor și galaxiilor Cu ajutorul relativității, această idee poate descrie și găurile negre și expansiunea universului Dar există un loc în care eșuează lamentabil, și anume atunci când vine vorba de interiorul atomului Fizicienii clasici, cum ar fi Newton și Einstein, credeau că realitatea obiectivă a exilat în sfârșit solipsismul din fizică Jurnalistul Walter Lippmann a rezumat situația când a scris: „Noutatea radicală a științei moderne constă tocmai în respingerea convingerii… că forțele care pun în mișcare stelele și atomii depind de preferințele inimii omenești “ Dar mecanica cuantică a permis ca o nouă formă de solipsim să revină în fizică În această imagine, înainte de a fi observat, copacul poate exista în orice stare posibilă (de exemplu, puiet, lemn ars, rumeguș, scobitori, putrezit) Dar, când te uiți la el, unda colapsează brusc și arată ca un copac Solipsiștii inițiali vorbeau despre copaci care ori au căzut, ori nu Noii solipsiști cuantici introduceau toate stările posibile ale unui copac Asta era deja prea mult pentru Einstein Își întreba musafirii care-l vizitau: „Luna există pentru că un șoarece se uită la ea?“ Pentru un specialist în fizică cuantică, într-un sens, răspunsul putea să fie da Einstein și colegii săi îl provocau pe Bohr întrebându-l: cum poate microlumea cuantică (în care pisicile sunt simultan moarte și vii) să coexiste cu lumea de bun simț pe care o vedem în jurul nostru? Răspunsul era că există un „zid“ care separă lumea noastră de lumea atomică De o parte a zidului, domnește bunul simț De cealaltă parte, domnește teoria cuantică Poți să miști zidul dacă vrei și rezultatele rămân tot aceleași Această interpretare, oricât ar părea de stranie, a fost predată timp de optzeci de ani de profesorii de fizică cuantică Mai recent, au fost exprimate unele îndoieli asupra interpretării de la Copenhaga Astăzi, avem nanotehnologia, cu care putem manipula după bunul nostru plan atomii individuali Pe ecranul unui microscop cu scanare prin efect tunel, atomii apar ca niște mingi de tenis păroase (Într-un material pe care l-am realizat pentru televiziunea BBC, am avut șansa să mă deplasez cu avionul până la Laboratorul Almaden al IBM din San Jose, California, unde am putut chiar să împing atomii individuali cu o sondă minusculă Acum este posibil să te joci cu atomii, despre care altădată se credea că sunt atât de mici încât nu vor putea fi văzuți niciodată ) Așa cum am discutat, Era Siliciului se apropie încet-încet de sfârșit și unii cred că tranzistorii moleculari îi vor înlocui pe cei din siliciu Dacă e așa, paradoxurile teoriei cuantice s-ar putea să se afle chiar în inima fiecărui computer al viitorului Economia mondială s-ar putea să se bazeze în cele din urmă pe aceste paradoxuri CONȘTIINȚA COSMICĂ ȘI UNIVERSURILE MULTIPLE Există două interpretări alternative ale paradoxului pisicii, care ne poartă pe cele mai ciudate tărâmuri din întreaga știință: tărâmul lui Dumnezeu și al universurilor multiple În 1967, a doua rezolvare a problemei pisicii a fost formulată de laureatul Premiului Nobel Eugene Wigner, a cărui operă a fost esențială în fundamentarea fizicii cuantice și, de asemenea, în construirea bombei atomice El a spus că doar o persoană conștientă poate face o observație care să determine colapsul funcției de undă Dar cine poate spune că această persoană există? Nu poți separa observatorul de cel observat, așa încât poate și această persoană este moartă și vie în același timp Cu alte cuvinte, trebuie să existe o nouă funcție de undă care să includă atât observatorul, cât și pisica Ca să te asiguri că observatorul este viu, ai nevoie de un al doilea observator, care să-l urmărească pe primul Acest al doilea observator este numit „prietenul lui Wigner“ și este necesar ca el să-l observe pe primul observator astfel încât toate undele să colapseze Dar de unde știm că al doilea observator este viu? Al doilea observator trebuie inclus într-o funcție de undă și mai mare ca să ne asigurăm că este viu, dar asta poate continua la infinit Întrucât ai nevoie de un număr infinit de „prieteni“ ca să colapseze funcția de undă anterioară ca să fim siguri că sunt vii, avem nevoie de o formă de „conștiință cosmică“, sau de Dumnezeu Wigner a conchis: „Nu a fost posibil să formulăm legile (teoriei cuantice) într-o manieră pe deplin coerentă fără să facem referire la conștiință “ Spre sfârșitul vieții, el chiar a devenit interesat de filosofia Vedanta a Hinduismului În această abordare, Dumnezeu sau o conștiință eternă veghează asupra noastră, colapsând funcțiile noastre de undă astfel încât să putem spune că suntem vii Această interpretare dă aceleași rezultate fizice ca și interpretarea de la Copenhaga, așa încât nu se poate demonstra netemeinicia acestei teorii Dar implică ideea potrivit căreia conștiința este entitatea fundamentală din univers mai importantă decât atomii Lumea materială poate să apară și să dispară, dar conștiința rămâne ca element definitoriu, ceea ce înseamnă că, într-un sens, conștiința creează realitatea Însăși existența atomilor pe care îi vedem în jur se bazează pe capacitatea noastră de a-i vedea și de a-i atinge (În acest moment, este important de observat că unii oameni cred că, întrucât conștiința determină existența, atunci conștiința poate să și controleze existența, poate prin meditație Ei cred că putem crea realitatea în conformitate cu dorințele noastre Această gândire, oricât de atrăgătoare ar părea, vine să contrazică mecanica cuantică În fizica cuantică, conștiința face observații și, prin urmare, determină starea realității, dar conștiința nu poate alege dinainte care stare a realității există de fapt Mecanica cuantică îți permite doar să determini șansele de a găsi o stare, dar nu putem influența realitatea după dorințele noastre De exemplu, la jocul de poker, este posibil să calculezi șansele de a primi o chintă royală Totuși, asta nu înseamnă că poți cumva să controlezi cărțile ca să obții acea chintă Nu poți să-ți alegi universurile, tot așa cum nu avem niciun control asupra faptului dacă pisica este moartă sau vie UNIVERSURI MULTIPLE A treia cale de a rezolva paradoxul este interpretarea Everett, sau a lumilor multiple, care a fost propusă în 1957 de Hugh Everett Este cea mai stranie dintre toate teoriile Ea afirmă că universul se separă permanent într-un multivers de universuri Într-un univers, avem o pisică moartă Într-un alt univers, avem o pisică vie Această abordare poate fi rezumată astfel: funcțiile de undă nu colapsează niciodată, doar se separă Teoria lumilor multiple diferă de interpretarea de la Copenhaga doar prin faptul că renunță la supoziția ei finală: colapsul funcției de undă Într-un sens, este cea mai simplă formulare a mecanicii cuantice, dar în același timp și cea mai tulburătoare Această a treia abordare are consecințe profunde Înseamnă că toate universurile posibile s-ar putea să existe, chiar și unele bizare și aparent imposibile (Totuși, cu cât este mai bizar universul, cu atât mai improbabil este ) Asta înseamnă că oamenii care au murit în universul nostru continuă să fie vii într-un alt univers Și toți acești oameni morți insistă că universul lor este cel corect și că universul nostru (cel în care ei sunt morți) este fals Dar dacă aceste „fantome“ ale oamenilor morți încă mai trăiesc undeva, atunci de ce nu ne putem întâlni cu ei? De ce nu putem atinge aceste lumi paralele? (Oricât de straniu ar părea, în această imagine Elvis este încă viu într-unul dintre aceste universuri ) Mai mult, unele dintre aceste universuri pot fi moarte, lipsite de orice urmă de viață, dar altele ar putea să arate exact ca al nostru, cu o singură diferență esențială De exemplu, coliziunea unei singure raze cosmice constituie un eveniment cuantic minuscul Dar ce se întâmplă dacă această rază cosmică trece prin mama lui Adolf Hitler și bebelușul Adolf moare în urma unui avort spontan? Atunci, un eveniment cuantic infim, coliziunea unei singure raze cosmice, cauzează separarea universului în două Într-un univers, Al Doilea Război Mondial nu a avut loc și nu a fost nevoie ca șaizeci de milioane de oameni să moară În celălalt univers, am avut parte de ravagiile războiului amintit Aceste universuri ajung să fie foarte diferite, chiar dacă au fost separate inițial de un eveniment cuantic infim Acest fenomen a fost explorat de Philip K Dick în romanul Omul din castelul înalt, în care un univers paralel se deschide ca urmare a unui singur eveniment: un glonț tras în Franklin Roosevelt, care este ucis de un asasin Acest eveniment esențial înseamnă că Statele Unite nu sunt pregătite pentru Al Doilea Război Mondial și că naziștii și japonezii sunt victorioși, în cele din urmă împărțind în două teritoriul SUA Dar dacă un glonț este tras sau arma dă un rateu este un fapt care depinde, la rândul său, de aprinderea unei scântei microscopice în praful de pușcă, care depinde mai departe de reacțiile moleculare complexe ce implică mișcările de electroni Așadar, probabil că fluctuațiile cuantice din praful de pușcă pot determina dacă pistolul trage sau dă rateu, ceea ce determină dacă aliații sau naziștii obțin victoria în cel de-Al Doilea Război Mondial Prin urmare, nu există niciun „zid“ care să separe lumea cuantică și macrolumea Proprietățile bizare ale teoriei cuantice se pot furișa în lumea noastră, cea a „bunului simț“ Aceste funcții de undă nu colapsează niciodată – se tot divizează la nesfârșit în realități paralele Crearea de universuri alternative nu încetează niciodată Paradoxurile microlumii (adică, să fii viu și mort simultan, să fii în două locuri în același timp, să dispari și să reapari altundeva) pătrund acum și în lumea noastră Dar dacă funcția de undă se divizează încontinuu, creând prin acest proces universuri cu totul noi, de ce nu le putem vizita? Laureatul Premiului Nobel Steven Weinberg compară situația asta cu cea în care asculți radioul în sufrageria ta Există sute de unde radio, din toată lumea, care îți umplu simultan camera, dar butonul de acord al radioului este fixat pe o singură frecvență Cu alte cuvinte, radioul este în „decoerență“ cu celelalte posturi de radio (Coerența este atunci când toate undele vibrează într-un unison perfect, ca în fasciculul laser Decoerența are loc atunci când undele încep să iasă din fază, astfel încât nu mai vibrează la unison ) Aceste alte frecvențe există toate, dar radioul tău nu le poate sesiza pentru că nu vibrează la aceeași frecvență pe care ți-ai acordat aparatul S-au decuplat sau, altfel spus, au intrat în decoerență față de aparatul radio În același mod, funcțiile de undă ale pisicii moarte și pisicii vii au intrat în decoerență cu trecerea timpului Implicațiile sunt de-a dreptul năucitoare În sufrageria ta, tu coexiști cu undele dinozaurilor, piraților, extratereștrilor și monștrilor Și totuși nu ai deloc habar că împarți același spațiu cu acești locuitori stranii ai universului cuantic, pentru că atomii tăi nu mai vibrează la unison cu ei Aceste universuri paralele nu există în nu știu ce ținut îndepărtat Ele există chiar în sufrageria ta Intrarea într-una din aceste lumi paralele este numită „săritură cuantică“ sau „alunecare“ și este unul din trucurile preferate ale SF-ului Ca să intrăm într-un univers paralel, trebuie să facem un salt cuantic (A fost chiar un serial de televiziune numit Sliders în care oamenii alunecă încolo și încoace între universurile paralele Serialul începe cu un băiețel care citește o carte Este vorba chiar de cartea mea, Hyperspace, dar nu-mi asum nicio responsabilitate pentru fizica pe care se bazează acel serial ) De fapt, nu e atât de simplu să sari între universuri O problemă pe care uneori o dăm studenților doctoranzi este să calculeze probabilitatea de a sări printr-un zid de cărămidă și de a ajunge în cealaltă parte Rezultatul are darul să ne aducă cu picioarele pe pământ Ar trebui să aștepți mai mult decât durata de viață a universului ca să poți să sari sau să aluneci printr-un zid de cărămidă PRIVIND ÎN OGLINDĂ Când mă uit în oglindă, nu mă văd cu adevărat așa cum sunt Mai întâi, mă văd pe mine cel de cu o miliardime de secundă în urmă, întrucât cam de atât are nevoie o rază de lumină să plece de pe fața mea, să ajungă la oglindă și să-mi intre în ochi În al doilea rând, imaginea pe care o văd este o medie din miliarde și miliarde de funcții de undă Această medie seamănă fără doar și poate cu imaginea mea, dar nu cu exactitate Mă înconjoară imagini multiple ale mele care emană în toate direcțiile Sunt în permanență înconjurat de universuri alternative, care se ramifică veșnic în lumi diferite, dar probabilitatea de a aluneca între ele este atât de mică încât mecanica newtoniană pare să fie corectă În acest moment, unii oameni pun această întrebare: de ce oamenii de știință nu fac pur și simplu un experiment ca să determine care dintre interpretări este validă? Dacă am efectua un experiment cu un electron, toate cele trei interpretări ar da același rezultat Prin urmare, toate trei sunt interpretări serioase și viabile ale mecanicii cuantice, având la bază aceeași teorie cuantică Ce diferă este modul în care explicăm noi rezultatele Peste câteva sute de ani, fizicienii și filosofii s-ar putea să dezbată în continuare această chestiune, fără vreo rezolvare, pentru că toate interpretările duc la aceleași rezultate fizice Dar poate că există o cale prin care această controversă filosofică atinge creierul, iar asta este chestiunea liberului-arbitru, care, la rândul ei, afectează fundamentul moral al societății umane LIBERUL-ARBITRU Întreaga noastră civilizație se bazează pe ideea liberului-arbitru, care influențează noțiunile de recompensă, pedeapsă și responsabilitate personală Dar există cu adevărat liberul-arbitru? Sau este o modalitate inteligentă de a ține societatea unită, chiar dacă încalcă niște principii științifice? Controversa ajunge în chiar inima mecanicii cuantice Putem să spunem fără teama de a greși că tot mai mulți specialiști în neuroștiință ajung treptat la concluzia că liberul-arbitru nu există, cel puțin nu în sensul uzual Dacă anumite comportamente bizare pot fi legate de defecte precise ale creierului, atunci o astfel de persoană nu poate fi responsabilă din punct de vedere științific pentru crimele pe care le-ar putea comite Ar putea fi prea periculos să fie lăsat liber pe străzi și s-ar putea să fie nevoie să fie reținut într-o instituție oarecare, dar pedepsirea cuiva pentru că a avut un atac cerebral sau o tumoare pe creier ar fi un lucru nechibzuit, spun ei Persoana respectivă are nevoie de îngrijire medicală și psihologică Poate că vătămarea cerebrală poate fi tratată (de exemplu, prin îndepărtarea tumorii), iar persoana respectivă poate redeveni un membru productiv al societății De exemplu, când am discutat cu dr Simon Baron-Cohen, psiholog la Universitatea Cambridge, mi-a spus că mulți (dar nu toți) ucigașii patologici au o anomalie cerebrală Scanările lor cerebrale arată că le lipsește empatia atunci când văd pe altcineva că suferă și că, de fapt, s-ar putea chiar să simtă plăcere când se uită la cei suferinzi (la acești indivizi, amigdala și nucleul accumbens, centrul plăcerii, se „aprind“ când vizionează filmulețe cu persoane care suferă) Concluzia pe care cineva ar putea s-o tragă de aici este că acești oameni nu sunt cu adevărat responsabili pentru actele lor odioase, deși ar trebui totuși eliminați din societate Au nevoie de ajutor, nu de pedeapsă, pentru că au o problemă la creier Într-un fel, s-ar putea să nu acționeze în virtutea liberului-arbitru atunci când comit crimele Un experiment efectuat în 1985 de dr Benjamin Libet aruncă îndoiala asupra însăși existenței liberului-arbitru Să spunem că le ceri subiecților să privească un ceas și să noteze cu precizie momentul în care decid să miște un deget Folosind scanări EEG, se poate detecta cu exactitate când ia creierul acea decizie Comparând cele două momente, constatăm că nu coincid Potrivit scanărilor EEG, creierul a luat de fapt decizia cam cu trei sute de milisecunde înainte ca persoana să devină conștientă de asta Asta înseamnă că, într-un anume sens, liberul-arbitru este un fals Deciziile sunt luate în prealabil de creier, fără vreun input al conștiinței, după care creierul încearcă să ascundă asta (așa cum face de obicei), susținând că decizia a fost conștientă Dr Michael Sweeney conchide: „Descoperirile lui Libet sugerează că creierul știe ce va decide o persoană înainte ca persoana să decidă… Lumea trebuie să reevalueze nu numai ideea de împărțire a mișcărilor în voluntare și involuntare, dar și însăși ideea de liber-arbitru “ Toate acestea par să sugereze că liberul arbitru, o piatră de temelie a societății, este o ficțiune, o iluzie creată de emisfera noastră cerebrală stângă Așadar, suntem stăpânii destinului nostru sau doar niște pioni într-o șarlatanie perpetuată de creier? Sunt mai multe moduri de abordare a acestei întrebări incomode Liberul-arbitru intră în contradicție cu o filosofie numită determinism, care spune pur și simplu că toate evenimentele viitoare sunt determinate de legile fizicii Conform lui Newton, universul era un fel de orologiu care funcționa de la începutul timpului, supunându-se legilor mișcării Prin urmare, toate evenimentele sunt predictibile Întrebarea este: facem noi parte din acest orologiu? Sunt determinate toate acțiunile noastre? Aceste întrebări au implicații filosofice și teologice De exemplu, majoritatea religiilor aderă la o anumită formă de determinism și predestinare Întrucât Dumnezeu este omnipotent, omniscient și omniprezent, El cunoaște viitorul și, prin urmare, viitorul este determinat a priori El știe chiar dinainte ca tu să te naști dacă vei ajunge în Rai sau în Iad Biserica Catolică s-a divizat în două exact din cauza acestei întrebări în timpul revoluției protestante Conform doctrinei catolice din acea vreme, soarta finală a cuiva putea fi schimbată cu o indulgență, de obicei făcând donații financiare generoase Bisericii Cu alte cuvinte, determinismul putea fi modificat de mărimea portofelului Martin Luther a scos în evidență în primul rând corupția Bisericii care comercializa indulgențele atunci când și-a bătut în cuie cele 95 de teze pe ușa unei biserici în 1517, declanșând Revoluția Protestantă Acesta a fost unul dintre motivele principale pentru care Biserica s-a scindat, fapt soldat cu pierderea a milioane de vieți omenești și pustiirea unor regiuni întregi din Europa Dar, după 1925, incertitudinea a fost introdusă în fizică prin intermediul mecanicii cuantice Dintr-odată totul a devenit incert; nu puteai să mai calculezi decât probabilități În acest sens, poate că liberul-arbitru există totuși, și este o manifestare a mecanicii cuantice Așa încât unii susțin că teoria cuantică restabilește conceptul liberului arbitru Determiniștii au ripostat totuși, susținând că efectele cuantice sunt extrem de mici (la nivel atomic), prea mici ca să explice liberul-arbitru al ființelor umane de mari dimensiuni Astăzi, situația este de fapt destul de încurcată Poate că întrebarea „Există libertate de voință?“ este la fel ca întrebarea „Ce este viața?“ Descoperirea ADN-ului a făcut ca acea întrebare să devină desuetă Acum ne dăm seama că întrebarea are multe straturi și grade de complexitate Poate că același lucru se aplică și liberului-arbitru și există mai multe tipuri Dacă este așa, însăși definiția „liberului-arbitru“ devine ambiguă De exemplu, o cale de a-l defini este să întrebăm dacă comportamentul poate fi prezis Dacă există liber-arbitru, atunci comportamentul nu poate fi determinat în avans Să spunem, de exemplu, că urmărești un film Intriga este complet determinată, fără urmă de liber-arbitru Prin urmare, filmul este complet previzibil Dar lumea noastră nu poate fi ca un film, din două motive Mai întâi, există teoria cuantică, așa cum am văzut Filmul reprezintă doar o desfășurare în timp posibilă Al doilea motiv este teoria haosului Deși fizica clasică spune că toate mișcările atomilor sunt complet determinate și predictibile, în practică este imposibil să prezici mișcările acestora, pentru că sunt atât de mulți atomi implicați Cea mai mică deviere a unui singur atom poate avea un efect de cascadă care se poate propaga generând schimbări enorme Să ne gândim la vreme În principiu, dacă am ști comportamentul fiecărui atom din aer, am putea prezice vremea pe un secol de acum înainte, cu condiția să avem un computer suficient de mare Dar în practică acest lucru este imposibil După doar câteva ore, vremea devine atât de turbulentă și de complexă încât orice simulare pe computer devine inutilă Acest lucru creează ceea ce se numește „efectul de fluture“, care înseamnă că până și o bătaie a aripilor unui fluture poate cauza mici vălurele în atmosferă, care pot crește și apoi escalada într-o furtună Așa încât, dacă și bătaia unor aripi de fluture poate crea furtuni, speranța de a prezice cu exactitate vremea este exagerată Să ne întoarcem la experimentul mintal pe care mi l-a descris Stephen Jay Gould El mi-a cerut să-mi imaginez Pământul în urmă cu 4,5 miliarde de ani, când s-a născut Acum, să ne închipuim că am putea cumva să creăm o copie identică a Pământului și l-am lăsa să evolueze Am mai fi noi aici pe acest Pământ diferit, după 4,5 miliarde de ani? Este ușor de imaginat, ca urmare a efectelor cuantice sau a naturii haotice a vremii și oceanelor, că omenirea nu va evolua niciodată în exact aceleași creaturi, pe această versiune de Terra Așa încât, în ultimă instanță, se pare că o combinație de incertitudine și haos face imposibilă o lume perfect deterministă CREIERUL CUANTIC Această controversă afectează, de asemenea, retroingineria creierului Dacă reușești, prin retroinginerie, să faci un creier din tranzistori, asta înseamnă că acel creier este determinist și previzibil Pune-i orice întrebare și el va repeta exact același răspuns Computerele sunt deterministe din acest punct de vedere, dat fiind că întotdeauna dau același răspuns pentru orice întrebare Deci, se pare că avem o problemă Pe de o parte, mecanica cuantică și teoria haosului susțin că universul nu este predictibil și, prin urmare, liberul-arbitru pare să existe Dar un creier obținut prin retroinginerie, făcut din tranzistori, ar fi prin definiție predictibil Întrucât, teoretic, creierul obținut prin retroinginerie este identic cu un creier viu, atunci creierul uman este și el determinist și nu există liber-arbitru În mod clar, asta contrazice prima afirmație O mică parte a oamenilor de știință susține că nu am putea obține în mod autentic un creier prin retroinginerie sau nu am putea crea vreodată o adevărată mașină de gândit, din cauza teoriei cuantice Creierul, argumentează ei, este un dispozitiv cuantic, nu doar o colecție de tranzistori Prin urmare, un asemenea proiect este condamnat la eșec Din această tabără face parte doctorul în fizică Roger Penrose, o autoritate în teoria relativității a lui Einstein, care susține că procesul cuantic ar putea fi o explicație conștiinței creierului uman Penrose începe prin a spune că matematicianul Kurt Gödel a dovedit că aritmetica este incompletă; cu alte cuvinte, că în aritmetică există afirmații adevărate care nu pot fi demonstrate folosind axiomele aritmeticii În mod similar, nu doar matematica este incompletă, dar și fizica El conchide afirmând că, în esență, creierul este un dispozitiv mecanic cuantic și, ca urmare a teoremei incompletitudinii lui Gödel, există probleme pe care nicio mașină nu le poate rezolva Oamenii, în schimb, pot să înțeleagă aceste enigme folosindu-se de intuiție În mod similar, creierul obținut prin retroinginerie, oricât ar fi de complex, rămâne o colecție de tranzistori și cabluri În cazul unui astfel de sistem determinist, poți să-i prezici cu acuratețe comportamentul viitor pentru că legile mișcării sunt bine cunoscute În schimb, sistemul cuantic este inerent instabil Din cauza principiului de incertitudine, nu poți calcula decât șansele ca ceva să se întâmple Dacă se dovedește că un creier obținut prin retroinginerie nu poate reproduce comportamentul uman, atunci s-ar putea ca oamenii de știință să fie obligați să admită că la mijloc sunt niște forțe impredictibile (adică, efectele cuantice din interiorul creierului) Dr Penrose susține că în interiorul neuronului există niște structuri minuscule, numite microtubuli, în care procesele cuantice sunt dominante În prezent, nu s-a ajuns la un consens în această problemă Judecând după reacția la ideea lui Penrose atunci când a fost prezentată prima oară, putem spune că majoritatea comunității științifice este sceptică față de abordarea lui Totuși, știința nu a fost niciodată un concurs de popularitate Ea avansează prin teorii testabile, reproductibile și contestabile În ceea ce mă privește, eu cred că tranzistorii nu pot să copieze cu adevărat toate comportamentele neuronilor, care efectuează și calcule analogice, și calcule digitale Știm că neuronii sunt haotici Ei pot avea disfuncționalități, se pot activa greșit, pot îmbătrâni, pot muri și sunt sensibili la mediu Mie asta îmi sugerează că o colecție de tranzistori poate doar să aproximeze comportamentul neuronilor De exemplu, mai devreme, când am discutat despre fizica creierului, am văzut că dacă axonul neuronului se subțiază, începe să aibă disfuncționalități și nici nu mai transmite atât de bine reacțiile chimice O parte din aceste discontinuități și activări eronate se vor datora efectelor cuantice Când încercăm să ne imaginăm neuroni care sunt mai subțiri, mai denși și mai rapizi, efectele cuantice devin mai evidente Asta înseamnă că și neuronii normali au probleme legate de disfuncționalități și instabilitate și aceste probleme există atât din perspectiva mecanicii clasice, cât și din cea a mecanicii cuantice În concluzie, un robot obținut prin retroinginerie va da o aproximare bună, dar nu perfectă a creierului uman Spre deosebire de Penrose, eu cred că este posibil să se creeze din tranzistori un robot determinist, care dă o aparență de conștiință, dar fără liber-arbitru Acesta va trece testul Turing Dar cred că vor fi diferențe între oameni și un astfel de robot tocmai din cauza acestor minuscule efecte cuantice În ultimă instanță, cred că liberul-arbitru există, probabil, dar nu este acel concept imaginat de individualiștii îndârjiți care susțin că sunt stăpânii desăvârșiți ai sorții lor Creierul este influențat de mii de factori inconștienți care ne predispun să luăm anumite decizii prestabilite, chiar dacă credem că noi suntem cei care le luăm Ceea ce nu înseamnă în mod necesar că suntem actori într-un film care poate fi rulat din nou oricând Sfârșitul filmului nu a fost scris încă, așa încât determinismul strict este distrus de o combinație subtilă între efectele cuantice și teoria haosului În final, rămânem stăpânii destinului nostru BIBLIOGRAFIE RECOMANDATĂ Baker, Sherry „Helen Mayberg “ Discover Magazine Presents the Brain Waukesha, WI: Kalmbach Publishing Co , toamna 2012 Bloom, Floyd Best of the Brain from Scientific American: Mind, Matter, and Tomorrow’s Brain New York: Dana Press, 2007 Boleyn-Fitzgerald, Miriam Pictures of the Mind: What the New Neuroscience Tells Us About Who We Are Upper Saddle River, N J : Pearson Education, 2010 Brockman, John, ed The Mind: Leading Scientists Explore the Brain, Memory, Personality, and Happiness New York: Harper Perennial, 2011 Calvin, William H A Brief History of the Mind New York: Oxford University Press, 2004 Carter, Rita Mapping the Mind Berkeley: University of California Press, 2010 Crevier, Daniel AI: The Tumultuous History of the Search for Artificial Intelligence New York: Basic Books, 1993 Crick, Francis The Astonishing Hypothesis: The Science Search for the Soul New York: Touchstone, 1994 Damasio, Antonio Self Comes to Mind: Constructing the Conscious Brain New York: Pantheon Books, 2010 (Sinele Construirea creierului conștient, București: Humanitas, 2016 ) Davies, Paul The Eerie Silence: Renewing Our Search for Alien Intelligence New York: Houghton Mifflin Harcourt, 2010 Dennet, Daniel C Breaking the Spell: Religion as a Natural Phenomenon New York: Viking, 2006 ——— Conscious Explained New York: Back Bay Books, 1991 Desalle, Rob, Ian Tattersall The Brain: Big Bangs, Behaviors, and Beliefs New Haven, CT: Yale University Press, 2012 Eagleman, David Incognito: The Secret Lives of the Brain New York: Pantheon Books, 2011 (Incognito Viețile secrete ale creierului, București: Humanitas, 2016 ) Fox, Douglas „The Limits of Intelligence,“ Scientific American, iulie 2011 Garreau, Joel Radical Evolution: The Promise and Peril of Enhancing Our Minds, Our Bodies — and What It Means to Be Human New York: Random House, 2005 Gazzaniga, Michael S Human: The Science Behind What Makes Us Unique New York: Harpercollins, 2008 Gilbert, Daniel Stumbling on Happiness New York: Alfred A Knopf, 2006 (În căutarea fericirii, București: Curtea Veche, 2008 ) Gladwell, Malcolm Outliers: The Story of Success New York: Back Bay Books, 2008 (Excepționalii, București, Publica, 2009 ) Gould, Stephen Jay The Mismeasure of Man New York: W W Norton, 1996 Horstman, Judith The Scientific American Brave New Brain San Francisco: John Wiley and Sons, 2010 Kaku, Michio Physics of the Future New York: Doubleday, 2009 (Fizica viitorului, București: Trei, 2012 ) Kurzweil, Ray How to Create a Mind: The Secret of Human Thought Revealed New York: Viking Books, 2012 (Cum se construiește o minte: Pitești, Paralela 45 ) Kushner, David „The Man Who Builds Brains “ Discover Magazine Presents the Brain Waukesha, WI: Kalmbach Publishing Co , toamna 2001 Moravec, Hans Mind Children: The Future of Robot and Human Intelligence Cambridge, MA: Harvard University Press, 1988 Moss, Frank The Sorcerers and Their Apprentices: How the Digital Magicians of the MIT Media Lab Are Creating the Inovative Technologies That Will Transform Our Lives New York: Crown Business, 2011 Nelson, Kevin The Spiritual Doorway în the Brain New York: Dutton, 2011 Nicolelis, Miguel Beyond Boundaries: The New Neuroscience of Connecting Brains with Machines — and How It Will Change Our Lives New York: Henry Holt and Co , 2011 Pinker, Steven How the Mind Works New York: W W Norton, 2009 (Cum funcționează mintea, București: All, 2011 ) ——— The Stuff of Thought: Language as a Window into Human Nature New York: Viking, 2007 ——— „The Riddle of Knowing You’re Here “ În Your Brain: A User’s Guide New York: Time Inc Specials, 2011 Piore, Adam „The Thought Helmet: The U S Army Wants to Train Soldiers to Communicate Just by Thinking “ The Brain, Discover Magazine Special, primăvara 2012 Purves, Dale, et al , eds Neuroscience Sunderland, MA: Sinauer Associates, 2001 Ramachandran, V S The Tell-Tale Brain: A Neuroscientist’s Quest for What Makes Us Human New York: W W Norton, 2011 Rose, Steven The Future of the Brain: The Promise and Perils of Tomorrow’s Neuroscience Oxford, UK: Oxford University Press, 2005 Sagan, Carl The Dragons of Eden: Speculations on the Evolution of Human Intelligence New York: Ballantine Books, 1977 Sweeney, Michael S Brain: The Complete Mind: How It Develops, How It Works, and How to Keep It Sharp Washington, D C : National Geographic, 2009 Tammet, Daniel Born on a Blue Day: Inside the Extraordinary Mind of an Autistic Savant New York: Free Press, 2006 (M-am născut într-o zi albastră În mintea extraordinară a unui geniu autist, București: Philobia, 2012 ) Wade, Nicholas, ed The Science Times Book of the Brain New York: New York Times Books, 1998 Table of Contents Mulțumiri Prefață Partea I Mintea și conștiința 1 Descătușarea minții 2 Conștiința — punctul de vedere al unui fizician Partea a II-a Puterea minții asupra materiei 3 Telepatia — un bănuț pentru gândurile tale 4 Telekinezia: mintea controlează materia 5 Amintiri și gânduri făcute să comande 6 Creierul lui Einstein și îmbunătățirea inteligenței Partea a III-a Conștiința modificată 7 În visele tale 8 Poate fi controlată mintea? 9 Stări modificate ale conștiinței 10 Mintea artificială și conștiința de siliciu 11 Retroingineria creierului 12 Viitorul: mintea mai presus de materie 13 Mintea ca energie pură 14 Mintea extratereștrilor 15 Observații de final Anexă: Conștiința cuantică? Bibliografie recomandată